FREUD 


Bevezetés 
a pszicho 
analizisbe 


tá át, esete 


AgyaT 


Sze észt, 


Sépg Tr értel Bo S, e ESZÉT E 
FÖÓV EKE SÉR DEL A ÉSÖSZ ŰL a TE 


SIGMUND FREUD 


ÖSSZEGYŰJTÖTT 
MŰVEI 


EGYEDÜL JOGOSÍTOTT MAGYAR KIADÁS 


SAJTÓ ALÁ RENDEZTE 


DR. FERENCZI SÁNDOR 
ÉS 
SEORBBRASS JÓZSEF 


E KÖTET 
BEVEZETÉS A PSZICHOANALIZISBE 


Internationaler Psychoanalytischer Verlag, Wien 
és 
Somló Béla, Budapest 
kiadása 


. SIGMUND FREUD 


BEVEZETÉS A 
PSZICHOANALIZISBE 


(HUSZONNYOLC ELŐADÁS) 


FORDITOTTA af 
DR. HER MEA N NÉGMRE 


Internatidthaler Psychoanalytischer Verlag, Wien 
és 
Somló Béla, Budapest 


kiadása 


e. INTERNATIONAT 
PSYCHOANALYTIC 


UNIVERSITY BERLIN 


ELŐSZÓ 


Ez a , Bevezetés a pszichoanalizisbe" , melyet itt a nyilvánosság 
elé bocsátok, semmiképen sem kiván versenyre kelni az erről a 
tudománykörről már eddig megjelent összefoglaló művekkel. 
(Hitschmann, Freuds Neurosenlehre, 2. kiad. I9I3; Pfister, 
Die psychoanalytische Methode, 1I9I3; Leo Kaplan, Grund- 
züge der Psychoanalyse, I914; Régis et Hesnard, La psycho- 
analyse des névroses et des psychoses, Paris I914; Adolph F. 
Meijer, De Behandeling van Zenuwzieken door Psycho- Analyse, 
Amsterdam 1915.) 4Azoknak az előadásoknak a hű szövegét nyújtja, 
amelyeket az 1915/6 és 1916/7-i tanévek téli szemesztereiben 
mindkét nembeli, orvosokból és laikusokból álló, hallgatóság előtt 
tartottam. 

dmi sajátosság e könyvön az olvasónak fel fog tünni, az 
munkám keletkezésének körülményeiben leli magyarázatát. Nem 
őrizhettem meg az előadásmodorban a tudományos értekezések 
hűvös nyugalmát; hiszen, mint előadónak, arra kellett törekednem, 
hogy hallgatóim figyelme a közel kétórás előadások alatt el ne 
lankadjon. 4 közvetlen hatás érdekében elkerülhetetlenné vált, hogy 
bizonyos kérdésekkel ismételten foglalkozzam, így például egy 

ízben az álomfejtéssel, majd a neurózis fölvetette problémákkal 
kapcsolatban. Az anyag elrendezéséből folyt az is, hogy több 
fontos tárgy, teszem a tudattalan jelenségköre, nem részesülhetett 
egyetlen egy helyen kimerítő méltatásban, hanem többször szóba 
kellett hoznom, majd elejtenem, míg ujabb alkalom nem kinálko- 
zott arra, hogy az ismertekhez valamit hozzáfűzhessek. 

Aki jártas a pszichoanalitikus irodalomban, alig fog e ,,Beve- 
zetés"-ben olyasmit találni, amit más, jóval részletesebb közle- 
ményekből ne ismerhetne. Mégis, az anyag kikerekítése és össze- 
foglalása érdekében szükségessé vált, hogy a szerző egyes fejeze- 
tekben (a szorongás kóroktanáról, a hisztériás fantáziákról szólókban) 
eleddig ki nem adoit anyagot is felhasználjon. 


Wien, 1917 tavaszán. 

ELSŐ ÉLŐADAS 
BEVEZETÉS 


H sz és Uraim! Nem tudom, Önök közül ki mennyit 
olvasott vagy hallott a pszichoanalizisről. Engem azonban 
előadásaim címe — Elemi bevezetés a pszichoanalizisbe — arra 
kötelez, hogy úgy tekintsem Önöket, mintha semmit sem 
tudnának és legelemibb oktatásra lenne szükségük. 

Annyit mindazonáltal feltehetek, hogy a pszichoanalizist olyan 
eljárásnak ismerik, amely  idegességben szenvedő betegek 
orvosi kezelésére szolgál — és itt, mindjárt, példát hozhatok arra, 
mennyire másképen, gyakran merőben ellenkezően, megy végbe 
e téren sok minden, mint az orvostudomány többi ágában. 
Az orvos megszokta, hogy amikor betegét valamely, a beteg 
számára új gyógyeljárásnak veti alá, kisebbítse előtte ennek a 
nebézségeit s biztatólag nyilatkozzék a kezelés várható sikeréről. 
Véleményem szerint jogunk van ehhez a viselkedéshez, mert 
vele a siker valószinűségét fokozzuk. Ám, ha pszichoanalitikai 
kezelésbe veszünk egy neurotikus beteget, akkor másképen járunk 
el. Feltárjuk előtte a módszer nehézségeit, időtartamát, az erő- 
feszitéseket és áldozatokat, melyek vele járnak; ami pedig az 
eredményt illeti, azt mondjuk, nem igérhetünk biztos sikert, mert 
az az ő magatartásától, megértésétől, alkalmazkodásától, kitartásától 

függ. Persze alapos okaink vannak erre a látszólag oly fonák 
viselkedésre, amelyekkel később talán majd Önök is megismer- 
kednek. 

Most tehát ne vegyék zokon, ha egyelőre Önökkel szemben 
is hasonlómódon fogok eljárni, mint az ilyen idegbajosokkal. 
Voltaképen lebeszélem Önöket arról, hogy engem másodszor is 
meghallgassanak. Evégből el fogom Önöknek mondani, hogy 
milyen fogyatékosságokkal kell a pszichoanalizis oktatásának szük- 
ségkép számolnia, s mik a nehézségei annak, hogy önálló itéletet 
alkothasson felőle valaki. Rámutatok majd arra, hogy előképzett- 
ségük egész irányzata s minden gondolkodásbeli szokásuk elkerül- 
hetetlenül a pszichoanalizis ellenfeleivé tenné Önöket, s mi minden- 
ben kellene erőt venniök önmagukon, hogy ezt az ösztönszerü ellen- 
kezést leküzdjék. Hogy közléseim milyen megértést váltanak ki 
majd Önökből a pszichoanalízis iránt, azt előre természetesen 
nem iudhatom, de annyit megigérhetek, hogy azoknak meg- 
hallgatása Önöket pszichoanalitikai vizsgálatra, illetve kezelésre, 
képesíteni nem fogja. Ha meg éppen olyasvalaki akadna a 
soraikban, akit a pszichoanalizissel való futólagos megismerkedés 
nem elégít ki, hanem tartós kapcsolatba kivánna vele kerülni, 
akkor az illetőt e szándékáról nemcsak lebeszélem majd, hanem 
egyenesen óvni fogom tőle. A mai helyzet szerint e pályaválasztással 
eleve megfosztaná magát annak a lehetőségétől, hogy egye- 
temeinken előre jusson, s ha, mint gyakorló orvos, kilép az életbe, 
olyan társadalommal kerűl szembe, amely törekvéseit nem érti 
meg, bizalmatlanúl és ellenségesen tekint rá és a benne lesel- 
kedő gonosz szellemeket mind . rászabaditja. . Talán a most 
európaszerte dúló háború kisérő jelenségei újjmutatással szolgál- 
hatnak arra nézve, hogy ezeknek a számát hozzávetőleg hány 
légióra becsüljék. 

Mindamellett olyan ember is van elég, akit ilyen kellemetlen- 
ségek ellenére is vonz az, amiből számára új megismerés 
fakad. Ha néhányan Önök közül ehhez a fajtához tartoznak, s 

túltéve magukat óvó intéseimen, legközelebb ismét idejönnek, 
szivesen fogom az illetőket látni. De valamennyien igényt tart- 
hatnak arra, hogy megismerjék, mik a  pszichoanalizisnek 
jelzett nehézségei. 

Vegyük mindjárt az oktatással, a pszichoanalizisben való 
kiképzéssel kapcsolatos nehézségeket. Önöket orvosi tanulmányaik- 
ban arra szoktatták, hogy lássanak. Látják az anatómiai készít- 
ményt, a csapadékot a kérniai reakciónál, az izom megrövidü- 
lését a hozzája tartozó idegek ingerlése következtében. Később 
érzékszerveik elé tárják a beteget, bajának tüneteit, a kóros 
folyamat termékeit, sőt, sok esetben, elkülönítetten a kór okozóit 
is. A sebészi ágakban tanúi azoknak a beavatkozásoknak, amelyek- 
kel a betegeken segítenek, s maguk is megkisérelhetik azok 
elvégzését. Sőt, még az elmekórtanban is, a betegbemutatáskor a 
beteg megváltozott arcjátéka, beszédmódja, viselkedése számos oly 
megfigyelésre nyújt alkalmat, amelyek mély nyomot hagynak Önök- 
ben. Így az orvostanár túlnyomólag az olyan vezető és magyarázó 
szerepét játsza, aki Önöket valamely múzeumon végigkiséri, 
mialatt Önök a tárgyakkal közvetlen kapcsolatba jutnak, s azt 
hiszik, hogy saját észlelésük alapján győződhettek meg az új 
jelenségek valóságáról. 

A pszichoanalizisben, sajnos, mindez másképpen van. Áz ana- 
litikai kezelés alatt semmi egyéb nem történik, mint az, hogy az 
analizált és az orvos szavakat vált egymással. A beteg beszél, 
elmond letűnt élményeket és friss benyomásokat, panaszkodik, 
megvallja vágyait és gerjedelmeit. Az orvos hallgatja, igyekszik 
a beteg gondolatmenetét vezetni, figyelmét bizonyos irányokba 
próbálja terelni, nógatja, felvilágosításokat ád neki, s megfigyeli 
a megértésben, vagy elutasításban nyilvánuló hatást, amelyet 
ezzel a betegnél előidéz. Betegeink nem képzett hozzátartozói — 
akik csak a szemmellátható és kézzelfogható dolgokra adnak, 
a legszivesebben olyan cselekményekre, mint aminőkkel a 
mozgóképszinházak szolgálnak — nem is mulasztják el soha, 

hogy ki ne fejezzék kétkedésüket, miként lehessen , a gyógyitás- 
ban csupán beszéddel valamit elérni". Persze, amily rövidlátó 
ez a felfogás, annyira következetlen is. Hiszen ugyanezek az 
emberek másfelől meg olyan biztosan tudják, hogy a betegek 
tüneteiket ,csak beképzelikő. A szó egykor varázslat volt, 
s a szavak ma is még sokat megtartottak ősi varázserejükből. 
Szavaival egyik ember a másikat boldoggá teheti, vagy kétségbe- 
esésbe kergetheti, szavak segélyével viszi át a tanító tudását a 
tanítványára, szavai által ragadja magával a szónok a hallgatók 
tömegét s szabja meg itéleteiket és elhatározásaikat. A szavak 
indulatokat keltenek s általános eszközei az emberek kölcsönös 
befolyásolásának. Nincs hát okunk lekicsinyelni a szavak alkal- 
mazását a pszichoterápiában, s beérjük vele, ha végighallgat- 
hatjuk, amit az analitikus orvos a betegével beszél. 

Csakhogy még ezt sem tehetjük meg. Az a beszélgetés, 
amelyből a pszichoanalitikus kezelés áll, nem tűr meg hallgatót; 
ezt a beszélgetést nem lehet bemutatni. Persze bemutat- 
hatunk az elmekórtani előadáson a tanulónak neuraszténiás vagy 
hisztériás beteget is; az aztán elmondja panaszait és tüneteit, 
de semmi egyebet. Az analizishez szükséges közlések előfeltétele, 
hogy a beteget az orvoshoz bizonyos érzelmi kapocs fűzze; nyom- 
ban elnémulna, mihelyt egyetlen, számára közömbös tanut venne 
észre. Mert ezek a közlések a beteg legbensőbb lelki életére 
vonatkoznak, mindarra, amit, mint társadalmilag önálló egyén, 
mások előtt elrejteni kénytelen, s ezen túl arra is, amit, mint 
egységes személyiség, önmagának sem akar bevallani. 

Önök tehát nem lehetnek fültanui a pszichoanalitikus keze- 
lésnek. Csak tudomást szerezhetnek felőle, s igy a pszichoanilizist 
a szó szoros értelmében csupán hallomásból ismerhetik meg. Ez a, 
mintegy másodkézből kapott, oktatás egészen szokatlan feltételek 
közé helyezi itéletük megalkotását. Nyilván majdnem minden 
attól fog függeni, mennyire adhatnak hitelt annak, aki a pszicho- 
analitikus kezelésről beszámol. 

Képzeljék csak el, hogy most nem elmekórtani előadásra 
jöttek ide, hanem valami történeti tanfolyamra és ennek az 
előadója Nagy Sándor életéről és hadi tetteiről beszél Önöknek. 
Vajjon minek az alapján adnának hitelt a szavainak? Az első 
pillanatban még kedvezőtlenebbnek tűnik a helyzet, mint a 
pszichoanalizisnél, hiszen a történelem tanára épp oly kevéssé 
vett részt Sándor hadjárataiban, mint Önök; a pszichoanalitikus 
legalább olyan dolgokról beszél Önöknek, melyekben magának 
is szerepe volt. De aztán sor kerül arra, ami a történettudóst 
igazolja. Utalhat régi írók közléseire, akik vagy maguk kortársak 
voltak, vagy mégis csak közelebb állottak a kérdéses esemé- 
nyekhez, tehát Diodoros, Plutarchos, Arrianos stb. 
könyveire; mutathat ábrákat a király megmaradt érmeiről és 
szobrairól s kézről-kézre addathatja az issosi csatát ábrázoló pompéji 
mozaik fényképét. Ám, szigoruan véve, mindezen okmányok 
csak azt bizonyítják, hogy már régebbi nemzedékek is hittek 
Sándor létezésében s tetteinek valóságában és igy, e ponton, az 
Önök kritikája ismét szóhoz juthat. Megfontolásuk eredménye 
az lesz, hogy nem minden érdemel hitelt, illetve állapítható 
meg részleteiben bizonyossággal, amit Sándorról elmondanak, de 
mégsem gondolnám, hogy, amikor a tantermet elhagyják, Nagy 
Sándor egykori létezésében kételkednének. Döntésük főleg két 
meggondolásra fog támaszkodni; először, hogy az előadónak 
semmiféle feltehető oka nem lehet, hogy olyasvalamit állítson 
Önök előtt valónak, amit maga sem tart annak és másodszor, 
hogy valamennyi ránk maradt történelmi mű az eseményeket 
nagyjából ugyanúgy adja elő. Ha aztán a régi források vizsgá- 
latába bocsátkoznak, akkor ugyanezekre a mozzanatokra fognak 
ügyelni; a történetírók valószínű motívumaira s a feljegyzések 
egymással való megegyezésére. A vizsgálódás eredménye Sándor 
esetében bizonyára megnyugtató lesz, de, alighanem, kétségesebbé 
válik akkor, ha olyan személyiségek kerülnek szóba, mint Mózes 
vagy Nimród. De hogy a pszichoanalitikus beszámoló szava- 

hihetőségével szemben minő kételyeket támaszthatnak, azt majd 
későbbi alkalmakkor elég világosan felismerhetik. 

Most pedig joggal tehetik fel a következő kérdést: Ha a 
pszichoanalizis nem hitelesíthető tárgyi alapon, s bemutatni sem 
tudjuk ezt az eljárást, hogyan lehet akkor egyáltalán a pszicho- 
analizist elsajátítani s állításainak valóságáról megbizonyosodni? 
Ez az elsajátítás valóban nem könnyű, rendszeresen nem is 
tanulta meg sok ember, de azért természetesen mégis van jár- 
ható út. Pszichoanalizist mindenki elsősorban önmagán tanulhat. 
saját személyiségének tanulmányozása révén. Ez nem fedi ugyan 
teljesen azt, amit önmegfigyelésnek neveznek, de utóvégre oda- 
sorolhatjuk. Egész sor ilyen gyakori és általánosan ismert lelki 
jelenség van, és ezeket, némi technikai útbaigazitás után, önmagán 
bárki analizis tárgyává teheti. Igy szerzi meg magának azt a meg- 
győződést, amelyet el akart érni, a pszichoanalizisben leírt jelen- 
ségek valóságáról és a pszichoanalizis nézeteinek igazáról. Persze, 
ezen az úton csak bizonyos határig lehet eljutni. Jóval többre megy 
az, aki hozzáértő analitikussal elemezteti magát, saját én-jén éli 
át az analizis keltette hatásokat, s közben megragadja az alkalmat, 
hogy a másiktól a módszer finomabb technikáját ellesse. Ez a 
kitünő út természetesen mindenkor csak az egyes ember számára 
áll nyitva, egész hallgató csoportnak egyszerre azonban soha. 

A második nehézségért, amely a pszichoanalizishez való viszo- 
nyukban mutatkozik, már nem az analizist, hanem Önöket 
magukat kell felelőssé tennem, legalábbis, amennyiben eddig 
orvosi tanulmányokat végeztek. Előképzettségük bizonyos irányt 
szabott gondolkodásuknak, amely messze elterel a pszichoanali- 
zistől. Önöket abban iskolázták, hogy a szervezett működéseit 
és ezek zavarait anatómiai leletekre alapítsák, kémiailag és 
fizikailag megmagyarázzák és biológiailag értelmezzék, de semmi- 
ben sem terelték érdeklődésüket a lelki élet felé, amely pedig 
e csodálatosan bonyolúlt szervezet működéseit betetőzi. A lélek- 
tani gondolkodás igy merőben ismeretlen Önök előtt és meg- 

szokták, hogy bizalmatlansággal viseltessenek iránta, ne tartsák 
tudományosnak, s átengedjék a laikusoknak, költőknek, termé- 
szetbölcselőknek és misztikusoknak. Orvosi tevékenységük min- 
den bizonnyal kárát vallja ennek a korlátozásnak, hiszen a beteg, 
az emberi viszonylatok természetes rendje szerint, először lelki 
arculatával fordul Önök felé, s könnyen lehet, hogy a gyógyító 
befolyásból, amelyre törekszenek, majd át kell engedniök valamit 
a kuruzslóknak, természetes gyógyeljárásokat művelőknek és miszti- 
kusoknak, akiket pedig annyira lenéznek. 

Nem tévesztem szem elől azt a körülményt, amely előképzett- 
ségük e fogyatékosságát menti. Híjján vagyunk olyan bölcseleti 
segédtudománynak, amely orvosi céljaikat szolgálhatná. Sem a 
spekulativ filozófia, sem a leíró lélektan, sem az érzékszervek 
élettanához kapcsolódó úgynevezett kisérleti lélektan, amint ezt 
az iskolákban tanítják, nem képes arra, hogy a testi és a lelki 
jelenségek viszonyáról valami használható megállapítást adjon s 
a lelki működések felmerülő zavarának megértéséhez útat nyisson. 
Az orvostudományokon belűl az elmekórtan foglalkozik ugyan 
azzal, hogy a megfigyelésre kerülő lelki rendellenességeket leírja 
és klinikai kóregyeségekbe foglalja, ámde, jó óráikban maguk az 
elmeorvosok is kétkednek benne, vajjon tisztára leíró meg- 
állapitásaik megérdemlik-e a tudomány nevet. Azoknak a tünetek- 
nek, amelyekből az elmekórtani képek összetevődnek, sem eredetét, 
sem mechanizmusát, sem kölcsönös kapcsolatát nem ismerik ; 
a lélek anatómiai szervében vagy semmiféle kimutatható elvál- 
tozás nem jár velük, vagy az elváltozások olyanok csak, amelyek- 
ből rájuk világosságot deriteni nem lehet. Gyógykezeléssel ezek 
a lelki megbetegedések csak akkor befolyásolhatók, ha valamely 
más szervi bántalom mellékhajtásának bizonyulnak. 

Itt rejlik az a hiány, amelynek pótlására a pszichoanalizis 
törekszik. A pszichiátriának eddig nélkülözött lélektani alapját 
akarja megvetni, s reméli, hogy eljut addig a közös eredetig, 
amely érthetővé teszi a testi és a lelki zavar találkozását. E cé! 

érdekében szükséges, hogy minden tőle idegen anatómiai, kémiai 
vagy élettani természetű előzetes feltevést távol tartson magától 
és tisztára csak lélektani segédfogalmakkal dolgozzék; s tartok 
tőle, hogy éppen ezért fogják eleinte idegenszerűnek érezni. 

A következő nehézségért Önöket,  előképzettségüket vagy 
beállitottságukat, nem okolom. Két megállapításával a pszicho- 
analizis sérti az egész világot s magára vonja ellenszenvét; e meg- 
állapítások egyike intellektuális, másika esztétikai-erkölcsi elő- 
itéletbe ütközik. Ne becsüljék le az ilyen előitéleteket; hatalmas 
dolgok ezek, az emberiség hasznos, sőt szükséges fejlődésének 
lecsapódásai. Érzelmi erők tartják megrögzítve őket, s a küz- 
delem ellenük nehéz. 

A pszichoanalizis kellemetlen állításai közül az első úgy 
hangzik, hogy a lelki folyamatok magukban véve tudattalanok, 
a tudatosak csupán egyes aktusai és részei az egész lelki életnek. 
Holott eddig, éppen ellenkezőleg, azt szoktuk meg, hogy a lelkit 
a. tudatossal egynek vegyük. A tudatot egyenesen a lelkiek meg- 
határozó minőségének tartottuk, s azt mondtuk, hogy a lélek- 
tan a tudat tartalmairól szóló tan. Sőt, ez az azonosítás oly 
természetesnek tünik előttünk, hogy az ellenkező állítást nyilván- 
való értelmetlenségnek hisszük s a pszichoanalizis mégsem tehet 
mást, minthogy az ellenkezőt állítja; a lelkiek és a tudatos azonos- 
ságát nem fogadhatja el. A lelki jelenség, meghatározása szerint, 
az, hogy ezek a jelenségek az érzés, gondolkodás, akarás fajából 
való folyamatok, s a pszichoanalizisnek az az álláspontja, hogy 
van tudattalan gondolkodás és nem tudott akarás. Ezzel aztán 
eleve eljátszotta a józan tudományosság hiveinek rokonszenvét, 
afféle fantasztikus titkos-tan gyanújába keveredett, amely a sötét- 
ben szeret építeni és a zavarosban akar halászni. Önök termé- 
szetesen még nem érthetik meg, mi jogon tarthatok előitéletnek 
ilyen elvont jellegű tételt: , Lelki jelenség egy a tudatossal", s 
ki sem találhatják, minő fejlődés vezethetett a tudattalan meg- 
tagadásához, ha volna ilyen, s milyen előnnyel járhatott ez a 

megtagadás. Üres szóvitának hangzik, vajjon egynek vegyük-e 
a lelkit a tudatossal, vagy azon túl is kiterjesszük-e, és mégis 
biztosíthatom Önöket arról, hogy a tudattalan lelki folyamatok 
feltevése a világban és a tudományban egyaránt lényegbevágóan 
új irányú tájékozódást indít meg. 

Épp ily kevéssé sejthetik, mily benső kapcsolat fűzi a pszicho- 
analizisnek ezt az első merészségét a másodikhoz, melyre most 
térek rá. Ez a másik tétel, amelyet egyik eredményeként hirdet 
a pszichoanalizis, azt állítja ugyanis, hogy a szűkebb és tágabb 
értelemben csakis szexuálisnak nevezhető ösztönös gerjedelmek 
az ideg- és elmebajok keletkezésében rendkivül nagy és jelentő- 
ségükben eleddig soha eléggé nem méltatott szerepet visznek. 
Sőt, mi több, hogy ugyanezen nemi gerjedelmek le nem kicsi- 
nyelhető mértékben részesek az emberi szellem legmagasabb 
kulturális, művészi és szociális alkotásaiban is. 

Tapasztalatom szerint a pszichoanalitikai kutatásnak ettől az 
eredményétől való idegenkedés a leghatalmasabb forrása annak 
az ellenállásnak, amelybe a pszichoanalizis ütközött. Kivánják 
tudni, hogyan magyarázzuk ezt? Úgy véljük, hogy az emberiség 
a kulturát, az élet nyomorától sarkalva, az ösztön-kielégités meg- 
szorítása árán teremtette meg, és teremti jórészt újra meg újra, 
amennyiben az egyén, aki az emberi közösségbe újonnan belép, 
az ösztön-kielégitésről való lemondásban az összesség javára hozott 
áldozatot megismétli. Az így felhasznált ösztönerők között a nemi 
gerjedelmek jelentős szerepet játszanak; ezek a gerjedelmek 
eközben szublimálódnak, azaz szexuális céljaiktól eltérűlnek, és 
szociálisan magasabban álló, immár nem szexuális célok felé 
irányulnak. Ez az építmény azonban ingatag, a szexuális ösz- 
tönök megfékezése nem teljes, minden egyes embert, akinek 
a kulturális közösséghez csatlakoznia kell, az a veszély fenyegeti, 
hogy nemi ösztönei az ilyetén felhasználás elől  vissza- 
torpannak. A társadalom úgy véli, hogy kulturáját mi sem fenye- 
getné jobban, mint az, ha a nemi ösztönök felszabadulnának 

s visszatérnének eredeti céljaikhoz. A társadalom nem szereti 
tehát, ha eredetének erre a kényes pontjára emlékeztetik, sehogy- 
sem vág össze az érdekeivel, hogy az emberek a nemi ösztönök 
erejét felismerjék, s tisztába jőjjenek vele, mit jelent a nemi 
élet az egyes ember számára; ellenkezőleg, nevelő szándékkal 
azt vélte jónak, ha a figyelmet erről az egész kérdésről eltereli. 
Ezért nem szívelheti a pszichoanalizisnek előbb említett kutatási 
eredményét, s azt legszivesebben esztétikailag visszataszítónak, 
erkölcsileg kárhozatosnak, vagy veszedelmesnek szeretné bélye- 
gezni. Ámde, az ilyen ellenvetések tudományos munka tárgyi- 
lagosnak mondott eredményét nem kezdhetik ki. Hogy az 
ellenkezés hangossá válhasson, azt előbb intellektuális térre kell 
átjátszani. Az ember pedig, természete szerint, hajlik arra, hogy 
valótlannak tartsa azt, ami nincs inyére, s akkor aztán könnyen 
talál ellene érveket is. A társadalom így a kellemetlent valótlannak 
teszi meg, logikai és tárgyi érvekkel, de érzelmi okokból, küzd 
a pszichoanalizis igaza ellen, s előitélet gyanánt ragaszkodik 
ellenvetéseihez minden megcáfolásra irányuló kisérlettel szemben. 

Bennünket azonban, Hölgyeim és Uraim, bátran állíthatjuk, 
e kifogásolt tétel felállításánál semmiféle célzat sem vezetett. 
Egyszerűen annak a ténybeli valóságnak akartunk kifejezést 
adni, amelyet kemény munkával felismerni véltünk. Élünk most 
is azzal a jogunkkal, hogy ily gyakorlati szempontoknak a tudo- 
mányos munkába való belekeverését feltétlenűl visszautasítsuk, 
még mielőtt megvizsgáltuk volna, vajjon az az aggály, mely 
e tekinteteket ránk akarná kényszeríteni, jogosult-e, vagy sem. 

Ime, elmondottam néhányat azok közül a nehézségek közül, 
amelyek a pszichoanalizissel való foglalkozásuk elé merednek. 
Több is talán a kelleténél, első kezdetre. Ha le tudják győzni 
azokat a benyomásokat, amelyeket keltettek, akkor folytathatjuk. 

HÉser és Uraim! Munkánkat nem feltevésekkel kezdjük 
el, hanem vizsgálódással. Ennek tárgyáúl kiválasztunk bizo- 
nyos jelenségeket, amelyek nagyon gyakoriak, nagyon ismertek 
és nagyon kevés méltatásban részesültek, s amelyeknek annyiban 
nincs közük betegséghez, amennyiben minden egészséges 
emberen megfigyelhetők. E jelenségek az úgynevezettelvétések, 
mint a mikor valaki mondani akar valamit, de helyette más 
szót mond: az elszólás vagy nyelvbotlás; vagy, ha ugyanez 
az írásnál esik meg vele: az elírás, tollhiba — akár észre- 
veszi ezt, akár nem; vagy, ha valaki olvasás közben mást olvas, 
mint ami írva vagy nyomtatva van: félre-olvas; épígy, ha 
tévesen hallja azt, amit hozzá beszélnek: hallási-félreértés, 
persze anélkül, hogy hallóképességének bármi szervi hibája volna. 
Az ilyen jelenségek egy másik csoportja elfelejtésen alapszik, 
de ez az elfelejtés nem végleges, csupán bizonyos ideig tartó, 
— így ha valakinek valamely név nem jut eszébe, amelyet 
pedig jól ismer és amelyre rendszerint ráismer; vagy, ha meg- 
feledkezik valamely szándékának végrehajtásáról, amely aztán 
később eszébe jut, tehát éppen csak bizonyos időpontra esett 
volt ki az emlékezetéből. A jelenségek harmadik csoportjának 
nincs ilyen múló jellege, ide tartozik az elrakás, amikor 
valaki valamely tárgyat bizonyos helyre tesz, s aztán képtelen 
megtalálni, — s az egészen hasonló elvesztés. Az itt szóban 
forgó elfelejtés-fajta másképpen érint bennünket, mint a más- 
féle elfelejtések ; csodálkozunk, vagy bosszankodunk rajta, ahelyett, 
hogy érthetőnek találnók. A felsoroltakhoz csatlakoznak bizonyos 
tévedések, amelyeket ismét az ideiglenesség jellemez, így, 
amikor bizonyos ideig hiszünk valamit, holott előbb tudtuk 
s későbben ismét tudjuk, hogy az a dolog másként van, és más 
hasonló, különböző elnevezések alatt ismert jelenségek, 

Oly esetek ezek, melyeknek benső rokonságát a német a közös 
,ver" szócskával való megjelöléssel is elárúlja, — [a magyar az 
nel" vagy , félre" igekötővel (Hord.)]; többé-kevésbbé lényeg- 
telenek, mind nagyobbára múló természetűek, s az ember életében 
kevés figyelmet igényelhetnek. Ritkán fordúl elő, hogy egyikük- 
másikuk, teszem a tárgyak elvesztése, bizonyos gyakorlati fontos- 
sághoz jut. Éppezért kevéssé is törődünk velük, lelki életünkben 
csak gyönge indulatokat váltanak ki és igy tovább. 

Ime, ez az a jelenségcsoport, amelynek a tanulmányozására 
figyelmüket igénybe akarom venni. Önök azonban kedvetlenűl 
vethetik ellenem: , Széles e világon, vagy a lelki élet szűkebb 
területén, annyi a nagyszerű talány, a lelki zavaroknak annyi 
a földerítésre váró és kutatásra érdemes csodája, hogy valóban 
könnyelmű játék volna, ha munkánkat és érdeklődésünket ily 
semmiségekre vesztegetnők. Ha megmagyarázná nekünk, hogyan 
láthat és hallhat egy épszemű és épfülű ember fényes nappal 
olyan dolgokat, amik nincsenek, miért érzi egy másik egy- 
szerre csak üldözöttnek magát azok részéről, akiket addig kedves 
meghittjeinek vélt vagy miért hirdet, a legéleseszűbb okadatolással, 
olyan őrült gondolatokat, amelyeknek  esztelenségét minden 
gyermek átlátja, — akkor tartanánk valamit a pszichoanalizisről; 
de ha csak azzal foglalkoztathat bennünket, hogy miért esett 
meg az ünnepi szónokkal ez vagy az a nyelvbotlás, hogy miért 
rakta el a háziasszony úgy a kulcsait, hogy nem tud rájuk 
akadni — és más efféle apró-cseprő dolgokkal, akkor mi is 
okosabb dolgokra fogjuk fordítani az időnket és érdeklődésünkető. 

Türelem, Hölgyeim és Uraim, felelném erre Önöknek. Úgy 
vélem, birálatuk nem jár helyes nyomon. Igaz, a pszicho- 
analizis nem kérkedhetik azzal, hogy aprólékosságokkal sohasem 
foglalkozott. Épp ellenkezőleg: megfigyelési anyagát rendszerint 
az igénytelen s a többi tudománytól jelentéktelenségük miatt 
félredobott tünemények teszik, szinte azt mondhatnám, a jelenség- 
világ hulladéka. De nem cseréli össze bírálatuk a problémák 

nagyszerűségét azzal, hogy mennyire feltűnők a jeleik? Nincs-e 
sok nagyjelentőségű dolog, amit bizonyos körülmények között 
és bizonyos időben csak halvány jelekből ismerhettünk fel? Könnyű- 
szerrel mondhatok Önöknek több ilyen helyzetet. Mily apró 
jelekből következtetik a fiatalemberek Önök közül, hogy meg- 
nyerték egy hölgy vonzalmát? Nyílt szerelmi vallomásra, viha- 
ros ölelésre várnak talán, s nem elég-e hozzá egyetlen, másoktól 
alig észrevett tekintet, futó mozdulat, akár egy pillanattal is meg- 
nyújtott kézfogás? Vagy, ha a rendőrség kötelékében valamely gyil- 
kosság felderítésén fáradnak, valóban azt várják talán, hogy a gyilkos 
fényképét és teljes lakcímét hagyja hátra tettének színhelyén, 
s nem fogják-e szükségképpen homályosabb és bizonytalanabb 
jelekkel beérni, amelyek a keresett egyén nyomára vezetnek? 
Ne vegyük hát semmibe az apró jeleket; belőlük kiindulva talán 
nagyobb dolgokra bukkanunk. De meg, én is úgy gondolom, mint 
Önök, hogy a világban és a tudományban elsősorban a nagy 
problémák számíthatnak érdeklődésünkre. Csakhogy, rend- 
szerint vajmi keveset használ, ha eltökéljük, hogy most majd 
ennek, vagy annak a nagy kérdésnek felderítéséhez látunk hozzá. 
Gyakran nem tudjuk, merre is tegyük a következő lépést. 
A. tudományos munkában több kilátással bíztat, ha azt ragadjuk 
meg, ami éppen adódik, s aminek a kutatására mód kinálkozik. 
Ha kellő alapossággal, elfogulatlanúl és előzetes várakozásoktól 
menten vizsgálódunk, meg ha szerencsénk is van, úgy meglehet, 
hogy annál az összefüggésnél fogva, amely mindent mindenek- 
kel egybeköt — a kicsit is a naggyal — még az ily igénytelen 
munka is útat nyít a nagy kérdések tanulmányozására. 

Ezt mondanám, hogy érdeklődésüket az egészséges ember 
látszólag oly semmitmondó cselekedeteinek tanulmányozására 
lekössem. Most pedig forduljunk valakihez, aki a pszichoanalizis- 
től távol áll, és kérdezzük meg tőle, hogyan magyarázza meg 
ezeknek a jelenségeknek az előfordulását? 

Először bizonyára ezt feleli: Ó, az ilyesmi magyarázatra sem 

érdemes; apró véletlenek ezek. Hogy érti ezt az illető? 
Azt akarja vele mondani, hogy vannak események, ha még oly 
jelentéktelenek is, amelyek kiesnek a világfolyamat láncolatából, 
amelyek azon joggal, amellyel megtörténnek, akár el is marad- 
hatnának? Ha valaki így, egyetlen ponton, áttöri a természetes 
determinizmust, akkor halomra döntötte az egész tudományos 
világfelfogást. Szemére vethetjük akkor, hogy mennyivel követ- 
kezetesebb ennél még a vallási világszemlélet is, amikor nyoma- 
tékosan hangsúlyozza, hogy egyetlen fia veréb sem pottyan le 
az ereszről isten különös rendelése nélkül. Úgy vélem, emberünk 
nem lesz rá kapható, hogy első válaszából ezt a következtetést 
levonja, hanem okosabbat gondol s azt feleli, ha éppen tanul- 
mányozza ezeket a dolgokat, természetesen talál rájuk magyará- 
zatot: a lelki működés apró kisiklásaival van itt dolgunk, a 
lelki munka pontatlanságával, amelynek feltételeit meg lehetne 
adni. Hibátlanúl beszélni tudó ember akkor szólja talán el magát, 
I. ha kissé gyöngélkedik és fáradt, 2. ha izgatott, 3. ha egyébb 
dolgok túlságosan igénybe veszik. Ezek a megállapítások köny- 
nyen. igazolhatók. Valóban gyakran szólja el magát, aki fáradt, 
akinek a feje fáj, vagy akinek migrénje van készülőben. Hasonló 
körülmények között könnyen esnek ki tulajdonnevek az emlékeze- 
tünkből. Némely ember egyenesen megszokta, hogy a közeledő 
migrént abból veszi észre, hogy eltünedeznek fejéből a tulajdon- 
nevek. Az izgatott ember szintén gyakran véti el a szavakat, de 
a tárgyakat is: , balfogások" mutatkoznak, ha meg valaki szóra- 
kozott, — vagyis tulajdonképpen ha figyelme valami másra 
összpontosúl, — szembeötlően megfeledkezik a szándékairól és 
sok más akaratlan dolgot mível. Közismert példa erre a , Flie- 
gende Blütter"-beli professzor, aki elhagyja esernyőjét és elcseréli 
kalapját, mert megírandó könyvének a problémáin töri az eszét. 
Hogy miként feledkezünk meg szándékainkról és igéreteinkről, 
mert közben átéltünk valamit, ami erősen foglalkoztatott — arra 
mindnyájan saját tapasztalatunkból tudunk példákat. 

Amit eddig mondottunk, az egészen értelmesen hangzik és 
mintha ellentmondástól sem kellene tartanunk. Talán nem túl- 
ságosan érdekes, nem olyan, amilyennek vártuk. De vegyük 
közelebbről szemügyre az elvétéseknek ezeket a magyarázatait. 
Azt találjuk, hogy ezek az elvétések létrejöttüket nem egy- 
forma természetű feltételektől teszik függővé. Rosszullét és vér- 
keringési zavar élettani oka a normális működés gátoltságának ; 
izgalom, fáradtság, a figyelem elvonása másfajta mozzanatok, 
amelyeket lélek-élettaninak nevezhetnénk. Utóbbiakról könnyen 
alkothatunk elméletet. A fáradtság, valamint az elterelődés, 
és talán az általános izgalom is a figyelem megoszlását okozza, 
amiből az  következhetik, hogy a kérdéses "művelet nem 
részesül a kellő figyelemben. Ilyenkor ez a lelki működés könnyen 
zavart szenved, pontatlanná, lefolyásában megzavarttá válik. Ámde 
a gyöngélkedés vagy a központi idegrendszer vérellátási zavara 
a döntő mozzanatra, a figyelem megoszlására az előbbihez hasonló 
hatást fejthet ki, s így ugyanazt az eredményt idézheti elő. 
Eszerint az elvétés valamennyi esete figyelemzavar következ- 
ménye volna és ez a zavar szervi vagy lelki okból támadt. 

Ez bizony kevés ahhoz, hogy pszichoanalitikus érdeklődésünket 
lekösse. Habozhatnánk, vajjon foglalkozzunk-e tovább is e tárgy- 
gyal. Ám, ha jobban fontolóra vesszük a megfigyeléseket, ezek 
nem egyeznek mindenben az elvétéseknek ezzel a figyelmi 
elméletével, vagy legalább is nem következnek belőle önként 
értetődően. Azt tapasztaljuk, hogy olyan emberrel is megesik 
ilyen balfogás, vagy ilyen elfelejtés, aki nem fáradt, nem szóra- 
kozott vagy izgatott, hanem minden tekintetben normális álla- 
potú, hacsak nem akarjuk utólag éppen elvétése miatt izgatottnak 
nyilvánítani, holott ő magát nem vallja annak. Nem is állhat 
a dolog oly egyszerűen, hogy a műveletet a ráirányuló figyelem 
fokozódása biztossá tenné, csökkenése pedig veszélyeztetné. Van 
számos oly működés, amelyet tisztára automatikusan, nagyon 
csekély figyelemmel és mégis egészen biztosan hajtunk végre. 

A sétáló talán alig tudja, merre jár, de azért betartja a helyes 
útat s nem téved el, hanem megáll, ha a célhoz ért. Legalább 
is rendszerint sikerül ez neki. A gyakorlott zongorajátékos, anélkül, 
hogy rágondolna, a helyes billentyűt üti meg. Persze vele is 
megesik olykor-olykor, hogy félrenyúl, de ha az automatikus 
játék a félrefogás veszélyét növelné, akkor ez a veszély éppen 
a virtuózt fenyegetné legjobban, akinek játéka a nagy gyakorlat 
folytán teljességgel automatikussá lett. A tapasztalás tehát ellen- 
kezőleg azt mutatja, hogy számos működés éppen akkor sikerül 
fölöttébb biztosan, ha nem fordítunk rája különösebben nagy 
figyelmet, viszont az elvétés balszerencséje éppen olyankor 
köszönthet be, amikor rendkivűl fontos volna, hogy hibátlan 
teljesítményt nyújtsunk s így bizonyára odaszögezzük a teljes 
figyelmünket. Ily esetben a bajt ,izgatottságunknakő  tulaj- 
doníthatjuk, noha nem értjük, hogy az izgalom miért nem 
irányítja inkább fokozottan a figyelmet arra a teljesítményre, 
melynek sikerültén annyira igyekszünk. Ha valaki fontos szó- 
noklat, vagy szóbeli tárgyalás során, nyelvbotlás folytán, az 
ellenkezőjét mondja annak, amit mondani szándékozott, akkor 
ezt a jelenséget az elvétés lélek-élettani vagy figyelmi-elmé- 
letével aligha magyarázhatjuk meg. 

Az elvétési tüneményeknél még sok oly apró jelenséget figyel- 
hetünk meg, amelyet nem értünk és amelynek megértését az 
itt elmondott magyarázat miben sem segíti elő. Így példáúl, ha 
pillanatnyilag elfelejtettünk valamilyen nevet, boszankodunk 
miatta, szeretnők mindenáron emlékezetünkbe idézni és nincs 
tőle nyugtunk. Noha annyira akarja, vajjon miért sikerül 
a bosszankodónak oly szerfölött ritkán figyelmét a keresett szóra 
terelni, pedig ez ,a nyelve hegyén van", s azonnal felismeri, 
mihelyt valakitől kimondani hallja. Vagy vegyük azokat az 
eseteket, amikor az elvétések halmozódnak, láncszerűen köve- 
tik, vagy felváltják egymást. Először megfeledkeztünk a meg- 
beszélt találkozóról; másodszor pedig — miután eltökéltük, hogy 

semmi esetre sem felejtjük el — kiderűl, hogy tévesen más 
órára vártuk a találkozást. Kerülő úton igyekszünk megtalálni 
valamely elfelejtett nevet, s e közben kipárolog az eszünkből egy 
másik, amely az elsőnek nyomára vezethetett volna. Ha most ezt 
a másodikat kezdjük el keresni, egy harmadik merűl alá, és 
így tovább. Tudjuk, hogy ilyesmi megesik a sajtóhibákkal is, 
amelyeket a szedő elvétésének kell tekintenünk. Mondják, hogy 
valamely szociáldemokrata ujságba csúszott be egyszer ilyen 
makacs sajtóhiba. A lap ünnepi alkalomról szóló tudósításában 
ez volt olvasható: , Unter den Anwesenden bemerkte man auch 
seine Hoheit, den Korn prinzen". Másnap az ujság megkisérelte 
a helyreigazitást. Mentegetőzött s ezt írta: , Es hatte natürlich 
heifen sollen: den Knorprinzenő".? Ily esetekben szivesen 
beszélnek ördöngős sajtóhibáról, megbabonázott szedőszekrény- 
ről, stb. E kifejezések értelme mindenesetre túlmegy a sajtóhibák 
lélek-élettani elméletén. 

Nem tudom, hallottak-e róla, hogy a nyelvbotlást szándékosan 
is elő lehet idézni, úgyszólván szuggerálhatjuk az elkövetését. 
Erről szól a következő adoma: Amikor egyszer egy kezdő szinész 
azt a fontos szerepet kapta, hogy , Az Orleansi szűz"-ben jelentse 
a királynak: , Dér Connétable schickt sein Schwert zurück . . ." , 
egy hősszinész azt a tréfát eszelte ki, hogy a próbákon a félénk 
kezdőnek e helyett a szöveg helyett többször odasúgta: , Der Kom- 
Jfortabel schickt sein Pferd zurück" — s valóban elérte vele 
a célját? A szerencsétlen csakugyan ezzel a módosított jelen- 


téssel mutatkozott be az előadáson, noha eléggé óvták tőle, vagy 
talán éppen azért. 


1) A lap azt akarta írni, hogy ,a jelenlévők között láthattuk őfen- 
ségét, a trónörököst is"; sajtóhiba folytán a Kronprinz (trónörökös) 
szó helyébe Kornprinz (gabonaherceg) került, a helyreigazitásba 
pedig ugyanazon betűk értelmetlen változata: Knorprinz. (A ford.) 

2) 5A Connétable (így hívták annak idején a francia hadsereg 
vezérét) visszaküldi kardját" és a módosított alak: ,A konflis vissza- 
küldte lovát!" (A ford.) ; 

1 

Nem mondhatnók éppen, hogy az elvétéseknek ilyen apró 
sajátosságait a figyelemelvonás elmélete felderítené. De azért ez 
az elmélet még nem szükségképpen hibás. Lehet, hogy csak 
hibázik belőle valami, hogy valamelyes kiegészítésre szorúl és 
ez aztán teljesen kielégítővé tenné. Egyébként az elvétések egy- 
némelyikét még más oldalról is szemügyre vehetjük. 

Válasszuk ki közülük az elszólást, amely az elvétések közt 
leginkább megfelel céljainknak. De éppúgy választhatnók az 
elirást, vagy a félreolvasást is. Végre is észre kell már vennünk, 
hogy minden eddigi kérdésünk kizárólag arra vonatkozott, hogy 
mikor, milyen körülmények között követünk el nyelvbotlást, 
tehát feleletet is csak erre kaptunk. Ámde érdeklődésünket más 
felé is fordíthatjuk és az lehet a kivánságunk, hogy megtudjuk, 
miért öltött éppen ilyen alakot valamely elszólás, s nem amolyat; 
szóval foglalkozhatunk azzal, ami az elszólás folytán létrejött. Belát- 
hatják, hogy amíg ezt a kérdést nem tisztáztuk, míg az elszólás ered- 
ményét nem magyaráztuk meg, mindaddig ez a jelenség, lélek- 
tani oldalról nézve, továbbra is véletlenség marad, noha találtunk 
rá élettani magyarázatot. Ha nyelvbotlásba keveredem, a bot- 
lásra nyilván számtalan módom van, a helyes szót ezer mással 
cserélhetem fel, megszámlálhatatlanúl sokféleképpen torzíthatom 
el. Van-e hát valami, ami megszabja, hogy valaki adott esetben 
annyi lehetőség közűl éppen egy bizonyos módon szólja el magát, 
vagy a véletlen szeszélye dönti-e ezt els így a felvetett kérdésre 
értelmes feleletet hasztalan keresünk? 

Két szerző, Meringer és Mayer (az egyik nyelvész, a 
másik elmeorvos), 1895-ben tényleg meg is próbálta az elszólás 
kérdését erről az oldalról megközelíteni. Példákat gyűjtöttek 
és ezeket mindenekelőtt tisztán leiró szempontok szerint 
sorakoztatták fel. Mindez természetesen magyarázatot még nem 
ad, de útmutatásul szolgálhat. A kétszerző a szándékolt beszéd 
nyelvbotló  eltorzulásait következőképpen különbözteti meg: 
felcserélések, előrevetitések, utóhangzások, elvegyülések (konta- 

minációk) és helyettesítések (szubsztituciók). Példákat mutatok 
be a két szerzőnek felsorolt főcsoportjaiból. WHelcserélés esete 
forog fenn, amikor valaki vénuszi Milót mond ,milói 
Vénusz" helyett, a szavak sorrendjének felcserélése; előrevetítés : 
, Es war mir auf der Schwest... auf der Brust so schwer;" 
utóhangzás lenne az ismert balúlsikerült felköszöntő : , Ich fordere 
Sie auf, auf das Wohl unseres Chefs aufzustossen!? Ez a 
háromféle nyelvbotlás nem éppen gyakori. Sokkal sűrübben 
fognak olyan esetekkel találkozni, amelyekben a nyelvbotlást 
összevonás, vagy elvegyűlés idézi elő, például, amikor egy 
úr ezekkel a szavakkal szólít meg az utcán egy hölgyet: 
., Wenn Sie gestatten, mein Fraulein, möchte ich Sie gerne 
begleit-digen".5 A keverékszóban az elkisérésen (be- 
gleiten) kivül nyilvánvalóan benne van a megsértés (belei- 
digen) is. (Mellesleg, a fiatalembernek aligha volt nagy szeren- 
cséje ennél a hölgynél.) A helyettesítés példájára a két szerző azt 
az esetet hozza föl, amikor valaki azt mondja: A preparátumokat 
beteszem a levél-szekrénybe (Briefkasten), a költőszekrény 
helyett (Brütkasten) stb. 

Az a magyarázat- kisérlet, amelyet a két szerző példáinak 
gyűjteményére alapít, teljes mértékben elégtelen. Ők úgy vélik, 
hogy a szavak hangjai és szótagjai különböző értéküek és a 
nagyobb értékű elem beidegzése a kisebb értékűekét zavaróan 
befolyásolhatja. Ebben nyilván a nem is oly gyakori előre- 
vetitésekre és utóhangzásokra támaszkodnak; az elszólások más 
megnyilvánulásai szempontjából ezek a hangzás szerinti előnyben- 
részesítések, ha ugyan egyáltalában előfordúlnak, számba sem 
jönnek. Hiszen, többnyire, akként szóljuk el magunkat, hogy 


1) Szóról szóra: A nővé... (t.i. nővéremen) . . . a keblemen ólom 
súlyt éreztem. 

2) Szóról szóra: Fölszólítom Önöket, hogy főnökünk egészségére fel- 
böfögjenek (anzustossen — kocíntsanak — helyett). 

3) Ha megengedi, nagysád, szívesen elki-sértem. 

valamely szó helyett egy másik, hozzá nagyon hasonlót 
mondunk, és ezt a hasonlatosságot sokan elegendőnek tartják az 
elszólás magyarázatára. Példa egy tanár székfoglaló  beszé- 
dének egy mondata: ,,Ich bin nicht geneigt (geeignet), die 
Verdienste meines sehr geschützten Vorgüngers zu würdigenő. 
Vagy egy másik tanár: , A női genitálét illetőleg, sok kis ér- 
tés... pardon: kisérlet ellenére sem . . ." 

A nyelvbotlás legszokásosabb és egyszersmind legfeltűnőbb 
formája azonban az, amikor merőben az ellentétét mondjuk annak, 
amit mondani akartunk, Ilyen esetekben természetesen nagyon 
eltávolodunk hangzásbeli vonatkozásoktól és a hasonlóság hatásaitól, 
ehelyett azonban az ellentétek erős fogalmi rokonságára és a 
lélektani társulásban mutatkozó föltünő közelségére hivatkoz- 
hatunk. Vannak ilyenfajta történelmi példák: Képviselőházunk 
valamelyik elnöke egy alkalommal ezekkel a szavakkal nyitotta 
meg az ülést: Uraim, megállapítom . . . Iszámúl] képviselő jelen- 
létét és ezennel bezárom az ülést. 

Az ellentétes vonatkozásokhoz hasonlókép csábítóan hat aztán 
bármely más megszokott társítás, amely adott alkalommal igen 
helyén nem valóan jelentkezhet. Így például beszélik, hogy 
H. Helmholtz egy gyermekének, az ismert föltaláló és nagy- 
iparos, W. Siemens, gyermekével kötött házassága alkalmából 
tartott ünnepélyen Dubois-Reymond, a híres fiziológus mondta 
a felköszöntő beszédet. A nyilván pompás felköszöntőt ezekkel 
a szavakkal fejezte be: Tehát éljen az új cég: Siemens és — 
Halske! Ez, természetesen, a régi cég neve volt. Ennek a két 
utóbbi névnek az összekapcsolására a berlini közönségnek éppúgy 
rájárt a nyelve, mint a bécsinek mondjuk arra, hogy Riedel 
és Beutel. 

Így tehát a hangzásbeli vonatkozásokhoz és a szóhasonlóság- 
hoz hozzá kell még vennünk a szótársítások befolyásoló 


1) Nem vagyok hajlandó (alkalmas) arra, ORY nagyrabecsült elő- 
döm érdemeit méltassam. 

hatását. De ez még nem elég. Az esetek egész sorában az el- 
követett nyelvbotlás okának a kikutatása, úgy látszik, nem sikerűl- 
het addig, amig figyelembe nem vesszük az illetőnek előbb kimon- 
dott, vagy csak elgondolt mondatát. Tehát ismét az utóhangzásnak 
egy esete, mint amilyena Meringer által említett, csak távolabb- 
ról jövő. Meg kell vallanom, nagyjában az a benyomásom, 
mintha ezáltal az elszólási elvétések megértésétől messzebbre 
kerültünk volna, mint valaha is voltunk! 

Mégis, úgy hiszem, nem tévedek, ha kimondom, hogy az 
éppen most megejtett vizsgálódás folyamán az elszólás példáiból 
valamennyien olyan új benyomást kaptunk, amelynél érdemes 
lesz megállnunk. Megvizsgáltuk a föltételeket, amelyek alapján 
elszólás egyáltalán keletkezhetik, azután azokat a hatásokat, 
amelyek az elszólás-adta torzítások módját szabják meg, de az 
elszólás eredményét önmagában, függetlenűl a keletkezésétől, még 
nem is érintettük. Ha erre is rászánjuk magunkat, akkor végül 
bátorságot kell vennünk, és meg kell állapítanunk, hogy hiszen, 
néhány példában, annak is van értelme, ami az elszólással jött 
a beszélő nyelvére. Mit jelent az, hogy értelme van? Nos, ez 
azt akarja jelenteni, hogy az elszólás eredménye talán maga is 
jogot formál arra, hogy teljes értékű lelki aktusnak tekintsük, 
olyannak, amely a maga céljait is szolgálja, amelynek tartalma 
és jelentése van. Mindezideig  elvétésekről beszéltünk, most 
azonban, úgy rémlik, mintha néha maga az elvétés egészen helyes 
cselekedet lenne, éppen csak hogy annak a másik elvárt, vagy 
szándékolt cselekedetnek a helyét foglalta el. 

Az elvétéseknek ez az önmagukban való értelme, egyes 
esetekben, kézzelfogható és félreismerhetetlen. Ha a képviselőház 
elnöke első szavaival bezárja az ülést, ahelyett, hogy megnyitná, 
akkor azoknak a körülményeknek az ismerete folytán, melyek 
között ez az elszólás lejátszódott, hajlandóak vagyunk arra, hogy ezt 
a tévedést értelmesnek találjuk. Az elnök semmi jót nem vár az 
üléstől és szeretné, ha azonnal berekeszthetné. Ennek az értelem- 

nek a felmutatása, tehát az elszólásnak az értelmezése, nem okoz 
semmi nehézséget. Vagy, amikor egy hölgy, látszólag, elismeréssel 
kérdezi a másiktól: Ezt az elragadó új kalapot bizonyára saját- 
kezűleg  paccolta föl? (pucolta föl helyett), akkor a 
világ semmiféle tudományoskodása sem tarthat vissza attól 
bennünket, hogy az elszólásból ki ne halljuk azt a nyilat- 
kozatot, hogy: ez a kalap el van paccolva. Vagy, amikor egy 
erélyesnek ismert nő ezt mondja: Az uram megkérdezte az 
orvostól, hogy milyen diétát tartson. Az orvos azonban azt 
mondta, hogy nincs szüksége diétára, ehet, ihat, amit én 
akarok (was ich will, ahelyett, hogy: was er will) — akkor ez 
az elszólás másrészt mégis csak egy következetes programm félre- 
ismerhetetlen kifejezése, 

Hölgyeim és Uraim, ha kiderűlne, hogy nem csupán az 
elszólásoknak és elvétéseknek egy-két esete mögött, hanem azok- 
nak egész sorában van értelem, akkor elkerűlhetetlen, hogy 
az elvétéseknek ez az értelme, amelyről eddig még nem esett 
szó, a legérdekesebbé ne váljék számunkra és ne szoritson joggal 
háttérbe minden más szempontot. Akkor aztán minden élettani 
és lélek-élettani tényezőt mellőzhetünk és rátérhetünk az elvété- 
sek értelmét, azaz jelentését, szándékát kutató, tisztán lélektani 
vizsgálódásokra. Igyekezni fogunk tehát arra, hogy nagyobb 
megfigyelési anyagot vizsgáljunk meg ilyen szempontból. 

Mielőtt azonban erre rátérnénk, fel szeretném szólítani Önöket, 
hogy egy másik nyomot kövessenek velem. Ismételten előfordúlt, 
hogy költők a nyelvbotlást, vagy egyébb elvétést használtak fel 
a költői ábrázolás eszközéül. Ez a tény magában véve is bizo- 
nyítja előttünk, hogy az elvétéseket, példáúl az elszólást, valami 
mély értelmű dolognak tartják, hiszen szándékosan használják. 
Mert ez nem úgy történik, hogy a költő véletlen tollhibát 
követ el és ezt mondatja el azután elszólás formájában. Az 
elszólással tudomásunkra akar hozni valamit; meg is kereshetjük, 
hogy mi lehet ez, vajjon azt akarja-e jelezni, hogy az illető személy 

szórakozott és fáradt, vagy migrén várható nála. Természetesen 
nem akarjuk túlbecsülni, ha az elszólást értelemmel felruházva 
használja a költő. Hiszen a valóságban mégis értelmetlen lelki 
véletlenség lehetne, vagy csak nagyon ritka esetben kellene 
értelmesnek lennie, és a költőnek joga lenne ahhoz, hogy érte- 
lemmel tetézve a lelki világba emelje és így a maga céljaira 
használhassa fel. De azon sem kellene csodálkoznunk, ha az el- 
szólásról a költőtől többet tudnánk meg, mint a nyelvésztől, vagy 
az elmegyógyásztól. 

Az elszólásnak ilyen példáját találjuk Wallenstein-ben 
(Piccolomini, első felvonás, ötödik jelenet). Max Piccolomini az 
előző jelenetben szenvedélyesen a herceg pártjára kelt és eköz- 
ben a béke áldásairól rajongott, amik utazása alatt bontakoztak 
ki előtte, amikor Wallenstein leányát a táborba kisérte. Távo- 
zásakor atyja és az udvar követe, Ouestenberg, magukból kikelve 
maradnak a szinen. És most folytatódik az ötödik jelenet: 
OUESTENBERG: Jaj minekünk! Hát így vagyunk? 

S így hagyjuk őt tévelyegni? S ne hívjuk 
E percben vissza, hogy a hályog 
Lehulljon a szeméről? 
OCTAVIO: (Mintegy elmélyülésből magához térve) : 
Az enyémről 


Lehullt e percben és amit látok, annak 


A fele sem öröm. 
OUESTENBERG: 


S mi az? 
OCTAVIO : Ez utazás — 
Oh átkozott legyen! 
OUESTENBERG: Hogy-hogy? 
OCTAVIO: Jerünk! 


Követnem kell e gyászthozó nyomot, 
Saját szememmel látnom — óh jerünk! 


(el akarja vezetni.) 
OUESTENBERG: Hová? 


OCTAVIO : (sürgetőleg): A hölgyhöz . . 
OUESTENBERG : Mit? 
OCTAVIO: (kijavítja magát) : A hölgyeket 


Üdvözleni a herceghez jerünk! ... stb. 
(Dóczi Lajos fordítása) 

Octavio ezt akarta mondani: Hozzá, a herceghez, de elszólja 
magát és a ,hölgy höz" szóval, legalább előttünk, elárúlja, hogy 
azt a befolyást, amely a fiatal hősben rajongást kelt a békéért, 
nagyon is jól felismerte. 

Még hatásosabb példát fedezett fel 0. Rank Shakespeare- 
nél. A , Velencei kalmár"-ban fordúl ez elő, abban a híres 
jelenetben, amelyben a szerencsés udvarló a három ládika közül 
választ, és talán legjobb lesz, ha Rank rövid leírását itt fel- 
olvasom. 

.Az elszólásnak költőileg igen finoman motivált és 
technikailag fényesen alkalmazott esetét találjuk Shakespeare 
, Velencei kalmár"-jában (harmadik felvonás, második 
jelenet) és ez az eset, hasonlóan ahhoz, amelyet Freud 
a Wallenstein-ből hoz fel példának, elárúlja, hogy a költő 
ennek az elvétésnek a mechanizmusát és értelmét jól ismeri 
és felteszi, hogy a hallgatóság is megérti. Portiát atyja kény- 
szerítette, hogy sorshúzás által válasszon férjet; mindeddig azon- 
ban a véletlen szerencse megszabadította valamennyi kellemetlen 
kérőjétől. Mivel végül Bassanióban fellelte azt a kérőt, akihez 
valóban vonzódik, attól kell tartania, hogy neki sem lesz sze- 
rencséje a sorshuzásban. Legszívesebben megmondaná neki, hogy 
ez esetben is biztos lehet a szerelmében, ám ettől a fogadalma 
visszatartja. Ebben a belső meghasonlásában a költő a követ- 
kező szavakat mondatja vele a szívesen látott kérőhöz: 

Kérlek, ne még, várj még egy-két napig 

A próbatét előtt. Balul ha választsz, 

Elvesztem társaságod; türelem hát! 

Azt súgja egy hang, — de nem szerelem, — 
Hogy nem szeretném, ha elvesztenélek, — — — 
MLS AK ZA ee megmondhatnám, melyik az a láda, 
De esküt szegnék s azt sosem teszem. 

Így aztán könnyen elhibázhatod; 

S ha úgy lesz, akkor bűnt fogok kivánni: 

Hogy vajha mégis szegtem volna esküt! 

Óh a szemed! Megvert, két félre osztott: 
Egyik tiéd, 9 a májsyki 5 atiéd . a, 
Azaz, hogy azenyém; de ha enyém, 


Akkor tiéd s így mindkettő tiéd! 
(Radó Antal fordítása) 


Tehát éppen annak, amit csupán halványan jelezni akarna, 
mivelhogy tulajdonképpen egyáltalán el kellene hallgatnia. hogy 
tudniillik: már a választás előtt is egészen az övé és szereti, 
a költő csodálatos lélektani érzékkel az elszólásban nyílt útat 
enged és ezzel a művészi fogással képes arra, hogy a szerelmes 
férfi elviselhetetlen bizonytalanságát, éppúgy, mint a hallgató 
ugyanígy hangolt feszültségét, a választás eredményét illetőleg 
megnyugtassa." B 

Látjuk, hogy Portia végezetűl mily finoman közvetít a két 
kijelentés között, amelyet az elszólás magában foglal, hogy 
miként oszlatja el a köztük fennálló ellentétet és végül mégis 
az elszólásnak ad igazat: 

,De ha enyém, 
Akkor tiéd s így mindkettő tiéd" 

Egyszer egy az orvostudománytól távol álló bölcselkedő is 
felfedte egy megjegyzésével egy elvétés értelmét és ezzel felmen- 
tett bennünket a kutatás fáradalmaitól. Valamennyien ismerik 
Lichtenberget, ezt a szellemes szatirikust (1742—1799), 
akiről Goethe azt mondotta, hogy ahol tréfál, ott egy probléma 
van elrejtve. Nos, itt-ott a tréfával a probléma megoldása is 
felszinre kerülhet. Lichtenberg elmés és szatirikus ötletei 
közt a következő mondatot jegyzi fel: Mindig Agamem n on-t 
olvasott ,angenommen" helyett, annyira ismerte Homéroszt. 
Ez valóban a félreolvasás elmélete. 

Következő alkalommal meg fogjuk vizsgálni, vajjón az el- 


vétésekről vallott nézetünkben tényleg oszthatjuk-e a költők 
véleményét. i 


S. Freud: Bevezetés a pszichoanalizisbe. 

HARMADIK ELŐADÁS 


AZ ELVÉTÉSEK 


(Folytatás) 


H:se" és Uraim! Multkoriban az az ötletünk támadt, 
hogy az elvétést ne a szándékolt és megzavart megnyílvá- 
nuláshoz való viszonyában, hanem önmagában vizsgáljuk, s az 
volt a benyomásunk, hogy egyes esetekben a maga saját értel- 
mét mutatja. Megállapítottuk, hogy, ha általánosabban is be 
lehetne bizonyítani, hogy az elvétésnek megvan a maga saját 
értelme, akkor ez az értelem érdekesebbé válna részünkre, mint 
azoknak a körülményeknek a vizsgálata, amelyek közt az elvétés 
keletkezik. 

Egyezzünk meg mégegyszer abban: mit is értünk valamely 
lelki folyamat , értelmén". Nem mást, mint azt a szándékot, 
amelynek a szolgálatában áll, és a helyzetét egy lelki sorozat- 
ban. A vizsgálataink tárgyául szolgáló esetek legtöbbjében az 
értelmet" , szándék"-kal, , tendenciá"-val is helyettesíthetjük. 
Vajjon csalóka látszat, vagy az elvétés költői túlbecsülése volt-e 
tehát, amikor meghatározott szándékot véltünk fellelni benne? 

Maradjunk hívek az elszólás példáihoz és tekintsünk át nagyobb 
számú ilyen megfigyelést. Ezekben az esetek egész olyan sorát 
találjuk, amelyeknél az elszólás szándéka, értelme tisztán kerül 
fölszínre. Itt vannak mindenekelőtt azok az esetek, amelyekben 
a szándékba vett kifejezés helyébe annak az ellentéte lép. Az 
elnök azt mondja a megnyító beszédében: Az ülést bezárt- 
nak nyilvánítom. Ez, ugyebár, félreérthetetlen. Elszólásának 
értelme és szándéka az, hogy az ülést be akarja zárni. 
, Hiszen ő maga mondja", ezt lehetne ráolvasni; csak szaván 
kell fogni. Ne vessék közbe, hogy ez nem lehetséges, hiszen 
tudjuk, hogy az ülést nem bezárni, hanem megnyítni akarta, 
és hogy ő maga is, akit pedig imént legfőbb fórumnak ismer- 
tünk el, megerősítheti ezt. Elfelejtik eközben, hogy egyelőre 
megegyeztünk abban, hogy az  elvétéseket — önmagukban 


vi gáljuk meg; viszonyuk ahhoz a szándékhoz, amelyet meg- 
zavarnak, csak később kerül majd sorra. Különben logikai hibá- 
ba esnének és ezzel a szóbanforgó problémát egyszerűen bűvész- 
módra eltüntetnék, , begging the guestion", ahogy az angol mondja. 

ás esetekben, mikor az elszólással nem pontosan az ellen- 
kező szót mondjuk, a nyelvbotlás mégis ellentétes értelmet 
fejezhet ki. , Nem vagyok hajlandó az elődöm érdemeinek 
a méltatására." ., Hajlandó" nem ellentéte az ,alkalmas"-nak, 
de nyílt vallomás és merő ellentétben áll azzal a helyzettel, 
amelyben a szónok mondja. 

Ismét más esetekben az elszólás a szándéknak megfelelő 
értelemhez egyszerűen egy másodikat csatol. A mondat ekkor 
úgy hangzik, mint valami összevonás, megrövidítés, több mondat 
összesűrítése. Ama bizonyos erélyes hölgy példája: ehet és 
ihat, amit én akarok. Ez egyértelmű azzal, mintha ezt mon- 
daná: ehet és ihat, amit akar; de vajjon akarhat-e egyáltalán ? 
Én akarok helyette! Az elszólások sokszor ilyen rövidítéseknek 
látszanak, példáúl amikor az anatómia professzora az orrüregről 
tartott előadása után megkérdezi, vajjon a hallgatók megértették-e 
és az általános igenlő válaszra így folytatja: Alig hiszem, mert 
azokat, akik az orrüreget jól ismerik, még milliónyi lakósú város- 
ban is egy ujjon... pardon, egy kéz ujjain össze lehet 
számolni. A rövidített beszédnek is megvan az értelme; azt 
mondja, hogy csak egy valaki van, aki ért hozzá. 

Az eseteknek ezen csoportjaival, amelyekben az elvétés maga 
hozza napfényre értelmét, állnak szemben azok, amelyekben az 
elszólásnak semmi önmagában való értelme nincs, amelyek tehát 
várakozásunknak határozottan ellentmondanak. Ha valaki a nyelv- 
botlással kiforgat egy tulajdonnevet, vagy nem használatos hang- 
egymásutánokat állít össze, akkor úgy látszik, ezek a nagyon is 
gyakran adódó jelenségek elutasító értelemben már el is dön- 
tötték azt a kérdést, hogy van-e minden elvétésben valami 
értelmes. Ha azonban közelebbről szemügyre vesszük az ilyen 


e? 

példákat, kiderűl, hogy ezeknek a torzításoknak a megértésg is 
könnyű, sőt, a különbség az ilyen homályos és az előbbi 
világos esetek közt nem is olyan nagy. 

Egy úr, akinél lova egészségi állapota felől érdeklődnek, így 
felel: ,Ja, das draut... Das dauert vielleicht noch einen 
Monat". (Igen, ez talán még egy hónapig is eltart.) Amikor 
megkérdezik, hogy mit akart tulajdonképpen mondani, meg- 
magyarázza, hogy azt gondolta: , das sei eine traurige Ge- 
schichte" (ez bizony szomorú história), a , dauert" és , traurigő 
szavak összekeveredése hozta létre aztán a , draut" hangcsoportot 
(Meringer és Mayer). 

Másvalaki bizonyos dolgokról mesél, amiket rosszal és így 
folytatja: , Dann aber sind Tatsachen zum Vorschwein ge- 
kommen" (De akkor oly tények kerültek földíszníre) . . . kér- 
dezősködésre megerősíti, hogy ezeket a dolgokat disznóságok- 
nak akarta bélyegezni. , Vorschein" (, fölszin") és , Schweinerei 
(, disznóság") együttesen idézték elő a különös ,,/orschwein" 
szót (M. és M.). 

Emlékezzenek vissza annak a fiatalembernek az esetére, 
aki azt az ismeretlen hölgyet el akarta kisérteni. Bátor- 
kodtunk ezt a szóképzést , begleiten"-re (elkísér) és , beleidigen"-re 
(megsért) szétbontani és biztosak voltunk ebbeli értelmezésünk- 
ben, anélkül hogy megerősítését követeltük volna. Láthatják 
ezekből a példákból, hogy az elszólásnak ilyen homályosabb 
esetei is megmagyarázhatók két különböző szándék összetalál- 
kozásából, interferenciájából; a különbség — mindössze 
abban áll, hogy az egyik esetben az egyik szándék a másikat 
tökéletesen helyettesíti (szubsztituálja), példáúl amikor az ellen- 
tétét mondjuk, míg másszor meg kell elégednie azzal, hogy 
eltorzítja vagy médosítja, úgy hogy önmagukban többé-kevésbé 
értelmes keverékképződmények keletkeznek. 

Azt hisszük, hogy most rájöttünk az elszólások egy nagy részének 
a titkára. Ha ezt elfogadjuk, úgy más, eddig még rejtélyes csopor- 

tokat is megérthetünk. A néveltorzításoknál példáúl nem tehet- 
jük fel, hogy mindenkor két hasonló és mégis különböző név 
vetélkedéséről van szó. De a másik szándékot mégis könnyen 
kihámozhatjuk. Valamely név eltorzítása a nyelvbotláson kivül 
is elég gyakran előfordúl mint próbálkozás, hogy a nevet rossz 
hangzásúvá vagy hangzása szerint valami alacsonyrendű dologra 
emlékeztetővé tegyük; ez a lebecsmérelésnek művelt ember- 
hez nem méltó módja, melyről azonban nem szivesen mond le. 
Sokszor még később is használja egészen alacsonyrendű , élc" for- 
májában. Hogy ennek a néveltorzításnak csak egy kirívóan csúf 
példáját idézzem, fölemlítem, hogy a francia köztársaság elnöké- 
nek, Poincaré-nak nevét napjainkban , Schweinskarré" (disznó- 
karaj)-ra módosították. Feltehető tehát az elszólásnál is ilyen 
becsmérlő szándék és ez aztán a tulajdonnév eltorzításában tör 
magának utat. Hasonló magyarázatok nyomúlnak előtérbe elgon- 
dolásunk folytatásaként a komikus, vagy abszurd  elszólások 
bizonyos eseteiben. ,, Ich fordere Sie auf, auf das Wohl unseres 
Chefs auf zustoflen" (L. fönt 27. old.). Itt az ünnepi hangu- 
latot váratlanúl megzavarja egy olyan szónak a befurakodása, 
amely étvágyrontó képzeteket kelt és mi, bizonyos káromló- és 
dacbeszédek mintája szerint, alig gyaníthatunk mást, mint azt, 
hogy oly tendencia akar kifejezésre jutni, amely az eléje tolakodott 
tiszteletnek erélyesen ellentmond és mintegy ezt akaria kife- 
jezni: nehogy elhigyjétek, ezt nem gondoltam komolyan, fütyülök 
erre a fickóra stb. Hasonló elgondolás áll oly elszólásokra, amelyek 
ártatlan szavakból illetleneket és trágárokat faragnak, apopos 
, apropos" helyett, vagy ,,Eischeiffweibchen" (, fehérnőkakácska") 
Eiweifscheibchen (fehérjelapocska) helyett (M. és M). : 

Sok embernél ismerjük azt a törekvést, hogy élvezetszerzési 
hajlamból ártatlan szavakat szándékosan trágárrá torzítanak; ez 
a tendencia élcnek számít és valójában attól, akitől ilyet hallunk, 


először meg kell tudakolnunk, vajjon szándékosan viccelt-e, vagy 
csak nyelve botlott. 

Nos, így aránylag csekély fáradtsággal megoldottuk volna az 
elvétések rejtélyét! Az elvétések nem véletlenségek, hanem 
komoly lelki aktusok, megvan az értelmük, két különböző szán- 
dék együttműködéséből, illetve helyesebben: egymás ellen való 
működéséből keletkeznek. De most már azt is meg tudom érteni, 
hogy a kérdések és kételkedések özönét akarják rám zúdítani, 
és ezeket el kell intézni és válaszolni kell rájuk, még mielőtt 
munkánk ezen első eredményének örülhetnénk. Igazán nem 
akarom Önöket elhamarkodott döntésekbe belehajszolni. Vegyük 
elő és mérlegeljük hidegen a kérdéseket szépen sorjában. 

Ugyan mit akarhatnak Önök nekem mondani? Vajjon azt 
hiszem-e, hogy ez a magyarázat az elszólások minden esetére áll, 
vagy pedig csak bizonyos hányadára? Hogy vajjon kiterjeszthetjük-e 
ezt a nézetünket az elvétések más fajtáira is, a félreolvasásra, 
az elírásra, elfelejtésre, balfogásra, az , elrakás"-ra stb.? Mit jelen- 
tenek még, tekintettel az elvétések lelki természetére, az elfá- 
radás, az izgalom, a szórakozottság, a figyelmi zavar tényezői? 
Azután láthatjuk, hogy az elvétések egymással versenyző két törek- 
vése közül az egyik mindig nyilvánvaló, a másik azonban nem 
mindig. Mit kell tennünk, hogy ez utóbbit kitalálhassuk, és ha 
azt hisszük, hogy kitaláltuk, hogyan bizonyíthatjuk be, hogy 
az nemcsak a valószinű, hanem az egyedüli helyes megoldás? 
Van még egyéb kérdeznivalójuk is? Ha nincs, akkor magam foly- 
tatom. Emlékeztetem Önöket arra, hogy magukkal az elvétésekkel 
tulajdonképpen nem igen akartunk foglalkozni, hogy a tanul- 
mányunk tárgya csupán e kérdés pszichoanalitikai vonatkozá- 
sainak a felderitése volt. Ezért felteszem a kérdést: mifajták azok 
a szándékok, vagy törekvések, amelyek más szándékokat vagy 
tendenciákat ilymódon megzavarhatnak és milyen vonatkozások 
állnak fönn a zavaró és megzavart törekvések közt? Így mun- 
kánk a probléma megoldása után kezdődik csak ujra. 

Tehát először is, vajjon ez-e a magyarázata az elszólások 
valamennyi esetének? Hajlok erre a magyarázatra és pedig 

azért, mert valahányszor az elszólás valamely esetét vizsgáljuk, 
találhatunk ilyfajta megoldást. De viszont, azt sem lehet bebizo- 
nyítani, hogy az elszólás ily mechanizmus nélkül létre ne jöhetne. 
Lehetséges; de ez számunkra elméletileg közömbös, mivel azok 
a következtetések, amelyeket a pszichoanalizisbe való bevezetés 
szempontjából le akarunk vonni, fönnállanak akkor is, ha csak 
az elszólási eseteknek egy töredékére vonatkozik a magyaráza- 
tunk, ez pedig aligha áll így. A következő kérdésre, vajjon az 
elszólásokra vonatkozó észleleteinket az elvétések más fajtáira is 
kiterjeszthetjük-e, egyelőre igennel válaszolok. Maguk is meg 
fognak győződni erről, amikor az elírás, balfogás stb. példáit 
fogjuk vizsgálat alá venni. Technikai okokból azonban azt aján- 
lom, hogy ezt a-munkát halasszuk el, amíg magát az elszólást 
alaposabban meg nem vizsgáltuk. 

Ha elfogadjuk az elszólásnak itt leírt lelki mechanizmusát, 
behatóbban meg kell vizsgálnunk, mit jelenthetnek még szá- 
munkra a szerzők által előtérbe tolt egyéb tényezők, mint 
példáúl a vérkeringési zavar, kifáradás, izgalom, szórakozottság, 
a figyelmi zavar elmélete. Figyeljék csak meg, mi ezeknek a 
tényezőknek a létezését nem tagadjuk. Általában nem igen fordúl 
elő, hogy a pszichoanalizis tagadna valamit, amit más oldalról 
állítanak; csak rendszerint hozzátesz valami újat és alkalomadtán 
persze úgy adódik, hogy ez az addig mellőzött és most újként 
hozzákerülő tényező éppen a leglényegesebb. Az élettani hajla- 
mosságnak könnyebb rosszúllétben, vérkeringési zavarokban, ki- 
merülési állapotokban rejlő hatását az elszólás keletkezésére 
minden további nélkül el kell fogadnunk; a mindennapos és 
személyes tapasztalat meggyőzheti Önöket erről. De mily keveset 
tudunk ezzel megmagyarázni! Mindenekelőtt nem szükséges 
föltételei ezek az elvétéseknek. Az elszólás tökéletes egészségi és 
normális testi állapot mellett éppenígy megeshet. Ezeknek a 
testi tényezőknek tehát csak az az értékük, hogy megkönnyítik, 
elősegítik az elszólás sajátos lelki mechanizmusát. Erre a viszonyra 

egyszer egy hasonlatot használtam és ezt most meg fogom ismé- 
telni, mert nem tudok jobbat helyette. Tegyék föl: sötét éjszaka 
sétálok valamely elhagyatott helyen és egy útonálló megtámad, 
elrabolja órámat és pénztárcámat. Minthogy a rabló arcát nem 
láttam tisztán, panaszomat a legközelebbi rendőrállomáson 
a következő szavakkal adnám elő: A magányosság és sötétség 
az imént megrabolt. A rendőrkapitány erre így válaszolhatna : 
Úgy látszik, Ön helytelenűl, szélsőséges mechanisztikus fölfogás- 
nak hódol. Állapítsuk meg inkább így a tényállást: A sötétség 
védelme alatt, kihasználva a hely elhagyatottságát, egy ismeretlen 
rabló kifosztotta Önt. Az Ön esetében leglényegesebb föladat a 
rabló fölkutatása. Talán a rablott holmit is visszaszerezhet- 
jük tőle. 

A lélek-élettani tényezők, izgalom, zavartság, figyelmi zavar, 
nyilvánvalóan nem nagyon visznek közelebb a megoldáshoz. 
Ezek csak beszédmódok, spanyolfalak, amelyek mögé föltétlenül 
be kell pillantanunk. Az a kérdés inkább, vajjon mi idézte itt 
elő az izgalmat, a figyelem sajátos elfordulását. A hangzási 
hatások, a szóhasonlóságok és a szavakból kiinduló szokásos társí- 
tások jelentőségét szintén figyelemre kell méltatnunk. Ezek 
megkönnyítik az elszólást, amennyiben kijelölik az útat, amelyen 
haladhat. De ha útat látok magam előtt, bizonyos, hogy követni 
fogom? Még motivumra is van szükség, hogy elszánjam magam, 
és ezenfelűl erőre, amely ezen az úton előrevisz. Ezek a hang- 
zási és szóbeli vonatkozások tehát szintén csak elősegítői az 
elszólásnak, mint a testi hajlamosságok, és nem adhatják magya- 
rázatát. Gondolják csak meg, az esetek túlnyomó részében nem 
az a körülmény zavarja meg a beszédemet, hogy a használt 
szavak hangzásbelileg másokra hasonlítanak, hogy az ellentétük- 
kel szoros kapcsolatban állnak, vagy, hogy belőlük szokásos társí- 
tások indulnak ki. A filozófus Wundt értelmében még azt a 
magyarázatot is találhatnánk, hogy az elszólás akkor keletkezik, 
ha testi kimerültség folytán a társítási hajlam felülkerekedik az 

egyéb beszédbeli szándékunkon. Ez nagyon szépen hangzana, ha 
nem mondana ellent ama tapasztalatainknak, amelyeknek tanu- 
sága szerint az esetek egy részében az elszólásnak a testi, másik 
részében a társításos kedvezései hiányzanak. 

Különösen érdekes számomra azonban a következő kérdésük: 
mily módon lehet a két egymással interferenciába lépő törek- 
vést megállapítani. Valószinűleg nem is sejtik, milyen súlyos 
következményekkel jár ez. Ugyebár, a kettő egyike, a megzavart 
törekvés, mindig kétségtelen; az, aki az elvétést elköveti, ismeri 
és magáénak vallja. Kételkedésre és meggondolásra csupán a 
másik, a zavaró törekvés adhat okot. Nos, már hallottuk és Önök 
bizonyára nem felejtették el, hogy az esetek egy részében ez a 
másik tendencia éppen ilyen világos. Kitünik az elszólás ered- 
ményéből, ha van bátorságunk ahhoz, hogy ennek az eredmény- 
nek önmagában érvényt szerezzünk. A képviselőházi elnök, aki 
az ellentétét mondja az elszólásában annak, amit akart, — világos, 
hogy az ülést meg akarja nyitni, de éppen ilyen világos, hogy 
be is akarja zárni. Ez olyan kézenfekvő, hogy semmi értelmezni 
való sincs rajta. De a többi esetben, amelyben a zavaró törek- 
vés csupán eltorzítja az eredetit, anélkül hogy önmaga teljesen 
kifejezésre jutna, hogyan hámozzuk ki itt az eltorzításból a 
zavaró tendenciát? 

Az esetek első sorozatában nagyon egyszerű és biztos módon, 
tudniillik úgyanúgy, ahogyan a megzavart törekvést meg- 
állapítjuk. Hiszen ezt közvetlenül a beszélőtől kapjuk, aki az 
elszólás után rögtön újra helyreállítja az eredetileg tervbe vett 
szövegezést, , Das draut, nein, das dauert vielleicht noch einen 
Monat" (1. 36. old.). Nos, a torzító szándékot szintén vele mon- 
datjuk el. Megkérdezzük tőle: Kérem, miért mondta előbb, hogy 
,draut"? Erre azt válaszolja: Azt akartam mondani: ,,Das ist 
eine traurige Geschichte" (Ez szomorú történet), és a másik 
esetben, a , Forschwein" elszólásban éppenígy megerősíti, hogy 
először ezt akarta mondani: ", Das ist eine Schweinerei 

(ez disznóság), de aztán mérsékelte magát és szavainak más irányt 
adott. A zavaró törekvés megállapítása itt tehát éppoly biztosan 
sikerült, mint a megzavarté. Nem véletlenül folyamodtam 
oly példákhoz, amelyeknek a közlése és megoldása nem ered 
sem tőlem, sem híveim valamelyikétől. Mégis szükség volt ebben 
a két esetben egy bizonyos beavatkozásra, hogy a megoldást elő- 
segítsük. Meg kellett kérdezni a beszélőtől, miért szólta el így 
magát és mit tudna mondani az elszóláshoz. Különben talán el- 
siklott volna az elszólás fölött, anélkül, hogy föl akarta volna 
deríteni. De mihelyt megkérdezték, a magyarázatot már az első 
ötletével megadta. És ime látják, ez a kis beavatkozás és ered- 
ménye, már pszichoanalizis és mintaképe minden pszichoanali- 
tikai vizsgálatnak, amit a továbbiakban végezni fogunk. 

Talán túlságosan bizalmatlan vagyok akkor, amikor felteszem, 
hogy ugyanabban a pillanatban, amelyben a pszichoanalizis föl- 
merül Önök előtt, ezzel együtt a vele szembe működő ellent- 
állás is fölüti a fejét? Nem volna talán kedvük arra az ellen- 
vetésre, hogy az elszólást elkövető ember magyarázata egyáltalán 
nem döntő bizonyíték? Persze, hogy igyekezne, gondolják Önök, 
fölszólításra az elszólást megmagyarázni, és ekkor kimondja az 
első, éppen fölmerülő ötletét, ha eza magyarázat számára alkal- 
masnak látszik. De ezzel még nem bizonyítja, hogy az elszólás 
tényleg így folyt le. Ígen, lehetséges, hogy így áll a dolog, de 
éppúgy lehet az másképpen is. Eszébe juthatott volna valami 
más is, ami épp ennyire, vagy talán még jobban megfelelt volna. 

Csodálatos, alapjában véve, milyen kevés tiszteletet tanusi- 
tanak Önök valamely lelki ténnyel szemben! Gondolják csak el, 
hogy valaki egy bizonyos anyagot vegyi analizisnek vetett alá 
és egy alkotórészéből bizonyos súlyt, ennyi meg ennyi milli- 
grammot kapott. Ebből a súlymennyiségből bizonyos következ- 
tetéseket vonhat le. Hiszik-e, hogy a vegyésznek valaha is eszébe 
jutna, hogy ezeket a  következtetéseket azzal az indoklással 
kifogásolja: a különválasztott anyagnak más súlya is lehetett 

volna? Mindenki meghajlik az előtt a tény előtt, hogy éppen ez 
és nem más súly adódott, és az eredményre bátran építi föl a 
további következtetéseket. De, ha az a lelki tény áll Önök 
előtt, hogy annak, akit megkérdeztek, egy bizonyos ötlete támadt, 
akkor nem adnak neki hitelt és azt mondják, hogy éppenígy 
más valami is eszébe juthatott volna! Önökben ugyanis a lelki 
szabadság illuziója él, amelyről nem szivesen mondanak le. Saj- 
nálom, de ebben a legélesebben szembenállok Önökkel. 

Itt érvelésüket abbahagyják, de csak azért, hogy az ellentállást 
más helyen újra fölvegyék. Tovább folytatják : Értjük, hogy ez a 
pszichoanalízis sajátos technikája, hogy problémáinak a megoldását 
magával az analizálttal mondatja el. De vegyünk egy másik 
példát, azt, amelyikben az ünnepi szónok fölszólítja a társaságot, 
hogy a főnök egészségére felböfögjenek (a u f-stoBen). Azt mondja 
Ön erre, hogy a zavaró törekvés ebben az esetben a becsmérlés; 
ez az, ami a tisztelet kifejezésének ellene szegűl. Ez azonban 
pusztán az Ön értelmezése, amely az elszóláson kivül álló 
megfigyelésekre támaszkodik. Ha ebben az esetben megkérdi 
az elszólás elkövetőjét, ez nem fogja megerősíteni, hogy becs- 
mérelni akart, sőt ezt erélyesen tagadni fogja. Miért nem adja 
föl bebizonyíthatatlan értelmezését ezzel a világos tagadással 
szemben? 

Valóban, most ez egyszer valami erőset ragadtak ki. Elkép- 
zelem az ismeretlen ünnepi szónokot; valószinűleg az ünnepelt 
főnök asszisztense, talán már magántanár, fiatalember az 
élet legszebb kilátásaival. Szeretnék a lelkébe hatolni, vajjon 
nem érzett-e mégis valamit, ami a főnök  megtisztelésére 
vonatkozó fölszólításnak talán ellenszegülhetett. Ugyancsak meg- 
járnám. Türelmetlen lenne és nekem támadna: , Hallja, de most 
aztán elég legyen a kérdezgetésből, különben baj lesz. Még tönkre- 
teszi a karriéremet gyanusítgatásaival. Egyszerűen azért mondtam 
, a u fstofen"-t, ,anstofen" helyett, mert ugyanebben a mon- 
datban előzőleg már kétszer használtam az auf szócskát. Ez az, 

amit a Meringer utóhangzásnak nevez, és itt további magya- 
rázgatásnak nincs helye. Megértette? Punktum". Hm, ez meg- 
lepő reakció, valóban erélyes visszautasítás. Látom, hogy ezzel 
a fiatalemberrel nem tudok  boldogúlni, de látom azt is: 
lám, lám, mennyire azon igyekszik, hogy az elvétésének semmi- 
féle értelme ne legyen. Talán azt is találják, hogy nem 
helyes, ha mindjárt ilyen goromba lesz, mikor én pusztán csak 
elméletileg érdeklődöm, de végre is, gondolják Önök, neki csak 
tudnia kell, mit akart mondani voltaképpen és mit nem. 

Vajjon valóban tudnia kell-e? Ez volna itt éppen a kérdés. 

No, gondolják, most a markunkban vagy. Ez hát az Ön tech- 
nikája, hallom mondogatni. Ha az az illető, aki az elszólást 
elkövette, valami oly magyarázatot fűz hozzá, ami tetszik Önnek : 
akkor kijelenti, hogy az ő véleménye az utolsó döntő bizonyiték. 
, Hiszen ő maga mondja!" De ha nem az Ön .szája ize szerint 
beszélt. akkor egyszerre csak azt állítja, hogy ez az ember nem 
számít, ennek nem kell hitelt adni. 

Ez igaz is. De elébük tárhatok egy hasonló esetet, ahol 
éppen ilyen rettentő dolog történik. Ha a vádlott a bíró előtt 
beismeri tettét, akkor a bíró hisz a vallomásának; ha azonban 
tagad, akkor a bíró nem hisz neki. Ha ez másképpen lenne, 
nem volna igazságszolgáltatás, és, az itt-ott mutatkozó tévedések 
ellenére, mégis csak el kell fogadnunk ezt a módszert. 

De vajjon bírák vagyunk-e és az elszólás elkövetője vádlott? 
Hát az elszólás vétek? 

Talán még ezt a hasonlatot sem kell elvetnünk. De nézzék 
csak, milyen mélyreható különbségekbe ütköztünk az elvétések 
látszólag oly ártatlan problémájának vizsgálatánál. Oly különb- 
ségekbe, amelyeket jelenleg nem is tudunk kiegyenlíteni. 
A bíróról és vádlottról szóló hasonlat alapján ideiglenes egyez- 
séget ajánlok föl Önöknek.  Ismerjék el, hogy az elvétés 
értelme kétségtelen akkor, ha az analizált maga is elismeri 
ezt az értelmet. Én ennek fejében elismerem, hogy a gyanított 


Az elvétések 45 


értelemnek semmi közvetlen bizonyítéka nincs akkor, ha az analizált 
megtagadja a fölvilágosítást, vagy természetesen, ha nincs kéznél, 
hogy fölvilágosítást adhasson. Ekkor, mint az igazságszolgáltatás 
esetében is, bűnjelekre vagyunk utalva, amelyek a döntést 
többé-kevésbé valószinűvé teszik. A bíróság, gyakorlati okok 
miatt, indiciumok alapján is kénytelen a bűnösséget kimondani. 
Mi nem állunk ily kényszer előtt; de viszont arra sem kény- 
szerülünk, hogy ilyen bűnjelek értékesítéséről  lemondjunk. 
Tévedés volna, ha azt hinnők, hogy a tudományok bármelyike 
csupa szigorúan bebizonyított tantételből áll, és igazságtalanság 
lenne, ha ilyet követelnénk. Ezt a követelményt csak egy a tekin- 
télyek után sóvárgó lélek állíthatja föl, amelynek szükséglete, 
hogy a vallási katekizmusát egy másikkal, habár tudományossal 
pótolja. A tudomány katekizmusában csak kevés megföllebez- 
hetetlen tétel található, sokkal inkább olyan állítások, melyeket 
a valószinűségnek bizonyos fokára emelt. Sőt éppen a tudományos 
gondolkodásmód ismertető jele az, ha megelégszünk a bizonyos- 
ság ilyetén való megközelítésével és az épitő munkát a végső 
megerősitések nélkül is folytatni tudjuk. 

Ámde honnan vesszük értelmezéseink támasztékát, föltevé- 
seinket a bizonyításra abban az esetben, amikor az analizált 
fölvilágosítása nem derít fényt az elvétés értelmére? Külön- 
böző helyekről, elsősorban mindjárt az elvétéseken kívűl álló 
jelenségekkel való analógiából, példáúl amikor azt állítjuk, hogy 
a név elszólásként jelentkező eltorzításának ugyanaz a gyalázkodó 
értelme van, mint a szándékos névelferdítésnek. Azután a lelki 
adottságokból, amelyekben az elvétés megtörtént, az elvétést el- 
követő egyén jellemének és azoknak a benyomásoknak ismeretéből, 
melyek rá az elvétés előtt hatottak és amelyekre, esetleg, ezzel az 
elvétéssel reagál. Rendszerint úgy történik ez, hogy általános 
alapelvek szerint állapítjuk meg az elvétés értelmét, ami tehát 
először csak állítás, az értelmezésre vonatkozó föltevés, és ezután 
a lelki szituáció megvizsgálásából megerősítést szerzünk. Néha 

eljövendő eseményeket is be kell várnunk, amelyeket az elvétés 
úgyszólván bejelentett, hogy föltevéseink megerősítését meg- 
kapjuk. 

Ezt nehéz volna bizonyítanom, ha az elszólás területére 
kellene szorítkoznom, ámbár itt is kinálkoznak egyes jó példák. 
Az a fiatalember, aki egy nőt el akar kisérteni, bizonyára 
félénk természetű; azt az asszonyt, akinek az ura ehet és 
ihat, amit csak az asszony akar, az asszonyoknak abból az 
erélyes fajtájából valónak ismerem, amely otthon a gyeplőt 
tartja. Vagy nézzék a következő esetet: A , Concordia" egyik 
közgyülésén valamelyik fiatal tag heves ellenzéki beszédet tart 
és ennek a folyamán az egyesület vezetőit , /orschuf" (előleg)- 
tag uraknak szólította, ami, úgy látszik, a For stand (elnökség) 
és Ausschuj9 (választmány) szavakból sürűsödik össze. Gyaní- 
tani fogjuk, hogy az ellenzékieskedésével szemben valamilyen 
zavaró törekvés nyilvánúlt meg és ennek némi köze lehetett 
valamilyen előleghez. Tényleg, bizalmi emberünktől értesülünk, 
hogy a szónok állandó pénzzavarral küzdött és éppen akkor köl- 
csönt kérő folyamodványt nyújtott be az egyesülethez. Zavaró 
törekvésként tehát tényleg ez a gondolat illesztendő be: mér- 
sékeld magad az ellenzékieskedésben; hiszen ugyanazokról van 
szó, akikhez előlegért folyamodtál. 

Bőven szolgálhatok azonban ilyen közvetett bizonyitékokkal, 
ha a másfajta elvétések széles területére térek át. 

Ha valaki elfelejt vagy minden erőlködése ellenére is csak 
nehezen tud emlékezetében tartani egy neki különben nagyon 
ismerős tulajdonnevet, akkor kézenfekvő az a föltevés, hogy 
valami kifogása van a név viselője ellen, úgyhogy nem szivesen 
gondol rá; vessék össze ezzel annak a lelki adottságnak a leírását, 
amelyben ez az elvétés történt meg: 

, ! úr reménytelenűl beleszeretett egy hölgybe, aki rövid idő 
múltán férjhez ment X úrhoz. Annak ellenére, hogy Y úr 
már huzamos ideje ismeri X urat, sőt üzleti összeköttetésben is 

áll vele, mindig újra meg újra elfelejti a nevét, úgy, hogy 
többször másoknál kellett kérdezősködnie, ha X urral levelezni 
akart." 

Y úr nyilván nem akar tudni szerencsés vetélytársáról. , Em- 
lítés se essék róla." 

Vagy: Egy hölgy az orvosánál valami közös ismerősükről 
kérdezősködik, de csak a leánykori nevét említi. A házasságával 
fölvett nevét elfelejtette. Aztán bevallja, hogy ezzel a házas- 
sággal nagyon elégedetlen volt és barátnője urát nem tudta 
szívlelni.? 

A tulajdonnév elfelejtéséről még más szempontból is kell 
egyet s mást mondanunk ; most főleg az a lelki helyzet érdekel, 
amelyben az elfelejtés megesik. 

Valamely szándék elfelejtését egészen általánosan olyan ellen- 
tétes áramlatra lehet visszavezetni, amely a szándékot nem akarja 
végrehajtani. Így azonban nemcsak mi gondolkodunk a pszicho- 
analizisben, hanem ez az emberek általános nézete, és ehhez 
az életben ragaszkodnak is, csak az elméletben tagadják. A párt- 
fogó, aki védence előtt mentegetőzik, hogy a kérésről megfeled- 
kezett, nem tisztázhatja magát ezzel előtte. A pártfogolt rögtön ezt 
gondolja: nem törődik a dologgal; noha megigérte, tulajdonképpen 
mégsem akarja megtenni. Bizonyos vonatkozásokban ezért az 
életben is tiltott dolog a megfeledkezés, ilyenkor, úgy látszik, meg- 
szünik a különbség az elvétések népszerű és pszichoanalitikai 
fölfogása között. Képzeljenek el egy háziasszonyt, akia ven- 
dégét ezekkel a szavakkal fogadja: Micsoda, ma jött hozzánk? 
Egészen elfelejtettem, hogy mára hívtam meg. Vagy egy fiatal- 
embert, akinek be kellene vallania az imádottjának, hogy a 
legutóbb megbeszélt találkáról megfeledkezett. Bizonyára nem 
fogja bevallani, inkább ott nyomban a legvalószínűtlenebb aka- 
dályokat fogja kitalálni, amelyek akkor távolmaradásra kényszerí- 


1) CG. G. Jung nyomán. 

tették és azóta is lehetetlenné tették, hogy erről hírt adjon. 
Hogy katonai dolgokban az a mentegetőzés, hogy valamiről 
megfeledkeztem, mit sem használ és nem véd meg a bünte- 
téstől, azt mindnyájan tudjuk és jogosúltnak is kell mondanunk. 
Itt egyszerre csak mindenki megegyezik abban, hogy egy bizonyos 
elvétés értelmes és hogy mi a jelentősége. Miért nem elég követ- 
kezetesek és terjesztik ki ezt a belátásukat a többi elvétésre is, miért 
nem vallanak őszintén színt mellette? Természetesen erre is 
van válasz. 

Ha a szándék ilyetén való elfelejtésének értelme a laikus 
előtt is ily kevéssé kétséges, akkor annál kevésbé lepődhetnek 
meg azon, hogy a költők ezt az elvétést ugyanebben az érte- 
lemben használják föl. Aki látta vagy olvasta Önök közül 
B. Shaw , Caesár és Kleopátrá"-ját, emlékezni fog rá, hogy a 
távozó Caesárt az utolsó jelenetben az a gondolat gyötri, hogy 
még valami a szándékában volt, erről azonban megfeledkezett. 
Végűl kiderűl, hogy mi ez: el akart búcsuzni  Kleopátrától. 
A költőnek ez a kis elrendezése oly fölényt tulajdoníta nagy 
Caesárnak, amellyel ez nem rendelkezett és amelyre nem is 
törekedett. A történelmi forrásokból megtudhatják, hogy Caesar 
Kleopatrát maga után hivatta Rómába és hogy Kleopátra fiával, 
Caesarionnal akkor is ott időzött, amikor Caesárt megölték, és 
a gyilkosság után menekült a városból. 

A szándék elfelejtésének esetei általában oly világosak, hogy 
abban a törekvésünkben, hogy az elvétés értelmének jeleit a lelki 
adottságokból vezessük le, alig használhatók fel. Forduljunk ezért 
egy különösen sokértelmű és át nem tetsző elvétéshez, az elvesz- 
téshez és az ,elrakás"-hoz. Azt, hogy az elvesztésben, ebben a 
bennünket gyakran oly fájdalmasan érintő véletlenben, bizonyos 
szándékossággal, nekünk magunknak is részünk volna, aligha 
fogják hihetőnek tartani. De bőségesen akadnak ilyesfajta meg- 
figyelések: Egy fiatalember elveszíti az irónját, pedig nagyon ked- 
velte. Előző napon levelet kapott a sógorától, a levél ezekkel a. 

szavakkal végződött: Egyelőre sem kedvem, sem időm nincs arra, 
hogy könnyelműségedet és lustaságodat támogassam." Az a ceruza 
pedig éppen sógorának az ajándéka volt. Enélkül az össze- 
találkozás nélkül természetesen nem állíthatnánk, hogy az 
elvesztésben szerepe volt annak a szándéknak, hogy ettől a 
tárgytól megszabaduljon. Hasonló esetek igen gyakoriak. Az ember 
elveszít valamely tárgyat, ha az adományozójával meghasonlott 
és nem akar többé emlékezni rá, vagy olyankor is, ha magát 
a tárgyat nem szereti már és ürügyet keres arra, hogy mással, 
jobbal pótolhassa. Ugyanilyen szándék szolgálatában áll természete- 
sen a tárgy elejtése, eltörése, összezúzása. Vagy véletlennek tarthat- 
juk azt, ha egy iskolásgyermek éppen a születésnapja előtt veszíti 
el, rontja el, töri össze használati tárgyait, példáúl iskolatáskáját 
vagy zsebóráját? 

Aki maga is gyakran átérezte azt a kínos helyzetet, amikor 
elrakott valamit és azután képtelen volt megtalálni, nem fogja 
elhinni az ilyen ,elrakás" szándékosságát. És mégis gyakoriak 
az olyan példák, amelyekben az ,elrakás" kisérő körülményei 
mutatnak a tárgy ideiglenes vagy örökre való  eltünteté- 
sének  tendenciájára. Talán a legszebb ilyenfajta példa a 
következő : 

Egy fiatalabb korú férfi meséli: , Néhány évvel ezelőtt 
félreértések voltak a házasságomban, feleségemet túlságosan 
tartózkodónak találtam és, ámbár elismertem kitünő tulajdon- 
ságait, minden gyöngédség nélkül éltünk egymás mellett. Egy 
napon sétájáról egy könyvet hozott magával, amit azért vett 
meg, mert azt hitte, hogy engem érdekelni fog. Megköszöntem 
a , figyelemnek" ezt a jelét, megigértem, hogy a könyvet el 
fogom olvasni, az olvasandók közé helyeztem és többé nem találtam 
meg. Hónapok múltak el, időnként visszaemlékeztem erre az el- 
veszett könyvre, de hiába kutattam utána. Körülbelül fél évvel 


1) B. Dattner nyomán. 

később megbetegedett a tőlünk külön lakó anyám, akit nagyon 
szerettem. Feleségem odaköltözött, hogy az anyósát ápolja. A 
beteg állapota komolyra fordúlt és feleségemnek alkalma volt 
arra, . hogy legjobb oldaláról mutatkozzék. Egy este fele- 
ségem működésétől elragadtatva és hálatelten térek haza. IÍIró- 
asztalomhoz lépek, minden határozott szándék nélkül, de mint- 
egy az alvajáró biztonságával kinyitom egy bizonyos fiókját és 
legeslegfelűl megtalálom az oly sokáig hiába keresett, elrakott 
könyvet". 

Az elrakás motivumának megszünésével véget ért maga az 
elrakás is. 

Hölgyeim és Uraim! A végtelenségig szaporíthatnám a példák- 
nak ezt a sorát. De ezt nem akarom itt megtenni. , A mindennapi 
élet pszichopatológiájá"-ról szóló könyvemben (megjelent először 
1901-ben)" különben is igen bő kazuisztikát találnak az 
elvétések tanulmányozására.? Mindezek a példák mindig csak 
egy és ugyanazon eredményt szolgáltatják: valószínűvé teszik 
Önök előtt, hogy az elvétéseknek megvan a maguk értelme, 
és megmutatják, miképpen lehet az értelmet a kisérő tünetekből 
kitalálni, vagy megerősíteni. Ma rövidebbre szabom a mondan- 
dómat, mert hiszen most csak azt akarjuk elérni, hogy ezeknek 
a jelenségeknek a tanulmányozásából a pszichoanalizishez való elő- 
készitésre valamilyen támogatást nyerjünk. Csupán két meg- 
figyelési csoportra, a halmozott és összetett elvétésekre és 
értelmezéseinknek később bekövetkezendő események által való 
megerősítésére, kell itt még rátérnem. 

A halmozott és összetett elvétések a legkirívóbb példányai 
fajtájuknak. Ha csupán azt akartuk volna bebizonyítani, hogy 
az elvétéseknek értelmük is lehet, úgy kezdettől fogva ezekre 
szorítkoztunk volna, mivel ezeknél az értelem oly világos, hogy 


1) Magyar forditása e mű második köteteként jelenik meg. 
2) Éppenígy A. Maede r (francia), A. A. Brill (angol), E.Jones 
(angol), J. Stárcke (holland) és mások gyűjteményeiben. 

a legtompább agyba is bevilágít, a legkritikusabb itélet előtt 
is megáll, 

A megnyílvánulások halmozása oly makacsságra vall; amely 
a véletlennek jóformán sohasem lehet tulajdonsága, a szán- 
déknak azonban nagyon megfelel. És végűl az elvétések égyes 
fajtáinak egymással való  felcserélődése "megmutatja, hogy 
mi a fontos és lényeges az elvétésben; nem a formája, vagy az 
az eszköz, amelyet alkalmaz, hanem a szándék, amelynek 
szolgálatában áll, és amelyet a legkülönbözőbb utakon akar 
elérni. El akarom mondani Önöknek az ismétlődő elfelej- 
tésnek egy ésetét: E: Jones beszéli, hogy egyszer egy levelet 
előtte ismeretlen okokból több napon keresztűl az íróasztalán 
hevertetett. Végül rászánta magát és póstára adta, de a ,, Dead 
letter office"-ből visszakapta, mert elfelejtette  megcímezni. 
Miután megcímezte, ujból a póstára vitte, ezuttal azonban 
bélyeget nem ragasztott rá. Most végül is meg kellett önmagának 
vallania, hogy a levelet nem akarja elküldeni. 

Egy másik esetben a balfogás az ,elrakás"-sal kombinálódik. 
Egy hölgy a sógorával, aki híres művész, Rómába utazik. 
A Rómában élő németek meleg ünneplésben részesítik a ven- 
déget és többek között egy antik aranyéremmel is megajándé- 
kozzák. A hölgyet bántja, hogy sógora nem becsüli meg 
eléggé ezt a szép darabot. Miután nővére fölváltotta és ő ismét 
hazakerült, a kicsomagolásnál fölfedezi, hogy az érmet — nem 
tudja miképpen — magával hozta. Azonnal értesíti levélben 
sógorát és bejelenti, hogy a megszöktetett tárgyat másnap vissza- 
küldi Rómába. Másnapra azonban az érmet olyan ügyesen eltette, 
hogy nem tudja megtalálni és elküldeni és ekkor sejteni kezdi, 
mit jelent a , szórakozottsága", tudniillik, hogy az érmet magának 
akarja megtartani." ; 


Már az előbbiekben említettem Önöknek az elfelejtés és 

tévedés összetevődésének egy példáját, amelyben valaki először 
megfeledkezik találkájáról, másodszor pedig azzal az elhatározással, 
hogy biztosan nem fogja elfelejteni, nem a megbeszélt órában 
jelenik meg. Egészen hasonló esetet mondott el élményeiből egy 
barátom, aki a tudományon kívűl az irodalom iránt is érdek- 
lődik. Ezt beszéli el: , Egynéhány évvel ezelőtt elfogadtam egy 
bizonyos irodalmi egyesület választmányi tagságát, mert úgy 
véltem, hogy a társaság dc$ámám színrehozatalának keresztülvitelé- 
ben valamikor majd segítségemre lehet és rendszeresen, habár nem 
sok érdeklődéssel, résztvettem a minden pénteken megtartott 
üléseken. Néhány hónappal ezelőtt a f.-i szinház értesített, hogy 
darabomat színre fogja hozni és ettől fogva rendszeresen meg- 
történt velem, hogy az egyesület üléseiről megfeledkeztem. 
Amidőn elolvastam az Ön írásait, amelyek ezekre a dolgokra 
vonatkoznak, szégyelni kezdtem a feledékenységemet, szemre- 
hányásokat tettem magamnak, hogy alávalóság, ha most maradok 
ki, amikor ezekre az emberekre nincs már szükségem, és el- 
határoztam, hogy a legközelebbi pénteken sémmi áron nem 
feledkezem meg az ülésről. Mindig ujból és ujból emlékeze- 
tembe idéztem ezt az elhatározásomat, mindaddig, amig keresztűl 
nem vittem és az ülésterem ajtaja előtt nem állottam. Leg- 
nagyobb csodálkozásomra az ajtót zárva találtam, az ülés már 
véget ért, tudniillik tévedtem a napban: már szombat volt!" 

Eléggé érdekes volna a hasonló megfigyelések gyűjtése, én 
azonban tovább megyek; szeretném, ha egy pillantást vetnének 
azokra az esetekre, amelyekben értelmezésünknek a jövőben való 
beigazolását találhatják meg. 

Ezeknek az eseteknek főfeltétele természetesen az, hogy 
a jelenlevő lelki helyzet ismeretlen előttünk, vagy kutatásunk 
számára hozzáférhetetlen. Ilyenkor értelmezésünk csak sejtés- 
nek értékelhető és mi magunk sem akarunk kelleténél nagyobb 
jelentőséget tulajdonítani neki. Később azonban előfordúl valami, 
ami megmutatja, hogy értelmezésünk milyen jogosult volt már 

annak idején is. Egyszer vendége voltam egy fiatal házaspárnak 
és hallottam, amint a fiatal asszony nevetve mondja el legujabb 
élményét, hogy miként kereste föl ismét, az utjáról való vissza- 
térését követő napon, hajadon nővérét. hogy vele, mint a régi 
időkben, bevásároljon, mialatt a férj üzleti dolgai után járt. 
Hirtelen föltünt neki egy úr az út túlsó oldalán és a nővérét 
oldalbataszítva fölkiáltott: Nézd csak, hiszen ott megy L. úr. 
Elfelejtette, hogy az az úr néhány hete a férje. Megborzadtam 
erre az elbeszélésre, de következtetni nem mertem. Ez a kis 
történet csak évek múltán jutott ujra az eszembe, miután 
a házasság a legszerencsétlenebbűl végződött. 

A. Maeder egy hölgyről tesz említést, aki esküvője előtti 
napon elfelejtette menyasszonyi ruháját fölpróbálni és a varrónő 
kétségbeesésére, késő este jutott csak az eszébe. Maeder össze- 
függésbe hozza ezzel az elfelejtéssel azt, hogy a fiatal asszony 
nemsokára elvált a férjétől. — Ismerek egy, jelenleg az urától 
elváltan élő hölgyet, aki vagyona kezelési ügyeinél gyakran 
leánykori nevévelírta alá az okmányokat, évekkel előbb, mielőtt 
ezt a nevet ujból fölvette volna. — Tudok más asszonyok- 
ról, akik a nászúton elvesztették a jegygyürűjüket, és azt is 
tudom, hogy házasságuk lefolyása értelmet adott ennek a vélet- 
lennek. És most még egy kirívó példa, amely azonban  szeren- 
csésebben végződött. Egy híres német vegyészről beszélik, hogy 
a házassága azért nem jött létre, mert elfelejtette az esketés 
óráját és a templom helyett laboratoriumába ment. Volt oly 
okos, hogy ennél az egy kisérletnél abbahagyja a dolgot és agg- 
legényként öreg korban halt meg. 

Talán fölmerűlt Önökben az az ötlet, hogy ezekben a példák- 
ban az elvétések a régiek omenjének, vagy előjelének felelnek 
meg. Valóban az omenek egy része nem volt más, mint elvétés; 
amikor példáúl valaki megbotlott, vagy elesett. Más részüknek 
persze az objektiv esemény és nem a szubjektív cselekedet jellege 
volt. De nem is hinnék, milyen nehéz sokszor valamely ese- 

ménynél eldönteni, vajjon az egyik, vagy a másik csoportba 
tartozik-e. A cselekvés gyakran érti a módját, hogy passziv 
élmény köpenyébe burkolódzék. 

Aki csak közülünk hosszabb  élettapasztalatra tekinthet 
vissza, valószinűleg bevallja magának, hogy sok csalódásnak 
és fájdalmas meglepetésnek elejét vehette volna, ha bátorsága 
lett volna arra az elhatározásra, hogy az emberekkel való érint- 
kezésében az apró elvétéseket előjelként értelmezze és fölhasz- 
nálja a még titkolt szándékaik föltárására. Többnyire hiányzik 
erre a bátorság; az ember olybá tünne magának, mintha a tudo- 
mány kerülő útján ujból visszatért volna a babonákhoz. Hiszen 
nem mindig valósúlnak meg az előjelek és elméleteinkből meg- 
érthetik, hogy nem is kell mindig beválniok. 


NEGYEDIK ELŐADAS 


AZ ELVÉTÉSEK 


(Befejezés) 


ti" és Uraim! Eddigi fáradozásaink eredményeképpen 
leszögezhetjük és további vizsgálódásaink alapjáúl vehetjük, 
hogy az elvétéseknek megvan a maguk értelme. Mégegyszer hang- 
súlyozni akarjuk, hogy nem állítottuk — és a céljaink érdeké- 
ben nincs is szükségünk erre az állításra —, hogy minden 
egyes előforduló elvétésnek megvan a maga jó értelme, ámbár 
ezt valószinűnek tartom. Megelégszünk azzal, ha ilyen értelmet 
viszonylag gyakran kimutathatunk az elvétés különböző faj- 
táinál. Ezek a különböző formák egyébként, ebben a vonat- 
kozásukban, különbözőképpen ütköznek ki. Az elszólásnál, 
elirásnál stb. talán előfordulnak tisztán élettanilag megokolható 
esetek, az elfelejtésen alapuló fajtáknál (név és szándék elfelej- 
tése, ,elrakás" stb.) nem tudok hinni az ilyenekben, elveszítés 
akad valószinűleg olyan is, amelyben fölismerhetjük a szándék- 

talanságot ; .az életben előforduló tévedések általában csak bizonyos 
részükben esnek a mi nézőpontunk alá. Gondoljanak ezekre a meg- 
szorításokra, ha a továbbiakban abból fogunk kiindulni, hogy 
az elvétések lelki aktusok és két szándék interferenciájából szár- 
maznak. 

Ez a pszichoanalizis első eredménye. Ilyen interferenciák 
létezéséről és arról a lehetőségről, hogy ezeknek ilyenfajta jelen- 
ségek a következményei, a lélektan mindezideig mit sem 
tudott. A lelki tünemények világát tekintélyes területtel gazdagí- 
tottuk és oly jelenségeket hódítottunk meg a lélektan számára, 
amelyeket eddig nem soroltak hozzá. 

Álljunk meg egy pillanatra még annál az állításnál, hogy az 
elvétések , lelki aktusok". Többet mond ez netán, mint az a mi 
már hangoztatott kijelentésünk, hogy értelemmel bírnak? Nem 
hiszem; sőt, inkább határozatlanabb és félreérthetőbb amannál. 
Mindazt, amita lelki élettel kapcsolatban megfigyelhetünk, alkalom- 
adtán lelki jelenségnek fogjuk nevezni. De azon fog múlni a dolog, 
vajjon az egyes lelki megnyilvánulás közvetlenűl testi, szervezet- 
beli anyagias behatásokból keletkezett-e, és ebben az esetben vizs- 
gálata nem tartozik a lélektan föladatai közé, vagy pedig közvet- 
lenűl más lelki folyamatokból vezethető-e le, amelyek mögött 
aztán valahol megkezdődik a szerves behatások sora. Az utóbbi 
tényállás van szemünk előtt, amikor egy jelenséget lelki folyamat- 
nak jelölünk meg, és azért célszerűbb, ha nézetünket ebbe a 
formába öntjük: ez a jelenség értelmes, ennek a jelenségnek 
értelme van. Értelem alatt jelentőséget, szándékot, tendenciát 
és bizonyos lelki összefüggések sorában való elhelyezkedést 
értünk. 

Van egy sereg másféle jelenség, amelyek közel állnak ugyan 
az elvétésekhez, de amelyekre eza név már nem illik rá. Vélet- 
len éstüneti cselekvés a nevük. Ugyancsak megvan 
bennük az indokolatlanság, az igénytelenség és a jelentéktelen- 
ség, ezenfelűl azonban világosabban a fölöslegesség jellege 

is. Az elvétésektől az különbözteti meg ezeket, hogy hiányzik 
belőlük egy és más olyan szándék, amellyel összeütköznek és 
amelyet megzavarnak. Másrészt határ nélkül átfolynak azokba 
a taglejtésekbe és mozdulatokba, amelyeket az indulatok kifejezései 
közé számítunk. Ezekhez a véletlen cselekedetekhez tartozik 
minden játszadozva . végzett, látszólag céltalan  babrálgatás 
ruházatunkon, testrészeinken, a kezünk ügyébe eső tárgyakon, 
szintúgy ezeknek a cselekedeteknek az abbahagyása, továbbá 
a dallamok, melyeket dúdolgatunk. Azt az állítást képviselem itt 
Önök előtt, hogy mindezeknek a jelenségeknek értelmük van 
és éppenolyan módon értelmezhetők, mint az elvétések ; apró 
jelei egyéb fontosabb lelki folyamatoknak, teljes értékű lelki 
aktusoknak. Mindazonáltal nem szándékozom tovább időzni a 
lelki jelenségek területének ennél az ujabb kibővülésénél, hanem 
visszatérek az elvétésekhez, amelyekből sokkal világosabban ki- 
hámozhatjuk a pszichoanalizis fontos kérdéseit. 

A legérdekesebb kérdések, amelyeket az elvétéseknél föltettünk 
és amelyekre még nem válaszoltunk, bizonyára a következők : 
Azt mondottuk, hogy az elvétés két különböző szándék interferen- 
ciájának eredménye, amelyek közül az egyik a megzavartnak, a 
másik a zavarónak nevezhető. A megzavart szándékok nem késztetnek 
további kérdések föltételére, de a zavaróról tudni akarjuk először 
is azt, vajjon miféle szándékok azok, amelyek másokat zavarólag 
föllépnek, és másodszor, vajjon minő viszony van a zavaró és 
a megzavart szándék között? 

Engedjék meg, hogy ismét az elszólást vegyem az egész 
fajta képviselőjéűl és hogy előbb a második kérdésre vála- 
szoljak. j 

Az elszólásnál a zavaró szándék tartalmi vonatkozásban állhat 
a megzavarttal; ekkor ellentmondást, illetve kiigazítást vagy 
kiegészítést tartalmaz. Vagy pedig, és ez a homályosabb és érde- 
kesebb eset, a zavaró szándék tartalmilag semmiféle vonatkozás- 
ban sincs a megzavarttal. 

Az elsőre e két vonatkozás közűl könnyen találhatunk 
bizonyítékokat az előttünk már ismert és más hozzájuk hasonló 
példák között. Az ellentétet napvilágra hozó elszólásoknak jóformán 
valamennyi esetében a zavaró szándék a megzavartnak az ellen- 
tétét fejezi ki, az elvétés két  összeegyeztethetetlen törekvés 
konfliktusának ábrázolása. Az ülést ezennel megnyitom, de leg- 
szívesebben már be is zártam volna, ez az elnök elszólásának 
az értelme. Egy politikai ujság, amelyet megvesztegethetőséggel 
vádoltak, egy cikkében védekezik és ennek a cikknek ezekben 
a szavakban kellene kulminálnia: Olvasóink ki fogják állítani 
azt a bizonyítványt, hogy mindig a legönzetlenebb módon 
szálltunk síkra a köz érdekében. A védelem megszövegezésével 
megbízott szerkesztő azonban ezt írja: a legönzőbb módon. 
Tehát ezt gondolja: Így kell ugyan írnom, de én másként 
tudom. Egy országgyűlési képviselő, aki azt hangoztatja, hogy 
a császárnak gerincesen (rückhaltlos) meg kell az igazat 
mondani, belsejében hangot hall, amelynek merészségétől meg- 
riad és elszólásával a gerinceset gerinctelenre (rückgratlos) 
formálja át." 

Azokban az Önök előtt ismert példákban, amelyek az össze- 
vonás vagy megrövidítés látszatát keltik, helyesbítésekről, tolda- 
lékokról, vagy folytatásokról van szó, amelyekben az első mellett 
egy második törekvés jut érvényre. Dolgok kerültek itt föl- 
szinre, de mond csak ki kereken, ezek disznóságok voltak; 
tehát: dolgok kerültek földísznire (zum Forschwein). — Azokat, 
akik ehhez értenek, egyik kezének ujjain összeszámolhatja 
az ember; de nem, tulajdonképpen mégis csak egyetlen 
ember akad, aki ért hozzá, tehát: egy ujján megszámol- 
hatja. — Vagy, az uram ehet és ihat, amit akar. ;De hiszen 
Ön tudja, hogy én egyáltalában nem tűröm, hogy ő akarjon 
valamit; azaz: ehet és ihat, amit én akarok. Mindezekben az 


1) A német Reichstagban, 1908 novemberében. 

esetekben tehát az elszólás magából a megzavart szándék tartal- 
mából következik vagy ebbe kapcsolódik bele. 

A két interferáló szándék közötti viszony másik fajtája ide- 
genszerűleg hat. Ha a zavaró szándéknak a megzavart szándék 
tartalmához semmi köze sincs, honnan ered és honnan van az, 
hogy éppen ezen a helyen okoz zavart? A megfigyelés, amely 
itt az egyedüli helyes választ adhatja, világossá teszi, hogy a 
zavarás oly gondolatmenetből indúl ki, amely az illető személyt 
röviddel előbb foglalkoztatta, és ami aztán ilymódon fejti ki 
utólagos hatását, akár kifejeződött már a beszédben, akár nem. 
Tehát valóban utóhangzásnak kell elneveznünk, de nem szük- 
ségszerűen a kimondott szavak  utóhangzásának. Itt sem 
hiányzik a képzettársításos összefüggés a zavaró és a megzavart 
között, ez az összefüggés azonban nem a tartalomban rejlik, 
hanem mesterségesen, gyakran nagyon is mesterkélt összekötő 
utakon keletkezett. 

Hallgassanak meg erre vonatkozólag egy egyszerű példát, amit 
magam figyeltem meg. Szép Dolomitjainkban egy alkalommal 
két turistának öltözött bécsi hölggyel találkozom. Egy darabon 
elkisérem őket, és közben beszélgetünk a turista-élet élve- 
zeteiről, de kellemetlen oldalairól is. Az egyik hölgy elismeri, 
hogy az időtöltésnek ez a módja nem kevés kényelmetlenséggel 
jár. Az igaz, mondja, hogy csöppet sem kellemes, ha így egész 
áldott nap a napsütésben menetelünk és a blúz, meg az ing 
egészen átizzad. Ebben a mondatban, egy helyen, egy kis elaka- 
dást kellett legyőznie. Aztán folytatja : , Wenn man aber dann nach 
Hose kommt und sich umkleiden kann. . .. Ezt az elszólást nem 
analizáltuk, de, azt hiszem, könnyen megérthetik. A hölgynek 
az volt a szándéka, hogy tökéletes fölsorolást adjon, ekként: 
blúzt, inget, meg nadrágot (Hose). De, az illendőség okából el- 
maradt a nadrág fölemlítése, a legközelebbi, tartalmilag az előbbitől 


1) Ezt akarta mondani: De ha aztán ha z a érünk és átöltözködhetünk... 

teljesen független mondatban azonban a kinem mondott szó a hozzá 
:hasonló haza (nach Hause) eltorzításaként a fölszínre került. 
Most aztán rátérhetünk régóta esedékes főkérdésünkre : milyen 
szándékok azok, amelyek, szokatlan módon, mások megzavarásával 
jutnak kifejezésre. Nos, természetesen, nagyon különbözőek, 
de szeretnők bennük föltalálni a közös vonást. Ha ilyen szem- 
pontból átvizsgáljuk a példák egy sorát, csakhamar három 
csoportra fognak oszlani. Az első csoportba tartoznak azok az 
esetek, amelyekben a zavaró irányzat ismeretes a beszélő előtt 
és ezenfelül, még az elszólást megelőzőleg, érezhető is volt. 
Igy / a ,Forschwein"  —— elszólásban — a beszélő nemcsak 
azt hagyja helyben, hogy azokról a bizonyos dolgokról eleve a 
, disznóság" itéletét alkotta, hanem azt is, hogy szándéka volt 
ennek szóbeli kifejezést adni, ettől azonban később elállt. 
Egy második csoportba sorolhatók azok az esetek, amelyekben a 
a beszélő a zavaró irányzatot szintén magáénak vallja, de arról 
nem tud, hogy éppen az elszólás előtt benne ez az irányzat 
aktiv volt. Elfogadja tehát elszólásának általunk ajánlott értel- 
mezését, de bizonyos mértékben mégis csodálkozik rajta. Példá- 
kat erre a viselkedésre más elvétések köréből talán könnyebben 
adhatunk, mint éppen az elszóláséból. Egy harmadik csoportban 
a beszélő a zavaró szándék értelmezését erélyesen elutasítja ; 
nemcsak azt tagadja, hogy már az elszólás előtt is élt benne, 
hanem azt a ténytis, hogy ez a szándék egyáltalában felmerült 
volna benne. Emlékezzenek a , fölböfögés" ( Aufsto/fen) példára 
és arra a szinte udvariatlan elutasításra, amelyben a zavaró 
szándék földerítése miatt ez a szónok részesített. Tudják, hogy 
ezeknek az eseteknek a fölfogásában még nem jutottunk egy- 
séges nézőpontra. Én nem törődnék a szónok ellenkezésével 
és rendületlenűl kitartanék értelmezésem mellett, Önök ellenben, 
úgy gondolom, mégis ellenkezésének a hatása alatt állnak 
és fontolóra veszik, vajjon nem volna-e jobb lemondani az ilyen 
elvétések értelmezéséről és nem kellene-e ezeket az analizis 

előtti értelemben vett tisztára élettani aktusoknak fölfogni. 
El tudom képzelni, mi riasztja vissza Önöket. Értelme- 
zésem magában foglalja azt a feltevést, hogy a beszélőnél oly 
szándékok érvényesűlhetnek, amelyekről ő maga mitsem tud, 
amelyekre azonban én, a jelek alapján, következtetni tudok. 
Ilyen ujszerű és következményeiben súlyos föltevés előtt megtor- 
pannak. Meg tudom érteni ezt és ennyiben igazat adok Önőknek. 
De állapítsuk meg: ha az elvétésekről vallott és annyi példával 
megerősített nézetünket következetesen keresztül akarják vinni, 
minden idegenkedésük dacára is el kell szánniok magukat az 
említett föltevésre. Ha ez nem áll módjukban, ismét le kell 
mondaniok az elvétéseknek alighogy elért megértéséről. 
Időzzünk még egy keveset annál, ami a három csoportot össze- 
köti, ami az elszólás három mechanizmusában közös. Ez, szeren- 
csére, félreismerhetetlen. A két első csoportban a beszélő elismeri 
a zavaró törekvést; az elsőben hozzájárúl ehhez még az is, 
hogy ez a törekvés közvetlenűl az elszólás előtt jelentkezett. 
Mindkét esetben azonban visszaszorították. A beszélő 
elhatározta, hogy nem fogja a beszédjébe átvin- 
ni és ekkor esik még az elszólás, vagyis ekkor 
alakaurátgranyasszaszoráítottétörekvés "akarata 
ellenére, külsőmegnyilvánulássá, amennyiben a 
megengedett szándék kifejezését megváltoz- 
tatja, elkeveredik vele, vagy éppenséggel a 
helyére lép. Ez tehát az elszólás mechanizmusa. 
Álláspontomból kiindulva a harmadik csoportunkban észlel- 
hető folyamatot is a legjobb összhangba tudom hozni az itt 
leírt mechanizmussal. Csak azt kell föltennem, hogy ezt a 
három csoportot a szándéknak különböző mélységekig való 
visszaszorítása különbözteti meg egymástól. Az elsőben a szán- 
dék jelen van és a beszélővel ennek megnyilatkozása előtt észre- 
véteti magát; csak ezután részesül visszautasításban, amiért az el- 
szólásban keres kárpótlást. A második csoportban a visszautasítás 

messzebbre terjed; a szándék már beszédbeli megnyilvánulása előtt 
sem jelentkezik. Csodálatos, hogy még ez sem gátolja abban, hogy 
az elszólás előidézésében szerepeljen! Ez a megnyilvánulási forma 
azonban megkönnyíti számunkra a harmadik csoportnál való lefolyá- 
sának magyarázatát. Merész leszek és fölteszem, hogy az elvétésben 
még olyan törekvés is megnyilvánúlhat, amely hosszabb idő 
óta, talán nagyon hosszú idő óta, visszaszorúlt, észrevétlen maradt, 
és ezért a beszélő egyenesen le is tagadhatja. De hagyják a 
harmadik csoport problémáját figyelmen kivül; a többi eset 
megfigyeléséből azt a következtetést kell levonniok, hogy vala- 
minek a kimondására irányúló szándék vissza- 
szorítása elengedhetetlen föltétele annak, 
hogy elszólás keletkezhessék. 

Most már állíthatjuk, hogy az elvétések megértésében 
tovább jutottunk. Nemcsak azt tudjuk, hogy lelki aktusok ezek, 
amelyekben értelmet és szándékot ismerhetünk föl, nemcsak azt, 
hogy két különböző szándék interferenciájából keletkeznek, 
hanem ezenkívül azt is, hogy a kettő közül az egyik szándék a 
kivitel előtt visszaszorításban részesült, avégett, hogy mint a másik 
szándék megzavarása életjelt adhasson. Önmagának kell előbb 
megzavarttatnia, mielőtt zavaróvá válhatna. Az elvétéseknek neve- 
zett jelenségek tökéletes magyarázatához ezzel természetesen még 
nem jutottunk el. Rögtön további kérdéseket látunk felmerülni 
és általában sejtjük, hogy minél messzebb jutunk a megértésben, 
annál több alkalom kinálkozik majd újabb kérdések föltevésére. 
Példáúl azt kérdezhetjük, miért nem történik minden sokkal 
egyszerűbben. Ha egy bizonyos szándékot vissza akarunk szorí- 
tani, ahelyett, hogy végrehajtanánk, akkor ennek a visszaszorítás- 
nak éppen úgy kellene sikerülnie, hogy semmi se kerüljön 
kifejezésre belőle; vagy kudarcot is vallhatna, úgy, hogy a vissza- 
szorított szándék tökéletesen kifejezésre jutna. Az elvétések 
azonban kiegyezés eredményei, mindkét szándék részére 
félsikert és félsikertelenséget jelentenek, a veszélyeztetett szándék 

sem nem szorúl egészen háttérbe, sem nem jut — egyes 
esetektől eltekintve — a maga egészében érvényre. Elgondol- 
hatjuk, hogy bizonyos föltételeknek kell jelen lenniök ahhoz, 
hogy ilyen interferenciás, vagy kompromisszumos eredmények 
keletkezzenek, de még csak nem is sejthetjük, milyen fajtájúak 
lehetnek ezek a föltételek. Alig hiszem, hogy ezeket az előttünk 
ismeretlen viszonyokat földeríthetnénk, ha az elvétések tanulmányo- 
zásába még mélyebben belemerülnénk. Sőt, inkább, szükségessé 
válik, hogy előbb még a lelki élet más sötét területeit kutassuk át; 
csupán az ott elénk kerülő analógiák adhatják meg a bátorságot 
arra, hogy fölállítsuk azokat a föltevéseket, amelyek az elvétések 
mélyebbre nyúló felderítése céljából szükségesek. És még egyet! 
A kis jelekkel való dolgozásnak, amit mi ezen a téren állandóan 
gyakorolunk, megvannak a maga veszélyei. Van egy lelki megbete- 
gedés, a kombinációs paranoia, amelynél az ilyen kis jeleknek 
korlátlan fölhasználását gyakorolják, és én természetesen nem fogok 
amellett kardoskodni, hogy az ezen alapon fölépült következte- 
tések véges-végig helyesek. Ilyen veszélyekkel szemben csak meg- 
figyeléseink széles alapja, a lelki élet legkülönbözőbb területein 
tapasztalt hasonló benyomások gyakori megismétlődése védhet meg. 

Itt tehát el fogjuk hagyni az elvétések analizisét. De hadd 
figyelmeztessem Önöket még valamire: tartsák meg, kérem, 
emlékézetükben példaképül azt a módot, ahogyan ezeket a jelen- 
ségeket földolgoztuk. Ezen a példán láthatják, mik a céljai a 
lélektanunknak. Nemcsak leírni és osztályozni akarjuk a jelen- 
ségeket, hanem meg is akarjuk érteni őket, mint a lelki erők 
játékának a jeleit, mint célratörő törekvések megnyílvánulásait, 
amelyek együtt vagy egymás ellen küzdenek. A lelki jelen- 
ségek dinamikus fölfogására törekszünk. A szemlélt 
jelenségeknek, a mi fölfogásunkban, háttérbe kell szorulniok 
a csupán fölvett törekvésekkel szemben. 

Az elvétéseknél tehát nem akarunk mélyebbre hatolni, ellen- 
ben futólag végig kalandozhatunk mégegyszer ezen a területen, 

amelyen már ismert dolgokat fogunk viszontlátni és egynéhány 
új dolog nyomára is akadunk. Emellett az elszólásnak az 
imént fölállított hármas beosztásához tartjuk magunkat, és hozzá- 
vesszük a mellérendelt formákat, úgymint az elírást; félre- 
olvasást, félreértést, az elfelejtést, ennek az elfelejtett tárgy szerinti 
alosztályait (tulajdonnevek, idegen szavak, szándékok, benyomások 
elfelejtése) és a balfaogást, ,elrakást", elveszítést. A. tévedések, 
amennyiben részünkre számba jönnek, részben az elfelejtéshez, 
részben a balfogáshoz csatlakoznak. 

Az elszólást már behatóan tárgyaltuk és mégis van még 
hozzátenni valónk. Az elszóláshoz kisebb érzelmi jelenségek 
kapcsolódnak, melyek korántsem érdektelenek. Senki sem szólja el 
magát szivesen; saját elszólásunkat sokszor nem vesszük észre, 
a másét mindig. Az elszólás bizonyos értelemben ragadós is; 
nehéz az elszólásról beszélni anélkül, hogy magunk is bele ne 
esnénk. Hiszen az elszólásnak a legegyszerűbb formái, amelyek- 
nek nem kell különös fölvilágosításokat adni rejtett lelki 
folyamatokról, motiválásukban könnyen átláthatók. Ha példáúl 
valaki egy hosszú magánhangzót röviden ejt ki, egy ennél a 
szónál bekövetkezett tetszőlegesen indokolt zavar miatt, akkor 
helyette egy nem sokkal utána következő rövid magánhangzót 
megnyújt és újabb elszólást követ el, amivel az előbbenit 
akarja kiegyenlíteni. Ugyanígy, ha egy kettős magánhangzót 
homályosan és hanyagúl ejtett ki, példáúl eu-t vagy 0oz-t ei-nek, 
jóvá igyekszik ezt tenni azzal, hogy egy rákövetkező ei-t eu-ra 
vagy oi-ra változtat. Itt úgy látszik a hallgatóra való tekintet 
szerepel, akinek nem szabad azt gondolnia, hogy a beszélőnek 
közömbös, miképpen bánik anyanyelvével. A második kiegyen- 
litő eltorzításnak egyenesen az a célja, hogy a hallgatót figyel- 
messé tegye az elsőre és biztosítsa, hogy az előadó is tudomásul 
vette azt. Az elszólás leggyakoribb, legegyszerűbb és legjelenték- 
telenebb esetei összevonásokból és  hangzási előrevetítésekből 
állnak, amik igénytelen beszédrészeken nyilvánulnak meg. Hosszabb 

mondatban példáúl akként szóljuk el magunkat, hogy a szán- 
déknak megfelelő beszédintenció utolsó szava előbb hangzik el. 
Ez bizonyos türelmetlenség látszatát kelti, mintha szeretnénk 
már a mondattal készen lenni, és általában ennek a mondatnak 
a közlése ellen, vagy egyáltalán a beszéd ellen irányúló némi ellen- 
kezésről tanuskodik. Így határesetekhez jutunk, amelyekben az 
elszólásnak pszichoanalitikus és a közönséges élettani fölfogása 
közötti különbségek összevegyülnek. Föltesszük, hogy ezekben 
az esetekben a beszédintenciót zavaró, szándék van jelen; 
ez azonban csak azt jelezheti, hogy jelen van, de nem magya- 
rázza meg a szándékát. Az a zavar, amit előidéz, aztán 
hangzási befolyásokat, vagy társításos vonzásokat követ és a 
figyelemnek a  beszédintencióról való elvonásaként fogható 
föl. De sem ez a figyelmi zavar, sem az életre keélt társításos 
hajlamok nem érintik a folyamat lényegét. Ez mégis csak utalás 
marad a beszélő szándékát zavaró szándék létezésére, csakhogy 
itt ennek a szándéknak természetét nem lehet a hatásából 
úgy kitalálni mint az elszólásnak minden más jobban kifejezett 
esetében. 

Az elírás, amire most rátérek, az  elszólással olyannyira 
megegyezik, hogy nem várhatunk tőle újabb szempontokat. Talán 
adódik azonban itt is még egy kis tallózni való. Az oly elterjedt 
kis elírások, összevonások, későbbi, különösen az utolsó szóknak a 
korai leírása, megint általános kedvetlenséget mutatnak az írás- 
hoz és a befejezést sürgető türelmetlenséget ; az elírás kifejezettebb 
esetei a zavaró szándék természetét és célját fölismerhetővé teszik. 
Általában tudjuk, hogy, ha egy levélben elírást találunk, az író- 
jánál nem volt minden rendben, de hogy mi dolgozott benne, 
azt nem lehet mindig megállapítani. Az elírást sokszor éppoly 
kevéssé veszi észre az, aki elköveti, mint az elszólást. Feltünő 
aztán a következő megfigyelés: Vannak emberek, akiknek 
szokásukká vált, hogy minden levelet, amit megírtak, elkül- 
dése előtt mégegyszer elolvasnak. Mások nem szokták ezt meg- 

tenni; de, ha kivételesen egyszer mégis megteszik, akkor mindig 
alkalmuk akad egy-egy föltünő elírás felfedezésére és kijavitására. 
Hogyan magyarázható ez? Úgylátszik, mintha ezek az emberek 
mégis csak tudnák, hogy a levél megírásakor elírták magukat. 
Valóban higyjük ezt? 

Az elírás gyakorlati jelentőségéhez érdekes probléma kapcso- 
lódik. "Talán emlékeznek egy H. nevű gyilkos esetére, aki 
tudományos  intézetektől igen veszedelmes kórokozó baktérium- 
tenyészeteket szerzett be magának olyképpen, hogy baktérium-kuta- 
tónak mondta magát, de ezeket a tenyészeteket arra használta 
föl, hogy hozzá közelálló embereket ezen a legmodernebb 
módon tegyen el láb alól. Mármost ez az ember egyszer egy 
ilyen intézet vezetőségéhez intézett levelében a neki küldött 
tenyészetek hatástalanságáról panaszkodott, eközben azonban elírta 
magát, és ezeknek a szavaknak a helyén , az egereken (/Műusen) 
vagy tengeri malacokon végzett kisérleteimnél" világosan ez 
volt olvasható , az embereken (Menschen) végzett kisérleteimnél". 
Ez az elírás feltünt az intézet orvosainak is; de, úgy tudom, 
semmiféle következtetést sem vontak le belőle. Nos, mit gondolnak 
Önök? Nem kellett volna az orvosoknak az elírásban vallomást 
látniok és vizsgálat megindítását kérniök, ami a gyilkost ideje- 
korán megakadályozta volna munkájában? Nem vált ebben az 
esetben ez elvétésekről vallott fölfogásunk nem ismerése egy 
gyakorlatilag jelentékeny mulasztás okává? Nos, én azt hiszem, 
egy ilyen elírás az én szememben bizonyára nagyon gyanús 
lenne, de vallomásként való fölhasználásának nagyon nyomós 
ok állja az útját. Nem ilyen egyszerű a dolog. Az elírás bizo- 
nyára bűnjel, de önmagában még nem lett volna elégséges a 
vizsgálat megindításának elrendelésére. Azt, hogy ez az ember 
mások megfertőzésének a gondolatával foglalkozik, mindenesetre 
elárulja az elírás, de nem lehet eldönteni, vajjon ez a gondolat 
valamely félreérthetetlenűl kártokozó szándéknak vagy csak egy 
gyakorlatilag jelentéktelen fantáziának az értékével bír-e. Sőt, az 

is lehetséges, hogy az, aki ilymódon hibázott, teljes szubjektiv 
jogosultsággal tagadni fogja ezt a fantáziát és mint valami tőle 
teljesen távol állót utasítja el magától. Ha majd később szem- 
ügyre vesszük a lelki és az anyagias valóság közti különbséget, 
ezeket a lehetőségeket még jobban meg fogják érteni. Ez azonban 
ismét olyan eset, amelyben egy elvétés, utólag, nem is sejtett 
jelentőséget nyert. 

A félreolvasásnál oly lelki helyzetre bukkanunk, amely az 
elszólásétól és az elírásétól határozottan különbözik. A két 
egymással versenyző szándék egyikét itt érzékszervi behatás helyet- 
tesíti és talán ezért kevésbé ellentálló. Hiszen az, amit olvasni 
kell, nem tulajdon lelki életünk terméke, mint példáúl az, 
amit írni akarunk. Ezért az esetek nagy többségében a félre- 
olvasás teljes helyettesítésből áll. Az olvasandó szót, rendszerint 
a — szóhasonlóságra támaszkodva, egy másikkal helyettesítjük, 
anélkül, hogy tartalmi viszonynak kellene fennállni a szöveg és 
a félreolvasás eredménye között. Lichtenberg példája: A ga- 
memnon , angenommen" helyett a legjobb ebben a csoportban. 
Ha a zavaró, a félreolvasást okozó szándékot meg akarjuk 
ismerni, a rosszúl olvasott szöveget teljesen mellőzhetjük, és az 
analitikus vizsgálatot ezzel a két kérdéssel kezdhetjük: milyen 
ötlet merül fel elsőként a félreolvasáskor és milyen körülmények 
között történt a téves olvasás. Némelykor ez utóbbiaknak ismerete 
egymagában is elegendő a félreolvasás földerítéséhez, példáúl, ha 
valaki bizonyos szükségérzéssel egy idegen városban járkál és 
valamelyik ház első emeletén nagy táblát lát ezzel a fölirással 
Klozetház. Éppen csak annyi ideje van, hogy elcsodálkozzék 
rajta, hogy a tábla olyan magasan lóg, mielőtt fölfedezné, hogy 
pontosabban megnézve a táblán Korzetház olvasható. Más 
esetekben éppen a szöveg tartalmától független félreolvasás 
kiván beható analizist, amit a pszichoanalitikus technikában való 
jártasság és benne való bizalom nélkül nem lehet elvégezni. Több- 

sített szó az Agamemnon példa szerint minden további 
nélkül elárulja azt a gondolatkört, amelyikből a zavarás kiindult. 
Ezekben a háborus időkben példáúl mindennapos dolog az, hogy 
városok és hadvezérek nevét, továbbá a katonai kifejezéseket, amik 
állandóan körülzsongják az embert, mindenhová beleolvassuk, 
ahol hasonló szóképpel találkozunk. Ami érdekli és foglalkoztatja 
az embert, az ilymódon az idegen és még érdektelen helyébe 
lép. A gondolatok utóképei elhomályosítják az uj szemléleteket. 

A  félreolvasásnál is bőven vannak olyanfajta esetek, 
amelyekben maga az olvasott szöveg ébreszti föl azt a zavaró 
szándékot, ami által aztán többnyire éppen az ellentétévé alakul 
át. Valami nem kivánatosat kellene olvasnunk, és az analizis 
útján rájövünk, hogy az olvasott szöveg elutasítására irányuló 
erős vágyat kell a szöveg megváltoztatásáért felelőssé tennünk. 

A félreolvasás elsőként említett gyakoribb eseteiben az elvé- 
tések szerkezetében fontos szerepet játszó két körülmény 
szorúl háttérbe: két szándék összeütközése és az egyik vissza- 
szorítása, amely aztán az elvétés eredményében keres kárpótlást. 
Nem 6 mintha a félreolvasásnál valamely ezzel ellentétes tény 
volna található, de a félreolvasáshoz vezető gondolattartalom 
előtérbe nyomúlása mégis sokkal föltünőbb, mint a visszaszorítás, 
amiben előbb részesült. Éppen ez a két tényező lép legkézzel- 
foghatóbban elénk a megnyilvánúlt elvétések legkülönbözőbb hely- 
zeteiben. 

Valamely szándék elfelejtése szinte teljesen egyértelmű, az 
értelmezését, mint hallottuk, a laikus sem tagadja. A szándékot 
megzavaró törekvés mindenkor ellentétes szándék, nem-akarás, 
amiről csak azt kell még tudnunk, vajjon miért nem fejeződik 
ki másképpen, leplezetlenebbül. De ennek az ellentétes akarat- 
nak a jelenléte kétségtelen. Néha sikerül megtalálni egyné- 
hányat azokból a motivumokból, amelyek ezt az ellentétes 
akaratot elrejtőzésre késztetik, és mint elvétések, rejtekhelyükről 
mindenkor elérték a céljukat, míg biztos elutasítás lenne a sorsuk 

ha nyílt ellentmondásként lépnének fel. Ha a szándék és a kivitele 
közé a lelki adottságoknak fontos megváltozása ékelődött, amelynek 
folytán a szándék keresztülvitele szóba se jöhetne, akkor a szán- 
dék elfelejtése az elvétés kereteit túllépi. Nem csodálkozunk 
többé rajta és belátjuk, hogy fölösleges lett volna a szándékra 
visszaemlékeznünk, a szándék ekkor állandóan vagy  ideig- 
lenesen kialudt.  Elvétésnek a szándék elfelejtését csak akkor 
nevezhetjük, ha ilyen megszakitásában nem hihetünk. 

A szándék elfelejtésének esetei általában oly egyhangúak és 
átlátszóak, hogy éppen ezért vizsgálataink számára nem értékesek. 
Két helyen azonban mégis tanulhatunk valami újat ezeknek 
az elvétéseknek a tanulmányozásából. Azt mondtuk, hogy a 
szándék elfelejtése, tehát kivitelének félbehagyása, egy másik, 
vele ellenséges akaratra utal. Ez így megállhat, de az ellen- 
tétes akarat, vizsgálataink eredménye szerint, kétféle lehet: köz- 
vetlen vagy közvetett. Legjobban egy-két példa világíthatja meg, 
mit értünk ez utóbbiak alatt. Ha a pártfogó megfeledkezik róla, 
hogy gyámoltja érdekében szóljon egy harmadik személynek, 
úgy ez azért történhetik, mert tulajdonképpen nem nagyon érdek- 
lődik gyámoltja iránt és ezért nem is szivesen szól érdekében. 
A gyámolt mindenesetre ebben az értelemben fogja föl a 
jóakaró feledékenységét. De bonyolúltabban is történhetik. A szán- 
dék végrehajtása ellen támadó akarat más oldalról is származhatik 
a pártfogóban és más helyen avatkozhat be. Nem kell vonat- 
kozásban állnia a gyámolítottal, hanem, mondjuk, a harmadik 
személy ellen irányúl, akitől a támogatást kérnie kell. Látják 
tehát, milyen meggondolások állanak itt is  értelmezéseink 
gyakorlati alkalmazásával szemben. A gyámolított az elfelejtés 
helyes értelmezése ellenére is abba a veszedelembe kerül, hogy 
túlzottan bizalmatlan lesz és jótevőjével nagyon igazságtalanúl 
fog bánni. Vagy: ha valaki megfeledkezik találkájáról, aminek 
a betartását a másiknak megigérte és önmagában el is határozta, 
akkor a leggyakoribb megokolás bizonyára az az ellenszenv lesz, 

amit ezzel a személlyel való találkozása kivált. Az analizis azon- 
ban esetleg azt is kiderítheti, hogy a zavaró szándék nem 
vonatkozik a másik személyre, hanem arra a helyre, ahol 
találkoznia kellett volna és amelyet valami hozzáfűződő kínos 
emlék miatt kerülni akar. Vagy: ha valaki elfelejt egy levelet 
feladni, úgy az ellentétes irányzat magára a levél tartalmára 
támaszkodhatik, de egyáltalában nem lehetetlen, hogy a levél 
önmagában teljesen ártatlan és csupán azért esik az ellentétes 
szándék áldozatáúl, mert benne valami egy másik, régebben 
megírt levélre emlékeztet, ami már az ellentétes akaratot 
kiválthatta. . Ebben az esetben mondhatjuk, hogy itt az 
ellentétes akarat arról a régebbi levélről, ahol jogosult volt, 
átvivődött a jelenlegire, amely ellen tulajdonképpen nem is 
irányúlhatott. Látják tehát, hogy jogosult értelmezéseink alkal- 
mazásakor tartózkodónak és óvatosnak kell lennünk; ami lélek- 
tanilag  egyértékű, az gyakorlatilag még nagyon sokértelmű 
lehet. 

Ilyen és ehhez hasonló jelenségeket fölöttébb szokatlanoknak fog- 
nak tartani. Talán hajlandóak föltenni, hogy a , közvetett" ellen- 
akarat a folyamatot már eleve kórosnak jellemzi. De biztosít- 
hatom Önöket, hogy ez a jelenség a norma és az egészség 
keretében is előfordúl. Különben ne értsenek félre. Semmi 
esetre sem akarom analitikus értelmezéseink megbízhatatlanságát 
magam is elismerni. Hiszen a szándék elfelejtésének már meg- 
beszélt sokértelműsége csak addig "áll fönn, amig nem került 
sor az eset analizisére és csupán az általános előfeltevéseink 
alapján értelmezzük. Ha az illetőt analizáljuk, mindenkor 
elegendő bizonyossággal megtudjuk, vajjon közvetlen ellenakarat 
működött-e közre, vagy honnan ered külömben. 

Egy második pont a következő: Ha az esetek túlnyomó 
részében bebizonyúltnak látjuk, hogy a szándék elfelejtése ellen- 
akaratra vezethető vissza, bátorságunk támad ezt a megoldást 
az eseteknek más sorára is kiterjeszteni, amelyekben tudniillik 

az analizált személy az általunk következtetett ellenakarat léte- 
zését nem erősíti meg, hanem tagadja. Vegyék erre példáúl 
azokat a nagyon is gyakori eseteket, amikor az ember megfeled- 
kezik kikölcsönzött könyvek visszaszolgáltatásáról, számla vagy 
adósság megfizetéséről. Leszünk olyan bátrak és figyelmeztetjük az 
illetőt, hogy a könyvek megtartásának és az adósság meg nem 
fizetésének a szándéka áll fönn nála, amit ő tagadni fog, anél- 
kül, hogy képes lenne a viselkedését másképpen megmagyarázni. 
Erre tovább állítjuk, hogy valóban ez a szándéka, csak éppen 
nem tud róla; nekünk elég, hogy ez a szándék az elfelejtésben 
megnyíilvánúlt. Az illető erre megismételheti, hogy egyszerűen 
csak megfeledkezett a dologról. Most fölismerhetik, hogy ez 
a helyzet azonos azzal, amelyikben egyszer már voltunk. Ha az 
elvétéseknek oly széleskörűen jogosultnak bizonyult értelmezését 
következetesen tovább akarjuk vezetni, ez kikerülhetetlenül 
annak a föltételezésére szorít bennünket, hogy vannak az 
emberben törekvések, amelyek hatóképesek anélkül, hogy az 
illetőnek tudomása volna róluk. Ezzel azonban szembekerülünk 
az életben és a lélektanban uralkodó valamennyi nézettel. 
Tulajdonnevek, idegen nevek, valamint idegen szavak el- 
felejtését ugyanigy egy ellentétes szándékra vezethetjük vissza, 
amely közvetlenül vagy közvetve az illető szóra irányúl. Az 
ilyen közvetlen ellenszenvre már az imént több példát hoztam 
fel. A közvetett ok azonban itt különösen gyakori jelenség és 
megállapítása többnyire gondos analizist kiván. Így példáúl ebben 
a háborús időben, amely sok régi rokonszenvünk föladására 
kényszerített bennünket, a tulajdonnevekre való emlékezőképesség, 
a legkülönösebb kapcsolatok miatt, erősen megfogyatkozott. Nem- 
régiben esett meg velem, hogy Bisen z-nek, ennek az ártatlan 
morva városnak a neve nem jutott az eszembe, és az analizis kimu- 
tatta, hogy nem közvetlen ellenséges érzület volt az oka, hanem az 
orvietói Palazzo Bisenzi nevéhez való hasonlóság, ahol pedig 
máskor ismételten szivesen laktam. Ez ellen a névemlékezés 

ellen irányúló szándéknak a motivumaként lép itt elénk elő- 
ször egy principium, amelynek az ideges tünetek okozásában 
játszott nagyszerű jelentősége később fel fog tárulni előttünk, 
tudniillik : az emlékezetnek az a tartózkodása, hogy olyas- 
valamire emlékezzék, amihez kellemetlen érzések kapcsolód- 
tak és amelyek a visszaidézésnél ezt a kínos érzést fölújítanák. 
Az emlékezetből, vagy más lelki aktusból eredő kínos érzés 
elkerülésének ilyetén szándékait, a kíntól való lelki menekülést 
nemcsak a névelfelejtések, hanem sok más elvétés, mint 
példáúl az abbahagyások, a tévedések stb. végső ható motivuma- 
ként ismerhetjük el. 

De, úgylátszik, a tulajdonnév elfelejtésének lélek-élettanilag 
könnyebb az útja és ezért oly esetekben is bekövetkezik, amelyek 
a kín-elv belevegyülését ném motiválják. Ha valaki a név- 
elfelejtésre hajlik, analitikus vizsgálattal megállapítható nála, 
hogy nemcsak azért esnek ki nevek az emlékezetéből, 
mert ő maga nem szereti őket, vagy mert valami ellenszenvesre 
emlékeztetik, hanem azért is, mert ugyanaz a név nála más 
képzettársítási-körhöz tartozik, amellyel bensőbb vonatkozásban 
áll. A név ott mintegy megrögződik és a többi pillanatnyilag 
aktivált képzettársítástól távol marad. Ha a mnemotechnika bűvész- 
kedéseire gondolnak, akkor bizonyos idegenkedéssel fogják meg- 
állapítani, hogy neveket ugyanazon összefüggésekben felejtünk 
el, amilyeneket különben szándékosan állítunk elő, hogy az 
elfelejtéstől megvédjenek. A legkirívóbb példák erre különböző 
személynevek, amelyek, könnyen érthetően, különböző emberekre 
nézve egészen különböző lelki értékűek. Vegyék példáúl a Tivadar 
keresztnevet. Egyiküknek semmi különösebbet sem jelent ez 
a név ; míg másikuknál az atyjuk, a testvérük, a barátjuk neve, vagy 
a tulajdon nevük. Az analitikus tapasztalat ekkor meg fogja 
mutatni, hogy az előbbi személy nem forog abban a veszély- 
ben, — hogy elfelejtse, hogy valaki idegen viseli ezt a 
nevet, ellenben a többiek állandóan hajlani fognak arra, 

hogy az idegentől megvonják azt a nevet, amely náluk bensőbb 
viszonyokra van lefoglalva. Ha már most fölteszik, hogy ez a 
képzettársításos gátlás a kín elvének hatásával és, ezenfelül, egy 
közvetett mechanizmussal egybeeshet, akkor tudnak majd csak 
az időleges névelfelejtés okainak bonyolultságáról megfelelő képet 
nyerni. A hozzáértő analizis azonban tökéletesen felderíti mind- 
ezeket az összefonódásokat. 

A benyomásokról és élményekről való megfeledkezés még a 
tulajdonnév elfelejtésénél is világosabban és kizárólagosabban 
mutatja annak a törekvésnek a hatását, amely a kellemetlent 
az emlékezéstől távoltartja. Ez az elfelejtés a maga egészében 
természetesen nem tartozik az elvétésekhez, hanem csak akkor, ha 
a szokott tapasztalataink mértékével mérve föltünőnek és jogo- 
sulatlannak találjuk, tehát példáúl, ha az elfelejtés nagyon 
friss, vagy nagyon fontos benyomásokra vonatkozik, illetve fel- 
tünő hiányt okoz egy külömben jól felépített emlékezeti össze- 
függéssorban. Hogy, egyáltalában, miért és hogyan felejthetünk 
el többek között oly élményeket is, amelyek bizonyára a leg- 
mélyebb benyomásokat tették reánk, mint példáúl a zsenge 
gyermekkorunk eseményeit, az egészen más probléma, amely- 
nél a kínos érzések elhárításának is van ugyan bizonyos szerepe, 
de ez korántsem magyaráz meg mindent. Hogy kellemetlen benyo- 
másokat könnyen felejtünk, kétségbe nem vonható tény. Külön- 
böző pszichológusok felismerték ezt, és a nagy Darwin ra oly 
mély hatással volt, hogy azt az , arany-szabályt" állította föl, hogy 
azokat a megfigyeléseket, amelyek elméletére nézve kedvezőt- 
leneknek látszottak, különös gonddal ikell feljegyeznie, mivel 
meggyőződött, hogy éppen ezek nem akartak az emlékezetében 
megragadni. 

Aki először hall az emlékezésbeli kínos érzések elfelejtéses 
elhárításának erről az alapelvéről, leggyakrabban azt az ellen- 
vetést hozza fel, hogy inkább azt tapasztalta, hogy éppen a kínos 
emlékezetek azok; amik nehezen felejthetők, amennyiben, akara- 

tunk ellenére is, mindig visszatérnek és gyötörnek, így példáúl 
a bántalmazásokra és megalázásokra való visszaemlékezés. Ez a tény 
is helyes, de az ellenvetés nem helytálló. Fontos, hogy minél 
hamarabb számolni kezdjünk azzal a ténnyel, hogy a lelkiélet ellen- 
tétes törekvések ütköző és küzdőtere, vagy, nem dinámikusan 
kifejezve,  ellentmondásokból és ellentétpárokból áll. Valamely 
szándék kimutatása nem zárja ki a vele ellentétes szándék 
lehetőségét; mindkettő számára van elegendő hely. Csak azon múlik, 
miképpen viselkednek egymással szemben az ellentétek, milyen 
hatások indulnak ki az egyikből és milyenek a másikból. 

Az elvesztés és ,elrakás" különösen érdekel bennünket több- 
szörös értelmük, illetve azoknak a törekvéseknek a sok- 
szerűsége miatt, amelyeket szolgálnak. Közös vonás valamennyi 
esetben, hogy el akartunk veszíteni valamit, más és más azon- 
ban az ok és a cél. Elveszítünk valamely tárgyat, ha megron- 
gálódott, ha jobbal akarjuk pótolni, ha már nem kedves nekünk, 
ha olyan valakitől ered, aki iránt elhidegültünk, vagy ha oly 
körülmények között szereztük meg, amelyekre nem akarunk többé 
visszaemlékezni. Ugyanezt a célt szolgálhatja a tárgy elejtése, 
megrongálása, eltörése is. A társadalom életében, állitólag, azt 
tapasztalták, hogy a valakire rákényszerített és házasságon kivül 
született gyermekek sokkal esendőbbek, mint a törvényesek. 
Ehhez az eredményhez nincs szükség az úgynevezett angyal- 
csinálók durva módszerére; bizonyos lazaság a gyermekápolás 
gondosságában már tökéletesen elegendő lehet. A tárgyak meg- 
őrzésénél ugyanaz az eset foroghat fönn, mint a gyermekeknél. 

Fenti eseteken kivülis elvesztésre itélhetünk tárgyakat anélkül, 
hogy értékük bármilyen csorbát szenvedett volna, ha tudnillik az a 
szándékunk, hogy valamit áldozatúl hozzunk a sorsnak, egy más 
félve sejtett veszteségnek az elhárítása végett. A. sorsnak ilyen 
megvesztegetései az analizis tanulságai szerint még nagyon gyako- 
riak közöttünk, az elvesztés ezért gyakran önkéntes áldozat. Az 
elvesztés éppenígy a dac és az önbíráskodás szolgálatában is állhat ; 

szóval, annak a szándéknak, amely egy tárgyat elveszítéssel 
el akar távolítani, a távolabbi motiválásai átláthatatlanok. 

A balfogás, mint más tévedés is, gyakran arra szolgál, 
hogy oly vágyakat teljesítsen, amelyekről le kell mondani. 
A szándék eközben szerencsés véletlen álarcát ölti magára. 
Ahogyan példáúl egy barátunkkal történt, amikor határozott 
ellenakarata dacára a város közelében vasuton látogatást kellett 
tennie és az átszállóhelyen tévesen abba a vonatba szállt, 
amely újra visszavitte a városba; vagy ha valaki utközben, egy 
közbeneső állomáson, mindenképpen hosszabb ideig szeretne 
tartózkodni, de bizonyos kötelezettségei miatt ezt nem szabad 
megtennie, és aztán elszalasztja a csatlakozást, úgyhogy kény- 
telen az útját, kivánságának megfelelően, megszakítani. Vagy, amint 
példáúl egy betegemmel esett meg, akinek megtiltottam, hogy 
a kedvesét telefónon fölhívja, de ő , tévedésből", , gondolataiba 
merülve", hibás számot hivott föl akkor, amikor nekem akart 
telefonálni, úgyhogy egyszerre csak a kedvesével volt össze- 
kapcsolva. A közvetlen balfogás szép és gyakorlatilag is jelentős 
példáját mutatja egy mérnök megfigyelése egy anyag-rongálás 
előzményeinél : 

.Nemrégiben az egyetem laboratóriumában több kollégám- 
mal együtt egész sor bonyolúlt rugalmassági kisérletet végeztem ; 
önként vállalt munka volt, amely azonban több időt vett igénybe, 
mint amennyire eleinte számítottunk. Amikor egy napon 
F. kollégámmal ismét a laboratóriumba mentem, a kollégám 
elmondta, milyen kellemetlen neki, éppen ma ennyi idő el- 
vesztése, amikor otthon annyi más dolga lenne; igazat kellett 
adnom neki és a múlt hét egy eseményére célozva tréfásan azt 
mondtam: Remélhetőleg ismét el fog romlani a gép, úgyhogy 
a munkát félbeszakíthatjuk és hamarabb hazamehetünk. 

A munkabeosztásnál úgy hozza a véletlen, hogy F. kolléga kapja 
a sajtó szelepének igazgatását, vagyis neki kell az akkumulátorból 
a folyadékot a szelep elővigyázatos kinyitásával lassan a hidrau- 

likus sajtó  cilinderébe  beengednie; a kisérlet vezetője 
a manométert figyeli és ha a kellő nyomást elérte, hangosan 
állj-t kiált. Erre a vezényszóra F. megfogja a szelepet és teljes 
erővel — balra forditja (minden szelep kivétel nélkül jobbra 
záródik!). Ezáltal hirtelen az akkumulátor teljes nyomása érvényre 
jut a sajtóban, amire a csővezeték nincs berendezve, úgyhogy 
rögtön megpattan egy csőösszeköttetés — jelentéktelen géphiba, 
ami azonban mégis arra kényszerit bennünket, hogy a munkát 
mára abbahagyjuk és hazamenjünk. — Jellemző különben, hogy 
egy idő múlva, amikor erről az esetről beszélgettünk, F. bará 
tom az akkori nyilatkozatomra, amelyre pedig határozottan em 
lékezem, egyáltalában nem akart visszaemlékezni." 

Ebből gyaníthatják, hogy mindaz, ami szolgaszemélyzetük kezét 
javaik oly veszélyes ellenségévé teszi, nem mindig ártatlan véletlen- 
ség. De fölvethetik azt a kérdést is, vajjon mindig véletlen-e, ha 
önmagunkon sérülést okozunk és tulajdon épségünket veszélyez- 
tetjük. Oly gondolatok ezek, amelyeknek értékét alkalomadtán, 
megfigyelések alapján, analizis segítségével megvizsgálhatják. 

Tisztelt Hallgatóim! Ez korántsem minden, amit az elvété- 
sekről elmondhatnánk. Sok kutatni és megvitatni való van 
még itt. De meg vagyok elégedve akkor is, ha fejtegeté- 
seink az Önök eddigi nézeteit bizonyos mértékben megrázkód- 
tatták és az újabb nézetek elfogadására bizonyos fokú hajlandó- 
ságot értek el. Egyébként beérem azzal, hogy tisztázatlan 
tényállással hagyjam szemben Önöket. Az elvétések tanulmányo- 
zásával nem bizonyíthatjuk be összes tételeinket és egyetlen 
bizonyításunk sem szorúl pusztán erre az anyagra. Az elvétések 
nagy értéke, a mi céljaink szempontjából, abban van, hogy 
nagyon gyakori jelenségek, a magunk személyén is könnyen 
megfigyelhetők, és keletkezésük egyáltalán nem tételezi föl 
a betegségi állapotot. Csak az egyik, válaszra nem méltatott 
kérdésüket szeretném a végén még szóhoz juttatni: Ha az 
emberek, amint ezt számos példán láttuk, az elvétések meg- 

értéséhez oly nagyon közelednek és sokszor úgy viselkednek, 
mintha az értelmükön keresztüllátnának, miként lehetséges, 
hogy ugyanezeket a jelenségeket mégis, egészen általánosan, 
véletlenségeknek, értelem és jelentőség nélküli dolgoknak tün- 
tetik föl és pszichoanalitikus  magyarázatuknak oly erélyesen 
ellent tudnak állni? 

Igazuk van, ez föltűnő és magyarázatra szorúl. De ezt a 
magyarázatot nem fogom megadni, hanem lassanként rávezetem 
Önöket azokra az összefüggésekre, amelyekből nyilvánvalóvá lesz 


a magyarázat az én segítségem nélkül is. 

ÖTÖDIK ELŐADÁS 


A FELMERÜLŐ NEHÉZSÉGEK ÉS A KÉRDÉS 
ELSŐ MEGKÖZELÍTÉSE 


H5SS és Uraim! Egy szép napon fölfedezték, hogy bizo- 
nyos ideges emberek betegségi tüneteinek megvan a maguk 
értelme." Ezen alapúlt a pszichoanalitikus gyógyeljárás. Ennek 
a kezelésnek a folyamán történt meg, hogy a betegek, a tünetek 
helyett, álmokkal is előhozakodtak. Így keletkezett az a föltevés, 
hogy ezeknek az álmoknak is van értelmük. 

De mi nem térünk erre a történelmi útra, hanem az ellen- 
kező úton fogunk haladni. Az álmok értelmét akarjuk kimutatni, 
előkészítésül a neurózisok tanulmányozására. Jogosult ez a meg- 
fordítás, mivelhogy az álom tanulmányozása nemcsak a 
neurózisok tanulmányozásának legjobb előkészítője, hanem az 
álom maga is ideges tünet, mégpedig olyan, amelynek megvan 
az a számunkra megbecsülhetetlen előnye, hogy minden egész- 
séges embernél előfordúl. Sőt, ha minden ember egészséges 
lenne és csak álmodna, akkor az álmaikból leszürhetnők jóformán 
mindazt a betekintést, amelyhez a neurózisok vizsgálata vezetett. 


1909-ben tartott előadásaimat ,, A pszichoanalizisről" és , A pszichoanalitikus 
mozgalom történetéhez" című tanulmányomat. 

Így lesz tehát az álom a pszichoanalitikus vizsgálódás tárgyává. 
Ismét egy közönséges, kevésre becsült jelenség, látszólag gyakor- 
lati érték híjján való, akár csak az elvétések, melyekkel különben 
is megvan az a közös vonása, hogy az egészségeseknél is előfordúl. 
Egyébként azonban munkálkodásunk feltételei itt talán még 
kedvezőtlenebbek. Az elvétéseket a tudomány csak elhanyagolta, 
nem igen törődtek velük; de, végre is, nem volt szégyen a velük 
való foglalkozás. Azt mondták, hogy van ugyan nála fonto- 
sabb is a világon, de talán ebből is kiderűlhet valami. Az 
álommal való foglalkozás azonban nemcsakhogy minden gya- 
korlati cél hijján van és fölösleges, hanem egyenesen kárhozta- 
tandó; a tudománytalanság ódiumát hozza magával, miszticiz- 
musra való személyes hajlamosság gyanúját kelti. Egy orvos, 
aki az álmok tanulmányozására adja magát, amikor az ideg- 
és elmekórtanban annyi komolynál komolyabb tárgy adódik: 
alma-nagyságú daganatok, amelyek összenyomják a lelki élet 
szervét, vérömlések, idűlt gyulladások, amelyeknél a szövetrészek 
változásai mikroszkop alatt bemutathatók! Nem, az álom túl- 
ságosan jelentéktelen és kutatásra nem méltó tárgy. 

Mindezek mellett még olyan is, amelynek mibenléte az exakt 
kutatás minden követelményével dacol. Hiszen az álmok vizs- 
gálatánál magában a vizsgálat tárgyában sem lehetünk biztosak. 
A téveszme példáúl tiszta és határozott körvonalakkal lép föl. 
Én Kina, császára vagyok, harsogja a beteg. Hanem az álom? 
Többnyire egyáltalán el sem igen mondható. Ha valaki el- 
beszél egy álmot, mi biztosítja vajjon arról, hogy. helyesen 
mondja el és nem változtat-e rajta az elmondás alatt, nem 
költ-e hozzá még valamit, amire emlékezetének határozatlansága 
kényszeríti? A legtöbb álomra egyáltalában nem lehet emlékezni, 
csekély töredékektől eltekintve  elfelejtődnek. És ennek az 
anyagnak az értelmezésén épüljön fel egy tudományos lélek- 
tan, vagy a betegek kezelésének egy módszere? 

A birálat túlzott volta bizalmatlanná tehet bennünket. 

Az ellenvetések az álom, mint a kutatás tárgya ellen, nyilván- 
valóan nagyon túlzottak. A jelentéktelenséggel már az elvétések- 
nél is dolgunk akadt. Azzal érveltünk akkor, hogy nagy dolgok 
kis jelekben is megnyilvánúlhatnak. Ami az álom határozatlan- 
ságát illeti, ez éppannyira jellegzetesség, mint bármi egyéb; nem 
írhatjuk elő a tárgyaknak, milyen jellegük legyen. Vannak 
különben tiszta és határozott álmok is. Vannak az elmekórtani 
kutatásnak más tárgyai is, amelyeknek a határozatlanság éppen- 
úgy jellege, példáúl, sok esetben a kényszerképzetek, amelyekkel 
pedig tiszteletreméltó, tekintélyes elmegyógyászok is foglalkoztak. 
Visszaemlékezem arra a legutóbbi esetre, mely orvosi gyakor- 
latomban előfordúlt. A beteg nő ezekkel a szavakkal mutat- 
kozott be: Az az érzés él bennem, mintha élő lénynek — 
gyermeknek? — mégsem, inkább kutyának — bajt okoztam 
vagy bajt okozni akartam volna, talán, hogy hídról taszítottam 
le — vagy valami egyebet tettem. Az álomra való visszaemlékezés 
bizonytalanságán és tökéletlenségén segíthetünk, ha megállapodunk 
abban, hogy éppen azt kell álomnak elfogadni, amit az 
álmodó elmond, tekintet nélkül mindarra, amit elfelejtett, 
vagy emlékezetében esetleg megváltoztatott. Végül olyan nagy 
általánosságban nem is állítható, hogy az álom jelentéktelen 
valami volna. Saját tapasztalatunkból ismeretes, hogy a hangulat, 
amelyben az álomból fölébredünk, az egész napra kihathat; 
orvosok megfigyelhettek eseteket, amelyeknél az elmebaj álom- 
mal kezdődik és egy ebből az álomból származó téveszméhez 
ragaszkodik; történelmi személyekről halljuk, hogy fontos cselek- 
vésekhez vezető impulzusokat álmokból merítettek. Ezért kérdezni 
fogjuk, honnan ered hát tulajdonképpen a tudományos körök 
megvetése az álom iránt? 

Azt hiszem, ez a megvetés visszahatás az előző korok túl- 
becsülésével szemben. A múlt rekonstrukciója tudvalevőleg nem 
könnyű, de azt egész biztosan föltételezhetjük, — engedjék meg 
ezt a kis tréfát, — hogy 3000 és még több év előtt élt elődeink 

hozzánk hasonló módon álmodtak. Amennyire erről tudo- 
másunk van, a régi népek mind nagy jelentőséget tulajdoni- 
tottak az álomnak és az álmot a gyakorlatban fölhasználhatónak 
vélték. A jövő jeleit olvasták ki belőle, előjeleket kerestek benne. 
A görögök és más keleti népek idejében háborút álomfejtő 
nélkül éppoly lehetetlennek tartottak, mint ahogy manapság 
lehetetlen a háború repülő-földerítés nélkül. Amikor Nagy Sándor 
hódító hadjáratra vállalkozott, a leghíresebb álomfejtők tartoztak 
a kiséretéhez. Tyrus városa, amely akkor még szigeten feküdt, 
oly erős ellentállást fejtett ki ellene, hogy Nagy Sándor az 
ostrom feladásának gondolatával foglalkozott. Ekkor, egy éjjel, 
győzelmi táncot járó szatirról álmodott, és amikor álomfejtőinek 
előadta ezt az álmot, azt a fölvilágosítást kapta, hogy az álom 
a város fölötti győzelmének kinyilatkoztatása volt. Erre kiadta 
a parancsot a támadásra és bevette TIyrust. Az etruszkoknál és 
a rómaiaknál a jövő kikémlelésének más módszerei voltak szoká- 
sosak, de az álomfejtést az egész görög-római idő alatt gyako- 
rolták és nagyrabecsülték. Az idevágó irodalomból legalább a 
főmű megmaradt, daldiszi Artemidorosz könyve, aki 
állítólag Hadrián császár idején élt. Hogyan történt aztán, hogy 
az álomfejtés művészete leromlott és az álom hitelét vesztette, 
nem tudom Önöknek megmondani. A fölvilágosodásnak nem 
sok része lehetett benne, hiszen a sötét középkor az antik álom- 
fejtésnél sokkal képtelenebb dolgokat is híven megőrzött. Tény az, 
hogy az álom iránt való érdeklődés fokozatosan babonává sülyedt 
és csak a műveletleneknél tudott szerephez jutni. Az álomfej- 
téssel való utolsó visszaélés, még napjainkban, az álmokból azokat 
a számokat akarja megtudni, amelyek hivatva vannak arra, hogy 
mánya ismételten foglalkozott az álmokkal, de mindig csak 
azzal a célzattal, hogy élettani elméleteit alkalmazza reájuk. Az orvosok 
az álmot természetesen nem lelki aktusnak itélték, hanem testi 
ingereknek a lelkiéletben való megnyilvánulásainak. Binz, 

1876-ban, az álmot , testi, minden esetben céltalan, sok esetben 
éppenséggel beteges folyamatnak" nyilvánítja, ,amely fölött a 
világlélek és a halhatatlanság oly magaslaton áll, mint a kék 
éter a mélységes " lapály gyombenőtte homokszintje fölött". 
Maury a vitustánc összevissza rángásaihoz hasonlítja, szemben 
a normális ember rendezett mozgásaival; egy régi hasonlat az 
álom tartalmát párhuzamba hozza azokkal a hangokkal, amelyeket 
,a zenéhez nem értő ember tiz ujja" idéz elő, ,amikor a 
hangszer billentyűin tovafut." j 

Értelmezni annyit jelent, mint rejtett értelmet találni; erről, 
az álommunka ilyen értékelése mellett, természetesen szó sem 
lehet. Olvassák el az álom leírását Wwundt-nál, Jodl-nál és 
más, ujabb filozófusoknál; ez a leírás megelégszik azzal, hogy 
az álmot lebecsülő szándékkal fölsorolja az álomélet eltéréseit 
az éber gondolkodással szemben, kiemeli a képzettársítások szét- 
esését, a birálat felfüggesztését, minden tudás kikapcsolását és 
a lecsökkent működés más jeleit. Az egyetlen értékes adat az 
álom ismeretéhez, amelyet az exakt tudománynak köszönünk, 
az alvás alatt ható testi ingereknek az álom tartalmára való 
befolyására vonatkozik. Egy nemrég elhalt norvég szerzőnek, 
J. Mourly Vold-nak, két vaskos kötetre terjednek a kisérleti 
álomkutatásai (németre lefordították 1910-ben és 1912-ben), 
amelyek jóformán csak a végtagok helyzetváltoztatásának követ- 
kezményeivel foglalkoznak. Az exakt álomkutatás mintaképei- 
ként dicsérik őket. El tudják már most Önök gondolni, mit 
szólna hozzá az exakt tudomány, ha megtudná, hogy kisérletet 
teszünk arra, hogy megtaláljuk az álmok értelmét? Talán 
azt, hogy ezt már maga is mondta. De ne hagyjuk magunkat 
elijeszteni. Ha lehetett értelme az elvétéseknek, lehet az álomnak 
is; az elvétéseknek pedig nagyon sok esetben van olyan értelmük, 
amelyet az exakt kutatás nem vett észre. Tegyünk csak hitet 
a régiek és a nép előitélete mellett és lépjünk az antik álom- 
fejtők nyomdokaiba. 

Mindenekelőtt tájékozódjunk a föladatunk felől, tekintsünk 
körül az álmok birodalmában. Mi is hát az álom? Nehéz ezt 
egy mondatban kifejezni. De nem is akarunk meghatározással 
próbálkozni ott, ahol elegendő a mindenki által ismert anyagra 
való utalás. Ám ki kellene emelnünk azt, ami az álomban a 
leglényegesebb. Hol lehet ezt megtalálni? Oly mérhetetlen 
különbségek mutatkoznak azokon a kereteken belül, amelyek a 
területünket körülzárják, különbségek minden irányban. Lénye- 
ges, mindenesetre, az lesz, amit minden álomban egyaránt 
közös vonásukként fölmutathatunk. 

Nos, az első, minden álomban közös vonás az lenne, hogy 
alszunk, miközben álmodunk. Az álmodás nyilvánvalóan az alvás 
alatti lelki élet, amely bizonyos mértékig hasonlít az éber 
lelki élethez és nagy különbségekkel határolódik el tőle. Már 
Arisztotelesz meghatározása ez volt. Álom és alvás között 
talán vannak még közelebbi vonatkozások is. Az álom fölébreszt- 
het bennünket, sokszor álmunk van, amikor hirtelen ébredünk, 
vagy erőszakkal zavarnak fel az alvásból. Úgylátszik tehát, 
hogy az álom egy az alvás és ébrenlét közötti állapot. Így az 
alváshoz kell folyamodnunk. Mi hát az alvás? 

Élettani vagy biológiai kérdés ez, amelynél még sok a vitás 
elem. Itt nem tudunk semmilyen irányban sem dönteni, de azt 
hiszem, megpróbálkozhatunk az alvás lélektani jellemzésével. Az 
alvás olyan állapot, amelyben a külvilágról nem akarok tudni, 
érdeklődésemet  elvontam tőle.  Alvásba ringatom magam, 
amennyiben a külvilágtól visszahúzódom és ingereit távol tartom 
magamtól. Akkor is elalszom, ha kifáradtam tőle. Elalváskor 
így szólok tehát a külvilághoz: hagyj békében, mert aludni 
akarok. Megfordítva mondja a gyermek: nem megyek még aludni, 
nem vagyok fáradt, még át akarok élni valamit. Az alvás bioló- 
giai törekvése tehát, úgylátszik, fölfrissülés; lélektani jellem- 
vonása a világ felé irányuló érdeklődés megszünése. Viszonyunk 
a világhoz, amelybe oly nem szivesen jöttünk, hozza nyilván 


Az álom — A felmerülő nehézségek 85 


magával, hogy azt megszakítások nélkül nem bírjuk el. Ezért 
időnként az ősi állapotba, melyben még a külvilágot megelő- 
zően voltunk, az anyaméhen belüli állapotba húzódunk vissza. 
Legalább is az akkoriakhoz egészen hasonló viszonyokat terem- 
tünk: meleget, sötétséget és ingernélküliséget. Némelyikünk 
még össze is kuporodik és alváskor az anya testében elfoglalthoz 
egészen hasonló tartást vesz föl. Úgy tünik, mintha mi, 
felnőttek, sem volnánk teljesen, csak "kétharmadrészben a 
világéi; egyharmadrészben még meg sem születtünk. Minden 
reggelre-ébredés olyan aztán, mintha újra  megszületnénk. 
Az alvás utáni állapotról is ezekkel a szavakkal emlékezünk 
meg: úgy érezzük magunkat, mintha ujjászülettünk volna, 
amivel — azonban az újszülött  közérzületére valószínüleg 
nagyon hibásan következtetünk. Föl kell tennünk, hogy az 
ujszülött inkább nagyon is kényelmetlenűl érzi magát. A meg- 
születésről azt is mondjuk: a napvilágot megpillantani. 

Ha ez az alvás, akkor az álom egyáltalában nem szerepel 
műsorán, sőt, inkább, nem szívesen látott járuléknak látszik. Aztis 
véljük, hogy az álommentes alvás a legjobb, az egyedül helyes. 
Nem volna szabad alvás alatt lelki működésnek lefolynia; ha ez 
mégis megindúl, akkor éppen nem sikerült a magzati nyugalmi 
állapotot helyreállítanunk: a lelkiműködés maradványait mégsem 
lehetett egészen kiküszöbölni. Ezek a maradványok, ez volna az álmo- 
dás. De akkor meg valóban úgy tünik föl, hogy az álomban nem 
kell értelemnek rejlenie. Az elvétéseknél másként állt a dolog; 
hiszen ezek éberlét alatti működések voltak. Ha azonban alszom, 
a lelki működést egészen beszüntettem és ennek csak bizonyos 
maradványait nem tudtam elnyomni, akkor egyáltalában nem 
szükséges, hogy ezekben a maradványokban értelem nyilatkozzék 
meg. Sőt, nem is tudom használni ezt az értelmet, mert hiszen 
a lelki életem többi része alszik. Valóban, itt csak rángásszerű 
reakcióról lehet szó, olyan lelki tünetről csupán, amely közvet- 
lenül testi ingerlésre áll be. Az álom tehát az éberlét lelki 

működéseinek az alvást zavaró maradványa lenne és elszánhat- 
juk magunkat arra, hogy ezt a pszichoanalizis számára alkal- 
matlan tárgykört mielőbb ismét elhagyjuk. 

Mindazonáltal, ha az álom fölösleges is, mégis csak létezik, 
és igy megkisérelhetjük, hogy számot adjunk erről a létezésé- 
ről. Miért nem alszik el a lelki életünk? Valószínüleg 
azért, mert valami nem hagyja a lelket nyugodni. Ingerek 
hatnak rá és erre reagálnia kell. Az álom tehát az a mód, 
ahogyan a lélek az alvás közben reá ható ingerekre reagál. Az 
álom megértéséhez vezető ösvényt pillantunk itt meg. Most 
tehát különböző álmoknál kikutathatjuk, vajjon melyek azok 
az ingerek, amelyek az alvást meg akarják zavarni és amelyekre 
a lélek álommal reagál. Ennyiben földolgoztunk volna mindent, 
ami közös vonása minden álomnak. 

Akad még egyéb közös vonás is? Igen, kétségtelenűl, de 
ez sokkal nehezebben fogható meg és irható le. Az alváskor 
lefolyó lelki folyamatoknak egész más jellegük van, mint az 
éberlét folyamatainak. Sok mindent élünk át az álomban és 
hiszünk bennük, holott nem éltünk át egyebet, mint talán azt 
az egy zavaró ingert. Túlnyomólag látási képekben éljük át; 
érzelmek is lehetnek jelen, gondolatok is közben-közben, a többi 
érzékünk is átélhet valamit, de mégis csak a képek vezetnek. 
Az álom elmondásakor a nehézség egy része abból származik, 
hogy ezeket a képeket szavakra kell lefordítani. Le tud- 
nám rajzolni, mondja sokszor az álmodó, de nem tudom, 
miképpen fejezzem ki magam szavakban. Ez tulajdonképpen nem 
lefokozott lelki működés, mint á gyöngeelméjűé a lángelméhez 
viszonyítva; valami minőségileg eltérő, de nehéz lenne meg- 
mondani, hogy miben rejlik a különbség. G. Th. Fechner 
egyszer annak a feltevésének adott kifejezést, hogy az a színtér, 
amelyen az álom (a lélekben) lejátszódik, más, mint az éber 
képzeletvilágé. Mi ezt ugyan nem értjük, nem tudjuk, mit képzel- 
jünk el rajta, de annak az idegenszerűségnek a benyomását, 

amelyet a legtöbb álom fölkelt bennünk, valóban visszatükrözi. 
Az álommunkának a zenéhez nem értő kéz működésével való 
összehasonlítása is fölmondja itt a szolgálatot. A zongora minden- 
képpen ugyanazokkal a hangokkal fog válaszolni, ha nem is 
dallammal, mihelyt véletlenűl hozzá érnek a billentyűihez. 
Az álomnak ezt a második közös vonását, legyen bár az érthetet- 
len előttünk, gondosan szem előtt akarjuk tartani. 

Van-e még további közös vonás? Nem találok egyet sem, 
mindenütt csak különbözőségeket veszek észre és pedig minden 
tekintetben. Úgy a látszólagos időtartamot, mint az értelmességet, 
az érzelmek résztvételét, a tartósságot és több effélét illetőleg. 
Mindez tulajdonképpen nem olyan, mint amilyennek egy inger 
szükségszerű, hiányos, rángásos elháritásánál elvárhatnók. Ami 
az álmok terjedelmét illeti, vannak egészen rövidek, amelyek 
egy vagy egynehány képet, gondolatot, talán csak egyetlen 
szót tartalmaznak; mások, amelyek csodálatosan gazdag tartal- 
múak, egész regényeket játszanak le és időben, látszólag, nagyon 
hosszú lefolyásúak. Vannak álmok, amelyek oly világosak, mint 
az élmény maga, oly világosak, hogy ébredés után egy ideig 
még nem is ismerjük föl álom-mivoltukat; mások, amelyek mond- 
hatatlanul gyengék, árnyékszerűek és elmosódottak; sőt egy és 
ugyanazon álomban a tulontúl erős és az alig megfoghatóan 
határozatlan részek váltakozhatnak. Van álom, amely töké- 
letesen értelmes vagy legalább is összetartó, sőt szellemes, 
fantasztikusan szép; más álom viszont zavaros, szinte elmegyönge, 
képtelen, sokszor éppenséggel bolondos. Van álom, amely egészen 
hidegen hagy bennünket, és van olyan, amelyikben minden indu- 
lat, a fájdalom a sírásig, a szorongás a fölébredésig, csodálkozás, 
elragadtatás stb. hangossá lesz. Fölébredés után az álom többnyire 
hamar feledésbe merűl, vagy fenntartja magát egy napig oly- 
módon, hogy emlékezésünk estig mind halványabbá és héza- 
gosabbá válik; más álmok viszont, példáúl a gyermekkori 
álmok, annyira megmaradnak, hogy 30 évvel később még fÍriss 

élményképpen állnak a visszaemlékezés előtt. Előfordúl, hogy 
egy álom, mint némely egyén életünkben, csak egyetlen 
egyszer lép föl, aztán soha többé; de előfordul az is, hogy 
ugyanannál a személynél változatlanúl, vagy kis eltérésekkel 
megismétlődik. Röviden tehát, ennek a csekélyke éjszakai lelki 
működésnek óriási műsora van, tulajdonképpen mindenre képes, 
amit a lélek nappal kitermel, de azért sohasem ugyanaz, mindig 
különbözik tőle. 

Megpróbálhatunk számot adni az álomnak erről a sokszerü- 
ségéről, amennyiben föltesszük, hogy az alvás és az ébrenlét külön- 
böző közbenső állapotainak felel meg, a tökéletlen alvás külön- 
böző fokozatainak. Igen ám, de akkor az álom értékével, 
tartalmával és világosságával együtt annak a tudatnak az élénksége 
is növekedne, hogy álmodunk, mivel a lélek az ilyen álmodásnál 
az ébredéshez közeledik, és nem lenne szabad előfordulnia 
annak, hogy közvetlenül a világos és értelmes álomrész mellett 
értelmetlen vagy homályos rész helyezkedik el, mire aztán 
ujra jó munka következik. A lélek ily gyorsan bizonyára nem 
tudná az álom mélységét váltogatni. Ez a magyarázat tehát 
mitsem használ; ilyen röviden ezt egyáltalában nem lehet 
elintézni. 

Egyelőre lemondunk az álom , értelméről" és helyette meg- 
kiséreljük, hogy az álmok közös vonásából kiindulólag épitsük 
ki a jobb megértés útját. Az álomnak az alváshoz való viszo- 
nyából következtettük, hogy az álom az alvást zavaró ingerre 
beálló reakció. Amint hallottuk, ez egyszersmind az az egyetlen 
pont, ahol az exakt kisérleti lélektan segítségünkre jöhet; bizo- 
nyítékát hozza annak, hogy az alvás alatt odairányított ingerek 
az álomban megjelennek. Sok idevágó vizsgálat történt a már 
említett Mourly Vold-éval egyetemben; bizonyára valameny- 
nyien voltunk már abban a helyzetben, hogy ezt az eredményt 
adott alkalommal, személyes megfigyelésünkkel megerősíthettük. 
Néhány régebbi kisérletet választok ki a közlésre. Maury 

saját magán végeztetett ilyen kisérleteket. Alvás alatt kölni 
vizet szagoltattak vele. Azt álmodta, hogy Kairó-ban Johann 
Maria Farina üzletében van, és ehhez további vad kalandok csatla- 
koztak. Vagy: enyhén megcsípték a nyakán; fölragasztott hólyag- 
húzó tapaszról álmodott és egy orvosról, aki gyermekkorában 
kezelte. Vagy: egy csöpp vizet cseppentettek a homlokára. Ekkor 
Olaszországban volt, erősen  verejtékezett és Orvieto fehér 
borát itta. 

Ami nekünk ezekben a kisérletileg előidézett álmokban föl- 
tünik, azt talán az ingerre bekövetkező álmok egy másik sorából 
még pontosabban hámozhatjuk ki. Egy szellemes megfigyelőnek, 
Hildebrandt-nak, van három leírt álma, mindhárom az. 
ébresztőóra lármájának reakciója: 

, Egy tavaszi reggel tehát sétálni megyek és a zöldelő mezőkön 
elcsatangolok egy szomszédos faluig; ott a lakósokat ünnepi 
öltözetben látom, hónuk alatt imakönyvvel, amint  csopor- 
tosan mennek a templom felé. Valóban! Hiszen vasárnap van 
és a reggeli istentisztelet nemsokára megkezdődik. Elhatározom, 
hogy résztveszek benne, de előzőleg még, fölhevültségemre való 
tekintettel, a — templomot körülvevő temetőben  hűsölök. 
Mialatt itt különböző sírfeliratokat olvasok, hallom, amint a 
harangozó fölmegy a toronyba, és most látom a torony tetején 
a falú kis harangját, amely majd megadja a jelt az ájtatosság 
megkezdésére. Egy ideig még mozdulatlanúl csüng a harang, 
majd mozgásba jön — és hirtelen kongani kezd tisztán és 
áthatóan — olyan tisztán és áthatóan, hogy véget vet az alvás- 
nak. Ámde ez a harangszó az ébresztőórától származik". 

nEgy másik kombináció. Derűs télinap van; az útakat magas 
hó borítja. Megigértem, hogy résztveszek egy szánkázásban, de 
sokáig kell várnom, míg jön a jelentés, hogy a szán az ajtó 
előtt áll. Most a beszálláshoz való előkészületek következnek — 
kiki magára ölti a bundát, a lábzsákot előhúzzák — és végül 
a helyemen ülök. De még késlekedik az indulás, míg végre a 

gyeplő érezhető jelt ad a várakozó lovaknak. Most aztán neki- 
feszülnek a lovak, a nagy erővel megrázott csengetyűk a jól 
ismert janicsármuzsikát olyan hatalmasan szólaltatják meg, hogy 
az álom szövedékét abban a pillanatban szétszakítják. Ismét nem 
egyéb, mint az ébresztőcsengő éles hangja". 

,Még egy harmadik példa! Látom, amint egy cselédleány 
több tucat egymásratetézett tányérral a folyóson végig az ebédlő 
felé halad. Úgy látom, hogy a karjai közt tartott porcellánoszlop 
abban a veszélyben forog, hogy egyensúlyát vesziti. Vigyázz!, 
óvom őt, az egész rakomány a földre fog zuhanni! Természe- 
tesen nem marad el a szokásos ellentmondás: értek én ehhez. 
ne tessék félni stb., miközben jómagam még mindig aggódó 
pillantásokkal kisérem a leányt. Tényleg, az ajtó küszöbén meg- 
botlik — a törékeny edény leesik és ezer darabra törve csörren 
és gurúl szerteszét a padlón. Azonban — a végnélkül folytatódó 
hangzavar, amint nemsokára észreveszem, tulajdonképpen mégsem 
csörrenés, hanem igazi csengetés; — és ezzel a csengetéssel, 
amint most már az ébredező is fölismeri, csupán az ébresztőóra 
teljesítette a kötelességét". 

Ezek az álmok igen csinosaknak mondhatók, egészen értel- 
mesek, egyáltalában nem olyan összefüggéstelenek, mint az álmok 
különben lenni szoktak. Emiatt nem akarjuk őket kifogásolni. 
A közös vonás bennük az, hogy a jelenet minden esetben lármá- 
val végződik, amelyben, ébredéskor, az ébresztőóra lármáját ismer- 
hetjük fel. Itt tehát látjuk, mily módon születik az álom, de 
más egyebet is megtudunk még. Az álom nem ismeri fel az 
ébresztőórát, — ez nem is fordúl elő az álomban, — hanem 
az ébresztőóra zaját más zajjal helyettesíti, értelmezi azt az ingert, 
amely az álmot felfüggeszti, de minden esetben más módon 
értelmezi. Miért van ez így? Erre nincs felelet, ez önkényesnek 
látszik. Pedig az álmot megérteni annyit jelentene, hogy rá 
tudnánk mutatni arra, miért választotta az ébresztő inger értel- 
mezésére éppen ezt a zajt és nem egy másikat. Egész analóg 

módon a Maury-féle kisérletekkel szemben is azt az ellenvetést 
kell tenni, hogy kiderűl ugyan, hogy az alkalmazott inger az 
álomban megjelenik, de hogy miért éppen a jelzett formában, 
azt nem lehet megtudni, és nem is tünik föl úgy, mintha ez 
az alvást zavaró inger természetéből következnék. Aztán Maury 
kisérleteiben a közvetlen ingerhatásra többnyire más álomanyag- 
nak egész tömkelege következik, példáúl a kölni vizről szóló 
álomban a bolondos kalandok, amelyeket nem tudunk megokolni. 

Most pedig gondolják meg, hogy még az ébresztő álmok 
nyújtják a legtöbb reményt arra, hogy a külső, alvást zavaró 
ingerek hatását megállapítsuk. A többi eset túlnyomó részében 
még sokkal nehezebb lesz a dolgunk. Nem minden álomból ébre- 
dünk föl, és ha reggelre kelve egy éjszakai álomra visszaemlé- 
kezünk, hogyan leljük föl azt a zavaró ingert, amely talán éjjel 
hatott? Egyszer sikerült nekem egy ilyen hangingert utólag 
megállapítanom, természetesen csak bizonyos körülmények 
segitségével. Egy reggel, egy tiroli magaslati helyen, azzal a 
tudattal ébredtem, hogy azt álmodtam, a pápa meghalt. Nem 
tudtam az álmot megmagyarázni, de később megkérdezte 
a feleségem: Hallottad ma hajnaltájt azt az éktelen harangzúgást, 
amelyet minden templomból és kápolnából világgá küldtek ? Nem, 
mitsem hallottam, az alvásom ellentállóbb, de ennek a közlésnek 
a segitségével megértettem az álmomat. Hányszor indíthatják 
ilyen ingerlések az alvót álmodásra, anélkül, hogy utólag hírt 
kapna róluk? Talán nagyon sokszor, talán nem. Ha az inger 
már nem mutatható ki, nem is szerezhetünk róla meggyőződést. 
Enélkül is felhagytunk az alvást zavaró külső ingerek 
megbecsülésével, amióta tudjuk, hogy az álomnak csupán csak kis 
részét képesek megmagyarázni és nem az egész álomreakciót. 

Azért ezt az elméletet nem kell egészen elvetnünk. Még- 
alkalmas is a  továbbfejlesztésre. — Nyilvánvalóan — közömbös. 
az, vajjon mi zavarja meg az alvást és mi izgatja a lelket az. 
álmodásra. Ha nincs minden esetben kivülről beható érzék- 

szervi inger, helyébe léphet esetleg a belső szervekből kiinduló 
úgynevezett testi inger. Ez a föltevés nagyon kézenfekvő és meg 
is felel az álmok keletkezésére vonatkozó legnépszerűbb felfogás- 
nak. Az álom a gyomortól jön, halljuk gyakran. Sajnos, itt is 
sok esetben gyaníthatjuk, hogy az a testi inger, amely éjnek 
idején hatott, a fölébredés után nem mutatható már ki és így 
bebizonyíthatlan marad. De nem hagyhatjuk figyelmen kivül, 
mennyi jó tapasztalat támogatja az álomnak a testi ingerből 
való levezetését. Általában kétségtelen, hogy a belső szervek 
állapota az álomra befolyással lehet. Nem egy álomtartalomnak 
a hugyhólyag túlteltségével, vagy a nemi szervek izgalmi álla- 
potával való összefüggése félreismerhetetlenűl világos. Ezekből az 
átlátszó esetekből kiindulva el lehet jutni másokhoz, amelyekben 
az álom tartalmából legalább az a jogosúlt föltevés vezethető 
le, hogy ilyen testi ingerek itt is hatottak, amennyiben a tar- 
talomban mutatkozik valami, amit ezen ingerek földolgozásának, 
ábrázolásának, értelmezésének foghatunk fel. Az álomkutató 
Scherner (1861) különös nyomatékkal képviselte az álomnak 
a szervi ingerekből való levezetését és erre egynéhány szép 
példát hozott föl. Ha példáúl álmában látta, amint ,két 
sor szép,  szőkehajú, rózsásarcú fiu harcra készen áll egy- 
mással szemben, egymásra tör, egymást megragadja, majd 
elereszti, régi helyére visszatér, majd az egész jelenetet ujra kezdi", 
akkor a fiuk sorának az az értelmezése, hogy a fogakat 
jelentik, magában véve megnyerő és talán teljes megerősí- 
tését leli abban, hogy ez után a jelenet után az álmodó 
az ,állkapcsából hosszú fogat húzott ki". A , hosszú, keskeny, 
kanyargós : folyosóknak"  bélingerként való értelmezése is helyes- 
nek látszik és megerősíti Scherner elméletét, amely szerint 
az álom mindenekelőtt az ingert kibocsátó szervet igyekszik hozzá 
hasonló tárgyakkal ábrázolni. 

Készséggel el kell tehát elismernünk hogy a belső ingerek 
az álomban ugyanazt a szerepet tölthetik be, mint a külső 

ingerek. Sajnos,  értékelésüknek ugyanazok az elienvetések 
állják útját. Az esetek nagy részében a testi ingerrel való értel- 
mezés bizonytalan és bebizonyíthatlan marad; nem valamennyi 
álom, hanem csak egy bizonyos részük sejteti, hogy belső 
szervi ingerek szerepeltek a keletkezésüknél és végül a 
belső testi inger, hasonlóan a külső érzékszervi ingerhez, nem 
tud az álomból többet megmagyarázni, mint ami az ingerre 
való közvetlen hatásnak megfelel. Hogy honnan jön az álom 
többi része, az homályban marad. 

De jegyezzük meg az áloméletnek egy sajátságát, amely az 
ingerbehatások tanulmányozásánál mutatkozik. Az álom az ingert 
nem tükrözi egyszerűen vissza, hanem földolgozza, célozgat rá, bizo- 
nyos összefüggésbe sorozza, valami mással helyettesíti. Oly 
oldala ez az áoommunkának, amelynek föl kell keltenie érdek- 
lődésünket, mert talán közelebb visz az álom lényegéhez. Ha 
valamilyen behatás működésre indít valakit, a  behatásnak 
még nem kell az egész műveletet kimerítenie. Shakespeare 
Macbethje példáúl alkalmi darab, ama király trónralépésekor 
íródott, aki a három ország koronáját először egyesítette a fején. 
De födi ez a történelmi mozzanat a dráma tartalmát, megmagya- 
rázza nagyságát és rejtélyeit? Talán az alvóra ható külső és 
belső ingerek is csak életrekeltői az álomnak és ennek a lénye- 
géről ezzel még mitsem árúltak el. 

Az álom másik közös vonása, a lelki mineműsége, egyrészt 
nehezen fogható meg, másrészt nem nyújt a további nyomok 
követésére kellő támaszt. Az álomban többnyire látási formákban 
élünk át valamit. Fölvilágosítást adhatnak erre vonatkozólag az 
ingerek? Valóban az inger az, amit átélünk? Akkor miért 
látásos az élmény, holott a szem ingerlése csak a legritkább esetben 
indítja meg az álmot? Vagy bebizonyítható-e, ha beszédet foglal 
az álom magában, hogy az alvás alatt beszélgetés vagy ehhez 
hasonló zörej jutott fülünkhöz? Ezt a lehetőséget a legnagyobb 
határozottsággal merem visszautasítani. 

Ha az álmok közös vonásai nem visznek tovább, talán meg- 
próbálhatnók a különbségeikkel. Hiszen az álom sokszor értel- 
metlen, kusza, lehetetlen; de van értelmes, józan, okos álom 
is. Nézzük meg, vajjon az utóbbi, az értelmes, nem adhatna-e 
az értelmetlenről némi fölvilágositást. Közlöm Önökkel az utolsó 
józan álmot, amit nekem elbeszéltek, egy fiatalember álmát: 
nA KürntnerstraBe-n sétálgattam, ott találkoztam X úrral, akihez 
egy időre csatlakoztam, azután vendéglőbe mentem. Két hölgy 
és egy úr ült az asztalomhoz. Eleinte bosszankodtam ezen és nem 
akartam rájuk nézni. Aztán odapillantottam és észrevettem, hogy 
egész ,rendes" emberek". Az álmodó hozzáteszi, hogy az álmot 
megelőző este tényleg járt a KárntnerstraBe-n, ahová szokott útja 
vezet, és ott találkozott X úrral. Az álom másik része nem köz- 
vetlen visszaemlékezés, csupán hasonlít bizonyos mértékben egy 
régebbi élményhez. Vagy egy másik józan álom, egy nő álma: 
A férje kérdezi: ne hangoltassuk a zongorát? Ő felel: nem 
érdemes, úgyis ujra kell bőrözni". Ez az álom beszélgetést 
ismétel, amely az álmot megelőző napon, nem sok változ- 
tatással közte és férje közt folyt le. Mit tanulhatunk ebből a két 
józan álomból? Nem mást, mint azt, hogy a napközi életből 
vett ismétlések, vagy hozzá kapcsolódó dolgok fordúlnak elő 
az álomban. Ez már lenne valami, ha az álmokról általános- 
ságban kimondható volna. Erről azonban szó sincsen, ez is csak 
az álmok kis töredékére áll; a legtöbb álomban az előző 
naphoz való kapcsolódásból mitsem találunk, és az értelmetlen 
és lehetetlen álmokra innen semmi fény sem vetődik. Csak azt 
tudjuk, hogy uj föladatra akadtunk. Nem. csak azt akarjuk tudni, 
mit mond az álom, hanem, ha, mint a példáinkban, világosan 
mond valamit, azt is tudni akarjuk, mi okból és mi célból 
ismétlődik meg az álomban ez az ismeretes, nemrég átélt 
valami. 

Azt hiszem, Önök, akárcsak én, belefáradtak már, hogy az 
eddigiekhez hasonló kisérletezéseket folytassanak. Azt látjuk, hogy 

egy problémára irányuló minden érdeklődés elégtelennek bizonyúl, 
ha nem ismerünk egyben olyan útat is, amely a megoldáshoz 
vezet. Eddigelé nincs ilyen útunk. A kisérleti lélektan nem 
adott mást, mint egynéhány nagyon értékes adatot az ingerek- 
nek álomkiváltó jelentőségéhez. A bölcsészettől nem várunk 
egyebet, mint azt, hogy tárgyunk intellektuális alacsonyren- 
dűségét ujólag fennen hangoztassa; az okkult tudományoktól 
pedig mégsem akarunk kölcsön kérni. Történelem és néphit 
azt mondják, hogy az álom értelmet rejt magában és jelentőséggel 
bír, a jövőbe tekint; ezt nehezen lehetne elfogadni és sehogy 
sem lehetne bebizonyítani. Így aztán, első fáradozásunk után, 
egészen tanácstalanúl állunk. 

Váratlanúl oly oldalról kapunk újjmutatást, amely oldal felé 
eddig nem tekintettünk. A nyelvhasználat, amely pedig nem 
múlik véletlenen, hanem régi ismeretek leszűrődéséből adódik, — 
amit persze nem szabad elővigyázatosság nélkül fölhasználni — 
a nyelvünk tehát ismer valamit és ezt éberálomnak (németül 
különösképpen , Tagtraum"-nak, , nappali álomnak") nevezi. Az 
éberálom fantáziákat hoz (a képzelet termékeit); ezek nagyon 
általános tünemények, egészségesnél ismét szintúgy megfigyel- 
hetők, mint betegnél, és önmagunkon könnyen ; tanulmányoz- 
hatók. — Ezeken a fantasztikus — képződményeken a  leg- 
feltünőbb az, hogy az ,éberálom" néven ismert állapot ered- 
ményei, ámbár az álom két közös vonásának egyikét sem viselik 
magukon. Az alvás állapotához való vonatkozásnak már a (német) 
elnevezés is ellentmond és, ami a másik közös vonást illeti, 
semmit sem élünk át, nem hallucinálunk benne, hanem elképzelünk 
valamit; tudjuk, hogy ábrándozunk, nem látunk, hanem gondol- 
kozunk. Ezek az álmodozások a serdülést megelőző időben, 
sokszor már a késői gyermekkorban lépnek föl, az érettség 
beálltáig tartanak, ekkor aztán az érett ember vagy föladja, 
vagy az öregkor végéig megtartja őket, E képzelődések tartalmát 
egy nagyon átlátszó indokolás uralja. Olyan jelenetekből és 

eseményekből állanak, amelyekben az egyén önző,  ambi- 
cióktól és hatalmi vágytól vezetett kivánságai, vagy erotikus 
vágyai nyernek kielégülést. Fiatal embereknél többnyire a 
becsvágytól sugallt ábrándozások állnak az előtérben, nőknél, akik 
ambiciójukat szerelmi sikerekbe fektették, az erotikusak. De a 
háttérben elég sokszor mutatkozik férfiaknál is az erotikus 
kielégületlenség; hiszen minden hőstett és siker, amint mondják, 
csak a nők csodálatát és kegyét akarja kivívni. Különben nagyon 
sokfélék ezek az álmodozások és változatos sorsuak. Vagy minden 
egyes termékük rövid idő múlva kegyvesztetté lesz és másik 
kerül a helyébe, vagy állandósúlnak, hosszú történetekké szövőd- 
nek és az életkörülmények változásaihoz alkalmazkodnak. 
Úgyszólván az idővel együtt haladnak és az időtől , időjelzést" 
kapnak, ami az uj helyzet befolyásáról tanuskodik. A költői termé- 
kek nyersanyagát adják, mivel az álmodozások tartalmát alakít- 
ják át a költők bizonyos  átformálásokkal,  átcserélésekkel 
és kihagyásokkal azokká a helyzetekké, amelyeket novelláikba, 
regényeikbe, színdarabjaikba belészőnek. Az álmodozások hőse azon- 
ban mindig maga az álmodozó személye vagy közvetlenűl, vagy 
más személlyel való átlátszó azonosítás útján. 

Az éberálom ezt a nevet talán a valósághoz való azonos 
vonatkozása miatt kapta, jelzéséül annak, hogy tartalma éppoly 
kevéssé veendő valóságnak, mint az álomé. De talán a névnek 
ez a közössége mégis csak az álomnak egy előttünk még isme- 
retlen lelki jellegén alapúl, az általunk keresett sajátságoknak 
valamelyikén. Azis lehetséges, hogy egyáltalában helytelenűl tesszük, 
ha az elnevezés megegyezését, mint nagyon jelentős valamit 
akarjuk értékelni. Hiszen ezt csak később lehet majd tisztázni. 

HATODIK ELŐADÁS 


AZ ÁLOMFEJTÉS ELŐFELTÉTELEI ÉS 
TECHNIKÁJA 


Frei és Uraim! Új útra van tehát szükségünk, oly 
módszerre, amely az álomkutatásban egy lépéssel előbbre 
visz. Kézenfekvő ajánlatot teszek tehát Önöknek. Minden továb- 
bira nézve fogadjuk el előfeltételűl, hogy az álom nem testi, 
hanem lelki jelenség. Hogy mit jelent ez, azt tudják 
Önök, ámde mi jogosít bennünket erre a föltevésre? Semmi 
sem, de nem is gátol benne semmi. Így áll a dolog: ha az 
álom testi jelenség, semmi közünk hozzá; csak azzal az elő- 
feltétellel érdekelhet bennünket, hogy lelki jelenség. Tehát azzal 
az előfeltétellel dolgozunk, hogy valóban az, és majd meglátjuk, 
hová jutunk vele. Munkánk sikere dönt majd arról, vajjon 
ragaszkodjunk-e ehhez a feltevéshez és eredményt láthatunk-e 
benne. Mit akarunk tulajdonképpen elérni, miért dolgozunk? 
Azt akarjuk, amit a tudományban általában célul tűznek ki, 
tudniillik a jelenségek megértését, a köztük lévő összefüggés 
megállapítását és messze távolban, ha lehetséges, hatalmunknak 
rájuk való kiterjesztését. 

Munkánkat tehát azzal a feltevéssel folytatjuk, hogy az álom 
lelki jelenség. Ez esetben az álom az álmodó teljesítménye és 
megnyilatkozása, de olyan, amely nekünk semmit sem mond, 
amelyet nem értünk meg. Mit tesznek már most Önök az eset- 
ben, ha én egy érthetetlen kijelentést teszek? Megkérdeznek, 
ugyebár? Miért ne tehetnők vajjon ugyanezt: miért ne kérdez- 
hetnők meg az álmodótól, mit jelent az álma? 

Emlékezzenek vissza, egyszer már kerültünk ebbe a hely- 
zetbe. Bizonyos elvétések vizsgálatánál történt ez, az elszólás 
egy esetében. Valaki azt mondta: Da sind Dinge zum Forschwein 
gekommen, és erre megkérdeztük — nem is, szerencsére nem 

mi, hanem mások, akik teljesen távol állnak a pszichoanalizistől, 
kérdezték meg tőle, — vajjon mit akart ezzel az értelmetlen 
beszéddel. Rögtön azzal válaszolt, hogy azt volt szándékában mon- 
dani: ezek disznóságok voltak (Schkweinereien), de ezt a másik, 
mérsékeltebb szándéka javára visszaszorította: itt bizonyos dolgok 
kerültek felszinre (zum Vorschein). Már akkor megmagyaráztam 
Önöknek, hogy ez a kérdezősködés minden pszichoanalitikus vizs- 
gálódás mintaképe, és most megértik, hogy a pszichoanalízis 
azt a módszert követi, hogy rejtélyeinek megoldását, amennyiben 
ez lehetséges, magával a vizsgálttal adatja meg. Így az álmodó- 
nak is magának kell megmondania, hogy mit jelent az álma. 

Az álomnál azonban, amint ismeretes, nem megy ilyen egy- 
szerűen a dolog. Az elvétéseknél az esetek egy részében sikerült; 
azután olyanokhoz jutottunk el, amelyekben a kérdezett nem 
akart nyilatkozni, sőt a valószinű feleletet, amelyet eléjeterjesz- 
tettünk, felháborodva utasította vissza. Az álomnál az első faj- 
tához tartozó esetek hiányzanak; az álmodó mindig azt mondja, 
hogy semmit sem tud. Nem tudja visszautasítani az értelmezé- 
sünket, mert nincs mit eléjeterjesztenünk. Hagyjunk hát ujra 
fel a próbálkozásunkkal? Mivelhogy ő sem tud semmit, mi sem 
tudunk semmit, harmadik személy meg éppenséggel nem tudhat 
semmit, nincs kilátásunk arra, hogy valamit is megtudjunk. 
Igen, ha akarják, hagyjanak fel a próbálkozással. De, ha más- 
ként akarják, tovább kisérhetnek utamon. Azt mondom ugyanis 
Önöknek: nagyon könnyen lehetséges, sőt nagyon valószinű, 
hogy az álmodó mégis tudja, mit jelent az álma, csak nem 
tudja, hogy tudja, és ezértazt hiszi, hogy nem tudja. 

Önök most arra figyelmeztetnek engem, hogy itt ismét 
feltevést vezetek be, immár a másodikat ebben a rövid összefüg- 
gésben és eljárásom hitelét óriási mértékben lerontom. Az első 
előfeltevéssel, hogy az álom lelki jelenség, azzal a további elő- 
feltétellel, hogy vannak bennünk lelkiek, amiket tudunk, anélkül, 
hogy tudnók, hogy tudunk róluk stb. Akkor csak ennek a két 

előfeltételnek belső valószinütlenségét kell tekintetbe venni és 
a belőlük levont következtetésektől nyugodtan elfordulhatunk. 

Nos, Hölgyeim és Uraim, nem azért hívtam Önöket itt egybe, 
hogy érvekkel szemfényvesztő játékot űzzek, vagy hogy eltitkol- 
jak valamit. Ámbár , Bevezető előadásokat" hirdettem ,a pszicho- 
analizis elemeibe", ezzel nem volt szándékomban oly leirást 
in usum delphini adni, amely Önöknek sima összefüggéseket 
mutat, minden nehézség gondos elrejtésével, a hézagok kitölté- 
sével, a kétségek eltussolásával, hogy nyugodt lélekkel hihessék 
azt, hogy valami ujat tanultak. Nem, éppen mert kezdőkkel van 
dolgom, azért akartam a tudományunkat olyannak bemutatni, 
mint amilyen, egyenetlenségeivel és nehézségeivel, követelmé- 
nyeivel és meggondolásaival egyetemben. Jól tudom ugyanis, 
hogy nincs tudomány, ahol másként állna a dolog, és különösen 
kezdetben nem is lehet ez máskép. Azt is tudom, hogy az oktatás 
különben arra törekszik, hogy ezeket a nehézségeket és tökélet- 
lenségeket eleinte eltitkolja a tanuló előtt. De a pszichoanalizis- 
ben ez lehetetlen. Tehát csakugyan éltem két előfeltétellel, az 
egyikkel a másikon belül, és akinek ez az egész túlságosan 
fáradtságos és bizonytalan, vagy aki nagyobb bizonyossághoz és 
elegánsabb levezetésekhez szokott, annak nem kell tovább velünk 
tartania. Csak azt hiszem, hogy az ilyesvalaki lélektani problé- 
mákat egyáltalában hagyjon nyugton, mert attól kell tartania, 
hogy azokat a szabatos és biztos utakat, amelyekre lépni haj- 
landó, itt nem fogja járhatóaknak találni. Fölösleges is, hogy 
olyan tudomány, amelynek van mit nyujtania, meghallgatásért 
esedezzen és híveket toborozzon. Az eredményeinek kell hangu- 
latot kelteni mellette és bevárhatja az időt, amig ezek a figyel- 
met kikényszerítették. 

Azokat azonban, akik ki akarnak tartani a tárgy mellett, 
arra figyelmeztethetem, hogy a két feltevésem nem egyenértékü. 
Az első, hogy az álom lelki jelenség, az az előfeltétel, amelynek 
jogosságát munkánk eredményével akarjuk bizonyítani; a másik 

más területen már bebizonyosodott és én csak áthozom onnan 
a mi problémáinkra. 

Hol, milyen területen bizonyították be állításunk szerint azt, 
hogy van tudás, amelyről az ember mégsem tud semmit, mint- 
ahogy azt itt az álmodóra nézve föl akarjuk tenni? Csodálatot- 
keltő, meglepő, lelki életünkről való felfogásunkat megváltoztató 
tény lenne ez, amelynek nem kellene elrejtőznie. Mellékesen 
megjegyezve, oly tény, amely elnevezésében önmagát cáfolja és 
mégis valóság akar lenni: contradictio in adjecto. Nos hát, nem 
is marad rejtve. Nem rajta múlik, ha nem tudnak róla, vagy 
ha nem törődnek vele eleget. Éppoly kevéssé, mintahogy nem 
a mi hibánk, hogy mindezeket a lélektani problémákat olyanok 
itélik meg, akik az itt döntő megfigyelések és tapasztalatok mind- 
egyikétől távoltartották magukat. 

A bizonyítékot a hipnótikus jelenségek területén teremtették 
meg. Amikor az 1889. évben Liébault és Bernheim rend- 
kivül hatásos demonstrációit Nancyban többedmagammal végig- 
néztem, szemtanúja voltam a következő kisérletnek. Ha va- 
lakit szomnambul állapotba hoztak, ebben az állapotban vele 
hallucinatórikusan mindenfélét átélettek, majd felébresztették, 
eleinte mitsem látszott tudni arról, ami vele hipnótikus alvása 
idején történt. Bernheim aztán egyenesen felszólította, hogy 
mondja el, mi történt vele a hipnózis alatt. Azt állította, hogy 
nem tud semmire sem visszaemlékezni. De Bernheim nem 
tágított, szorongatta, biztosította, hogy tudja, kell rá emlékeznie, 
és ime, az ember ingadozóvá lett, eszmélni kezdett, először csak 
árnyékszerűen emlékezett egy sugallt élményre, aztán egy másik 
részre, az emlékkép mind határozottabbá, mind tökéletesebbé vált 
és végül hiány nélkül a felszínre jutott. Mivel azonban, később, 
tudta és, közben, semmi más oldalról nem tudhatott meg vala- 
mit, jogosúlt az a következtetés, hogy ezekről az emlékekről 
előbb is volt tudomása. Csupán hozzáférhetetlenek voltak szá- 
mára, nem tudta, hogy tudja őket, azt hitte, hogy semmit sem 

tud róluk. Tehát, egészen az az eset, amelyet az álmodónál 
gyanítunk. 

Remélem, hogy ennek a ténynek a megállapítása meg fogja 
lepni Önöket és azt fogják kérdezni: miért nem hivatkozott már 
előbb, az elvétéseknél, erre a bizonyitékra, amikor ahhoz a 
ponthoz értünk, hogy annak az embernek, aki elszólta magát, 
olyan szólási szándékokat tulajdonítottunk, amelyekről neki nem 
volt tudomása és amelyeket tagadott? Ha valaki úgy hiszi, hogy 
bizonyos élményekről, amelyeknek emlékét mégis magában hordja, 
nincs tudomása, az sem oly valószínütlen többé, hogy a bense- 
jében lefolyó más lelki folyamatokról sem tud. Ez az érv biztosan 
hatással lett volna reánk és bennünket az elvétések megértésé- 
ben előbbrevitt volna. Minden bizonnyal hivatkozhattam volna 
reá, már akkor is, de félretettem olyan alkalomra, ahol nagyobb 
szükség van rá. Az elvétések részben önmagukat fejtették meg, 
részben arra figyelmeztettek, hogy a jelenségek összefüggése kedvé- 
ért mégis csak tegyük fel olyan lelki folyamatok létezését, amelyek- 
ről nincs közvetlen tudomásunk. Az álomnál arra kényszerülünk, 
hogy máshonnan szedjünk elő magyarázatokat és ezenfelül arra 
számítok, hogy itt Önök a hipnózis területéről való áttételt 
inkább meg fogják engedni. Az az állapot, amelyben elvétést 
követünk el, Önök szerint is normális, a hipnótikussal nincs 
semmi hasonlósága. Ezzel szemben határozott rokonság áll fenn 
a hipnótikus és az alvási állapot között, amely utóbbi az álmo- 
dás feltétele. Hiszen a hipnózist mesterséges alvásnak hívják; 
akit hipnotizálunk, annak azt mondjuk: aludjon el és a meg- 
parancsolt sugallatok a természetes alvás álmaihoz hasonlíthatók. 
A lelki helyzet mindkét esetben valóban párhuzamos. A termé- 
szetes alváskor érdeklődésünket az egész külvilágtól elvonjuk, a 
hipnótikus alvásban ismét az egész világtól, annak az egy sze- 
mélynek a kivételével, aki bennünket hipnózisba ejtett; ezzel 
rapportban maradunk. Különben az úgynevezett dajka-alvás, 
amelynél a dajka rapportban marad a gyermekkel és csak általa 

ébreszthető fel, normális párja a hipnótikus alvásnak. A hipnózis 
viszonylatainak a természetes alvásra való áttétele tehát nem 
tünik olyan nagy merészségnek. Az a feltevés, hogy az álmodó 
is tud bizonyos mértékben az álmáról, csak ez a tudás hozzá- 
férhetetlen számára, úgyhogy maga sem hiszi ezt, nem teljesen 
légből kapott. Jegyezzük meg különben, hogy itt az álmok 
tanulmányozásának harmadik útja nyilik meg: az alvást zavaró 
ingerekből, az éberálomból, és most hozzá még a hipnótikus 
állapot sugallt álmaiból kiindulólag. 

Most már talán fokozottabb bizalommal térhetünk vissza felada- 
tunkhoz. Nagyon valószinű tehát, hogy az álmodó tud az álma 
felől, csak arról van szó, hogy lehetővé tegyük számára, hogy 
erre a tudására ráeszméljen és velünk közölje. Nem követeljük, hogy 
rögtön mondja meg az álma értelmét, de az álom eredetét, azt a 
gondolati- és érdekkört, amelyből fakadt, módjában lesz megtalálni. 
Az elvétés esetében, emlékezzenek csak vissza, megkérdeztük tőle, 
miképpen jutott az elvétett szóhoz, a , Vorsckwein"-hez, és a leg- 
első ötlete megadta a felvilágosítást. Módszerünk az álomnál most 
már egészen egyszerű, ennek a példának a mintájára szabott. 
Ismét megkérdezzük tőle, hogyan jutott az álmához, és közvet- 
len feleletét ismét felvilágosításnak vesszük. Nem törődünk tehát 
azzal a különbséggel, vajjon hiszi-e vagy nem hiszi, hogy tud 
valamit, és a két esetet egyféleképpen kezeljük. 

Ez a módszer mindenesetre nagyon egyszerű, de mégis félő, 
hogy a legélesebb ellenkezést fogja kiváltani. Azt fogják Önök 
mondani: ujabb föltevés, immár a harmadik! És mindhárom 
közül a legvalószinűtlenebb! Ha megkérdezem az álmodótól, mi 
jut az álomhoz az eszébe, éppen a legközvetlenebb ötlet hozná 
meg az álom keresett nyitját? Hiszen nem is kell, hogy eszébe 
jusson valami, vagy isten tudja, mi jut az eszébe. Nem tudják 
belátni, mire támaszkodik az ilyen várakozás. Ez valóban annyit 
jelent, hogy nagyon is hiszékenyek vagyunk ott, ahol kissé több 
kritika inkább helyénvaló lenne. Ezenfelül az álom nem egyet- 

len elvétett szó, hanem számos elemből áll. Melyik ötlethez tart- 
suk magunkat? 

Minden mellékes kérdésben igazuk van. Az álom az elszólás- 
tól elemeinek nagy sokféleségében különbözik. Ezzel az álom- 
fejtési technikának számolnia kell; ajánlom tehát, hogy bontsuk 
az álmot elemeire és a vizsgálatot minden egyes elemre külön- 
külön eszközöljük ; ekkor ismét helyreáll a párhuzam az elszólással. 
Abban is igazuk van, hogy az, akitől az álomrészek felől fel- 
világosítást kérünk, azt felelheti, hogy semmi sem jut az eszébe. 
Vannak esetek, amikor helyt adunk ennek a feleletnek és később 
hallani fogják, mely esetek ezek. Említésre méltó az a körül- 
mény, hogy ezek olyan esetek, amelyekben nekünk magunknak 
lehetnek bizonyos ötleteink. Általában azonban, ha az álmodó 
azt állítja, hogy nincs ötlete, ellentmondunk neki, szorongatni 
fogjuk, biztosítjuk arról, hogy kell ötletének lennie és — igazunk 
lesz. Hozni fog egy ötletet, valamilyet, nekünk közömbös, hogy 
milyet. Bizonyos felvilágosításokkal, amelyeket történelmieknek 
lehet nevezni, különösen könnyen fog szolgálni. Azt fogja mon- 
dani: ez valami, ami tegnap történt (mint mindakét már meg- 
ismert ,józan" álomban), vagy: ez emlékeztet valamire, ami 
rövid idővel ezelőtt játszódott le, és ilymódon észre fogják venni, 
hogy az álom kapcsolódása az utolsó napok benyomásaihoz sokkal . 
gyakoribb, mint azt kezdetben hittük volna. Végül az álomból 
kiindulóan régebbi, sőt esetleg nagyon régi eseményekre is vissza 
fog emlékezni. 

A. fődologban azonban nincs Önöknek igazuk. Ha önkényesnek 
hiszik azt a feltevést, hogy az álmodónak az első ötletével éppen 
a keresettet kell hoznia, vagy a keresetthez kell vezetnie, ha 
úgy vélik, hogy az ötlet inkább egészen tetszőleges lehet, minden 
összefüggés nélkül a keresettel és csupán hiszékenységem meg- 
nyilvánulása, hogy itt mást várok, akkor alaposan tévednek. 
Egyszer már jónak láttam feltárni, hogy milyen mélyen gyöke- 
rezik Önökben a lélek szabadságába és önrendelkezésébe vetett 


104 Hatodik előadás 


hit, amely azonban egészen tudománytalan és amelynek a lelki 
életben is uralkodó determinizmus követelményei előtt be kell 
adnia a derekát. Kérem Önöket, fogadják kellő tisztelettel azt a 
tényt, hogy annak, akit megkérdeztünk, éppen ez jutott eszébe 
és nem más. De nem helyezem az egyik hittel szembe a másik 
hitet. Bebizonyítható, hogy az az ötlet, amit a megkérdezett hoz, 
nem tetszőleges, nem meghatározhatatlan, nem áll összefüggés 
nélkül az általunk keresettel. Sőt, nemrég megtudtam, — anélkül, 
hogy ennek túlságos nagy jelentőséget tulajdonítanék, — hogy 
a kisérleti lélektan is hozott erre vonatkozó bizonyitékokat. 

A tárgy fontosságára való tekintettel, kérem, figyeljenek jól. 
Ha valakit felszólítok arra, közölje velem, mi jut az eszébe az 
" álom egy bizonyos eleméhez, akkor azt kivánom tőle, hogy szabad 
társításnak vesse magát alá egy kiindulási képzet meg- 
tartása mellett. Ez a figyelemnek bizonyos beállítását köve- 
teli meg, amely egészen más, mint a gondolkodásnál és a gondol- 
kodást kizárja. Némelyek könnyen megtalálják ezt a beállítást, 
mások a kisérletnél hihetetlenűl nagy ügyetlenséget tanusítanak. 
Van mármost a társításnak még nagyobb fokú szabadsága, ha ugyanis 
ezt a kiindulási képzetet is elhagyom és, mondjuk, csak az 
ötlet minőségét és faját határozom meg, például megszabom, 
hogy tulajdonnév vagy szám merüljön fel. Ennek az ötletnek 
még tetszőlegesebbnek, még  kiszámíthatatlanabbnak kellene 
lennie, mint annak, amely módszerünknél felmerült. És mégis 
ki lehet mondani, hogy mindenkor szigorúan determinált fontos 
belső beállítások által, amelyek abban a pillanatban, amikor 
hatnak, ismeretlenek előttünk, éppoly ismeretlenek, mint az 
elvétések zavaró és a véletlen cselekedetek kiváltó szándékai. 

Én és utánam sokan ismételten végeztünk vizsgálatokat oly 
neveket és számokat illetően, amelyeket minden megszorítás 
nélkül enged az ember a tudatába  felmerűlni; egyeseket 
ezekből közöltünk is. Úgy kell ebben az esetben eljárni, hogy a 
felmerült névhez folytatólagos társításokat ébresztünk, amelyek 

tehát már nem egészen szabadok, hanem, miként az álomele- 
mekhez fűződő ötletek, egyszer már megkötöttek, és ezt addig 
folytatjuk, amíg csak nem találjuk, hogy a társításra való ösz- 
tönzés kimerült. De ekkor már a szabad név-ötlet motiválása és 
értelme is felszínre jutott. A kisérletek mindig ugyanazt ered- 
ményezik, közlésük sokszor bő anyagra terjed és hosszadalmas 
fejtegetéseket tesz szükségessé. A szabadon felmerülő számokhoz 
fűzött társítások talán a legbizonyítóbbak; oly gyorsan folynak 
le és oly érthetetlen biztossággal haladnak egy rejtett cél felé, 
hogy valóban ámulatba ejtenek. Csak egy példáját akarom az 
ilyen név-analizisnek Önökkel közölni, mert ez, szerencsére, 
kevés anyaggal elintézhető. 

Egy fiatalember kezelése folyamán erre a témára kerül a szó 
és megemlítem azt a tételt, hogy a látszólagos önkény ellenére 
sem juthat eszünkbe oly név, amelyről ne lenne kimutatható, 
hogy a legközelebb fekvő viszonyok, a kisérleti személy sajátos- 
ságai és pillanatnyi helyzete a legszorosabban meghatározták. 
Minthogy kételkedik, azt inditványozom, hogy haladéktalanúl 
tegyen maga ilyen kisérletet. Tudom, hogy igen sokféle kapcso- 
latban áll asszonyokkal és leányokkal és ezért azt hiszem, hogy 
különösen nagy lesz a választéka, ha éppen női nevet kel! ötlet- 
szerűen kimondania. Ebbe beleegyezik. Csodálatomra, vagy talán 
inkább az övére, most mégsem zúdúl elő a női nevek lavinája, 
hanem egy ideig némán marad, aztán bevallja, hogy egyetlen 
név jutott az eszébe, kivüle egy sem: Albina. — Milyen furcsa, 
de mi kapcsolódik Önnél ehhez a névhez? Hány Albinát ismer? 
Különös, egyetlen Albinát sem ismert, és ehhez a névhez továbbra 
sem ötlött semmi az eszébe. Föl lehetne tenni, hogy így az 
analizis csütörtököt mondott; de mégsem, csupán készen volt 
már, nem volt már szükség több ötletre. A beteg maga szokat- 
lanúl fehérbőrű volt, a kezelés alatti beszélgetések folyamán 
ismételten tréfásan albinónak neveztem; éppen annak a meg- 
állapításával voltunk elfoglalva, mennyi nőies vonása van az alka- 

tának. Ő maga volt tehát ez az Albina, a saját szemében jelenleg 
a legérdekesebb nőszemély. 

Éppenúgy, a közvetlenül fölmerülő dallamok oly gondolatsor 
által meghatározottaknak és oly gondolatsorhoz tartozóaknak bizo- 
" nyúlnak, amelynek joga van bennünket foglalkoztatni anélkül, 
hogy erről az aktivitásról tudomásunk volna. Könnyü aztán ki- 
mutatni, hogy a dallamhoz való vonatkozás a dallam szövegéhez 
vagy eredetéhez kapcsolódik; annyira azonban óvatosnak kell 
lennem, hogy ezt az állítást ne terjesszem ki igazi zeneértőkre, 
róluk véletlenül nincsen tapasztalatom. Ezeknél talán a dallam 
zenei tartalma szerepel a fölmerülés inditó okáúl. Bizonyára 
gyakoribb az előbbi eset. Igy tudok egy fiatalemberről, akit a 
,Szép Heléna" Páris-dalának kétségkivül elbájoló dallama egy 
ideig valósággal üldözött, mindaddig, amig az analizis fel nem 
hívta a figyelmét arra, hogy érdeklődési körében jelenleg egy 
ada" egy , Helénával" vetélkedik. 

Ha tehát az egészen szabadon fölmerülő ötletek ily szükség- 
szerűen megkötöttek és meghatározott összefüggésbe illeszkednek, 
akkor joggal következtethetünk arra, hogy egyetlen megkötött- 
séggel bíró, tudniillik a kiinduláspontúl szolgáló képzet által 
megkötött ötletek nem kevésbé meghatározottak. A vizsgálat 
valóban azt mutatja, hogy azon a megkötöttségen kivül, amelyet 
a kiinduláspontúl szolgáló képzettel velük adtunk, az; ötletek 
másik függőséget is mutatnak indulatokban dús gondolati és 
érdekköröktől, komplexumoktól, amelyeknek belejátszása a 
hatás pillanatában ismeretlen, tehát tudattalan. 

Ily megkötöttségü ötletek nagyon tanúlságos kisérleti vizs- 
gálatok tárgyát adták és ezek a vizsgálatok a pszichoanalizis tör- 
ténetében említésreméltó szerepet játszottak. A Wundt-iskola 
dolgozta ki az úgynevezett társítási kisérletet, amelynél a kisér- 
leti személy azt a feladatot kapja, hogy az elhangzott hív ó- 
szóra lehetőleg gyorsan tetszőleges reakcióval válaszoljon. 
Ilyenkor tanulmányozni lehet azt az időtartamot, amely az inger 

és a reakció közt lefolyik, a reakcióképpen adott felelet termé- 
szetét, az esetleg mutatkozó tévedést ugyanannak a kisérletnek 
későbbi ismétlésekor, és hasonlókat. A zürichi iskola, Bleuler 
és Jung vezetésével, megadt a atársítási kisérletnél beálló reak- 
ciók magyarázatát, amennyiben a kisérleti személyt felszólította 
arra, hogy reakcióit, ha azokon valami feltünő volt, utólagos 
társításokkal világítsa meg. Így aztán kiderült, hogy ezeket a 
feltünő reakciókat a kisérleti személy komplexumai a legéleseb- 
ben determinálták. Bleuler és Jung ezzel az első hidat épi- 
tették a kisérleti lélektan és a pszichoanalizis között. 

Ily módon kioktatva, azt mondhatják Önök: mármost elismer- 
jük, hogy a szabad ötletek determináltak, nem pedig önkényesek, 
miként azt eddig hittük. Lehetségesnek tartjuk ezt az álom 
elemeire nézve is. De hiszen nem ezen múlik a dolog. Ön azt 
állítja, hogy az álom eleméhez füződő ötletet éppen ennek az 
elemnek az előttünk ismeretlen lelki háttere determinálja. Ezt 
nem látjuk beigazolva. Már-már elvárnók, hogy az álom elemé- 
hez füződő ötletet az álmodó komplexumainak egyike fogja 
determinálni, de mi hasznunk ebből? Ez nem vezet az álom 
megértésére, hanem, éppúgy mint a társítási kisérlet, ezeknek az 
úgynevezett komplexumoknak a megismerésére. De mi közük 
ezeknek az álomhoz? 

Igazuk van, egy körülmény azonban elkerüli a figyelmüket. 
Különben éppen az, amely miatt nem választottam a társítási 
kisérletet ennek az előadásnak a kiindulópontjáúl. Ennél a kisér- 
letnél a reakció egyik meghatározóját, tudniillik a hivószót, mi 
választjuk önkényesen. A reakció ilyenkor közvetítés ezen hivó- 
szó és a kisérleti személynek éppen fölkeltett komplexuma között. 
Az álomnál a hivószót helyettesíti valami, ami maga is az álmodó 
lelki életéből, előtte ismeretlen forrásokból fakad, tehát maga 
is igen könnyen lehetne a komplexum származéka. Ezért nem 
éppen fantasztikus az a várakozásunk, hogy az álom elemeihez 
fűzött további ötleteket sem határozza meg más komplexum, 

mint magukat az elemeket és hogy ezek az ötletek rá is fognak 
vezetni ennek a komplexumnak a földerítésére. 

Hadd mutassam be más esetben, hogy tényleg úgy áll a dolog, 
ahogy azt a mi esetünkben elvártuk. A tulajdonnevek elfelej- 
tése voltaképpen kitünő mintaképe az álomanalizis esetének; csak- 
hogy itt egy személyben van együtt az, ami az álomfejtésnél két 
személyre oszlik meg. Ha egy nevet egy időre elfelejtettem, 
mégis él bennem a bizonyossága annak, hogy tudom azt a ne- 
vet; az a bizonyosság, amelyet az álmodóra vonatkozólag csak 
Bernheim kisérletei révén szerezhettünk meg. Az elfeledett 
és mégis tudott név azonban hozzáférhetetlen számomra. A 
töprengés, ha még oly beható is, itt mitsem használ; ezt mihamar 
megmutatja a tapasztalat. De az elfeledett név helyébe minden- 
kor eszembe idézhetek egy vagy több pótló nevet. Ha önként 
jutott ilyen pótló név az eszembe, akkor válik csak ennek a 
helyzetnek az álomanalizissel való megegyezése nyilvánvalóvá. 
Hiszen az álom eleme sem az igazi, csak pótló képződmény 
valami más helyett, a tulajdonképpeni helyett, amit nem ismerek és 
amit az álomanalizissel szeretnék megtudni. A különbség megint 
csak abban van, hogy a név elfelejtésénél a pótló képződményben 
minden meggondolás nélkül felismerem annak a mellékes voltát, 
mig az álom eleme részére ugyanezt a fölfogást először fáradt- 
ságosan kellett megszereznünk. Már pedig a névelfelejtésnél is 
van egy út, amelyen a pótló képződménytől a tudattalan eredeti- 
hez, az elfelejtett névhez juthatunk. Ha figyelmemet ezekre a 
pótló nevekre fordítom, és további ötleteket engedek hozzájuk 
felmerülni, akkor rövidebb-hosszabb kerülő úton az elfeledett 
névhez jutok és közben azt találom, hogy a spontán pótló nevek, 
éppúgy, mint az általam előidézettek, a feledésbe merülttel 
vonatkozásban álltak, általa determináltak voltak. 

Szemléltetni akarok Önökkel egy ilyfajta analizist. Egy nap 
észreveszem, hogy annak a Riviérán fekvő országocskának a nevére, 
amelynek Monte-Carlo a fővárosa, nem emlékszem. Bosszantó, 

de mégis így van. Felidézem az országra vonatkozó egész tudá- 
somat, a Lusignan-házból való Albert fejedelemre gondolok, 
házasságaira, a mélyvizi kutatások iránti érdeklődésére és amit 
még csak össze tudok hordani, de ez mitsem segít rajtam. Fel- 
hagyok tehát a gondolkodással és az elvesztett helyébe pótló 
neveket engedek az eszembe ötleni. Gyorsan jönnek. Monte- 
Carlo maga, aztán Piemont, Albánia, Montevideo, 
Colico. Ebben a sorban először Albánia tünik fel nekem, 
csakhamar Montenegro váltja föl, nyilván a fehér-fekete ellen- 
téte alapján. Aztán azt látom, hogy ezek közül a pótló nevek 
közül négy ugyanazt a szótagot, a mon-t tartalmazza; rögtön 
megvan az elfelejtett név és fölkiáltok: Monaco. A pótló nevek 
tehát valóban az elfelejtettből indúltak ki, a négy első az első 
szótagból, az utolsó felszínre hozza a szótagok elhelyezkedését 
és az utolsó szótagot. Mellesleg, könnyen megtalálhatom azt is, 
mi vonta el emlékezetemből egy időre ezt a nevet. Monaco 
München-hez is tartozik, ennek olasz neve; ebből a városból 
indúlt ki a gátló befolyás. 

A példa bizonyára szép, de túlságosan egyszerű. Más esetek- 
ben az első pótló nevekhez az ötletek hosszabb sorát kellene csa- 
tolni, akkor az álomanalizissel való rokonság világosabb volna. 
Ilyen tapasztalatokat is tettem. Amikor egyszer egy idegen meg- 
hivott, hogy igyak vele olasz bort, a korcsmában kiderült, hogy 
elfelejtette annak a bornak a nevét, amelyet azért akart rendelni, 
mert jó emlékei voltak róla. A szétágazó pótló ötletek tömegé- 
ből, amelyek az elfelejtett név helyett eszébe jutottak, azt a 
következtetést tudtam levonni, hogy valamilyen Hedvig neve- 
zetű egyénre való tekintet vonta el tőle a bor nevét; és valóban 
nemcsak azt erősitette meg, hogy azt a bort először egy bizo- 
nyos Hedvig társaságában fogyasztotta, hanem ennek felfedése 
utján a bor nevét is megtalálta. Abban az időben már boldog 
házaséletet élt és az a Hedvig korábbi időkre tartozott, amelyekre 
nem szivesen emlékezett vissza. 


110 Hetedik előadás 


Ami a név elfelejtésénél lehetséges, annak az álomfejtésben 
is sikerülnie kell; a pótló képződményekből kiindúlva hozzáfűzött 
társítások segítségével a visszatartott eredetit hozzáférhetővé 
lehet tenni. Az álom eleméhez fűzött társításokat, ahogyan ezt 
a név elfelejtésének példája szerint föltehetjük róluk, valamint 
az álom eleme, éppúgy a tudattalan eredeti gondolat is deter- 
minálja. Ezzel egyet s mást fölhoztunk volna módszerünk iga- 
zolására. 


HETEDIK ELŐADÁS 

LAPPANGÓ ÁLOMGONDOLATOK 


HG és Uraim! Láthatják, hogy az elvétéseket nem ta- 
nulmányoztuk hiába. Fáradozásaink eredményeképpen — 
az Önök előtt ismeretes előfeltételek alapján — kétfélét szerez- 
tünk meg: az álom elemére vonatkozó felfogást és az álomfejtés 
módszerét. Az álom elemének felfogása odavezet, hogy az mellékes 
valami, pótló képződmény más, az álmodó előtt ismeretlen va- 
lami helyett, hasonlóan az elvétés szándékához; pótlása valaminek, 
aminek tudása az álmodóban megvan, de számára hozzáférhetetlen. 
Reméljük, hogy ezt a felfogást átvihetjük az egész álomra, 
amely ilyen elemekből áll. Módszerünk az, hogy szabad képzet- 
társítás útján ezekhez az elemekhez ujabb pótló képződményeket 
hozunk felszínre, amelyekből azután az elrejtettet kitalálhatjuk. 

Azt ajánlom most Önöknek, változtassunk nomenklaturánkon 
oly módon, hogy az mozgékonyságunkat megkönnyítse. Elrejtett, 
hozzáférhetetlen, mellékes helyett mondjuk azt — és ezzel a 
helyes leirást adjuk —, hogy az álmodó tudata számára hozzá- 
férhetetlen, vagy tudattalan. Nem értünk ezen egyebet 
mint amit az elfelejtett szóhoz való viszony, vagy az elvétések 
zavaró szándékának viszonya Önök elé tárhat, vagyis azt, hogy 
ezidőszerint tudattalan. Természetesen, ezzel ellen- 

tétben, az álom elemeit és a képzettársítással ujonnan nyert 
pótló képzeteket tudatosaknak nevezhetjük. Elméleti kon- 
strukció ehhez az elnevezéshez még nem kapcsolódik. A , tudat- 
talan" szónak a használata, találó és könnyen érthető leirásként, 
kifogástalan. 

Ha tehát felfogásunkat az egyes elemről átvisszük az egész 
álomra, akkor arra az eredményre jutunk, hogy az álom, mint 
egész, valami másnak, valami tudattalannak, eltorzított helyet- 
tesitője, az álomfejtés feladata pedig az, hogy ezt a tudattalant 
fellelje. Ebből aztán rögtön három fontos szabály vezethető le, 
amelyeket az álomfejtés munkája közben követnünk kell: 

1) Ne törődjünk azzal, amit az álom mondani látszik, legyen. 
az bár értelmes vagy értelmetlen, világos vagy zavaros, mivel- 
hogy az semmiesetre sem az általunk keresett tudattalan (ennek 
a szabálynak egy közelfekvő megszorítása később magától fog: 
adódni); 2) munkánkban szorítkozzunk arra, hogy minden elem- 
hez felkeltsük a pótló képzeteket; ne gondolkozzunk róluk, ne. 
vizsgáljuk őket, vajjon tartalmaznak-e valami megfelelőt, ne 
törődjünk azzal, hogy milyen messzire vezetnek az álom 
elemétől; 3) várjuk be, amig az elrejtett, keresett tudattalan 
magától jelentkezik, mint példáúl a leírt kisérletben az elfe- 
lejtett Monaco szó. 

Most azt is megértjük, mennyiben közömbös, hogy mily sok, 
mily kevés, elsősorban azonban milyen hű vagy milyen bizony- 
talan az álomra való visszaemlékezésünk. Hiszen az, amire az 
álomból visszaemlékezünk, nem a tulajdonképpeni tartalom, 
hanem annak eltorzított pótlása, amelynek az lenne a feladata, 
hogy bennünket, más pótló képződmények felkeltése útján, a 
tulajdonképpeni tartalomhoz közelebb hozzon, az álom tudattalan 
részét tudatossá tegye. Ha tehát az emlékezetünk nem volt hű, 
akkor egyszerüen ezen a helyettesítőn további torzítást végzett, 
ami különben szintén nem lehet indokolatlan. 

Az álomfejtés munkáját éppúgy végezhetjük saját álmainkon, 

mint másokéin. Sőt, saját álmainkon még többet is tanulunk, 
a folyamat még meggyőzőbb lesz. Ha mármost ezt megkiséreljük, 
akkor észrevesszük, hogy valami ellene szegül a munkának. 
Vannak ugyan ötleteink, de nem engedjük valamennyit érvé- 
nyesülni. Mérlegelő, válogató hatások jelentkeznek. Az egyik 
ötletnél igy szólunk magunkhoz: nem, ez nem illik hozzá, nem 
tartozik ide; a másiknál: ez tulságosan értelmetlen; a harma- 
diknál: ez egészen mellékes, és aztán megfigyelhetjük, hogy 
ilyen ellenvetésekkel miképpen fojtjuk el ötleteinket, még 
mielőtt egészen világosakká váltak volna és hogy végül is mi- 
képpen kergetjük el őket. Tehát, egyrészt, tulságosan belékapasz- 
kodunk a kiindulási képzetbe, magába az álomelembe, más- 
részt a válogatással megzavarjuk a szabad képzettársítás eredményét. 
Ha nem vagyunk egyedül az álomfejtésnél, ha álmunkat más 
valakivel fejtetjük meg, akkor nagyon világosan még egy mo- 
tivumot veszünk majd észre, amelyet erre a meg nem engedett 
kiválasztásra használunk fel. Adott alkalommal ekkor igy szólunk 
magunkhoz: nem, ez az ötlet tulságosan kellemetlen, ezt nem 
tudom, vagy nem akarom közölni. 

Ezek az ellenvetések nyilvánvalóan munkánk eredményének 
megzavarásával fenyegetnek. Védekeznünk kell ellenük és ezt 
a magunk személyére vonatkozólag azzal a szilárd elhatározással 
tesszük, hogy nem engedünk az ellenvetéseknek; ha másnak 
az álmát akarjuk megfejteni, akkor olymódon, hogy áthághatatlan 
szabálynak mondjuk ki azt, hogy a közlés elől egyetlen ötletet 
sem szabad elzárnia, még akkor sem, ha a négy ellenvetés 
egyike helyezkedne ezzel szembe: az ötlet tulságosan jelenték- 
telen, tulságosan értelmetlen, nem tartozik a tárgyhoz, vagy 
tulságosan kellemetlen a közlésre. Az illető megigéri, hogy 
betartja ezeket a szabályokat, és aztán bosszankodhatunk rajta, 
hogy alkalomadtán milyen kevéssé váltja be az igéretét. Első 
magyarázatunk erre az lesz, hogy a szabad képzettársítás jogo- 
sultságát a tekintély részéről adott biztosítás ellenére sem látta 

be teljesen, és talán arra gondolunk, hogy először elméletileg 
nyerjük meg, amennyiben olvasmányokat adunk neki, vagy 
előadásokra küldjük, amelyek segitségével a szabad képzettársításról 
vallott nézeteink hivéül nyerhetnők meg. De ilyen balfogásoktól 
távol tart bennünket az a megfigyelés, hogy a magunk szemé- 
lyében is, — pedig a magunk meggyőződésében kétségtelenül 
megbizhatunk —, bizonyos ötletekkel szemben ugyanazok a kri- 
tikai ellenvetések merülnek fel, amelyek csak utólag, mintegy 
a második fokon, háríthatók el az útból. 

Ahelyett, hogy az álmodó engedetlenségén bosszankodnánk, 
ezeket a tapasztalatokat felhasználhatjuk arra, hogy valami ujat 
tanuljunk belőlük, valamit, ami annál fontosabb, minél kevésbbé 
voltunk rá elkészülve. Megértjük, hogy az álomfejtés munkája 
ellentállással találkozik, amely vele szembehelyezkedik és 
amelynek a kritikai ellenvetések a megnyilvánulásai. Ez az 
ellentállás független az álmodó elméleti meggyőződésétől. Sőt, 
még ennél többet is tanulunk. Azt tapasztaljuk, hogy az ilyen 
biráló ellenvetésnek soha sincsen igaza. Ellenkezőleg, azok az 
ötletek, amelyeket ilymódon akarnánk elnyomni, kivétel 
nélkül a legfontosabbaknak, a tudattalan megtalálásában a 
legdöntőbbeknek — bizonyulnak. Valósággal kitüntetésszámba 
megy az, ha egy ötlettel ilyen ellenvetés jár. 

Ez az ellentállás merőben uj valami, oly jelenség, amelyet 
előfeltételeink alapján találtunk, anélkül, hogy azokban bennfog- 
laltatott volna. Számadásainknak ez az uj tényezője nem hoz 
éppen kellemes meglepetést. Már sejtjük, hogy munkánkat nem 
fogja megkönnyíteni. Arra is csábithatna, hogy az álomra vo- 
natkozó egész fáradozásunkkal felhagyjunk. Valami olyan lényeg- 
telen, mint az álom, és hozzá még ilyen nehézségek sima 
módszer helyett! Másrészt azonban éppen ezek a nehézségek in- 
gerelhetnének és sejtethetnék, hogy a munka meg fogja hozni 
a maga gyümölcsét. Rendszeresen ellentállásba ütközünk, ha 
a pótlástól, amit az álom eleme jelent, a rejtett tudattalanhoz 

akarunk előnyomulni. Tehát bízvást gondolhatjuk, hogy a pótlás 
mögött valami fontosnak kell rejtőznie. Mire valók volnának 
különben a nehézségek, amelyek az elrejtőzést továbbra is lep- 
lezni akarják? Ha a gyermek az ökölbe szorított markát nem 
akarja kinyitni, hogy megmutassa, mit tart benne, akkor biz- 
tosan valami rossz az, aminek nem volna szabad nála lennie. 

Abban a pillanatban, amikor tényállásaink sorába az ellent- 
állás dinamikus képzetét akarjuk beiktatni, arra is kell gondol- 
nunk, hogy ez a tényező mennyiségileg változékony valami. 
Lehetséges nagyobb és kisebb ellentállás és elvárjuk, hogy : ezek 
a különbségek munkánk közben is mutatkozni fognak. Talán 
összefüggésbe hozhatjuk ezt egy másik tapasztalattal, amelyet 
szintén az álomfejtés munkája közben szerzünk meg. Némelykor 
ugyanis csak egyetlenegy vagy alig néhány ötletre van szüksé- 
günk, hogy az álom elemétől annak tudattalan hátteréig hatol- 
junk, mig máskor ehhez a képzettársítások hosszú sora és számos 
kritikai ellenvetés legyőzése szükséges. Azt fogjuk magunknak 
mondani, hogy ezek a különbségek az ellentállás különböző 
mértékével függnek össze és valószinüleg igazunk lesz. Ha az 
ellentállás csekély, akkor a pótló-képződmény sincs messze a 
tudattalantól; nagy ellentállás azonban a tudattalannak nagy 
átformálását szabja meg és ezzel a pótlástól a tudattalanhoz 
visszavezető útat megnyújtja. 

Most talán ideje volna, hogy elővegyünk egy álmot és rajta 
próbáljuk ki módszerünket, vajjon kielégiti-re hozzáfűzött vára- 
kozásunkat. Igen ám, de melyik álmot válasszuk erre a cél- 
ra? Nem is hiszik Önök, mily nehezemre esik ez a döntés, 
és egyelőre nem tudom Önökkel megérttetni, hogy miben áll- 
nak a nehézségek. Nyilván kell olyan álmoknak lenniök, amelyek, 
nagy egészükben, kevéssé vetköződtek ki eredeti mivoltukból, 
és.legjobb lenne, ha ilyenekkel kezdenők. De vajjon melyik az 
eredeti formájából legkevésbbé kivetkőzött álom? Az értelmes és 
nem zavaros, amelyek közül két példát már Önök elé tártam? 


Nyilvánvaló álomtartalom és lappangó álomgondolatok 115 


Ilymódon nagyot tévednénk. Vizsgálataink szerint ezek az álmok 
az eltorzításnak rendkivül nagy fokát érték el. Ha viszont minden 
különös feltétel mellőzésével, tetszésszerinti álmot ragadok. ki, 
akkor Önök alighanem nagyon csalódottak lesznek. Lehetséges, 
hogy az egyes álomelemekhez az ötletek oly tömegét kell meg- 
vagy följegyeznünk, hogy a munka teljesen " elveszíti. áttekint- 
hetőségét. Ha leirjuk az álmot és szembeállítjuk vele a hozzá 
adódó ötletek leirt szövegét, akkor ezek az ötletek könnyen 
többszörösét tehetik az álom szövegének. Legcélszerűbb volna 
tehát, több rövid álmot választani az analizis céljára, amelyek 
mindegyike mondhatna vagy megerősíthetne valamit. Erre rá is 
fogjuk magunkat szánni, ha a tapasztalat nem jelezné netán, 
hogy hol lelhetnők föl tényleg a kevéssé eltorzított álmokat. 

De tudok még egy másik könnyítésről, amely még utunkba 
is esik. Ahelyett, hogy egész álmok értelmezéséhez fognánk, 
szorítkozzunk egyes álomelemekre, és kövessük a példák egy során, 
hogy módszerünk alkalmazásával miként nyernek ezek értelmet. 

a) Egy hölgy beszéli, hogy gyermekkorában gyakran álmodta, 
hogy a jó Istennek hegyes papirsüveg van a fején. Miképpen 
akarják ezt Önök, az álmodó segítsége nélkül, megérteni? Hi- 
szen teljesen értelmetlennek hangzik. Nem értelmetlen többé, 
ha az a hölgy közli velünk, hogy gyermekkorában, étkezéskor, 
ilyen süveget szoktak a fejébe nyomni, mert nem tudta meg- 
állni, hogy bele ne kacsintgasson testvérei tányérjába, vajjon nem 
kapott-e nála egyikük vagy másikuk többet. A süveg szerepe 
tehát a szemellenzőé lett volna. Ez különben történeti; föl- 
világosítás és minden nehézség nélkül adódik. Ennek az elemnek 
és vele együtt az egész álomnak most már könnyü a megfej- 
tése az álmodó egy másik ötlete segitségével. ,, Mivel .hallottam, 
hogy a jó Isten mindenttudó és mindent meglát, az álom csak 
azt jelentheti, hogy én mindent tudok és mindent látok, akár csak 
a jó Isten, akkor is, ha ebben gátolni akarnak." Ez a példa 
talán nagyon is egyszerű. 

b) Egy szkeptikus nőbetegnek hosszabb álma van, amelyben 
előfordúl az is, hogy bizonyos személyek az ,élc"-ről szóló 
könyvemről beszélnek neki és azt nagyon dicsérik. Aztán szóba 
hoznak valami , csatornát", talán egy másik könyvet, amelyben 
csatorna fordúl elő, vagy valami más, csatornával kapcsolatos 
dolgot . . . . nem tudja . . . . egészen zavaros. 

Önök persze hajlandóak lesznek azt hinni, hogy a , csatorna"- 
elem ki fog bujni az értelmezés alól, mert magában is ily 
határozatlan. A gyanított nehézségben igazuk van, de nem azért 
nehéz az, mert határozatlan, hanem határozatlan más okból, 
abból az okból, amely az értelmezést is megnehezíti. Az álmo- 
dónak a , csatorna" szóhoz nem jut eszébe semmi; természetesen 
nekem sincs hozzá mondani valóm. Egy idő múlva, valójában 
másnap, elmondja, hogy eszébe jutott valami, ami talán hozzátar- 
tozik. Tudniillik szintén egy élc, amelyet valahol hallott. Dover és 
Calais között, egy hajón, egy ismert iró egy angollal társalog 
és ez utóbbi, bizonyos összefüggésben, idézi ezt a mondást: Du 
sublime au ridicule il ny a gujun pas. Az iró felel: Oui, le 
pas de Calais, amivel azt akarja mondani, hogy Franciaországot 
nagyszerűnek és Angliát nevetségesnek találja. De hiszen a Pas de 
Calais csatorna, tudniillik a Manche csatorna Vajjon hiszem-e, 
hogy ennek az emléknek valami köze van az álomhoz? Minden- 
esetre azt hiszem, hogy valóban megadja a talányos álomelem 
megfejtését. Vagy kételkednek talán abban, hogy ez az élc már 
az álom előtt is megvolt, a ,csatorna"-elem tudattalanjaként, 
föltehetik, hogy utólagosan találta ki az álmodó az álomhoz? 
Az ötlet ugyanis azt a kételkedést fejezi ki, amely nála a tolakodó 
csodálat mögé bujik, és az ellentállás hihetőleg mind a kettőnek a 
közös oka, annak is, hogy az ötlet ily késlekedve jelentkezett 
és annak is, hogy a megfelelő álomelem oly határozatlanúl 
sikerült. Vessenek itt egy pillantást az álomelemnek a tudat- 
talanhoz való viszonyára. Az mintegy része ennek a tudattalan- 
nak, mintegy célzás rá; elszigeteltsége egészen értelmetlenné tette. 


. 

c) Egy beteg, hosszabb összefüggésben, ezt álmodja: Különös 
alakú asztal körül családjának több tagja ül stb. Ehhez az asztal- 
hoz eszébe jut, hogy ilyen butordarabot egy bizonyos család- 
nál tett látogatása alkalmával látott. Aztán folytatódik a gon- 
dolatmenete: Ebben a családban atya és fiú közt különös viszony 
állott fenn, és hamarosan hozzáteszi, hogy közte és atyja között 
éppenilyen a helyzet. Az álomba tehát az asztal azért került 
bele, hogy ezt a párhuzamot megjelölje. 

Ez az álmodó régebbről ismerte az álomfejtés követelményeit. 
Egy másik talán megütközött volna rajta, hogy egy olyan semmit- 
mondó részletet, mint amilyen az asztal formája, választunk 
további vizsgálódásunk tárgyáúl. Valóban, az álomból semmit 
sem nyilvánítunk véletlennek vagy közömbösnek és fölvilágosíi- 
tásokat éppen ilyen semmitmondó, indokolatlan részek földeríté- 
sétől várunk. Talán még csodálkozni fognak, hogy az álommunka 
azt a gondolatot: nálunk ugyanúgy történik minden, mint 
amazoknál, éppen az asztal megválasztásával fejezi ki. De ez is 
megmagyarázódik, ha hallják, hogy a szóban forgó család a 
Tischler (asztalos) nevet viseli. Amikor az álmodó családtagjait 
e köré az asztal köré helyezi, azt mondja, hogy ők is Tischlerek. 
Figyeljék meg különben, hogy ilyen álomfejtések közlésénél, a 
szükség kényszere alatt, milyen indiszkrétté kell válni. Ezzel a 
példák kiválasztása elé tornyosuló, már jelzett, nehézségek egyikét 
kitalálták. Ezt a példát könnyen helyettesíthettem volna másikkal, 
de az indiszkréciót valószinüleg csak egy másik indiszkréció 
árán kerülhettem volna el. 

Azt hiszem, itt az ideje, hogy két műszót vezessek -be, amelyet 
már rég használatba hozhattunk volna. Nevezzük azt, amit az 
álom elbeszél, nyilvánvaló (manifeszt) álomtarta- 
lomnak, azt az elrejtettet pedig, amelyhez az ötletek nyomon- 
követésével jutunk, lappangó (latens) álomgondolatnak. 
Eszerint a nyilvánvaló álomtartalom és a lappangó álom- 
gondolatok közt fennálló vonatkozásokra ügyelünk, ahogyan 

ezekben a példákban mutatkoznak. KE vonatkozások igen 
különbözőek lehetnek. Az ,a" és ,b" példában a nyilvánvaló 
elem egyuttal része a lappangó álomgondolatoknak, de csak kis 
része. A tudattalan  álomgondolatok nagy, összetett lelki 
képződményének egy részecskéje belejutott a nyilvánvaló álomba 
is, mint annak töredéke, vagy más esetekben, mint reá való 
célzás, mint jelszó, távirati stilusú rövidítés. Az álomfejtés feladata, 
hogy ezt a morzsát, vagy az egésznek ezt a jelzését kiegészítse, 
ahogyan ez különösen szépen a , b" példánál sikerült. Az eltorzítás- 
nak egyik módja, amiben az álom munkája kifejezésre jut, 
tehát a töredékkel vagy a célzással való pótlás. , C"-ben ezenkivül 
egy más viszony is föllelhétő, amelyet a következő példákban 
még tisztábban és világosabban látunk. 

d) Az álmodó a szinház pénztáránál az előadásra jegyet akar 
váltani. Egy öregedő leány álmodta ezt, akit a családja minden- 
áron férjhéz szeretne adni és folyton fiatalembereket akar neki 
bemutatni, holott nincs inyére az ilyen , összehozott" érdekházasság. 

e) Másvalaki azt álmodja, hogy mulatóban van, ahol a zon- 
gorához ül, hogy produkálja magát. Eszébe jut, hogy előző este 
egy társaságban kinevették, mulattak rajta, az is eszébe jut, hogy, 
bár zongorázni jól tud, de egyéb , produkció"-inál mindig attól 
fél, hogy a partnere, férfiatlansága miatt, ki fogja nevetni. 
Tehát: mulatnak a produkcióján." 

f) Az álmodó hegyre mászik, ahonnan nagy messzeségbe 
nyuló kilátásban van része. De hiszen ez egész értelmesnek hang- 
zik, talán nincs is rajta mit értelmezni, ha csak azt nem kutat- 
juk, milyen emléket érint az álom és milyen motivum keltette 
itt fel ezt az emléket. Mégis tévednek; kiderűl, hogy ez az álom 
éppannyira értelmezésre szorúl, akárcsak bármely más, kusza 
álom. Az álmodónak ugyanis nem jut hozzá semmi az eszébe 
hegymászásairól, hanem arról a körülményről emlékezik meg, 


1) d) és e) a lefordíthatatlan eredeti német példák helyett. 

hogy egy ismerőse , Szemlét" (,Rundschau"-t) ad ki, amely 
a legtávolabbi földrészekhez való kapcsolatainkkal foglalkozik. A 
lappangó álomgondolat itt tehát az álmodó azonosítása a , szem- 
lét tartó"-val. 

Itt Önök uj tipusát találják a nyilvánvaló és lappangó álom- 
elem viszonyának. Az előbbi nem annyira eltorzítása az utóbbinak, 
mint inkább ábrázolása, plasztikus, konkrét szemléleti képpé való 
átalakítása, ami kiindulását a szóhangzásból veszi. Mindenesetre 
éppen ezáltal ismét eltorzítás, mert a szónál régesrég megfeled- 
keztünk arról, hogy milyen konkrét képből eredt, és ezért a kép 
útján való pótlásában nem ismerjük fel. Ha gondolnak arra, 
hogy a nyilvánvaló álom túlnyomólag látási képekből, ritkábban 
gondolatokból és szavakból áll, kitalálhatják, hogy a vonatkozás 
e módjának az álomalakításban különleges jelentősége van. Azt 
is látják, hogy ezen az úton lehetségessé válik az elvont gon- 
dolatok hosszú sorára a nyilvánvaló álomban pótló képek alko- 
tása, amelyek végeredményben mégis csak a rejtegetési szándék 
szolgálatában állanak. Ez a képrejtvények technikája. Hogy honnan 
jön a tréfásnak a látszata, ami az ilyen ábrázolásokkal jár, az 
különálló kérdés, amelyet itt nem kell érintenünk. 

A nyilvánvaló és lappangó elem közt fennálló negyedik viszony- 
latot még el kell hallgatnom mindaddig, amig technikában az 
azt jelző szó el nem hangzott. Még akkor sem adtam Önöknek 
teljes felsorolást, de a mi céljainkra ennyi is elégséges. 

Van-e most már bátorságuk egy egész álom magyarázatának 
megkisérlésére? Tegyünk egy próbát, vajjon erre a feladatra 
eléggé föl vagyunk-e készülve. Természetesen, nem fogok a leg- 
homályosabb álmok közül egyet kiválasztani, de mindenesetre olyat, 
amely kifejezetten mutatja az álom sajátságait. 

Egy fiatal, de már jó néhány éve férjes hölgy tehát ezt áj. 
modja: Férjével szinházban ül, a földszint egyik fele egészen 
üres. Férje elmondja, hogy L. Eliz és vőlegénye szintén ide 
akartak jönni, de csak rossz ülőhelyeket kaptak volna, hármat. 

I forint 50 krajcárért és ezeket persze nem vehették. Ő azt 
gondolja, hogy ez sem lett volna eppenséggel szerencsétlenség. 

Az első, amit az álmodó tadomásunkra hoz, az, hogy az álom 
nyilvánvaló tartalma annak kiváltó okát érinti. Férje valóban 
elmondta neki, hogy L. Eliz, egy vele körülbelűl egyidős isme- 
rőse, mostanában eljegyezte magát. Az álom erre a közlésre való 
visszahatás. Tudjuk már az eddigiekből, hogy sok álomban könnyű 
az előző napról ilyen kiváltó okot találni és hogy ezt a vissza- 
származtatást az álmodó sokszor minden nehézség nélkül meg- 
adja. Hasonló utbaigazításokat az álmodó a nyilvánvaló álom 
más elemei részére is rendelkezésünkre bocsát. Honnan eredt 
az a részlet, hogy a földszint egyik fele üres maradt? Ez cél- 
zás az előző hét egy valóban megtörtént eseményére. Elhatározta, 
hogy egy bizonyos szinházi előadást megnéz és ezért ideje- 
korán vett jegyet, oly korán, hogy elővételi díjat kellett fizetnie. 
Amikor a szinházba értek, kiderűlt, mennyire felesleges volt az 
aggodalma, merta földszint egyik fele csaknem üres 
volt. Ráért volna, ha a jegyeket az előadás napján váltja meg. 
Férje nem is mulasztotta el, hogy vele amiatt, mert elsiette 
a dolgot, ne ingerkedjék. Honnan jött az 1 forint 50 krajcár? 
Egész más összefüggésből, amelynek az előbbihez semmi köze, 
de amely szintén az utolsó nap egy esetére céloz. Sógornője az 
urától 150 forintot kapott ajándékbasés a buta libának nem volt 
sürgősebb dolga, mint hogy az ékszerészhez szaladjon és a pénzt 
ékszerre váltsa át. Honnan a három? Ehhez nem tud semmit, 
hacsak nem akarunk fontosságot tulajdonítani annak az ötleté- 
nek, hogy a menyasszony, L. Eliz, mindössze három hónappal 
fiatalabb nála, aki majdnem 10 éve férjes asszony már. És az 
az értelmetlenség, hogy három jegyet vesznek, holott csak ketten 
vannak? Ehhez semmit sem mond, általában megtagad minden 
további ötletet és felvilágosítást. 

Kevés ötletével mégis annyi anyagot halmozott fel számunkra, 
hogy ebből a lappangó álomgondolatok kitalálása lehetségessé 

válik. Feltünő, hogy az álomhoz tartozó közléseiben többhelyütt 
időmeghatározások nyomúlnak előtérbe, amelyek ennek az anyag- 
nak különböző részei közt bizonyos közösséget alapoznak meg. 
A szinházba szóló belépőjegyeket túlságosan korán, el- 
sietve váltotta meg, úgyhogy rá kellett fizetnie; a sógornője 
hasonló módon sietett a pénzét ékszerészhez vinni, hogy 
ékszert vegyen érte, mintha csak lekésne erről. Vegyük az igy 
hangsulyozott , túlságosan korán"-hoz, az ,elsietés"-hez az álom 
kiváltó okát, azt a hírt, hogy a nála csak három hónappal 
fiatalabb barátnője mégis kapott most egy derék embert, és 
azt a birálatot, amelyet a sógornőjére vonatkozó rosszalásban 
fejezett ki: nincs annak semmi értelme, hogy így elsies- 
sük a dolgokat, akkor, mintha csak önként jönne, a lappangó 
álomgondolatok következő szerkezete tárúl elénk, amelynek a 
nyilvánvaló álom erősen eltorzított pótlása: 

, Mégsem volt semmi értelme annak, hogy a házaságom- 
mal annyira siettem! Eliz példáján látom, hogy később is kap- 
hattam volna férjet". (Az elsietést ábrázolja a jegyváltásnál való 
viselkedése és a sógornője eljárása az ékszervásárlásnál. A férjhez- 
menés helyébe pótlásként a szinházbamenés lép). Ez volna a 
főgondolat; talán folytathatjuk, ámbár csekélyebb biztossággal, 
mert az analizisnek nem kellett volna ezeken a helyeken az 
álmodó nyilatkozatáról lemondani: ,,És egy 100-szor jobbat kap- 
hattam volna ugyanazért a pénzért! (150 forint 100-szor annyi, 
mint 1 forint 50 krajcár). Haa pénz helyébe a hozományt tehet- 
nők, akkor az lenne az értelme, hogy a hozománnyal a férjet 
megvásárolják; úgy az ékszer, mint a rossz jegyek a férj helyett 
állanának az álomban. Még kivánatosabb lenne, ha éppen a 
,három jegy"-elemnek volna valami köze egy férfihez. De ily 
messze még nem terjed a tudásunk. Csak azt találtuk ki, hogy 
az álom lebecsülést fejez ki saját férjével szemben és meg- 
bánást amiatt, hogy oly korán ment férjhez. 

Nézetem szerint ennek az első álomfejtésnek az eredménye 

inkább meglep és összezavar, mintsem hogy kielégítene bennünket. 
Egyszerre túlságosan sok minden hat ránk, több, mint amennyit 
most megemészthetnénk. Már látjuk, hogy ennek az álomfejtésnek 
a- tanulságait nem fogjuk kimeríteni. Siessünk és ragadjuk ki 
azt, amit biztosiítottan uj belátásnak ismerünk fel. 

Először: Különös az, hogy a lappangó álomgondolatokban a 
főhangsúly az elsietés elemére esik; a nyilvánvaló álomban éppen 
erről nincs szó. Analizis nélküi fogalmunk sem lehetett volna 
arról, hogy ennek a körülménynek van valami szerepe. Lehetsé- 
gesnek látszik tehát, hogy éppen a fődolog, a tudattalan gondo- 
latok központja, kimarad a nyilvánvaló álomból. Ezáltal az egész 
álom benyomása alaposan átalakúl. Másodszor: Az álomban értel- 
metlen összetétel található, három darab 1 forint 50 krajcárért; 
az álomgondolatokban rátalálunk arra a mondásra: nem volt 
annak semmi értelme (oly korán férjhez menni). Tagadható-e 
vajjon, hogy ez a gondolat: ennek semmi értelme sem volt, 
éppen egy értelmetlen elem felvétele által jut a nyilvánvaló 
álomban kifejezésre? Harmadszor: egy összehasonlító pillantás meg- 
tanít arra, hogy a lappangó és nyilvánvaló elemek viszonya nem 
egyszerű, semmiesetre sem oly természetű, hogy a nyilvánvaló 
elem mindig egy lappangót pótolna. Inkább tömegösszefüggés 
áll fenn a két csoport között, amelynek keretén belül egy nyilván- 
való elem több lappangót helyettesíthet, vagy egy lappangót több 
nyilvánvaló elem pótolhat. 

Ami az álom értelmét és az álmodónak vele szemben való 
állásfoglalását illeti, erről szintén sok meglepőt mondhatnánk. 
Az álmodó elismeri ugyan a magyarázatot, de csodálkozik rajta. 
Nem tudta, hogy a férjét ennyire lebecsüli; nem is tudja, miért 
becsülné le ennyire. Itt tehát még sok minden van, ami ért- 
hetetlen. Valóban azt hiszem, hogy még nem vagyunk az álom- 
fejtésre fölfegyverkezve és előbb további tapasztalatokról és elő- 
készitésekről kell még gondoskodnunk. 

NYOLCADIK ELŐADAS 
GYERMEKÁLMOK 


EP" és Uraim! Az a benyomásunk, hogy a kelleténél 
gyorsabban nyomultunk előre. Térjünk vissza egy már 
elhagyott részhez. Még mielőtt utolsó kisérletünkbe belefogtunk 
volna, abba, hogy az álomeltorzítás nehézségeit technikánkkal 
legyőzzük, azt mondottuk, hogy legjobb lenne, ha ezt a ne- 
hézséget megkerülhetnénk és oly álmokhoz tarthatnók magun- 
kat, amelyekbén nem került eltorzításra a sor, vagy amelyekben 
az eltorzítás nagyon kis mértékű, ha ugyan vannak ilyenek. 
Ezzel ismét eltérünk megismerésünk fejlődéstörténetétől, mert 
a valóságban az értelmezés módszerének következetes alkalma- 
zása és az eltorzított álmok sikeres analizise után fordulhatott csak 
a figyelem arra, hogy vannak ilyen torzítástól mentes álmok. 

Álmok, aminőket keresünk, gyermekeknél találhatók. Ezek 
az álmok rövidek, világosak, összefüggők, könnyen megérthetők, 
egyértelmüek, és mégis, kétségkivül, álmok. De ne higyjék, hogy 
minden gyermekálom ilyen természetü. Az álomeltorzítás is 
nagyon korán jelentkezik a gyermekkorban és följegyezték öttől 
nyolc éves gyermekek álmait, amelyekben már a későbbieknek 
minden tulajdonsága föllelhető. Ha azonban a felismerhető 
lelki működés kezdetétől a negyedik vagy ötödik évig tartó korra 
szoritkoznak, egy sereg olyan álmot fognak találni, amelyeknek 
gyermekies, infantilis tulajdonságaik vannak, és egyes álmokat 
aztán a későbbi gyermekévekben is találhatnak ebből a fajtából. 
Sőt, felnőtteknél is adódnak bizonyos föltételek mellett olyan 
álmok, amelyek teljesen megegyeznek a tipikusan gyermekie- 
sekkel. 

Nos, e gyermekálmokból könnyedséggel és biztonsággal nyer- 
hetünk fölvilágosítást az álom lényegére vonatkozólag, és ezekről 
a fölvilágosításokról remélni szeretnénk, hogy döntőeknek és 
általános érvényüeknek fognak bizonyúlni. 

1. Ezeknek az álmoknak a megértéséhez nincs szükség ana- 
lizisre, nincs szükség módszer alkalmazására. Nem kell kérdést intéz- 
ni a gyermekhez, aki az álmát elbeszéli. Mindenkor akad az előző 
napnak olyan élménye, amely az álmot megmagyarázza. Az álom az. 
alvás alatti lelki élet visszahatása a nappalnak erre az élményére. 

Hallgassunk meg egynéhány példát, hogy további következte- 
téseinket reájuk alapozhassuk. 

a) Egy 22 hónapos fiucska azt a föladatot kapja, hogy sze- 
rencsekivánásnál ajándékképpen egy kosár cseresznyét nyújtson 
át. Nyilván nagyon nem szivesen teszi ezt, ámbár megigérik 
neki, hogy egynéhány szémet majd ő is kap belőle. Másnap 
reggel elmondja álmát: Helrjmann mind a cseresznyét megette. 

b) 3!/, éves lánykát először visznek kia tóra csónakázni. Ki- 
szálláskor nem akarja a csónakot elhagyni és keservesen sír. Úgy 
tünt neki, hogy a csónakázás tulságosan rövid ideig tartott. Más- 
nap reggel: Ma éjjel a tavon hajókáztam. Ezt nyilván kiegé- 
szíthetjük azzal, hogy ez az utazás tovább tartott. 

c) 5"/4 éves fiút kirándulásra visznek a Hallstatt melletti 
Eschern völgybe. Hallotta már, hogy Hallstatt a Dachstein 
lábánál fekszik. E hegy iránt nagyon érdeklődött. Az aussee-i 
lakásból szépen látható volt a Dachstein és messzelátóval föl 
lehetett ismerni rajta a Simony-menházat. A gyermek 
ismételten próbálta a menházat a távcsővel meglátni; nem 
derült ki, milyen eredménnyel. A kirándulás várakozással vegyes 
vig hangulatban kezdődött. Ahányszor csak uj hegy tűnt fel, a 
fiú mindig megkérdezte: ez a Dachstein? Minél többször volt 
tagadó a válasz, annál lehangoltabbá vált, később egészen elné- 
mult és a vizeséshez vezető rövid ösvényen nem akart a többiek- 
kel menni. Kimerültnek hitték, másnap reggel azonban egészen 
boldogan mesélte: Ma éjjel azt álmodtam, hogy a Simony-men- 
háznál voltunk. Ennek a reményében vett tehát részt a kirán- 
duláson. Részletekre vonatkozólag csak annyit mondott, amit elő- 
zőleg hallott: hat óra hosszat lépcsőkön mennek fölfelé. 

Ez a három álom elégséges lesz minden kivánt fölvilágosítás 
megadására. 

2. Amint látjuk, ezek a gyermekálmok nem értelmetlenek ; 
érthető, teljes értékü lelki aktusok. Emlékezzenek 
vissza arra, amit Önöknek orvosi itéletként az álomról felhoztam, 
a zenéhez nem értő ujjak hasonlatára, amelyek a zongora bil- 
lentyüin végigszaladnak. Nem fogja figyelmüket elkerülni, 
milyen élesen ellentmondanak a gyermekálmok ennek a föl- 
fogásnak. Viszont igen különös volna, ha éppen a gyermek lenne 
képes alvás közben tökéletes lelki működésre, mig a felnőtt, 
azonos esetben, rángásszerü visszahatásokkal elégszik meg. Minden 
okunk megvan arra is, hogy a gyermeknek tulajdonitsüúk a jobb 
és mélyebb alvást. : 

3. Ezekből az álmokból hiányzik az álomeltorzítás; ezért nem 
is szorulnak álomfejtő munkára. Nyilvánvaló és lappangó álom 
itt egészen egybeesik. Az álomeltorzítás tehát nem 
tartozik az álom lényegéhez. Ezzel bizonyára kő esik 
le a szivükről. De közelebbi meggondolás arra késztet, hogy egy 
kis eltorzítást, egy bizonyos különbséget a nyilvánvaló álom- 
tartalom és a lappangó álomgondolatok között, ezeknél az álmok- 
nál is föltegyünk. 

4. A gyermek álma visszahatás a nappal egy élményére, 
amely sajnálkozást, sóvárgást, kielégületlen vágyat hagyott 
hátra. Az álom meghozza ennek a vágynak köz- 
vetlen, burkolatlan kielégítését. Gondoljanak csak 
most korábbi fejtegetéseinkre a külső vagy belső testi ingereknek 
az alvást zavaró és az álmot megindító szerepéről. Megismerked- 
tünk erre vonatkozó egészen kétségtelen tényekkel, de csak kevés 
álmot tudtunk ilymódon megmagyarázni. Ezekben a gyermek- 
álmokban misem mutat ilyen testi ingerek behatására; ebben 
nem tévedhetünk, mivel az álmok teljesen érthetőek és könnyen 
áttekinthetők. De azért nem kell az álomeredet inger-elméletét 
föladnunk. Csak azt kell megkérdeznünk, vajjon miért felej- 

tettük el kezdettől fogva, hogy a testi, alvást gátló ingereken 
kivül lelkiek is vannak? Hiszen tudjuk, hogy ezek az izgalmi 
állapotok azok, amelyek a felnőtt alvásának zavarait többnyire 
okozzák, amennyiben meggátolják benne, hogy "az elalvás lelki 
beállítását, az érdeklődésnek a világtól való elvonását, helyre- 
állítsa magánál. Nem akarná az életet félbeszakítani, hanem inkább 
szeretné folytatni munkáját azokban a dolgokban, amelyek fog- 
latkoztatják, és ezért nem alszik. Ilyen lelki, az alvást zavaró 
inger tehát a gyermek számára a kielégítetlen vágy és erre felel 
az álommal. 

5. Itt kapunk legrövidebb úton fölvilágosítást az álom szere- 
péről. Az álomnak, mint a lelki inger visszahatásának, értéke 
az kell, hogy legyen, hogy ezt az ingert elintézte, úgy, hogy 
elháritásával az alvást folytatni lehet. Hogy miképpen teszi az 
álom dinámikailag lehetségessé ezt az elintézést, még nem tudjuk, 
de máris észrevesszük, hogy az álom nem az a zavarója 
az alvásnak, mint aminek kárhoztatják, hanem az alvás 
őrzője, az alvást zavaró körülmények elhárítója. 
Ámbár azt hisszük, hogy jobban aludtunk volna, ha nem lett 
volna álmunk, ebben még sincs igazunk; valójában az álom 
segítsége nélkül egyáltalában nem aludtunk volna. Az álom 
érdeme, hogy ennyire is jól aludtunk. Nem kerülhette el, hogy 
valamennyire ne zavarjon bennünket, aminthogy olykor az éjjeli 
őr sem kerülheti el, hogy némi lármát ne üssön, mialatt elker- 
geti a csendháborítókat, akik lármájukkal föl akartak bennünket 
ébreszteni. 

6. Hogy az álom fölkeltője vágy, ennek a vágynak a telje- 
sítése pedig az álom tartalma, ez az álom egyik fő jellemvonása. 
A másik, éppily állandó tulajdonsága az, hogy az álom nem ad 
egyszerűen egy gondolatnak kifejezést, hanem, hallucinációs 
élményképpen, ezt a vágyat beteljesültnek ábrázolja. Szeretnék 
a tavon hajókázni, így hangzik a vágy, amely az álmot 
fölidézi; az álomnak magának ez a tartalma: csónakázom 

a tavon. Egy bizonyos különbség a lappangó és a nyilván- 
való álom között, a lappangó álomgondolat egy bizonyos eltorzí- 
tása, tehát ezekben az egyszerű gyermeki álmokban is fennmarad, 
t.i. a gondolatnak élménnyé való átfordítása. 
Az álom értelmezésénél mindenekelőtt a változtatásnak ezt a 
darabját kell visszafordítani. Ha kiderülne, hogy ez az álom 
általános jellege, akkor az imént közölt álomnak az a része, 
amely szerint ,a zongorához ülök, hogy produkáljam magam, 
tehát nem fordítható le úgy, hogy ,férfiasan viselkedem, 
hanem, hogy ,szeretnék férfiasan viselkedni". Az álomnak itt 
megnevezett két általános sajátsága közül nyilvánvalólag a má- 
ssodiknak több a reménye ellentmondás nélküli elismerésre, 
mint az elsőnek. Csak széles körre kiterjedő vizsgálatok révén 
tudjuk majd bizonyossággal megállapítani, hogy az álom fölkeltő- 
jének mindenkor vágynak kell lennie és nem lehet ugyanúgy 
aggodalom, elhatározás vagy szemrehányás; ámde ez nem érinti 
a másik tulajdonságot, azt, hogy az álom nem tükrözi egy- 
szerűen vissza ezt az ingert, hanem az élmény egy neme által 
felfüggeszti, elhárítja, elintézi. 

7. E sajátságokkal kapcsolatban ujból rátérhetünk az álom 
nak az elvétésekkel való összehasonlítására is. Az utóbbiaknál 
megkülönböztetünk egy zavaró szándékot és egy megzavartat, 
és az elvétés kiegyezés volt a kettő között. Ugyanehhez a mintá- 
hoz alkalmazkodik az álom is. A megzavart szándék itt nem lehet 
egyéb az alvási akarásnál. A zavarót a lelki ingerrel helyettesít- 
jük, mondjuk tehát ki, hogy a beteljesülésre törekvő vággyal, 
mert eddig nem ismertünk meg egyéb alvást zavaró lelki ingert. 
Az álom itt is kompromisszum eredménye. Alszunk és mégis 
átéljük valamely vágy fölfüggesztését, kielégítünk egy vágyat, 
de közben folytatjuk az alvást. Mindkettőt részben teljesítjük, 
részben feladjuk. 

8. Emlékezzenek csak vissza, egyszer az álomproblémák meg- 
közelítését attól a ténytől vártuk, hogy bizonyos, nekünk nagyon 

átlátszó fantáziaképződményeket ,éberálom"-nak neveznek. 
Ezek az álmodozások mármost tényleg vágyteljesülések, az álta- 
lunk jól ismert önző és erotikus vágyaknak a teljesülései, ezek 
azonban elgondoltak, habár élénken elképzeltek, de sohasem 
hallucinációsan átéltek. Az álom két fősajátsága közül tehát 
itt a kevésbé alátámasztott marad meg, mig a másik, mint ami 
az alvási állapottól függ és az ébrenlétben nem valósítható meg, 
egészen elesik. A nyelvszokás tehát sejtteti velünk, hogy a vágy- 
teljesülés az álom egyik fősajátsága. Mellékesen, ha az álomban át- 
élt élmény az alvás állapotának föltételével lehetővé vált, átformált 
elképzelés, tehát , éjjeli éberálom" csupán, akkor egyszersmind 
megértjük, hogy az álomképződés folyamata az éjszakai ingert 
föl tudja függeszteni és kielégítést tud nyújtani, hiszen az éber- 
álmodás is kielégüléssel járó működés és csupán ezért válik 
szokássá. 
5". De nemcsak ez a nyelvszokás nyilvánúl meg ebben az érte- 
lemben, hanem egyéb is. Ismert közmondások hangoztatják: 
a disznó makkról álmodik, a lud kukoricáról; vagy kérdezik: 
miről álmodik a tyúk? — kölesről. A közmondás tehát még 
mélyebbre bocsátkozik le, mint mi, leszáll a gyermektől az 
állatig, és azt mondja, hogy az álom tartalma szükséglet 
kielégítése. Igen sok szólásmód céloz ugyanerre: , álomszerűen 
szép", ,álmomban sem jutott volna az eszembe, , legmerészebb 
álmomban sem képzeltem volna". A nyelvszokásnak nyilván- 
való részrehajlása rejlik ebben. Hiszen, vannak szorongásos álmok 
és kellemetlen vagy közömbös tartalmú álmok is, de ezek nem 
termékenyítették meg a nyelvszokást. Ismer ugyan , rossz" álmokat, 
de számára az álom általában mégis csak az édes vágyteljesülés. 
És nincs is közmondás, amely arról biztosítana, hogy a disznó 
vagy a lud leölésről álmodik. 

Persze elképzelhetetlen, hogy az álom vágyteljesítő jellegét 
az álomról értekező szerzők ne vették volna észre. Sőt, ez nagyon 
gyakran megtörtént; de egyiküknek sem jutott az eszébe, hogy 

ezt a jellemvonást általánosnak ismerje el és az álom magya- 
rázatának sarkpontjává tegye. Valóban elképzelhetjük, és erre rá is 
fogunk térni, mi gátolhatta őket ebben. 

De most figyeljék csak meg, hogy a gyermekálmok mél- 
tatásából a fölvilágosítások milyen tömegét nyertük és mindezt 
jóformán fáradság nélkül! Az álom működése, mint az alvás 
őrzője, keletkezése két egymással vetélkedő szándékból, amelyek 
közül az egyik, az alvási vágy, állandó marad, a másik egy lelki 
inger kielégítésére törekszik, annak a bizonyitékai, hogy az álom 
értelmes lelki aktus, és két főjellemvonása: a vágyteljesülés és 
a hallucinációs élmény. És közben szinte megfeledkeztünk 
arról, hogy pszichoanalizist űzünk. Az elvétésekhez való kap- 
csolódáson kivül nem volt munkánknak sajátos szinezete. Bármely 
pszichológus, aki a lélekelemzés előfeltételeiről mitsem tud, meg- 
adhatta volna ezeket a fölvilágosításokat a gyermekálmokról. 
Miért nem tette meg ezt egyikük sem? 

Ha csak olyan álmok volnának, mint a gyermekies álmok, 
akkor a kérdést megoldottuk volna, föladatunk befejezést nyerne, 
éspedig az álmodó kikérdezése, a tudattalan belevonása és 
a szabad képzettársítás igénybevétele nélkül.  Noshát, innen 
indul ki nyilván a föladatunk folytatása. Már ismételten tapasz- 
taltuk, hogy oly sajátságok, amelyeket általános érvényüeknek 
mondtak, később csak bizonyos számú álomra és csak az álmok 
bizonyos fajtájára igazolódtak be. Számunkra tehát arról van 
szó, vajjon a gyermeki álmokból levont általános  jellem- 
vonások tartósabbak-e, érvényesek-e azokra az álmokra nézve 
is, amelyek nem átlátszóak, amelyeknek nyilvánvaló tartalma 
semmi vonatkozást sem mutat egy fönnmaradt nappali 
vágyhoz. Az a fölfogásunk, hogy ezek a másfajta álmok 
messzemenő  eltorzításon estek át és ezért egyelőre nem 
itélhetők meg. Azt is sejtjük, hogy ennek az eltorzításnak a földeri- 
téséhez szükségünk lesz a pszichoanalitikus módszerre, amit a gyer- 
meki álmoknak éppen az imént nyert megértésénél nélkülözhettünk. 


S. Freud: Bevezetés a pszichoanalizisbe. ag 

Mindenesetre akad az eltorzítástól mentes álmoknak még egy 
osztálya, amelyek, hasonlóan a gyermekálmokhoz, könnyen föl- 
ismerhetők  vágyteljesítő mivoltukban. Ezek azok az álmok, 
amelyeket egész életünkben parancsoló testi szükséglet idéz elő: az 
éhség, a szomjuság, a nemi szükséglet, tehát vágyteljesülések 
belső testi ingerekre való : visszahatásképpen. Így följegyeztem egy 
19 hónapos leányka álmát, amely étrend-felsorolásból állott, 
nevének hozzáfüzésével (Anna F..., eper, szeder, rántotta, 
papi), visszahaatásként egy rossz emésztés miatt elrendelt bőjtnapra ; 
ezt a megbetegedést pedig éppen az álomban említett gyümölcstől 
származtatták. Egyidejüleg a nagyanya is — kora az únokáét éppen 
hetvenre egészítette ki — vándorveséjének nyugtalansága miatt egy 
napi bőjtre volt kárhoztatva, és ugyanazon éjjel azt álmodta, 
hogy vendégségbe hívták és a legizletesebb falatokat rakták a 
tányérjára. . Kiéheztetett foglyokon és utazások, expediciók alatt 
nélkülözések közt élő személyeken tett megfigyelések arra tani- 
tanak, hogy ilyen körülmények között rendszeresen ezeknek 
a szükségleteknek a kielégítéséről szoktak álmodni. Igy Nord e n- 
skjöld Ottó, a vele áttelelt legénységről, , Antarctic" c. köny- 
vében (1904, I. kötet, 336. old.) így számol be: , Legbensőbb 
gondolataink irányára nagyon jellemzőek voltak az álmaink ; 
ezek sohasem voltak élénkebbek és számosabbak, mint éppen 
most. Még azok a társaink is, akik különben csak kivételesen 
álmodtak, reggelre kelve, amikor kicseréltük az ebből a képzelet- 
világból nyert friss tapasztalatainkat, hosszú történeteket tudtak 
elbeszélni. Mindegyik arról a külső világról szólt, amely jelenleg 
oly távol esett tőlünk, de sokszor hozzáidomultak mostani 
körülményeinkhez . . . Evés és ivás volt különben az a központ, 
amely körül álmaink a legtöbbször forogtak. . Egyikünk, aki 
éjjente dúskált abban, hogy nagy társasággal ebédel, egészen 
boldog volt, amikor reggel beszámolhatott róla, hogy három- 
fogásos ebédet fogyasztott el; egy másik dohányról álmodott, egész 
dohányhegyekről; ismét egy másik hajóról, amely duzzadó vitorlák - 

kal nyílt tengeren közeledett felénk. Még egy másik álom is meg- 
érdemli, hogy megemlítsük: A levélhordó jön a póstával és 
hosszasan elmagyarázza, hogy a pósta miért váratott magára oly 
soká; összekeverve adta ugyanis le és csak nagy üggyel-bajjal 
sikerült ismét visszakapnia. Természetesen az álomban még sokkaj 
lehetetlenebb dolgokkal is foglalkoztunk, egészen föltünő volt 
azonban a képzelet hiánya majd minden . álomban, amelyet 
magam álmodtam vagy elbeszélni hallottam. Bizonyára nagyon 
érdekelhetné a lélektant, ha mindezeket az álmokat följegyeztük 
volna. De könnyen meg lehet érteni, mennyire sóvárogtunk az 
alvásra, mivel mindazt nyújtotta, amit valamennyien a leg- 
forróbban kivántunk." Du Prel nyomán idézem még: , Mungo 
Park, egy afrikai utazása alkalmával, közel az eltikkadáshoz, 
szüntelenül hazájának vizben bővelkedő völgyeiről és berkeiről 
álmodott. Így a magdeburgi csillagbörtönben az éhségtől gyötrődő 
Trenck is dús lakomáknak közepette látta magát, és George 
Back, Franklin első expediciójának egyik résztvevője, amikor 
szörnyű nélkülözései következtében közel volt az éhhalálhoz, 
állandó anés rendszeresen bőséges lakomákról álmodott." 

Aki azzal, hogy vacsorára erősen füszerezett ételeket eszik, 
éjjelre szomjuságot okoz magának, könnyen álmodja aztán, hogy 
iszik. Természetesen lehetetlenség hevesebb éhséget vagy szomju- 
ságot az álom utján elintézni; az ilyen álomból szomjasan 
ébredünk és igazi vizet kell innunk. Az álom teljesítménye 
ebben az esetben gyakorlatilag csekély, de nem kevésbé világos, 
hogy annak a célnak a szolgálatában merült föl, . hogy az 
alvást a fölébredésre és cselekvésre szorító inger ellen biztosítsa. 
Csekélyebb mértékü szükségleteken a kielégülési álmok gyakran 
átsegitenek. 

Éppígy a nemi ingerek hatására is kielégüléseket nyújt az 
álom, ezek a kielégülések azonban emlitésreméltó sajátosságokat 
mutatnak. A nemi ösztönnek azon tulajdonsága következtében, 
hogy tárgyától egy fókkal kevésbé látszik függni, mint az éhség 

és a szomjuság, a kielégülés a magömléses álomban valóságos 
lehet, és a tárgyhoz való viszonynak bizonyos, később említendő, 
nehézségénél fogva különösen gyakran megtörténik, hogy a reális 
kielégülés mégis csak határozatlan és eltorzított álomtartalomhoz 
csatlakozik. A polluciós álmoknak ez a sajátossága teszi őket, 
ahogy 0. Rank ezt észrevette, az álomeltorzítás tanulmányo- 
zására alkalmas tárggyá. Különben a felnőttek valamennyi 
szükségleti álma a kielégülésen kivül még egyebét is szokott 
tartalmazni, olyasvalamit, ami tisztán lelki ingerforrásokból szár- 
mazik és megértéséhez értelmezésre szorúl. 

Nem akarjuk azt állítani, hogy a felnőttek gyermekies módon 
képződő vágyteljesülési álmai csupán az említett parancsoló 
szükségletekre való  visszahatásképpen jelentkeznek. Éppenígy 
ismerünk, bizonyos uralkodó helyzetek hatása alatt, ilyenfajtájú 
rövid és világos álmokat, amelyek kétségtelenül lelki inger- 
forrásból fakadnak. Ilyenek pl. a türelmetlenségi álmok, amikor 
valaki előkészületeket tett az elutazásra, fontos szinházi eseményre, 
előadásra, látogatásra, és most megálmodja várakozásának korai 
beteljesülését, tehát az élményt megelőző éjjelen elérte célját, 
magát a szinházban, a házigazdával való beszélgetés közben látja. 
Vagy, a helyes érzékkel kényelmi álmoknak nevezettek, amikor 
valaki, aki szeret sokat aludni, azt álmodja, hogy már fölkelt, 
mosakodik, vagy az iskolában van, miközben a valóságban 
folytatja alvását, tehát inkább álmában kel fel, mint a való- 
ságban. Az alvás vágya, amelyről úgy találtuk, hogy rendszeresen 
része van az álom alakitásában, ezekben az álmokban hangossá 
válik és bennük lényeges álomalakitónak mutatkozik. Az alvás 
szükséglete joggal sorakozik a többi nagy testi szükséglet közé. 

A müncheni Schack-képtár egy Schwind-képének máso- 
latán mutatom be itt, hogy a festő milyen helyesen fogta föl 
az álom keletkezését az uralkodó helyzetből." Ez , A rab álma", 
amelynek nem lehet egyéb tartalma a kiszabadulásnál. Nagyon 

jó ötlet, hogy a kiszabadulás az ablakon át fog megtörténni, 
mert az ablakon keresztül hatolt be a fényinger, ami véget vet 
a: rab alvásának. Az egymás fölött álló gnómok valószinüleg 
a rab saját egymásra következő helyzeteit képviselik, amelyeket 
az ablak pereméig való felkuszáskor el kellene . foglalnia, és, ha 
nem tévedek és nem magyarázok bele a müvész ábrázolásába 
tulságosan sok szándékosságot, a legfelülső a gnómok közül, az, 
aki. a rácsot átfürészeli, vagyis azt teszi, amit a rab maga 
szeretne megtenni, azonos arcvonásu vele. új 

A gyermekálmokon és ezeken a gyermekies tipusu álmokon 
kivül minden más álomban; mint mondottuk, az álomeltorzítás 
gátlólag áll utunkba. Egyelőre nem mondhatjuk meg, vajjon 
ezek is vágyteljesülések-e, mint ahogy sejtjük; a nyilvánvaló 
tartalmukból nem találhatjuk ki, melyik lelki ingernek köszönik 
eredetüket, és nem tudjuk bebizonyitani, hogy ezek szintúgy 
igyekeznek ezt az ingert eltávolítani vagy elintézni. Értelmezni, 
azaz lefordítani kell őket, eltorzításaikat meg nem történtekké 
kell tenni, nyilvánvaló tartalmukat a lappangóval kell helyet- 
tesíteni, mielőtt itéletet alkothatnánk arról, hogy mindazt, amit 

gyermekies álmoknál találtunk, szabad-e valamennyi álomra 
érvényesnek mondanunk. 

AZ ÁLOMCENZURA 


H"SS és Uraim! Az álom keletkezését, lényegét és műkö- 
dését a gyermekálmok vizsgálatából . megismertük. -A z 
álom az alvást zavaró (lelki) ingerek kiküszöbö- 
lése hallucinációs kielégülés útján. Igaz ugyan, 
hogy a felnőttek álmai közül csak egy csoportra vetíthettünk 
fényt, . arra, amelyet gyermekies tipusú álmoknak neveztünk. 
Hogy miképpen állunk a többiekkel, azt még nem. tudjuk,.-de 
nem is értjük meg őket. Egyelőre oly eredményhez jutottunk, 

amelynek jelentőségét nem akarjuk lebecsülni. Valahányszor 
az álom tökéletesen érthető előttünk, hallucinációs vágyteljesü- 
lésnek bizonyul. Ez az összetalálkozás nem lehet véletlen és 
nem lehet közömbös. 

Másfajtájú álmokról különböző meggondolások és az elvé- 
tések fölfogásával való analógia alapján föltesszük, hogy ismeret- 
len tartalomnak eltorzított helyettesítői és először vissza kel! 
erre vezetni őket. Ennek az álomeltorzításnak a vizsgá- 
lata, megértése lesz mármost első feladatunk. 

Az álomeltorzítás az, ami az álmot idegenszerűvé és értelmet- 
lenné teszi. Többfélét akarunk róla tudni: először is, hogy 
honnan ered, a dinámizmusát; másodszor, hogy mit művel; és 
végül, hogy miként csinálja ezt. Azt is mondhatjuk, hogy az 
álomeltorzítás az álommunka műve. Le akarjuk írni az álom- 
munkát és vissza akarjuk vezetni a benne működő erőkre. 

És most hallgassák meg a következő álmot. Egy körünkbe 
tartozó hölgy jegyezte fel"; adatai szerint nagytekintélyü, finom 
műveltségü idősebb uriasszonytól származik. Az álom nem volt 
pszichoanalizis tárgya. Ismertetője megjegyzi, hogy pszichoanali- 
tikusok számára nem szorul értelmezésre. Az álmodó maga sem 
értelmezte az álmot, de itéletet alkotott róla és annyira elitélte, 
mintha megértette volna. Mert így nyilatkozott róla: És ilyen 
utálatos, ostoba zagyvalékot álmodik össze egy ötvenéves asszony, 
akinek éjjel-nappal nem jár egyéb a fejében, mint a gyermeké- 
ről való gondoskodás! 

Most pedig halljuk az álmot a , szerelmi-szolgálatokról" . 
adAz első számu helyőrségi kórházba megy és a kapuban álló 
őrnek azt mondja, hogy ... (előtte ismeretlen nevet említ) fő- 
orvossal kell beszélnie, mert szolgálatot akar teljesíteni a kórház- 
ban. Közben a szolgálat" szót úgy hangsulyozza, hogy az altiszt 
rögtön észreveszi, hogy ,szerelmi szolgálatról van szó. Minthogy 
idősebb asszony, némi habozás után beengedi. Azonban ahelyett, 
—— 1) Dr. Hermine Hug-Hellmutho 

hogy a főorvoshoz jutna, egy nagy, barátságtalan szobába ér, 
ahol egy hosszú asztal körül sok tiszt és katonaorvos áll és ül. 
djánlatával egy törzsorvoshoz fordúl, aki alig néhány szó" után 
megérti. Álombeli beszédének szövege ez: ,Én és Bécs városának 
számos asszonya és leánya készségesen rendelkezésre állunk, hogy 
a katonáknak, a legénységnek és tiszteknek különbség nélkül..." 
Itt az álomban mormogás következik. Amde, hogy az összes 
jelenlévők helyesen értették meg, ezt látja a tisztek részben zavart, 
részben kaján arckifejezéséből. A hölgy folytatja: , Tudom, hogy 
elhatározásunk idegenszerűen hangzik, de mi halálos komoly- 
sággal gondoltuk meg. A katonától a harcmezőn ugyancsak nem 
kérdezik, vajjon meg akar-e halni vagy sem". Percekig tartó 
kínos csönd következik. A törzsorvos átöleli derekát és így szól: 
, Vagyságos asszonyom, képzelje el, hogy tényleg arra kerülne 
a sor . . . (mormogás). Az asszony kibontakozik a karjai közül, 
azzal a gondolattal, hogy: ugyan, az egyik olyan, akár a másik 
és így felel: Istenem, én öreg asszony vagyok és talán nem is 
kerülök abba a helyzetbe. Különben egy föltételt be kellene tar- 
tani: a kor méltánylását; hogy egy idősebb "asszony ne egy 
egész fiatal legénynek... (mormogá9; ez borzasztó volna". — 
A törzsorvos: , Tökéletesen megértem. Néhány tiszt, köztük az 
is, aki fiatalabb éveiben udvarolt neki, hangosan fölnevet, és 
a hölgy azt kivánja, hogy vezessék főorvos ismerőséhez, hogy 
mindent elrendezzenek. Eközben, legnagyobb megdöbbenésére, eszébe 
ötlik, hogy nem tudja a főorvos nevét. A törzsorvos mindazon- 
által nagyon udvariasan és tiszteletteljesen útbaigazítja, hogy 
egy nagyon keskeny vas-csigalépcsőn, amely a szobából egyenesen 
a felsőbb emeletekre vezet, a második emeletre menjen. 4 lépcsőn 
fölmenet hallja, amint egy tiszt megszólal: Óriási elhatározás, 
mellékes, fiatal-e vagy öreg az illető; le a kalappal! 

dz asszony, azzal az érzéssel, hogy egyszerűen a kötelességét 
teljesíti, megy fölfelé a végnélküli lépcsőkön. 

Ez az álom rövid néhány héten belül — amint a hölgy 

megjegyzi — egészen jelentéktelen és meglehetősen értelmetlen 
változtatásokkal még kétszer megismétlődik." 

Az álom, lefolyását tekintve, éberálomnak felel meg; csak 
kevés helyen törik meg, és tartalmának nem egy részletét lehetett 
volna kérdezősködéssel tisztázni, ez azonban, mint tudják, elmaradt. 
Ami mindazonáltal föltünő és számunkra érdekes, az az, hogy 
az álom többhelyütt hézagos, nem az emlékezetnek, hanem a 
tartalomnak a hiányát mutatja. Három helyen a tartalom mint- 
egy kitörlődött; a beszédeket, amelyekben ezek a hézagok el- 
helyeződnek, mormogás szakítja félbe. Minthogy nem végeztünk 
analizist, szigorúan véve nincs is jogunk, hogy az álom értel- 
méről véleményt nyilvánítsunk. De vannak bizonyos utalások, 
amelyekből következtethetünk valamire, például a , szerelmi-szolgá- 
lat" szóból, és mindenekelőtt kiegészítésre késztetnek a beszédnek 
ama részei, amelyek a mormogást közvetlenül megelőzik; ezek 
a kiegészítések pedig csakis egyértelműek lehetnek. Ha beilleszt- 
jük őket a helyükre, akkor olyan tartalmú fantáziához jutunk, 
amely szerint az álmodó kész, honleányi kötelességének teljesí- 
téseképpen, személyét a hadsereg, tisztek és legénység, szerelmi 
szükségleteinek kielégítése céljából rendelkezésre bocsátani. Mindez 
bizonyára nagyon megbotránkoztató, mintaképe a szemérmetlen, 
libidinózus fantáziának, ámde — az álomban elő sem fordul. 
Éppen ott, ahol az összefüggés megkövetelné ezt a beismerést, 
a nyilvánvaló álomban zavaros mormogás jelentkezik, valami 
veszendőbe ment vagy pedig elnyomatott. 

Remélem, kézenfekvőnek találják, hogy ezeknek a helyeknek 
éppen a botrányos mivolta adja meg elnyomatásuk motivumát. 
De hol találkoznak az ilyen eset hasonmásával? Napjainkban 
nem kell messze keresgélniök. Vegyenek kezükbe egy politikai 
napilapot és azt fogják találni, hogy itt-ott kimaradt a szöveg és a 
helyén fehér a papir. Tudják, hogy ez az ujságcenzura műve. 
Ezeken az üresen marádt helyeken volt valami, ami a magas 
cenzurahivatalnak nem tetszett és ezért ki kellett törülni. Önök 

azt hiszik, kár volt érte; nyilván ez volt az ujságban a legérde- 
kesebb, ez volt a ,legjava". 

Más esetekben nem a kész szövegre hatott a cenzura. A 
szerző előrelátta, milyen részeket kifogásolhatna a cenzura, 
és ezért óvatosan mérsékelte, enyhén megváltoztatta a mondani- 
valóját vagy beérte körülirásokkal és célzásokkal arra, amit volta- 
képpen a tollára akart venni. Ilyenkor az ujságban nincs is 
üres hely, de bizonyos kerülgetésekből és a kifejezések homályos- 


ságából kitalálhatják, hogy az iró már jóelőre tekintettel volt 
a cenzurára. . 

Nos, leszögezzük ezt a párhuzamot. Azt mondjuk, hogy a 
kihagyott, mormogásba burkolt álombeli beszéd is cenzurának 
esett áldozatul. Egyenesen álomcenzuráról beszélünk és 
ennek tulajdonítjuk az álomeltorzítás egy részét. Bárhol hézag 
mutatkozik a nyilvánvaló álomban, azt az álomcenzura idézte 
elő. Tovább is kellene mennünk és a cenzura megnyilvánulását 
minden esetben ott is fel kellene ismernünk, ahol valamely 
álomelemre különösen gyengén, határozatlanul és kétesen emlé- 
kezünk vissza más, élesebben kidomborodó elemek sorából. A 
cenzura azonban csak ritkán nyilvánul meg oly leplezetlenül, 
oly, mondhatnók, naivul, mint a , szerelmi szolgálatok" példa- 
ként felhozott álmában. Sokkal gyakrabban jut a cenzura ér- 
vényre a második tipus szerint, amennyiben az igazi helyett 
gyöngítéseket, megközelítéseket, célzásokat eredményez. 

Az álomcenzura egy harmadik megnyilvánulási módjának 
mását a hirlapcenzura működéséből nem ismerem; de éppen 
ezt tudom az egyetlen eddig  analizált álompéldánkon föl- 
mutatni. Emlékeznek még a ,három rossz szinházjegy 1 forint 
530 krajcár-ért" részletet tartalmazó álomra. Ennek az álomnak 
lappangó gondolatai közt ott volt az előtérben az ,elsietettség", 
a ,ttúlkorán-valóság" eleme. Ilyesformán: oktalanság volt, oly 
korán férjhez menni, — oktalanság volt az.is, oly korán 
szinházjegyeket venni, — nevetséges volt a sógornő részéről, hogy 

a pénzét oly sietve kiadta, hogy ékszert vásároljon érte magá- 
nak. Az álomgondolatoknak ebből a központi eleméből nem 
ment át semmi sem a nyilvánvaló álomba; itt a szinházba-mene- 
tel és a jegyszerzés került a középpontba. A hangsúlynak ez az 
eltolása, a tartalmi elemeknek ez az átcsoportosítása a nyilván- 
való álmot a lappangó álomgondolatokhoz képest annyira meg- 
változtatja, hogy senki sem sejtené az utóbbiakat az előbbiek 
mögött. Ez a hangsúly-eltolódás az álomeltorzítás egyik főeszköze 
és ez ruházza föl az álmot azzal az idegenszerűséggel, ami miatt 
"maga az álmodó sem akarná saját termékének elismerni. 

A kihagyás, a megváltoztatás, az anyag átcsoportosítása tehát 
az álomcenzura hatása és az álomeltorzítás eszköze. Maga az 
álomcenzura a bennünket most foglalkoztató  álomeltorzítás 
előidézője, vagy egyike az előidézőinek. A megváltoztatást és 
az átcsoportosítást ,eltolás"-nak is szoktuk nevezni. 

E megjegyzések után, amelyeket az álomcenzura hatásáról 
tettünk, most a dinámikája felé fordulunk. Remélem, hogy ezt 
a kifejezést nem veszik tulságosan megszemélyesített értelemben 
és az álom-cenzort nem képzelik el úgy, mintha egy szigorú 
emberke vagy egy szellem volna, aki valamelyik agykamrácskában 
él és ott látja el hivatalát, de nem is veszik tulságosan helyhez- 
kötötten, úgy, hogy ,agyi központot gondolnak el, amelyből 
ilyen cenzuráló hatás áramlana ki és ez a hatás ennek a köz- 
pontnak a  megsérülésével vagy eltávolításával  megszünnék. 
Egyelőre nem egyéb ez, mint egy dinámikus vonatkozás jól 
felhasználható műszava. Ez a szó nem állja útját annak a kér- 
désnek, vajjon milyen szándékok és milyen szándékokra fejtenek 
ki ilyen hatást; nem lep meg bennünket, ha megtudjuk, hogy 
egyszer már régebben is beleütköztünk az álomcenzurába, talán 
anélkül, hogy észrevettük volna. 

És valóban így is történt. Emlékezzenek csak vissza arra, hogy, 
amikor a szabad képzettársítás módszerét alkalmazni kezdtük, 
meglepő tapasztalatra jutottunk. Éreznünk kellett, hogy fárado- 

zásainkkal, amelyekkel az álom elemétől a tudattalan elemhez, 
a pótlás eredetijéhez akartunk eljutni, itt ellentállás helyez- 
kedett szembe. Amint mondottuk, ez az ellentállás különböző 
fokú lehet, egyszer igen erős, máskor alig számbajövő. Az utóbbi 
esetben az álomfejtő munkának csak kevés közbeeső tagot kell 
érintenie; de ha az ellentállás erős, akkor az elemből kiindulva 
hosszú társítási sorokat kell magunk mögött hagyni, a kiindulási 
ponttól messzire el kell térnünk, és útközben mindazokat a nehéz- 
ségeket le kell küzdenünk, amelyek bíráló ellenvetéseknek 
mutatkoznak az ötlettel szemben. Ami az értelmezés munkája 
közben ellentállásként lép elénk, azt mármost álomcenzura 
gyanánt az álommunkába kell bevezetnünk. Az ellentállás az 
álomfejtéssel szemben csupán objektiválódása az álomcenzurá- 
nak. Azt is igazolja, hogy a cenzura ereje nem merült ki 
azzal, hogy előidézte az álom eltorzítását, úgyszintén, hogy 
nem szünt meg azóta, hanem, azzal a szándékkal, hogy az 
eltorzítást fenntartsa, maradandó intézményként továbbra is 
fennáll. Különben éppenúgy, mint ahogy álomfejtés közben az 
ellentállás minden elemnél váltakozó erejü volt, úgy a cenzura 
által előidézett eltorzításnak is ugyanabban az álomban minden 
egyes elemnél különböző mértékben kellett sikerülnie. Ha össze- 
hásonlitjuk a nyilvánvaló és a lappangó álmot, akkor azt látjuk, 
hogy egyes lappangó elemek teljesen kiküszöbölődtek, mások 
többé-kevésbbé módosultak, mások viszont változatlanúl, sőt talán 
megerősödve kerültek át a nyilvánvaló álomtartalomba. 

Azt akartuk azonban megvizsgálni, hogy a cenzura milyen 
szándékokból ered és milyen szándékok ellen müködik. Nos, az 
álom, sőt talán az emberélet megértésének erre az alapvető 
kérdésére is könnyen adódik felelet, ha a megfejtésre került 
álmok során végigpillantunk. A cenzurát kifejtő törekvések 
olyanok, amelyeket az álmodó éber itélete elismer, amelyekkel 
egyetért. Biztosítom Önöket arról, hogy, ha valamely álmuknak 
kifogástalanúl végrehajtott megfejtését nem akarják elfogadni, 

ezt ugyanazokból a motivumokból teszik, amelyekből kifolyólag 
az álomcenzura működött, az álom eltorzítása létrejött és az 
értelmezése szükségessé vált. Gondoljanak az ötvenéves hölgy 
álmára. Az álmot, anélkül, hogy értelmezte volna, utálatosnak 
találja; még hevesebben felháborodott volna, ha Hug doktor- 
asszony az elengedhetetlen értelmezésből közölt volna vele valamit, 
s éppen emiatt az elítélés miatt került álmába a megbotrán- 
koztató részek helyén a mormogás. 

Azokat a szándékokat azonban, amelyekkel az álomcenzura 
szembehelyezkedik, először is ennek a fórumnak az álláspontjából 
kiindulva kell leirni. Ekkor pedig csak azt mondhatjuk, hogy 
azok mindenképpen elvetendő természetüek, erkölcsi, esztétikai 
és társadalmi szempontból botrányosak, olyan dolgok, amikre nem 
is merészkedünk gondolni, vagy csak utálattal gondolunk reájuk. 
Ezek a cenzurált és az álomban eltorzítottan kifejezésre jutott 
vágyak elsősorban korlátlan és kiméletlen önzés megnyilvánulásai. 
Éspedig a magunk én-je. minden álomban helyet foglal s 
mindegyikben főszerepet játszik, olyankor is, ha a nyilvánvaló 
tartalomban jól el tud rejtőzködni. Az álomnak .ez a ,sacro 
egoismo" -ja bizonyára összefügg az alvásra való beállítással, hiszen 
ez a beállítás az érdeklődésnek az egész külvilágtól való elvoná- 
sában nyilvánúl meg. 

A minden erkölcsi béklyótól felszabadult én azonosítja magát 
a nemi törekvések valamennyi igényével, olyanokkal, amelyeket 
esztétikai neveltségünk régen elitélt, s olyanokkal, amelyek min- 
den korlátozó erkölcsi követelménynek ellentmondanak. Az 
élvezetre való törekvés — a libidó, ahogyan mi nevezzük . — 
gátlás nélkül választja tárgyait, éspedig a tilosakat a legszive- 
sebben. Nemcsak másnak a feleségét, hanem elsősorban. vér- 
fertőzéses, emberi közmegegyezés által szentté avatott tárgyakat: 
férfinél az anyát és a nővért, nőnél az atyát és a fivért. (50 éves 
hölgyünk álma is incesztusos, libidója félreismerhetetlenül fiára 
irányúl.) Oly gerjedelmek, amelyeket az emberi természettől 

távolesőnek tartunk, elég erőseknek mutatkoznak arra, hogy 
álmokat keltsenek. A gyűlölet is korlátlanul kitombolja magát. 
Bosszú- és halálvágy a legközelebbállók, az életben legjobban 
szeretett emberek, a szülők, a testvérek, a házastársak, a tulajdon 
gyermekek iránt, nem szokatlan jelenség. Ezek a cenzurált 
vágyak mintha a valóságos pokolból szállanának fel; éber 
állapotban való értelmezésük után semmilyen cenzura sem bánik 
velük el szerintünk eléggé szigorúan. 

E gonosz tartalomért azonban ne tegyenek az álomnak szemre- 
hányást. Hiszen csak nem felejtik el, hogy az az ártalmatlan, sőt 
hasznos szerepe van, hogy az alvást a Zavarásoktól megoltalmazza. 
Az ilyen rosszaság nem lényege az álomnak. Hiszen azt is 
tudják, hogy vannak álmok, amelyeket jogos vágyak és sürgős 
testiszükségletek  kielégítéseként ismerhetünk fel. Igaz, hogy 
ezekben nincs is álomeltorzítás; de erre nincs is szükségük, 
eleget tehetnek a föladatuknak anélkül, hogy az én erkölcsi és 
esztétikai törekvéseit megsértenék. Azt se tévesszék szem elől, 
hogy az álomeltorzítás két tényezővel arányos. Egyrészt annál 
nagyobb lesz, minél kárhozatosabb a cenzurálandó vágy, más- 
részt meg abban az arányban is nő, minél szigorúbban érvénye- 
sülnek pillanatnyilag a cenzura követelményei. Egy fiatal, 
szigorúan nevelt és tartózkodó leány éppen azért kérlelhetetlen 
cenzurával fog oly álomrezdüléseket eltorzítani, amelyeket 
nekünk, orvosoknak, például megengedett, ártatlan, libidinózus 
vágyak gyanánt kellene elismernünk, s amelyeket egy évtized 
mulva maga az álmodó is így fog megitélni. 

Különben még korántsem tartunk ott, hogy az értelmezés 
munkájának ez az eredménye már felháboríthasson bennünket. 
Azt hiszem, hogy még nem értjük egészen; mindenekelőtt 
azonban az a feladat vár reánk, hogy eredményünket esetleges 
támadásokkal szemben biztosítsuk. Nem is olyan nehéz meglelni 
a sebezhető pontját. Álomfejtéseink azon előfeltételek alapján 
történtek — az imént be is vallottuk őket —, hogy az álomnak 

egyáltalában értelme van, hogy ezidőszerint tudattalan lelki folya- 
matok létezését a hipnótikus alvásról át szabad vinnünk a normális 
alvásra s hogy valamennyi ötlet szükségszerüen meghatározott, 
Ha előfeltevéseink alapján az álomfejtésnek kézenfekvő ered- 
ményeihez jutottunk volna, akkor joggal következtethetnénk, 
hogy ezek az előfeltételek helyesek voltak. De mitévők 
legyünk, ha ezek az eredmények olyanok, mint aminőknek 
éppen vázoltuk őket? Hiszen akkor egyszerüen azt mondhatjuk : 
ezek lehetetlen, esztelen, legalábbis nagyon valószinütlen ered- 
mények, tehát valami hiba volt már az előfeltételekben. Vagy 
mégsem lelki tünemény az álom, vagy nincs semmi tudattalan 
a normális állapotban, vagy pedig valahol sántit a módszerünk. 
Nem egyszerübb és kielégitőbb-e vajjon ezt föltenni, mint 
azokat a szörnyűségeket, amelyeket előfeltételeink alapján állitólag 
fölfedeztünk ? 

Mindakettő! Egyszerübb is és kielégitőbb is, ám azért nem 
éppen szükségszerüleg helyesebb. Ne siessük el a dolgot, a kérdés 
még nem érett meg a döntésre. Mindenekelőtt még erősbíthetjük 
az álomfejtésünk ellen felhozott birálatot. Hogy ennek az ered- 
ményei olyan kevéssé örvendetesek s annyira gusztustalanok, az 
talán nem , esne oly súlyosan latba. Erősebb az az érv, hogy az 
álmodó, akinek álma értelmezése alapján ilyen vágytörekvéseket 
tulajdonítunk, ezeket a legnyomatékosabban és jó érveléssel 
elhárítja magától. Micsoda ?, mondja az egyik, az álomból be 
akarja Ön bizonyítani, hogy sajnálom azt az összeget, amelyet 
hugom kelengyéjére és öcsém neveltetésére fordítottam ? De hiszen ez 
lehetetlen; hiszen én csak a testvéreimért dolgozom, nem is 
törődöm egyébbel az életben, minthogy a kötelességemet telje- 
sítsemi velük szemben, ahogy? ezt, mint köztük a legidősebb, 
megboldogult anyánknak megigértem. Vagy egy álmodó nő ezt 
mondja: Az uram halálát kivánnám? De hisz?" ez fölháborító 
ostobaság! Nemcsak hogy a legboldogabb házasságban élünk 
— ezt Ön valószinüleg nem hiszi el —, ám a halála meg is fosz- 

tana mindentől, amim csak van még ezen a világon. Vagy másvalaki 
azt fogja ellenünk szegezni : Érzéki vágyaim lennének nővérem 
iránt? Nevetséges, rá se nézek; nem szivelhetjük egymást 
s évek óta egyetlen szót sem váltottam vele. Talán könnyen 
vennők még a dolgot, ha ezek az álmodók a nekik tulajdonított 
törekvéseket nem erősitenék meg vagy tagadnák ; azt mondhatnók, 
hogy ezek olyan dolgok éppen, amiket nem tudnak magukról. 
Hogy azonban az ilyen megfejtett vágynak a merő ellentétét 
érzik és ennek az ellentétnek az előtérbenállását életmódjukkal 
be is tudják bizonyítani, az végül mégis csak gondolkodóba 
ejthet bennünket. Nem volna most itt a legfőbb ideje, hogy az 
álomfejtésre fordított minden munkánkat félredobjuk, mint 
olyasvalamit, amit az eredményei ad absurdum vezettek ? 

Nem, még nem jött el az ideje. Ez az erősebb érv is szét- 
foszlik, ha birálattal közelítjük meg. Ha föltesszük, hogy vannak 
a lelki-életben tudattalan törekvések, akkor semmi bizonyító 
ereje sincs annak, ha a velük ellentétesek a tudatos életben 
uralkodóaknak mutatkoznak. Talán van helye a lelki-életben 
ellentétes törekvéseknek is, ellentmondásoknak, amik egymás 
mellett megállnak ; sőt, lehetséges, hogy éppen az egyik érzület 
uralmának tulnyomó volta a föltétele annak, hogy az ellentéte 
tudattalanná váljék. Tehát mégis az először fölvetett ellent- 
mondásnál kell megmaradnunk, hogy tudniillik az álomfejtés 
eredményei nem egyszerüek és nagyon nem kivánatosak. Az 
elsőre az a válasz, hogy az egyszerű iránt való minden rajon- 
gásukkal az álom egyetlen problémáját sem tudják megoldani; 
itt mégiscsak rá kell fanyalodniok, hogy bonyolultabb viszonyo- 
kat tételezzenek fel. A másodikra pedig az, hogy nyilvánvalóan 
helytelenül járnak el, ha a tetszést vagy visszatetszést, amit 
éreznek, tudományos itélet motivumaként használják fel. Mi 
következik abból, hogy az álomfejtés eredményei Önök előtt oly 
kevéssé örvendeteseknek, sőt  megszégyenítőeknek s visszataszi- 
tóaknak tünnek fel? Ca nempéche pas dexister, ezt hallottam 

fiatal orvos koromban mesterem, Charcot, szájából hasonló 
alkalommal. Alázatosnak kell lenni, a rokonszenvet és ellen- 
szenvet szépen háttérbe kell tolni, ha valaki meg akarja ismerni, 
mi valóságos ezen a világon. Ha egy fizikus be tudja Önök- 
nek bizonyítani, hogy e föld szerves életének rövid időn 
belül teljes megdermedés miatt meg kell szünnie, merik-e 
vajjon vele szembe is hangoztatni: ez lehetetlenség, ez a kilátás 
tulságosan kellemetlen ? Ázt hiszem, hallgatni fognak mindaddig, 
amig nem jön egy másik fizikus és az előbbi föltevéseiben vagy 
számitásaiban hibát nem mutat ki. Ha azt, ami Önöknek 
kellemetlen, elhárítják maguktól, akkor egyenesen megismétlik 
az álomképzés mechanizmusát, ahelyett hogy megértenék és 
ezzel legyőznék. 

Akkor aztán talán megigérik, hogy eltekintenek a cenzurázott 
álomvágy visszataszító sajátosságától, és már csak arra az elvi állás- 
pontra szoritkoznak, hogy mindazonáltal mégis csak valószinütlen, 
hogy az ember alkatában a gonosznak ilyen nagy teret kelljen 
engedélyezni. De vajjon feljogosítják-e Önöket tulajdon tapasz- 
talataik, hogy ezt mondják? Nem akarok arról beszélni, hogyan 
tünnek föl önmaguk előtt; de találtak-e a  följebbvalóiknál 
és versenytársaiknál annyi jóakaratot,. az ellenségeiknél annyi 
lovagiasságot és a társaságukban oly kevés irigységet, hogy 
kötelezve lennének, hogy a gonosz önzésnek az emberi 
természetben való részesedése ellen fellépjenek? Nem tudják, 
mennyire féktelen és megbízhatatlan az emberek átlaga a nemi 
élet minden vonatkozásában ? Vagy nem tudják, hogy mindazokat 
a tulkapásokat és kicsapongásokat, amelyekről éjjelente álmodunk, 
ébrenjáró emberek nap-nap után büntettként tényleg el is 
követik? Mi egyebet tesz itt a  pszichoanalizis, mint hogy 
megerősíti Plato régi mondását: a jók azok, akik beérik 
vele, hogy arról álmodnak, amit a többiek, a gonoszak, valóban 
elkövetnek ? 

Most pedig fordítsák tekintetüket az egyénitől a nagy háború 

felé, amely még mindig dul Európában, gondoljanak a durva- 
ságnak, kegyetlenségnek, hazudozásnak arra a mérhetetlen halma- 
zára, amelynek most el szabad lepnie a kulturvilágot. Valóban 
azt hiszik, hogy egy maroknyi lelkiismeretlen akarnoknak és 
csábiítónak sikerült volna mindezeket a gonosz szellemeket " 
fölidéznie, ha az alárendeltek milliói nem volnának részesek 
a bünben? Ilyen körülmények között is sikra mernének szállni 
a rossznak az ember alkatából való kizárása mellett? 

Azt fogják ellenemvetni, hogy a háborút egyoldalúan itélem 
meg ; a háború felszínre hozta azt is, ami az emberben a legszebb 
és legnemesebb, a hősiességét, az önfeláldozását, a társadalmi 
érzését. Bizonyára, ámde ne legyenek Önök is büntársak éppen 
abban az igazságtalanságban, amelyet annyiszor követtek el 
a pszichoanalizissel szemben, amennyiben szemére hányták, hogy 
valamit tagad, mert a másikat állítja. Nem szándékunk, hogy 
az emberi természet nemes törekvéseit letagadjuk s nem is 
járultunk soha hozzá, hogy értéküket lebecsüljék. Ellenkezőleg ; 
nemcsak a cenzurált gonosz álomvágyakat mutatom meg Önöknek, 
hanem a cenzurát is, amely elnyomja és felismerhetetlenné 
teszi ezeket. Az emberi gonoszságnál csak azért időzünk nagyobb 
nyomatékkal, mert mások megtagadják; amivel az ember lelki 
élete jobbá ugyan nem válik, de érthetetlenné lesz. Ha aztán 
az egyoldalú erkölcsi értékelést feladjuk, az emberi természetben 
a gonosznak és a jónak viszonyához bizonyára meg fogjuk 
találni a helyesebb formulát. j 

Tehát ebben maradunk. Az álomfejtés körül végzett munkánk 
eredményeit nem kell föladnunk, ha elidegenitőnek találjuk is 
őket. Talán később más úton közeledhetünk a megértésükhöz. 
Egyelőre ehhez ragaszkodunk: az álomeltorzítás cenzura követ- 
kezménye, amelyet az én elismert törekvései valamely módon 
visszataszító  vágyakozások ellen érvényesítenek, amikor ezek 
a vágyakozások éjnek-idején, alvás alatt, megmozdulnak bennünk. 
Azon persze, hogy miért éppen éjszaka s hogy honnan szár- 

maznak ezek az elvetendő vágyak, még sok a kérdezni és 
kutatni való. 

Helytelen volna azonban, ha most elmulasztanók, hogy 
ezeknek a vizsgálatoknak egy másik eredményét kellőképpen 
kiemeljük. Azok az álombeli vágyak, amelyek alvás közben 
zavarni akarnak bennünket, ismeretlenek előttünk, hiszen csak 
az álom értelmezése útján értesülünk róluk; tehát a megtárgyalt 
értelemben jelenleg-tudattalanoknak kell neveznünk őket. De 
azt is hozzá kell tennünk, hogy ez a tudattalan több a jelenleg- 
tudattalannál. Hiszen az álmodó akkor is tagadja őket, amint 
ezt oly sok esetben tapasztaltuk, amikor az álom értelmezése 
útján már tudomást szerzett róluk. Ilyenkor az az eset ismét- 
lődik meg, amellyel először a , felböfögés" elszólási - esetének 
értelmezésénél találkoztunk, amikor is a szónok felháborodva 
biztosított arról, hogy sem akkor, sem bármikor azelőtt, főnöke 
ellenes tiszteletlen indulat nem jött tudatára. Már akkor kétel- 
kedtünk az effajta bizonykodás értékében s ezt azzal a föltevéssel 
helyettesítettük, hogy a szónok állandóan nem tud erről a benne 
meglévő indulatról. Ilyesmi ismétlődik meg mármost minden 
erősen eltorzított álom értelmezésénél és ezáltal nő a jelentősége 
felfogásunk számára. Most hát eljutottunk odáig, hogy elfogadhatjuk 
azt a föltevést, hogy vannak a lelki-életben folyamatok, törek- 
vések, amelyekről az ember egyáltalában nem tud, régesrég nem 
tud semmit, sőt talán sohasem tudott felőlük. A tudattalan így 
uj értelmet kap számunkra: a ,jelenleg" vagy , időközönként" 
eltünik a lényegéből, jelenthet állandóan tudattalant is, 
nemcsak ,jelenleg lappangót". Más alkalommal természetesen 
erről is többet kell majd hallanunk. 

TIZEDIK ELÓŐADAS 


A JELKÉP AZ ÁLOMBAN (SZIMBOLIK A) 


H s és Uraim! Azt találtuk, hogy az álom megértését 
gátló álomeltorzítás olyan cenzuráló működésnek a követ- 
kezménye, amely az elfogadhatatlan, tudattalan vágyrezdülések 
ellen irányul. De, természetesen, nem állítottuk azt, hogy a cen- 
zura volna az egyedüli tényező, amely az álomeltorzítást okozza, 
s az álom további tanulmányozásánál valóban azt a felfedezést 
tehetjük, hogy ebben a hatásban más tényezőknek is részük van. 
Ez annyit jelent, mintha azt mondanók, hogy ha az álom- 
cenzurát ki is kapcsolnák, mégsem tudnók az álmokat meg- 
érteni, a nyilvánvaló álom mégsem lenne azonos a lappangó 
álomgondolatokkal. 

Ezt a másik, az álmot átlátszatlanná tevő tényezőt, ezt az uj 
adalékot az álom eltorzításához akkor fedezzük fel, amikor mód- 
szerünk egy hézagosságára leszünk figyelmessé. Már megvallot- 
tam Önöknek, hogy az analizáltaknak az álom egyes elemeihez 
hellyel-közzel tényleg semmi sem jut az eszükbe. Természetesen, 
nem történik ez meg oly gyakran, amint ezek állítják; igen 
sok esetben az ötletet, ha kitartóak vagyunk, mégiscsak kicsikar- 
hatjuk. De mindazonáltal maradnak esetek, amelyekben csődöt 
mond a képzettársítás, vagy, ha kierőszakoltuk, nem szolgáltatja 
azt, amit elvárunk tőle. Ha pszichoanalitikus kezelés folyamán 
történik ez, akkor különös jelentőséget tulajdonítunk neki, olyat, 
amilyennel itt nincs dolgunk. De megesik ez normális emberek- 
nél végzett álomfejtés közben, vagy a magunk álmainak értel- 
mezése folyamán is. Mihelyt meggyőződünk, hogy ilyen ese- 
tekben a biztatás mitsem használ, végülis arra a felfedezésre 
jutunk, hogy ez a nem kivánt eset rendszeresen beáll bizonyos 
álomelemeknél és uj törvényszerüséget kezdünk felismerni ott, 


ahol először csak azt hittük, hogy a módszer kivételesen csütör- 
tököt mondott. 

Ilyenmódon kisértésbe jutunk, hogy ezeket a , néma" álom- 
elemeket magunk értelmezzük, a magunk eszközeivel lássunk 
hozzá a lefordításukhoz. Az az észlelet tolúl elénk, hogy vala- 
hányszor megengedjük ezt a pótlást, mindig kielégítő értel- 
met kapunk, viszont értelmetlen marad az álom s az össze- 
függés megszakad, amig csak erre a beavatkozásra el nem szánjuk 
magunkat. Sok teljesen hasonló eset felhalmozódásának jut az 
a szerep, hogy eleinte félénk kisérletünknek a kivánt bizonyos- 
ságot megadja. 

Mindezt kissé iskolásan ábrázolom, tanitási célokra azonban 
megengedett dolog ez s nincs is meghamisítva, csupán leegyszerű- 
sítve. 

Ilyenmódon az álomelemek egy sorára állandó forditásokat 
kapunk, tehát egészen hasonlóan ahhoz, ahogyan ezt népszerű 
álmoskönyveinkben minden megálmodott dologra megtaláljuk. 
De ne felejtsék el, hogy képzettársításos módszerünkben soha- 
sem jönnek az álomelemekhez tartozó állandó pótlások napfényre. 

Önök persze most mindjárt azt fogják mondani, hogy az 
értelmezésnek ez az útja még sokkal bizonytalanabbnak és meg- 
támadhatóbbnak látszik, mint az előbbi, a szabad képzettársítás 
útján nyert értelmezés. De van itt azért még valami. Ha 
ugyanis a tapasztalat alapján elég nagyszámban  gyüjtöttünk 
ilyen maradandó pótlásokat, akkor végülis csak megvalljuk, 
hogy az álomfejtés ezen részeit valóban a magunk ismerete 
alapján kellett volna elintézni, hogy tényleg érthetőek lehettek 
az álmodó ötletei nélkül is. Hogy honnan kellene az értelmüket 
ismerni, az fejtegetéseink második részében fog majd adódni. 

Az ilyen maradandó viszonyt az álomelem és lefordítása közt 
jelképesnek (szimbolikusnak) nevezzük, az álomelemet 
magát a tudattalan álomgondolat jelképének (szimbolu- 
mának). Emlékezhetnek, hogy már az álomelem és a tulaj- 
donképpeni megfelelője közti viszony vizsgálatánál három ilyen 
viszonylatot különböztetem meg: a résznek az egészhez való 

viszonylatát, a célzásnak és a szemléletessétevésnek a viszonyát. 
Egy negyediket bejelentettem akkor, de nem neveztem meg. 
Ez a negyedik mármost az itt bevezetett jelképes- viszonylat. 
Ehhez igen érdekes viták fűződnek, amelyekkel most foglalkozni 
akarunk, mielőtt még a szimbolika körül szerzett különleges 
megfigyeléseinket kifejtenők. A szimbolika talán az álomfejtés 
legfigyelemreméltóbb fejezete. 

Mindenekelőtt: amennyiben a jelképek maradandó fordítások, 
bizonyos mértékben megvalósítják az antik és népszerű álom- 
fejtés eszményét, amelytől módszerünkkel oly messzire eltávolod- 
tunk. Bizonyos körülmények között megengedik, hogy értelmez- 
zünk egy álmot, anélkül, hogy kérdést intéznénk az álmodóhoz, 
aki a jelképhez amúgy sem tudna hozzászólni. Ha ismerjük a 
szokásos álomjelképeket s hozzá még az álmodó személyét 
is, a viszonyokat, amelyek között él, s azokat a benyomásokat, 
amelyek után az álom bekövetkezett, akkor gyakran módunkban 
áll, hogy az álmot minden további nélkül értelmezzük, mintegy 
kapásból lefordítsuk. Az ilyen mesterfogás hizelgő az álomfejtőre 
és imponál az álmodónak; kellemesen elüt az álmodó fagga- 
tásakor végzett fáradságos munkától. De ne engedjék, hogy ez 
elcsábítsa Önöket. Nem az a feladatunk, hogy mesterfogásokat 
végezzünk. A jelkép ismeretén nyugvó értelmezés nem oly mód- 
szer, amely a képzettársításosat pótolhatná vagy vele versenyre 
kelhetne. Kiegészítése annak s csak abba beléillesztve szolgáltat 
használható eredményeket. Ami azonban az álmodó lelki hely- 
zetének ismeretét illeti, fontolják meg, hogy nemcsak jó- 
ismerősök álmát kapják megfejtésre, hogy rendszerint nem isme- 
rik az álmot kiváltó napi eseményeket s hogy az analizált ötle- 
tei éppen annak az ismeretét hozzák Önök elé, amit lelki hely- 
zetnek nevezünk. ] : 

Egész különösen nevezetes továbbá, később megemlítendő 
összefüggésekre nézve is, az a tény, hogy az álom és a tudat- 
talan közti jelképes viszony fennállása ellen ismét a leghevesebb 

ellentállás tört ki. Még oly jóitélőképességű, nagytekintélyű 
emberek is, akik hosszú utat tettek meg a pszichoanalizissel 
karöltve, ezen a ponton kiléptek a követők sorából. De annál 
csodálatosabb ez a magatartás, mert először is a szimbolika nem- 
csak az álom sajátossága, vagy nemcsak reá jellemző, másodszor 
pedig, mert az álomszimbolikát nem is a pszichoanalizis fedezte 
fel, bár az egyébként nincs híján meglepő felfedezéseknek. Az 
álomszimbolika felfedezőjeként, amennyiben annak kezdetét a 
modern időkben egyáltalában ki akarjuk jelölni, a filozófus 
K. A. Schernert (1861) kell megneveznünk. A pszichoana- 
lizis "megerősítette Scherner leleteit s azokat nagyon is 
mélyrehatóan módosította. 

Mármost szeretnének valamit az álomszimbolika lényegéről 
és reá vonatkozó példákról hallani. Szivesen közlöm Önökkel, 
amit tudok, de megvallom, hogy tudásunk nem hatol oly 
mélyre, amint azt kivánatosnak tartanók. 

A jelképes-viszony lényege egy hasonlat, de nem egy tetszés- 
szerinti. Gyanitjuk, hogy ennek a hasonlatnak sajátos feltétele- 
zettsége van, nem tudjuk azonban megmondani, miben áll 
ez. Nem lép fel az álomban szimbolumképpen mindaz, amivel 
egy tárgyat vagy folyamatot összehasonlíthatunk. Másrészt nem 
is jelképez az álom mindenfélét, hanem a lappangó álomgondo- 
latoknak csak bizonyos elemeit. Itt tehát korlátozások vannak 
mindkét oldal felé. Abba is bele kell nyugodnunk, hogy a jel- 
kép fogalma jelenleg nem határolható el szigorúan, elmosódik 
a határ a helyettesítés, az ábrázolás s ehhez hasonlók felé, sőt 
még a célzáshoz is közeledik. A jelképek egyik sorában az alapul 
szolgáló hasonlat értelmes. Emellett vannak más jelképek, amelyek- 
nél felmerül a kérdés, vajjon miben is keresendő ennek a 
gyanított hasonlatnak a közös sajátsága, a tertium comparationis. 
Közelebbi megfontolásnál aztán fellelhetjük ezt, de valójában 
rejtett is maradhat. Különös továbbá, hogy, ha a jelkép 
hasonlat, ezt a hasonlatot nem hozza a képzettársítás felszínre, 

az álmodó nem is ismeri ezt a hasonlatot, alkalmazza, anélkül, 
hogy tudna róla. Sőt, mi több, hogy az álmodónak nincs is 
hozzá kedve, hogy ezt a hasonlatot elismerje, miután már elébe 
tárták. Ime, látják, hogy a jelképes-viszonylat különös fajtájú 
hasonlat, amelynek megokolását még nem tudjuk tisztán fel- 
fogni. Később talán bizonyos utalásokat fogunk találni erre az 
ismeretlenre. ) ; 

Azoknak a dolgoknak a köre, amelyek az álomban jelképes 
ábrázolásra találnak, nem nagy. Az emberi test a maga egészé- 
ben, a szülők, gyermekek, testvérek, születés, halál, mezíitelen- 
ség — és aztán még egy valami. Az ember személyének a maga 
egészében való egyetlen tipikus, azaz rendszeres ábrázolása, a 
ház formájában való ábrázolás, amint ezt Scherner felismerte: 
aki ennek a jelképnek hozzá még oly túlzott jelentőséget tulaj- 
donított, amely nem illeti meg. Az álomban előfordul, hogy 
hol örömest, hol félve lebocsátkozunk házfalakon. Az egészen 
sima falnak a férfiak, a kiugrásos és erkélyes falnak ellenben, 
amelyen meg lehet kapaszkodni, a nők felelnek meg. A szülők 
az álomban mint császár és császárné, király és királyné vagy 
más tekintély képében jelennek meg; az álom tehát itt nagyon 
kegyeletes. Kevésbé gyengéden bánik el a gyermekekkel és a 
testvérekkel ; ezeket apró állatkákkal, f érgek kel jelképezi. 
A. szülés jóformán rendszeresen a vízhez való valamilyen vonat- 
kozásban lel ábrázolást ; vagy vízbe ugrik valaki, vagy kiszáll 
belőle, az álmodó valakit kiment a vízből, vagy őt menti ki 
valaki, azaz anyai viszony áll fenn vele szemben. A meghalást 
az álom elutazással, vonaton való utazással helyet- 
tesíti, a halál állapotát különböző homályos vagy bátortalan 
célzásokkal, a mezitelenséget ruhával és egyenruhával. 
Láthatják, miként mosódik itt el a jelképes és célzásszerű ábrá- 
zolás közti határ. 

E felsorolás szegényességéhez arányítva fel kell tünnie, hogy 
egy más kör tárgyait és tartalmait rendkivül bőséges szim- 

bolika juttatja kifejezésre. Ez a nemi-életnek, a genitáliáknak, 
a nemi-folyamatoknak, a közösülésnek a köre. Az álomban a 
jelképek tulnyomó többsége szexuális jelkép. Különös arány- 
talanság derül itt ki. A jelzett tartalom kevés, a jelképeik vég- 
telenül számosak, úgyhogy minden ilyesvalami változatos, jófor- 
mán egyértékű jelképpel fejezhető ki. Az értelmezés alkalmával 
aztán bekövetkezik valami, ami általános megütközést kelt. A 
jelképek megfejtése, ellentétben az álom ábrázolásainak sokszerű- 
ségével, nagyon egyhangú. Ez visszatetszést kelt bárkiben, aki 
hallja, de mit tegyünk ellene? 

Minthogy" elsőizben történik, hogy ebben az előadás-soro- 
zatban a nemi élet tartalmáról beszélünk, kötelességem 
számot adni Önöknek, miképpen szándékozom ezzel a tárggyal 
foglalkozni. A pszichoanalizisnek nincs oka a leplezésekre és 
célzásokra, nem érzi, a szükségét, hogy ezzel a fontos anyaggal 
való foglalkozás miatt szégyelje magát, azt véli, hogy kifogásta- 
lan és tisztességes, ha mindent a maga nevén nevezünk, s 
reméli, hogy zavaró utógondolatokat leginkább ilymódon tarthat 
távol. Ezen nem változtat az a körülmény sem, hogy két 
nemből való vegyes hallgatóság előtt kell beszélni. Amint nincs 
tudomány in usum delphini, éppúgy nincs serdülőlányok részére 
sem, s a nők Önök között ebben a tanteremben való megjele- 
nésükkel értésünkre adták, hogy a férfiakkal egyenlő bánásmódot 
kivánnak meg. 

A férfi nemiszerve részére tehát az álomnak egész sereg 
jelképesnek nevezendő ábrázolási formája van, amelyeknél a 
közös az összehasonlításban többnyire nagyon könnyen érthető. 
Mindenekelőtt a férfi nemiszerve számára, a maga egészében, 
jelképesen a szent 3-as szám jelentős. A nemiszerv feltünőbb 
s mindkét nem előtt érdekes része, a himtag, jelképes pótlást 
először is oly tárgyakban talál, amelyek formaszerint hasonlí- 
tanak hozzá, tehát hosszúak és felmeredők, mint: botok, 
ernyők, rudak, fák stb. Továbbá oly tárgyakban, amelyek- 

kel a testbe-behatolás és a sérülés sajátságát a jelzett szerv 
közösen viseli: mindennemű hegyes fegyver, kések, tőr ö jak 
lándzsák, kardok, de éppenígy lőfegyverek: puskák, 
pisztolyok és az alakjánál fogva erre olyannyira rátermett 
revolver. A leányok szorongásos álmaiban nagy szerepet ját- 
szik a késsel vagy lőfegyverrel üldöző férfi. Ez talán áz álom- 
jelképzésnek leggyakoribb esete, amelyet most könnyen lefor- 
díthatnak. Minden további nélkül érthető a hímtag pótlása oly 
tárgyakkal, amelyekből viz folyik ki: vizcsapokkal, öntöző 
kannákkal, szökőkutakkal s más tárgyakkal, amelyek 
meghosszabbíthatók, mint a függőlámpák, kitolható 
ceruzák stb. Hogy ceruza, tollszár, körömráspoly, 
kalapács és egyéb szerszám kétségtelen jelképei a férfi 
nemiszervnek, az ennek a szervnek szintén nem távoleső fel- 
fogásával függ össze. ; 

A hímtagnak az a sajátságos tulajdonsága, hogy a nehézkedési 
erővel szemben felemelkedik, a megmerevedésnek ez a rész- 
jelensége a léggömbbel, repülőgéppel s legujabban a 
Zeppelin-féle léghajóval való jelképes ábrázoláshoz 
vezet. Ismeri azonban az álom még egy más, sokkal hatásosabb 
módját is a megmerevedés jelképezésének. A nemiszervet az 
egész személy lényegévé teszi meg és ezt magát repülteti. Ne 
fájlalják, hogy a sokszor oly szép repülési-álmok, amelyeket 
mindnyájan ismerünk, merevedéses-álmoknak értelmezendők. 
A pszichoanalitikus kutatók közt P. Federn biztosította ezt az 
értelmezést minden kétséggel szemben, ámde a józansága 
miatt sokat dicsért Mourly Vold is, ugyanaz, aki álom- 
kisérleteket végzett a karok és lábak mesterséges tartásával s 
aki a pszichoanalizistől valóban távol állott, talán semmit sem 
tudott róla, vizsgálataiban ugyanerre az eredményre jutott. Ne 
kovácsoljunk ellenvetést abból sem, hogy asszonyoknak ugyan- 
ilyen repülési-álmaik lehetnek. Emlékezzenek inkább arra, hogy 
álmaink vágyteljesülések akarnak lenni, s hogy az a vágy, hogy 

férfi legyen, a nőnél, tudatosan vagy tudattalanul, oly gyakran 
fellelhető. Az, hogy a nőnek lehetséges ezt a vágyat a férfiéval 
azonos érzésekkel megvalósítania, senkit, aki az anatómiában 
jártas, nem téveszthet meg. A nőnek a nemiszerveiben szintén 
van egy kis szerve, amely hasonlatos a himvesszőhöz, sőt ez a 
kis szerv, a klitorisz (csikló), a gyermekkorban s a nemi érint- 
kezés előtti időben ugyanazt a szerepet tölti be, mint a férfi 
nagy hímtagja. 

A. kevésbé jól érthető férfiúi nemi-jelképek közé tartoznak 
bizonyos csúszómászók és halak, mindenekelőtt a híres kigyó- 
szimbolum. Hogy kalap és köpeny miért leltek ugyanilyen 
alkalmazást, azt bizonyára nem lehet könnyen kitalálni, de 
jelképes értelmük egészen kétségtelen. Végül kérdezhetjük, vaj- 
jon a hímtagnak más végtaggal, a lábbal vagy kézzel való 
helyettesítését jelképesnek szabad-e nevezni. Azt hiszem, hogy 
az összefüggés és a női megfelelők erre kényszerítenek. 

A női nemiszervet jelképesen minden olyan tárgy ábrázolja, 
amely megegyezik abban a tulajdonságban, hogy üreget zár be, 
amely valamit magába felvehet. Tehát tárna, verem és 
barlang, edény és palack, doboz, tok, bőrönd, sze- 
lence, láda, zseb stb. A hajó is ebbe a sorozatba tartozik. 
Bizonyos jelképeknek több a vonatkozásuk az anyaméhhez, mint 
a női nemiszervtiez, ilyenek: a szekrény, a kályha s 
mindenekelőtt a szoba. A szoba-szimbolum itt a ház-szim- 
bolumhoz csatlakozik, ajtó éskapú viszont a genitális nyilás 
jelképe lesz. De anyagok is jelképei a nőnek, a fa, a papiros és 
oly tárgyak, amelyek ezekből az anyagokból készültek, mint az 
asztal és a könyv. Az állatok közül legalább is a csigát 
és a kagylót félreismerhetetlenül női szimbolumként kell 
felsorolni; a testrészek közül a szájat a nemi nyilás helyet- 
teseként, az épitmények közül a templomot és a kápolnát. 
Amint látják, ezeknek a jelképeknek nem mindegyike érthető 
egyformán jól. 

A nemi szervekhez kell sorolni az emlőket s ezek, miként 
a női test nagyobb félgömbjei: alma, barack, általában 
gyümölcs képében találják meg ábrázolásukat. Mindkét nem 
nemi szőrzetét az álom erdőnek, bokornak írja le. A női 
nemi szervek bonyolult helyrajza érthetővé teszi, hogy ezek 
igen gyakran sziklás, erdős, vizekben bővelkedő táj ék alakjában 
ábrázolódnak, mig a férfi nemikészülékének impozáns szerke- 
zete arra vezet, hogy mindenfajta nehezen leírható, bonyolult 
gép válik a jelképévé. 

A női nemiszerv emlitésreméltó jelképe még az ékszeres 
tok; ékszer és kincs az álomban is szeretteink megjelö- 
lésére szolgál; az édesség a nemi élvezet gyakori ábrázolása. 
A tulajdon nemiszerven való kielégülést az álom mindenféle 
fajta játékkal jelzi, zongorajátékkal is. Az onániának 
sajátos jelképes ábrázolása a kisiklás, lecsúszás, valamint 
egy ág leszakítása. Különösen nevezetes álomszimbolum a 
fogkiesés vagy foghuzás. Elsősorban bizonyára a megfér- 
fiatlanítást jelenti, az onánia miatt való büntetésképpen. A nemi 
érintkezés különleges ábrázolását az álomban ritkábban leljük 
fel, mint azt az eddigi közlések alapján várni lehetne. Ütemes 
mozgások említendők itt meg, mint amilyen a táncolás, 
lovaglás, hegymászás, úgyszintén erőszakra mutató élmé- 
nyek, mint az elgázoltatás. Ehhez járulnak bizonyos kéz- 
műüves fogások s természetesen a fegyverrel való 
fenyegetés. 

Ezeknek a jelképeknek az alkalmazását és lefordítását nem 
kell egészen egyszerűnek elképzelniök. "Sok minden történik 
emellett, ami ellentmond várakozásunknak. Igy pl. alig tet- 
szik hihetőnek, hogy a nemi különbségek ezekben a jelképes 
ábrázolásokban sokszor nem tartanak be éles határvonalat. 
Némely jelkép általában nemiszervet jelent, mindegy, vajjon 
férfi vagy női genitálét, pl. a kis gyermek, a kis fiúgyermek 
vagy a kis leánygyermek. Máskor egy tulnyomólag férfi-jelkép 

használható női nemiszerv helyett és viszont. Ezt nem értjük 
addig, amig bepillantást nem nyertünk az ember nemi-képze- 
teinek fejlődésébe. Némely esetben lehetséges, hogy e kétértel- 
műüség csak látszólagos; a jelképek között a legkirívóbbak, mint 
a fegyver, zseb, láda mentesek ettől a kétlaki alkalmazástól. 

Most nem az ábrázolt tárgyból, hanem a jelképből akarok 
kiindulni, áttekintést kivánok adni, hogy milyen körből ered- 
nek többnyire a nemi szimbolumok s néhány utólagos meg- 
jegyzést szeretnék az előbbiekhez fűzni, különös tekintettel oly 
jelképekre, amelyekben nem érthető a közös vonatkozás. Ilyen 
homályos jelkép a kalap, talán a fejrevaló általában, rendszerint 
férfiui értelemben, azonban női vonatkozású alkalmazásban 
is. Éppígy férfit jelent a köpeny, talán nem mindig geni- 
tális vonatkozással. Bátran megkérdezhetik, miért. A lecsüngő 
és a nő által nem viselt nyakkendő határozott férfi-jelkép. 
Fehérnemű, vászon általában női vonatkozású"; ruha, 
egyenruha, amint már hallottuk, a mezítelenség, a test for- 
máinak pótlása; a cipő, papucs női genitále. Azasztalt és a 
(nyers) fát, mint titokzatos, de biztosan női szimbolumot már 
felemlítettük. Létra, lépcső, garádics, illetőleg a rajtuk 
valójárás, biztos jelképe a nemi közösülésnek. Közelebbi megfonto- 
lásnál fel fog tünni közös vonásként ennek a járás-kelésnek a 
ritmikája, talán az izgalom fokozódása is, a légszomj, minél 
magasabbra emelkedünk. 

A tájékot már méltattuk a női nemi szerv ábrázolásaként. 
Hegy és szikla a hímvessző jelképe; a kert a női genitále 
gyakori szimboluma. A gyümölcs nem a gyermeket jelöli, 
hanem a kebleket. Vadállatok érzékileg felingerelt embereket, 
továbbá gonosz ösztönöket, szenvedélyeket jelentenek. Virágok 
és virágzó növények a nő nemiszervét, vagy különösen 
a szüzességet jelölik meg. Ne feledkezzenek meg arról, hogy a 
virág tényleg a növény nemiszerve. 


1) V.ö. a magyar ,vászoncseléd" kifejezéssel. — A ford. 

Ez immár anyag volna az álomszimbolikához. Nem teljes és 
ellehetne mélyíteni, ki is lehetne terjeszteni. De azt hiszem, 
Önöknek mindez túlontúl bőségesnek tünik fel s talán kedvü- 
ket szegi. Azt fogják kérdezni: tehát valóban csupa nemi jelkép 
közepett élek? Hát minden tárgy, amely körülvesz, minden ruha, 
amit magamra öltök, minden, amit a kezembe veszek, mindig 
csak a nemiség jelképe és semmi más? Valóban van elég indító- 
ok csodálkozó kérdések feltevésére s az első ezek közül így 
hangzik: honnan is tudhatnók vajjon tulajdonképpen ezeknek 
az álomszimbolumoknak az értelmét, amelyekről az álmodó maga 
semmilyen vagy csak elégtelen felvilágosítást nyújt? 

Azt válaszolom erre: nagyon különböző forrásokból, mesék- 
ből és mitoszokból, bohóságokból és adomákból, a folkloreból, 
vagyis a népek erkölcseiről, szokásairól, közmondásairól és dalai- 
ról szóló tanból, a költői és köznapi  nyelvhasználatból. Itt 
mindenütt ugyanaz a szimbolika jelentkezik s az ilyen helyek 
némelyikét minden további útbaigazítás nélkül megértjük. Ha 
egyenként utánajárunk ezeknek a forrásoknak, annyi párhuzamot 
fogunk találni az álomszimbolikához, hogy értelmezésünkben 
biztosakká kell válnunk. 

Amint mondottuk, az emberitest Scherner szerint az álom- 
ban gyakran a ház jelképében talál ábrázolásra. Ennek az ábrá- 
zolásnak a folytatásaként aztán ablak, ajtó, kapú a testüregek 
bejáratai, a homlokzatok simák vagy fogódzásra alkalmas erkélyek 
és kiugrások vannak rajtuk. Ugyanez a szimbolika viszont meg- 
található a német nyelvhasználatban, amikor jó ismerősünket 
bizalmasan ,altes Haus" (öreg ház)-nak szólítjuk, amikor arról 
beszélünk, hogy valakinek a fejetetejére koppintunk (eins aufs 
Dachl geben), amikor valakiről azt állítjuk, hogy nála fönt 
az emeleten valami nincs rendben." Az anatómiában a test 
nyilásai egyenesen be- és kijáratok. 


1). V. ö. a magyar ,házas ember", ,háztűznézéső szólás- 
formákkal. — A ford. 

Hogy a szülőket az álomban császári és királyi párként látjuk 
viszont, első pillanatra meglepő. De megvan a párhuzama a 
mesében. Nem dereng fel bennünk a belátás, hogy az a sok mese, 
amely úgy kezdődik, hogy: ,volt egyszer egy király 
és egy királyné", nem akar egyebet mondani, mint azt, 
hogy: volt egyszer egy apa és egy anya? A családban a gyer- 
mekeket tréfásan hercegeknek nevezzük, a legidősebb pedig a 
trónörökös. A király magát a nép atyjának nevezi. Kis- 
gyermekeket tréfásan fére g-nek hivunk, s szánakozva mondjuk : 
,szegény féreg". 

Térjünk vissza a ház-szimbolikához. Ha az álomban a házak 
kiugrásait megfogódzásra használjuk, nem emlékeztet-e ez vajjon 
arra az ismert népies (német) szólásra, amely az erősen fejlett 
keblekre céloz: Itt van mibe megkapaszkodni? A nép ilyen- 
esetben még másként is vélekedik; ezt mondja: ennek sok fája 
van a háza előtt, mintha értelmezésünknek akarna a segitségére 
jönni, amely szerint a (nyers) fa női, anyai jelkép. 

Fához még egyéb is járul. Nem érthetjük, hogyan jutott 
ez az anyag az anyaság, nőiség helyettesítéséhez. Itt a nyelv- 
összehasonlítás járhat a kezünkre. A német Holz szó állítólag 
ugyanabból a gyökből származik, mint a görög 047), ami anyagot, 
nyersanyagot jelent. Itt az a nem éppen ritka eset jelentkezne, 
hogy egy általános anyagnevet a nyelvhasználat végül egy bizo- 
nyos anyag részére tart fenn. Nos tehát, van az óceánon egy sziget, 
a neve Madeira. Ezt a nevet felfedezésekor a portugálok- 
tól kapta, mert akkoriban sürű erdő borította. Madeira tudni- 
illik portugál nyelven , nyers fá"-t jelent. Észrevehető azonban, 
hogy Madeira sem egyéb, mint a kissé megváltozott latin mate- 
ria szó, ami általában ugyancsak anyagot jelent. Materia pedig 
mater-ből, any á-ból származik. Az anyag, amiből valami készült, 
annak mintegy az anyai része. A (nyers) fának nő, anya helyett 
való jelképes felhasználásában tehát a régi felfogás él tovább. 

A szülés az álomban rendszerint a vízhez való ilyen vagy 

olyan vonatkozásban jut kifejezésre; valaki vízbe esik, vagy 
vízből száll ki, vagyis: szül vagy megszületik. Ne felejtsük el 
mármost, hogy ez a jelkép kétféleképpen hivatkozhat fejlődés- 
tani igazságra. Nemcsak, hogy az összes szárazföldi emlősök, az 
ember ősei is, vízi-állatok leszármazottjai, — ez a messzebb- 
fekvő ok lenne —, minden egyes emlősállat is, minden émber, 
létének első szakát vizben töltötte el, tudniillik mint méhmagzat 
anyja testében a magzatvízben élt s a szüléssel a vízből jött ki. 
Nem akarom állítani, hogy az álmodó ezt tudja, viszont azt 
vallom, hogy nem szükséges tudnia. Valami mást valószinüleg 
onnan tud az álmodó, mert gyermekkorában mondták neki; és 
még erre vonatkozólag is állíthatom, hogy ez a tudás miben 
sem járult hozzá a szimbolum képzéséhez. A gyermekszobában 
mesélték neki, hogy a gólya hozza a gyermeket; de honnan 
hozza? A tóból, a kutból, tehát ismét a vízből. Egy betegem, 
aki ezt a felvilágosítást kapta, akkoriban kis grófocska, ezután 
egy egész délutánra eltünt. Végül ráakadtak, amint a kastély 
tavának szélén fekszik, arcocskájával a víz tükre fölé hajol s 
buzgón kémleli, vajjon nem pillanthatná-e meg a víz fenekén 
a kisbabákat? 

A hős születéséről szóló mitoszokban, amelyeket Rank O. 
vett összehasonlító vizsgálat alá, — a legrégibb az agadei 
Sargon királyról szól, körülbelül 2800-ban Krisztus születése 
előtt — a vízbe kitevésnek s a vízből kimentésnek túlnyomó szere- 
pe van. Rank felismerte, hogy ezek a szülés ábrázolásai, hason- 
lóan az álomban szokásos módhoz. Ha az álomban valakit a 
vízből kiment valaki, anyjává vagy általában anyává teszi meg 
azt; a mitoszban az a valaki, aki gyermeket ment ki a vízből, 
a gyermek igazi anyjának vallja magát. Egy ismert adomában 
megkérdezik az okos zsidó fiútól, ki is volthát Mózes édesanyja. 
Gondolkodás nélkül azt feleli: a királyleány. Dehogy is, javítják 
ki, ő csak a vízből mentette ki. Így mondja ő, vág vissza a fiú, 
s ezzel bebizonyítja, hogy eltalálta a mitosz helyes értelmezését. 

Az elutazás meghalást jelent az álomban. A gyermekszobában 
is dívik az a szokás, hogy, ha a gyermeknek hiányzik az elhúnyt 
s holléte felől tudakozódik, azt mondják neki, hogy eluta- 
zott. Ismét ellentmondanék annak a hiedelemnek, hogy az 
álom-jelkép ebből a gyermekkel szemben használt ürügyből 
eredne. A költő ugyanezt a jelképes vonatkozást alkalmazza, 
amikor a túlvilágról úgy beszél, hogy az az ismeretlenség hona, 
amelynek vidékéről egyetlen utazó sem (no traveller) tért 
még vissza. A köznapi használatban is általános szokás, hogy az 
utolsó útról beszélünk. A régi ritus ismerői tudják, milyen 
komolyan vették például az 6-egyiptomi hitben a holtak orszá- 
gába való elköltözés gondolatát. Sok példányban maradt fenn a 
halottak könyve, amelyet Büdeker-szerűen adtak a mumiával 
útravalóúl. Amióta a temetőket a lakóhelyektől elválasztották, 
az elhunyt utolsó útja valósággá is lett. 

Éppígy a genitális szimbolika sem olyasvalami, amiben csak 
az álomnak volna része. Bizonyára mindegyikük illetett már egy 
asszonyt udvariatlanúl ,vén skatulya" névvel, talán anélkül, 
hogy tudta volna, hogy ezzel genitális jelképet alkalmaz. Az 
Ujtestámentum ezt mondja: a nő gyönge edény. A zsidók 
szent könyvei, a költőihez oly közel álló nyelvezetükben szexuál- 
szimbolikus kifejezésekkel telítettek, amelyeket nem értettek 
meg helyesen, s amelyeknek az értelmezése például az Énekek 
Énekében nem egy félreértésre vezetett. A későbbi héber iro- 
dalomban a nőnek házzal való ábrázolása, ahol az ajtó helyette- 
síti a nemi nyilást, nagyon elterjedt. A férfi például a szüzesség 
hiányának esetében arról panaszkodik, hogy az ajtót nyitva 
találta. Az asztalnak nőt ábrázoló jelképe szintén ismeretes 
ebben az irodalomban. Az asszony azt mondja férjéről: én elren- 
deztem neki az asztalt, ő azonban megfordította. Béna 
gyermekek a néphit szerint olyképpen fejlődnek, hogy a férfi az 
asztalt megfordítja. Ezeket az adatokat L. Lévy (Brünn) 
értekezéséből veszem: , A biblia és a talmud nemi szimbolikája". 

Hogy az álombeli hajók is nőt jelentenek, azt az etimológusok 
teszik hihetővé számunkra, akik azt állítják, hogy a , Schiff" 
— hajó) szó eredetileg agyagedény neve volt s ugyanaz a szó, 
mint a Schaff (— dézsa). Hogy a kályha nő és anyaméh, azt 
a korintusi Perianderről s feleségéről, Melissáról, 
szóló görög monda igazolja. Amikor Herodotosz leírá- 
sa szerint a zsarnok forrónszeretett, de féltékenységből megölt 
hitvesének szellemét arra kényszerítette, hogy felvilágosítást 
adjon valamiről, a halott azzal az emlékeztetéssel tett kilétéről 
tanúbizonyságot, hogy ő, Periander, kenyerét hideg 
kemencébe tolta, amivel olyan történetet fedett fel, ami 
senki más előtt nem lehetett ismert. Az F. S. Krauss szerkesz- 
tésében megjelent Anthropophyteiában, ebben a népek 
nemi-életére vonatkozó pótolhatatlan forrásmunkában, olvassuk, 
hogy egy bizonyos német vidéken egy asszonyról, aki szült, azt 
mondják: összedőlt a kemencéje. A tüzrakást s mindazt, ami 
vele összefügg, legszorosabban át meg átszövi a nemi szimbolika. 
A tüz mindig a férfi nemiszerve, a tüzhely a nő öle. 

Ha talán elcsodálkoztak rajta, milyen gyakran szerepel 
az álomban a tájék a női nemiszervek ábrázolására, akkor tanul- 
ják meg a mitológusoktól, hogy az anyaföldnek milyen sze- 
repe volt a régi idők képzeletvilágában és szertartásaiban s hogy 
a földművelés felfogását miképpen határozta meg ez a szimbolika. 
A németben a nyelvszokás is érthetővé teszi, hogy az álomban 
a szoba asszonyt jelent, a Frau szó helyett ugyanis a Frauen- 
zimmer kifejezés is használatos, tehát az emberi személy helyét 
a részére szánt helyiség pótolja. Hasonlóképpen , magas portá"- 
ról beszélünk s ezzel a szultánt és kormányát értjük; az 
ó-egyiptomi uralkodónak, a fáraónak neve sem jelentett mást, 
mint ,nagy udvarhelyő. (A régi keleten a város kettős kapui 
közt fekvő udvar éppúgy találkozási helyül szolgált, mint a régi 
klasszikus világban a piac.) Mégis azt hiszem, hogy ez a levezetés 
tulságosan felületes. Valószinübb számomra, hogy a szoba, mint 

az embert körülzáró helyiség, vált a nő szimbolumává. Hiszen 
a házat már ismerjük erről az értelméről; a mitológiából és 
a költői nyelvezetből a nő további jelképeiként a várost, 
várat, kastélyt, erődítményt sorakoztathatjuk melléje. 
A kérdés olyan személyek álmain, akik nem beszélnek németül 
s nem is értik ezt a nyelvet, könnyen eldönthető volna. Az 
utóbbi években tulnyomóan másnyelvü betegeket kezeltem s 
emlékezetem szerint ezeknek az álmaiban is nőt jelentett a szoba, 
ámbár nyelvükben nem mutatkoztak hasonló nyelvszokások. 
Egyéb jelek is vannak még arra, hogy a jelképes vonatkozás 
áthághatja a nyelvi határokat, amit különben már Schubert, 
ez a régi álomkutató (1862), is állitott. Igaz, hogy egy álmodóm 
sem volt a német nyelvben egészen járatlan, úgyhogy ezt 
a  megkülönböztetést azoknak a pszichoanalitikusoknak kell 
átengednem, akik más országokban csak anyanyelvükön beszélő 
embereken gyűjthetnek tapasztalatokat. 

A férfi nemiszerveinek jelképes ábrázolásai között alig akad 
egy, amely a tréfás, köznapi vagy költői nyelvszokásban, kivált 
a régi klasszikus költőknél vissza ne térne. Itt azonban nemcsak 
az álomban fellépő jelképek jönnek számba, hanem ujak is, 
például különböző szerszámok, elsősorban az eke. Különben 
a férfiasság jelképes ábrázolásával egy nagyon terjedelmes és 
sokat vitatott területhez közeledünk, amelytől gazdaságossági 
szempontokból távol akarjuk magunkat tartani. Csupán egynek, 
az úgyszólván a sorból kieső 3-as szám jelképének, szeretnék 
néhány megjegyzést szentelni. Vajjon ez a szám nem ennek 
a jelképes vonatkozásnak köszöni-e szentségét, azt ne firtassuk. 
Bizonyosnak vehetjük azonban, hogy némely a természetben 
előforduló háromtagú tárgynak cimerekben s jelvényekben való 
alkalmaztatása ilyen jelképes értelemből következik, így például 
a lóheréé. A háromosztatú, úgynevezett francia liliom és két 
egymástól oly távoleső szigetnek, mint Szicilia és az Isle of 
Man különös cimere, a Triskeles (három félig behajlított láb 

egy központból kiindulva), ilyesformán csak a férfi nemiszer- 
vének átstilizálása lenne. A hímtag képmásait az ókorban gonosz 
befolyások leghatásosabb elháritó eszközének (Apotropaea) 
tartották s ezzel összefüggésben áll, hogy korunk szerencséthozó 
amuletjeinél könnyen felismerhető a genitális vagy nemi 
jelkép. Tekintsünk meg egy ilyen gyűjteményt, amilyet például 
kis ezüst függelék formájában viselnek : négylevelű lóhere, disznó, 
gomba, patkó, létra, kéményseprő. A négylevelű lóhere a tulajdon- 
képpen jelképre alkalmas háromlevelű helyébe lépett; a disznó 
régi jelképe a termékenységnek; a gomba kétségkivül penis- 
jelkép; van gomba, amely a hímtaggal való félreismerhetetlen 
hasonlatosságának köszöni rendszertani nevét (Phallus impudicus) ; 
a patkó a női nemi nyilás körvonalát utánozza, s a létrát 
hordó kéményseprő beillik ebbe a társaságba, mert azoknak 
a műveleteknek egyikét üzi, amelyekkel népiesen a nemi érint- 
kezést összehasonlítják (1. az Anthropophyteiát). Létráját az 
álomban nemi jelképként ismertük meg; a (német) nyelvszokás 
itt segitségünkre jön, amennyiben a ,hágás" (Steigen) szót 
sajátos nemi értelemben alkalmazza. Azt mondják: Den Frauen 
nachsteigen (nők után mászkálni) és vén , Szeiger". A franciá- 
ban, amelyben a lépcső neve la marchke, egészen hasonlóan a 
vén világfit ,un vieur marcheur" névvel jelölik. Hogy sok 
nagy állat nemi érintkezése hágást tételez fel, a nőstény m e g- 
hágását, az ebben az összefüggésben valószinüleg nem fog 
idegenszerüleg hatni. 

Az ág leszakítása, mint az onánia jelképes ábrázolása, nemcsak 
az onanisztikus müvelet köznapi megjelölésével vág össze, hanem 
messzemenő mitológiai párhuzamot is mutat. Különösen figyelem- 
reméltó azonban az onániának, vagy helyesebben az értejáró 
büntetésnek, a megférfiatlanításnak az ábrázolása fogkiesés vagy 
fogkihúzás alakjában, mert ennek megtalálhatjuk a párját 
a néprajzban, holott alig akad álmodó, aki előtt ez ismert. Nem 
tartom kétségesnek, hogy az oly sok népnél elterjedt körülmetélés 

egyenértéke és leváltója a kiherélésnek. Erről pedig olvashatjuk, 
hogy mig Ausztráliában bizonyos primitiv törzsek a körülmetélést 
serdüléskori szertartásként hajtják végre (a fiatalság férfiváavatási 
ünnepén), addig más, egészen közellakó törzsek e művelet helyett 
fogat ütnek ki. 

Ezekkel a próbákkal befejezem idevágó fejtegetéseimet. Csak 
próbák ezek; többet tudunk erről a tárgyról, s elképzelhetik, 
mennyivel bőségesebb és érdekesebb lenne egy ilyen gyüjtemény, 
ha azt nem egy magunkfajta műkedvelő, hanem a mitológia, 
embertan, nyelvtudomány, néprajz igazi szakemberei állitanák 
össze. Bizonyos következtetésekre jutunk, amelyek nem lehetnek 
kimerítőek, de sok meggondolásra fognak majd okot szolgáltatni. 

Először is az a tény került elénk, hogy az álmodónak rendel- 
kezésére áll a jelképes kifejezésmód, amelyet pedig ébren nem 
ismer s nem ismer fel. Ez olyan csodálatos, mintha arra 
a felfedezésre jutnának, hogy a szobalányuk ért szanszkrit nyelven, 
ámbár tudják róla, hogy valamely cseh faluban született s azt 
a nyelvet sohasem tanulta. Nem könnyű dolog ezt a tényt lélektani 
nézeteinkkel összhangzásba hozni. Csak annyit mondhatunk, hogy 
a szimbolika ismerete az álmodó részéről tudattalan, a tudattalan 
szellemi életéhez tartozik. De ez a feltevés sem elégséges. Eddig 
csak arra volt szükségünk, hogy tudattalan törekvéseket tételezzünk 
fel, olyanokat, amelyekről ideig-óráig vagy állandóan nincs 
tudomásunk. Most azonban többről van szó, egyenesen tudattalan 
ismeretekről, gondolatbeli vonatkozásokról, különböző tárgyak 
közti összehasonlításokról, amik arra vezetnek, hogy az egyiket 
állandóan a másik helyébe lehet helyezni. Ezeket ez össze- 
hasonlításokat nem végezzük mindenkor ujból és ujból, hanem 
készen állnak, egyszersmindenkorra megvannak ; hiszen a külön- 
böző embereknél való egybehangzásukból ez következik; sőt 
egybehangzásukból talán minden nyelvbeli különbség ellenére is. 

Honnan eredhet ezeknek a jelképes vonatkozásoknak az isme- 
rete? "A nyelvhasználat csak kis részüket fedi. A sokoldalú 

párhuzam más területeken az álmodó előtt többnyire ismeretlen ; 
nekünk is előbb fáradságosan kellett összekeresgélnünk azokat. 

Másodszor, nem olyasfélék ezek a jelképes vonatkozások, amik 
jellemzőek lennének az álmodóra vagy az álommunkára, amely 
által kifejezésre jutnak. Hiszen tudomást szereztünk arról, hogy 
ugyanazt a szimbolikát alkalmazzák mitoszok és mesék, a nép a köz- 
mondásaiban és dalaiban, a köznapi nyelvhasználat és a költői 
képzelődés. A jelképek területe igen nagy, az álomszimbolika 
csak elenyésző része; mégcsak nem is célszerű, hogy az 
egész probléma megvizsgálását az álomból kiindulólag kezdjük 
el. Sok, másutt használatos jelkép az álomban nem szerepel 
vagy csak nagyon ritkán; némely álomjelkép nem találhaió 
imeg valamennyi más területen, hanem, miként láthatták, csak 
itt vagy amott. Az a benyomásunk, hogy régi, de veszendőbe 
ment kifejezésmóddal állunk itt szemben, amelyből különböző 
területeken különböző jelenségek maradtak fenn, az egyik csak 
itt, a másik csak ott, a harmadik talán, alig megváltoztatott 
formában, több területen. Meg kell itt emlékeznem annak az 
érdekes elmebetegnek a fantáziájáról, aki egy ,törzsnyelv"-et 
képzelt el, amelynek maradványai lennének mindezek a jelképes 
vonatkozások. 

Harmadszor, fel kell tünnie Önöknek, hogy a szimbolika a 
felsorolt más területeken semmiképpen sem csupán nemi szim- 
bolika, míg az álom a jelképeket jóformán kizárólag nemi tár- 
gyak és viszonyok kifejezésére használja fel. Ez sem magyaráz- 
ható meg egykönnyen. Eredetileg szexuálisan jelentős jelképek 
később talán más alkalmazáshoz jutottak, s netán ezzel függne 
össze még a jelképes ábrázolásnak legyöngülése másféle ábrá- 
zolássá? Nyilvánvaló, hogy ezekre a kérdésekre nem adhatunk 
feleletet, ha csak az álomszimbolikával foglalkoztunk. Csupán 
annál a sejtésünknél szabad megmaradnunk, hogy a valóságos 


jelkép és a szexualitás között különösen bensőséges kapcsolat 
áll fenn. 

Fontos újjmutatással szolgáltak itt éppen az utolsó évek. Egy 
nyelvész, H. Sperber (Upsala), aki a pszichoanalizistől függet- 
lenül dolgozik, azt a tételt állította fel, hogy a beszéd kelet- 
kezésében s továbbfejlődésében a nemi szükségleteknek volt a 
legnagyobb szerepe: Az első beszédhangok a közlés szolgálatában 
álltak s a nemi társat hivogatták; a nyelvgyökerek további 
fejlődése az ősember munkateljesitményeivel társúlt. Ezek a 
munkateljesítmények közösek lehettek és ütemesen ismételt beszéd- 
megnyílvánulások kiséretében folyhattak le. Eközben bizonyos 
nemi érdeklődést a munkára helyeztek át. Az ősember eszerint 
a munkát mintegy elfogadhatóvá tette a maga számára, amennyi- 
ben a nemi művelet egyenértéküjeként és pótlásaként kezelte. 
A közös munka közben kiszakadt szó így kettős értelmet nyert: 
jelölte a nemi aktust s éppúgy a vele egyrangba helyezett 
munkát. Idővel aztán a szó elvált nemi jelentésétől s ehhez a 
munkához rögződött hozzá. Nemzedékekkel később egy uj szó, 
amelynek még megvolt a nemi jelentése s amelyet a munka uj 
fajtájának jelölésére alkalmaztak, ugyanerre a sorsra jutott. Ily- 
módon a szógyökök egész sora keletkezett, amelyek mind nemi 
eredetüek voltak s nemi jelentésüket levetették. Ha az itt 
vázolt felfogás helyes, akkor mindenesetre elénktárul az álom- 
szimbolika megértésének egy lehetősége. Megértenők, hogy miért 
van az álomban, amely ezekből az ősi viszonyokból megőriz 
valamit, a nemi dolgoknak oly rendkivül sok jelképe, miért 
szerepel általában fegyver és szerszám mindig a férfiúi, a nyers 
és megmunkált anyag a női helyén. A jelképes vonatkozás a 
régi szóazonosság maradványa lenne; olyan tárgyak, amelyeknek 
neve valaha éppúgy hangzott, mint a nemi szervé, most az 
álomban annak jelképeként lépnének fel. 

Az álomszimbolikát illető párhuzamainkból azonban meg- 
tanulhatjuk értékelni a pszichoanalizis jellegét, amely képessé 
teszi, hogy az általános érdeklődés feléje forduljon, ami pedig 
sem a lélektannak, sem az elmekórtannak nem sikerült. A 

pszichoanalitikus munkába sok oly más szellemi tudománnyal! 
való kapcsolat szövődik, amelyeknek vizsgálata a legértékesebb fel- 
világosításokkal kecsegtet: kapcsolat a mitológiával és nyelvtudo- 
mánnyal, a folkloreval, a néplélektannal és a vallástudománnyal. 
Érthetőnek fogják találni, hogy pszichoanalitikus talajból egy 
folyóirat sarjadt ki, amely kizárólagos feladatául ezeknek a kap- 
csolatoknak az ápolását tüzte ki, az 1912-ben alapított , Imago", 
Hanns Sachs és Otto Rank szerkesztésében. Mindezekben a 
kapcsolatokban egyelőre a pszichoanalizis nem annyira a nyerő, 
mint inkább az adó fél. Ámbár neki is előnyére válik, hogy idegen- 
szerű eredményei más területeken való feltalálásuk által hozzánk 
közelebb férköőznek, de egészbenvéve a pszichoanalizis szolgáltatja 
a technikai módszereket s azokat a szempontokat, amelyeknek 
alkalmazása a többi területen gyümölcsözőnek igérkezik. Az 
emberi egyén lelkiélete pszichoanalitikus vizsgálat alkalmával 
megadja azokat a felvilágosításokat, amelyek segítségével az 
emberi tömegek életének nem egy rejtélyét meg tudjuk oldani 
vagy legalábbis kellő megvilágításba tudjuk helyezni. 

Különben még meg sem mondtam Önöknek, milyen körül- 
mények között nyerhetjük a legmélyebb bepillantást ebbe 
az állítólagos , törzsnyelv"-be, hogy milyen téren maradt fenn 
a legtöbb belőle. Amig ezt nem tudják, addig a tárgy teljes 
jelentőségét nem is méltányolhatják. Ez a terület ugyanis a 
neurótika, ennek anyaga az idegesek tünetei s egyéb meg- 
nyilvánulásai; ezek megfejtése és kezelése céljából teremtődött 
meg voltaképpen a pszichoanalízis. 

A. negyedik nézőpontom. mármost ismét visszatér kiindulási- 
pontunkhoz s az elénk célul kitűzött pályára fut be. Azt mon- 
dottuk, hogy még azesetben sem érthetnők meg könnyen az 
álmot, ha nem lenne álomcenzura, mert akkor azelőtt a fel- 
adat előtt állnánk, hogy az álom jelképes nyelvét éber gon- 
dolkodásunkéra fordítsuk le. A szimbolika tehát az álomcenzura 
mellett az álomeltorzítás másik és független tényezője. Kézen- 

fekvő azonban az a feltevés, hogy az álomcenzurának kényel- 
mes, ha a szimbolikára támaszkodhat, — mivel az utóbbi 
ugyanarra a végeredményre, az álom idegenszerüségére és érthetet- 
lenségére vezet. 

Hogy az álom további tanulmányozásánál nem bukkanunk-e 
ujabb olyan tényezőre, amely hozzájárul az álomeltorzításhoz, 
annak persze mihamarabb meg kell majd mutatkoznia. De nem 
akarnám az álomszimbolika tárgykörét elhagyni anélkül, hogy 
ujra ne érinteném azt a talányt, vajjon miért ütközött a müvelt 
világ részéről oly heves ellentállásba, holott pedig a szimbolika 
elterjedése a mitoszban, a vallásban, a művészetben s a nyelv- 
ben oly kétségtelen. Vajjon nem a szexualitással való kapcso- 
lata vétkes-e ismét ebben? 

] v kalázáltápy és Uraim! Ha megbirkóztak az álomcenzurával és 
a jelképes ábrázolással, az álomeltorzítástól nem szabadul- 
tak ugyan meg teljesen, de mégis meg tudják már érteni a 
legtöbb álmot. Eközben a két egymást kiegészítő módszert veszik 
segitségül, ötleteket ébresztenek az álmodónál, amig csak nem 
sikerül a pótlástól az eredetihez előnyomulniok, s a jelképek 
helyébe beillesztik a maguk tudása szerint azok értelmét. Némely 
bizonytalanságról, ami közben adódik, később fogunk beszélni. 

Mármost ujból felvehetjük egy oly munka fonalát, amelyet 
annakidején fogyatékos eszközökkel kiséreltünk meg, amikor is 
az álomelemek s a voltaképpeni gondolat közt fennálló viszonyt 
tanulmányoztuk és ennek folyamán négy ilyen főviszonyt álla- 
pítottunk meg: a résznek az egészhez való viszonyát, a meg- 
közelítés vagy célzás viszonyát, a jelképes viszonyt és a plasztikus 
szóábrázolást. Ugyanerre nagyobb méretekben akarunk vállalkozni, 

amennyiben a nyilvánvaló álomtartalmat a maga egészében 
hasonlítjuk össze az értelmezés révén nyert lappangó álommal. 

Remélem, ezt a kettőt soha többé nem fogják összetéveszteni. 
Ha ezt sikerül elérniök, többre jutottak az álom megértésében, 
mint valószinüleg az , Álomfejtés" cimű munkám olvasóinak 
javarésze. Hadd idézzem mégegyszer emlékezetükbe, hogy azt 
a munkát, amely a lappangó álmot a nyilvánvalóba átfordítja, 
álommunkának nevezzük. Az ellenkező irányban haladó 
munka, amely a nyilvánvaló álomtól a lappangóhoz akar eljutni, 
az a mi álomfejtési-munkánk. Az álomfejtés munkája 
az álommunkát ki akarja küszöbölni. A szembeötlően vágy- 
teljesülések gyanánt felismert gyermekies-fajtájú álmok is része- 
sedtek elvégre az álommunka bizonyos fokában, tudniillik a 
vágyformának a valóságra s többnyire a gondolatoknak látási 
képekre való átfordításában is. Itt nincs szükség értelmezésre, 
csak ennek a két átfordításnak a visszafejlesztésére. Ami a többi 
álomnál álommunkaként még hozzájárul, azt nevezzük álom- 
eltorzításnak, s ennek hatásától kell az álmot álomfejtő 
munkánkkal megtisztítanunk. 

Sok álomfejtés összehasonlítása révén módomban áll, hogy 
Önöknek összefüggő képet adhassak arról a munkáról, amelyet 
az álommunka a lappangó álomgondolat anyagán végez. De 
kérem Önöket, ne akarjanak ebből túlságosan sokat megérteni. 
Leíró részlet ez, amit nyugodt figyelemmel kell végighallgatni. 

Az álommunka első teljesítménye a sűrités. Ezen azt a 
tényt értjük, hogy a nyilvánvaló álomban kevesebb a tartalom, 
mint a lappangóban, az tehát olyasvalami, mintha ez utóbbinak 
rövidített lefordítása volna. A sűrités egyszer esetleg hiányozhat. 
másszor rendszerint jelen van, igen gyakran óriási mértékben. 
Sohasem csap át az ellenkezőbe, azaz nem esik meg, hogy a 
nyilvánvaló álom terjedelmesebb s tartalmasabb lenne, mint a 
lappangó. A sűrités úgy keletkezik, hogy I.) bizonyos lappangó 
elemek egészen kimaradnak, 2.) a lappangó álom némely kom- 

plexumából csak morzsányi megy át a nyilvánvaló álomba, 
3.) oly lappangó elemek, amelyeknek közös részeik vannak, a 
nyilvánvaló álom számára összetevődnek, egy egységgé olvad- 
nak össze. 

Ha akarják, a ,sűrités" elnevezést ez utóbbi folyamat részére 
tarthatják fenn. Ennek a hatása különösen könnyen mutatható 
be. Saját álmaikból fáradság nélkül visszaemlékezhetnek külön- 
böző személyeknek egyetlenegy személybe való összesűritésére. 
Az ilyen keverék-személy talán olyan külsejű, mint A, de akként 
öltözködik, mint B, olyan munkát végez, amilyenre C-nél emlé- 
kezünk, s emellett még azt is tudjuk, hogy ez a személy D. 
Ezzel a keverék-alakulattal természetesen olyasvalamit akar az 
álom kiemelni, ami mind a négy személyben közös. Mintahogy 
a személyekből, éppenúgy a tárgyakból vagy helyekből is kép- 
ződhetnek keverék-alakulatok olyankor, ha teljesült az a feltétel, 
hogy az egyes tárgyakban és helyekben közös olyasvalami, amit 
a lappangó álom hangsúlyoz. Olyan ez, mint valami uj és futó- 
lagos fogalomképződés, amelynek ez a közös sajátság a magva. 
Az egymással sűritett külön tartalmak halmozódása folytán rend- 
szerint elmosódott, határozatlan kép keletkezik, éppenúgy, mint 
amikor különböző felvételeket ugyanarra a lemezre vetítünk rá. 

Az álommunka számára az ilyen keverék-alakulatok képzése 
nagyon fontos lehet, mert kimutathatjuk, hogy a hozzá szüksé- 
ges közös vonásokat ott, ahol eddig hiányoztak, szántszándékkal 
állítja elő, például a gondolat helyett a szóról-szóra vett kifeje- 
zés választása által. Ilyen sűritéseket és keverék-alakulatokat már 
megismertünk; az elszólás némely esetének keletkezésében volt 
szerepük. Emlékezzenek csak vissza arra a fiatalemberre, aki egy 
hölgyet el akart kisért-eni (begleitdigen). Vannak ezenkivül 
élcek, amelyeknek technikája ilyen sűritésből származik. Ettől 
eltekintve azonban állíthatjuk, hogy ez a folyamat egészen 
szokatlan és idegenszerű valami. Igaz, hogy az álom keverék- 
személyeinek képzése párját találja képzeletünk nem egy alaki- 

tásában; a fantázia ugyanis könnyen egységesít olyan alkatrésze- 
ket, amelyek a tapasztalatban nem tartoznak együvé, tehát pél- 
dául a régi mitológia vagy Böcklin képeinek kentaurjaiban és 
mesebeli állataiban. Hiszen az ,alkotó"-fantázia egyáltalán nem 
tud valamit kitalálni, hanem csupán egymástól idegen részeket 
összeilleszteni. De a különös az álommunka eljárásában a követ- 
kező: az az anyag, ami az álommunka rendelkezésére áll, tulaj- 
donképpen gondolatokból adódik, olyanokból, amelyek közül 
egyesek talán megütközést keltenek és elfogadhatatlanok, amelyek 
azonban kifogástalanul képződtek s így is fejeződtek ki. Ezeket a 
gondolatokat viszi át az álommunka más alakba s különöskép- 
pen és érthetetlen módon ennél a leforditásnál, mintegy más 
irásmódba vagy nyelvbe való áttevésnél, az összeolvadás és az 
összetétel eszközeit alkalmazza. Hiszen a leforditás különben 
arra törekszik, hogy a szövegben megadott megkülönböztetésekre 
ügyeljen s éppen a hasonlókat tartsa egymástól távol. Az álom- 
munka ezzel merőben ellentétesen azon fáradozik, hogy két 
különböző gondolatot azáltal sürítsen, hogy, az élchez hasonlóan, 
többértelmű szót keres ki, amelyben mindkét gondolat össze- 
találkozhat. Nem szükséges ezt a vonást rögtön megérteni, mind- 
azonáltal az álommunka felfogásában jelentős szerepe lehet majd. 

Ámbár a sűrités átlátszatlanná teszi az álmot, mégsem kelti 
azt a benyomást, mintha ez az álomcenzura eredménye volna. 
Inkább mechanikai vagy ökonómiai tényezőkre szeretnők vissza- 
vezetni; a cenzura azonban mindenesetre megtalálja emellett a 
maga számadását. 

A sűrités teljesítményei egészen rendkivüliek lehetnek. Segit- 
ségével alkalomadtán lehetségessé válik, hogy egy nyilvánvaló 
álom két egészen különböző lappangó gondolatot egyesitsen, úgy- 
hogy az álomnak látszólag kielégítő magyarázatát nyerhetjük, 


s ezenfelül lehetséges még egy értelmezés, amely elkerülheti 
figyelmünket. 


A sűrités a lappangó és nyilvánvaló álom egymáshoz való 

viszonyára azzal a következéssel is jár, hogy ennek és amannak 
az elemei közt nem marad meg az egyszerű viszony. A nyilván- 
való elem egyidejüleg több lappangónak felel meg, a lappangó 
elem viszont több nyilvánvaló elemben veheti ki részét, 
tehát bizonyos összebogozódás módjára. Az álomfejtésnél az is 
megmutatkozik, hogy az egyes nyilvánvaló elemekhez tartozó 
ötleteknek nem kell sorban egymásután jönniök. Gyakran be 
kell várni, amig az egész álom értelmeződik. 

Az álommunka tehát az álomgondolatok átírásának egészen 
szokatlan módját eszközli; nem szóról-szóra vagy jelről-jelre való 
lefordítását, nem is bizonyos szabály szerint való kiválogatását, 
mintha csak egy szó mássalhangzóit adná vissza, a magánhangzó- 
kat viszont kihagyná, nem is úgy, hogy képviseletnek lehetne 
nevezni, amikor egy elemet mindig több más helyett ragadnak 
ki, hanem valami egészen mást és sokkal bonyolultabb valamit 
eredményez. 

Az álommunka második teljesítménye az eltolás. Erre- 
vonatkozólag szerencsére már megtettük az előmunkálatokat, 
hiszen tudjuk, hogy ez teljesen az álomcenzura műve. Két meg- 
nyilvánulása az, hogy először a lappangó elemet nem a. saját 
alkotórésze, hanem valami távolabbi, tehát valami célzás helyet- 
tesíti, másodszor pedig, hogy a lelki hangsúly egy fontos elem- 
ről valamely másik, kevésbé fontosra tevődik át, úgyhogy az 
álom másképpen központosítottnak, idegenszerűnek tünik fel. 

A célzás útján való helyettesítés éberállapotbeli gondolkodásunk- 
ból is ismeretes, de van különbség a kettő között. Az éber 
gondolkodásban a célzásnak könnyen érthetőnek kell lennie és 
a pótlásnak tartalmi összefüggésben kell állnia az eredetijével. 
Az élc is sokszor dolgozik célzással, elejti a tartalmi- társítás 
feltételét s ezt szokatlan külső társításokkal helyettesíti, mint 
az egybehangzással, a többértelmű szókkal s több más effélével. 
De az érthetőség feltételéhez ragaszkodik; az élc elveszítené 

minden hatását, ha a célzástól az eredetihez visszavezető út nem 

adódnék minden fáradság nélkül. Az álom eltolásos célzása 
azonban mindkét megszorítás alól felszabadult. A legszélsőbb és 
legtávolabbi vonatkozások révén függ össze azzal az elemmel, 
amelyet helyettesít, ezért érthetetlen, s ha meg nem történtté 
akarjuk tenni, értelmezése rosszul elsütött élc vagy erőszakos, 
mesterkélt, hajánál fogva előráncigált magyarázat benyomását 
kelti. Az álomcenzura ugyanis éppen akkor éri csak el a célját, 
ha sikerült neki a célzástól a tulajdonképpenihez visszavezető 
útat ellepleznie. 

Egészen rendkivüli a hangsúly eltolása, mint a gondolat 
kifejezésének eszköze. Néha helyetadunk neki az éber gondol- 
kodásban azért, hogy kómikus hatást keltsünk. A megzavartság 
hatását, amelyet ébreszt, talán  előidézhetem Önöknél, ha 
emlékeztetek arra az adomára, hogy volt egyszer egy falúban egy 
kovács, aki halálos bűnt követett el. A biróság ugy döntött, 
hogy a bűnt meg kell torolni, minthogy azonban csak egy 
kovácsa volt a falunak, ez tehát nélkülözhetetlen volt, ezzel 
szemben három szabó is lakott ott, azért tehát helyette felakasz- 
tották az egyik szabót. 

Az álommunka harmadik teljesítménye lélektanilag a leg- 
érdekesebb. Gondolatoknak látási-képekre való áttételéből áll. 
Szögezzük le, hogy az álomgondolatokban nem érint mindent ez 
az áttétel; van olyan rész, amely megőrzi alakját s a nyilván- 
való álomban is gondolat vagy tudás képében mutatkozik; aztán 
a látási-kép nem is az egyetlen forma, amelybe a gondolatok 
áttevődhetnek. De mégis ez a lényeges az álomképződésben ; az 
álommunkának ez a része állandóság szempontjából a második, 
ahogy ezt már tudjuk, s egyes álomelemekben a szó , plasztikus 
ábrázolását" már megismertük. 

Világos, hogy ez a teljesítmény nem könnyű. Hogy 
maguk elé idézhessék a nehézségeit, képzeljék el, hogy azt 
a feladatot vállalták, hogy valamely napilap politikai vezércikkét 
egy sereg illusztrációval pótolják, tehát a nyomtatott betütől 

a jelírásig vetődtek volna vissza. Amit ez a cikk személyszerint 
vagy konkrét tárgyakkal nevez meg, azt könnyen s talán még 
bizonyos előnnyel is tudják majd képekkel helyettesíteni, de 
a nehézségek az összes elvont szavak és az összes olyan beszéd- 
részek ábrázolásánál tornyosúlnak Önök elé, amelyek gondolati 
vonatkozásokat jeleznek, mint az igekötők, kötőszók stb. Az 
elvont szavaknál mindenféle műfogással tudnak majd magukon 
segíteni. Példáúl arra fognak törekedni, hogy a cikk szövegét 
más szövegezésre alakítsák át, amely talán szokatlanabbul hangzik, 
viszont több konkrét s az ábrázolásra alkalmas részt tartalmaz. 
Aztán visszaemlékeznek arra, hogy a legtöbb elvont szó volta- 
képpen elhalványult konkrét szó, s ezért, ahányszor csak tudják, 
ezeknek a szavaknak az eredeti konkrét jelentéséhez folyamodnak. 
Boldogok lesznek tehát, hogy egy tárgy birtoklását (,, Besitzen") 
valóságos testi ráüléssel (, Sizzen") ábrázolhatják.:? Ezt teszi az 
álommunka is. Nagy igényekkel ilyen körülmények között az 
ábrázolás pontosságát illetőleg alig léphetnek fel. Nem fogják 
tehát rossz néven venni az álommunkától sem, ha példáúl egy 
képben oly nehezen ábrázolható elemet, mint amilyen a házasság- 
törés, más töréssel, lábtöréssel helyettesít.? Ilyen módon sikerülhet 


1) A magyarban példáúl a dolog , nehézségét" nehéz súlyokkal. — A ford. 

2) A véletlen ezeknek az íveknek a korrekturája folyamán egy bécsi 
ujsághírt juttatott hozzám, amelyet, a fentebbi tételek váratlan meg- 
világításaként, itt leközlök : 

ISTEN BÜNTETÉSE. 
Kartörés házasságtörés helyett. 

M. Anna, egy népfölkelő felesége, K. Klementinát házasságtörés 
miatt beperelte. A vádirat úgy szól, hogy K.-né M. Károllyal bűnös 
viszonyt folytatott, mialatt a tulajdon férje a fronton volt, ahonnan hozzá- 
még havonta 70 koronát is küldött haza a feleségének. K.-né a panaszos 
férjétől már egész tetemes pénzösszeget kapott, mialatt neki 
magának gyermekével együtt éheznie és nyomorognia kell. 
Férjének bajtársai tudomására hozták, hogy K.-né M-el korcsmákba jár 
s állítólag majdnem egész éjszakákat átdorbézol. A vádlott egy alka- 
lommal több katona előtt meg is kérdezte a panaszosnő férjétől, vajjon 
nem fog-e már az , öreg"-étől nemsokára elválni, hogy hozzá költözhessen. 

Önöknek a jelírás fogyatékosságát a betüírás helyettesítésében 
némileg kiegyenlíteni, 

Azoknak a beszédrészeknek az ábrázolásánál, amelyek gondolati 
viszonyokat jeleznek, tehát: a mert, azért, de stb. ábrázolásánál 
ilyen segédeszköz nem áll rendelkezésünkre; a szövegnek ezek 
a részletei tehát a képekbe való áttételnél elsikkadnak. Éppígy 
az álomgondolatok tartalma az álommunka által a tárgyakból és 
cselekményekből álló nyersanyagára bomlik szét. Megelégedhet- 
nek ha az a lehetőség adódik, hogy bizonyos, magukbanvéve ábrá- 
zolásra alkalmatlan viszonyokra a képek finomabb kidolgozásával 
valamiképpen  célozhatnak. Éppenígy sikerül az álommunkának 
a lappangó álomgondolatok tartalmából ezt vagy azta nyilvánvaló 
álom formai sajátságaiban kifejezésre juttatni, ennek világossága 
vagy homályossága által, több részre való osztásával stb. A részlet- 
álmok száma, amelyekre egy álom oszlik, rendszerint egyezik 
a lappangó álom főtémáinak, gondolatsorainak számával; a rövid 
bevezető álom a követő részletes főálomhoz sokszor a bevezetés 
vagy a megindokolás viszonyában áll; az álomgondolat mellék- 


K.-né gazdasszonya is ismételten látta K.-né lakásán a panaszosnő férjét 
a leghiányosabb öltözetben. 

K.-né tegnap egy II. kerületi biróság előtt tagadta, hogy ismeri 
M.-et, intim viszonyról meg éppenséggel nem lehet szó. 

A tanúként beidézett M. Albertina ezzelszemben elmondta, hogy 
meglepte őket, amikor K.-né megcsókolta a panaszosnő férjét. 

M., akit már egy korábbi tárgyalás alkalmával tanúként kihallgattak, 
akkor a vádlottal való intim viszonyát tagadta. Tegnap a biró kezében 
voltegy levél, amelyben a tanu visszavonja az első tárgyalás alkalmával 
tett vallomását és beismeri, hogy az elmúlt év juniusáig K.-néval 
viszonya volt. Az előbbi tárgyalás alkalmával csak azért tagadta 
a vádlotthoz való viszonyát, mert a vádlott a tárgyalás előtt megjelent 
nála és térdre borulva kérlelte, hogy mentse meg és ne valljon. 
,Ma" — így irta a tanú — , kényszerítve érzem magam, hogy a biró- 
ságnak mindent megvalljak, mivel balkaromat kitörtem s ez 
előttem Isten büntetésének tünik fel ballépésem miatt." 

A biró megállapította, hogy a büntetendő cselekmény már elévült, 


mire a panaszos visszavonta a vádat és abiróság a vádlottat fel- 
mentette. 

mondata a nyilvánvaló álomba közbeékelt szintérváltoztatásban 
találja meg a helyettesítését stb. Az álmok formájának tehát 
magábanvéve semmiesetre sem hiányzik az értelme s ez a forma 
maga is értelmezést követel meg. Ugyanazon éjszakán álmodott 
többszörös álomnak sokszor ugyanaz az értelme, s arra a törekvésre 
mutat, hogy a fokozódóan sürgető ingert mindjobban legyürje. 
Magában az egyes álomban valamely különösen nehéz elem , doub- 
lettek" által, többszörös jelképekkel találhatja meg az ábrázolását. 

Az álomgondolatoknak az őket helyettesítő nyilvánvaló álmokkal 
való további összehasonlítása közben mindenféle olyan dolgot is 
tapasztalunk, amire nem lehettünk elkészülve, igy példáúl, hogy 
az álmok értelmetlenségének és képtelenségének is megvan a maga 
jelentősége. Sőt ennél a pontnál az álom orvosi és pszichoanalitikus 
felfogása közötti ellentét különben szokatlan hevességgel kiéleződik. 
Az előbbi szerint az álom értelmetlen azért, mert az álmodó lelki 
működése híján van minden kritikának; a mienk szerint 
viszont az álom olyankor lesz értelmetlenné, ha az álom- 
gondolatokban bennfoglalt kritikát, azt az itéletet: , ez értelmet- 
lenségő kell kifejezésre juttatnia. Jó példája ennek az Önök 
előtt ismert álom a szinházbamenésről (három jegy 1 forint 
5o krajcárért). Az ilymódon kifejezett itélet ez: nem volt annak 
semmi értelme, hogy oly korán férjhez mentem. 

Éppenígy megtudjuk álomfejtés közben, mi felel meg az 
álmodó által oly gyakran közölt kételyeknek és bizonytalan- 
ságoknak, hogy vajjon egy bizonyos elem bennfoglaltatott-e az 
álomban, hogy ez volt vagy nem volt-e inkább valami más. Ezeknek 
a kételyeknek és bizonytalanságoknak rendszerint nincs a lappangó 
álomgondolatok közt megfelelőjük; túlnyomórészben az álom- 
cenzura eredményezte őket és egyenértékűek a megkisérelt, nem 
tökéletesen sikerült kiirtással. 

Legmeglepőbbnek azt a módot fogjuk találni, ahogyan az 
álommunka a lappangó álom ellentétességeivel bánik el. Már 
tudjuk, hogy a lappangó anyag egybehangzásait a nyilvánvaló 

álom sűrítésekkel helyettesíti. Nos, az ellentétekkel éppenúgy 
bánik, mint az egybehangzásokkal ; különösen szereti, ha ugyanaz 
a nyilvánvaló elem fejezi ki mindkettőt. A nyilvánvaló álom 
egy olyan eleme, amelynek van ellentéte, tehát éppenúgy 
jelentheti önmagát, mint az ellentétét vagy mindkettőt együtt- 
véve; csak az egésznek az értelme dönthet arról, vajjon melyik 
lefordítását kell választani. Ezzel függ aztán össze, hogy a , nem"- 
nek, a tagadásnak az ábrázolását nem találjuk meg az álomban, 
legalábbis nem minden kétértelműség nélkül. 

Kellemes, hogy az álommunkának ez az idegenszerű viselkedése 
analógiára talál a nyelv fejlődésében. Egyes nyelvkutatók azt 
a tételt állították fel, hogy a legrégibb nyelvekben az ellentétek, 
mint példáúl erős—gyenge, világos— sötét, nagy—kicsi, ugyan- 
azzal a gyökszóval jutnak kifejezésre. (, Az ősi szavak ellentétes 
értelme.") Így az ó-egyiptomi nyelvben ken eredetileg erőset és 
gy engét jelentett. Beszédben ilyen kétértékű szavak használatakor a 
félreértés ellen a hanglejtéssel és a kisérő taglejtésekkel védekeztek, 
írásban az úgynevezett determinativum hozzáfüzésével, azaz egy 
képpel, amelyet nem szántak kiejtésre. A. ken— erős szót eszerint 
úgy írták le, hogy a betűjelek mellé egy álló emberke képét 
biggyesztették oda; ha a ken—gyenge szót akarták jelezni, hanyagul 
guggoló ember képe követte. Csak később kaptak az azonos 
hangzású ősi szó csekély elváltoztatása révén a bennefoglalt 
ellentétre két jelzést. Így keletkezett a ken erős—gyenge szóból 
egy ken erős és egy kan gyenge. Nemcsak a legrégibb nyelvek 
őrizték meg végső fejlődésükben is bőségesen ennek a régi ellen- 
tétnek a maradványait, hanem jóval fiatalabb, sőt még a ma élő 
nyelvek is. C. Abel (1884) nyomán egynéhány bizonyitékot 
akarok erre vonatkozólag közölni. 

A latinban ilyen még mindig kétértékű szó : 

altus (magas—mély) és sacer (szent—átkozott).! 


1) A magyar nyelvben Budenz szerint az áld—átkoz szavak 
ugyanabból a tőből származnak. — A ford, 


S. Freud: Bevezetés a pszichoanalizisbe. 

" Ugyanazon gyökér módosítására példáúl felhozom : 

clamare—kiabálni, clam— halk, csendes, titkos; siccus— száraz, 
succus—nedv. 

Ehhez a németből: Stimme (hang) —stumm (néma). 

Ha rokonnyelveket vonatkoztatunk egymásra, bőséges példák 
adódnak : 

Angolul : lock—zárni; németül: Lock, Lücke (lyuk, hézag). 

Angolul : cleave—hasítani; németül: kleben (tapasztani). 

Az angol without, voltaképpen -val, -vel —nélkül, ma , nélkül" 
értelmében használatos; hogy a with-nek részesítő értelmén 
kivül elvonó értelme is volt, kiderül még a witkdraw—withhold 
összetételekből. Hasonlóan a német wieder. 

Az álommunkának még egy másik sajátsága is megtalálja 
a maga megfelelőjét a nyelv fejlődésében. Az ó-egyiptomiban, 
éppúgy mint más későbbi nyelvekben megesett, hogy a szavak 
hangzóinak egymásutánját ugyanannak az értelemnek a kifeje- 
zésére megfordították. Ilyen példák az angol és német között: 
Topf—pot; boat—tub; hurry (sietni) — Ruhe (nyugalom); Bal- 
ken—Kloben, club; wait (várni) —taüuwen. 

A latin és a német között: capere—packen (fogni); ren— 
Niere (vese). 

Efajta megfordításokat, mint amilyenek itt az egyes szavakkal 
mentek végbe, az álommunka nagyon különböző módon hoz 
létre. Az értelem megfordítását, az ellentéttel való helyettesítést 
ismerjük már. Azonkivül feltalálható az álomban a helyzetnek, 
két ember közti viszonynak a megfordítása, akárcsak a , felfordult 
világban". Az álomban elég gyakran a nyul lő a vadászra. 
Aztán megfordítás az események egymásutánját illetőleg olyképp, 
hogy az okozati összefüggés szerint előbbeni esemény az álomban 
az azt követő után helyezkedik el. Ez aztán olyan, mint 
a ripacs-előadáson, ahol előbb rogy össze a hős és a kulisszák 
mögött csak később dördül el a fegyver, amely megölte. Vagy 
vannak álmok, amelyekben az elemek egész sorrendje megfordított, 

úgyhogy az értelmezésben az utolsó elemet kell elsőnek s az 
elsőt utolsónak venni, hogy értelmet nyerjen az álom. Emlékez- 
hetnek az álomszimbolikára vonatkozó tanulmányainkra is, amely 
szerint vizbe menni vagy esni ugyanannyit jelent, mint vizből 
kiszállni, tudniillik születni vagy szülni, s hogy lépcsőn, 
létrán felhágni ugyanaz, mint rajta lelépkedni. Lehetetlen 
félreismerni azt az előnyt, amelyet az álomeltorzítás az ilyen 
ábrázolási szabadságból meríthet. 

Az álommunkának ezeket a vonásait archaikusaknak, 
ősieknek lehet nevezni. Éppenúgy jellemzőek a kifejezés régi 
rendszereire, a régi beszédre, írásra s ugyanazokkal a nehéz- 
ségekkel járnak, amelyekről egy kritikai összefüggésben még 
lesz szó. 

Most még néhány más szempontot kell meghallgatniok. Az 
álommunkánál nyilvánvalóan arról van szó, hogy a szavakba 
foglalt lappangó gondolatok érzékelhető, többnyire látásos képekre 
való lefordításban jussanak kifejezésre. Mármost, a gondolataink 
ilyen szemléleti képekből keletkeztek; első anyaguk s előfokaik 
ilyen érzéki benyomások, helyesebben ilyen szemléletek emlékképei 
voltak. Ezekhez csak később csatlakoztak szavak s ezek kap- 
csolódtak aztán gondolatokká. Az álommunka tehát visszaeső, 
regressziv elbánásban részesíti a gondolatokat, ezek fejlődését 
meg nem történtté teszi, s ennél a visszaesésnél mindannak el 
kell maradnia, ami az emlékezeti-képeknek gondolatokká való 
továbbfejlesztése közben, uj szerzeményként került hozzájuk. 

Ez lenne tehát az álommunka. Azokkal a folyamatokkal szemben, 
amelyeket erre a munkára vonatkozólag megismertünk, a nyil- 
vánvaló álom iránti érdeklődésnek messze el kell maradnia. 
Szeretnék azonban ez utóbbinak, amely mégis csak az egyetlen 
közvetlenül ismert, még egynéhány megjegyzést szentelni. 

Természetes, hogy a nyilvánvaló álom veszít jelentőségéből. 
Közömbössé válik számunkra, vajjon jó szerkezetű-e, vagy hogy 
egyes összefüggésnélküli képek sorára bomlik-e széjjel. Sőt, 


3 áj 

még ha látszólag van is értelmes külseje, tudjuk, hogy ez az 
álomeltorzítás útján jöhetett létre s az álom belső tartalmával 
éppoly kevéssé állhat szerves összefüggésben, mint az olasz templom 
homlokzata a strukturájával és az alaprajzával.  Másesetben az 
álom eme homlokzatának is megvan a maga jelentősége, 
amennyiben a lappangó álomgondolatok egy fontos alkatrészét 
kevéssé eltorzítva vagy eltorzítás nélkül adja vissza. De ezt 
nem tudhatjuk, mielőtt az álmot végig nem elemeztük s 
ezáltal itéletet nem nyertünk, hogy az eltorzítás milyen 
mértékben harapódzott el benne. Hasonló kétely érvényesül 
annál az esetnél is, amikor az álomban két elem egymáshoz 
közeli viszonyban állónak látszik. Ebben esetleg értékes újjmutatás 
lehet arranézve, hogy ezeknek az elemeknek a lappangó álom- 
ban felvett megfelelőjét is szabad összeilleszteni,  másesetben 
viszont meg lehet győződni arról, hogy ami a gondolatban 
összetartozik, az az álomban széjjelszakadt. 

Általában tartózkodni kell attól, hogy a nyilvánvaló álom 
egy részét valamely más része segítségével magyarázzuk meg, 
mintha az álom összefüggő szerkezetű és okfejtő ábrázolás lenne. 
Ezzel szemben többnyire inkább a breccia-kőzettel hasonlítható 
össze, amely ragasztóanyag segítségével különböző közettörmelé- 
kekből jött létre, úgyhogy azok a rajzok, amelyek a képződéskor 
adódnak, nem tartoznak az eredeti kőzetdarabokhoz. Valóban van 
az álommunkának egy része, az úgynevezett másodlagos 
megmunkálás, amelynek az a célja, hogy az álommunka 
legelső termékeiből valami egészet, körülbelül összeillőt állítson 
elő. Eközben az anyagot sokszor teljesen félreérthető értelemben 
rendezi s oda, ahová szükséges, közbeszurásokat ékel. 

Másrészt az álommunkát sem szabad túlbecsülni, nem szabad 
túlságosan sokat várni tőle. A felsorolt teljesítményekkel mun- 
kálkodását kimerítettük; többre, mint sűríteni, eltolni, plaszti- 
kusan megjeleníteni s végül az egészet másodlagos megmunká- 
lásnak alávetni, nem képes. Ami az álomban itéleti meg- 

nyilatkozásként vagy mint birálat, csodálkozás, következtetés 
jelenik meg, az nem az álommunka teljesítménye, csak nagyon 
ritka esetben az álomról való elmélkedés megnyilvánulása, hanem 
többnyire a lappangó álomgondolatok egy-egy része, ami többé- 
kevésbé módosítva és az összefüggéshez  hozzáidomítva átlép 
a nyilvánvaló álomba. Beszéd kigondolására sem képes az 
álommunka. Kevés megjelölhető kivétellel az álombeli beszéd 
utánzása és összeillesztése oly beszédeknek, amelyeket az álmodás 
napján hallottunk vagy magunk tartottunk, s amelyek anyagként 
vagy álominger gyanánt a lappangó gondolatok közé sorakozód- 
tak. Éppoly kevéssé képes az álommunka számolási műveletek 
elvégzésére; ami ebből a nyivánvaló álomban található, az 
többnyire számok  egymásmellé állítása, látszólagos számolási 
művelet, mint ilyen teljesen értelmetlen és ismét csak a lappangó 
álomgondolatokban foglalt számolási műveletek utánzása. Ily 
körülmények között nem csodálatos, hogy az az érdeklődés, 
amely az álommunkára irányult, mihamarább leoldódik róla s a 
lappangó álomgondolatok felé törekszik, amelyek többé-kevésbé 
eltorzítva a nyilvánvaló álomban adnak magukról életjelt. 
De nem indokolható meg kellőleg, ha ez a pálfordulás oly 
messzire megy, hogy elméleti vizsgálatkor egyáltalán a lappangó 
álomgondolatokat teszik az álom helyébe s az utóbbiról 
olyasvalamit állítanak, ami csak az elsőre lehet érvényes. Saját- 
ságos, hogy a pszichoanalizis eredményeivel egy ilyen össze- 
cserélés céljaira visszaélhettek. Az ,álom" név nem illet meg 
mást, csakis az álommunka eredményét, vagyis azt a formát, 
amelybe az álommunka által a lappangó gondolatok áttevődtek. 

Az álommunka egészen egyedülálló folyamat, amelyhez hason- 
lóra eddig a lelkiéletben nem akadtunk. Ilyesfajta sűrítések, 
eltolások, a gondolatok visszaeső átváltoztatásai képekbe csupa olyan 
ujdonság, amelyeknek felismerése a pszichoanalitikus fáradozásokat 
máris bőségesen megjutalmazza. Az álommunkához való pár- 
huzamokból ismét beláthatják, hogy a pszichoanalitikus tanul- 

mányoknak mely összefüggéseit tárhatjuk fel más területekkel, 
nevezetesen a beszéd és a gondolkodás fejlődésével. Ezeknek 
a meglátásoknak a további jelentőségét csak akkor sejthetik majd, 
ha megtudják, hogy az álomképződés mechanizmusai mintaképei 
az ideges tünetek keletkezési módjának. 

Azt is tudom, hogy nem tekinthetjük még át az egész uj 
szerzeményt, amit ezek a munkálatok a lélektan számára eredmé- 
nyeznek. Csak arra akarunk rámutatni, hogy a tudattalan 
lelki aktusok létezésére — hiszen ilyenek a lappangó álomgondo- 
latok — milyen uj bizonyitékok adódtak, s hogy miként kecsegtet 
bennünket az álomfejtés egy a tudattalan lelkiélet ismeretéhez 
vezető nem is gyanított tágas bejárattal. 

De most aztán igazán itt az ideje, hogy különböző kisebb 
álompéldákon egyenként bemutassam azt, amire zárt összefüggésben 
előkészítettem Önöket. 


TIZENKETTEDIK ELŐADÁS 


ÁLOMPÉLDAK ELEMZÉSE 


Ti" és Uraim! Ne okozzon csalódást, ha ismét csak 
álomfejtések töredékeit tárom Önök elé, ahelyett, hogy 
egy szép nagy álom megfejtésében való részvételre hivnám meg 
Önöket. Azt fogják mondani, hogy ennyi előkészület után joguk 
volna ehhez s hangoztatni fogják abbeli meggyőződésüket, hogy 
annyi ezer álom sikeres megfejtése után már régtől fogva. össze 
lehetett volna állitani a kitünő álompéldáknak egy olyan gyűj- 
teményét, amelyen bemutatható volna az álommunkáról és az 
álomgondolatokról szóló valamennyi állításunk. Ez igaz, ámde 
azok a nehézségek, amelyek kivánságuk teljesítése elé tornyo- 
sulnak, igen számosak, 

Mindenekelőtt meg kell valianom, hogy nem akad senki, 
akinek az álomfejtés a főfoglalkozása lenne. Mikor kerül rá sor, 
hogy álmokat fejtsünk? Alkalomadtán, minden különösebb szán- 

dék nélkül, foglalkozhatunk egy-egy barátunk álmával vagy 
ideig-óráig a magunk álmait dolgozzuk fel, hogy a pszicho- 
analitikus munkára iskolázódjunk; többnyire azonban analitikus 
kezelésben lévő ideges emberek álmai kerülnek elénk. Ezek az 
utóbbi álmok kitünő anyagot szolgáltatnak és miben sem állnak 
az egészséges ember álmai mögött, de a kezelés technikája arra 
kényszerít, hogy az álomfejtést a gyógyító szándéknak alárendel- 
jük és az álmok egész seregét félretegyük, miután kivontunk 
belőlük valamit, ami a kezelésben felhasználható. Egyes álmok, 
amelyek a gyógykezelés folyamán adódnak, egyáltalán kibujnak 
a teljes értelmezés alól. Minthogy előttünk még ismeretlen lelki 
anyag. egészéből nőttek ki, megértésük csak a gyógykezelés be- 
fejezése után lehetséges. Ilyen álmok közlése megkövetelné a 
neurózis minden titkának felfedését is; ez tehát nem várható 
tőlünk, hiszen mi az álmot a neurózisok tanulmányozásának elő- 
készitéseképpen vettük boncolás alá. 

Önök persze szivesen lemondanának erről az anyagról és 
inkább az egészségesek és a saját álmaik megvilágítását szeretnék 
hallani. Ez azonban ezeknek az álmoknak a tartalma miatt nem 
engedhető meg. Sem magunkat, sem másokat, akiknek bizal- 
mát igénybe vettük, nem szolgáltathatjuk ki olyan kiméletlenül, 
mintahogy azt a tulajdon álmunk beható értelmezése szükségessé 
tenné, hiszen ezek, miként tudják, az egyéniség legrejtettebb 
részére vonatkoznak. Az anyagbeszerzésnek ezen a nehézségén 
kivül, a közlés szempontjából, még egy másik is tekintetbe jön. 
Önök tudják, hogy az álom még az álmodó előtt is idegen- 
szerű, annál inkább az az idegen előtt, akinek az álmodó sze- 
mélye ismeretlen. Irodalmunk nem szűkölködik jó és terjedelmes 
álomelemzésekben; kórtörténetek keretében magam is nyilvános- 
ságra hoztam egynéhányat. Az álomfejtésnek talán a legszebb 
példája egy fiatal leánynak egymásra vonatkozó két álma, amelyet 
O. Rank közölt és amely nyomtatásban körülbelül két oldalnyi; 
a hozzá tartozó elemzés azonban 76 oldalra terjed. Úgyszólván 

egy egész szemesztert igényelne, hogy egy ilyen munkán végig- 
vezessem Önöket. Ha némiképpen hosszabbra nyuló és erősebben 
eltorzított álmot keresünk elő, annyi magyarázatot kellene hozzá- 
adnunk, az ötleteknek és emlékeknek oly mennyiségű anyagát 
kellene segitségül vennünk, annyi mellékútra kellene letérnünk, 
hogy a róla tartott előadás teljesen áttekinthetetlenné válnék 
és nem elégítene ki. Arra kell tehát kérnem Önöket, elé- 
gedjenek meg azzal, ami könnyebben megszerezhető: idegesek 
álmaiból vett kis részek közlésével, amelyeken ezt vagy amazt 
elszigetelten felismerhetjük. Legkönnyebben az álomjelképek 
mutathatók be, aztán még a visszaeső álomábrázolás bizonyos 
sajátosságai. A. most következő álmok mindegyikéhez hozzá fogom 
fűzni, miért tartottam közlésre méltónak. 

1) Egy álom, mely mindössze két rövid képből áll: 4 nagy- 
bátyja cigarettázik, noha szombat van. — Egy asszony simogatja 
és becézgeti, mintha csak saját gyermeke volna. 

Az első képhez a (zsidó) álmodónak az a megjegyzése, hogy 
a nagybátyja jámbor ember, aki ilyesfajta: vétket sohasem 
követett és sohasem követne el. A második kép asszonyához 
semmi egyéb nem jut az eszébe, mint az édesanyja. Nyilván- 
valóan ezt a két képet vagy gondolatot vonatkozásba kell egy- 
mással hozni. De hogyan? Minthogy nagybátyja cselekvésének 
valóságát oly nyomatékosan tagadta, kézenfekvő egy , ha" köz- 
beszúrása. , Ha a nagybátyám, ez a szent ember, szombaton ciga- 
rettázna, akkor engem is becézgethetne az édesanyám." Ez 
nyilván annyit jelent, hogy az anyával való szeretkezés éppúgy 
tiltott valami, mint a dohányzás szombaton a jámbor zsidónak. 
Emlékezhetnek, amint már mondtam Önöknek, hogy az 
álommunkánál minden az álomgondolatok közt fennálló vonat- 
kozás elmarad, ezek a vonatkozások nyersanyagukra bomlanak 
fel és az értelmezés feladata lesz, hogy a kihagyott vonatkozá- 
sokat ismét beillessze a helyükre. 

2) Az álomról szóló közleményeim révén bizonyos tekintetben 

álom-dolgokban nyilvános tanácsadóvá váltam és évek hosszú 
sora óta a legkülönbözőbb oldalról kapok leveleket, amelyekben 
álmokat közölnek velem vagy terjesztenek elém megitélés cél- 
jából. Természetesen hálás vagyok mindazoknak, akik az álom- 
hoz annyi anyagot csatolnak, hogy az értelmezés lehetővé válik 
vagy akik maguk szolgálnak ilyen megfejtéssel. Ebbe a fajtába 
tartozik mármost egy müncheni orvos következő álma 1910-ből. 
Azért hozom ezt elő, mert ez bizonyíthatja Önöknek, hogy álta- 
lában mennyire hozzáférhetetlen az álom a megértés számára 
mindaddig, amíg az álmodó nem adott hozzá kellő felvilágosí- 
tásokat. Azt gyanítom ugyanis, hogy Önök alapjában a jelképes 
értelem  behelyettesítésével adódó álomértelmezést tartják az 
eszményinek, az álomhoz való képzettársításos módszert azonban 
félre szeretnék tolni; ettől a kártékony tévedéstől akarom 
Önöket megóvni. 

1910. julius 13: Reggel felé ezt álmodom: Kerékpáron hala- 
dok Tübingenben az országúton, amikor egy barna borzeb iramodik 
utánam és belekap a sarkamba. Kissé tovább érve leszállok, 
leülök egy garádicsra és elkezdem páholni az állatot, amely erősen 
belémakasztotta fogait. (Kellemetlen érzéseket a harapás és az 
egész jelenet nem kelt bennem). Atellenben néhány öregebb 
hölgy ül, akik vigyorogva néznek. Aztán felébredek és, mint már 
többször, az éberléthez vezető átmenetnek ebben a pillanatában 
az egész álom világossá lesz előttem. 

Jelképekkel itt keveset érhetünk el. Az álmodó azonban a 
következőkről tudósít: ,Az utóbbi időben belészerettem egy 
leányba, akit az uccáról, látásból ismertem, de nem volt hozzá 
semmilyen közeledési lehetőségem. Ezt a közeledést részemről 
a legkellemesebben a borzeb közvetíthette volna, annál inkább, 
mert nagy állatbarát vagyok és ezt a tulajdonságot a leánynál 
is rokonszenvesnek találtam". Hozzáfűzi még azt is, hogy ismé- 
telten nagyon ügyesen és sokszor a nézők bámulatára avatkozott 
be marakodó kutyák küzdelmébe. Megtudjuk tehát, hogy a neki 

tetsző leány állandóan ennek a bizonyos kutyának a kiséretében 
volt látható. Ezt a leányt azonban a nyilvánvaló álom mellőzte, 
csak a vele kapcsolatos kutya maradt meg. A leány helyébe 
talán az idősebb, rávigyorgó nők léptek. Amit ezenkivül még 
közöl velünk, nem elégséges ennek a pontnak a tisztázására. 
Hogy az álomban kerékpáron megy, közvetlen ismétlése az 
emlékében élő helyzetnek. A kutyát vezető leánnyal mindig 
csak kerékpározás közben találkozott. 

3) Ha valaki egy drága hozzátartozóját elvesztette, utána 
hosszabb időn át különös fajtájú álmokat termel, amelyekben az 
a tudat, hogy az illető meghalt és aza vágy, hogy ujból életre 
keljen, a legkülönbözőbb egyezségeket köti egymással. Hol halott 
az elhunyt és emellett mégis tovább él, mert nem tudja, hogy 
halott és csak akkor halna meg egészen, ha tudná ezt; hol pedig 
félig halott, félig élő és ezeknek az állapotoknak mindegyike 
külön jelzést talál. Nem szabad ezeket az álmokat egyszerűen 
értelmetleneknek nyilvánítani, mert az életrekeltés nem elfogad- 
hatatlanabb az álom számára, mint például a mese számára, 
ahol nagyon mindennapos ez a sors. Amennyiben ilyen álmokat 
elemezhettem, kiderült, hogy értelmes megoldásuk elérhető, 
hogy azonban az a kegyeletes kivánság, amely a holtat vissza 
szeretné hívni az életbe, a legkülönösebb eszközökkel tud dol- 
gozni. Itt egy ilyen álmot tárok Önök elé, amely különösen 
és elég értelmetlenül hangzik; ennek az analizise sok mindenre 
fog példát adni, amire elméleti fejtegetéseink már  elő- 
készítették Önöket. 

dtyja meghalt, de exhumálták és rossz színben van. Azóta 
tovább él és az álmodó minden erejével azon van, hogy ezt 
észre ne vegye. (Ezután az álom áttér más, látszólag nagyon 
távoleső dolgokra.) 

Az atya meghalt, ezt tudjuk. Hogy exhumálták volna, nem 
felel meg a valóságnak, ami aztán minden továbbira nézve sem 
jön tekintetbe. Az álmodó pedig ezt beszéli el: Miután az atyja 

temetéséről hazatért, egyik foga fájni kezdett. Ezt a fogat a 
zsidó tanítás előirása szerint akarta kezelni: ,ha bosszant a fogad, 
húzd ki, és elment a fogorvoshoz. Ez azonban kijelentette: A 
fogat nem szokás mindjárt csak úgy kihúzni, türelem kell hozzá. 
Valamit beleteszek, hogy megöljem; három nap mulva jöjjön 
ismét el, akkor kiveszem. 

Ez a ,kivétel", mondja hirtelen az álmodó, ez az exhumálás. 

lgaza lenne az álmodónak? Ámbár a dolog nem áll meg 
egészen, csak úgy felületesen, mert hiszen a fogat nem veszik 
ki, csak valamilyen részét, az elhaltat. De ilyesfajta pontatlan- 
ságot, egyéb tapasztalataink alapján, bizvást elhihetünk az álom- 
munkáról. Így az álmodó elhunyt atyját a megölt és mégis 
megtartott foggal sűrítette, egy egységbe olvasztotta. Ilyenkor 
aztán nem csoda, ha a nyilvánvaló álomba értelmetlenség kerül, 
mert hiszen nem állhat mindaz az atyára is, amit a fogról 
mondanak. Hol van különben a fog és atya közt a tertium 
comparationis, amely ezt a sűrítést lehetővé teszi? 

De mégis csak így kell lennie, mert az álmodó akként foly- 
tatja, hogy ismeretes előtte, hogy ha a fog kieséséről álmodunk, 
akkor az egy családtag elvesztését jelenti. 

Tudjuk, hogy ez a népies értelmezés téves, vagy legalább 
is csak tréfás értelmében helyes. Annál inkább meglephet, hogy 
az így megpendített téma az álomtartalom többi része mögött 
mégis csak feltalálható. I 

Most az álmodó minden további felszólítás nélkül beszélni 
kezd atyja betegségéről és haláláról, úgyszintén a hozzá való 
viszonyáról. Atyja hosszú ideig volt beteg, ápolása és kezelése 
neki, a fiának, sok pénzébe került. És mégsem  sokallotta 
ezt sohasem, sose volt türelmetlen, sose érzett vágyat, hogy bár 
már egyszer csak vége lenne. Az atyja iránt érzett igazi zsidó 
kegyeletére, a zsidó törvények szigorú betartására büszke. Nem 
tünik fel itt egy ellentmondás az álomhoz tartozó gondolatokban ? 
A fogat és az atyát azonosította. A foggal szemben a zsidó 

törvény értelmében akart eljárni, amely akként rendelkezik, hogy 
ki kell húzni, ha fájdalmat és bosszúságot okoz. Atyjával szemben is 
a törvény szellemében akart eljárni, ez azonban ezesetben úgy 
hangzik, hogy bajra és bosszúságra ne tekintsen, vegyen minden 
terhet magára és ne engedjen a fájdalmat okozó tárgy iránt 
ellenséges érzületet felülkerekedni. Nem volna az egybehangzás 
sokkal meggyőzőbb, ha beteg atyjával szemben tényleg hasonló 
indulatok fejlődtek volna ki benne, mint a beteg foggal szemben, 
vagyis, ha azt kivánta volna, hogy a halál mielőbb vessen véget 
felesleges, szenvedéses és költséges életének ? 

Nem kételkedem, hogy atyjával szemben, ennek hosszas 
betegsége alatt, tényleg az volt a beállítása, és hogy a jámbor 
kegyeletével való kérkedés arra volt hivatva, hogy a figyelmet 
ezektől az emlékektől elterelje. Ilyen körülmények között fel 
szokott ébredni az apával szemben érzett halálkivánság és 
részvétes mérlegeléseknek az álarcába bujik, mint például abba, 
hogy a halál csak megváltás lenne a számára. De figyeljék meg, 
hogy itt magukban a lappangó álomgondolatokban átléptünk egy 
korlátot. Ezek első része bizonyára csak időlegesen, azaz az álom- 
képződés alatt, volt tudattalan, az atya ellen irányuló ellenséges 
érzületek azonban állandóan tudattalanok maradhattak, talán a 
gyermekkorból származhattak és az atya betegsége alatt, alkalom- 
adtán, félénken és álöltözetben besurranhattak a tudatba. Még 
nagyobb bizonyossággal állíthatjuk ezt más lappangó gondolatokról, 
amelyek félreismerhetetlen adalékokat szolgáltattak az álomtartalom 
számára, Hiszen az atyára irányuló ellenséges indulatokból az 
álomban mitsem vehetünk észre. Miközben azonban az atya 
ellen forduló ilyen ellenséges érzület csírája után kutatunk 
a gyermek életében, visszaemlékezünk, hogy az atyától való 
félelem azért áll elő, mert az atya már a legzsengébb korban 
szembehelyezkedik a fiú nemi ténykedéseivel, amint ezt rend- 
szerint a kamaszkor után, társadalmi szempontokból, kénytelen 
megismételni. Ez az atya és a fiú közti viszony ráillik a mi 

álmodónkra is; az atya iránti szeretetébe elég tisztelet és félelem 
is keveredett, amelyek a korai nemi megfélemlítés forrásából 
eredtek. 

Az onánia komplexumából magyarázhatók mármost a nyilván- 
való álom további mondatai. Rossz színben van, ez 
ugyan a fogorvos későbbi kijelentésére céloz, hogy rossz hatást 
kelt, ha azon a helyen hiányzik egy fog; egyszersmind azonban 
vonatkozik a rossz ,kinézéső-re is, amellyel a fiatal ember a 
serdülés korában tulzott nemi ténykedéseit elárulja vagy amely 
miatt fél, hogy elárulja azokat. Nem minden megkönnyebbülés 
nélkül tolta át az álmodó a nyilvánvaló álomban a rossz külszínt 
önmagáról, az atyjára; egy Önök előtt ismert megfordítása ez az 
álommunkának. ,Azóta tovább él", fedi az életrekeltés 
vágyát, úgyszintén a fogorvos igéretét, hogy a fog megmarad. 
De egészen agyafurt ez a mondat: az álmodó mindent megtesz, 
hogy ő (az atyja) észre ne vegye, ami megszerkesztésénél 
fogva bennünket arra a kiegészítésre csábíthat, hogy már meghalt. 
Az egyedül értelmes kiegészitést azonban ismét az onánia- 
komplexumból nyerjük, amelynél természetes, hogy az ifjú 
mindent megtesz avégből, hogy nemi életét az atyja előtt 
eltitkolja. Emlékezzenek vissza végezetül arra, hogy az úgynevezett 
fogingerből eredő álmokat mindig onániával és az érte járó 
rettegett büntetéssel kell magyarázni. 

Láthatják mármost, miként jött létre az érthetetlen álom. 
Sajátságos és tévútra vezető sűrítés előidézésével, minden gon- 
dolat mellőzésével, amely a lappangó gondolatmenet magvához 
tartozik, s a legmélyebb és időben legtávolabb eső ilyen gon- 
dolatok helyettesitéseképpen többértelmű pótló képződmények 
megteremtésével. 

4) Már ismételten megkiséreltük, hogy közelebb férkőzzünk 
azokhoz a józan és semmitmondó álmokhoz, amelyek értelmet- 
lenséget vagy idegenszerűt nem tartalmaznak, amelyeknél azonban 
az a kérdés merül fel: minek álmodunk ilyen közömbös 

hiábavalóságot? Uj ilyenfajta példával akarok szolgálni, egy 
fiatal hölgy három összetartozó, egy éjjel álmodott álmával. 

a) Atmegy háza előcsarnokán és a fejét véresre üti a mélyen 
lecsüngő csillárban. 

Nincs emlék, nincs semmi, ami a valóságban megesett volna. 
Az álmodó hozzáfűzött felvilágosításai egész más útakra vezetnek. 
, Ön tudja, milyen erősen hull a hajam. Lányom, szólt tegnap 
hozzám az anyám, ha ez így folytatódik, olyan lesz a fejed, akár 
egy popó." A fej itt tehát a másik testvég helyett áll. A csillárt 
segitség nélkül jelképesen értelmezhetjük; minden  meg- 
hosszabbítható tárgy a himtag jelképe. Tehát vérzésről van szó 
az alsó testvégen, amely a hímtaggal való összeütközésből ered. 
Ez még többértelmű lehet; további ötletei arra mutatnak, hogy 
arról a hitéről esik itt szó, amely szerint a havi-vérzést a férfival 
való nemi érintkezés idézi elő, egy szexuális elmélet, amelynek 
sok hivője van a fejletlen leányok között. 

b) 4 szőlőben mély gödröt lát, amelyről tudja, hogy egy fa 
kiszakítása által keletkezett. Ehhez az a megjegyzése, hogy 
ezenközben a fa hiányzik neki. Ezt úgy érti, hogy az álomban 
nem látta a fát, de ugyanez a szöveg oly más gondolat kifejezéséül 
szolgál, amely aztán a jelképes értelmezést tökéletesen beigazolja. 
Az álom a gyermekkori szexuális elmélet egy más részére 
vonatkozik, arra a hitre, hogy a leányoknak eredetileg megvolt 
ugyanaz a nemi szervük, mint a fiúknak, és hogy ennek későbbi 

kialakulását a kasztráció (fa kiszakítása) idézte elő. 
. c) Iróasztala fiókja előtt áll, amelyben olyan otthonos, hogy 
rögtön tudja, mihelyt valaki kotorászott benne. Az íróasztalfiók, 
éppúgy, mint minden egyéb fiók, láda, doboz: női genitálé. 
Tudja, hogy a nemi érintkezésnek (szerinte az érintésnek is) 
a jelei a nemi szerven felismerhetők, és régóta félt ennek 
rábizonyításától. Azt hiszem, a hangsuly mindhárom álomban 
a tudásra helyezendő. A gyermekkori nemi felfedezések idejére 
gondol vissza, amelynek eredményeire akkor igen büszke volt. 

5) Ismét egy kis szimbolika. Ez egyszer azonban a lelki helyzet 
ábrázolását röviden előre kell bocsátanom. Egy úr, aki egy nővel 
éjszakai szerelmi légyotton volt, leírásában azon anyatermészetű 
nők közé sorolja társnőjét, akiknél a férfival való nemi érintkezés 
közben a gyermek utáni vágy ellenállhatlanul tör elő. Együttlétük 
körülményei azonban arra az óvatosságra kényszerítették, amely a 
megtermékenyitő magömlést a nő ölétől távol tartja. Felébredve 
ez éjszaka után, az asszony a következő álmot mondja el : 

Az uccán egy vörössapkás tiszt szalad utána. Ő menekül előle, 
szalad felfelé a lépcsőn, a tiszt egyre a nyomában. Lélekszakadva 
éri el a lakását és az ajtót becsapva magára zárja. A tiszt 
künnreked és amikor ő a kandikáló nyiláson át kitekint, a tiszt 
ott ül künn egy padon és sir. 

Ugyebár, felismerik a vörössapkás tiszt által való üldöztetés- 
ben és a fullasztó felkapaszkodásban a nemi érintkezés szemlél- 
tetését. Hogy az álmodó elzárkózik az üldöző elől, például 
szolgálhat Önöknek az álomban oly gyakori megforditásra, hiszen 
valójában a férfi vonta ki magát a nemi aktus befejezése alól. 
Éppúgy eltolódott a bánata is a társára, hiszen ez utóbbi sír az 
álomban, amivel egyszersmind a magömlésre is célzás történik. 

Bizonyára hallottak egyszer már a pszichoanalizisnek arról az 
állításáról, hogy minden álomnak nemi jelentése van. Nos, most 
Önök maguk kerültek abba a helyzetbe, hogy ennék a szemre- 
hányásnak helytelenségéről itéletet alkothatnak. Megismerkedtek 
azokkal a vágyálmokkal, amelyek a legnyilvánvalóbb szükség- 
leteknek, az éhségnek, a szomjúságnak, a szabadság utáni sóvár- 
gásnak a kielégítéséről gondoskodnak, a kényelmi- és a türel- 
metlenségi-álmokkal és éppenúgy a tisztára kapzsjakkal és önzőkkel. 
De, hogy az erősen eltorzított álmok túlnyomólag — ismét nem 
kizárólag — nemi vágyaknak adnak kifejezést, azt mindenesetre 
a pszichoanalitikus kutatás eredményeként kell emlékezetükben 
megőrizniök. 


6) Különös okom van rá, hogy a jelképeknek álombeli alkal- 

mazására vonatkozó példákat halmozzam. Első összejövetelünk 
alkalmával panaszkodtam, milyen nehéz a pszichoanalizis 
oktatásában a bemutatás és vele a meggyőződés felkeltése, és 
azóta bizonyára igazat adtak nekem ebben. A pszichoanalizis 
egyes állításai azonban mégis oly belső összefüggésben állanak 
egymással, hogy a meggyőződés, egy pontról kiindulva, könnyen 
tovább terjedhet az egésznek egy nagyobb részére is. Azt lehetne 
a pszichoanalizisről mondani, hogy annak, aki kisújját nyújtja 
feléje, már egész kezét fogva tartja. Már az, aki az elvétésekről 
nyújtott felvilágosításunkat jól megértette, sem vonhatja többé ki 
magát logikai következésképpen alóla, hogy a többiekben is higyjen. 
Egy másik éppoly hozzáférhető helyet az álomszimbolikában 
találunk. Önök elé tárom egy egyszerű asszonynak már közölt 
álmát, akinek az ura rendőr, s aki bizonyára sohasem hallott 
álomszimbolikáról és lélekelemzésről. Itélkezzenek aztán önmaguk, 
vajjon ennek az álomnak nemi jelképek segítségével való magya- 
rázata önkényesnek vagy erőszakoltnak mondható-e. 

s . . . Aztán valaki betört a lakásba, mire ő rémülten rendőr- 
ért kiáltott, Ez azonban két ,strici"-vel békés egyetértésben a 
templomba ment, amelyhez több lépcső vezetett fel. A templom 
mögött hegy emelkedett és ezt fent sűrű erdő borította. A rendőr 
sisakkal, körgallérral és köpennyel volt felszerelve. Barna kör- 
szakálla volt. 4 két csavargónak, akik békésen haladtak a rendőr 
mellett, zsákszerűen felcsavart kötény volt a csipőjük köré kötve. 
A templomból a hegy felé út vezetett. Ez mindkét oldalán fűvel 
es bozóttal volt benőve, amely egyre sűrűbbé vált és a hegy 
tetején valóságos erdővé terebélyesedett." 

A felhasznált jelképeket minden fáradság nélkül felismer- 
hetik. A férfi-hímtagot a személyek hármas csoportja ábrázolja, 
a női nemi részt a táj, templommal, heggyel és erdővel. Ismét 
találkoznak a lépcsővel, mint a nemi művelet jelképével. Amit 
az álom hegynek mond, azt az anatómiában is így hívják, tudni- 
illik az a mons Veneris, a szeméremdomb. 

7) Ismét egy jelképek behelyettesítésével megfejtendő álom, 
amely azzal kelt figyelmet és hat bizonyitó erővel, hogy az 
álmodó maga fordította le összes jelképeit, ámbár az álomfejtésre 
semmilyen előismeret nem készítette elő. Ez a magatartás meg- 
lehetősen szokatlan és feltételei nem eléggé ismertek. 

nAtyjával sétál valahol, nyilván a Práterben, mert látni a 
rotundát, előtte egy kis előépítményt, amelyen léggömb van 
megerősítve, ez azonban nagyon petyhüdtnek látszik. Atyja töle 
kérdezi meg, mire való mindez; ő csodálkozik ezen, de megmagya- 
rázza neki. Aztán udvarra érnek, ahol egy nagy bádoglemez 
fekszik. Atyja ebből egy nagy darabot akar magának letörni, 
előbb azonban körülnéz, vajjon nem láthatja-e meg valaki. Ő azt 
mondja atyjának, hogy hiszen csak a felügyelőnek kellene szólnia, 
akkor minden további nélkül vehet belőle. Ebből az udvarból 
lépcső vezet le egy tárnába, amelynek a falai puhára párná- 
zottak, úgy valahogy, mint egy bőrkarosszék. Ennek a tárnának 
a végén hosszabb perem következik és aztán ujból egy tárna..." 

Az álmodó maga így értelmez: A rotunda a nemi szervem, 
előtte a léggömb a hímtagom, amelynek petyhüdtségéről van 
mit panaszkodnom. Behatóbban tehát úgy fordíthatjuk le, hogy 
a rotunda — gyermek által rendszerint a genitáléhoz számított — 
ülep, a kis előépítmény a herezacskó. Álmában kérdezi az atyja, 
micsoda mindez, vagyis a nemi szervek célja és működése 
felől érdeklődik. Kézenfekvő dolog, hogy ezt a tényállást meg- 
fordítsuk, úgyhogy ő legyen a kérdező fél. Mivel az atyjánál 
ilyen kérdezősködés valójában sohasem történt meg, az álom- 
gondolatot vágyként kell felfognunk, vagy valahogyan feltételesen 
kell vennünk: ,Ha az atyámtól nemi felvilágosítást kértem 
volna." Ennek a gondolatnak a folytatását nemsokára más helyen 
fogjuk megtalálni. 

Az az udvar, ahol a bádog fekszik, elsősorban nem jelképe- 
sen veendő, hanem az atyja üzlethelyiségéből származik. Disz- 
kréció okából , bádogf"-gal helyettesítettem azt a másik anyagot, 

amellyel az álmodó atyja kereskedik, anélkül, hogy az álom 
szövegén másegyebet változtattam volna. Az álmodó belépett 
atyja üzletébe és azok a nem egészen korrekt fogások, amelyeken 
a haszon nagyrésze alapszik, igen megbotránkoztatták. Ezért 
folytatódhatna a fenti álomgondolat ilymódon: , (Ha tőle meg- 
kérdeztem volna), becsapott volna, mintahogy megcsalja a vevőit." 
A leszakításra, ami az üzleti csalafintaságot ábrázolja, az álmodó 
maga adja meg a második magyarázatot, ugyanis, hogy az az onániát 
jelenti. Ez nemcsak régóta ismeretes előttünk, hanem nagyon jól 
egyezik azzal, hogy az onánia titkát az ellenkezője fejezi ki (hiszen 
nyiltan szabad tenni). Így megfelel minden várakozásunknak, 
hogy az onanisztikus művelet ismét az atya rovására iródott, mint 
a megkérdezés az első álomjelenetben. A tárnát mindjárt, a falak 
puha kipárnázottságára való hivatkozással, vaginára magyarázza. 
Hogy a leszállás, mint különben a felszállás, a vaginában való 
közösülési-közlekedést akarja leírni, önkényesen veszem be a 
magyarázatba. 

Azokat a részleteket, hogy az első tárna után egy hosszabb 
perem következik és ezután ujabb tárna, ő maga életrajzi ada- 
tokkal magyarázza. Egy ideig -közösült, aztán gátlások miatt 
feladta a nemi érintkezést, és reméli, hogy most a gyógykezelés 
segítségével ujra rátérhet. 

8) Egy erősen poligám természetű idegen mindkét itt 
következő álmát annak a bizonyitékaképpen közlöm Önökkel, hogy 
a. tulajdon én-ünk minden álomban benne van, ott is, ahol a 
nyilvánvaló tartalom előtt elrejtőzőtt. A bőrönd a két álomban 
a nő jelképe. 

a) Elutazik, podgyászát kocsin a vonathoz szállítják, sok bőrön- 
döt halmoznak fel, közöttük két nagy feketét, mintaböröndökhöz 
hasonlóakat. Vigasztalólag így szól valakihez: no, de hiszen ezek 
csak az állomásig jönnek velünk. 

Valójában igen sok podgyásszal utazik, de nagyon sok asszony- 
történetet is hoz a kezelésbe. A két fekete bőrönd két fekete 

nőnek felel meg, akik jelenleg életében a főszerepet játsszák. 
Egyik közülök utána akart utazni Bécsbe; tanácsomra sürgönyileg 
lemondta a vele való találkozást. 

b) Egy jelenet a vámhivatalban: Egyik utazótársa felnyitja 
a bőröndjét és egykedvüen cigarettázva mondja: ebben semmi 
sincs. A vámtiszt úgy tesz, mintha elhinné, azonban még egyszer 
belényúl és valami egészen különösen tilosra talál. Az utazó ekkor 
megadással szól: itt nincs mit tenni. Ő maga az utazó, én vagyok 
a vámtiszt. Különben nagyon őszinte a vallomásaiban, de meg- 
fogadta magában, hogy egy nővel megkezdett ujabb viszonyát 
el fogja hallgatni, mivel joggal feltételezhette, hogy az a nő 
nem ismeretlen előttem. A rajtakapás kínos jelenetét idegen 
személyre tolja át, minthacsak ő maga ebben az álomban elő 
sem fordulna. 

9) Ime, példája egy jelképnek, amelyet még nem említettem 
meg: 

Egy férfi ezt álmodja: Nővérével találkozik, és kiséretében 
ennek két barátnőjével, akik nővérek. Mindkettővel kezet fog, 
nővérével azonban nem. 

Nincs kapcsolat valóságos történethez. Gondolatai inkább oly 
időbe vezetik, amelyben az a megfigyelése okozott neki fejtörést, 
hogy a leányok keblei oly későn fejlődnek ki. A két nővér tehát 
a két mell, ő szeretné ezeket kezével megfogni, csak ne volna 
az a tulajdon nővére. 

10) Az álombeli halálszimbolika egy példája: 

Két emberrel, akiknek tudja a nevét, de felébredéskor elfelej- 
tette, nagyon magas, meredek vashídon megy. Hirtelen eltünik 
a kettő és egy kisérteties férfit lát sapkával és vászonruhában. 
dAzt kérdezi tőle, 6-e vajjon a sürgönykihordó? . . Nem. Vagy a 
fuvaros? Nem. Aztán tovább megy, még az álomban nagy ijedt- 
ség lepi meg és az álmot a felébredés után azzal a fantáziával 
folytatja, hogy a vashíd hirtelen leszakad és ő a mélységbe 


zuhan. 

Emberek, akikről hangsulyozzák, hogy ismeretlenek, hogy 
a nevüket elfelejtették, többnyire igen közelálló személyek. Az 
álmodónak két testvére van; ha ezeknek a halálát kivánta volna, 
akkor csak igazságos dolog lenne, ha ezért halálfélelem fogná 
el. A sürgönykihordóhoz megjegyzi, hogy ilyen emberek mindig 
szerencsétlenségről hoznak hírt. Egyenruhája után itélve lámpa- 
gyújtogató is lehetett, aki azonban a lámpákat ki is oltja, tehát, 
mint a halál nemtője, eloltja.a fáklyát. A fuvaroshoz Uhland- 
nak Károly király tengeri útjáról szóló költeményét társítja és 
két bajtársával átélt veszélyes tengeri utazására emlékezik, amelyen 
a versbeli király szerepét játszotta. Vashídhoz az utóbbi idők 
egy balesete ötlik eszébe és az a bárgyú szólásmód: az élet olyan, 
mint egy lánchíd. 

11) A halál ábrázolásának más példájaként szolgáljon ez az 
álom: Egy ismeretlen úr feketeszegélyű névjegyet ad le a 
részére. 

12) Több szempontból érdekes a következő álom, amelynek 
előfeltételei közé mindenesetre ideges állapot is tartozik. 

Vasuton utazik. 4 vonat nyílt pályán megáll. Azt hiszi, hogy 
szerencsétlenség fog bekövetkezni, arra kell gondolni, hogy kiki 
agyonüt, akivel csak találkozik, kalauzt, mozdonyvezetőt stb. 

Ehhez egy barátja elbeszélésére való visszaemlékezés társult. 
Olaszország egy vasuti-vonalán egy félfülkében őrültet szálli- 
tottak, de tévedésből egy utast bocsátottak be hozzá. Az elme- 
beteg agyonverte az utitársát. Ő tehát azonosítja magát ezzel 
az őrülttel és erre való jogát azzal az őt időközönként zaklató 
kényszerképzettel igazolja, hogy mindenkit, aki bizonyos dolgo- 
kat tud róla, el kell tennie az útból. Aztán maga is jobb indok- 
lást talál, amely az álom okához vezet. Tegnap a szinházban 
viszontlátta azt a leányt, akit feleségül akart venni, akitől azon- 
ban, mert féltékenységre adott neki okot, visszahúzódott. Azt 
. a mértéket tekintve, amelyre nála a féltékenység fokozódni 

szokott, valóban őrült lenne, ha el akarná venni. Azaz: annyira 
megbizhatatlannak tartja ezt a leányt, hogy mindenkit, aki 
útjába kerülne, féltékenységből agyon kellene ütnie. A szobák 
során, itt szakaszokon, át való járást, a házastársi-viszony jel- 
képeként (ellentét az egynejűséggel szemben) már megismertük. 

A vonatnak nyílt pályán való megállásához és a szerencsét- 
lenségtől való félelemhez a következőket beszéli el: Amikor 
egyszer egy utazása alkalmával a vonat hirtelen megállt az 
állomáson kivül, utitársa, egy fiatal hölgy, magyarázgatta, hogy 
talán összeütközés készül s ilyenkor a legcélszerűbb óvintézkedés 
az, ha a lábat a magasba tartják. Ez a , fel a lábakkal" szerepet 
játszott a gyakori sétálgatások és a szabad természetbe való 
kirándulások alkalmával is, amelyeken azzal a leánnyal való 
szerelmének boldog első idejében vett részt. Ujabb érv, 
hogy bolondnak kellene lennie, ha most feleségül venné. Hogy 
az a vágy, hogy ilyen őrült legyen, mégis csak élt benne, azt, 
ismerve a helyzetet, biztosra vehettem. 


TIZENHARMADIK ELŐADAS 


AZ ÁLOM ŐSI ÉS GYERMEKIES VONÁSAI 


HST és Uraim! WFűzzük további gondolatmenetünket 

ahhoz az eredményünkhöz, hogy az álommunka a lappangó 
álomgondolatokat az álomcenzura hatása alatt más kifejezésmódra 
viszi át. A lappangó gondolatok nem egyebek, mint éberlétünk 
előttünk ismeretes tudatos gondolatai; az uj kifejezésmód, sok- 
féle vonása miatt, érthetetlen előttünk. Azt mondottuk, hogy 
értelmi fejlődésünknek azokra a fokaira nyúlik vissza, amelyeket 
régen tulhaladtunk, a képes beszédre, a jelképes vonatkozásra, 
talán olyan viszonyokra, amelyek gondolkodási nyelvünk fejlő- 
dése előtt érvényesültek. Az álommunka kifejezésmódját ezért 
ősinek (archaikusnak) vagy visszaesőnek (regresz- 
szivnek) neveztük. 

Ebből azt következtethetik, hogy az álommunka elmélyített 
tanulmányozásával értékes felvilágosításokat kellene nyerni értelmi 
fejlődésünk kevésbé ismert kezdeteiről. Remélem, hogy így lesz; 
de ez a munka mindeddig még nem indult meg. Az az ősi 
idő, amelybe az álommunka visszavezet, kettős: egyrészt az 
egyéni ősi idő ez, a gyermekkor, másrészt, amennyiben minden 
egyén gyermekkorában az emberi nem egész fejlődését valami- 
képpen megrövidítve elismétli, ez az ősi idő a filogenetikus is. 
Hogy sikerül-e majd megkülönböztetni, vajjon a lappangó lelki 
folyamatok mely része származik az egyéni és melyik a filo- 
genetikus őskorból, azt nem tartom lehetetlennek. Így például a 
jelképes viszony, amelyet az egyén sohasem sajátitott el, szerintem 
igényt tarthat arra, hogy filogenetikus örökségnek tekintsék. 

Ám nem ez az álom egyetlen ősi vonása. Bizonyára valameny- 
nyien ismerik a maguk tapasztalatából a gyermekkor különös 
emlékezet-kiesését (amnéziáját). Azt a tényt értem ezen, hogy 
az első évek, az ötödik, hatodik vagy nyolcadik évig, az emlé- 
kezetbe nem véstek olyan nyomokat, mint a későbbi élmények. 
Ámbár akad ember, aki elmondhatja magáról, hogy emlékezete 
a  legkoraibb kezdettől mind a mai napig folytonos, a 
másik jelenség, az emlékezet-hiányé, mégis csak hasonlíthatat- 
lanul gyakoribb. Azt hiszem, hogy ezen a tényen nem szoktak 
eléggé elcsodálkozni. A gyermek két éves korában már jól 
beszél, csakhamar megmutatja, hogy bonyolult lelki helyzetekben 
el tud igazodni és olyan kijelentéseket tesz, amelyeket sok évvel 
később ujra elmondanak neki, de amelyeket ő maga elfelejtett. 
És emellett az emlékezet az első években, mert kevésbé van 
megterhelve,  teljesítőképesebb, mint a későbbiekben. Nincs 
is semmi okunk, hogy az emlékezet működését különösen 
magasrendű vagy nehéz lelki teljesítménynek tartsuk; ellen- 
kezőleg, olyanoknál is találunk jó falékézütebENESEB akik 
értelmileg nagyon alacsony fokon állanak. 

Mint második, erre az elsőre épülő sajátosságot meg kell 

azonban emlitenem, hogy az első gyermekévekre terjedő emlé- 
kezeti-hézagból egyes jól megtartott, többnyire plasztikusan érzett 
emlékek emelkednek ki, emlékek, amelyek ezt a fennmara- 
dásukat nem tudják igazolni. A későbbi években ránk ható 
benyomások anyagával olykép bánik emlékezetünk, hogy 
válogat közöttük. A némiképpen fontosat megtartja, a kevésbé 
fontosat elejti. A megőrzött gyermekkori emlékekkel másként 
áll a dolog. Ezek nem felelnek meg szükségképpen a gyermek- 
kor fontos élményeinek, még olyanoknak sem, amelyeknek a 
gyermek szempontjából kellett volna fontosaknak tünniök. Sok- 
szor olyan banálisak és önmagukban oly jelentéktelenek, hogy 
csodálkozva kérdezzük csak, miért éppen ezek a részletek 
kerülték el a feledés sorsát. Annakidején kisérletet tettem, 
hogy a gyermekkori emlékezet-kiesés és az ezt áttörő emlékezet- 
maradványok rejtélyét az analizis segitségével közelítsem meg 
és arra az eredményre jutottam, hogy a gyermeknél is csak a 
fontos maradt meg az emlékezetben. Csakhogy a sűritésnek és 
különösen az eltolásnak Önök előtt már ismert folyamatai ezt 
a fontosat az emlékezetben mással, lényegtelennek látszóval, 
pótolják. Ezeket a gyermekkori emlékeket azért fedőeml é- 
keknek neveztem; alapos elemzéssel minden elfeledettet kifejt- 
hetünk belőlük. 

A pszichoanalitikus kezelésnél egész rendszeresen az a feladat 
áll előttünk, hogy a gyermekkori emlékezeti hézagokat kitöltsük 
és amennyiben a kezelés egyáltalában némileg sikerül, tehát igen 
gyakran, azt is elérjük, hogy azoknak a feledés homályába 
burkolt gyermekéveknek a tartalmát ismét felszinre hozzuk. 
Ezek a benyomások sohasem merültek el igazán, csak hozzáférhe- 
tetlenek, lappangóak voltak, a tudattalanhoz tartoztak. De önként 
is megeshetik, hogy a tudattalanból felmerülnek, éspedig álmok 
kapcsán. Kiderül, hogy az álomélet meg tudja találni az útat 
ezekhez a lappangó gyermekkori élményekhez. Szép példák 
találhatók erre vonatkozólag az irodalomban és magam is szolgál- 

tathattam egyszer egy ilyen adalékot. Bizonyos összefüggésben 
egyszer egy emberről álmodtam, aki nyilván valamely szolgálatot 
tett nekem s akit élesen láttam magam előtt. Félszemű, kistermetű, 
kövér ember volt, fejét mélyen a válla közé húzta. Az összefüggésből 
láttam, hogy orvos volt. Szerencsére megkérdezhettem még élő 
anyámtól, milyen volt a három éves koromban elhagyott 
szülőhelyemnek az orvosa, és megtudtam tőle, hogy félszemű, 
alacsony, kövér volt, fejét mélyen a válla közé huzta ; arról is 
értesültem, hogy milyen, általam már elfeledett, balesetnél 
nyujtott nekem segítséget. Ez az első gyermekévek elfeledett 
anyagával való rendelkezés tehát egy további ősi vonása az 
álomnak. 

Ugyanez a felvilágosítás folytatódik mármost egy más rejtély- 
re nézve, amellyel eddig  összetalálkoztunk.  Emlékezhetnek, 
milyen csodálkozással fogadták, amikor arra a belátásra jutottunk, 
hogy az álmok előidézői nagymértékben gonosz és kicsapongó 
nemi vágyak, amik álomcenzurát és álomeltorzítást tettek szüksé- 
gessé. Ha egy ilyen álmot megfejtettünk az álmodónak, és 
ő a legkedvezőbb esetben nem támadja meg magát az értelmezést, 
rendszerint mégis csak megkérdezi, honnan eredhet ilyenfajta vágya, 
holott ő ezt magától idegennek érzi és az ellenkezőjéről van tudomása. 
Nem kell csüggednünk, hogy miképpen mutathatunk rá az erede- 
tére. Ezek a gonosz vágyrezdülések a multból származnak, sokszor 
nem is olyan távoli multból. Kimutatható, hogy egyszer ismertek 
és tudatosak voltak, ha ma már nem is azok. Az az asszony, 
akinek az álma azt jelenti, hogy egyetlen 17 éves leányát 
holtan szeretné maga előtt látni, irányításunk mellett rátalál, 
hogy ezt a halálkivánságot egyidőben mégis csak melengette 
magában. Ez a gyermek egy szerencsétlen kimenetelű, hamarosan 
felbontott házasság gyümölcse volt. Amikor az anya gyermekét még 
méhében hordta, egyszer, egy az urával való heves jelenet után, düh- 
rohamában öklével nekiesett a hasának, hogy megölje benne 
a gyermeket. Hány anya, aki gyermekét ma gyöngéden, talán 

tulságosan is gyöngéden szereti, fogadta kelletlenül teherbejutását 
és kivánta annakidején, bár ne fejlődne tovább a benne meg- 
fogant élet; sőt ezt a kivánságát különböző, szerencsére ártal- 
matlan cselekvésekre is átvitte. A későbbi oly rejtélyes halál- 
kivánság a szeretett lénnyel szemben tehát a hozzávaló viszony 
legelső idejéből származik. 

Az atya, akinek álma arra a magyarázatra jogosít, hogy a sze- 
retetében első helyen álló legidősebb gyermekének halálát 
kivánja, szintén nem térhet ki ama emlékezet alól, hogy egy- 
kor ez a vágy nem volt idegen tőle. Amikor ez a gyermeke 
még csecsemő volt, a hitvese megválasztásával elégedetlen férfi 
gyakran elgondolta: ha az a csöppség, aki számára semmit 
sem jelent, meghalna, ismét szabad lehetne és szabadságát 
jobban felhasználná. Ugyanez az eredet hasonló gyűlölködő 
érzelmek egész sorára kimutatható; ezek  visszaemlékezések 
olyasvalamire, ami már a multé, egykor tudatos volt és szerepet 
játszott a lelki életben. Önök ebből nyilván azt következtethetnék, 
hogy az ilyen vágyak és az ilyen álmok nem jelentkezhetnének 
akkor, ha efféle átalakulások egy bizonyos személyhez való 
viszonyban nem szerepeltek, ha ez a viszony kezdettől fogva 
egyértelmű volt. Hajlandó vagyok ezt a következtetésüket jóvá- 
hagyni; csak arra akarom figyelmeztetni Önöket, hogy ne az 
álom szövegét, hanem a megfejtése révén nyert értelmét vegyék 
figyelembe. Megeshet, hogy egy a szeretett személy halálát 
tartalmazó nyilvánvaló álom csak ijesztő álarcba öltözött, de 
valami egészen mást jelent, vagy hogy a szeretett lény egy 
másiknak csalódásig hű pótlása. 

Ugyanezek a körülmények azonban egy más, sokkal komolyabb 
kérdést fognak Önökben felkelteni. Azt mondják majd: ha ez 
a halálkivánság valaha tényleg fenn is állt és bizonyitható is az 
emlékezet által, ez még nem magyarázat. Hiszen az már régen 
leküzdött vágy, hiszen ma már csupán puszta hatásnélküli emlék- 
ként és nem mint erős rezdület élhet a tudattalanban. Hiszen 

ez utóbbi mellett semmi sem szól. Hát akkor egyáltalában miért 
emlékeztet rá az álom? Ez a kérdés tényleg jogosult ; az a kisérlet, 
hogy feleljünk rá, messzire vezetne és állást kellene foglalni az 
álomról szóló tan egyik leglényegesebb pontjában. Én azonban 
kénytelen vagyok megmaradni fejtegetéseim keretében és tartóz- 
kodónak kell lennem. Szánják rá magukat ideiglenesen a lemon- 
dásra. Érjük be annak a tényleges kimutatásával, hogy ennek 
a leküzdött vágynak álomkeltő szerepe beigazolható, és folytassuk 
a vizsgálatot arra nézve, vajjon más gonosz kivánságok meg- 
engedik-e ugyanezt a multból való levezetést. 

Maradjunk meg az eltávolitási vágyaknál, amiket többnyire 
az álmodó korlátozatlan önzésének rovására írhatunk. Ilyen 
vágy, álomképző mivoltában, igen gyakran kimutatható. Ahányszor 
csak valaki életünkben keresztezte az utunkat, és hányszor kel! 
ennek az életfeltételek bonyolultsága mellett megtörténnie, az 
álom rögtön kész ezt a valakit halottá tenni, legyen bár az 
atyáról, az anyáról, a testvérről, a hitvesről stb. szó. Eléggé 
elcsodálkoztunk az emberi természetnek ezen a gwonoszságán s 
bizonyára nem voltunk hajlandóak arra, hogy az álomfejtés 
ezen eredményének helyességét minden további nélkül elismerjük. 
De ha egyszer arra szólítanak fel bennünket, hogy keressük 
meg a multban az ily vágyak eredetét, akkor mihamarabb 
rátalálunk az egyéni multnak arra a korszakára, amelyben ilyen 
önzés és ilyen vágyrezdület, a legközelebbi hozzátartozók iránt 
is, már nem hat idegenszerűen. A gyermek éppen azokban az 
első években, amelyeket az emlékezet-kiesés később eltakar, az, 
aki ezt az önzést gyakran túlzottabb formájában, rendszeresen 
pedig világosan felismerhető kezdetekben, helyesebben marad- 
ványokban mutatja. A gyermek kezdetben éppen önmagát szereti 
csupán és később tanul csak meg másokat szeretni, énjéből 
valamit másokra áldozni. Azokat is, akiket látszólag kezdettől 
fogva szeret, eleinte csupán azért szereti, mert szüksége van rájuk, 
nem nélkülözheti őket, tehát ismét csak önző okokból. Csak 

később függetleniti magát a szeretet érzülete az önzéstől. Valóban 
a gyermek az önzésen keresztül tanult meg szeretni. 

Tanulságos lesz ebben a vonatkozásban, ha a gyermeknek 
testvéreivel szemben való állásfoglalását a szülőkkel szemben 
való beállításával hasonlítjuk össze. Testvéreit a kis gyermek nem 
szükségképpen szereti, a  szeretethiány sokszor nyilvánvaló. 
Kétségtelen, hogy versenytársait gyűlöli bennük, és ismeretes, 
hogy ez a beállítás mily gyakran hosszú éveken át, egészen 
a kamaszkor idejéig, sőt még továbbra is, megszakitás nélkül 
tart. Hiszen igaz, hogy sokszor gyengédebb vonzalom váltja 
fel, vagy mondjuk inkább: helyezkedik föléje, de rendszeresen 
nyilván mégis az ellenséges indulat az első. Legkönnyebben 
21/2—4, és 5 éves gyermekeken figyelhető ez meg, ha uj 
testvérke jelenik meg. A jövevény többnyire igen barátságtalan 
fogadtatásban részesül. Ilyen nyilatkozatok: , nem kell, a gólya 
vigye vissza", nagyon mindennaposak. Aztán minden alkalmat 
megragadnak, hogy a jövevényt lealacsonyitsák, még a bántal- 
mazási kisérletek, sőt merényletek sem tartoznak a szokatlan 
esetek közé. Ha csekélyebb a korkülönbség, akkor a gyermek 
a fokozottabb lelki működés felébredésekor már maga mellett 
látja a versenytársát és vele együtt rendezkedik be. Ha nagyobb 
a korkülönbség, akkor az uj gyermek kezdettől fogva érdekes 
tárgyként, az élő baba egy fajtájaként, bizonyos rokonszenvet 
kelthet, és nyolc évnyi vagy még nagyobb korkülönbség mellett, 
különösen leányoknál, már gondoskodásra törekvő, anyai érzelmek 
beleszövődése várható. De, őszintén szólva, ha a testvérek halálára 
vonatkozó vágyat fedezünk fel egy álom mögött, ezt a vágyat 
ritkán kell talányosnak tartanunk, és a vágy példaképét fáradság 
nélkül mutathatjuk ki az első gyermekkorban, elég sokszor az 
együttlét későbbi éveiben is. 

Valószinüleg nincs gyermekszoba a lakói közt lejátszódó heves 
összeütközések nélkül. Az összeütközés motivumai a szülők szere- 
tetéért, a közös tulajdonért, a lakószobáért folyó verseny. Az 

ellenséges indulatok egyaránt irányulnak az idősebb és fiatalabb 
testvérek ellen. Azt hiszem, Bernard Shaw volt az, aki 
kimondta: Ha van valaki, akit a fiatal angol nő jobban gyűlöl 
az anyjánál, akkor az idősebb nővére az. Ebben a kijelentésben 
van valami, ami idegenül hat. Testvérgyűlöletet és versengést, 
szükség esetén, még megértenénk, de miképpen tolakodhatik 
gyűlölet érzése az anya és leánya, a szülők és gyermekeik közt 
fennálló viszonyba? 

Ez a viszony kétségkívül a gyermek szempontjából is a ked- 
vezőbb. Így követeli meg a várakozásunk is: sokkal inkább 
megütközünk rajta, ha a szülők és gyermekek közti szeretetben 
van hiány, mint azon, ha hiányzik a szeretet a testvérek között. 
Az első esetben úgyszólván szentesítettünk valamit, amit a másik 
esetben profánnak hagytunk meg. A mindennapi tapasztalat 
mégis rámutathat arra, hogy a szülők és felnőtt gyermekek közti 
érzelmi viszony mily gyakran mögötte marad a társadalom fel- 
állította eszménynek, hogy mily sok ellenségeskedés áll itt ugrásra 
készen és nyilvánulna meg, ha a kegyelet és a gyengéd érzel- 
mek járulékai vissza nem tartanák. Ennek motivumai általá- 
nosan ismertek és törekvése az, hogy az egyneműeket egymástól 
elválassza, a leányt az anyjától, az atyát a fiától. A leány anyjá- 
ban találja meg azt a tekintélyt, aki akaratát korlátozza s 
akinek az a feladata, hogy keresztül vigye nála a társadalom által 
megkövetelt lemondást a nemi szabadságról; benne látja egyes 
esetekben még a vetélytársát is, aki a háttérbeszorításnak ellen- 
szegül. Ugyanez még sokkal kirivóbban ismétlődik fiú és atya 
között. A fiú szemében minden nehezen elviselt társadalmi kény- 
szert az atya testesít meg; az atya zárja el előle az akarata telje- 
sítéséhez, a korai nemi élvezethez vezető utat, és, ahol közös 
családi javak vannak, ezek élvezetének lehetőségét. Az atya halá- 
lára való leselkedés a trónörökös esetében a tragikusat érintő 
szintre emelkedik. Kevésbé veszélyeztetettnek tünik az atya és 
leánya, az anya és fia közt fennálló viszony. Az utóbbi a 

legtisztább példáját adja az önző tekintettől teljesen zavartalan, 
változhatatlan gyengédségnek. 

Miért beszélek ezekről a dolgokról, hiszen ezek  banálisak 
és általánosan ismertek? Azért, mert félreismerhetetlen hajlan- 
dóság mutatkozik arra, hogy jelentőségüket az életben letagadják 
s a társadalmilag megkövetelt eszményt sokkal többször mond- 
ják  beteljesedettnek, mint ahogy az valóban beteljesült. De 
jobb, ha a pszichológus mondja meg az igazságot, mintha ezt 
a feladatot a cinikusra hárítják. Mindenesetre ez a letagadás 
csak a való életre vonatkozik.- Az elbeszélő és drámai költészet 
művészi szabadságában áll, hogy feldolgozza azokat a motivu- 
mokat, amelyek ennek az eszménynek a megbontásából erednek. 

Az emberek nagy részénél nem kell tehát elcsodálkoz- 
nunk, ha az álom a szülők, nevezetesen a hasonlónemű szülő 
eltávolitására irányuló vágyat felfedi.  Feltételezhetjük, hogy 
éberlétkor is megvan ez a vágy, sőt néha tudatossá is válik, ha 
más motivummal takarózhat, mint harmadik álompéldánkban 
szánalommal az atya hiábavaló szenvedésén. Ritkán uralja a 
viszonyt egymagában az ellenségeskedés, sokkal gyakrabban hát- 
térbe szorul gyengéd vonzalmak mögött, amelyek elnyomják, 
úgyhogy várnia kell, amig egy álom mintegy különválasztja őket. 
Amit az álom ilyen elszigetelés miatt mértéken felül nagynak 
mutat, az ismét összezsugorodik akkor, ha értelmezésünk után 
az élet összefüggésébe besoroztuk. (H. Sachs). De ott is meg- 
találjuk ezt az álombeli vágyat, ahol az életben nincs mire 
támaszkodnia s ahol a felnőttnek éberállapotban sohasem kellene 
mellette színt vallania. Ennek abban rejlik az oka, hogy az elide- 
genedés legmélyebb és legrendszeresebb motivuma, különösen a 
hasonlóneműek között, már az első gyermekkorban érvényesült. 

A szerelmi versengést értem, a nemi jelleg világos hang- 
sulyozásával. A fiú már kicsi korában különös gyengédséggel kezd 
viseltetni az anyja iránt, akit magáénak tekint, és az atyját 
vetélytársnak érzi, aki ezt az egyeduralmat vitássá teszi; épp- 

így a kislány az anyjában olyasvalakit lát, aki az atyjához huzó 
gyengéd viszonyát zavarja s oly helyet foglal el, amelyet ő 
maga is jól betölthetne. A megfigyelésekből tapasztalnunk kell, 
milyen korai időkre nyulik vissza ez az állásfoglalás, amelyet 
Ödipusz-komplexum-nak nevezünk, mert ez a monda 
mindkét szélsőséges vágyat, amely a fiú helyzetéből következik, 
az atya megölését és az anya hitvesül vevését, egy egészen jelen- 
téktelen letompitással megvalósítja. Nem akarom azt állítani, 
hogy az Ödipusz-komplexum a gyermeknek a szülőkhöz való 
viszonyát kimeriti; ez könnyen lehet jóval bonyolódottabb is. 
Aztán az Ödipusz-komplexum többé-kevésbé kifejezett lehet, 
sőt visszájára is fordulhat, azonban rendszeres és nagyon jelen- 
tős tényezője a gyermek lelki életének, és inkább az a veszély 
fenyeget, hogy hatását s a belőle származó következményeket 
lebecsüljük, mintsem hogy túlbecsülnők őket. Különben a gyer- 
mekek az Ödipusz-állásfoglalással gyakran a szülők viselkedésére 
reagálnak, akiket szeretésük tárgyának megválasztásában elég 
gyakran a nemi különbözőség vezet, úgyhogy az atya leányát, 
az anya fiát részesíti előnyben, vagy a házasságban való elhide- 
güléskor azt veszi pótlásul az elértéktelenedett szerelmi tárgy 
helyett. 

Nem mondható, hogy a világ a pszichoanalitikus kutatásnak 
az Ödipusz-komplexum felderítéséért nagyon hálás lett volna. 
Ellenkezőleg, a felnőttek részéről a leghevesebb ellenszegülést 
idézte elő, és olyanok, akik elmulasztották, hogy résztvegyenek 
ennek a tiltott vagy tabuban részesített érzelmi viszonynak a 
letagadásában, később jóvátették ebbeli vétküket, amennyiben 
átértelmezésekkel értékét vették ennek a komplexumnak. Válto- 
zatlan meggyőződésem szerint itt nincs mit letagadni és nincs 
mit szépíteni. Meg kell barátkozni azzal a ténnyel, amelyet 
maga a görög monda is elháríthatatlan végzetnek ismer el. Ismét 
érdekes, hogy az életből kivetett Ödipusz-komplexumot átenged- 
ték a költészetnek, mintegy ennek szabad rendelkezésére lemond- 

tak róla. O. Rank gondos tanulmányban kimutatta, miképpen 
szolgáltatott a drámai költészetnek éppen az Ödipusz-komplexum 
bőséges motivumokat, végtelen változtatásokban, letompitásokban 
és álöltözetekben, tehát olyan eltorzításokban, amilyeneket a 
cenzura munkájaként már felismerünk. Ez az Ödipusz-komplexum 
tehát azokban az álmodókban is élhet, akik oly szerencsések 
voltak, hogy későbbi éveikben a szüleikkel való egyenetlensé- 
geket elkerülhették, és vele benső kapcsolatban megtaláljuk azt, 
amit kasztráció-komplexum-nak nevezünk, vagyis az 
atyának tulajdonított nemi megfélemlíitésre, vagy a kora gyer- 
mekkori nemi ténykedés korlátozására való visszahatást. 
Minthogy eddigi eredményeink a gyermek lelki életének 
tanulmányozására utalnak, most már azt is elvárhatjuk, hogy a 
tiltott álombeli vágyak másik részének, a mértéktelen nemi 
izgalomnak az eredete hasonló módon fog magyarázatra találni. 
Tehát indittatva érezzük magunkat a gyermek nemi életének 
tanulmányozására is s eközben több forrásból a következőket 
tudjuk meg: Mindenekelőtt tarthatatlan tévedés, ha tagadjuk, 
hogy a gyermek nemiéletet él s ha feltesszük, hogy a sze- 
xualitás csak a serdülés korában, a nemiszervek érésével indul 
meg. A gyermek, ellenkezőleg, kezdettől fogva változatos nemi- 
életet él, ami a későbbi normálisnak minősitettől sok pontban 
különbözik. Amit a felnőttek életében , perverz/-nek mondunk, 
az a normálistól a következőkben tér el: először is a faji hatá- 
rok (az ember és állat közti ür) áthágásában, másodszor az 
undorhatár, harmadszor a vérfertőzéses, incesztusos határ (amely 
szerint a közeli vérrokonokkal való nemi kielégülés tilos), negyed- 
szer az egyneműség által szabott határ átlépésében s ötödször 
a nemiszerv szerepének más szervre és testrészre való átvitelében. 
Ezeknek a korlátoknak egyike sem áll fenn kezdettől fogva, 
csak fokozatosan épülnek ki a fejlődés és nevelés folyamán. A 
kisgyermek mentes tőlük. Még nem ismer ember és állat között 
tátongó szakadékot; az a gőg, amellyel ember az állattól elzár- 

kozik, csak később kap benne erőre. Kezdetben nem érez undort 
az anyagcsere-kiválasztásokkal szemben, hanem a nevelés nyo- 
mása alatt csak lassanként tanulja ezt meg; nem tartja nagyon 
fontosnak a nemi különbözőséget, sőt inkább ugyanazt a geni- 
tális alkatot tételezi fel mindkét nemnél; első nemi vágya- 
kozása és kiváncsisága a legközelebbi s más okokból legkedve- 
sebb személyekre, a szülőkre, testvérekre, gondozószemélyzetre 
irányul, és végül az mutatkozik nála, ami később a szerelmi 
vonzalom csúcsán ismét áttör, hogy tudniillik nemcsak a nemi- 
szerveitől vár kéjt, hanem hogy sok más helye a testnek ugyan- 
azt az érzékiséget igényli, hasonló kéjérzéseket közvetit és így a 
nemi szervek szerepét játszhatja. A gyermeket tehát , polimor- 
fikusan perverz"-nek lehet nevezni, és ha mindezeket a meg- 
nyilvánulásokat csak nyomonként érvényesiti, akkor ez egyrészt a 
későbbi életszakokkal összehasonlitva aránylag csekély erősségük- 
ből következik, másrészt abból, hogy a nevelés a gyermek minden 
nemi megnyilvánulását rögtön erélyesen elnyomja. Ez az elnyo- 
más úgyszólván folytatódik az elméletben, amennyiben a fel- 
nőttek azon vannak, hogy a gyermekkori nemi megnyilvánu- 
lások egy része felett szemet hunyjanak, más részüket pedig átér- 
telmezésekkel nemi természetükből kivetkőztessék, mig aztán az 
egészet letagadhatják. Sokszor egyazon az emberek azok, akik 
először a gyermekszobában kiméletlenül lépnek fel a gyermek 
minden nemi neveletlensége ellen s aztán az iróasztalnál ugyan- 
azoknak a gyermekeknek nemi tisztaságát veszik védelmükbe. 
Ahol a gyermekeket magukra hagyják, vagy ahol csábitás hatása 
alá kerülnek, sokszor egészen tekintélyes teljesítményű perverz 
nemi ténykedéseket hoznak létre. Természetesen igazuk van a 
felnőtteknek, hogy ezt, mint holmi , gyerekességet", , játékot" 
nem veszik nagyon komolyan, mert a gyermek sem az erkölcs 
itélőszéke, sem a törvény előtt nem vehető beszámitóképesnek 
és felelősnek; de ezek a dolgok mégis megvannak, jelentőségük 
mind a veleszületett alkat jeleként, mind későbbi fejlődések oka- 

és serkentőjeként fennáll, felvilágosításokat adnak a gyermek 
nemiéletéről és így általában az ember nemiéletéről. Ha tehát 
eltorzított álmaink mögött ujra megtaláljuk mindezeket a per- 
verz vágyrezdüléseket, akkor ez csak azt jelenti, hogy az álom 
ezen a téren is végrehajtotta a gyermekies állapotig való vissza- 
fejlődést. 

A tiltott vágyak közül külön is kiemelésre méltók a vérfer- 
tőzésesek, tehát a szülőkkel és testvérekkel való nemi érintkezésre 
irányuló vágyak. Önök tudják, hogy az emberi társadalom, leg- 
alább is állitólag, milyen utálatot érez az ilyen viszonnyal szem- 
ben, és hogy milyen nyomatékosak az ezekre irányuló tilalmak. A 
legképtelenebb erőlködések folytak abban az irányban, hogy ezt 
az incesztus-iszonyt megmagyarázzák. Egyesek abból indultak ki, 
hogy lelkileg a természetnek a fajtenyésztésre fordított figyelme 
mutatkozik meg ebben a tilalomban, mivel a beltenyészet elron- 
taná a faji sajátságokat; mások azt állították, hogy a zsenge 
gyermekkortól való együttélés a nemi kivánságot eltereli a 
számbajövő személyektől. A vérfertőzés elkerülése különben 
mindkét esetben automatikusan biztosítva lenne és érthetetlen 
volna, mi szükség van szigorú tilalmakra, amik sokkal inkább 
egy erős vágy jelenlétére mutatnak. A pszichoanalitikus vizs- 
gálatok kétségkivül kimutatták, hogy inkább a vérfertőzéses 
szerelmi tárgyválasztás az első és a szabályszerű, és hogy csak 
később lép közbe vele szembe ellentállás, amelynek az egyéni 
lélektanból való levezetését vissza kell utasítanunk. 

Állítsuk össze, hogy a gyermeklélektanba való elmélyedés mivel 
járult hozzá az álom megértéséhez. Nemcsak azt találtuk, hogy 
az elfelejtett gyermekkori élmények anyaga hozzáférhető az álom 
számára, hanem azt is láttuk, hogy a gyermekek lelki élete 
minden sajátosságával, önzésével, vérfertőzésre irányuló szerelmi 
tárgyválasztásával stb. az álom számára, tehát a tudattalanban, 
még tovább él s hogy az álom éjjelről-éjjelre erre a gyermekies 
fokra vezet vissza bennünket. Így megerősítést nyer, hogy 

a lelki élet tudattalan része az infantilissel 
egyenlő. Az a visszás benyomás, amely szerint annyi gonosz 
lakozik az emberben, kezd felengedni. Ez a borzasztóan gonosz 
egyszerűen a kezdetleges, a primitiv, a gyermekies a lelki 
életben, amelyet a gyermeknél működésben találhatunk, amelyet 
azonban részben csekély méretei miatt figyelemre sem méltatunk, 
részben könnyedén veszünk, mert a gyermektől nem várunk 
el erkölcsi magasságot. Amikor az álom erre a fokra esik vissza, 
azt a látszatot kelti, mintha a gonoszat ő hozta volna bennünk fel- 
színre. Ez azonban csak csalóka látszat, és mi hagytuk, hogy meg- 
ijesszen bennünket. Nem vagyunk mi olyan gonoszak, mint 
amilyeneknek az álmok értelmezése után gondoltuk volna. 

Ha az álmok gonosz megmozdulásai csak gyermekiességek, 
visszatérések erkölcsi fejlődésünk kezdeteihez, amennyiben az 
álom egyszerűen ismét gyermekké változtat gondolkodásban és 
érzésben, akkor nincs annak értelme, hogy ezek miatt a gonosz 
álmok miatt szégyenkezzünk. Az értelmes ész azonban csak 
része a lelki életnek, kivüle még történik egy és más a lélekben, 
ami nem ertelmes, és így esik meg, hogy, teljesen értelmetlen 
módon, mégis csak szégyenkezünk ilyen álmok miatt. Álom- 
cenzurának vetjük őket alá, restelkedünk és bosszankodunk, ha 
egy ilyen vágynak kivételesen sikerült oly eredeti alakjában 
a tudatig előnyomulnia, hogy fel kell ismernünk, sőt alkalomadtán 
az eredeti mivoltukból kiforgatott álmok miatt éppúgy szégyen- 
kezünk, mintha megértenők őket. Gondoljanak csak annak 
a derék idősebb hölgynek a felháborodására, a , szerelmi szol- 
gálatok"-ról szóló nem értelmezett álma miatt. A probléma tehát 
még nincs megoldva s lehetséges marad, hogy az álombeli 
gonosszal való további foglalkozás mellett az emberi természet 
más megitéléséhez és más értékeléséhez fogunk eljutni. 

Az egész vizsgálódás eredményeképpen két belátást ragadunk 
meg, amelyek azonban csak kezdetei uj talányoknak, uj két- 
ségeknek. Először: az álommunka visszaesése nemcsak alaki, 

hanem anyagi is. Nemcsakhogy gondolatainkat kezdetleges kifeje- 
zésmódra fordítja le, hanem egyuttal felkelti primitiv lelki 
életünk sajátságait, az én-nek régi sulyát, nemiéletünk kezdeti 
megmozdulásait, sőt még régi értelmi állományunkat is, ha 
szabad a jelképes vonatkozást ilyennek felfognunk. És másodszor : 
mindezt a régi, gyermekies sajátságot, amely egykor uralkodó és 
egyeduralkodó volt, ma a tudattalannak kell tulajdonítanunk, 
amelyről elképzeléseink most megváltoznak és kibővülnek. 
A tudattalan immár nem elnevezése a jelenleg lappangónak, 
a tudattalan egy külön lelki birodalom a maga sajátos vágy- 
rezdüléseivel, saját kifejezési módjával és a rá jellemző lelki 
mechanizmusokkal, amelyek különben nincsenek működésben. 
De azok a lappangó álomgondolatok, amelyekre az álomfejtés 
útján rátaláltunk, mégsem tartoznak ebbe a birodalomba; ezek 
inkább" olyanok, amilyeneket ébren is elgondolhattunk volna. 
Azonban mégis tudattalanok; hogyan oldódik meg tehát ez az 
ellentmondás? Kezdünk ráeszmélni, hogy itt egy megkülön- 
böztetéshez kell folyamodnunk. Valami, ami a tudatos életünk- 
ből származik s ennek a sajátságaiban osztozkodik — a nappal 
emléknyomainak nevezzük — valami mással a tudattalannak 
ama birodalmából összeáll az álom képzéséhez.  Eközött 
a két tényező között játszódik le az álommunka. A nappal 
emléknyomainak a hozzá csatlakozó tudattalan részéről való 
befolyásolása tartalmazza tehát a visszaesés feltételeit. Ez leg- 
mélyebb bepillantásunk az álom lényegébe, amelyhez itt, még 
mielőtt további lelki területeket átkutattunk volna, eljuthatunk. 
De nemsokára eljön az ideje, hogy a lappangó álomgondo- 
latoknak tudattalan természetét más névvel illessük, meg- 
különböztetésül a gyermekiesség birodalmából származó tudat- 
talantól. 

Természetesen azt a kérdést is felvethetjük: vajjon mi indítja 
a lelki működést az alvás alatt ilyen visszaesésre? Miért nem 
dolgozza fel az alvást zavaró lelki ingereket enélkül? És ha 


14" 


212 Tizennegyedik előadás 


az álomcenzura motivumaiból a régi, most érthetetlen kifejezési 
forma álöltözetét kell felvennie, mire szolgái neki a régi, most 
leküzdött lelki megmozdulások, vágyak és jellemvonások felélesz- 
tése, tehát az anyagi visszaesés, amely az alakihoz hozzájárul? 
Az egyetlen kielégitő felelet az volna, hogy csak ily módon kép- 
ződhetik álom, hogy dinámikailag másképpen lehetetlen volna 
az álominger megszüntetése. Egyelőre azonban nincs jogunk 

ti és Uraim! Tárjam még egyszer a szemük elé, 
milyen utat hagytunk eddig magunk mögött? Hogyan bukkan- 
tunk módszerünk alkalmazásakor az álomeltorzításra, hogyan 
szántuk rá magunkat, hogy ezt eleinte kikerüljük és miképpen 
szereztünk az álom lényegéről döntő felvilágosításokat a gyermekies 
álmok alapján? Miképpen támadtunk aztán neki, ennek a vizs- 
gálatnak az eredményével felfegyverkezve, egyenesen az álom- 
eltorzításnak és lépésről-lépésre haladva miképpen küzdöttük azt 
le, remélem, teljesen? Most azonban be kell vallanunk, hogy az, 
amit az egyik és a másik úton találtunk, nem vág össze egészen. 
Az a feladat vár reánk, hogy a kétféle eredményt összeillesszük 
és egymással összeegyeztessük. 

Mindkét oldalról oda jutottunk el, hogy az álommunka, lényege 
szerint, gondolatoknak. áttétele hallucinatórikus élménnyé. Hogyan 
történhetik ez meg, eléggé rejtélyes; ez azonban az általános 
lélektan problémája, amelynek itt nem kell foglalkoztatnia 
bennünket. A gyermekek álmából megtudtuk, hogy az álom- 
munka célja egy az alvást zavaró lelki ingernek vágyteljesülés 
útján való elháritása. Az eltorzított álmokról nem mondhattunk 
hasonlót, amig nem értettünk a megfejtésükhöz. Várakozásunk 
azonban kezdettől fogva arra irányult, hogy az eltorzított álmo- 

kat ugyanazon szempontoknak vethessük alá, mint a gyerme- 
kieseket. Ennek a várakozásnak első teljesülését az a belátás hozta 
meg, hogy voltaképpen minden álom — gyermekálom, az infantilis 
anyaggal, a gyermekkori lelki megmozdulásokkal és mechaniz- 
musokkal dolgozik. Miután az álomeltorzítást elintézettnek véljük, 
annak a vizsgálatába kell fognunk, vajjon érvényes-e a vágy- 
teljesülésként való felfogás az eltorzított álmokra is. 

Nemrég értelmeztünk egész sereg álmot, a vágyteljesülést 
azonban teljesen figyelmen kivül hagytuk. Meg vagyok győződve, 
hogy ismételten felvetődött Önökben a kérdés: hol is marad 
hát a vágyteljesülés, ami állítólag célja az álommunkának? Ez 
a kérdés jelentős; ez ugyanis főkérdésévé vált laikus birálóink- 
nak. Amint tudják, az emberiség ösztönszerűen védekezik intel- 
lektuális ujdonságokkal szemben. Ennek a védekezésnek egyik 
megnyilvánulása, hogy az ilyen ujdonságot rögtön a leg- 
csekélyebb mértékűvé szállítják le, lehetőleg egy jelszóba tömörítik. 
Az uj álomelméletet illetőleg a vágyteljesülés lett ilyen jelszóvá. 
A laikus felveti a kérdést: hol a vágyteljesülés? Nyomban, amint 
hallotta, hogy az álom állítólag vágyteljesülés, s miközben fel- 
teszi a kérdését, máris elutasítóan felel rá. Rögtön számtalan 
saját álomtapasztalata jut az eszébe, amelyekben az álomhoz 
egészen a legsúlyosabb szorongásig menő kínos érzés csatlakozott, 
úgyhogy a pszichoanalitikus álomelmélet állítása meglehetősen 
valószinűtlenné válik számára. Könnyen adhatjuk erre azt a fele- 
letet, hogy az eltorzított álmoknál nem lehet a vágyteljesülés 
nyilvánvaló, hanem először kutatni kell utána, úgyhogy nem 
jelölhető meg, mielőtt az álmot nem értelmeztük volna. Azt is 
tudjuk, hogy ezeknek az eltorzított álmoknak tiltott a vágya, 
cenzurától elutasított vágy, amelynek éppen a fennállása lett oka 
az álomeltorzításnak, vált kiváltójává az álomcenzura közbelépé- 
sének. De a laikus birálóval nehéz megérttetni, hogy az álom 
értelmezése előtt nem szabad annak vágyteljesülése iránt érdek- 
lődni. Erről mégis csak ujra meg ujra meg fog feledkezni. Eluta- 

sító állásfoglalása a vágyteljesülés elméletével szemben tulajdon- 
képpen nem egyéb az álomcenzura következményénél, pótlása 
és eredménye ezen megcenzurázott álomvágyak elutasításának. 

Természetesen, mi is szükségét érezzük annak, hogy meg- 
magyarázzuk, hogy oly sok kínos tartalmú álom van és külö- 
nösen, hogy vannak szorongásos álmok. Eközben először ütközünk 
az álombeli indulat problémájába, ami külön tanulmányt érde- 
melne, bennünket azonban sajnos nem foglalkoztathat. Ha az 
álom vágyteljesülés, akkor kínos érzéseknek nem lenne szabad 
az álomban felmerülniök; ebben a laikus birálóknak, úgylátszik, 
igazuk is van. De itt háromféle bonyodalom jön számba, amikre 
ezek nem gondoltak. 

Először is: lehetséges, hogy az áoommunkának nem sikerült 
tökéletesen létrehozni a vágyteljesülést, úgyhogy az álomgondo- 
latok kínos indulatainak egy része fönnmarad a nyilvánvaló 
álom részére. Az analizisnek ilyenkor ki kellene mutatnia, hogy 
ezek az álomgondolatok sokkalta kínosabbak voltak a belő- 
lük kialakult álomnál. Ennyi mindenkor be is bizonyítható. 
Ilyenkor beismerjük, hogy az álommunka nem érte el a célját, 
éppoly kevéssé, mint ahogy a szomjúsági ingert követő ivás az 
álomban nem éri el a célját, a szomjúság csillapítását. Szom- 
jasak maradunk és fel kell ébrednünk, hogy igyunk. Ámde ez 
mégis csak valóságos álom volt, nem maradt el semmisem a 
lényegéből. Azt kell mondanunk: Ut desint vires, tamen est 
laudanda voluntas. Legalábbis a világosan felismerhető szándék 
dicséretes. A sikertelenségnek ilyen esetei nem ritkák. Az álom- 
munkának ezenkivül nehezebben sikerül, hogy az indulatokat 
változtassa meg a maga szándéka szerint, mint a tartalmakat; 
az indulatok néha nagyon ellentállók. Így eshetik meg aztán, 
hogy az álommunka az álomgondolatok kínos tartalmát vágy- 
teljesüléssé dolgozta át, mialatt maga a kínos indulat még vál- 
tozatlanul érvényre jut. Ilyen álmokban aztán az indulat egy- 
általában nem illik a tartalomhoz s birálóink rámondhatják, 

hogy ez az álom oly kevéssé vágyteljesülés, hogy benne még 
az ártatlan tartalom is kínosnak érezhető. Ez ellen az oktalan 
megjegyzés ellen azt hozzuk fel, hogy az álommunka vágytelje- 
sítő szándéka, mert elszigetelt, éppen ilyen álmokban jelentkezik 
a legvilágosabban. A tévedés onnan származik, hogy az, aki nem 
ismeri a neurózisokat, a tartalomnak és az indulatnak a kapcso- 
latát tulságosan bensőségesnek képzeli el és ezért nem is tudja 
megérteni, hogy a tartalom változhat, anélkül, hogy a hozzá- 
tartozó indulat megnyilvánulása vele együtt változna. 

Egy második, sokkal fontosabb és mélyebbre nyuló mozzanat, 
amit a laikus ugyancsak elhanyagol, a következő: A vágytelje- 
sülésnek bizonyára örömet kellene keltenie, csak az a kérdés, 
hogy kiben? Természetesen abban, akié a vágy. Az álmodóról 
azonban tudjuk, hogy vágyaival egészen sajátos vonatkozásban 
áll, elveti, cenzurálja, egyszóval nem szivlelheti őket. Betel- 
jesülésük tehát nem szerezhet neki örömet, hanem csak az 
ellenkezőjét. A tapasztalat aztán azt mutatja, hogy ez az ellen- 
kező, ami persze még magyarázatra szorul, szorongás formájában 
lép fel. Az álmodó tehát az álomvágyaihoz való viszonyában 
csak két külön személy összeadásával azonosítható, akiket mind- 
azonáltal erős közösség fűz egymáshoz. Minden további fejte- 
getés helyett egy ismert mesét mondok: el, amelyben ugyanezeket 
a viszonylatokat fogják megtalálni. Egy jó tündér megigéri egy 
szegény emberpárnak, férjnek és feleségnek, hogy három kiván- 
ságukat teljesíti. A két ember boldog és elhatározza, hogy a 
három kivánságot gondosan válogatja majd meg. Az asszonyt 
azonban a szomszéd kunyhóból terjengő kolbászillat arra csábítja, 
hogy ilyen pár kolbászt kivánjon. Tüstént ott is terem a kol- 
bász; ez az első vágyteljesülés. Erre a férj dühös lesz és elkese- 
redésében azt kivánja, bár nőne a kolbász hozzá az asszony 
orrához. Ez be is következik és a kolbászt lehetetlen uj helyéről 
eltávolítani; ez immár a második vágyteljesülés, de ez a férj 
vágya; az asszony számára nagyon kellemetlen ez a vágytelje- 

sülés. Tudjuk, hogyan folytatódik tovább a mese. Mivel ezek 
ketten alapjában mégis csak egy test és egy lélek, férj és fele- 
ség, a harmadik kivánságnak úgy kell hangzania, hogy a kolbász 
váljon le az asszony orráról. Ezt a mesét más összefüggésben 
még többizben is felhasználhatnók; itt csupán csak annak a 
lehetőségnek a szemléltetésére szolgáljon, hogy az egyik fél vágy- 
teljesülése a másik félben kínos érzésekhez vezethet, ha nem 
értenek egyet. 

Most aztán már nem lesz nehéz a szorongásos álmok töké- 
letesebb megértéséhez jutnunk. Még csak egy megfigyelést 
fogunk értékesíteni és azután egy feltevésre szánjuk el magun- 
kat, amelynek támogatására sok mindenféle hozható fel. A meg- 
figyelés az, hogy a szorongásos álmoknak gyakran olyan a tar- 
talma, amely az eltorzítástól teljesen mentes, úgyszólván elke- 
rülte a cenzura figyelmét. A szorongásos álom gyakran leple- 
zetlen vágyteljesülés, természetesen nem egy megengedett, hanem 
egy elvetett vágyé. A cenzura helyébe a szorongás kifejlődése 
lépett. Mig a gyermekies álomról kimondhatjuk, hogy meg- 
engedett vágy nyilt beteljesedése, a közönséges eltorzított álom- 
ról, hogy elfojtott vágy leplezett beteljesedése, a szorongásos 
álomra csak az a szabály illik rá, hogy elfojtott vágy nyilt 
beteljesedése. A szorongás annak a jele, hogy az elfojtott vágy 
erősebbnek. bizonyúlt a cenzuránál, hogy a vágyteljesülést diadalra 
juttatta vagy diadalra kezdte vinni a cenzurával szemben. 
Megértjük, hogy az, ami az álom számára beteljesülés, nekünk, 
akik az álomcenzura oldalán állunk, csak kínos érzéseket és az 
elhárítás inditó okát jelentheti. Az álomban eközben fellépő 
szorongás, ha úgy akarják, szorongás ezen különben megfékezett 
vágyak hevessége miatt. Hogy ez az elhárítás miért jelentkezik 
szorongás alakjában, azt egyedül az álom tanulmányozásából 
nem lehet kitalálni; a szorongást nyilván máshelyütt kell tanul- 
mányozni. 

Ugyanazt, ami az el nem torzított álmokra érvényes, azokra 

vonatkozólag is feltehetjük, amelyek bizonyos mértékben eltorzí- 
tásban részesültek, és a többi kínos álmot illetőleg is, amelyek- 
nek kínos érzései valószinüleg a szorongáshoz való közeledésnek 
felelnek meg. A szorongásos álom rendszerint ébresztő-álom is ; 
az alvást meg szoktuk szakitani, mielőtt még az álom elfojtott 
vágya teljes beteljesülését a cenzurával szemben keresztülvitte 
volna. Ebben az esetben az álom teljesítménye nem sikerült, 
de a lényege azért nem változott meg. Az alvást éjjeli őrhöz 
vagy a virrasztóhoz hasonlítottuk, aki meg akarja óvni alvá- 
sunkat a megzavarástól. Az éjjeli őr is kerülhet abba a helyzetbe, 
hogy kénytelen az alvókat felébreszteni, amikor ugyanis tulságo- 
san gyöngének érzi magát ahhoz, hogy a háborgatást vagy a 
veszélyt egymaga háritsa el. Mindazonáltal sikerülhet néha, hogy 
az alvás állapotát fenntartsuk, még akkor is, ha az álom nagyon 
aggasztóvá kezd fejlődni és szorongásba kezd átcsapni. Azt mondjuk 
magunknak alvás közben: hiszen ez csak álom, és tovább alszunk. 

Ugyan mikor juthat az álombeli vágy abba a helyzetbe, 
hogy a cenzurát legyőzze? Ennek a feltétele teljesedésbe mehet 
mind az álombeli Vágy, mind az álomcenzura részéről. A vágy 
alkalomadtán ismeretlen okból tulságosan erőssé válhat; azonban 
az a benyomásunk, hogy az erőviszonyoknak ilyetén megváltoz- 
tatásában többnyire az álomcenzura viselkedése a hibás. Már 
hallottuk, hogy a cenzura minden egyes esetben különböző ható- 
erővel működik, minden egyes elemmel a szigorúság más-más 
mértékével bánik el; most ehhez azt a feltevésünket fűzzük, 
hogy általában nagyon változékony, és ugyanazon megütközést 
keltő elemmel nem viselkedik mindig egyforma szigorúsággal. 
Ha úgy fordúlt a dolog, hogy egyszer tehetetlennek érzi magát 
egy álombeli vággyal szemben, amely meglepetésszerű táma- 
dással fenyeget, akkor az eltorzítás helyett a végső eszközhöz 
nyul, ami még megmaradt, ahhoz, hogy az alvás állapotát 
szorongás kifejtése közben feladja. 

Eközben feltünik, hogy hiszen egyáltalában nem is tudjuk 

még, miért mozdulnak meg éppen éjjente ezek a gonosz, elvetett 
vágyak, hogy alvásunkban megzavarjanak. A felelet alig lehet 
más egy feltevésnél, amely az alvás állapotának a természetében 
gyökerezik. Napközben a cenzura súlyos nyomása nehezedik 
ezekre a vágyakra és ez a nyomás rendszerint lehetetlenné 
teszi, hogy bármily módon hatást fejthessenek ki. Éjjelre való- 
szinüleg ezt a cenzurát, miként a lelki élet többi érdekelhelyezkedé- 
seit, bevonjuk, vagy legalábbis erősen lefokozzuk. A cenzurának ez 
az éjszakai lefokozása aztán az, aminek a tiltott vágyak az ujra 
való "megmozdulási-lehetőséget köszönhetik. Vannak álmatlan- 
ságban szenvedő idegesek, akik bevallják, hogy álmatlanságuk 
kezdetben szándékos volt. Nem mertek elaludni, mert féltek az 
álmaiktól, tehát a cenzura ezen lecsökkenésének a következ- 
ményeitől. Hogy a cenzura ilyen bevonása azért még nem jelent 
súlyos elővigyázatlanságot, azt könnyen beláthatják. Az alvás 
állapota megbénítja mozgásainkat; gonosz szándékaink, ha fész- 
kelődni kezdenek is, mégsem hozhatnak létre egyebet az álom- 
nál, ami gyakorlatilag ártalmatlan, és erre a megnyugtató tény- 
állásra figyelmeztet az alvónak az a nagyon értelmes, ámbár az 
éjszakához, de mégsem az álomélethez tartozó megjegyzése: 
hiszen ez csak álom. Hagyjuk hát érvényesülni. és aludjunk 
tovább. 

Ha, harmadsorban, emlékeznek arra a felfogásra, amelyszerint 
a vágyai ellen küzködő álmodó két különálló, de valahogyan 
bensőleg összekapcsolt egyén összegezésével egyenlő, akkor ért- 
hetőnek fogják találni egy másik lehetőségét is annak, hogy 
miképpen keletkezhet a vágyteljesülés útján olyasvalami, ami 
nagyon kínos: a büntetés. Itt ismét a három vágyról szóló 
mese szolgálhat útmutatóul: a kolbász a tányéron az első 
személynek, az asszonynak egyenes vágyteljesülése; a kolbász 
az orrán a második személy, a férj vágyteljesülése, egyszersmind 
azonban büntetés is az asszony balga kivánságáért. A neurózisok- 
nál aztán meg fogjuk találni a mesebeli harmadik vágynak az 

inditó okát. Sok ilyen büntetési szándék él az ember lelkében; 
ezek nagyon erősek és a kínos álmok egy részéért ezeket tehet- 
jük felelőssé. Most talán azt mondják Önök, hogy ilymódon 
nem sok marad meg a hires vágyteljesülésből. De ha jobban 
megnézik a dolgot, be fogják ismerni, hogy nincs igazuk. Szem- 
ben mindazzal a később felsorolandó változatossággal, ami az 
álom lehetne— és némely szerző szerint tényleg az is —, az a 
megoldás, hogy az álom vágyteljesülés — szorongás-beteljesülés — 
büntetés-beteljesülés, mégis csak meglehetősen szük határok közt 
mozog. Ehhez járul még, hogy a szorongás egyenes ellentéte a 
vágynak, hogy az ellentétek a képzettársításban különösen közel 
vannak egymáshoz és a tudattalanban, miként hallottuk, egybe- 
esnek. Továbbá az, hogy a büntetés is vágyteljesülés, a másiké, 
a cenzuráló személyé. 

Egészében tehát a vágyteljesülési-elmélet ellen felhozott érvek- 
nek nem tettem engedményeket. Kötelesek vagyunk azonban, 
hogy a vágyteljesülést bármely tetszésszerinti eltorzított álom- 
nál bebizonyítsuk, és ez alól a feladat alól bizonyára nem 
akarjuk kivonni magunkat. Térjünk vissza arra a három rossz, 
1 forint 50 krajcárért vásárolt szinházjegyről szóló, már értel- 
mezett álomra, amelyből eddig is tanultunk egyetmást. Remé- 
lem, emlékeznek még rá. Egy hölgy, akivel férje az előző napon 
közli, hogy Eliza barátnője, aki nála csak három hónappal fiatalabb, 
eljegyezte magát, azt álmodja, hogy férjével a szinházban ül. 
A földszint egyik fele majdnem üres. Férje azt mondja neki, 
. hogy Eliza és vőlegénye is eljöttek volna a szinházba, de nem 
jöhettek, mert csak rossz jegyeket kaptak, hármat 1 forint 
ötvenért. Szerinte ez sem lett volna nagy szerencsétlenség. 
Kitaláltuk, hogy az álomgondolatok arra a bosszúságra vonatkoz- 
nak, hogy oly korán ment férjhez, és a férjével való elégedetlen- 
ségére. Kiváncsiak lehetünk, hogyan alakultak át ezek a borus 
gondolatok vágyteljesüléssé és hogy hol mutatkozik ennek a 
nyoma a nyilvánvaló tartalomban. Most már tudjuk, hogy a 

-korán", ,elsietve" elemét a cenzura kivonta az álomból. Az 
üres földszint célzás erre. A rejtélyes , hármat 1 forint ötvenért" 
a szimbolika segítségével, amit azóta megtanultunk, most már 
érthetőbbé válik." A három valóban férfit jelent és a nyilván- 
való elem könnyen lefordítható : férjet vásárolni a hozományért 
(, Nála százszor is jobbat vehettem volna a hozományomért" ). 
A férjhezmenetelt nyilvánvalólag a szinházbamenés pótolja. 
Hiszen a , szinházjegyeket túlkorán beszerezni" egyenesen a korai 
férjhezmenetel helyébe lépett. Ez a pótlás azonban a vágytelje- 
sülés munkája. Álmodónk nem volt mindig oly elégedetlen 
korai házasságával, mint aznap, amikor hírt kapott barátnője 
eljegyzéséről. Akkoriban büszke volt rá és úgy érezte, hogy 
előnyben van a barátnőjével szemben. Naiv leányok eljegyzésük 
után sokszor elárulják abbeli örömüket, hogy most majd nem- 
sokára minden addig tilos darabhoz elmehetnek a szinházba, 
mindent megnézhetnek ők is. A nézési gyönyör, az a kivánság, 
ami itt előtérbe lép, kezdetben bizonyára szexuális nézési gyönyör 
volt, a nemi életre, különösen a szülőkére irányult s aztán erős 
motivuma lett annak, hogy a leányok korai férjhezmenésre töre- 
kednek. Ilymódon a szinházlátogatás a férjezettség kézenfekvő cél- 
zásos pótlékává válik. A jelenlegi, a korai férjhezmenetelét illető 
bosszuságában tehát visszatér arra az időre, amikor korai házas- 
ságra lépése vágyteljesülés volt, mert nézési gyönyörét kielégi- 
tette, és ettől a régi vágyakozástól indittatva a férjhezmenetelt a 
szinházbamenéssel helyettesíti. 

Mondhatjuk, hogy a rejtett vágyteljesülés kimutatására nem 
választottuk éppen a legkényelmesebb példát. Hasonlómódon 
kellene más eltorzított álmoknál eljárnunk. Ezt Önök előtt 
nem tehetem meg, csupán annak a meggyőződésemnek akarok 
kifejezést adni, hogy ez mindenütt sikerülni fog. Az elméletnek 
ennél a pontjánál azonban még hosszasabban akarok időzni. A 


1) A három-nak más közeleső értelmét ennél a gyermektelen asszonynál 
nem említem meg, mert ez az analizis nem hozott erre vonatkozó anyagot. 

tapasztalat arra tanított, hogy ez az álomtannak egyik leg- 
veszélyeztetettebb pontja s hogy számos ellentmondás és félre- 
értés kapcsolódik hozzá. Ezenkivül Önök talán még annak a 
hatása alatt állanak, hogy állításom egy részét máris vissza- 
vontara, amikor kijelentettem, hogy az álom vagy betelje- 
sült vágy, vagy ennek az ellenkezője, megvalósított szorongás 
vagy büntetés, és azt fogják hinni, itt az alkalom, hogy 
további korlátozásokra kényszerítsenek. Hallottam azt a szemre- 
hányást is, hogy olyan dolgokat, amik az én szememben magától 
értetődőeknek tünnek, nagyon szűkre szabva és ezért nem elég 
meggyőzően tárgyalok. 

Ha valaki az álomfejtésben eddig követett bennünket és 
mindazt elfogadta, ami ezzel a tannal együttjárt, akkor a vágytelje- 
sülésnél nem egyszer megáll és felteszi a kérdést: Elismerem, 
hogy -az álomnak mindenkor van értelme és hogy ez az értelem 
a pszichoanalizis módszerével felderíthető, de ugyan miért kell 
ezt az álmot minden bizonyosság ellenére ujra meg ujra a vágy- 
teljesülés képletébe beleszorítani? Miért ne lehetne ennek az 
éjszakai gondolkodásnak az értelme éppoly változatos, mint 
a nappali gondolkodásé, tehát miért ne felelhetne meg az álom 
egyszer egy beteljesült vágynak, másszor, mint Ön maga mondja, 
az ellenkezőjének, egy megvalósult félelemnek; de meg miért 
ne fejezhetne ki egy elhatározást is, figyelmeztetést, megfontolást 
a mellette és ellene szóló érvekkel, vagy szemrehányást, a lelki- 
ismeret intését, kisérletet arra, hogy a bekövetkezendő munkára 
előkészüljünk és így tovább? Miért mindig éppen csak vágyat 
vagy legfeljebb ennek az ellenkezőjét? 

Úgy vélhetnők, hogy az eltérés ebben a pontban nem lehet 
lényeges, ha különben egyetértünk. Elegendő, hogy megtaláltuk 
az álom értelmét és a felismeréséhez vezető útat; háttérbe- 
szorul ezzel szemben, ha ezt az értelmet tulságosan szükre 
szabva határoztuk meg; ámde nem így áll a dolog. Egy 
félreértés ebben a pontban az álomról szóló ismeretünk lényegét 

találja és veszélyezteti annak értékét a neurózis megértésében. 
Aztán a figyelmességnek az a módja, amit a kereskedelmi 
életben , kulánsság"-ként becsülnek, a tudományos működés 
keretében nem helyénvaló és inkább káros. 

Első feleletem arra a kérdésre, hogy az álom miért ne legyen 
a jelzett értelemben sokértelmű, mint ily esetekben rendszerint, 
így hangzik: nem tudom, miért ne legyen olyan. Semmi 
kifogásom sem volna ellene. Egy csekélység helyezkedik csupán 
az álomnak ezzel a szélesebb és kényelmesebb felfogásával 
szembe, az tudniillik, hogy a valóságban nem így van. A második 
feleletem azt hangsulyozza majd, hogy az a feltevés, amely- 
szerint az álom különféle gondolkodási formáknak és intellek- 
tuális müveleteknek felel meg, magamnak sem idegen. Egy 
kórtörténet keretében közöltem egyszer egy álmot, amely három 
egymásutáni éjjelen lépett fel s azután többé nem, és ezt 
a viselkedést azzal magyaráztam, hogy az álom olyan szándéknak 
felelt meg, amelynek nem kellett visszatérnie, minthogy 
az álmodó már keresztülvitte. Később közöltem egy olyan álmot, 
amely vallomásnak felelt meg. Hogyan mondhatok tehát mégis 
ellent és miképpen állithatom, hogy az álom mindig csak 
beteljesült vágy? 

Ezt azért teszem, mert nem akarok szerephez juttatni egy 
balga félreértést, amely felboríthatná az álom körül kifejtett 
fáradozásunk eredményét, azt a félreértést, amely az álmot 
összecseréli a lappangó álomgondolatokkal és olyasvalamit mond 
róla, ami egyesegyedül az utóbbiakra tartozik. Ugyanis egészen 
helyes az a megállapítás, hogy az álom mindazt képviselheti és 
mindazzal helyettesíthető, amit előbb felsoroltunk: szándékkal, 
figyelmeztetéssel, meggondolással,  előkészülettel, egy feladat 
megoldási kisérletével stb. De ha jól megnézik a dolgot, észre 
fogják venni, hogy mindez csak azokra a lappangó álom- 
gondolatokra áll, amik álommá alakultak át. Az álmok értel- 
mezéséből tudomásukra jut, hogy az ember tudattalan gondol- 

kodása olyan szándékokkal, előkészületekkel, megfontolásokkal stb. 
foglalkozik, amelyekből aztán az álommunka álmokat alkot. Ha 
ezidőszerint nem érdeklődnek az álommunka iránt, ellenben 
nagyon érdeklődnek az ember tudattalan gondolkodásbeli munkája 
iránt, akkor az álommunkát kirekesztik, és gyakorlatilag egészen 
helyesen mondhatják az álomról, hogy  figyelmeztetésnek, 
szándéknak stb. felel meg. Pszichoanalitikus munkálkodás közben 
gyakran bekövetkezik ez az eset. Többnyire csak arra szoktak 
törekedni, hogy az álomforma ismét szétrombolódjék és azok 
a lappangó gondolatok, amelyekből az álom létrejött, helyette 
beillesztődjenek az összefüggésbe. 

Így tehát, egészen mellékesen, a lappangó álomgondolatok 
méltatásából megtudjuk, hogy az említett bonyolultnál bonyolul- 
tabb lelki aktusok mindegyike tudattalanul mehet végbe ; éppoly 
nagyszerű, mint zavarbaejtő eredmény! 

De, hogy az előbbiekre visszatérjünk, Önöknek csak akkor 
van igazuk, ha tisztában vannak vele, hogy rövidített szólásmóddal 
éltek és ha nem hiszik, hogy ama felemlített sokféleséget az 
álom lényegére kell vonatkoztatniok. Ha ,álom"-ról beszélnek, 
akkor vagy a nyilvánvaló álmot kell érteniök rajta, vagyis az 
álommunka eredményét, vagy legfeljebb még magát az álom- 
munkát, vagyis azt a lelki folyamatot, amely a lappangó álom- 
gondolatokból a nyilvánvaló álmot alakítja ki. Az álom szónak 
minden más alkalmazása összezavarja a fogalmakat, ami csak 
bajt okozhat. Ha állitásaikkal az álom mögötti lappangó gon- 
dolatokra céloznak, akkor mondják ezt ki egyénesen és ne 
burkolják el az álom problémáját azzal a laza kifejezésmóddal, 
amelyet alkalmaznak. A lappangó álomgondolatok adják meg az 
anyagát annak, amit az álommunka nyilvánvaló álommá alakit 
át. Miért akarják az anyagot mindenáron azzal a munkával össze- 
téveszteni, amely alakba önti? Mi az előnyük ezesetben azokkal 
szemben, akik csak az eredményét ismerték ennek a munkának és 
nem tudták megmagyarázni, honnan ered és hogyan alakul ki? 

Az álomban egyedül az álommunka lényeges, amely a gon- 
dolati anyagra hatott. Nincs hozzá jogunk, hogy az elméletben 
félredobjuk, ha bizonyos gyakorlati helyzetekben el is hanyagol- 
hatjuk. Az analitikus megfigyelés meg is mutatja, hogy az 
álommunka sohasem szorítkozik arra, hogy ezeket a gondolatokat 
az Önök előtt ismert ősi vagy visszaeső kifejezésmódokra lefordítsa, 
Hanem rendszeresen hozzávesz ehhez valamit, ami nem tartozik 
a nappal lappangó gondolataihoz, ami azonban az álomképződés 
tulajdonképpeni hajtóereje. Ez a nélkülözhetetlen ráadás az a szintén 
tudattalan vágy, amelynek beteljesülése érdekében alakul át az 
álomtartalom. Az álom tehát mindenféle lehet addig, amig Önök 
csak az általa képviselt gondolatokat veszik figyelembe: intés, 
szándék, előkészület stb.; mindenkor egyuttal tudattalan vágynak 
a beteljesülése és csakis ez, ha egyben az álommunka ered- 
ményének fogják fel. Az álom tehát sohasem szándék, figyel- 
meztetés általában, hanem mindig szándék és más hasonló, 
amelyet az álommunka lefordított egy tudattalan vágy segit- 
ségével az ősi kifejezésmódra s átalakított ezeknek a vágyaknak 
a  beteljesítésére. Az egyik jellemvonás, a vágyteljesülés, az 
állandó; a másik változhat; a maga részéről lehet vágy is, úgy- 
hogy az álom a nappal lappangó vágyát egy tudattalan vágy 
segitségével beteljesedettként ábrázolja. 

Én mindezt nagyon jól értem, de nem tudom, vajjon sikerült-e 
Önökkel is megérttetnem. Nehezen is tudom Önöknek be- 
bizonyitani. Egyrészt nem sikerülhet ez számos álom gondos 
analizise nélkül, másrészt pedig az álmot illető felfogásunknak 
ez a legkényesebb és legjelentősebb pontja nem fejthető ki meg- 
győzően az eljövendőkre való vonatkoztatás nélkül. Egyáltalában 
hihetik-e Önök, hogy a dolgok szoros belső kapcsolatát tekintve, 
nagyon mélyen behatolhatunk egyesek természetébe anélkül, 
hogy más hasonló természetű jelenségekkel törődtünk volna p 
Mivelhogy az álom legközelebbi rokonairól, az ideges tünetekről, 
még mitsem tudunk, itt is szerényen be kell érnünk az eddig 

elért eredménnyel. Még csak egy példát akarok Önöknek meg- 
magyarázni és egy ujabb elmélkedésbe bocsátkozni. 

Forduljunk ismét ahhoz az álomhoz, amelyhez már többizben 
visszatértünk, a három 1 forint 50-es szinházjegyről szóló álomhoz. 
Biztosíthatom Önöket, hogy eleinte minden szándék nélkül 
ragadtam ki példaképpen ezt az álmot. A lappangó álom- 
gondolatokat ismerik. Bosszúság amiatt, hogy a férjhezmenetellel 
annyira sietett, amikor meghallja, hogy barátnője még csak 
most jegyezte el magát; férjének lebecsülése, az a gondolat, 
hogy jobb férjet kapott volna, hacsak várt volna. Azt a vágyat, 
amely ezekből a gondolatokból álmot szőtt, már szintén ismerjük, 
a nézési gyönyör ez, hogy elmehet a szinházba; nagyon való- 
szinűleg elágazódása annak a régi kiváncsiságnak, hogy végre 
megtudja, mi történik a házasságban. Ez a kiváncsiság, mint 
tudjuk, a gyermekeknél rendszerint a szülők nemi életére 
irányul, tehát gyermekies, és amennyiben még később is 
felszinen van, gyökereivel a gyermekiesbe nyuló ösztönmeg- 
mozdulás. Ennek a nézési gyönyörnek a felkeltéséhez azonban 
nem járult hozzá az előző napi hir, csupán a bosszúsághoz 
és a megbánáshoz. A lappangó álomgondolatokhoz ez a vágyakozás 
eleinte nem is tartozott hozzá s mi az álomfejtés eredményét 
besorolhattuk az analizisbe anélkül, hogy tekintettel lettünk 
volna reá. De a bosszúság önmagában nem is volt álomképes ; 
álom nem alakulhatott azokból a gondolatokból : , semmi értelme 
sem volt, hogy oly korán férjhez ment" előbb, amig belő- 
lük kiindulólag fel nem éledt az a régi vágy, hogy egyszer 
végre láthassa már, mi történik a házasságban. Ekkor szőtte ez 
a vágy az álombeli tartalmat, amennyiben a férjhezmenetelt 
szinházbamenetellel helyettesítette és régebbi  vágyteljesülés 
képét adta neki: Így ni, én mehetek a szinházba és minden 
tiltott dolgot megnézhetek, te pedig nem; én férjnél vagyok és. 
neked várnod kell. Ilymódon a jelenlegi helyzet átcsapott az 
ellenkezőjébe, régi diadal került a fÍriss vereség helyébe. 


S. Freud: Bevezetés a pszichoanalizisbe. 15 

Mellékesen: nézési gyönyörkielégülés egy önző  vetélytársnői 
kielégüléssel elvegyítve. Ez a kielégülés határozza tehát meg 
a nyilvánvaló álomtartalmat, amelyben valóban arról van szó, 
hogy szinházban ül, mig a barátnő nem tudott oda bejutni. Erre 
a kielégülési helyzetre oda nem illő és érthetetlen változtatásként 
rakódnak rá az álomtartalomnak azok a részei, amelyek mögött 
a lappangó álomgondolatok még rejtőznek. Az álomfejtésnek el 
kell tekintenie mindattól, ami a vágyteljesülés szemléltetésére 
szolgál, és azokból a célzásokból kell helyreállitania a kínos 
lappangó álomgondolatokat. 

A szemlélésnek az a módja, amelyről beszélni akarok, figyel- 
müket a most előtérbe tolult lappangó álomgondolatokra szeretné 
irányítani. Kérem Önöket, ne feledkezzenek meg arról, hogy ezek 
először is az álmodó számára tudattalanok, másodszor teljesen 
értelmesek és összefüggőek, úgyhogy az álom indítóokára való 
visszahatásként foghatók fel, harmadszor pedig, hogy tetszőleges 
lelki megmozdulás vagy értelmi művelet értékével bírhatnak. 
Ezeket a gondolatokat most az eddiginél megkötöttebben ,a 
nappal emléknyomainak" fogom nevezni, akár magáé- 
nak vallja őket az álmodó, akár nem. Most különválasztom a 
a nappal emléknyomait a lappangó álomgondolatoktól, amennyi- 
ben, eddigi szóhasználatunkkal összehangzóan, lappangó álom- 
gondolatnak nevezem mindazt, amit álomfejtés közben meg- 
tudunk, míg a nappal emléknyomai csak egy részét teszik ki 
a lappangó álomgondolatoknak. Így felfogásunk abban csúcso- 
sodik ki, hogy a nappal emléknyomaihoz valami hozzájárult, 
olyasvalami, ami szintén a tudattalanhoz tartozott, erős, de elfoj- 
tott vágyrezdülés, és egyedül ez az, ami az álomképződést lehe- 
tővé tette. Ennek a vágyrezdülésnek a nappal emléknyomaira 
való behatása teremti meg a lappangó álomgondolatok további 
részét, azt a részt, amelynek már nem kell többé okszerűnek és 
az. éberlétből megérthetőnek lennie. 

A. nappal emlékmaradványainak a tudattalan vágyhoz való 


A vágyteljesülés 227 


viszonyát illetőleg hasonlattal éltem, amelyet itt csak megismé- 
telhetek. Minden vállalkozásnak tőkésre van szüksége, aki a 
befektetést fedezi, és vállalkozóra, aki az ötletet adja s aki ezt 
keresztül is tudja vinni. A tőkés szerepét az álomképzésben 
mindig csak a tudattalan vágy játssza; ez adja az álomképzéshez 
szükséges lelki energiát; a vállalkozó a nappal emléknyoma, 
amely ennek a befektetésnek a hovafordításáról dönt. Nos, lehet- 
séges, hogy magának a tőkésnek van ötlete és szakismerete, vagy 
hogy a vállalkozónak magának van tőkéje. Ez leegyszerűsíti a 
gyakorlati helyzetet, de megnehezíti az elméleti megértést. A 
nemzetgazdaságban az egyes személyt mindig fel fogják osztani 
kettős szerepére s így helyreállítják azt az alaphelyzetet, amelyből 
a hasonlatunk kiindúl. Az álomképződésnél előfordúlnak ugyanazok 
a változatok, de ezeknek további követését Önöknek engedem át. 

Messzebbre itt nem mehetünk, hiszen Önöket valószinűleg 
már régóta zavarja egy meggondolás, amelyet érdemes meghall- 
gatnunk. A nappal emléknyomai, kérdezik Önök, valóban éppen 
abban az értelemben tudattalanok, mint az a tudattalan vágy, 
amelynek hozzájuk kell járulni, hogy álomképessé tegye őket? 
Jól sejtik. Itt van a sarkpontja az egésznek. Nem ugyanabban 
az értelemben tudattalanok. Az álomvágy más tudattalanhoz tar- 
tozik, ahhoz, amelyet gyermekies eredetűnek, különös mechaniz- 
musokkal ellátottnak ismertünk fel. Tökéletesen helyénvaló 
lenne, ha ezt a két fajta tudattalant külön jelzéssel elkülönite-nők 
egymástól. De inkább várni akarunk ezzel mindaddig, amig a 
neurózisok tünetkörébe be nem hatoltunk. Hiszen már az egyik 
fajta tudattalanunkat is fantasztikusnak mondják ; mitszólnak majd, 
ha bevalljuk, hogy csak kétféle tudattalannal boldogulhatunk. 

Hagyjuk itt félbe. Önök ismét csak befejezetlen dolgokat 
hallottak; de nem tölthet el bennünket reményked éssel az a 
gondolat, hogy ennek a tudásnak folytatása is van, amit vagy 
mi magunk vagy utánunk mások napfényre hoznak majdan? 

És nem tapasztaltunk mi magunk is elég ujat és meglepőt? 


16" 

TIZENÖTÖDIK ELŐADÁS 


BIZONYTALANSÁGOK ÉS BIRÁLATOK 


pg és Uraim! Mégsem akarjuk az álom területét 
elhagyni anélkül, hogy ne tárgyalnók meg a legmegszokot- 
tabb kételyeket és bizonytalanságokat, amik eddigi ujitásainkhoz 
és felfogásainkhoz fűződtek. Ehhez némi anyagot a figyelmes 
hallgató Önök közül magától is összegyüjthet. 

1) Könnyen lehetett az a benyomásuk, hogy az álmon végzett 
értelmezési munkánk eredményei a módszer pontos betartása 
mellett is többrendbeli határozatlansággal járnak, amiáltal a 
nyilvánvaló álom biztos lefordítása a lappangó álomgondolatokra 
mégis meghiúsul. Azzal fognak érvelni, hogy először is sohasem 
lehet tudni, vajjon bizonyos álomelem eredeti értelmében vagy 
jelképesen értendő-e, mert a jelkép gyanánt használt dolgok azért 
még nem szünnek meg önmagukat is jelenteni. Ha azonban 
nincs, tárgyilagos támaszunk arra, hogy ezt eldöntsük, akkor az 
értelmezést ehelyütt az álomfejtő önkényének engedtük át. Az 
álommunkánál az ellentétek egybeesése miatt mindenkor bizony- 
talan marad továbbá az is, vajjon egy bizonyos álomelemet 
állító vagy tagadó értelemben, saját vagy ellentétes értelmében 
kell-e megfejteni. Ujabb alkalom az álomfejtő  önkényének 
beavatkozására. Harmadszor, az álomban annyira kedvelt minden- 
féle megfordítás következtében az álomfejtőnek szabadságában áll, 
hogy az álom egyes helyein tetszésszerint végezzen ilyen meg- 
fordításokat. Végül arra fognak hivatkozni, hogy hallomásuk 
szerint ritkán lehetünk bizonyosak abban, hogy az álom meg- 
talált értelme az egyedül lehetséges. Az a veszély fenyeget, hogy 
ugyanannak az álomnak tökéletesen elfogadható további értelme 
elkerüli a figyelmünket. Ily körülmények között, következtetik 
Önök, az álomfejtő önkényének oly mozgási teret engedélyeztünk, 
amelynek tágassága az eredmény objektiv  biztosságával össze- 
férhetetlennek tünik. Vagy azt is feltehetik, hogy a hiba nem 

az álmon mulik, hanem álomfejtésünk fogyatékosságai felfogásaink 
és előfeltevéseink helytelenségeiben gyökereznek. 

Mindeme anyaguk kifogástalan, de azt hiszem, nem igazolja 
következtetéseiket a két irány egyikében sem, sem abban, hogy 
az általunk űzött álomfejtés az önkénynek volna kiszolgáltatva, 
sem abban, hogy az eredmények fogyatékosságai eljárásunk 
jogosultságát kétségessé tennék. Ha az álomfejtő önkénye helyébe 
ezt akarják beilleszteni: az ügyessége, a tapasztalata, a hozzáértése, 
akkor Önök mellé. állok. Ilyen személyes tényezőt, főleg az 
álomfejtés nehezebb feladatainál, természetesen nem nélkülöz- 
hetünk. Ez azonban nincs másképp egyéb tudományos tény- 
kedésnél sem. Nincs rá mód meggátolnunk, hogy az egyik egy 
bizonyos módszerben ne legyen kevésbé járatos, vagy ne 
használhassa azt jobban ki a másiknál. Ami különben, teszem 
a jelképek értelmezésénél, önkénynek tetszik, az kiküszöbölődik 
azáltal, hogy az álomgondolatoknak egymásközti összefüggése, 
az álomnak az álmodó életével való kapcsolata s az egész lelki 
helyzet, amelybe az álom kerül, rendszerint kiválasztja az adott 
értelmezési lehetőségek egyikét-másikát, másokat viszont hasz- 
nálhatatlanokként elvet. Az álomfejtés tökéletlenségeiből tételeink 
helytelenségére való következtetésnek azonban erejét vesszük egy 
oly megjegyzéssel, amely az álom többértelműségét vagy hatá- 
rozatlanságát inkább annak szükségszerűen elvárható tulajdonsága- 
ként tünteti fel. 

Emlékezzenek vissza arra, amikor azt mondtuk, hogy az álom- 
munka az álomgondolatoknak kezdetleges, a képírásnak meg- 
felelő — kifejezésmódra való lefordítását végzi. Mindezekre 
a kezdetleges kifejezési rendszerekre azonban jellemző ez 
a határozatlanság és kétértelműség, anélkül, hogy jogunk volna 
azért a hasznavehetőségükben kételkedni. Tudják, hogy az álom- 
munkában az ellentétek találkozása a legrégibb nyelvekben 
megfelel az , ősi szók" úgynevezett , ellentétességénekő. K. Abel, 
az a nyelvész, akinek ezt. a szempontot köszönhetjük (1884), 

arra kér bennünket, hogy a világért se higyjük, hogy az, amit 
ilyen kétértékű szavak segítségével közöltek egymással, azért 
kétértelmű lett volna. Ellenkezőleg, a beszéddel összefüggő 
hanglejtés és taglejtés egészen kétségtelenné tette, hogy a beszélő 
melyiket szánta közlésre a két ellentét közül. Az írásban, ahol 
a taglejtés elesik, hozzábiggyesztett, kimondásra nem szánt 
képjeggyel helyettesítették, példáúl egy hanyagul guggoló vagy 
egy derekát egyenesre kihúzó emberkével, aszerint, amint 
a hieroglifa-irás kétértelmű ken-je ,gyengét" vagy , erőset" akart 
jelenteni. Így a hangzók és a jelek többértelműsége ellenére is 
elkerülték a félreértést. ; 

A régi kifejezési rendszereknél, példáúl a legrégibb nyelvek 
írásmódjánál, a bizonytalanságok egész sorát ismerhetjük fel, 
amiket mai irásunkban nem tűrnénk meg. Így némely szémita 
írásmódban csak a szavak mássalhangzóit jelölik meg. A kihagyott 
magánhangzókat az olvasónak, tudása és az összefüggés szerint, 
pótolnia kell. Nem egészen ilymódon, de nagyon hasonlóan 
jár el a hieroglifa-írásmód, amiért is az 6ó-egyiptomi nyelv 
kiejtése ismeretlen maradt előttünk. Az egyiptomiak szent-írása 
még egyéb határozatlanságokat is ismer. Így példáúl az író 
tetszésére bizzák, hogy a képeket jobbról balra vagy balról 
jobbra sorakoztassa fel. Olvasásuknál ahhoz az előiráshoz kell 
igazodnunk, hogy az alakok, madarak stb. arca irányában kell 
olvasni. Az író azonban a képjeleket függőleges  oszlopokba 
is rendezhette, s kisebb tárgyakon elhelyezett  felírásoknál 
a jelek sorrendjének megállapításában a tetszetősség és a tér- 
kitöltés szempontjait is mérvadónak vette. A hieroglifa-íráson 
a legzavaróbb mindenesetre az, hogy nem ismeri a szóelválasztást. 
A képek egyforma távolságokban haladnak az oldalon és általában 
nem lehet tudni, vajjon a jel még az előtte állóhoz tartozik-e 
vagy már egy uj szó kezdetét adja meg. A perzsa ékírásban ezzel 
szemben a ferde ék , szóelválasztóul" szolgál. 

Rendkivül régi, de még ma is 400 millió embernek nyelve 

és írása a kinai. Ne gondolják, hogy egy kukkot is értek 
belőle, csak adatokat kértem róla, mert reméltem, hogy 
párhuzamokat fogok az álom bizonytalanságaihoz találni. Várakozá- 
somban nem is csalódtam. A kinai nyelv tele van ilyen 
határozatlanságokkal, amik elrémíthetnének bennünket. Amint 
ismeretes, ez a nyelv egy sereg szótag-hangból áll s ezeket 
egyedül vagy párosával mondják ki. A főnyelvjárások egyikének 
körübelül 4oo ilyen hangzója van. Minthogy mármost ennek 
a nyelvjárásnak a szókincsét körülbelül 4000 szóra teszik, ebből 
az következik, hogy minden hangzónak átlag tiz különböző 
értelme van, egyeseknek közülük kevesebb, másoknak viszont 
annál több. Van aztán az eszközöknek egész sora, amelyek 
a sokértelműségnek elejét veszik, mivel tisztán az összefüggésből 
nem lehet kitalálni, hogy a szótaghangzónak tiz értelme 
közül melyiket akarja a beszélő a hallgatóban felidézni. Ezek 
között szerepel két hangzó összekötése egy összetett szóvá és 
négy különböző ,szinezet", amellyel ezeket a szótagokat ki- 
mondják. Összehasonlításunk szempontjából még érdekesebb az 
a körülmény, hogy ennek a nyelvnek jóformán nincs nyelvtana. 
Az egyszótagú szók egyikéről sem mondhatjuk, vajjon főnév, 
ige, melléknév-e, és hiányzik a szavaknak mindaz a meg- 
változtatása is, amelyből a nemet, számot, végződést, időt vagy 
módot fel lehetne ismerni. A nyelv tehát úgyszólván csak 
nyersanyagból áll, hasonlóan ahhoz, ahogy gondolataink nyel- 
vét az álommunka a vonatkozások kifejezésének elhagyásával 
nyersanyagára bontja fel. A. kinai nyelv a bizonytalanságok 
minden esetében a hallgatónak engedi át a döntést, aki eközben 
az összefüggésre bizza magát. Feljegyeztem példaképpen egy kinai 
közmondást, amely szószerinti fordításban így hangzik : 
Kevés ami látni sok ami csodálatos. 

Nem nehéz megérteni. Ez lehet az értelme: Minél kevesebbet 
látott valaki, annál többet talál csodálatraméltónak; vagy: Sok 
a csodálnivalója annak, ki keveset látott. E két, csak nyelvtanilag 

különböző fordítás közti választás természetesen nem jön számba. 
Ezen határozatlanságok ellenére is, mint erről biztosítanak 
bennünket, a kinai nyelv a göóndolatközlésnek igen kitünő 
eszköze. A  bizonytalanságnak nem kell tehát szükségszerűen 
sokértelműségre vezetni. 

Most persze meg kell vallanunk, hogy az álom kifejezési- 
rendszerének a helyzete sokkal kedvezőtlenebb, mint minden 
régi nyelvé és irásé. Hiszen ezek alapjában mégis csak közlésre- 
szántak, vagyis bármely úton-módon s bármily  segítőeszközzel 
mindenkor csak a megértést szolgálják. Az álomnak azonban 
éppen ez a sajátsága hiányzik. Az álom senkihez sem akar szólni, 
nem eszköze a közölnivalóknak, ellenkezőleg arra szabott, hogy 
megértetlen maradjon. Ezért nem volna szabad elcsodálkoznunk 
s zavarba jönnünk, ha kiderülne, hogy az álom sokértelmű- 
ségeinek és határozatlanságainak nagy tömege kibujik a döntés 
alól. Összehasonlításunknak biztos eredményeképpen csak az a 
belátás marad meg, hogy olyan határozatlanságok, mint amilyeneket 
álomfejtésünk helyessége ellen érvül akartak kiaknázni, minden 
kezdetleges kifejezési-rendszer rendes sajátságai. 

Hogy milyen messzire terjed az álom érthetősége a való- 
ságban, azt csak gyakorlat és tapasztalat árán lehet megállapítani. 
Szerintem nagyon messzire terjed, s azoknak az eredményeknek 
az összehasonlítása, amelyeket kifogástalanul képzett analitikusok- 
nál találunk, megerősíti nézetemet. A láikus közönség, a tudo- 
mányos laikus közönség is, kedvét leli tudvalevőlég abban, hogy 
egy tudományos munka nehézségei és bizonytalanságai láttára fölé- 
nyes kétkedésben tetszelegjen. Úgy gondolom, jogtalanul. Talán 
nem ismeretes valamennyiök előtt, hogy hasonló helyzet állt elő a 
babiloni-asszir felírások mégfejtésének történetében. Volt egy idő- 
szak, amelyben a közvélemény túllőtt a célon s az ékirás kíbetűzőit 
merő fantasztáknak és az egész kutatást , szélhámosság"-nak 
nyilvánította. 1857-ben azonban a Royal Asiatic Society döntő 
próbát tett. Felszólította a legtekintélyesebb négy ékírásku tató 

Rawilsont, Hinckset, Fox Tabbott és.Öppert-et, 
hogy egy ujonnan felfedezett felírásról küldjék be lepecsételt 
boritékban egymástól függetlenül készített fordításaikat és a négy 
szöveg összehasonlítása után kinyilatkoztathatta, hogy egymással 
való megegyezésük elég messzemenő ahhoz, hogy feljogosítson 
az eddig elértek iránti bizalomra s reményt nyújtson a tovább- 
haladásra. A tudományos laikus-világ gunyolódása aztán lassan- 
ként elcsendesedett és a biztonság az ékírásos okmányok olvasásá- 
ban azóta rendkivül megnövekedett. 

2) A megfontolások másik sora mélyen összefügg azzal a 
hatással, amely alól bizonyára Önök sem tudták magukat kivonni, 
hogy ugyanis az álomfejtés megoldásainak egy csoportja, amelyre 
rákényszerülünk, erőltetettnek, mesterkéltnek, hajánál fogva elő- 
ráncigáltnak, tehát erőszakosnak vagy éppen kómikusnak és élce- 
lődőnek tünik fel. Ezek a kijelentések oly gyakoriak, hogy 
találomra ki fogom ragadni az utolsót, amely tudomásomra 
jutott. Hallják csak: A szabad Svájcban a minapában egy szemi- 
náriumi igazgatót a pszichoanalizissel való foglalkozása miatt 
állásától felfüggesztettek. Az illető felebbezett ez ellen s egy 
berni ujság nyilvánosságra hozta az iskolai hatóság róla szóló 
véleményét. Ebből az iratból kivonatosan közlök néhány, a 
pszichoanalizisre vonatkozó mondatot: , Továbbá meglep sok 
példában a keresettség és mesterkéltség, ami a zürichi Dr. Pfister 
említett könyvében is megtalálható . .. Voltaképpen tehát meg 
kellene lepődnünk, hogy egy szemináriumi igazgató  mind- 
ezeket az állításokat és szinleges bizonyítékokat kritika nélkül 
elfogadja." Ezeket a mondatokat egy , higgadt itélő" döntéseként 
állítják oda. Ezzel szemben azt hiszem, hogy inkább ez a higgadt- 
ság , mesterkélt". Nézzük csak meg közelebbről ezeket a nyilat- 
kozatokat, abban a reményben, hogy némi elmélkedés és némi 
tárgyismeret a higgadt itéletnek sem árthat meg. 

Valóban szinte üditő, ha látjuk, milyen gyorsan és zavar- 
talanul adhatja le valaki első benyomásai alapján az itéletét a 

mélységi-lélektan egy kényes kérdéséről. Az értelmezések kereset- 
teknek és kényszeredetteknek tünnek előtte, nem tetszenek neki, 
tehát helytelenek, s az egész értelmezgetés fabatkát sem ér; 
még csak egy röpke gondolat sem érinti azt a másik lehető- 
séget, hogy ezeknek az értelmezéseknek alapos okuk van, 
hogy ilyeneknek tünjenek, amihez aztán az a további kérdés 
kapcsolódnék, hogy mik ezek az alapos okok. 

A megitélt tényállás főleg az eltolás eredményére vonatkozik, 
az eltolást pedig Önök az álomcenzura legerősebb eszközeként 
ismerték meg. Az eltolás segítségével az álomcenzura pót- 
lóképződményeket teremt, s ezeket célzásoknak neveztük. Ezek 
azonban olyan célzások, amelyek ebbeli szerepükben nem 
ismerhetők fel könnyen, amelyektől az eredeti jelentéshez vissza- 
vezető út egykönnyen nem található fel, s amelyek ezzel az 
eredeti jelentéssel a legkülönösebb, a legszokatlanabb külső 
képzettársítások kapcsán állanak összefüggésben. Mindezekben az 
esetekben azonban olyan dolgokról van szó, amelyeket el kel! 
rejteni, amelyek eltitkolásra szántak; hiszen ezt akarja az álom- 
cenzura elérni. De olyasvalamitől, amit elrejtettek, nem várható 
el, hogy a maga helyén, az őt megillető helyen legyen feltalál- 
ható. A mostanság működő határmegfigyelési bizottságok ebben 
a tekintetben ravaszabbak a svájci iskolahatóságnál. Az akták és 
feljegyzések után való hajszájukban nem elégszenek meg azzal, ! 
hogy irattáskákban és tárcákban kutassanak, hanem figyelembe 
veszik azt a lehetőséget, hogy a kémek és a csempészek ilyen 
tiltott tárgyakat a ruházatuk legrejtettebb helyein hordozhatnak, 
ott, ahol határozottan semmi keresnivalójuk sincsen, példáúl 
cipőjük kettős talpa közt. Ha ott rátalálnak a legrejtettebb 
dolgokra, akkor mindenesetre nagyon keresték azokat, de nagyon 
is — rájukbukkantak. 

Ha a lappangó álomelem és a nyilvánvaló pótlása között 
a legtávolabbeső, legfurcsább, majd kómikusnak, majd élcesnek 
látszó kapesolatokat lehetségeseknek ismerjük el, akkor ebben 

bő tapasztalatunkat követjük oly példákban, amelyek megfejtését 
rendszerint nem magunk találtuk meg. Gyakran lehetetlen, hogy 
a magunkéból adjuk meg az ilyen értelmezéseket; nincs épeszű 
ember, aki a szóbanforgó kapcsolatot kitalálhatná. Az álmodó 
a lefordítást vagy közvetlen ötlettel egy csapásra megadja — 
megadhatja, hiszen benne keletkezett az a bizonyos pótlóképződmény 
— vagy oly bőséges anyagot szolgáltat, hogy a megfejtés nem 
követel meg többé különös éleselméjűséget, hanem szinte szükség- 
szerűen pattan ki. Ha az álmodó nem segít e két mód egyikével, 
akkor az a bizonyos nyilvánvaló elem örökké érthetetlen is marad 
számunkra. Engedjék meg, hogy utánapótoljak még egy ilyen 
nemrég átélt példát. Nőbetegeim egyike a kezelés alatt elveszítette 
az atyját. Azóta minden alkalmat felhasznál, hogy álmában 
életrekeltse. Álmai egyikében atyja egy bizonyos, a későbbiekben 
fel nem használható, összefüggésben szerepel és így szól: Egy- 
negyed tizenkettő van, féltizenkettő van, háromnegyed tizenkettő 
van. Ennek a különösségnek az értelmezésére csak az az ötlet 
adódott, hogy atyja szivesen látta, ha felnőtt gyermekei pontosan 
betartották a közös étkezési időt. Ez bizonyára összefüggött az 
álom elemével, de nem engedett meg következtetést az eredetére. 
A kezelés akkori helyzete alapján az a jogosult gyanú állott fenn, 
hogy ebben az álomban része volt a szeretett és nagyrabecsült 
atya ellen irányuló gondosan elnyomott kritikus ellenszegülésnek. 
Ötleteinek további követése folyamán, látszólag messze eltávolodva 
az álomtól, elbeszéli az álmodó, hogy tegnap a jelenlétében sok 
lélektani dologról volt szó s egy rokona így nyilatkozott: Az ő s- 
em ber (Ur mensch) mindnyájunkban továbbél. Most, úgy hisszük, 
megértettük. Kitünő alkalmat szolgáltatott ez neki, hogy elhúnyt 
atyját megint egyszer továbbéltesse. Az álomban tehát óra- 
emberré (U hr mensch) teszi meg, amikor az ebédidő negyedóráit 
mondatja be vele. 

Nem utasíthatják el maguktól ennek a példának a hasonló- 
ságát az élehez s valóban gyakran megesett, hogy az álmodó 

élcét az álomfejtő élcének tartották. Vannak még egyéb példák 
is, amelyekben egyáltalában nem könnyű eldönteni, vajjon élccel 
vagy álommal van-e dolgunk. De visszaemlékezhetnek rá, hogy 
úgyanez a kételyünk nem egy elszólásos elvétésnél támadt már. 
Egy férfi elmondja álmát, amelyben a nagybátyja, miközben 
ennek autolmobiljában ültek, megcsókolta. Nagyon gyorsan 
maga fűzi hozzá a megfejtést. Azt jelenti ez: autoerotizmus 
(a libidó tanának egy szakkifejezése, amely az idegen tárgy 
nélkül való kielégülést jelzi). Vajjon tréfát űzött ez az ember 
velünk s egy eszébe ötlő viccet álmaként adott elő? Nem 
hiszem; valóban így álmodta. De honnan ez a bámulatba ejtő 
hasonlatosság? Ez a kérdés annak idején egy darabon letérített 
utamról, amennyiben arra kényszerített, hogy magát az élcet 
vegyem beható vizsgálat alá. E vizsgálat közben az élc kelet- 
kezésére nézve azt találtam, hogy egy tudatelőttes gondolatmenet 
egy pillanatra a tudattalan hatása alá kerül, amelyből aztán 
élcként bukkan fel. A tudattalan behatására az ott uralkodó 
mechanizmusoknak, a sűrítésnek és az eltolásnak, tehát ugyan- 
azoknak a folyamatoknak a befolyása alá jut, amelyeknek szere- 
pét az álommunkánál láttuk s ennek a közösségnek kell, 
ahol létrejön, az élc és az álom hasonlatosságát tulajdonítanunk. 
Az élc élvezeti hasznából azonban a szándék nélkül adódó 
, álomélc" mitsem hoz magával. Hogy miért nem, arról az élc 
tanulmányozásába való elmélyedés adhat felvilágosítást. Az , álom- 
élc" rossz élcnek látszik, nem ingerel bennünket nevetésre, 
közömbösen hagy. d 

Így azonban egyszersmind az ókori álomfejtés nyomdokaiba 
lépünk, amely ugyanis sok használhatatlan mellett az álomfej- 
tésnek nem egy jó példáját hagyta ránk, amelyet magunk sem 
tudnánk túlszárnyalni. Elmondok most Önöknek egy történel- 
mileg jelentős álmot, amelyről bizonyos eltérésekkel Plutar- 
chos és a daldisi Artemidoros Nagy Sándor álma 
gyanánt számol be. Miközben a király a szivósan védelmezett 

Tyros városát ostromolta (322. Kr. e.), azt álmodta egyszer, 
hogy táncoló szatírt lát. Az álomfejtő Aristandros, aki a 
hadseregnél tartózkodott, akként értelmezte ezt az álmot, hogy 
a ,satyros" szót ca Túg9os-ra (Tyros a tiéd) bontotta szét s 
ezért a város elfoglalását jósolta meg neki. Sándort ez az értel- 
mezés rákésztette, hogy az ostromot folytassa, s végül is be- 
vette Tyrost. A megfejtés, bármily mesterkéltnek is látszik, 
kétségtelenül helyes volt. 

3) El tudom képzelni, hogy Önökre különösen fog hatni, ha 
hallják, hogy álomfelfogásunk ellen olyanok is tettek ellenveté- 
seket, akik, mint pszichoanalitikusok, maguk is hosszabb ideig 
foglalkoztak álmok megfejtésével. Nagyon is szokatlan lett volna, 
ha oly sok uj, tévedésre csábító inger kihasználatlan maradt 
volna, s így fogalmi összetévesztésekkel és igazságtalan általá- " 
nosításokkal oly állítások kerültek előtérbe, amelyek az álom 
orvosi felfogásától helytelenség dolgában nem állnak távol. 
Ezeknek egyikét már ismerik. Azt mondja ez, hogy az álom a 
jelenhez való alkalmazkodás kisérleteivel és a jövő feladatainak 
megoldási kisérleteivel foglalkozik, tehát , prospektiv tendenciát" , 
jövőbe-tekintő szándékot követ (A. Maeder). Már említettük, 
hogy ez az állítás az álomnak a lappangó álomgondolatokkal való 
összetévesztésén alapszik, előfeltétele tehát az álommunka észre- 
nemvétele. Mint jellemzője a tudattalan lelki működésnek, 
amelyhez a lappangó álomgondolatok tartoznak, egyrészt nem 
ujság, másrészt nem meríti ki a tárgyat, mivel a tudattalan 
lelki működés a jövő előkészítése mellett minden egyébbel is 
foglalkozik. Úgylátszik, sokkal sulyosabb összecserélés adja annak 
a meggyőződésnek az alapját, amelyszerint minden álom mögött 
ott található a ,halálzáradék". Nem tudom pontosan, mit 
akar ez a formula mondani, de gyanítom, hogy mögötte az 
álomnak az álmodó egész személyével való összecserélése rejlik. 

Kevés jó példából levont, jogosulatlan általánosítás van abban 
a tételben, hogy minden álom két megfejtést enged meg, olyat, 

amilyet mi felmutattunk, az úgynevezett pszichoanalitikusat, s 
egy másfajtát, az anagógikusnak nevezettet, amely eltekint az 
ösztönrezdülésektől és magasabb lelki működésekre céloz (H. 
Silberer). Vannak ilyen álmok, de Önök hiába kisérlik meg, 
hogy ezt a felfogást akár csak az álmok bizonyos többségére is 
kiterjesszék. Mindazok után, amiket hallottak, egészen megfog- 
hatatlan lesz Önök számára az az állítás, hogy minden álmot 
biszexuálisan kell értelmezni, egy férfiúi s egy nőinek nevez- 
hető irány  összetalálkozásaként (A. Adler). Természetesen 
akadnak ilyen álmok is, s később megtudhatnák, hogy ezek 
olyan alkatuak, mint bizonyos hisztériás tünetek. Az álom ujabb 
általános jellemvonásainak mindezen felfedezéseit azért említem 
meg, hogy óvjam Önöket tőlük, vagy, legalábbis, hogy ne 
hagyjam Önöket kétségben, miként itélem meg én őket. 

4) Egy szép napon úgy látszott, hogy az álomkutatás tárgyi 
értékét kérdésessé teszi az a megfigyelés, amelyszerint az ana- 
litikus kezelésben álló betegek álmaik tartalmát orvosuk kedvenc 
elméletéhez alkalmazkodva rendezik be,. amennyiben egyesek 
túlnyomóan nemi ösztönmegmozdulásokról álmodnak, mások 
hatalmitörekvésekről, sőt ismét mások az ujjászületésről (W. 
Stekel). Ennek a megfigyelésnek a súlyát csökkenti az a 
megfontolás, hogy az emberek már álmodtak, mielőtt még szó 
lehetett volna pszichoanalitikus kezelésről, amely az álmokat 
irányította, s hogy a jelenleg kezelés alatt állók a kezelés 
előtti időkben is szoktak volt álmodni. Ami ebben az ujdon- 
ságban tény, az rövidesen magától értetődőnek és az álom 
elméletére nézve jelentéktelennek bizonyul. A nappal emlék- 
nyomai, amik álomra ingereltek, az éberlét erős érdekköreiből 
maradnak fenn. Ha az orvos szava és azok a serkentések, amelyek- 
kel szolgál, az analizált részére jelentőssé váltak, akkor belépnek 
a nappal emléknyomainak a körébe, ők szolgáltathatják az 
álornképződés lelki ingereit, mint a nappal egyéb érzelmileg 
hangsulyozott, elintézetlen érdekkörei, s hasonlóan működnek 

a testi ingerekhez, amelyek az alvás alatt az alvóra hatnak. 
Mint az álomnak ezek a többi előidézői, az orvos felkeltette 
gondolatmenetek is megjelenhetnek a nyilvánvaló álomtartalom- 
ban, vagy kimutathatók a lappangóban. Hiszen tudjuk, hogy 
álmokat kisérletileg elő lehet állítani, helyesebben az álom- 
anyag egy része bevezethető az álomba. Az analitikus, betegeinek 
ilyen befolyásolásánál, tehát nem játszik egyéb szerepet, mint 
a kisérletező, aki, miként Mourly Vold, a kisérleti személyek 
végtagjait bizonyos helyzetekbe juttatja. 

Sokszor hatni lehet az álmodóra abban az irányban, hogy 
miről álmodjon, de arra sohasem, hogy mit fog álmodni 
Az álommunka mechanizmusa és a tudattalan álomvágy min- 
den idegen befolyástól mentesek. Már a testi inger-álmok meél- 
tatásánál felismertük, hogy az álommunka sajátossága és önál- 
lósága abban a visszahatásban mutatkozik, amellyel az álom a 
ráirányított testi vagy lelki ingerekre válaszol. Az itt megbeszélt 
állítás, amely az álomkutatás tárgyilagosságát akarja  kétség- 
bevonni, tehát ismét csak összetévesztésen alapul, az álomnak 
az álomanyaggal való összetévesztésén. 

Ennyit akartam, Hölgyeim és Urairn, Önöknek az álom 
problémáiról elmondani. Sejthetik, hogy sok mindent mellőztem 
s maguk is tapasztalhatták, hogy jóformán egy pontban sem 
volt teljes, amit nyújthattam. Ez azonban az álomjelenségeknek 
a neuróziséival való összefüggésében rejlik. Az álmot a neu- 
rózisok tanába való bevezetésképpen tanulmányoztuk s ez minden- 
esetre helyesebb volt, mintha a megfordított utat választottuk 
volna. De miként az álom a neurózisok megértésére készít elő, 
éppúgy az álom helyes méltatása is csak az ideges jelenségek 
ismerete után érhető el. 

Nem tudom, miképpen fognak erről gondolkodni, de bizto- 
síthatom Önöket, nem bántam meg, hogy érdeklődésüknek s 
a rendelkezésünkre álló időnek ily nagy részét az álom pro- 
blémái számára vettük igénybe. Nincs még egy tárgy, amelyen 


240 Tizenötödik előadás 


oly hamar meg lehet győződni azoknak az állításoknak a helyes- 
ségéről, amelyekkel a pszichoanalizis áll vagy bukik. Sok hónap, 
sőt év nehéz munkája szükséges annak a kimutatásához, hogy 
az ideges megbetegedési-eset tüneteinek értelme van, egy cél 
szolgálatában állnak s a szenvedő ember sorsából következnek. 
Ezzel szemben rövid néhány óra fáradozásának sikerülhet ugyan- 
ezt a tényállást egy addig érthetetlenül kusza álomteljesítményre 
vonatkozólag kimutatni, s ezáltal a pszichoanalizisnek minden 
előfeltételét igazolni: a lelki folyamatok tudattalan voltát, azokat 
a sajátos mechanizmusokat, amelyeknek ezek engedelmeskednek, 
s azokat a hajtóerőket, amelyek bennük megnyilvánulnak. És 
ha az álom s az ideges tünet felépítésében mutatkozó teljes 
azonosságot egybevetjük az átváltozásnak azzal a gyorsaságával, 
amely az álmodóból éber és értelmes embert teremt, úgy ez 
biztosít arról, hogy a neurózis is csupán a lelki élet hatalmai 

TIZENHATODIK ELŐADÁS 
PSZICHOANALIZIS ÉS ELMEKÓRTAN 


H se és Uraim! Örvendek, hogy egy év letelte után 
megbeszéléseink folytatására viszontláthatom Önöket. Az 
elmult évben az elvétéseknek és az álomnak a pszichoanalítikus 
felfogását adtam elő; ezidén az ideges jelenségek megértésére 
akarom Önöket előkészíteni, amelyeknek, mint ezt csakhamar 
látni fogják, mindkettővel sok közös vonása van. De előre meg- 
mondom, hogy ezuttal nem biztosíthatom Önöknek velem szem- 
ben ugyanazt a helyzetet, mint tavaly. Akkor fontosnak találtam, 
hogy egy lépést se tegyek hozzájáruló itéletük nélkül; sokat 
vitatkoztam Önökkel, alávetettem magam ellenvetéseiknek, tulaj- 
donképpen elismertem Önöket és úgynevezett ,józan eszüket" 
legfelsőbb itélőszékként. Ez mármost nem mehet tovább éspedig 
egy egyszerű körülmény miatt. Az elvétések és az álmok, mint 
jelenségek, nem voltak ismeretlenek Önök előtt; azt lehetett 
mondani, hogy Önöknek éppen annyi tapasztalatuk volt, mint 
nekem vagy legalábbis könnyűszerrel juthattak éppen annyi 
tapasztalathoz. A neurózisok tünetköre azonban idegen Önök 
előtt; amennyiben nem orvosok, nem juthatnak másképpen hozzá, 
mint az én közléseimen keresztül, s vajjon mit ér a leghelye- 
sebb megitélés is, ha a megitélendő anyagban járatlanok vagyunk. 

Ám azért bejelentésemet ne értsék úgy, mintha dogmatikus 
előadásokat akarnék tartani és feltétlen hitelükre pályáznék. Ez 
a félreértés nagy igazságtalanság volna velem szemben. Nem 
akarom Önöket meggyőzni —, csak az érdeklődésüket felkelteni, 
előitéleteiket megingatni. Ha dologi ismeretük hiánya miatt 
nincsenek abban a helyzetben, hogy véleményt mondhassanak, 
akkor ne higyjenek, de ne is vessenek el semmit. Hallgassanak 
meg és hagyják magukra hatni, amit elmondok. Meggyőző- 
déseket nem lehet oly könnyedén szerezni, vagy ha fáradság 
nélkül jutottunk hozzájuk, mihamarább értékteleneknek és ellent- 
állásra képteleneknek fognak bizonyulni. Meggyőződésre csak 
annak van joga, aki hozzám hasonlóan évek hosszú során át 
dolgozott azonos anyaggal s eközben ugyanazokat az uj és meg- 
lepő tapasztalatokat maga is átélte. De mire is valók általában 
az értelem területén ezek a hirtelen meggyőződések, villámgyors 
megtérések, pillanatnyi elvetések? Nem veszik észre, hogy a 
,coup de foudre", amikor meglátnis megszeretni egy pillanat 
műve, egész más, érzelmi körből került ide? Még a betegeinktől 
sem kivánjuk meg, hogy magukkal hozzák a pszichoanalizisben 
való hitet vagy a pszichoanalizis hivei közé való tartozást. Ez 
sokszor gyanussá teszik őket. A legkivánatosabb beállítás, sze- 
rintünk, a jóakaratú kétely. Tegyenek tehát Önök is kisérletet, 
hogy a pszichoanalizis felfogása a népszerű vagy az elmekórtani 
felfogás mellett nyugodtan kisarjadhasson lelkükben, mindaddig, 
amig maguktól kinálkoznak olyan alkalmak, amikor a kettő 
egymást befolyásolhatja, egymással összemérhető és közös dön- 
téssé egyesülhet. 

Másrészt azonban pillanatra se higyjék, hogy az, amit én 
pszichoanalitikus felfogásként adok elő, spekulativ rendszer volna. 
Inkább tapasztalat, vagy megfigyelés közvetlen kifejeződése, vagy 
megfigyelés feldolgozásának az eredménye. Hogy ez a feldolgo- 
zás kielégítő és helytálló módon történt-e meg, az a tudomány 
további fejlődéséből ki fog derülni, s nekem, majdnem harmad- 

fél évtized lefolyása után és meglehetősen előrehaladott kor- 
ban, szabad dicsekvés nélkül állítanom, hogy különösen nehéz, 
erős és elmélyülő munka eredményezte ezeket a megfigyeléseket. 
Gyakran az volt a benyomásom, mintha ellenfeleink nem is 
akarnák tekintetbe venni állításainknak ezt az eredetét, mintha 
azt hinnék, hogy csupán szubjektiv módon keletkezett ötletek- 
ről van szó, amelyekkel másvalaki a magáéit tetszésszerint szembe- 
helyezheti. Nem egészen érthető előttem ellenfeleinknek ez a 
magatartása. Talán onnan ered, hogy az orvos különben ritkán 
áll szóba az ideges betegekkel, figyelmetlenül hallgatja végig 
mondanivalójukat, s azért eltávolodtunk annak a lehetősé- 
gétől, hogy közléseikből valami érdekeset lehessen leszűrni, 
tehát rajtuk beható megfigyelések lennének végezhetők. Ez 
alkalommal megigérem Önöknek, hogy előadásaim folyamán 
keveset fogok vitatkozni; legkevésbé egyes személyekkel. Nem 
tudtam meggyőződni annak a tételnek az igazságáról, hogy 
a vitatkozás minden dolgok atyja. Úgy hiszem, ez a tétel 
a görög szofisztikából származik és, akárcsak ez, téved a 
dialektika túlbecsülésében. Nekem, ellenkezőleg, úgy tünt fel, 
hogy az úgynevezett tudományos vita egészbenvéve nagyon is 
terméketlen, amellett, hogy jóformán mindig a legnagyobb 
mértékben személyeskedő. Néhány évvel ezelőtt még jómagam 
is eldicsekedhettem, hogy csak egyetlen kutatóval (L ö wemn- 
feld-del, Münchenben) bocsátkoztam szabályszerű tudományos 
vitába. Az lett a vége, hogy barátokká lettünk,s mindamainapig 
azok is maradtunk. De sokáig nem ismételtem meg ezt a 
kisérletet, mert nem voltam bizonyos abban, hogy hasonló 
kimenetelű lesz. 

Most bizonyára azt vélik majd, hogy az irodalmi vitának 
efféle mellőzése az ellenvetésekkel szemben való nagyfokú meg- 
közelíthetetlenségről, makacsságról, vagy, mint ezt a szeretetre- 
méltó tudományos nyelven mondják, , megátalkodottságról" 
tesz tanúbizonyságot. Erre azt felelhetném, hogy ha egyszer 

valamilyen meggyőződést ily nehéz munkával szereztek meg, 
Önöknek is jogukban fog állni, hogy ehhez a meggyőző- 
déshez bizonyos szivóssággal ragaszkodjanak. Továbbá hivat- 
kozhatom arra, hogy munkám folyamán nézeteimet néhány 
fontos pontra vonatkozólag módosítottam, megváltoztattam, ujjal 
helyettesítettem, amiről persze minden esetben nyilvánosan be- 
számoltam. És mi volt ennek az őszinteségnek az eredménye? 
Egyesek egyáltalában nem vettek tudomást a magam-adta kiigazi- 
tásokról s még ma is olyan feltevések alapján bírálnak el, amik 
számomra már régesrég nem jelentik ugyanazt. Mások meg 
éppen ezeket a változtatásokat vetik szememre és ezek miatt meg- 
bízhatatlannak nyilvánítanak. Mert, ugyebár, aki néhányszor 
megváltoztatta nézetét, az egyáltalában nem érdemel többé hitelt, 
mert hiszen ő maga adja értésünkre, hogy esetleg legutóbbi 
állításaiban is tévedhetett? De, aki rendületlenül kitart amellett, 
amit egyszer kimondott s ettől nem engedi magát egykettőre 
eltéríteni, annak a neve makacs és megátalkodott. Mi egyebet 
tehet az ember a birálatnak egymással ellentmondó beavatkozá- 
sával szemben, mint hogy megmarad annak aki, és úgy visel- 
kedik, ahogy ezt a maga itélete jónak látja? Erre el is vagyok 
tökélve és senki sem akadályozhat meg abban, hogy aszerint 
változtassak és javítgassak a tanításomon, ahogy ezt egyre bővülő 
tapasztalatom. megköveteli. Alapvető meglátásaimon eddigelé nem 
találtam változtatni valót s remélem, hogy ez továbbra is így 
"marad. 

Most tehát az ideges tünetek pszichoanalitikus felfogását fogom 
Önök elé tárni. Kézenfekvő számomra, hogy elsősorban a már 
tárgyalt tünetekhez kapcsolódjam, mind a hasonlóság, mind az 
ellentétesség kedvéért. Egy tüneti-cselekvést ragadok ki, amelyet 
rendelő-órámon sok emberen észreveszek. Azokkal, akik orvosi 
rendelésünkön felkeresnek bennünket, hogy egy negyedórácska 
alatt életük minden búját-baját kiteregessék előttünk, az anali- 
tikus tudvalevőleg nem sokra megy. Mélyebb tudása  meg- 

akadályozza, hogy más orvos példájára leadja a véleményét: 
Önnek nincs semmi baja, és azta tanácsot adja: használjon enyhe 
vizkurát. Egyik kollégánk arra a kérdésre, hogy rendelőóráin 
mihez kezd a betegeivel, tényleg vállvonogatva azt felelte: 
ennyi meg ennyi korona pénzbírságra itélem őket könnyelmű- 
ségükért. Nem fogja tehát meglepni Önöket, ha hallják, hogy 
a rendelőórák még nagy elfoglaltságú pszichoanalitikusoknál sem 
szoktak igen népesek lenni. Jómagam a váró- és a kezelő-, illetve 
rendelőszobám közé párnázott kettős ajtót csináltattam. Hogy 
mi volt a szándékom evvel a kis berendezéssel, az nem két- 
séges. Nos, mindig ujra és ujra megesik, hogy azok, akiket a 
várószobából beengedek, elfelejtik becsukni maguk mögött az 
ajtót, éspedig rendszerint mindkét ajtót nyitva hagyják. Mihelyt 
észreveszem ezt, meglehetősen barátságtalan hangon követelem, 
hogy menjen vissza és pótolja az elmulasztottat, legyen az illető 
akármilyen elegáns férfi vagy kicicomázott hölgy. Ez helyén 
nem való pedantéria látszatát kelti. Volt eset arra is, hogy ezzel 
a követeléssel szégyent vallottam, mert olyan betegekről volt 
szó, akik képtelenek az ajtókilincshez hozzányulni és szivesen 
látják, ha kisérőjük megtakarítja nekik ezt az érintést. A leg- 
több esetben azonban igazam volt, mert az, aki az orvos rendelő- 
és várószobája közti ajtót nyitva hagyja, a csőcselékhez tartozik 
és megérdemli, hogy barátságtalan fogadtatásban részesüljön. 
Ne foglaljanak állást, mielőtt a továbbiakat is meg nem hall- 
gatták. A beteg ugyanis csak abban az esetben ilyen hanyag, 
ha egyedül volt a várószobában, tehát üres szobát hagy maga 
mögött, és sohasem olyankor, ha mások, idegenek is várakoztak 
vele együtt. Ez utóbbi esetben jól tudja, hogy saját érdeke, ha 
nem hallgathatják ki, amit az orvossal beszél, és sohasem mulasztja 
el, hogy mindkét ajtót gondosan becsukja maga mögött. 

Ilyen körülmények között a beteg mulasztása se nem véletlen, 
se nem értelmetlen, sőt még csak nem is jelentéktelen, mert 
látni fogják, hogy megvilágítja a belépőnek az orvoshoz való 

viszonyát. A beteg az olyanfajta emberek közül való, akik meg- 
követelik a világi tekintélyt, azt, hogy elkápráztassák és meg- 
félemlítsék őket. Lehetséges, hogy telefónon megkérdeztette, 
mély időben kerülhet legkönnyebben az orvos elé és a. gyógyu- 
lást keresők olyan tömegére volt elkészülve, mint Meinl vala- 
milyen fióküzlete előtt. Most aztán egy üres, még hozzá nagyon 
szerényen berendezett várószobába lép és meg van döbbenve. 
Az orvoson kell megbosszulnia, hogy ily túlzott tisztelettel köze- 
ledett hozzá, és ekkor — nem csukja be a váró- és rendelőszoba 
közti ajtót. Ezzel azt akarja az orvosnak mondani: Ó, hiszen 
nincs itt egy lélek sem és valószinűleg nem is fog jönni, amig 
én itt vagyok. A megbeszélés alatt is modortalanul és tisztelet- 
lenül viselkedne, ha fölényességét kemény rendreutasításunkkal 
nem szorítanók vissza mindjárt kezdetben. 

Ennek a kis tüneti-cselekvésnek elemzésében nem találnak 
semmit, amit már ne ismernének: az állítást, hogy nem 
véletlen, hanem indoka, értelme és célja van, megjelölhető 
lelki összefüggésbe tartozik, és kis jel alakjában fontosabb lelki 
folyamatról ad hirt. Mindenekelőtt azonban azt, hogy ez az 
ilymódon jelzett folyamat annak a tudata számára, akiben 
lejátszódott, ismeretlen, mert a mindkét ajtót nyitva hagyó 
betegek egyike sem ismerné el, hogy ezzel a mulasztással 
lebecsülést akart kifejezésre juttatni. A csalódásnak arra az 
érzésére, amely az üres várószobába való belépéskor elfogta, 
valószinüleg nem egy beteg visszaemlékeznék, de ennek a hatásnak 
és az ezt követő tüneti-cselekvésnek az összefüggését tudata 
bizonyára nem ismerte fel. 

Mármost, állítsunk ennek a tüneti-cselekvésnek rövid analizise 
mellé egy betegen tett megfigyelést. Olyan példát választok, 
amely frissen él emlékezetemben, már csak azért is, mert 
aránylag röviden elmondható. Bizonyos mértékű részletesség 
azonban minden ilyen esetben elmaradhatatlan. 

Egy rövid szabadságra hazatért fiatal tiszt megkér, hogy 

vegyem kezelésbe anyósát, aki a legboldogabb körülmények 
közepett egy esztelen gondolatával megkeseríti a maga és 
hozzátartozói életét. Egy 53 éves, jókarban lévő, barátságos, 
egyszerű modorú asszonyt ismerek meg benne, aki minden 
tartózkodás nélkül elmondja a következőket: A legboldogabb 
házasságban él a vidéken urával, egy nagy gyár vezetőjével. Nem 
győzi eléggé dicsérni szerető gondosságát. Szerelmi házasság 
3o évvel ezelőtt, azóta soha semmi ború, semmi ok az egye- 
netlenségre vagy a féltékenységre. Mindkét gyermekük jó 
házasságot kötött, férje, a gyermekek apja, kötelességérzetből még 
nem akar nyugalomba vonulni. Egy év előtt történt az a 
hihetetlen, önmaga előtt is érthetetlen eset, hogy egy névtelen 
levélnek, amely derék urát egy fiatal leánnyal való szerelmi 
viszonnyal vádolta, rögtön hitelt adott s azóta boldogsága fel 
van dulva. Az eset részletesebb lefolyása nagyjában ez volt: Volt 
náluk egy szobaleány, akivel talán kelleténél többször beszélgetett 
intim dolgokról. Ez a másik egy másik leányt gyűlölködő 
ellenségeskedéssel üldözött, mégpedig azért, mert ez az életben 
jóval többre vitte nála, ámbár ő sem származott nála jobb 
családból. Ez a leány, ahelyett hogy szolgálatba állt volna, 
kereskedelmi képzettséget szerzett, belépett a gyárba és a 
hivatalnokok katonai behivása által keletkezett személyzethiány 
folytán jó állásba jutott. Most ott lakott a gyárban, az összes 
urakkal érintkezett, sőt kisasszonynak szólították. Az életben 
háttérbeszorult leány természetesen könnyen hajlott arra, hogy 
egykori iskolatársnőjére minden rosszat ráfogjon. Egy napon 
hölgyünk a szobaleányával egy öreg urról beszélgetett, aki 
vendégük volt s akiről tudták, hogy nem él együtt a feleségével, 
hanem mással van viszonya. Nem tudja, hogyan s miként jött, 
egyszerre csak kijelentette: a legnagyobb csapás volna rám 
nézve, ha megtudnám, hogy az én derék uram is viszonyt 
folytat valakivel. Másnap a posta névtelen levelet hozott, amely 
elferdített írással tudtára adta ezt a jóformán maga által 

felidézett közlést. Arra következtetett — valószinűleg joggal —, 
hogy a levél a rosszindulatú szobaleány műve, mert férje 
szeretőjeként éppen azt a kisasszonyt jelölte meg, akit a 
szobaleány gyűlöletével üldözött. Ámde noha rögtön átlátott a 
cselszövésen és lakóhelyén elég példáját látta már, milyen kevés 
hitelt érdemelnek az ilyen gyáva besugások, a levél abban a 
pillanatban teljesen lesújtotta. Borzasztóan izgatott lett s rögtön 
uráért küldött, akit a leghevesebb szemrehányásokkal illetett. 
A férj nevetve hárította el magától a vádat és megtett minden 
tőle telhetőt. Elhivatta a házi- és gyáriorvost, aki ugyancsak 
mindent elkövetett, hogy a szerencsétlen asszonyt megnyugtassa. 
A további eljárás is igen okos volt. A szobaleányt elbocsátották, 
de az állítólagos vetélytársnőt nem. Azóta a beteg többször 
megnyugodott, annyira, hogy a névtelen levél tartalmának nem 
adott hitelt, de tökéletesen és hosszabb időre sohasem. Elegendő 
volt, hogy a kisasszony nevét kiejtsék előtte vagy találkozzék 
vele, hogy ujból fellángoljon benne a bizalmatlanság, a 
fájdalom és a szemrehányás. 

Ez volna ennek a derék asszonynak a kórtörténete. Nem 
kellett sok elmekórtani tapasztalat annak a megértéséhez, hogy, 
más idegesekkel ellentétben, inkább tulságosan enyhén adta 
elő az esetét, vagyis, ahogy mondani szoktuk: disszimulált, és 
hogy a névtelen levél rágalmainak elhivésétől tulajdonképpen 
sohasém tudott megszabadulni. 

Mármost, milyen állást foglaljon el az elmeorvos ilyen 
kóresettel szemben? Hogy miképpen viselkedne annak a betegnek 
tüneti-cselekvésével szemben, aki a várószobába vezető ajtót nem 
csukja be, azt már tudjuk. Minden lélektani jelentőség nélküli, 
véletlen cselekvésnek fogja minősíteni, amelyhez továbbra semmi 
köze. De ez a magatartás nem terjeszthető ki a féltékeny 
asszony kóresetére. A tüneti-cselekvés közömbös valaminek látszik, 
a tünet azonban jelentős dologként tolakszik elénk. Élénk szubjektiv 
szenvedéssel van összekötve, objektive egy család együttélését 

veszélyezeteti ; az elmekórtani érdeklődés számára tehát okvetlenül 
fontos. Az elmeorvos mindenekelőtt megpróbálja egy lényeges saját- 
ságával jellemezni. A gondolat, amely az asszonyt gyötri, önmagában 
nem mondható értelmetlennek; hiszen megesik, hogy idősebb 
férjek fiatal leányokkal szerelmi viszonyt folytatnak. De valami 
más értelmetlen és érthetetlen van ebben az esetben. A betegnek 
semmi más oka sincs hinni abban, hogy gyöngéd és hű ura a 
a férjeknek ehhez a különben nem is oly ritka osztályába 
tartozik, mint a névtelen levél állítása. Tudja, hogy ennek az 
írásnak semmi bizonyítóereje sincsen, eredetét jól ismeri; 
tudnia kellene tehát, hogy féltékenységére semmi oka sincs, 
ezt mondja is magának, mindazonáltal éppúgy szenved, mintha 
ezt a féltékenységet teljesen jogosultnak ismerné el. Ily természetű 
gondolatokat, amelyek logikai és a valóságból merített érvek 
számára  hozzáférhetetlenek, közös megegyezés szerint téves- 
eszmékaek nevezünk. Ez a jó asszony tehát féltékenységi 
téves-eszmében szenved. Ez nyilván ennek a kóresetnek lényeges 
jellemzése. 

Ez első megállapítás után elmekórtani érdeklődésünk felélénkül. 
Ha a téves-eszme a valóságra való hivatkozással nem szüntethető 
meg, akkor természetszerűleg nem is származik a valóságból. 
De hát honnan származna? A legkülönbözőbb tartalmú téves- 
eszmék lehetségesek: miért éppen féltékenység az őrület tartalma 
esetünkben? Kiknél lépnek fel téves-eszmék, különösképpen 
féltékenységi téves-eszmék ? Itt volnánk az elmeorvos véleményére 
kiváncsiak, de éppen itt hagy cserben bennünket. Különben is 
csak egyetlenegy kérdésünk megvitatásába megy bele. Kutatni 
fog ennek az asszonynak a családi történetében és talán ezt 
a feleletet adja majd: téves-eszmék olyanoknál jelentkeznek, 
akiknek családjában hasonló vagy más lelkizavar ismételten 
előfordult. Másszóval, ha ez az asszony téves-eszmét fejlesztett 
ki magában, akkor erre családi terheltség tette hajlamossá. Ez 
már volna valami, de vajjon ez minden, amit tudni szeretnénk ? 


252 Tizenhatodik előadás 


Minden, ami ennek a kóresetnek előidézésében közrejátszott? 
Elégedjünk meg azzal a feltevéssel, hogy közömbös, önkényes 
vagy megmagyarázhatatlan, hogy éppen féltékenységi téves-eszme 
fejlődött ki bármely más helyett? És azt a tételt, amely az 
öröklés befolyásának az uralmát hirdeti, szabad-e negativ 
értelemben úgy fölfogni, hogy közömbös, vajjon milyen élmé- 
nyek hatoltak ebbe a lélekbe, a sors kiszemelte volt már arra, 
hogy valamikor téves-eszmét termeljen? Önök tudni óhajtanák, 
hogy a tudományos elmekórtan miért nem akar további 
felvilágosítással szolgálni. Én pedig ezt felelem: addig nyujtózz, 
ameddig a takaród ér. Az elmeorvos tudniillik nem ismer oly 
útat, amely ilyen eset felderítésében tovább vezetné. Meg kell 
elégednie a diagnózissal és a további lefolyásnak bő tapasztalatok 
mellett is bizonytalan prognózisával. 

De vajjon a pszichoanalizis többet nyujt-e itt? Igenis, többet; 
remélem, megmutathatom Önöknek, hogy a pszichoanalízis még 
ily nehezen megközelíthető esetben is felfedezhet valamit, ami 
az eset közelebbi megértését lehetővé teszi. Elsősorban is, kérem, 
vegyék figyelembe azt az igénytelen részletet, hogy a beteg azt 
a névtelen levelet, amely téves-eszméjét alátámasztja, egyenesen 
kierőszakolta, amikor előző nap a fondorkodó leány előtt 
kijelentette, hogy az volna reánézve a legnagyobb csapás, ha 
férjének egy fiatal leánnyal viszonya lenne. Ezzel keltette fel 
a szobaleányban azt a gondolatot, hogy neki a névtelen levelet 
elküldje. A téves-eszme így bizonyos mértékben függetlenné 
válik a levéltől; már előzőleg is élt a betegben félelem — 
vagy vágy? — alakjában. Vegyék aztán ehhez hozzá azokat a 
további kis jeleket, amiket csak két órai analizis eredményezett. 
A beteg ugyan nagyon elutasítólag viselkedett, amikor fel- 
szólítottarn, hogy történetének elbeszélése után közölje további 
gondolatait, ötleteit és emlékeit. Azt állította, hogy semmisem 
jut eszébe, már mindent elmondott s két óra után tényleg 
abba kellett hagyni a próbálkozást, mert kijelentette, hogy már 


Pszichoanalizis és elmekórtan 253 


egészségesnek érzi magát és bizonyos benne, hogy a beteges 
gondolat nem fog többé visszatérni. Ezt természetesen csak 
ellentállásból és az analizis folytatásától való félelmében mondta. 
De már ebben a két órában is elejtett itt-ott egy-egy megjegyzést, 
amelyek bizonyos értelmezést megengedtek, sőt elháríthatatlanná 
tettek és ez az értelmezés éles fényt vet féltékenységi téves- 
eszméjének fejlődésére. Nagy szerelem élt benne egy fiatal 
ember iránt, ez pedig ugyanaz a veje volt, akinek unszolására 
betegségével felkeresett. Erről a szerelméről semmit, illetve 
nagyon keveset tudott, a fennálló rokonsági kapcsolat könnyűvé 
tette, hogy ezt a szerelmi vonzalmat ártatlan gyöngédség mezébe 
öltöztesse. Egyéb tapasztalataink alapján nem nehéz beleélnünk 
magunkat ennek az 573 éves tisztességes asszonynak és derék 
anyának a lelki életébe. Ilyen szerelem, mint borzasztó, lehetetlen 
valami, nem válhatott tudatossá ; de fönnmaradt és tudattalanként 
erős nyomást fejtett ki. Valaminek történnie kellett vele, 
valamilyen segitséghez kellett folyamodnia s az első enyhülést 
nyilván az az eltolási mechanizmus nyújtotta, amelynek a téves- 
eszmeszerű féltékenység keletkezésében szabályszerint része van. 
Ha nemcsak ő volt, idős asszony létére, szerelmes egy fiatal- 
emberbe, hanem öreg férje is viszonyt folytatott egy fiatal 
leánnyal, akkor a hűtlenség-okozta lelkiismeretfurdalástól meg- 
szabadult. Ura hűtlenségére vonatkozó fantáziája tehát hűsitő ír 
volt égető sebére. A saját szerelme nem lett tudatossá önmaga 
előtt, azonban ennek  tükröződése, amely ilyen előnyöket 
biztosított, kényszer formájában téves-eszmeszerűleg tudatos lett. 
Természetesen nem volt érv, amely ez ellen használt volna, 
hiszen ezek csak a tükör és nem az eredeti kép ellen irányultak, 
amelynek ez a tükörkép erejét köszönhette s amely érintetlenül 
rejtőzött a tudattalanban. , 

Állítsuk most össze, amit egy rövid és megnehezített pszicho- 
analitikai igyekezet ennek a kóresetnek a megértéséhez össze- 
hordott. Feltéve persze, hogy adataink kifogástalanul keletkeztek, 

amit itt nem vethetek az Önök itélete alá. Először: a téves- 
eszme immár nem értelmetlen vagy megérthetetlen valami; 
értelme van, jól megindokolt, a beteg egy érzelmileg erős él- 
ményének összefüggésébe tartozik. Másodszor : szükségszerű vissza- 
hatása egy más jelekből kitalált tudattalan lelki folyamatnak 
s éppen ennek a vonatkozásnak köszönheti beteges tulajdonságát, 
ellentállóképességét a logikai és a valóságból eredő támadásokkal 
szemben. Maga is valami megkivánt, egy neme a vigasztalás- 
nak. Harmadszor: a betegség mögötti élmény egyértelműen 
meghatározza, hogy éppen féltékenységi téves-eszmévé nőtt és 
nem más fajtájúvá. Hiszen még emlékeznek, hogy éppen ő volt 
az, aki előző napon a fondorkodó leánynak azt a kijelentést 
tette, hogy az volna számára a legborzasztóbb, ha az ura hűtlenné 
válna. Észre kell venniök az általunk analizált tüneti-cselek- 
véssel való mindkét analógiát is az értelem vagy szándék fel- 
fedésében és a helyzetből adódó tudattalanra való vonatkozá- 
sában. 

Természetesen, ez még nem döntötte el mindazokat a kérdé- 
seket, amelyek ezen eset kapcsán felmerülnek. Sőt, ez a kóreset 
szinte hemzseg a további problémáktól, olyanoktól, amelyek 
még egyáltalában megoldhatatlanok, s másoktól, amelyek a külön- 
leges viszonyok kedvezőtlen volta miatt nem voltak megoldhatók. 
Például, miért lesz szerelmes ez a boldog házasságban élő asszony 
vejébe s miért áll be a megkönnyebbülés, ami más úton is 
elérhető volna, ilyen tükrözés formájában, a maga állapotának 
az uráéra való kivetitésével? Ne higyjék, hogy hiábavaló és ön- 
kényes ezeknek a kérdéseknek a feltevése. Jelenleg már meg- 
lehetősen nagy anyag áll rendelkezésünkre a kérdés megoldásá- 
hoz. Ez az asszony kritikus életkorban van, amikor a nők nemi 
vágyakozása nem óhajtott, hirtelen fokozódást mutat; ez már 
magábanvéve is elégséges lenne. Vagy hozzájárulhat ehhez az is, 
hogy a derék és hű hitvestárs néhány éve nincsen már annak 
a nemi teljesítőképességnek a birtokában, ami a jóerőben lévő 

asszony kielégítésére szükséges volna. Tapasztalataink azt mutat- 
ják, hogy éppen az ilyen férjek, akiknek hűsége ilyenkor magá- 
tól értetődik, hitvesük iránt való különösen gyengéd bánásmód- 
Jjukkal és az ideges panaszok szokatlanul engedékeny elnézésével 
tünnek ki. Vagy, továbbmenve, nem közömbös, hogy éppen egy 
leányának fiatal férje az, aki ennek a kóros szerelemnek tárgya 
lett. A leánygyermekhez való erős erótikus kötöttség, ami végső 
okban az anya nemi alkatára vezet vissza, sokszor megtalálja 
útjának folytatását ilyen átalakulásban. Ebbén az összefüggés- 
ben talán szabad Önöket arra emlékeztetnem, hogy az anyós és 
vő közötti viszony az emberek szemében már régidőktől fogva 
különösen kényes valaminek számított és a primitiv népeknél 
igen szigorú tabu-előírásokra és , tilalmak"-ra adott okot." Gyak- 
ran mind pozitiv, mind negativ irányban túllépi a kultura által 
megkövetelt mértéket. Hogy mármost e három tényező közül 
melyik jutott szerephez esetünkben, vajjon kettő, vagy mind- 
három összetalálkozott-e, azt persze nem tudom Önöknek meg- 
mondani, de csak azért nem, mert nem tudtam az eset anali- 
zisét a második órán túl folytatni. 

Most veszem észre, Uraim, hogy csupa olyan dologról beszél- 
tem, amelynek a megértésére még nincsenek előkészítve. Azért 
tettem ezt, hogy az elmekórtant a pszichoanalizissel összehason- 
lítsam. De egyet már megkérdezhetek Önöktől: vettek észre a 
kettő között legcsekélyebb ellentmondást is? Az elmekórtan nem 
alkalmazza a pszichoanalizis módszerét, mellőzi a téves-eszme 
tartalmához való kapcsolat keresését s az öröklésre való hivat- 
kozással nagyon általános és távoleső kóroktant nyújt, ahelyett, 
hogy elsősorban is a sajátosabb és közelebbeső okot mutatná fel. 
De van-e ebben valami ellentét? Nem inkább kiegészítés ez? 
Hát ellentmond az örökléses tényező az élmény jelentőségének, 
nem tevődik-e össze mindkettő a leghatásosabb módon? El kell 


1) V. ö. , Totem és tabu", 1913 (magyarul Dr. Pártos Zoltán fordí- 
tásában, 1918.) 

ismerniök, hogy az elmekórtani munka lényege semmi olyat 
nem tartalmaz, ami a pszichoanalitikai kutatásnak ellentmon- 
dana. Tehát az elmeorvosok azok, akik a pszichoanalizisnek 
ellenszegülnek, nem maga az elmekórtan. A pszichoanalizis körül- 
belül úgy viszonylik az elmekórtanhoz, mint a szövettan az 
anatómiához, az egyik a szervek külső formáit kutatja, a másik 
azoknak a szövetekből és elemi részekből való felépítését. Ellent- 
mondás a vizsgálódás e két neme között, amelyek közül az egyik 
a másikat folytatja, nem igen képzelhető el. Tudják, hogy az 
anatómiát ma a tudományos orvostan alapjának tartjuk, de volt 
idő, amikor éppoly tilos volt emberi hullák boncolása avégből, 
hogy a test belső szerkezetét megismerjék, mint amilyen tilos 
ma a pszichoanalizis, amivel a lelki élet belső gépezetét kutat- 
ják. És előreláthatólag a közeljövő meghozza azt a belátást, hogy 
tudományosan elmélyült elmekórtan lehetetlen a lelki életben 
mélyebben fekvő, a tudattalan folyamatok helyes ismerete nélkül. 

Vannak talán a sokat támadott pszichoanalizisnek barátai is 
Önök között, akik szivesen látnák, ha ez a tan más oldalról, a 
gyógyítás oldaláról is igazolható lenne. Tudják, hogy eddigi 
elmekórtani kezelésünk a téves-eszmékre nem tud hatni. De 
tud-e vajjon a pszichoanalizis azáltal, hogy a tünetek mechaniz- 
musába belelát? Nem, Uraim, nem képes erre; ezen bajokkal 
szemben — legalább egyelőre — éppoly tehetetlen, mint minden 
más kezelési mód. Ugyan megérthetjük, mi ment végbe a beteg- 
ben, de nincs eszközünk, hogy a beteggel magával megértessük. 
Hiszen hallották, hogy ennek a téves-eszmének az analízisét a 
kezdeteknél továbbvezetni nem tudtam. De állítanák azért, hogy 
az ilyen esetek analizise elvetendő, mert terméketlen? Azt hiszem, 
nem. Jogunk, sőt kötelességünk is, hogy a kutatást folytassuk, 
tekintet nélkül a közvetlen haszonra. Végül, — nem tudjuk hol 
és mikor — a legparányibb tudás is képességgé alakul majd át, 
még gyógyító képességgé is. Ha a pszichoanalizis az ideges és 
lelki megbetegedések minden más formájánál éppoly eredmény- 

telennek mutatkozott volna, mint a téves-eszméknél, azesetben 
is, mint a tudományos kutatás egy pótolhatatlan eszköze, töké- 
letesen jogosult maradna. Ebben az esetben persze nem kerül- 
nénk abba a helyzetbe, hogy gyakorlatilag alkalmazhassuk; az 
emberanyag, amelyen tanulni óhajtunk, amely él, akaratával 
rendelkezik s megkivánja a maga motivumait ahhoz, hogy a 
munkában ő is kivegye a részét, megtagadná közreműködését. 
Hadd végezzem tehát mai előadásomat azzal a kijelentéssel, hogy 
vannak az ideges zavaroknak terjedelmes területei, amelyeken 
jobb hozzáértésünknek gyógyító-képességgé való áttevődése valóban 
bekövetkezett s hogy ezeknél a különben nehezen hozzáférhető 
betegségeknél, bizonyos feltételek mellett, oly sikereket érhetünk 
el, amelyek egyetlen, a belső betegségek gyógykezelésének terü- 
letén található más siker mögött sem maradnak vissza. 


TIZENHETEDIK ELŐADÁS 


A TÜNETEK ÉRTELME 


Es" és Uraim! Előző előadásomban kifejtettem, hogy 
a klinikai elmekórtan keveset törődik az egyes tünet meg- 
jelenési formájával és tartalmával, hogy azonban a pszicho- 
analizis éppen ebből indult ki s mindenekelőtt megállapította, 
hogy a tünetnek van értelme és a beteg élményeivel össze- 
függésben áll. Az ideges tünetek értelmét először J. Breuer 
fedte fel egy azóta hiressé. vált hisztéria-eset tanulmányozása és 
szerencsés kigyógyítása által (1880—1882). Igaz, hogy P. Janet 
tőle függetlenül ugyanezt állapította meg; sőt -az irodalmi 
elsőbbség is a francia kutatót illeti, minthogy Breuer saját 
megfigyeléseit csak egy évtizeddel később (1893—-1895), velem. 
való együttműködése idején tette közzé. Különben számunkra 
közömbös, kitől származik ez a felfedezés, hiszen tudják, hogy 
mindent többször és többszörre fedeznek fel és a siker különben 

sem tart lépést az érdemmel. Amerikát nem Kolumbusz 
után nevezték el. Breuer és Janet előtt Leuret, ez a 
nagy elmeorvos, fejezte ki azt a nézetét, hogy még az elme- 
betegek deliriumai is értelmeseknek bizonyulnának, ha értenénk 
a lefordításukhoz. Megvallom, hosszú ideig megvolt bennem 
a hajlandóság, hogy P. Janet érdemét az ideges tünetek 
tisztázása körül igen nagyra becsüljem, mert ,idées inconscientes" 
megnyilvánulásainak fogta fel őket, amik a beteget uralják. 
Janet azonban később tulságos óvatossággal olyképp nyilatkozott, 
mintha beismerné, hogy számára a tudattalan nem volt geyéb, 
mint beszédforma, segitőeszköz, ,une facon de parler" ; semmi 
valóságosra sem gondolt közben. Ezóta nem értem többé 
Janet fejtegetéseit, de azt hiszem, fölösleges módon sok 
érdemtől. fosztotta meg magát. 

Az ideges tüneteknek tehát értelmük van akár az elvétéseknek, 
az álmoknak, és, miként ezek, összefüggenek azoknak az életével, 
akiken megnyilatkoznak. Szeretném Önöknek ezt a fontos meglátást 
néhány példával megvilágítani. Hogy mindig és minden esetben így 
áll a dolog, azt persze nem bizonyíthatom, csak állíthatom. Aki 
maga keres tapasztalatokat, meg fog győződni róla. Ezeket a 
példákat azonban bizonyos okokból nem a hisztériából veszem 
majd, hanem egy másik, egészen különös, hozzá alapjában 
véve közelálló neurózisból, amelyről előbb néhány bevezető 
szót kell mondanom. Ez, az úgynevezett kényszerneurózis, nem 
olyan népszerű, mint a közismert hisztéria; ha szabad így 
kifejeznem, nem olyan tolakodóan lármás, inkább olybá 
tünik, mintha a beteg magánügye lenne, jóformán teljesen 
mellőzi a testi tüneteket s összes tüneteit lelki téren teremti 
meg. A kényszerneurózis és a hisztéria az ideges megbetegedéseknek 
azok a formái, melyeknek tanulmányozásán a pszichoanalizis 
alapult s amelyek kezelésében gyógymódunk a legszebb diadalait 
aratja. Azonban a kényszerneurózis, amelynél hiányzik ama 
rejtélyes ugrás a lelkiből a testibe, a pszichoanalitikus munka 

által tulajdonképpen átlátszóbb és hozzánk közelebbálló lett, mint 
a hisztéria, s felismertük, hogy a neurótikának bizonyos végletes 
sajátságait sokkal kirivóbban hozza felszínre. 

A kényszerneurózis abban nyilvánul meg, hogy a beteget oly 
gondolatok foglalkoztatják, amelyek tulajdonképpen nem 
érdeklik, impulzusokat érez, amelyek neki idegenszerűek s olyan 
cselekvések törnek ki belőle, amelyeknek végrehajtása ugyan 
nem okoz neki örömet, de amelyeknek abbahagyása egészen 
lehetetlen számára. A gondolatok (kényszerképzetek) magukban 
értelmetlenek lehetnek, vagy közömbösek az egyén szempontjából, 
sokszor teljesen balgák, minden esetben azonban végső eredményei 
egy megerőltető gondolkodási folyamatnak, amely a beteget 
kimeríti s amelyet csak nagyon kelletlenül fogad be. Akarata 
ellenére .kell töprengenie és a fejét törnie, mintha csak életének 
legfontosabb feladatairól volna szó. Azok az impulzusok, 
amelyeket a beteg érez, szintúgy lehetnek gyermekesek és 
értelmetlenek, többnyire azonban a legijesztőbb tartalmúak, 
mint például súlyos bűntett elkövetésére való kisértés, úgyhogy 
a beteg, mint tőle idegeneket, nemcsak megtagadja őket, 
hanem elszörnyülködve fut előlük s önmagát tilalmak, lemondások 
és szabadságának korlátozásai által védelmezi a kivitelüktől. 
Emellett sohasem, de tényleg egyetlenegy esetben sem juthatnak 
el a teljesülésig; az eredmény mindig az, hogy a menekülés és 
az elővigyázat győz. Amit a beteg valóban végrehajt — az 
úgynevezett kényszercselekvések —, nagyon ártatlan, bizonyára 
jelentéktelen dolgok, többnyire a mindennapi élet ténykedéseinek 
ismétlései, szertartásos felcicomázásai, amiáltal azonban ezek a 
szükségszerű cselekvések: a lefekvés, a mosakodás, az öltözködés, 
a séta, rendkivül hosszadalmas és szinte megoldhatatlan 
feladatokká válnak. A beteges képzetek, impulzusok és cselekvések 
a kényszerneurózis egyes formáiban és eseteiben nem vegyülnek 
egyenlő arányban, a szabály inkább az, hogy ezeknek a ténye- 
zőknek egyike vagy másika uralja a kórképet s szolgáltatja a 

betegség elnevezését, de a közös mindezekben a formákban 
eléggé félreismerhetetlen. 

Bizony, bolond egy betegség ez. Azt hiszem, a legkicsapongóbb 
elmekórtani képzeletnek sem sikerült volna ilyesvalamit meg- 
szerkeszteni, s ha nem látnók nap-nap után magunk előtt, 
nem tudnánk hinni benne. De ne gondolják mármost, hogy 
valamit is könnyítenek a betegen, ha rábeszélik, hogy vonja el 
figyelmét, ne foglalkozzék ezzel az ostoba gondolattal s játsza- 
dozásai helyett tegyen valami okosabbat. Ezt maga is szeretné, 
mert tökéletesen tiszta tudatnál van, osztja a kényszertüneteiről 
vallott nézetüket, sőt maga tárja ezt így fel előttünk. Éppencsak 
hogy nem tehet másként; ami a kényszerneurózisnál cselek- 
véssé erősödik, azt oly erő hajtja, amelynek valószinüleg hiányzik 
a mása a normális lelki életben. Csak egyre képes: eltolni, 
felcserélni, egy képtelen gondolat helyébe egy másikat, némiképpen 
legyengítettet tenni, egy  elővigyázattól vagy  tilalomtól a 
másikig menni, egy szertartás helyett másikat végezni. El 
tudja tolni a kényszert, de képtelen megszüntetni azt. Az 
összes " tünetek eltolási lehetősége, távol eredeti  kiala- 
kulásuktól : ez a főjellemvonása betegségének. Azonkivül feltünik, 
hogy az ellentétek (polaritások), amelyek a lelki életet át meg 
átszövik, állapotában rendkivüli élességgel különváltan lépnek 
előtérbe. A pozitiv és negativ tartalmú kényszer mellett az 
értelmi téren a kétely kerekedik felűl, ami lassanként kikezdi 
a rendes körülmények között legbizonyosabbnak látszót is. Az 
egész fokozódó határozatlanságban, energiátlanságban, a szabadság 
korlátozottságában csúcsosodik ki. Emellett a kényszerneurótikus 
eredetileg nagyon erélyes alaptermészetű volt, gyakran rendkivül 
önfejű, rendszerint az átlagnál értelmesebb. Többnyire az 
erkölcsi fejlődés kedvező szintjét érte el, tulzottan lelkiismeretes, 
a rendesnél fokozottabb mértékben korrekt. Elgondolhatják, hogy 
jókora munka szükséges, amig a jellemvonásoknak és kórtüneteknek 
ebben az ellentmondó tömkelegében valahogyan  eligazo- 

dunk. Egyelőre nem is törekszünk másra, mint hogy ennek 
a betegségnek egynéhány tünetét megértsük, értelmezni tudjuk. 

Előzőleg talán, tekintettel megbeszéléseinkre, tudni szeretnék, 
miképpen vélekedik a jelenlegi elmekórtan a kényszerneurózis 
problémájáról. Ez bizony nagyon szegényes egy fejezet. Az 
elmekórtan nevet ad a különböző kényszereknek, ezenfelül 
egyebet nem mond róluk. Ehelyett hangsulyozza, hogy az ilyen 
tünetek hordozói , degeneráltak". Ez nem igen elégit ki, 
voltaképpen értékitélet, elitélés magyarázat helyett. Olyasvalamit 
kellene gondolnunk, hogy az ilyen, a rendes fajtától elütő 
egyéneknél mindenféle különösség előfordulhat. Nos, elhisszük, 
hogy akikben ily tünetek kifejlődnek, természetükben eltérnek 
a többi embertől. De azt kérdeznők: vajjon erősebben 
, degeneráltak"-e, mint más idegesek, például a hisztériások, 
vagy a pszichózisokban szenvedők? A jellemzés nyilván ismét 
tulságosan általános. Sőt általánosságban vett jogosságában is 
kételkedhetünk, mikor tudjuk, hogy ilyen tünetek különösen 
kiváló és az emberi közösségre nézve jelentős teljesítőképességű 
egyéneknél is előfordulnak. Hiszen saját diszkréciójuk és 
életrajzíróik hazug volta folytán rendszerint kevés intimitást 
tudunk meg mintaképül szolgáló nagy emberekről, de mégis 
megesik, hogy valaki oly fanatikusa az igazságnak, mint Zola 
Emil s ilyenkor aztán meghalljuk, mennyi furcsa kényszer- 
szokásban szenvedett egész életében ". 

Az elmekórtan ennél a pontnál azt a kivezető útat teremtette, 
hogy , Dégénerés superieurs"-ről beszél. Helyes — ámde a pszicho- 
analizis arra tanított meg, hogy ezeket a furcsa kényszertüne- 
teket, éppúgy mint egyéb betegségeket s mint más, nem dege- 
nerált embereknél, tartósan ki lehet küszöbölni. Magamnak is 
többször sikerült ez. 

A kényszertünet analizisének csak két példáját akarom Önök- 


1) E. Toulouse, Émile Zola, Enguéte médico-psychologigue, 
Paris, 1896. 


262 Tizenhetedik előadás 


kel közölni, egyet régi megfigyeléseim közül, amelyet nem 
tudok szebbel pótolni, s egy nemrég tapasztaltat. Azért szorít- 
kozom ily kevés példára, mert ezeket nagyon terjedelmesen, 
minden részletre kiterjeszkedően kell elmondani. 

Egy a harminchoz közeljáró nő, aki a legsúlyosabb kényszer- 
tünetekben szenvedett s akin talán segítettem" volna, ha egy 
gonosz véletlen munkámat fel nem borítja, — egyszer talán 
beszélek még erről Önöknek — többek között, naponta szám- 
talanszor, a következő különös kényszercselekedetet hajtotta végre. 
Szobájából egy másik, szomszédos szobába szaladt, ott egy meg- 
határozott helyen a középen álló asztal mellé állt,  becsen- 
gette a szobaleányt, valami közömbös megbizást adott neki, vagy 
minden további nélkül elbocsátotta, majd ujra visszaszaladt. Ez 
ugyan még nem volt valami nagyon súlyos tünet, a tudás- 
vágyat azonban mégis ingerelhette. A felvilágosítás, kételkedést 
nem tűrő kifogástalan módon, az orvos legkisebb hozzájárulása 
nélkül be is következett. Nem is tudom, miként gyaníthattam 
volna meg ennek a kényszercselekvésnek az értelmét, hogyan 
jutottam volna útmutatáshoz az értelmezésére vonatkozólag. 
Ahányszor csak a beteget megkérdeztem: miért teszi ezt? mi az 
értelme ennek? a felelet mindig ez volt: nem tudom. Egy napon 
azonban, miután sikerült benne egy nagy elvi aggodalmat le- 
győznöm, rögtön megvilágosodott előtte a dolog és sorjában 
elmondta, ami a kényszercselekvéshez tartozott. Több mint tíz 
esztendeje férjhez ment egy nála sokkal idősebb emberhez, aki 
a nászéjszakán impotensnek bizonyult. A férj ezen az éjszakán 
számtalanszor ide-odaszaladgált a maga szobájából az övébe, hogy 
megismételje a kisérletet, de mindannyiszor sikertelenül. Reggel 
bosszúsan így szólt a férj: valósággal szégyelnie kell magát az 
embernek a szobalány előtt, ha majd megágyaz; megragadott 
egy üveg vörös tintát, ami történetesen a szobában volt, s tar- 
talmát ráöntötte a lepedőre, de nem éppen arra a helyre, ahol 
ilyen folt jogosult lett volna. Kezdetben nem értettem, mi 

köze lehet ennek áz emléknek a kérdéses kényszercselekedethez, 
mert hasonlatosságot csupán az egyik szobából a másikba való 
többszörös ide-odaszaladásban s talán még a szobaleány fellépé- 
sében találtam. Ekkor a beteg a szomszéd szobában álló asztal- 
hoz vezetett, melynek terítőjén hatalmas foltot fedeztem fel. 
Azt is megmagyarázta, hogy úgy áll az asztalhoz, hogy a behivott 
szobaleány a foltot okvetlenül észrevegye. Így már nem lehetett 
többé kételkedni a nászéjszakát követő ama jelenet s a mostani 
kényszercselekedet közti benső viszonyban, sőt sok mindenféle 
tanulnivaló is volt még rajta. 

Mindenekelőtt világossá válik, hogy a beteg azonosítja magát 
férjével, hiszen az ő szerepét játssza, amikor utánozza az oda- s 
visszaszaladgálást egyik szobából a másikba. Aztán, hogy az 
azonosításoknál maradjunk, el kell ismernünk, hogy az ágyat 
és a lepedőt az asztallal és asztalterítővel helyettesíti. Ez ugyan 
önkényesnek látszik, de nem hiába tanulmányoztuk annak idején 
az álomszimbolikát. Az álomban is gyakran látható asztal, 
amelyet azonban ágynak kell értelmezni. Asztal és ágy együtt 
teszik a házasságot, ezért helyettesítheti könnyen egyik a másikat. 

Annak a bizonyitékát, hogy a kényszercselekedetnek értelme 
van, már megtaláltuk volna; úgylátszik, ábrázolása, megismét- 
lése annak a nagyjelentőségű jelenetnek. De nem kényszerít rá 
bennünket semmi, hogy ennél a látszatnál megálljunk; ha a 
kettő közti viszonyt behatóbban vizsgáljuk, valószinűleg még a 
továbbiról, a kényszercselekedet szándékáról is felvilágosítást 
kapunk. A kényszercselekedet magva nyilván a szobaleány be- 
hivása, akinek a foltot a szeme elé tárja, ellentétben az ura 
megjegyzésével: hiszen itt valósággal szégyenkeznie kell az ember- 
nek a szobaleány előtt. A férj — akinek szerepét játssza — tehát 
nem szégyenli magát a leány előtt, hiszen a folt ott van a kellő 
helyen. Látjuk tehát, hogy a beteg a jelenetet nem ismétli meg 
egyszerűen, hanem folytatja s eközben kijavítja, helyes irányba 
tereli. Ezzel azonban azt a másik dolgot is kiküszöböli, ami 

azon az éjjelen olyarni kínos volt s a vörös tinta felhasználását 
szükségessé tette, az impotenciát. A kényszercselekedet tehát ezt 
mondja: nem, nem igaz, nem kellett neki, az urának, a szoba- 
leány előtt szégyenkeznie, nem volt impotens; a beteg ezt a 
vágyat az álom mintájára jelenleg történő cselekedetben meg- 
valósultnak tünteti fel, a kényszer annak a törekvésnek a szol- 
gálatában áll, hogy urának akkori balsorsát szépítse. 

Ehhez csatlakozik mindaz, amit erről az asszonyról elmond- 
hatnék; helyesebben mondva: mindaz, amit róla még tudunk, 
az önmagában érthetetlen kényszercselekedet ily értelmezésének 
útját jelöli meg. Ez az asszony évek óta férjétől elváltan él s 
azzal a szándékával  küzködik, hogy a válást  törvénye- 
sítse. De szó sincs róla, hogy megszabadult volna tőle; kénytelen 
hű maradni hozzá, visszavonul a világtól, nehogy kisértésbe 
essék, képzeletében rnentegeti és felnagyítja ura lényét. Sőt, 
betegségének legmélyebb titka az, hogy betegségével fedezi urát 
a" gonosz szóbeszédekkel szemben, igazolja térbeli elválását s kelle- 
mes külön életet biztosít számára. Ilymódon vezet egy ártatlan 
kényszercselekedet analizise egyenes úton egy kóreset legbelsőbb 
magvához; egyidejűleg azonban általában a kényszerneurózisok 
titkának jelentékeny részét is elárulja. Szivesen időzöm Önökkel 
huzamosabb ideig ennél a példánál, mert oly feltételeket egyesít 
magában, amelyeket méltányosan nem követelhetünk meg minden 
esettől. A tünet értelmét a beteg egycsapásra megtalálta, az 
analitikus vezetése vagy közbelépése nélkül, s ez oly élmény- 
hez való vonatkozásban következett be, amely nem tartozott, 
mint különben, a gyermekkor elfeledett korszakához, hanem 
a beteg érett korában adódott s kitörülhetetlenül emléké- 
ben maradt. Mindaz a kifogás, amit a birálat tünetmagyará- 
zatunkkal szemben fel szokott hozni, erről az egy esetről lepereg. 
Természetesen, nincs mindig ily könnyű dolgunk. 

És még valami! Nem tünt fel Önöknek, miként vezetett be 
ez az igénytelen kényszercselekedet a beteg legbensőbb életébe? 

Egy asszonynak alig van intimebb elmondanivalója nászéjszakája 
történeténél s hogy éppenséggel a nemiélet intimitásaihoz jutot- 
tunk el, azt a továbbiakra véletlennek, jelentőségnélkülinek fogjuk 
fel? Ez természetesen a magamalkalmazta kiválogatásnak a követ- 
kezménye is lehetne. Ne itélkezzünk elhamarkodva és fordul- 
junk a második példához, amely egészen más természetű, mintája 
egy gyakran előforduló fajtának, az alvási ceremóniának. 

Egy i19éves jólfejlett, tehétséges leány, egyetlen gyermeke 
szüleinek, akiknek műveltség és értelmi elevenség dolgában 
fölötte áll, gyermekkorában vad és csintalan volt, az utolsó évek 
folyamán mindén látható külső ok nélkül idegbeteggé alakult 
át. Különösen anyjával szemben nagyon ingerlékeny, mindig 
elégedetlen, lehangolt, tétovázásra és kétkedésre hajlik s végül 
bevallja, hogy tereken és tágasabb útakon nem tud egyedül 
járni. Bonyolult kórállapotával, amely legalább két diagnózist 
kiván meg, a tériszony, azaz agoraphobia, és a kényszerneurózis 
diagnózisát, nem fogunk sokat bibelődni, hanem csak arról: be- 
szélünk, hogy ennél a leánynál alvási ceremónia is kifejlődött, 
amivel szüleinek nagy kínokat okoz. Azt lehetne mondani, hogy 
bizonyos értelemben minden normális embernek megvan a maga 
alvási ceremóniája, vagy ragaszkodik bizonyos feltételek előállí- 
tásához, amelyeknek elmaradása zavarja az elalvásban; az: éber- 
létből az alvás állapotába való átmenetet bizonyos állandó for- 
mák közé foglalta, amiket esténként pontosan megismétel. De 
mindazt, amit az egészségés ember alvása feltételeként meg- 
követel, könnyen megérthetjük, s ha a külső körülmények változ- 
tatást kivánnak, akkor ehhez könnyen és időveszteség nélkül 
alkalmazkodik. A kóros szertartásos cselekedet azonban nem 
engedékeny, a legnagyobb áldozatok árán is érvényesülni akar; 
szintén fedezi magát észszerű okadatolással s felületes szemléletre 
a normálistól csak bizonyos túlzott gondossága által látszik 
eltávolodni. De, ha közelebbről szemügyrevesszük, észrevehetjük, 
hogy rövid a takaró, hogy a szertartásos cselekedet oly meg- 

határozásokat foglal magában, amelyek messze túlmennek az 
észszerű okadatoláson s olyanokat is, amelyek az észszerű okok- 
nak homlokegyenest ellentmondanak. Betegünk éjszakai elő- 
vigyázatosságainak  motivumaként arra hivatkozik, hogy az 
alváshoz nyugalomra van szüksége s minden zajforrást ki kell 
küszöbölnie.  Ecélból kétfélét tesz: a szobájában álló nagy 
órát megállítja, minden más órát eltávolít onnan, még apró 
karkötő óráját sem tűri meg az éjjeliszekrényen. A virágcserepek 
és vázák olymódon helyeztetnek el az íróasztalon, hogy éjjel le 
ne eshessenek;, el ne tórhessenek, s őt alvásában ne zavarhassák. 
Tudja, hogy ezek a rendszabályok a nyugalom követelményével 
csak látszólag igazolhatók; a kis óra ketyegését nem lehetne 
hallani, még akkor sem, ha az éjjeliszekrényen maradna, s vala- 
mennyien tapasztaltuk, hogy az ingaóra rendszeres ketyegése soha- 
sem zavar alvás közben, sőt inkább altató hatású. Azt is elismeri 
a beteg, hogy indokolatlan az a félelme, hogy a virágcserepek 
és vázák, ha a helyükön maradnak, éjjel maguktól leesnek és 
eltörnek. A szertartásos cselekvés egyéb követeléseivel szemben 
el is ejti a nyugalom kivánságára való hivatkozást. Sőt, az a 
követelménye, hogy a maga és a szülői hálószobája közti ajtó 
félig nyitva maradjon, amelynek teljesítését úgy biztosítja, hogy 
különböző. tárgyakat tól a nyitott ajtószárnyak közé, ellenkezőleg 
a zavaró zörejek bizonyos forrását látszik működésbe hozni. A 
legfontosabb rendelkezések azonban magára az ágyra vonatkoz- 
nak. Az ágyfejnél heverő vánkosnak nem szabad érintenie az 
ágy fatámláját. A kis fejpárnácska nem fekhet másként ezen a 
nagy vánkoson, mint rombusos alakban; a fejét aztán pontosan 
a rombus hosszanti átmérőjére fekteti. A dunyhát betakarózás 
előtt úgy kell felrázni, hogy lábvége egészen felduzzadjon; de 
azután nem mulasztja el, hogy ezt a megvastagodást szétnyomo- 
gatva ujból ki ne símitsa. 

De hadd mellőzzem ennek a szertartásos cselekvésnek a 
többi, gyakran nagyon kicsinyes részleteit ; nem tanulnánk belőlük 

semmi ujat s szándékunktól .tulságosan messzire eltérítenének. 
Jegyezzük meg azonban, hogy mindez nem folyik le ilyen 
simán. Végesvégig kiséri a gond, hogy mindezt nem csinálták 
elég rendesen; utána kell nézni, meg kell ismételni, a kétely 
hol az egyik, hol a másik biztosítékot tünteti ki, s az eredmény 
az, hogy egy-két óra ilyesmivel telik el, mialatt a leány maga 
sem tud aludni és a megfélemlített szülőket sem " hagyja 
nyugodni. f 

Ezeknek a kínzásoknak az analizise nem ment oly simán, 
mint előbbi betegünk kényszercselekedete esetében. Célzásokkal 
kellett a leányt segítenem s indítványokat kellett tennem az 
értelmezésre vonatkozólag, amelyeket ő minden alkalommal 
határozott nemmel hárított el magától vagy lenéző kétkedéssel 
fogadott. De erre az első tiltakozó visszahatásra oly időszak 
következett, amikor maga is foglalkozott az eléje terjesztett 
lehetőségekkel, ötleteket gyűjtött hozzájuk, emlékezéseket termelt, 
összefüggéseket állított fel, mig végül valamennyi értelmezést a 
maga munkája alapján fogadta el. Abban az arányban, ahogy 
előrehaladt, lassanként elhagyogatta a  kényszerrendszabályok 
kivitelét s még a kezelés befejezése előtt lemondott valamennyi 
szertartásos cselekvéséről. Azt is tudniok kell, hogy az analitikus 
munka, ahogy azt ma végezzük, az egyes tünet következetes 
megmunkálását egészen addig, amig a felderítésével a végére 
nem jutottunk, szinte kizárja. Kénytelenek vagyunk az egyik 
témát ismételten abbahagyni s biztosak vagyunk, hogy más 
összefüggésből kiindulólag ujból visszatérünk hozzá. A tüneteknek 
az a magyarázata, amelyet most Önökkel közölni fogok, tehát 
oly eredmények szintézise, amelyeknek elérése, más munkálkodá- 
soktól megzavarva, hetekre és hónapokra terjedt. 

Betegünk lassanként megérti, hogy az órát a női genitále 
jelképeként száműzte az éjjelre való felkészülődései közül. Az 
óra, amelyre különben más jelképes értelmezéseink is vannak, 
periódikus folyamatokhoz s egyenlő időközökhöz való vonatkozás 

által jutott a genitále szerepéhez. A nő esetleg eldicsekedhetik 
vele, hogy a havibaja oly pontos, akár az óramű. Betegünk 
aggódalma azonban kiváltképpen arra irányult, hogy az óra 
ketyegése majd zavarni fogja az álmában. Az óra ketyegését a 
csiklónak a nemi izgalmaknál való lüktetésével kell azonosítani. 
Ez a neki kínos érzés valóban ismételten felzavarta álmából 
s mosta merevedéstől való félelem abban a parancsban nyilvánult, 
amely szerint a járó órákat éjjel el kell távolítani közeléből. 
Virágcserepek és vázák, mint minden edény, szintén női nemi- 
jelképek. Az az elővigyázat, hogy éjnek-idején ne essenek le és 
el ne törjenek, tehát nincs híján az értelemnek. Ismerjük azt az 
elterjedt szokást, hogy eljegyzések alkalmával edényt vagy tányért 
törnek össze. A jelenlévők mindegyike magával visz egy 
cserépdarabot, amit a monogámia előtti házassági-rend értelmében 
a menyasszonnyal szemben fennálló jog váltságaként foghatunk 
fel. Szertartásos cselekvésének ehhez a részéhez egy visszaemlékezést 
és több ötletet is adott a beteg. Egyszer gyermekkorában üveg- 
vagy cserépedénnyel a kezében elesett, megvágta az ujját s az erősen 
vérzett. Amikorra felnőtt és a nemi érintkezés tényéről tudomást 
szerzett, az az aggasztó gondolata támadt, hogy a nászéjszakán 
nem fog vérezni és nem fog szüznek bizonyulni. A vázák 
eltörésével szemben tanusított elővigyázata tehát annak az egész 
komplexumnak az elutasítását jelzi, amely a szüzességgel és az 
első érintkezésnél előálló vérzéssel függ össze, éppúgy annak 
a félelemnek elutasítását, hogy vérezni fog, mint az ellenkezőj ének 
is, hogy nem fog vérezni. A zaj megakadályozásával, aminek 
ezeket a rendszabályokat alárendelte, csak távoli vonatkozásban 
álltak. 

A szertartásos cselekvés központi értelmét akkor találta ki, 
amikor hirtelen megértette azt a szabályt, hogy miért nem 
szabad a vánkosnak az ágytámlához hozzáérnie. A vánkos, úgy- 
mond, mindig nő volt az ő szemében, a függőleges ágytámla 
pedig férfi. Ő tehát férfit és nőt — közbeszúrhatjuk, mágikus 


A tünetek értelme 269 


módon — távol akart tartani egymástól, azaz a szülőket el 
akarta választani egymástól, nem akarta, hogy házastársakként 
érintkezhessenek. "Ugyanezt a célt akarta elérni közvetlenebb 
módon az előbbi években, még a szertartásos cselekvésre való 
berendezkedése előtt. Félelmet tettetett vagy egy meglévő félelmi 
hajlamot  kiaknázott azért, hogy a szülők hálószobáját s a 
gyermekszobát összekötő ajtót ne lehessen becsukni. Hiszen ez a 
tilalom még a mostani szertartásos cselekedetében is fennmaradt. 
Ilymódon szerzett alkalmat, hogy szülőit kihallgathassa, de ennek 
a hallgatózási lehetőségnek kihasználása egyszer hónapokig tartó 
álmatlanságot eredményezett. A szülőknek ilyetén való meg- 
zavarásával sem lévén megelégedve, időnként keresztülvitte, hogy 
ágyukban, anyja és atyja között, hálhatott. , Vánkos" és , fatámla" 
ekkor valóban nem kerülhetett össze. Végül, amikor már nagy 
volt és a szülők között nem fért el kényelmesen az ágyban, 
a félelem szándékos tettetésével elérte, hogy anyja fekvőhelyet 
cserélt vele s átengedte neki a maga helyét az atyja mellett. Való- 
szinűleg ez a helyzet lett azoknak a fantáziáknak a kiindulópontja, 
amelyeknek utóhatása a szertartásos cselekvésben érezhetővé vált. 

Ha a vánkos nő volt, akkora dunyhának a felrázása egészen 
addig, amig a pihe mind lent nem volt s ott fel nem duzzadt, 
szintén értelmes volt. A nő teherbeejtését jelentette; de nem 
mulasztotta el ezt a terhességet ismét eltüntetni, mert éveken 
át az a félelem élt benne, hogy szülei érintkezésének ujabb 
gyermek lesz a következménye s így vetélytársa támad. Másrészt, 
ha a nagy párna nő, az anyja volt, úgy a kis fejpárnácska csak 
a leánygyermeket ábrázolhatta, Miért kellett ezt a párnát 
rombus alakban elhelyezni s miért kellett a fejét pontosan 
a középvonalba illesztenie? Könyűszerrel volt emlékeztethető, 
hogy a.rombus a nyilt női genitálénak minden falon ismétlődő 
jele. Ő maga ekkor a férfit, az atyját játszotta, s fejével 
helyettesítette a hímvesszőt. (V. ö.: A lefejezés mint jelkép a meg- 
férfiatlanítás helyett.) 

Vad dolgok ezek, fogják Önök mondani, amik állítólag ennek 
a szüzies leánynak a fejében kisértenek. Beismerem; de ne 
felejtsék el, ezeket a dolgokat nem én követtem el, én csupán 
értelmeztem. Az ilyen alvási szertartás ugyancsak furcsa valami 
s nem ismerhetik félre a ceremónia és az értelmezés által 
felderített fantáziák közti megegyezést. De fontosabb számomra, hogy 
észrevegyék, hogy ebben a szertartásos cselekvésben nem egyetlen 
fantázia csapódott ki, hanem számos fantázia, amelyeknek 
mindenesetre van valahol egy csomópontjuk; és azt is, hogy a 
szertartásos cselekvés előírásai majd pozitiv, majd negativ irányban 
adják vissza a nemi vágyakat, részben ezeknek helyettesítői, 
részben ezek elhárítására szolgálnak. 

Ennek a szertartásos cselekvésnek az analiziséből többet is 
kihozhatnánk, haa beteg egyéb tüneteivel megfelelő kapcsolatba 
hoznók. Utunk azonban nem ide vezet. Elégedjenek meg azzal 
a ráutalással, hogy ez a leány atyjával erótikus  kötöttségi 
viszonyba került, aminek kezdete még a kora  gyermekkorra 
esik. Tehát ezért is viselkedik oly barátságtalanul az anyjával 
szemben. Nem kerülheti el figyelmüket az sem, hogy ennek a 
tünetnek az elemzése ismét a beteg nemiéletéhez vezetett. 
Talán annál kevésbé fogunk elcsodálkozni ezen, minél többször 
lesz alkalmunk bepillantani az ideges tünetek értelmébe és 
szándékába. Í 

Így tehát két kiválasztott példán bemutattam Önöknek, hogy 
az ideges tüneteknek értelmük van, akárcsak az elvétéseknek és 
az álmoknak s hogy a beteg belső élményeivel szoros kapcsolatban 
állnak. Elvárhatom-e, hogy ezt a nagyon is fontos tételt két példára 
való hivatkozással elhigyjék nekem? Nem. De viszont követelhetik-e 
tőlem, hogy annyi további példát mondjak el, amig csak ki 
nem jelentik, hogy meggyőztem Önöket? Ez sem lehetséges, 
mert, tekintettel arra a részletességre, amellyel az egyes eseteket 
tárgyalom, egy féléven keresztül tartott ötórás kollégiumot 
kellene a neurózistan ezen egyetlen pontjának tisztázására 

szentelnem. Megelégszem tehát azzal, hogy állításomnak próbáját 
adtam Önöknek s egyébként az irodalomban található közle- 
ményekre utalok, a tünetek klasszikus értelmezésére Breuer 
első esetében (hisztéria), egészen homályos tüneteknek meglepő 
felderítésére az úgynevezett dementia praecoxnál C. G. Jung 
által, ennek a kutatónak abból a korszakából, amikor csak 
pszichoanalitikus volt és még nem akart próféta lenni, s mindazon 
munkákra, amelyek azóta folyóiratainkat megtöltötték. Éppen 
ilyen vizsgálatokban nincs hiány. Az ideges tünetek analizise, 
értelmezése, lefordítása a pszichoanalitikusokat annyira vonzotta, 
hogy miattuk a neurózistan egyéb problémáit el is hanyagolták. 

Aki Önök közül ily fáradozásnak aláveti magát, arra a bizonyitó 
anyag bőséges volta bizonyára mély benyomást fog tenni. De egy 
nehézségbe is fog ütközni. A tünet értelme, mint tapasztaltuk, 
a beteg élményeihez való bizonyos vonatkozásban rejlik. Minél 
egyénibben alakult ki a tünet, annál inkább elvárhatjuk ennek 
az összefüggésnek a megállapítását. A feladat ilyenkor éppenséggel 
arra irányul," hogy egy értelmetlen gondolat és célszerűtlen 
cselekedet számára felleljük azt az elmúlt helyzetet, amelyikben 
a gondolat jogosult s a cselekvés a célnak megfelelő volt. Annak 
a betegünknek a kényszercselekedete, aki az asztalhoz szaladt 
és a szobaleányt becsengette, egyenesen mintaképéül szolgálhat 
ennek a tünetfajtának. Vannak azonban, éspedig nagyon gyakran, 
egészen más tulajdonságú tünetek is. Ezeket a betegség , tipikus" 
tüneteinek kell neveznünk, amelyek minden esetben körülbelül 
egyformák, az egyéni különbségek eltünnek náluk, vagy legalábbis 
annyira összezsugorodnak, hogy fáradságunkba kerül őket a beteg 
egyéni élményével összhangba hozni s egyes átélt helyzetekre 
vonatkoztatni. Fordítsuk figyelmünket ismét a kényszerneurózisra. 
Már a második betegünk alvási szertartásának esetében sok a 
tipikus, bár emellett elég sok az égyéni vonás is ahhoz, 
hogy az úgyszólván történelmi értelmezést lehetővé tegye. 
De mindezeknek a kényszerbetegeknek megvan a hajlamuk az 

ismétlésre, a cselekvések ritmizálására és az egyebektől való 
elszigetelésére. A legtöbbjük tulságosan sokat mosakszik. Azok 
a betegek, akik agoraphobiában (topophobia, tériszony) szenvednek, 
amit már nem tartunk a kényszerneurózishoz tartozónak, hanem 
szorongásos hisztériának nevezünk, betegségük képében sokszor 
fárasztó monotóniával ismétlik ugyanazokat a vonásokat, félnek 
a zárt helyiségektől, a nagy nyilt terektől, hosszan elnyuló útaktól 
és fasoroktól. Védettnek tartják magukat, ha ismerősök kisérik 
vagy kocsi követi őket nyomon stb. Erre az egynemű háttérre 
azonban az egyes beteg mégis felrakja a maga egyéni feltételeit, 
mondhatnók szeszélyeit, amelyek az egyes esetekben egymásnak 
homlokegyenest ellentmondanak. Az egyik csak a szük uccától 
fél, a másik csupán a tágastól; az egyik csak akkor tud járni, 
ha kevés, a másik, ha sok ember van az uccán. Éppenúgy a 
hisztériában is, az egyéni vonások nagy bősége mellett, egészen 
a fölöslegig találhatók közös, tipikus tünetek, amelyek, úgylátszik, 
ellenszegülnek a könnyű történelmi leszármaztatásnak. Ne felejtsük 
el, hogy éppen ezek a tipikus tünetek azok, amelyekhez a dia- 
gnózis felállításakor igazodunk. Ha tehát a hisztéria valamely 
esetében egy tipikus tünetet valóban visszavezettünk egy élményre 
vagy a hasonló élmények egy sorára, például a hisztériás hányást 
az undortkeltő benyomá ok következményére, akkor zavarba 
jutunk, ha az analizis a hányás más esetében az állitólag ható 
élményeknek tökéletesen másfajta sorát deríti ki. Így aztán 
nemsokára olyan kép tárul elénk, mintha a hisztériásnak is- 
meretlen okokból hányást kellene produkálnia s az analizis által 
kiderített történelmi okok csupán cégérül szolgálnának, amelyet, 
ha véletlenül bekövetkeznek, ez a belső szükségesség felhasznál. 

Igy nemsokára arra az elszomorító belátásra jutunk, hogy az 
egyéni ideges tünetek értelmét az élménnyel való kapcsolata 
útján kielégitőleg fel tudjuk ugyan deríteni, hogy azonban ebbeli 
képességünk ugyanezeknek sokkal gyakoribb tipikus tüneteire 
nézve cserben hagy bennünket. Hozzájárul ehhez még, hogy 

nem is ismertettem meg Önökkel valamennyi nehézséget, ami 
a tünetek történelmi értelmezésének következetes végrehajtása 
esetén felmerül. Ez nincs is szándékomban, mert, bár nem 
akarok semmit szépítgetni vagy rejtegetni, mégsem ejthetem 
Önöket a közös tanulmányaink legelején bizonytalanságba és 
zavarba. Tény az, hogy a tünet-értelem megértésének csak a 
kezdetén tartunk, de a nyert eredményhez ragaszkodni akarunk 
s csak lépésről lépésre akarjuk a még érthetetlent hatalmunkba 
keríteni. Megpróbálom tehát Önöket azzal a meggondolással 
vigasztalni, hogy alapvető különbséget a tünetek egyik s másik 
fajtája közt mégis csak alig tételezhetünk fel. Ha az egyéni 
tünetek oly félreismerhetetlenül függnek a beteg élményeitől, 
akkor a tipikus tüneteknél fennállhat az a lehetőség, hogy oly 
élményre mutatnak, amely önmagában tipikus, minden emberre 
nézve közös. Egyéb, a neurózisban rendszeresen visszatérő jellem- 
vonások esetleg általános visszahatások lehetnek, amelyeket a 
beteges elváltozás természete a betegre erőszakol, mint amilyen 
a kényszerneurótikus ismétlése vagy kételkedése. Röviden, nincs 
okunk a korai elcsüggedésre; hiszen meglátjuk majd, mi adódik 
a továbbiakban. 

Az álomtanban is egészen hasonló nehézség előtt állunk. Az 
álomra vonatkozó megelőző megbeszéléseinkben nem tárgyalhattam 
ezt. Az álmok nyilvánvaló tartalma igen sokszerű s egyénileg 
különböző és részletesen kimutattuk, hogy ebből a tartalomból 
mit nyerünk az analizis segítségével. Emellett azonban vannak 
álmok, amelyeket szintén ,tipikus"-aknak nevezünk, amelyek 
minden embernél egyaránt adódnak, egyforma tartalmú álmok, 
amelyek az értelmezés elé ugyanazokat a nehézségeket gördítik. 
Ezek az esési, repülési, lebegési, uszási, gátoltsági, meztelenségi 
s bizonyos más dolgok miatt előálló szorongásos álmok, amelyek 
az egyes esetben majd ezt, majd azt az értelmezést eredményezik, 
anélkül, hogy eközben az egyhangúságuk és tipikus előfordulásuk 
magyarázatot lelne. De ezeknél az álmoknál is azt tapasztaljuk, 

hogy az egyénileg különböző ráadások valamely közös alapba 
öntenek életet s valószinűleg ezek az álmok is kényszer nélkül, 
de ismereteink kibővitésével fognak beilleszkedni az áloméletnek 
abba a felfogásába, amelyet a többi álomnál nyertünk. 


TIZENNYOLCADIK ELŐADÁS 


A TRAUMÁHOZ VALÓ RÖGZŐÖDÉS 
A TUDATTALAN 


Í útán és Uraim! Legutóbb azt mondtam Önöknek, hogy 
munkánk folytatását nem kétségeinkhez, hanem ered- 
ményeinkhez akarjuk kapcsolni. Kettőt a legérdekesebb követ- 
keztetések közül, amelyek a két mintaképül szolgáló analizisből 
folynak, még egyáltalában ki sem mondottunk. 

Először is: mindkét beteg azt a benyomást kelti, mintha 
multjuk egy bizonyos szakához fixálva. rögződve lennének, 
mintha nem tudnának ettől szabadulni és ezért a jelentől s a 
jövőtől elidegenedtek volna. Úgy benne élnek a betegségükben, 
mint ahogy az emberek régi időkben. kolostorba vonultak vissza, 
ahol aztán életüket végigtengették. Első betegünknél a valóságban 
telbontott házasság az, ami"ezt a végzetet felidézte. Tüneteiben 
a férjével való pert folytatja; megismertük azokat a hangokat, 
amelyek mellette kardoskodnak, amelyek mentegetik, becsülésben 
emelik, elvesztését panaszolják Ámbár az asszony fiatal s más 
férfiak számára kivánatos, mindenféle valóságos és képzelt 
(mágikus) elővigyázatot megragadott, hogy urához való hűségét 
megóvhassa. Idegenek előtt nem mutatkozik, elhanyagolja kül- 
sejét, de még egy székről, amelyen ült, sem kel fel szivesen, 
vonakodik nevét aláírni, képtelen ajándékot adni, azzal az 
indokolással, hogy senkinek sem szabad tőle semmiisem kapnia. 

Második betegünknél, a fiatal leánynál, a serdülés előtti 
időkben kialakult, atyjához való erótikus megkötöttsége az, ami 

életében hasonló következményekkel jár. Ő is levonta a követ- 
keztetést, hogy addig, amig ilyen beteg, nem mehet férjhez. 
Sejthetjük, hogy azért lett ilyen beteg, hogy ne kelljen férjhez 
mennie s hogy atyjánál maradhasson. 

Nem háríthatjuk el azt a kérdést, hogy miképpen, mily úton- 
módon és milyen motivumok által jut az ember ilyen különös 
és hátrányos élet-beállításhoz? Feltéve, hogy ez a viselkedés a 
neurózis általános jellemvonása s nem ennek a két betegnek 
különleges sajátsága. Tényleg azonban ez minden neurózis 
általános, gyakorlatilag nagyon jelentős vonása. Breuer első 
hisztériás betege hasonlómódon ahhoz az időszakhoz volt rögződve, 
amikor súlyos beteg atyját ápolta. Azóta, gyógyulása ellenére is, 
bizonyos értelemben leszámolt az élettel; ámbár egészséges és 
munkaképes maradt, a normális női sors elől mégis kitért. Az 
analizis segítségével minden betegünknél tapasztalhatjuk, hogy 
a betegségi tünetekkel s a belőlük folyó következményekkel 
multjuknak bizonyos időszakába helyezkednek vissza. Sőt, az 
esetek túlnyomó részében életüknek nagyon korai szakát 
választották ki erre a célra, agyermekkor, sőt, bármily nevetségesen 
hangozzék is, a csecsemőkori állapot egy idejét. 

Az idegesek viselkedéséhez legközelebbi analógiával szolgálnak 
a háború által okozott, mostanában különösen sűrűn fellépő 
megbetegedések, az úgynevezett traumás neurózisok. Ilyen esetek 
persze vasuti összeütközések s más megrendítő életveszedelmek 
alkalmával a háború előtt is előfordultak. A traumás neurózisok 
alapjábanvéve nem azonosak a spontán neurózisokkal, amelyeket 
analitikusan vizsgálni és kezelni szoktunk; nem is sikerült még 
ezeket szempontjainknak alávetni s remélem, hogy egyszer 
kifejthetem Önöknek, min mulik ez a megszorítás. De ebben 
az egy pontban kiemelhetjük a tökéletes megegyezést. A traumás 
neurózisok világos jeleit adják annak, hogy a traumás baleset 
mozzanatához való rögződés szolgáltatja az alapjukat. Álmaikban 
ezek a betegek rendszeresen a traumás helyzetet ismételgetik meg; 

ahol hisztériaszerű rohamok jelentkeznek, amelyek megengedik 
az. analizist, ott megtudjuk, hogy a roham az ebbe a helyzetbe 
való tökéletes beléhelyezkedésnek felel meg. Úgy tünik, mintha 
ezek a betegek nem intézték volna még el a traumás helyzetet, 
mintha ez még teljesítetlen aktuális feladatként állna előttük 
s mi egész komolyan magunkévá tesszük ezt a felfogást, amely 
megmutatja az útját a lelki folyamatok egy, nevezzük így, 
ökonómikus szemléletének. Sőt, a trauma kifejezésnek az 
ilyen ökonómikusnál nincs is egyéb értelme. Így nevezzük azt 
az élményt, amely a lelkiélet számára rövid időn belül oly erős 
ingertöbbletet hoz, hogy ennek az elintézése vagy feldolgozása 
normális módon lehetetlennek bizonyul, aminek eredmérniyeképpen 
aztán az energia-üzemben állandó zavarok állanak be. 

Ez az analógia arra csábíthat, hogy azokat az élményeket is, 
amelyekhez, úgylátszik, az idegesek rögződtek, traumásaknak 
nevezzük. Ilymódon az ideges megbetegedések egy egyszerű 
feltétele tárulna fel előttünk. A neurózist traumás megbete- 
gedésnek kellene tartanunk s túlerős indulattal telített élmény 
elintézésének képtelenségéből keletkezne. Így is hangzott valóban 
az első képlet, amelyben Breuer és én 1893/95-ben elméletileg 
számot adtunk uj megfigyeléseinkről. Oly eset, mint az első 
betegünké, a fiatal, urától elváltan élő asszonyé, nagyon jól 
beleilleszkedik ebbe a felfogásba. Házasságának végrehajthatlan- 
ságát nem tudta kiheverni s fennakadt ezen a traumán. De 
" már a második esetünk, az atyjához rögzitett leányé, arra mutat, 
hogy ez a képlet nem eléggé átfogó. Egyrészt az atyához való 
ilyen kisleányos szerelem oly mindennapos s oly gyakran 
legyőzött valami, hogy a , traumás" kifejezés elvesztené minden 
tartalmát, másrészt a beteg története arra tanit, hogy ez az 
első erótikus rögződés eleinte látszólag kártevés nélkül mult el 
s csak évek mulva, a kényszerneurózis tüneteiben, bukkant ismét 
felszínre. Itt tehát előrelátjuk a bonyodalmakat, a betegség fel- 
tételeinek nagyobb bőségét, de sejtjük azt is, hogy a traumás 

szemlélésmódot nem kell hibás volta miatt feladnunk; máshol 
kell majd beékelni és a rendszerbe elhelyezni. 

Itt ismét megszakítjuk az útat, amelyen eddig haladtunk. 
Egyelőre nem vezet tovább és sok mindenfélét kell még meg- 
tudnunk, mielőtt. helyes folytatását megtalálhatnók. A mult egy 
bizonyos szakához való rögződés témájáról jegyezzük még meg, 
hogy az ilyen eset messze túllépi a neurózis határát. Minden 
neurózisban van ilyen rögződés, de nem minden rögződés vezet 
neurózishoz, nem mind esik egybe a neurózissal vagy követ- 
kezik be a neurózis útján. Valami elmulthoz való érzelmi rögző- 
désnek egyik mintaképe a gyász, ami a jelentől és jövőtől való 
legteljesebb elfordulással jár. A gyász azonban még laikus nézet 
szerint is élesen elválasztódik a  neurózistól. Ezzel szemben 
vannak neurózisok, amelyeket a gyász kóros formáinak lehet 
nevezni. 

Az is megesik, hogy valakit egy traumás, addigi életének 
alapjait megrázó esemény annyira elhallgattat, hogy a jelenre 
s a jövőre irányuló érdeklődést teljesen feladja és lelkileg állan- 
dóan a multtal foglalkozik; ezeknek a szerencsétleneknek azon- 
ban nem kell azért neurótikussá válniok. A neurózisnak ezt az 
egy jellemzését tehát nem akarjuk a kelleténél többre becsülni, 
bármily rendszeres és jelentős legyen is különben. 

De vegyük most analiziseink második eredményét, amelynél 
nem kel! félnünk utólagos korlátozástól. Első betegünkről közöltük, 
mily értelmetlen kényszercselekvést vitt végbe s életének mely 
intím emlékét mondta el ahhoz tartozóként; később meg is 
vizsgáltuk a kettő közötti viszonyt s ebből a vonatkozásból 
kitaláltuk a kényszercselekvés értelmét. Egy tényezőt azonban, 
amely pedig teljes figyelmünkre érdemes, egészen elhanyagoltunk. 
Bármeddig ismételte is a beteg a kényszercselekedetet, mitsem 
tudott arról,. hogy ezzel ahhoz a bizonyos élményhez kapcso- 
lódott. A kettő közötti összefüggés rejtve maradt előtte; az igaz- 
sághoz hiven felelhette, hogy nem tudja, milyen erők hatása 

alatt cselekszik. Aztán, a gyógyítási munka befolyása alatt, egy- 
szerre csak hirtelen rátalált az összefüggésre s ezt közölhette is. 
De még mindig nem tudott semmit sem arról a szándékról, 
amelynek .szolgálatában kényszercselekedetét végrehajtotta; arról 
a szándékról, hogy multjának egy kínos élményét helyreigazítsa 
s szeretett urát magasabb szintre emelje. Meglehetősen hosszú 
ideig tartott és sok fáradságba került, amig megértette s meg- 
vallotta nekem, hogy csak ez a motivum lehetett kényszer- 
cselekedetének hajtóereje. 

A balulvégződött nászéjszaka után következő jelenettel való 
összefüggés és a beteg gyöngédségi motivuma együttvéve ered- 
ményezik azt, amit a kényszercselekvés , értelmé"-nek neveztünk. 
Ez az értelem azonban mindkét irányban, a , honnan" és a 
, micélból" irányában ismeretlen volt előtte, mialatt a kényszer- 
cselekedetet végrehajtotta. Tehát lelki folyamatok működtek 
benne, ezeknek hatása volt a kényszercselekedet; ezt a hatást 
normális lelki állapotban vette észre, de a hatásnak lelki elő- 
feltételei közül semmisem jutott a tudatára. Pontosan úgy visel- 
kedett, mint a hipnotizált, akinek Bernheim azt a parancsot 
adta, hogy felébredése után öt perccel nyisson fel a kórteremben 
egy esernyőt, s aki ezt a parancsot ébren hajtotta végre, anélkül 
azonban, hogy cselekedetét meg tudta volna indokolni. Ilyen 
tényállás lebeg a szemünk előtt, amikor tudattalan lelki 
folyamatok létezéséről beszélünk. Bárkit is felszólithatunk 
rá, tessék erről a tényállásról kifogástalanabbul tudományosan 
számot adni, s akkor aztán szivesen lemondunk a tudattalan lelki 
folyamatok feltételezéséről. Addig azonban ragaszkodunk ehhez 
a feltételhez s lemondó vállvonogatással érthetetlenként kell 
elutasítanunk, ha valaki azt veti ellenünk, hogy a tudattalan itt 
nem valóságos valami a tudomány értelmében, hanem kisegítő 
eszköz, une facon de parler. Nem valóságos valami, amiből oly 
kézzelfogható hatások erednek, mint amilyen a kényszercselekedet ! 

Alapjában ugyanezt találjuk második betegünknél is. Szigorú 

szabállyá tette, hogy a vánkosnak nem szabad az ágytámlát 
érintenie s ezt a parancsot követnie kell; azt azonban nem 
tudja, honnan származik, mit jelent s milyen motivumoknak 
köszöni a hatalmát. Vajjon önmaga közömbösnek tartja-e, vagy 
huzódozik-e tőle, düh fogja-e el ellene, elhatározza-e, hogy áthágja, 
az a végrehajtására nézve mit sem jelent. Engedelmeskednie kell 
a parancsnak s hiába kérdezi, miért. Mégis csak be kell ismerni, 
hogy a kényszerneurózisnak ezek a tünetei, ezek a képzetek és 
impulzusok, arnelyek felmerülnek, de nem tudni, honnan, oly- 
annyira ellentállóaknak mutatkoznak a különben normális lelki 
élet minden hatásával szemben, magában a betegben is azt a 
benyomást keltik, mintha emberfeletti hatalmú vendégek vol- 
nának egy idegen világból, halhatatlanok, akik elvegyültek a 
halandók tömegébe, bizonyára a legvilágosabban utalnak a lelki 
életnek különálló, a többitől elzárt körére. Eltéveszthetetlen út 
vezet tőlük a tudattalan lelki létezéséről való meggyőződéshez, 
s éppenezért nem tud a klinikai elmekórtan, amely csak a 
tudat lélektanát ismeri, egyebet kezdeni velük, mint hogy egy 
különleges elfajulásmód jeleinek mondja őket. Természetesen 
nem maguk a kényszerképzetek és kényszerimpulzusok tudat- 
talanok, éppoly kevéssé, mint ahogy a kényszercselekedetek kivitele 
sem kerüli ki a tudatos észlelet figyelmét. Nem váltak volna 
tünetekké, ha nem hatoltak volna el a tudatig. De az elő- 
feltételek, amelyekre itt az analizis által következtetünk, azok 
az összefüggések, amelyekbe az értelmezés révén beléhelyezzük 
őket, tudattalanok, legalábbis addig, amig az analizis munkájával 
a beteg előtt tudatosakká nem tettük őket. 

Most vegyék még ehhez, hogy éz a két esetünkben megálla- 
pított tényállás minden ideges megbetegedés valamennyi tüne- 
ténél beigazolódik, hogy a tünetek értelme a beteg előtt mindig 
s mindenütt ismeretlen, hogy az analizis rendszeresen kimutatja, 
hogy ezek a tünetek tudattalan folyamatok származékai, amelyeket 
azonban, különböző kedvező feltételek mellett, tudatosakká lehet 

tenni, akkor aztán megérthetik, hogy a pszichoanalizisben nem 
nélkülözhetjük a tudattalan lelkieket és hozzászoktúnk ahhoz, hogy 
érzékileg megfogható valamiként használjuk fel őket. De talán 
azt is meg fogják érteni, milyen kevés joguk van az itélkezésre 
ebben a kérdésben mindazoknak, akik a tudattalant csak foga- 
lomként ismerik, akik sohasem analizáltak, álmot sohasem fejtettek , 
vagy az ideges tünetek értelmét és szándékát sohasem keresték. 
Céljaink érdekében még egyszer kimondjuk: az a lehetőség, 
hogy az ideges tüneteknek analitikus értelmezéssel értelmet 
adhatunk, megdönthetetlen bizonyítéka a tudattalan lelki folya- 
matok létezésének — vagy, ha így jobban tetszik, feltételezésük 
szükséges voltának. 

Ez azonban nem minden. Breuer egy második felfedezése 
alapján, amely az én szememben még tartalmasabbnak is 
tünik s amelyben nem akadt társa, még többet tudunk meg 
a tudattalan és az ideges tünetek közti viszonyról. Nemcsak, 
hogy a tünetek értelme rendszerint tudattalan; ezenkivül ennek 
a tudattalannak és a tünetek létezésének lehetősége között a 
helyettesítés viszonya is fennáll. Hamarosan meg fognak érteni. 
Breuerrel a következőt állítom: mindig, ahányszor csak 
tünetre akadunk, arra következtethetünk, hogy a betegnél bizonyos 
tudattalan folyamatok vannak jelen, amelyek éppen magukba 
foglalják a tünet értelmét. De ahhoz, hogy tünet keletkezhessék, 
az is szükséges, hogy ez az értelem tudattalan legyen. Tudatos 
folyamatokból nem képződnek tünetek; alighogy a tudattalanok 
tudatosakká váltak, a tünetnek el kell tünnie. Itt egyszerre csak 
egy gyógyító eszközt ismernek fel, egy útat-módot a tünetek 
megszüntetésére. Valóban, ilyen módon adta vissza Breuer 
hisztériás betegének egészségét, azaz Így szabadította meg a tüne- 
teitől; olyan módszerre talált, amellyel azokat a tudattalan 
folyamatokat, amelyek a tünet értelmét rejtegették, tudatra 
hozta s a tünetek elmultak. 

Breuernek ez a felfedezése nem elmélkedés, hanem egy 

szerencsés, a beteg segítségével lehetővé vált megfigyelés ered- 
ménye volt. Most Önök se törjék magukat, hogy másra, immár 
ismertre való visszavezetés által akarják megérteni, hanem 
ismerjenek fel benne egy uj alapvető tényt, amelynek segítségével 
sok minden megmagyarázhatóvá válik majd. Ezért engedjék 
meg, hogy ugyanezt más kifejezésmóddal mégegyszer meg- 
ismételjem. 

A tünetképzés pótlás valami egyébért, ami elmaradt. Bizonyos 
lelki folyamatoknak rendes körülmények között annyira ki kellett 
volna fejlődniök, hogy a tudat hirt kapjon felőlük. Ez nem 
történt meg, s helyette a megszakított, valamiképpen megzavart 
folyamatokból, amiknek tudattalanoknak kellett maradni, a tünet 
állt elő. Tehát valami felcserélésszerű következett be; ha sikerül 
ezt megnemtörténtté tenni, az ideges tünetek gyógykezelése 
megoldotta a feladatát. 

Breuer felfedezése mindamainapig alapja a pszichoanalitikus 
kezelésnek. Azt a tételt, hogy a tünet megszünik, ha a tudattalan 
előfeltételeit tudatosakká tettük, minden későbbi kutatás meg- 
erősítette, noha a legfurcsább s legváratlanabb bonyodalmakba 
ütközünk, ha kisérletet teszünk gyakorlati alkalmazására. Keze- 
lésünk azáltal hat, hogy tudattalant tudatossá tesz s csak annyira 
hat, amennyire abba a helyzetbe kerül, hogy ezt az átalakítást 
keresztülviheti. 

Most hamar egy kis elkalandozást, nehogy abba a veszélybe 
jussanak, hogy ezt a gyógykezelési munkát tulságosan könnyűnek 
képzeljék el. Eddigi fejtegetéseink szerint a neurózis a tudat- 
lanság bizonyos neme lenne, nemtudása azoknak a folyamatoknak , 
amelyekről tudni kellene. Ez erős közeledés volna az ismert 
szokráteszi tanításokhoz, amelyek értelmében még a bűn is 
tudatlanságon alapul. Nos, az analizisben járatos orvos rendszerint 
könnyűszerrel kitalálhatjaa, hogy a léleknek mely rezdülései 
maradtak az egyes betegeknél tudattalanok. Ennélfogva a beteg 
meggyógyítása sem okozhatna neki nagy fáradságot olymódon, 

hogy tudásának a közlésével a beteget megszabadítja tudatlan- 
ságától. A tünetek tudattalan értelmének legalább egyik részét 
könnyen el lehetne ilymódon intézni, a másik részből, a tünetnek 
a beteg élményeivel való összefüggéséből, az orvos persze nem 
sokat találhat ki, mert nem ismeri ezeket az élményeket; várnia 
kell, amig a beteg visszaemlékezik reájuk és elbeszéli őket. De 
erre is lehetne némely esetben pótlást találni. Érdeklődni lehet 
a beteg hozzátartozóinál az élmények felől s nekik gyakran 
módjukban lesz majd, hogy közöttük a traumás hatásúakat 
felismerjék, sőt, hogy talán oly élményeket közöljenek, amelyek- 
ről maga a beteg mitsem tud, mert azok életének nagyon korai 
időszakába estek. E két eljárás egyesítésével tebát reményünk 
lenne rá, hogy a beteg kórokozó tudatlanságán rövid időn belül 
és csekély fáradsággal segíteni tudjunk. 

Igen ám, ha ez csak így menne! Oly tapasztalatokra tettünk 
itt szert, amilyenekre kezdetben nem voltunk felkészülve. Tudás 
és tudás nem jelenti ugyanazt; különféle fajtájú tudás van, 
amelyek lélektanilag egyáltalában nem egyenértékűek. [ly a 
fagots et fagots, mondja valahol Moliére. Az orvos tudása 
nem ugyanaz, mint a betegé s nem ugyanolyan hatású. Ha az 
orvos tudását közlés útján átviszi a betegre, akkor ennek nincs 
meg az eredménye. Nem, helytelen lenne ezt így mondani. 
Nincs meg az az eredménye, hogy a tünetet megszüntesse, 
ellenben megvan ez másban, az analizis megindításában, aminek 
gyakran az ellentmondás az első jele. A beteg ilyenkor megtud 
valamit, amit eddig nem tudott: tünete értelmét, s mégis éppoly 
kevéssé tudja, mint annakelőtte. Így tapasztaljuk, hogy a tudatlan- 
ságnak egynél több fajtája van. Lélektani ismereteinknek bizonyos 
elmélyítésére lesz szükség ahhoz, hogy megismerjük, miben 
állnak ezek a különbségek. Az a tételünk azonban, hogy a 
tünetek az értelmükről való tudással megszünnek, azért mégis 
helyes marad. Csak hozzáfűzendő még, hogy ennek a tudásnak 
a betegben beálló belső változáson kell alapulnia, amit csak 

határozott célú lelki munka idézhet elő. Olyan problémák előtt 
állunk itt, amelyek nemsokára a tünetképzés dinámikája 
címén kapcsolódnak majd össze számunkra. 

Uraim! Fel kell most vetnem a kérdést, vajjon nem tulságo- 
san homályos s bonyolult-e Önöknek mindaz, amit elmondok? 
Nem kuszálom-e össze gondolataikat azzal, hogy egyes dolgokat 
oly gyakran visszavonok s korlátokat állítok fel, gondolatmene- 
teket kezdek szőni, majd elejtem őket? Sajnálnám, ha ez így 
lenne. De igen erős ellenszenvet érzek az igazsághoz való ragasz- 
kodás rovására történő leegyszerűsítésekkel szemben, nem zavar, 
ha a tárgy sokoldalúságáról és szövevényességéről hamisitatlan 
képet szereznek, s azt is gondolom, hogy nem árt, ha az 
egyes pontokhoz többet mondok, mint amennyit pillanatnyilag 
értékesíteni tudnak. Hiszen tudom, hogy a nyujtott anyagot 
minden hallgató és olvasó gondolataiban elrendezi, megrövidíti, 
leegyszerűsíti s kivonja belőle azt, amit meg szeretne belőle 
tartani. Bizonyos mértékig valóban helyes az a nézet, hogy annál 
több marad meg, minél bőségesebb anyag állt rendelkezésre. 
Hadd reméljem, hogy közléseim lényegét, a tünetek értelmére 
vonatkozó részt, a tudattalanról s a kettő közti viszonyról szólót, 
minden sallang ellenére világosan fogták fel. Bizonyára azt is 
megértették, hogy további munkánk két irányban fog haladni; 
először, hogy megtudjuk, miként betegednek meg emberek, 
miképpen juthatnak a neurózis életbeállítására, ami klinikai 
probléma; másodszor pedig, hogy a neurózis feltételeiből miként 
fejlődnek ki a beteges tünetek, ami a lelki dinámika problémája 
marad. A két probléma számára valahol egy érintkezési pontnak 
is kell lennie. 

Ma nem is akarok tovább menni, de mert időnk még nem 
járt le, figyelmüket mindkét analizisünk egy más sajátságára 
szándékozom irányítani, amelynek teljes méltánylása szintén csak 
későbbre várható, ugyanis az emlék-kiesésre avagy amnéziákra. 
Hallották, hogy a pszichoanalitikus kezelés feladata abba a kép- 

letbe foglalható, amely szerint minden kórokozó tudattalan tuda- 
tossá váltódjék át. Talán csodálkozni fognak mármost, ha meg- 
hallják, hogy ez a képlet azzal a másikkal helyettesíthető, amely 
szerint a beteg emlékezetének minden hézagát ki kel! tölteni, 
amnéziáját meg kell szüntetni. Ez egyre menne. Az idegesek 
emlék-kiesésének tehát fontos vonatkozást tulajdonítunk a tünetek 
keletkezésében. Ha azonban első analizisünk esetét veszik figye- 
lembe, akkor az amnéziának ezt az értékelését nem fogják jogos- 
nak tartani. A beteg nem felejtette el azt a jelenetet, amelyhez 
a kényszercselekedet kapcsolódik; ellenkezőleg, élénken emlékében 
él, s más elfelejtés sem játszik szerepet a tünet keletkezésénél. 
Kevésbé világos, de egészbenvéve mégis azonos a tényállás 
második betegünknél is, az alvási-szertartásos leánynál. Ő sem 
felejtette el tulajdonképpen az előző évek alatti magatartását, 
azokat a tényeket, hogy ragaszkodott a szülei és a saját háló- 
szobája közti ajtó nyitvatartásához, s hogy anyját kiűzte hitvesi 
ágyából; nagyon élénken emlékezik erre, habár habozva s nem 
szivesen. Feltünőnek csak azt kell tartanunk, hogy első betegünk, 
ha kényszercselekedetét számtalanszor végre is hajtotta, egyetlen 
egyszer sem lett figyelmessé annak hasonlóságára a nász- 
éjszaka utáni élményhez, s hogy ez az emlék akkor sem állt be, 
amikor közvetlen kérdések szólították fel a kényszercselekedet 
motiválásának kutatására. Ugyanez áll a leányra, akinél a szer- 
tartásos cselekvést s ennek indító okait ezenkivül ugyanarra az 
estéről-estére visszatérő helyzetre kell vonatkoztatni. Kgyik esetben 
sem áll fenn tulajdonképpeni amnézia, igazi emlék-kiesés, azon: 
ban egy oly összefüggés szakítódik meg, amelynek magával kellene 
hoznia a visszaidézést, az emlékezetben való felmerülést. Az 
emlékezetnek ilyfajta kiesése elégséges a kényszerneurózis számára ; 
a hisztériánál másként áll a dolog. Ez utóbbi neurózist több- 
nyire egészen nagyszabású amnéziák tüntetik ki. Rendszerint 
minden egyes hisztériás tünet analizisénél oly életbenyomásoknak 
egész láncolatára bukkanunk, amelyeket visszatérésükkor a beteg 

határozottan addig elfelejtetteknek nyilvánít. Ez a láncolat egy- 
részt a legelső  életévekre nyulik vissza, úgyhogy a hisztériás 
amnézia a kisgyermekkori amnézia közvetlen folytatásának mutat- 
kozik; annak az amnéziának, amely előttünk, normálisok előtt, 
eltakarja a lelki életünk kezdeteit. Másrészt csodálkozással vesszük 
észre, hogy a beteg legutolsó élményei is feledésbe merülhetnek 
s hogy kiváltképpen azokat a körülményeket, amelyek között a 
betegség kitört vagy megerősödött, kezdi ki az amnézia, ha 
ugyan nem nyeli el őket egészen. Az ilyen friss emlék teljes 
képéből rendszerint eltüntek fontos részletek vagy helyükbe 
meghamisított emlékezet lépett. Sőt, jóformán ismét rendszeresen, 
bekövetkezik, hogy röviddel az analizis befejezése előtt bizonyos 
visszaemlékezések merülnek fel fÍriss élményekre, amelyeket 
egészen addig vissza lehetett tartani s amelyek az összefüggésben 
érezhető hézagokat hagytak. 

Az emlékezőképességnek ily korlátozásai, mint" mondottuk, 
jellemzőek a hisztériára. amelynél tünetekként is oly állapotok 
lépnek fel (hisztériás rohamok), amiknek nem kell az emlékezetben 
nyomot hagyniok. Ha a kényszerneurózisnál másként áll a dolog, 
akkor ebből arra következtethetnek, hogy ezeknél az amnéziáknál 
a hisztériás elváltozások lélektani sajátságáról, nem pedig általá- 
ban a neurózisok általános jellemvonásáról van szó. Ennek a 
különbségnek a jelentőségét a következő meggondolás korlátozza. 
A tünet , értelme" címén kétfélét foglaltunk össze, a , honnan" 
és a , hová" vagy , miért" kérdését, azaz azckat a benyomásokat 
és élményeket, amelyekből kiindul, s azokat a szándékokat, 
amelyeknek a szolgálatában áll. A tünet honnanvalósága tehát 
oly benyomásokra oszlik, amelyek kivülről jöttek, amelyek 
egyszer szükségszerűen tudatosak voltak s azóta az elfelejtés által 
tudattalanokká válhattak. A tünet hovávalósága, szándéka azonban 
mindenkor oly endopszichikus folyamat, amely esetleg tudatossá 
vált kezdetben, de éppúgy lehetséges, hogy sohasem volt tudatos 
s elejétől fogva a tudattalanban maradt. Tehát nem nagyon 

fontos, vajjon az amnézia a ,honnan" kérdését, a tünetet 
megtámasztó élményeket támadta-e meg, ahogy az a hisztériánál 
történik; a ,hová" kérdése, a tünet szándéka, ami kezdettől 
fogva tudattalan lehetett, az, ami a tudattalantól való függőséget 
meghatározza, éspedig a kényszerneurózisnál nem kevesebb 
biztossággal, mint a hisztériánál. 

Azzal azonban, hogy a tudattalant a lelki életben így 
kiemeltük, felidéztük a pszichoanalizissel szemben álló birálat 
legsötétebb szellemeit. Ne csodálkozzanak ezen s ne is higyjék, 
hogy az ellenünk kifejtett ellentállás csupán a tudattalan ért- 
hető nehézségén vagy azoknak a tapasztalatoknak viszonylagos 
hozzáférhetetlenségén múlik, amelyek  bebizonyíthatják. Azt 
hiszem, az ellentállás mélyebbről jön. Az emberiséget az idők 
folyamán naiv önszeretetében két nagy bántódás érte a tudomány 
részéről. Az első akkor, amikor megtudta, hogy földünk nem 
központja a nagy mindenségnek, hanem a nagyságában alig 
elképzelhető  világrendszernek elenyészően kis része. Ez a 
felfedezés a mi számunkra Kopernikus nevéhez füződik, 
noha már az alexandriai tudomány is hirdetett hasonlót. A 
második akkor érte, amikor az élettani kutatás az embernek 
állítólagos teremtésbeli előjogát ledöntötte és az állatvilágból 
való leszármazásához s animális természetének kiirthatatlanságához 
utasította. Ez az átértékelés napjainkban Ch. Darwin, 
Wallace és elődeiknek hatása alatt, a kortársak nem csekély 
tiltakózása mellett folyt le. A harmadik és legérzékenyebben 
találó sértést azonban az emberi nagyzás a mai lélektani kuta- 
tástól kapta; ez ugyanis be akarja bizonyítani az én-nek, 
hogy még a saját házában sem úr, hanem szűkös hírekre van 
utalva afelől, ami lelki életében tudattalanul lejátszódik. Ezt 
az intelmet a magábaszállásra sem mi  pszichoanalitikusok 
mondtuk ki először s nem mondtuk csak egyedül mi ki, de, 
úgylátszik, nekünk jutott osztályrészül, hogy legnyomatékosabban 
képviseljük s erősitsük meg a tapasztalat anyagával, ami minden 

egyes embert a legközelebbről érint. Innen az általános lázadás 
tudományunk ellen, az akadémiai méltóság minden tekintetének 
teljes mellőzése s az ellenzéknek a részrehajlatlan logika minden 
féke alól való felszabadulása; s ehhez járul még az is, hogy 
e világ békéjét még más módon is meg kellett zavarnunk, 
amint erről nemsokára hallani fognak. 


TIZENKILENCEDIK ELŐADÁS 


ELLENTÁLLÁS ÉS ELFOJTÁS 


His" és Uraim! Hogy a neurózisok megértésében előbbre 
jussunk, uj tapasztalatokra van szükségünk s mi két ily 
tapasztalatra teszünk szert. Mindkettő nagyon különös és annak- 
idején nagyon meglepő volt. Önöket természetesen tavalyi meg- 
beszéléseink mindkettőre előkészítették. 

Először: Ha arra vállalkozunk, hogy valaki egészségét helyre- 
állítsuk, betegségi tüneteitől megszabadítsuk, akkor a beteg 
élénk, szívós ellentállást fejt ki velünk szemben a kezelés egész 
idején. Ez olyan rendkivüli tény, hogy nem számíthatunk vele 
hitelre. A beteg hozzátartozóinak legjobb, ha nem is szólunk 
róla, mert ezek mindig azt gondolják majd, hogy ez csak kifogás 
részünkről, hogy kezelésünk hosszú tartamát vagy  balsikerét 
mentegessük. A beteg ennek az ellentállásnak megnyilvánulásait 
szintén anélkül hozza létre, hogy ilyennek ismerné fel s már 
nagy eredményt értünk el, ha rávezettük, hogy ebben a fel- 
fogásban magára ismerjen és számoljon vele. Gondolják csak meg, 
hogy az a beteg, aki a tünetei miatt annyira kínlódik s egyuttal 
szenvedést okoz hozzátartozóinak is, aki időben, pénzben, fárad- 
ságban és önlegyőzésben annyi áldozatot akar magára venni, 
hogy megszabadulhasson tőlük, betegségének megtartása érdekében 
ellenszegülne a segítőjének. Milyen valószínűtlenül kell ennek 
az állításnak hangzania! És mégis így van, s ha szemünkre 
vetik a valószinűtlenségét, csak azt kell válaszolnunk, hogy ez 

nem egyetlen a maga nemében s bárki, aki tűrhetetlen fogfájása 
miatt a fogorvoshoz fordult, bizonyára megragadta az orvos 
karját, amikor az a fogóval közeledni akart a beteg foghoz. 

A beteg ellentállása nagyon sokféle, rendkivül ravasz, gyakran 
nehezen felismerhető, proteuszmódra váltogatja megjelenésének 
formáit. Az orvos ugyancsak bizalmatlan legyen és álljon résen 
vele szemben. Hiszen a pszichoanalitikus kezelésben azt a mód- 
szert alkalmazzuk, amely az álomfejtés területéről már ismeretes 
Önök előtt. A: betegnek lelkére kötjük, hogy, anélkül hogy 
gondolna valamire, a nyugodt önmegfigyelés bizonyos állapotába 
merüljön s mindent közöljön velünk, amit eközben a bensejében 
észrevesz: érzelmeket, gondolatokat, emlékeket, abban az egy- 
másutánban, ahogy azok benne felbukkannak. Emellett kife- 
jezetten óvjuk, hogy bármely motivumnak is engedjen, amely 
válogatást vagy kizárást szeretne tenni az ötletek között, legyenek 
ezek bár nagyon is kellemetlenek vagy tulságosan indisz- 
krétek ahhoz, hogy őket elmondjuk, vagy tünjenek olybá, 
hogy tulságosan jelentéktelenek, nem a tárgyhoz tartozók, 
vagy hogy értelmetlenek, közlésre nem érdemesek. Eszébe 
véssük, hogy tudatának mindig csak a felületét kövesse, azzal 
szemben, amit talált, mindennemű birálatot mellőzzön s meg- 
magyarázzuk neki, hogy a kezelés eredménye, elsősorban is a 
kezelés időtartama, lelkiismeretességének attól a fokától függ. 
amellyel az analizisnek ezt a technikai alapszabályát követi. 
Hiszen tudjuk az álomfejtés módszeréből, hogy éppen az olyan 
ötletek tartalmazzák rendszerint azt az anyagot, amely a tudat- 
talan felderítésére vezet, amelyekkel szemben a felsorolt meggon- 
dolások és kifogások érvényesülni akarnának. 

Ennek a technikai alapszabálynak a felállításával először is 
azt érjük el, hogy támadási pontjává lesz az ellentállásnak. A 
. beteg minden módon igyekszik kibujni a rendelkezések alól. 
Hol azt állítja, hogy semmi sem jut az eszébe, hol azt, hogy 
annyi minden tolul fel, hogy semmit sem tud belőle megtartani. 

Aztán bosszús csodálkozással azt vesszük észre, hogy hol ennek, hol 
annak a bíráló észrevételnek engedett; elárulja ugyanis magát 
a hosszú szünetekkel, amelyekkel beszédét megszakítja. Aztán 
bevallja, hogy ezt valóban nem "mondhatja el, hogy szégyenli 
magát, és ezt a motivumot igérete ellenére érvényesülni hagyja. 
Vagy eszébe jutott valami, de ez más valakire vonatkozik, nem 
reá s ezért a közlés alól mentesítendő. Vagy az, ami most eszébe 
ötlött, valóban tulságosan jelentéktelen, tulságosan ostoba és 
tulságosan értelmetlen; hiszen azt csak mégsem vélhettem, hogy 
ilyen gondolatokkal is foglalkozzék. Így megy ez tovább belát- 
hatatlaa változatokban, amivel szemben meg kell értettni, hogy 
mindent kimondani valóban annyit jelent, hogy mindent ki 
kell mondani. 

Alig akadunk egy betegre is, aki kisérletet ne tenne vala- 
milyen területnek a maga számára való megóvására, hogy elzárja 
hozzá a kezelés útját. Egy beteg, akit az értelmiség legmagasabb 
polcán állók közé kellett sorolnom, heteken keresztül elhallgatott 
ilymódon egy intim szerelmi viszonyt s amikor a szent szabály 
megszegése miatt kérdőre vontam, azzal az érvvel védekezett, 
hogy azt hitte, ez az egy történet magánügy. Az analitikus 
kezelés persze nem tűri meg az ilyen menedékjogot. Próbálják 
csak meg és engedélyezzék egy oly városnak, mint Bécsnek, egy 
terére, mondjuk a , Hoher Markt", vagy a Szent István templom 
részére azt a kivételt, hogy ott senki le nem tartóztatható 
s aztán tessék rajta lenni, hogy egy gonosztevőt elfogjanak. 
Sehol másutt nem lesz majd megtalálható, mint éppen ezeken 
a menedékhelyeken. Egyszer elhatároztam, hogy egy embernek, 
akinek a teljesítőképességén objektive is sok múlott, ilyen kivé- 
teles jogot engedélyezek, mert szolgálati eskü alatt állt, ami 
eltiltotta attól, hogy bizonyos dolgokat másvalakivel közöljön. 
Ő ugyan meg volt elégedve az eredménnyel, de én nem; 
eltökéltem, hogy ujabb kisérletet ily feltételek mellett nem 
fogok tenni. 


S. Freud: Bevezetés a pszichoanalizisbe. 19 

Kényszerneurótikusok kitünően értenek ahhoz, hogy a tech- 
nikai szabályt hogyan lehet jóformán hasznavehetetlenné tenni 
azáltal, hogy tulzott lelkiismeretességüket és kételkédésüket 
állítják be rá.  Félelmi-hisztériában szenvedők alkalomadtán 
képesek ad absurdum vezetni, amennyiben csak olyan ötleteket 
hoznak, amelyek annyira messze vannak a keresettől, hogy az 
analizisnek semmi haszna sincs belőlük. De nem szándékom, 
hogy Önöket ezeknek a technikai nehézségeknek a kezelésébe 
bevezessem. Elég az hozzá, határozottsággal és kitartással, végül is 
sikerül az ellentállást a technika alapszabályával szemben bizonyos 
mértékű engedelmességre bírni; ekkor aztán más területre veti 
magát. Értelmi ellentállásként lép fel, érvekkel küzd, magáévá 
teszi azokat a nehézségeket és valószinűtlenségeket, amiket 
a normális, de gyakorlatlan gondolkodás az analitikus tanítá- 
sokban találni vél. Ettől az egyetlen hangtól meghalljuk ilyenkor 
mindazokat a birálatokat és ellenvéleményeket, amelyek a tudo- 
mányos irodalomban kórusként zugnak körül bennünket. Ezért 
nem is hangzik előttünk semmi sem ismeretlennek abból, amit 
kivülről felénk kiáltanak. Igazi vihar ez egy pohár vízben. A 
beteggel azonban lehet beszélni; szivesen késztet bennünket 
arra, hogy kioktassuk, tanítsuk, megcáfoljuk, hogy rávezessük az 
irodalomra, aminek segítségével továbbképezheti magát. Örömmel 
hajlandó a pszichoanalizis hivéül szegődni, azzal a feltétellel, 
hogy az analizis őt személyileg kimélje. Mi azonban felismerjük 
ebben a tudásszomjban a speciális feladatainktól való elterelést, 
az ellentállást, és ezért elutasítjuk. A kényszerneurótikusnál 
az ellentállás különös  taktikájára készülhetünk fel. Az 
ilyen beteg hagyja, hogy az analizis sokszor akadálytalanul 
megtegye a maga útját, úgyhogy egyre fokozódó világosság 
derülhet a kóreset rejtélyére, végül is csodálkozunk azonban, 
hogy ezzel a felvilágosítással nincs arányban a gyakorlati 
továbbhaladás, a tünetek gyengülése. Ilyenkor aztán rájövünk, 
hogy az ellentállás a kényszerneurózis kételkedése mögé huzódott 

vissza s ebből az állásból sikeresen dacol velünk. A beteg körül- 
belül ezt mondhatta magában: Hiszen mindez igen szép és 
érdekes. Szivesen követem továbbra is. Nagymértékben változ- 
tatna a betegségemen, ha igaz volna. Ámde nem is hiszem, 
hogy igaz, s addig, amig nem hiszem, semmi köze sincs a beteg- 
ségemhez. Jódarabig mehet ez így tovább, amig végül magához 
ehhez a tartózkodó állásponthoz nem jutottunk el és itt meg 
nem indul a döntő küzdelem. 

Az értelmi ellentállások nem a legrosszabbak; mindig föléjük 
kerekedünk. A beteg azonban ahhoz is ért, hogy, miközben 
megmarad az analizis keretében, oly ellentállásokat szerkesszen, 
amelyeknek a leküzdése a legnehezebb technikai feladatok közé 
tartozik. Ahelyett, hogy visszaemlékeznék, életéből oly beállí- 
tásokat és érzelmi rezdüléseket ismételget, amelyeket az ugy- 
nevezett ,indulatáttétel" (Übertragung) révén ellentállásként 
használ fel az orvossal és a gyógykezeléssel szemben. Ezt az 
anyagot, ha férfi a beteg, rendszerint az atyjához való viszonyból 
meríti, akinek a helyébe az orvost állítja, s ilymódon ellent- 
állásokat teremt személyének és itéletének önállóságra való 
törekvéséből, a becsvágyából, amely első célját abban találta 
meg, hogy atyjához hasonlóan járjon el, vagy túlszárnyalja őt, 
a tiltakozásából az ellen, hogy az életben másodszor vegye 
nyakába a hála terhét. Időközönként az a benyomásunk, mintha 
a betegnek az a szándéka, hogy az orvost meghazudtolja, tehetet- 
lenségét éreztesse vele, diadalmaskodjék felette, tökéletesen 
betölti annak a szándéknak a helyét, hogy a betegségnek véget 
vessen. A nők mesterien értik a módját, hogy az orvosra való 
gyöngéd, erótikusan hangsúlyozott indulatáttételt az ellentállás 
céljaira aknázzák ki. Ennek a vonzalomnak bizonyos foka 
mellett elalszik minden érdeklődés a gyógykezelés aktuális helyze- 
tével szemben, megszünnek mindazok a kötelezettségek, amelyeket 
a kúra megkezdésekor magukra vállaltak, s a soha el nem 
maradó féltékenységnek, valamint az elháríthatatlan, habár 

kiméletesen közölt elutasítás miatti elkeseredésnek arra kell 
vezetnie, hogy az orvossal való személyes érintkezést elrontsa 
s így az analizis egyik leghatalmasabb ösztönzőjét kirekessze. 

Az ilynemű  ellentállásokat nem szabad egyoldalúan elitélni. 
Oly sokat tartalmaznak abból a legfontosabb anyagból, amely 
a beteg múltjára vonatkozik s ezt oly meggyőző módon ujít- 
ják fel, hogy az analizis legjobb pilléreivé lesznek, ha az 
ügyes technika ért hozzá, hogy helyes irányba terelje őket. Az 
a figyelemreméltó csupán, hogy ez az anyag kezdetben mindig 
az ellentállás szolgálatában áll és a kezelésnél ellenséges olda- 
láról mutatkozik. Azt is mondhatnók, hogy jellemvonások ezek, 
az én beállításai, amelyek a célul kitűzött változások leküzdésére 
mozgósíttatnak. Emellett megtudhatjuk, hogyan képződhettek ki 
ezek a jellemvonások összefüggésben a neurózis feltételeivel és 
az ezek igényei ellen irányuló visszahatásban, és ezeknek a 
jellemvonásoknak oly sajátságait ismerhetjük fel, amelyek külön- 
ben nem léphetnek, legalább nem ilyen mértékben, az előtérbe, 
tehát lappangóaknak nevezhetők. Ne is legyen az a benyomásuk, 
mintha ezeknek az ellentállásoknak a fellépésében az analitikus 
befolyásolás váratlan veszélyeztetését látnánk. Nem, mi tudjuk, 
hogy ezeknek az ellentállásoknak felszínre kell jutniok; csak 
akkor vagyunk elégedetlenek, ha nem tudjuk őket eléggé vilá- 
gosan előidézni és a beteg szemében tisztázni. Sőt, végre is 
megértjük, hogy ezeknek az ellentállásoknak a legyőzése az 
analizis lényeges teljesítménye és munkájának az a része, amely 
egyedül biztosítja, hogy a betegnél valamit elértünk. 

Emellett még tudniok kell, hogy a beteg minden esetlegességet, 
ami a kezelés folyamán adódik, zavaró körülményként aknáz ki, 
minden figyelmét elvonó külső eseményt, egy a maga köréből való 
tekintélynek bármely nyilatkozatát az analizissel szemben, egy 
véletlen, vagy a neurózist bonyolultabbá tevő szervi megbetege- 
dést, sőt még állápotának minden javulását is fáradozása lecsökken- 
tésének motivumaként használja fel, akkor aztán megközelítő, 

még mindig nem tökéletes képet nyertek az ellentállás formáiról 
és eszközeiről, amelynek a legyőzése jegyében minden analizis 
lejátszódik. Ezt a pontot azért tárgyaltam ily behatóan, mert 
közölnöm kell Önökkel, hogy az idegeseknek a tüneteik kiküszö- 
bölése ellen irányuló ellentállása körül szerzett tapasztalatunk 
szolgált alapjául a neurózisokra vonatkozó dinámikus felfogá- 
sunknak. Breuer és jómagam a pszichoterápiát eredetileg 
hipnózissal végeztük; Breuer első betegét mindvégig a hipnó- 
tikus befolyásoltság állapotában kezelte; én eleinte követtem 
őt ebben. Megvallom, a munka akkor könnyebben és kelleme- 
sebben folyt le, hozzá még sokkal gyorsabban is. Az eredmények 
azonban szeszélyesek voltak és nem marandandók ; ezért végül is 
elejtettem a hipnózist. És ezután megértettem, hogy ezeknek 
a bajoknak a dinámikájába való bepillantás mindaddig nem volt 
lehetséges, amig a hipnózis volt a gyógyítás eszköze: Ez az 
állapot az orvos részére éppen az ellentállás tényét tette fel- 
ismerhetetlenné. Visszaszorította az ellentállást, bizonyos területet 
szabaddá tett azt analitikus munka számára, s az ellentállást 
ennek a területnek a határán annyira összetorlasztotta, hogy 
átlátszatlanná vált, hasonlóan ahhoz, ahogy azt a kételkedés 
teszi a kényszerneurózisnál. Ezért mondhattam azt is, hogy a 
voltaképpeni pszichoanalizis a hipnózis segítségének a mellőzé- 
sével indult meg. 

Ha azonban az ellentállás megállapítása ilyen nagy jelentőségre 
tett szert, akkor bizonyára helyet adhatunk annak az óvatos 
kételkedésnek, vajjon nem vagyunk-e tulságosan könnyelműek 
az ellentállások feltételezésében. Talán valóban vannak neurótikus 
esetek, amelyekben a képzettársítások más okokból maradnak 
ki, talán az előfeltevéseink elleni érvek valóban tartalmi mél- 
tánylást érdemelnének, s nem járunk el jogosan, amikor az 
analizáltak tartalmi birálatát oly kényelmesen, ellentállás címén, 
félretoljuk. Igen ám, Uraim, de mi nem oly egy-kettőre jutot- 
tunk el ehhez a véleményünkhöz. Alkalmunk volt minden 


294 Tizenkilencedik előadás 


ilyfajta kritikus beteget egy-egy ellentállás felmerülésekor és 
eltünésekor megfigyelni. Az ellentállás ugyanis a kezelés folyamán 
állandóan változtatja hatékonyságát, mindig fokozódik, vala- 
hányszor uj témához közeledünk, a legerősebb a téma kidolgozá- 
sának tetőfokán és a téma elintézésével ismét összeomlik. Nincs 
is, hacsak nem követtünk el különös technikai ügyetlenségeket, 
sohasem az ellentállásnak azzal a teljes mértékével dolgunk, 
amelyre a beteg képes. Tehát meggyőződhettünk, hogy ugyanaz 
az ember az analizis folyamán számtalanszor elveti és számta- 
lanszor veszi fel ujra a kritikai beállítást. Ha éppen azon vagyunk, 
hogy a tudattalan anyagnak uj és számára különösen kellemetlen 
részét hozzuk a tudatra, akkor rendkivül kritikusan viselkedik; 
ha azelőtt sokat megértett és elfogadott, úgy most mintha 
kitörlődtek volna ezek a szerzemények; a mindenáron ellen- 
kezésre való törekvésében az érzelmi-gyöngeelméjű tökéletes 
képét nyújthatja. Ha sikerült a beteget ennek az uj ellentállásnak 
a legyőzéséhez hozzásegíteni, akkor ujból visszanyeri belátását 
és értelmességét. Birálata tehát nem önálló, ilyen gyanánt figye- 
lemre méltatandó működés, hanem érzelmi beállítottságának 
kiszolgálója és az ellentállás irányítása alatt áll. Ha valami nem 
tetszik neki, akkor igen éleselméjűen tud védekezni ellene s 
nagyon kritikusnak tud mutatkozni, de ha valami inyére van, 
akkor ezzel szemben nagyon hiszékeny. Talán valamennyien 
ilyenek vagyunk; az analizált csak azért domborítja ki annyira 
élesen az értelemnek az érzelmi élettől való ily függőségét, mert 
az: analizisben oly szorult helyzetbe kényszerítjük. 

. Mily úton-módon adunk mármost számot arról a megfigyelés- 
ről, hogy a beteg a tüneteinek megszüntetése és lelki folyamatai- 
ban a normális lefolyás helyreállítása ellen oly erélyesen 
védekezik? Azt mondjuk, hogy itt nagy erők éreztetik a jelen- 
létüket, amelyek az állapot megváltoztatásának elleneszegülnek ; 
ugyanazok lesznek ezek, mint amelyek annakidején ezt az 
állapotot kikényszerítették. A tünetképződésnél kellett valaminek 

történnie, amit most már, a tünetek feloldásánál nyert tapasz- 
talataink alapján, ujra felépithetünk. Már Breuer megfigyeléséből 
tudjuk, hogy a tünet fennállása feltételezi, hogy valamilyen 
lelki folyamat nem folyt le egészen végig normális úton, oly- 
képpen, hogy tudatossá vált volna. A tünet pótlása annak, ami 
ekkor elmaradt. Mármost tudjuk, milyen helyen kell a gyanított 
erőhatást elképzelnünk. Heves tiltakozásnak kellett támadnia 
azzal szemben, hogy a kérdéses folyamat a tudatig előnyomuljon; 
ezért tudattalan maradt. Mint tudattalan lelkinek megvolt az 
ereje a tünetképzésre. Ugyanez a tiltakozás az analitikus kezelés 
alatt ujólag szembeszáll azzal a törekvéssel, hogy a tudattalan 
tudatra jusson. Ezt érezzük ellentállásképpen. Azt a kórokozó 
folyamatot, amelynek létezését az ellentállás bizonyítja, nevezzük 
"el elfojtásnak (/erdrangung). 

Az elfojtásnak erről a folyamatáról most már határozottabb 
képet kell szereznünk. Ez a tünetképződés előfeltétele, de egyben 
olyasmi is, amihez hasonlót nem ismerünk. Ha egy impulzust 
veszünk mintaképül, egy lelki folyamatot azzal a törekvéssel, 
hogy cselekvéssé változzék át, akkor tudjuk, hogy elutasítás 
lehet a sorsa, amit elvetésnek vagy elitélésnek nevezünk. Eközben 
ez az elintézés a rendelkezésére álló erőt elvonja tőle s az 
impulzus elveszti a hatalmát, de emlék gyanánt fennmaradhat. 
A fölötte való döntés egész folyamata az én tudomásával játszódik 
le. Egész másként áll a dolog, ha elgondoljuk, hogy ugyanez 
az impulzus az elfojtás hatalma alá kerül. Ezesetben megtartaná 
az erejét s nem maradna fenn róla emlék; azonkivül az elfojtás 
folyamata az éntől észrevétlenül következne be. Ezzel az össze- 
hasonlítással tehát nem jutunk közelebb az elfojtás lényegéhez. 

Ki fogom fejteni Önöknek, mely elméleti elképzelések 
bizonyultak egyedül használhatóaknak arra, hogy az elfojtás 
fogalmát határozottabb formához kössük. Ehhez elsősorban az 
szükséges, hogy a ,tudattalan" szó leíró értelmétől ugyanennek 
a szónak rendszerbeli értelméhez hatoljunk előre, azaz elhatározzuk 

annak a kijelentését, hogy a lelki folyamat tudatos vagy tudat- 
talan volta csak egyike a tulajdonságainak s kétértelműségtől 
nem szükségképpen mentes tulajdonsága. Ha egy ilyen folyamat 
tudattalan maradt, akkor ez a tudattól való távoltartás talán 
csak egy jele annak a sorsnak, ami érte, s nem maga ez a sors. 
Hogy ezt a sorsot valahogyan szemléltessük, tegyük fel, hogy 
minden lelki folyamat — itt egy később említendő kivételt meg 
kell engednünk — kezdetben tudattalan állapotban vagy szakban 
zajlik le, s csak ebből tér át a tudatos szakába, úgy valahogy, 
amint a fénykép előbb negativ kép s csak aztán válik a pozitiv 
eljárás folytán igazi képpé. De nem kell minden negativnak 
pozitiv képpé válnia, s éppoly kevéssé szükséges, hogy minden 
tudattalan lelki folyamat tudatossá alakuljon át. Előnyösen úgy 
fejezzük ki magunkat, hogy az egyes folyamat először a tudat- 
talan lelki rendszeréhez tartozik s aztán, bizonyos körülmények 
közt, a tudatos rendszerébe léphet át. 

Ezekről a rendszerekről a legnyersebb elképzelés a leg- 
kényelmesebb számunkra, ez pedig a térbeli elképzelés. A tu- 
dattalan rendszerét tehát egy nagy előcsarnokhoz hasonlítjuk, 
amelyben a lelki megmozdulások önálló lényekként nyüzsögnek. 
Ehhez az előcsarnokhoz csatlakozna egy másik, szükebb csarnok, 
valami szalonféle, amelyben aztán a tudat is tartózkodik. De 
a két helyiség közötti küszöbön egy felvigyázó őrködik, aki az 
egyes lelki megmozdulásokat megvizsgálja, cenzurálja s nem 
engedi be a szalonba, ha nem nyerték meg a tetszését. Rögtön 
beláthatják, hogy nem sokat határoz, vajjon az őr egyes meg- 
mozdulásokat már a küszöbről utasít-e el, vagy pedig akkor 
utasítja-e ismét ki a küszöbön, miután a szalonba léptek. Iti 
csupán éberségének a fokáról és korai felismeréséről van szó. 
Ha ehhez a képhez mármost ragaszkodunk, úgy ez nomen- 
klaturánk további kifejlesztését teszi lehetővé. A tudattalan 
előcsarnokában lefolyó megmozdulások elvonják magukat a tudat 
pillantása elől, hiszen ez a másik helyiségben tartózkodik; egyelőre 

tudattalanoknak kell maradniok. Ha már előnyomultak a küszöbig 
s az őr visszautasította őket, akkor képtelenek a tudatossá 
válásra; elfojtottaknak nevezzük őket. De még az őr által 
a küszöbön átengedett megmozdulások sem váltak azért már 
okvetlenül tudatosakká; csupán akkor lehetnek ilyenekké, ha 
sikerül nekik a tudat figyelmét magukra vonni. Ezért azt a másik 
helyiséget joggal a tudatelőttes rendszerének nevezzük. 
A tudatra-jutás így megőrzi tisztára leíró értelmét. Az elfojtás 
sorsa az egyes megmozdulások szempontjából viszont abban áll, 
hogy az őr nem engedi be a tudattalan rendszerből a tudat- 
előttesébe. Ugyanaz az őr ez, akit ellentállásként ismerünk 
meg, amikor az analitikus gyógykezelés útján megkiséreljük az 
elfojtás feloldását. 

Persze jól tudom, azt fogják mondani, hogy ezek az elkép- 
zelések éppoly nyersek, amily fantasztikusak és tudományos le- 
írásban egyáltalán meg sem türhetők. Tudom, hogy nyersek; 
sőt, mi több, azt is tudjuk, hogy helytelenek, s ha nem nagyon 
csalódunk, akkor már van is készenlétben egy jobb pótlásunk. 
Vajjon akkor is ily fantasztikusaknak tünnek-e majd Önök előtt, 
azt "nem tudom. Egyelőre segédelképzelések ezek, mint 
Ampere-nek az az emberkéje, aki a villamos áramkörben 
uszik, s amennyiben a megfigyelések megértésében hasznosíthatók, 
nem becsülendők le. Biztosítani szeretném Önöket arról, hogy 
ezeknek, a két helyiségről, a kettő közötti küszöbön álló őrről 
s a tudatról, mint a második csarnok végén tartózkodó nézőről 
való nyers fantáziáinknak mégis csak messzemenőleg meg kell 
közeliteniök a valóságos tényállást. Szeretném Önöktől annak 
jóváhagyását is hallani, hogy megjelöléseink, mint: tudat- 
talan, tudatelőttes, tudatos sokkal kevésbé 
prejudikálók s könnyebben igazolhatók, mint mások, amelyeket 
ajánlottak, vagy amelyek használatba. kerültek, pl. tudatalatti, 
tudatmelletti, belső tudat stb. 


Ezért az én szememben nagyobb jelentőségű lesz, ha arra 

figyelmeztetnek, hogy a lelki szerkezet egy olyan berendezése, 
amilyet itt ideges tünetek magyarázatának kedvéért feltételeztem, 
csak általános érvényességű lehet s így a normális folyamatokról 
is felvilágosítással kellene szolgálnia. Ebben persze igazuk van. 
Most nem. járhatunk utána ennek a követelménynek, a tünet- 
képződés lélektana iránti érdeklődésnek azonban rendkivüli módon 
meg kell növekednie, ha kilátásunk van rá, hogy a kóros 
viszonyok tanulmányozása révén felvilágosításokat nyerünk az oly 
erősen burkolt normális lelki történésekre vonatkozólag. 

Nem veszik egyébként észre, mire támaszkodnak feltevéseink 
a két rendszerről, a köztük lévő s a tudathoz való viszonyukról? 
A tudattalan és a tudatelőttes közti őr persze nem más, mint a 
cenzura, amely, mint láttuk, a nyilvánvaló álom kialakításá- 
ban vesz részt. A nappal emléknyomai, amikben az álom inger- 
lőit ismertük fel, tudatelőttesek voltak, oly anyag, amely éjnek- 
idején, alváskor, tudattalan és elfojtott vágyrezdülések hatása 
alatt állott s ezekkel összekapcsolódva, energiájuk segítségével a 
lappangó álmot megalkothatta. A tudattalan rendszer uralma 
alatt ez az anyag oly feldolgozásra talált, — a sűrítésben és 
eltolásban — amely a normális lelki életben, azaz a tudatelőttes 
rendszerben, ismeretlen vagy csak kivételesen megengedett. A 
munkamódoknak a különbözősége a két rendszer jellemzéséül 
szolgált; a tudathoz való viszonyt, ami a tudatelőtteshez hozzá- 
illeszkedik, csupán a két rendszer egyikéhez-másikához való tar- 
tozás jelének tekintettük. Az álom éppenséggel nem kóros 
jelenség többé; az alvás állapotának feltétele mellett minden 
egészségesnél felléphet. A lelki berendezés szerkezetének ez a 
feltételezése, amely egyben megérteti velünk az álom és a 
neurótikus tünetek képződését, elháríthatatlan igényt tarthat 
arra, hogy a normális lelki életre nézve is tekintetbe vegyük. 

Ennyit akarunk most az elfojtásról mondani. Az elfojtás azon- 
ban csak előfeltétele a tünetképződésnek. Tudjuk, hogy a tünet 
pótlása valaminek, amit az elfojtás meggátolt. De az elfojtástól 

ennek a pótlóképződménynek a megértéséig még hosszú út vezet. 
A probléma másik oldalán, az elfojtás megállapításához csatla- 
kozva, ily kérdések merülnek fel: a lelki megmozdulások melyik 
fajtája esik elfojtás alá, mely erők juttatják érvényre, mily 
motivumokból ? Mindehhez egyelőre csak egy valami van birto- 
kunkban. Az ellentállás vizsgálatánál hallottuk, hogy az az én 
erőiből indul ki, ismert és lappangó jellemvonásokból. Ezek 
gondoskodnak tehát az elfojtásról is, vagy legalábbis ezek szintén 
résztvettek az elfojtásban. Minden további még ismeretlen 
előttünk. 

Itt mármost az a második tapasztalat segít tovább, amelyet 
bejelentettem. Az analizisből egészen általánosságban megmond- 
hatjuk, mi az ideges tünetek szándéka. Ez sem lesz uj Önöknek. 
A neurózis két esetében már megmutattam. De persze, . mit 
jelent két eset? Joguk van követelni, hogy kétszázszor, megszám- 
, lálhatatlanul sokszor mutassák ezt meg Önöknek. Csak éppen, 
hogy ezt nem tehetem. Itt ismét saját tapasztalataiknak kell 
síkra szállania, vagy annak a hitnek, amely ebben a pontban az 
egész pszichoanalitikus világ egybehangzó adataira hivatkozhat. 

Emlékeznek még, hogy abban a két esetben, amelynek tüne- 
teit beható vizsgálatnak vetettük alá, az analizis ezeknek a bete- 
geknek legbensőbb nemi életébe avatott be bennünket. Az első 
esetben ezenkivül különös élességgel felismertük a vizsgált tünet 
szándékát vagy törekvését; a második esetben ezt egy később 
említendő körülmény talán kissé eltakarta. Nos, amit ennek a 
két esetnek a kapcsán láttunk, ugyanazt mutatnák az összes 
többi esetek, amelyeket analizisnek vetnénk alá. Az analizis 
minden alkalommal a beteg nemi élményeibe és vágyaiba vezetne 
be s minden esetben meg kellene állapítanunk, hogy tünetei 
ugyanazt a szándékot szolgálják. Ily szándékként ismerhetjük 
fel a nemi vágyak kielégítését; a tünetek a betegek nemi kielé- 
gülésének szolgálatában állanak, oly kielégülések pótlásai, ame- 
lyeket az életben nélkülöznek. ú 

Gondoljanak első betegünk kényszercselekedetére. Az asszony 
nélkülözi hőn szeretett urát, akivel annak fogyatékosságai és 
gyöngeségei miatt nem tudja az életét megosztani. Hűnek kel! 
maradnia az urához, nem tud mást a helyébe ültetni. Kényszer- 
tünete megadja neki azt, ami után vágyódik, felmagasztalja 
az urát, megtagadja, helyreüti a hibáit, mindenekelőtt az impo- 
tenciáját. Ez a tünet alapjábanvéve vágyteljesülés, éppúgy mint 
az álom, éspedig, ami az álomra nem mindig áll, erótikus 
vágyteljesülés. Második betegünknél legalább annyit vehettek 
észre, hogy szertartásos cselekedete a szülők nemi érintkezését 
akarja meggátolni vagy azt akarja lehetetlenné tenni, hogy ebből 
az érintkezésből uj gyermek származzék. Bizonyára azt is kitalál- 
ták, hogy alapjábanvéve arra törekszik, hogy magát helyezze az 
anyja helyébe. Tehát ismét a nemi kielégülés akadályainak a 
félretolása és saját nemi vágyainak kielégítése. A jelzett bonyo- 
dalmakról nemsokára szó lesz. 

Uraim! Elejét akarom venni, hogy ennek az állításnak ál- 
. talánosságából utólag levonásokat kelljen eszközölnöm s ezért 
arra hívom fel a figyelmüket, hogy mindazt, amit itt elfojtásról, 
tünetképződésről és a tünet értelméről mondok, a neurózisok 
három formáján, a szorongásos hisztérián, a konverziós hisz- 
térián és a kényszerneurózison nyertük, s egyelőre ezekre a for- 
mákra is érvényes csupán. Ez a három bántalom, amelyet mint 
,Jindulat-áttételes neurózis"-t (Übertragungsneurose) 
egy csoportba szoktunk egyesíteni, azt a területet is körülírja, 
amelyen a pszichoanalitikus gyógykezelés érvényesülhet. A többi 
neurózist a pszichoanalizis sokkal kevésbé alaposan tanulmányozta ; 
ezek egyik csoportjánál mindenesetre a gyógyító befolyásolás 
lehetetlensége volt az elhanyagolás egyik oka. Ne felejtsék el 
azt sem, hogy a pszichoanalizis még nagyon fiatal tudomány, 
hogy sok fáradságot és időt kiván az előkészülethez s hogy még 
csak nem is olyan nagyon régen egyetlen ember kezében nyu- 
godott. Mégis megkezdtük már minden ponton az előnyomulást 

ezeknek a többi bajoknak a megértéséhez, amelyek nem indulat- 
áttételes neurózisok. Remélem, előadhatom még Önöknek, hogyan 
bővülnek ki feltevéseink és eredményeink ehhez az uj anyaghoz 
való alkalmazkodásukkor, s megmutathatom Önöknek, hogy ezek 
a további tanulmányok nem vezettek ellentmondásra, hanem 
magasabb egységek alkotására. Ha tehát most mindaz, amit itt 
elmondunk, érvényes a három indulat-áttételes neurózisra, akkor 
elsőbben is hadd fokozzam a tünetek értékét egy uj közléssel. 
A megbetegedés kiváltó okaira vonatkozó összehasonlító vizsgálat 
ugyanis oly eredményt ad, amely abba a képletbe foglalható, 
. hogy ezek az emberek amegvonástól betegednek meg vala- 
milyen módon, amikor ugyanis a valóság megvonja tőlük nemi 
vágyaik kielégítését. Láthatják, milyen pompásan megegyezik ez 
a két eredmény. A tünetek így még sokkal inkább pótló-kielé- 
güléseiként foghatók fel annak, amit az élet megtagadott. 
Bizonyára sokféle ellenvetés lehetséges még azzal a tétellel 
szemben, amely szerint az ideges tünetek nemi pótlókielégülések. 
Két ilyen ellenvetést akarok még ma megvilágítani. Ha maguk 
is nagyobb számú neurótikust viszgálnak majd meg analitikusan, 
talán fejcsóválva fogják velem közölni: hiszen ez az esetek egy 
egész sorára nem is áll; a tünetek itt nyilván inkább az ellen- 
kező szándékot tartalmazzák, azt, hogy a nemi kielégülést kizár- 
ják vagy felfüggesszék. Nem fogom kétségbevonni értelmezésük 
helyességét. A pszichoanalitikus tényállás inkább bonyolultabb 
szokott lenni, mint ahogy azt szeretnők. Ha olyan egyszerű 
lenne, talán nem lett volna szükség a pszichoanalizisre, hogy 
felszínre hozza. Valóban már a második betegünknél a szertar- 
tásos cselekvés egy pár vonásában ezt az aszkétikus, a nemi 
kielégüléssel szemben ellenséges jellemvonást ismerhetjük fel, 
pl. amikor az órákat eltávolítja, aminek az a mágikus értelme, 
hogy éjjeli merevedéseket elkerüljön, vagy amikor az edények leesé- 
sét és eltörését akarja megakadályozni, ami szüzességének a védel- 
mével jelent egyet. Az ágyszertartások más eseteiben, amelyeket 

analizálhattam, ez a negativ jellemvonás sokkal erősebben kife- 
jeződött; a szertartásos cselekvés egészben nemi emlékek és kisér- 
tések elleni elhárító rendszabályokból állhatott. Ámde, már oly 
gyakran tapasztaltuk a pszichoanalizisben, hogy ellentétek nem 
jelentenek ellentmondást. Állitásunkat olyképpen módosithatnók, 
hogy a tünetek célja vagy nemi kielégülés vagy ennek az el- 
hárítása, éspedig egészbenvéve a hisztériánál a pozitiv, vágy- 
teljesítő, a kényszerneurózisnál a negativ, aszkétikus jellemvonás 
a tulnyomó. Ha a tünetek a nemi kielégülésnek és az ellen- 
kezőjének is a szolgálatában állhatnak, akkor ez a kétoldalúság, 
vagy polaritás kiváló megalapozásra talál mechanizmusuknak egy 
oly részében, amelyet még nem említettünk meg. A tünetek 
ugyanis, mint hallani fogjuk, kiegyezkedés eredményei, két 
ellentétes törekvés összetalálkozásából állottak elő s éppúgy kép- 
viselik az elfojtottat, mint az elfojtót, ami keletkezésüknél közre- . 
játszott. A pótlás így hol inkább az egyik, hol a másik oldal 
javára sikerülhet, csak ritkán esik ki az egyik befolyásmód tel- 
jesen. A hisztéria a két szándék összetalálkozását többnyire ugyan- 
abban a tünetben éri el. A kényszerneurózisnál a két rész 
gyakran szétesik; a tünet így kettős ütemű lesz, két cselekmény- 
ből áll, egyik a másik után jelentkezik, úgyhogy egymást fel- 
függesztik. 

Nem fogunk ilyen könnyen elintézni egy más meggondolást. 
Ha végignézünk a tünetek értelmezésének nagyobb során, - való- 
szinűleg eleinte úgy vélekednek majd, hogy a nemi pótló- 
kielégülés fogalma ezeknél legvégsőbb határáig tágult. Nem 
mulasztják majd el annak hangsulyozását, hogy ezek a tünetek 
nem hoznak semmi valóságos kielégülést, hogy elég gyakran 
egy érzés életrekeltésére, vagy egy nemi komplexumból merített 
fantázia ábrázolására szoritkoznak. Továbbá, hogy az állítólagos 
nemi kielégülés oly gyakran gyermekes és méltatlan tulajdon- 
ságú, talán maszturbációs müveletekhez közeledik, vagy emlékeztet 
azokra a piszkos neveletlenségekre, amikről már a gyermeket 

eltiltják és leszoktatják. És ezen túl még amiatt is csodálkozni 
fognak, hogy nemi kielégülés címén akar valaki megjelölni olyas- 
valamit, amit talán kegyetlen vagy borzasztó, sőt természet- 
ellenesnek nevezhető kivánalomként kellene leírni. Ezekben az 
utóbbi pontokban, Uraim, nem jutunk megegyezésre, amig az 
ember nemi életét nem vettük alapos vizsgálat alá s nem állapí- 
tottuk meg eközben, mit nevezhetünk jogosan szexuálisnak. 

H se" és Uraim! Azt kellene hinnünk, nem lehet két- 
séges, hogy mi a , szexuális" szó értelme. A szexuális persze 
mindenekelőtt a tisztességtelen dolog, az, amiről nem szabad 
beszélni. Hallottam egy híres elmeorvosról, akinek a tanítványai 
egyszer rászánták magukat, hogy mesterüket meggyőzzék, hogy 
a hisztériások tünetei mily gyakran ábrázolnak nemi dolgokat. 
Ezzel a szándékkal odavezették egy hisztériás nőbeteg ágyához, 
akinek rohamai félreismerhetetlenül a szülés lefolyását utánozták. 
Ő azonban elutasítólag így nyilatkozott: Nos, hiszen a szülés 
nem szexuális. Minden bizonnyal, a szülésnek nem kell minden 
körülmények között tisztességtelen valaminek lennie. 

Ugy látom, rossz néven veszik tőlem, hogy tréfát űzök ilyen 
komoly dolgokból. De ez mégsem egészen tréfa. Komolyan, nem 
könnyű megállapítani, mi adja meg a , szexuális", a nemi 
fogalom tartalmát. Az egyedül találó talán mindaz volna, ami 
a két nem különbözőségével összefügg, de ezt Önök színtelennek 
és túlságosan általánosnak fogják találni. Ha a nemi aktus 
tényét helyezik a középpontba, akkor talán azt fogják mondani, 
hogy szexuális mindaz, ami az élvezet szerzése céljából a másik 
nem testével, nevezetesen nemi szerveivel foglalkozik s végső 
értelemben a genitálék egyesítésére és a nemi aktus végrehaj- 
tására törekszik. Ekkor azonban tényleg nem állnak távol a nemi : 

dolgoknak a tisztességtelennel való azonosításától s a szülés tényleg 
nem tartozik a szexuális dolgok csoportjába. Ha azonban a 
szaporodási működést teszik a szexualitás magjává, akkor viszont 
az a veszély fenyeget, hogy egész sereg olyan dolgot, ami nem 
a szaporodásra irányul s mégis bizonyosan szexuális, kizárnak, 
mint például a maszturbációt vagy magát a csókot. De hiszen 
már el vagyunk rá készülve, hogy meghatározási-kisérletek 
mindig nehézségekre vezetnek; mondjunk le arról, hogy ez éppen 
ebben az esetben sikerül. Sejthetjük, hogy a , szexuális" fogal- 
mának fejlődésében történt valami, ami, H. Silberernek 
egy jó kifejezése szerint, , elfedő hibát" eredményezett. Hiszen 
egészbenvéve nem vagyunk tájékozódás nélkül afelől, mit 
neveznek az emberek szexuálisnak. 

Valami, ami a nemek ellentétének, az élvezet szerzésének, a 
szaporodási működésnek és a titokban tartandó tisztességtelennek 
a figyelembevételéből tevődik össze, az életben minden gyakor- 
lati szükségletet kielégit. De már a tudományban nem elégit ki. 
Mert hiszen gondos vizsgálatokkal, amelyeket bizonyára csak az 
illetők áldozatkész önmegtagadása tett lehetővé, oly egyéniségek 
csoportjait ismerhettük meg, akiknek , nemi élete" a megszokott 
átlagos képtől a legfeltünőbb módon elüt. Ezeknek a , perverz"- 
eknek az egyik csoportja úgyszólván törölte műsorából a nemek 
különbségét. Csak a velük azonos neműek képesek szexuális 
vágyukat izgalomba hozni; a másik nem, kivált ennek a nemi 
szerve, rájuk egyáltalában nincs szexuális hatással, szélsőséges 
esetekben az utálat tárgya. Ezzel természetesen lemondtak a 
szaporodásban való minden résztvételükről. Az ilyen embereket 
homoszexuálisoknak vagy invertáltaknak nevezzük. Különben 
gyakran — nem mindig — kifogástalan műveltségű férfiak és 
nők ezek, értelmileg s erkölcsileg nagyon fejlett emberek, akik 
csupán ezzel az egy végzetes eltéréssel terheltek. Tudományos 
szószólóik útján az emberi faj különleges változatának, egy ,har- 
madik nem"-nek hirdetik magukat, amely egyenlő jogú a 

másik kettővel. Talán lesz rá alkalmunk, hogy követeléseiket 
kritikai vizsgálatnak vessük alá. Természetesen ezek az 
emberek nem ,kiválasztottjai az emberiségnek, miként ezt 
szivesen állítanák, hanem legalábbis ugyanannyi értéktelenebb 
és semmiházi egyén van közöttük, mint a nemi tekintetben 
másképpen kialakultak között. 

Ezek a perverzek legalább még körülbelül ugyanúgy bánnak 
a nemi tárgyukkal, mint a normálisok az övékével. De aztán 
következik az abnormisok hosszú sora, akiknek nemi ténykedése 
egyre messzebbre távolodik el attól, ami az értelmes ember előtt 
kivánatosnak látszik. Sokszerűségükben és furcsaságaikban csak 
azokkal a groteszk szörnyszülöttekkel hasonlíthatók össze, amelyeket 
P. Breughel Szt. Antal megkisértetéseként festett, vagy azokkal 
a letünt istenekkel és hivőkkel, akiket G. Flaubert hosszú 
processzióban vonultat el jámbor vezeklője előtt. Hemzsegő 
tömegük a rendezés bizonyos nemét követeli meg, hacsak nem 
akarjuk, hogy belezavarodjunk. Olyan csoportokba osztjuk őket, 
amelyeknél, mint a homoszexuálisoknál, a nemi tárgy változott 
meg, s olyanokra, amelyeknél elsősorban a nemi cél lett más. 
Az első csoportba tartoznak mindazok, akik a kétfajtájú genitále 
egyesítéséről mondottak le s a nemi művelet közben az egyik 
résztvevő genitáléját más testrésszel vagy a test más tájékával 
pótolják; eközben éppoly kevéssé törődnek a szervezeti berende- 
zések hiányaival, mint az undor eltéritő hatásával. (A száj, a 
végbél a hüvely helyett.) Azután mások következnek, akik ragasz- 
kodnak ugyan a nemi szervhez, de nem a szexuális, hanem 
másmilyen funkciói miatt, amelyekben anatómiai okokból és a 
szomszédság folytán részes. Felismerjük rajtuk, hogy a kiválasz- 
tási funkcióknak, amelyeket a gyermek nevelésében mint illet- 
lenségeket kiküszöbölnek, megmarad az erejük, hogy a nemi 
érdeklődést a maga egészében magukhoz ragadják. Aztán vannak 
mások, akik a genitálét mint tárgyat egyáltalában elejtették már 
s helyébe más testrészt tettek meg kivánatos tárggyá, a női 

keblet, a lábat, a hajfonatot. Továbbá azok, akiknek a testrész 
már nem jelent semmit, hanem egy ruhadarab teljesiti minden 
vágyukat; a cipő, egy darab alsóruha: a fetisisták. Azután azoknak 
a sora, akik ugyan az egész tárgyat kivánják meg, de egész 
határozott, különös vagy borzasztó igényeket támasztanak vele 
szemben, még azt is, hogy védtelen hullává kellett válnia, s 
azok, akik bűnös kényszernek engedve ilyenné teszik, hogy élvezni 
tudják. Elég a szörnyűségekből erről az oldalról! 

A másik sereg élén azok a perverzek haladnak, akik nemi 
vágyaik céljául azt tüzték ki, ami rendesen csak bevezető vagy 
előkészítő művelet. Tehát olyanok, akik a másik személy meg- 
tekintgetésére, tapogatására vagy a másik személy intim cselek- 
véseikor a néző szerepére törekszenek, vagy akik a maguk 
elfödendő testrészeit lemeztelenitik, abban a homályos várakozás- 
ban, hogy azonos ellenszolgáltatás jútalmazza majd meg őket. 
Aztán a rejtélyes szadisták következnek, akiknek gyengédsége nem 
igyekezik más cél felé, mint hogy tárgyuknak fájdalmat és kínt 
okozzon, a lealázás enyhe megnyilvánulásaitól a súlyos testi bántal- 
mazásokig, s mintegy kiegyenlitésül az ellentétük: a mazochisták, 
akiknek egyedüli élvezete az, hogy, jelképes vagy valóságos for- 
mában, szeretett tárgyuk részéről minden lealáztatást és gyötrel- 
met elszenvedjenek. Aztán mások, akiknél több ilyen abnormis 
feltétel egyesül és fonódik össze, s végül tudomást kell vennünk 
még arról is, hogy minden ily csoport kétszeresen van meg, 
hogy ugyanis azok mellett, akik nemi vágyuk kielégítését a 
valóságban keresik, vannak még mások is, akik megelégszenek 
azzal, ha az ilyen kielégülést pusztán elképzelik, akiknek egy- 
általában nincs szükségük valóságos tárgyra, hanem azt a képzelet 
segitségével tudják pótolni. 

Emellett a legcsekélyebb kétség sem férhet ahhoz, hogy ezek 
az őrültségek, külöriösségek és szörnyűségek ezeknek az embe- 
reknek valóban a nemi ténykedéseit teszik ki. Nemcsakhogy ők 
maguk is így fogják fel és megérzik a pótlás viszonyát, de azt 

is kell mondanunk, hogy ezeknek ügyaánaz a szerepük az ő 
életükben, mint a normális nemi kielégülésé a mienkében, értük 
ugyanazokat a sokszor túlságbavitt áldozatokat hozzák s mind a 
durva, mind a finornabb részletekben követni lehet, hol simul- 
nak ezek az abnormitások a normálishoz és hol távolodnak el 
tőle. Az sem kerülheti el a figyelmüket, hogy az illetlennek 
azt a jellemvonását, ami a nemi ténykedésekhez tapad, itt is 
feltalálják; ez azonban többnyire a gyalázatosig fokozódott. 

Nos, Hölgyeim és Uraim, milyen álláspontot foglaljunk el 
a nemi kielégülésnek ezekkel a szokatlan fajtáival szemben? A 
felháborodással, személyes ellenszenvünk kifejezésével s a bizonyko- 
dással, hogy nem osztozunk ezekben a kéjelgésekben, nyilván- 
valóan még semmit sem tettünk. Hiszen efelől nem is kérdez- 
nek meg bennünket. Végül is ez a tapasztalatok oly területe, 
mint bármely másik. Az az elháritó kibuvó, hogy ezek csak 
ritkaságok és kuriózumok, könnyen elutasítható. Ellenkezőleg, 
nagyon is gyakori, széles körben elterjedt jelenségekről van itt 
szó. Ha azonban azt akarnák nekünk mondani, hogy nem kellene 
ezek által a nemi életről való felfogásunkat befolyásoltatni, mivel 
ezek egytől-egyig a nemi ösztön eltévelyedései és kisiklásai, akkor 
komoly felelet volna helyénvaló. Ha a szexualitásnak nem értjük 
meg ezeket a kóros alakulatait és nem tudjuk őket a normális 
nemi élettel egy kalap alá venni, hát akkor éppen a normális 
szexualitást sem értjük. Röviden tehát elháríthatatlan marad a 
feladat, hogy elméletileg pontosan számot adjunk az említett per- 
verziók lehetőségéről és az úgynevezett normális szexualitással 
való összefüggéséről. 

Ehhez egy megismerés és két uj tapasztalat fog hozzásegíteni 
bennüriket. Az elsőt Ivan Blochnak köszönjük, aki helyre- 
igazítja azt a felfogást, amely szerint a perverzitások , elfajuláso- . 
jelek", amire bizonyiték az, hogy a nemi céltól való ily el- 
tévelyedések, a nemi tárgyhoz való viszony ily  meglazulásai 
kezdettől fogva, minden előttünk ismeretes időben, minden 

népnél, a legprimitivebbeknél és a legcivilizáltabbaknál meg- 
jelentek s időnként elérték, hogy megtűrjék és általánosan el- 
ismerjék őket. A két tapasztalatot a neurótikusok pszichoanalitikus 
vizsgálatakor szereztük; ezeknek döntő befolyásúaknak kell lenni 
a nemi perverziókra vonatkozó felfogásunkra. 

Mondottuk már, hogy az ideges tünetek nemi pótló-kielégü- 
lések, s jeleztem, hogy ennek a tételnek a tünetek analizise által 
való igazolása nem egy nehézségbe fog ütközni. Ez a tétel 
ugyanis csak akkor jogosult, ha a ,nemi kielégüléső-be az 
úgynevezett perverz nemi kivánságokét is beleértjük, mert a 
tünetek ily értelmezése meglepő gyakorisággal tör magán akútat. 
A homoszexuálisok vagy invertáltak igénye a kivételes bánás- 
módra rögtön felborul, ha megtudjuk, hogy a homoszexuális 
megmozdulások kimutatása minden egyes neurótikusnál sikerül 
s hogy a tünetek javarésze ennek a lappangó inverziónak ad 
kifejezést. Azok, akik magukat homoszexuálisoknak mondják, 
éppencsak a tudatosan és nyiltan invertáltak, akiknek a száma 
a lappangóan homoszexuálisok mellett elenyészik. Mi azonban arra 
kényszerülünk, hogy a tárgynak a tulajdon nemből való válasz- 
tását a szerelmi életnek éppenséggel rendszeres elágazásaként 
fogjuk fel s egyre inkább megtanuljuk, hogy ennek különösen 
nagy jelentőséget kell tulajdonítanunk.  Mindenbizonnyal a 
nyilt homoszexualitás és a normális viselkedés közti különb- 
ségek ezzel nem szüntek meg; gyakorlati jelentőségük fennáll, de 
elméleti értékük végtelenül lecsökkent. Sőt, egy bizonyos fajta 
bántalomról, amelyet már nem sorolunk az indulatáttételes neurózi- 
sok közé, a paranoiáról, felvesszük, hogy törvényszerűen a túlerős ho- 
moszexuális ingerületek elhárítási kisérletéből ered. Talán még 
emlékezni fognak, hogy egy nőbetegünk (262. old.) kényszer- 
cselekedetében egy férfit, saját elhagyott hitvestársát játszotta ; 
ideges nőknél a tüneteknek ily produkciója egy férfi szemé- 
lyében nagyon mindennapos. Habár ezt még nem lehet a homo- 
szexualitáshoz sorolni, ennek az előfeltételeihez mégis sok köze van. 

Amint valószinűleg tudják, a  hisztériás-neurózis — minden 
szervrendszeren előállíthatja a tüneteit s ezzel az összes élet- 
működéseket megzavarhatja. Az analizis kimutatja, hogy eközben 
minden oly perverznek nevezett ingerület megnyilvánul, amely 
a genitálét más szervvel akarja pótolni. Ezek a szervek eközben 
pótló genitále szerepét veszik fel; éppen a hisztéria tünettana 
által jutottunk arra a felfogásra, hogy a testi szerveknek a 
működésbeli szerepükön kivül nemi — erogén — jelentőséget 
kell tulajdonítani, s hogy az előbbi feladatuk teljesítésében 
megzavarja az, ha az utóbbi túlságos mértékben igénybe veszi 
őket. Számlálhatlan oly érzés és beidegződés, amely a hisztéria 
tüneteként mutatkozik, oly szerveken, amelyeknek látszólag semmi 
közük a szexualitáshoz, így leleplezi a természetét, amennyiben 
olyan perverz nemi ingerületek teljesülései, amelyeknél más 
szervek ragadták magukhoz a nemi részek jelentőségét. Azt is 
meglátjuk továbbá, milyen kiadósan lehetnek éppen a táplálék- 
felvétel és a kiválasztás szervei a nemi ingerületek hordozói. 
Ugyanaz tehát, amit a perverziókban észleltünk, csakhogy ezeknél 
fáradság nélkül és félreismerhetetlenül láthattuk ezt, mig a hisz- 
tériánál először kerülő útat kell tennünk a tünetek értelmezésén 
keresztül, s azután a szóbanforgó perverz nemi ingerületeket 
nem tulajdonítjuk az egyén tudatának, hanem ennek a túdat- 
talanába helyezzük. 

Aközül a sok tünetforma közül, amelyeknek képében a 
kényszerneurózis fellép, a legfontosabbak túlságosan erős szadisz- 
tikus, tehát céljuk szerint perverz nemi ingerületek nyomása 
által előidézetteknek bizonyulnak, éspedig a tünetek, miként ez 
a kényszerneurózis felépítésének megfelel, túlnyomóan ezeknek 
a vágyaknak az elhárítására szolgálnak, vagy a kielégülés és 
elhárítás közti küzdelem kifejezői. De maga a kielégülés sem 
jár rosszul; kerülő úton sikerül neki a beteg magatartásában 
érvényre jutni, s legszivesebben a beteg tulajdon személye ellen 
irányul, önkínzóvá teszi a beteget. Ennek a neurózisnak más 

formái, a szőrszálhasogatásosak, oly műveletek túlságos mértékű 
szexualizálásának felelnek meg, amelyek különben a rendes 
nemi kielégülés útjának előkészületeiként illeszkednek be, a 
látni-, érinteni-akarás és vizsgálódás műveleteinek. Az érintéstől 
való irtózás és a mosdási kényszer nagy jelentősége itt találja 
meg a magyarázatát. A kényszercselekedetek egy nem is sejtett 
nagy része leplezett ismétlése és módositása a maszturbációnak, 
ami, miként ismeretes, egyöntetű cselekvésként kiséri a nemi 
ábrándozás legkülönbözőbb formáit. 

Nem kerülne nagy fáradságomba, hogy a perverzió és a neuró- 
zis közt fennálló viszonyt még sokkal behatóbban ismertessem 
meg Önökkel, de azt hiszem, hogy célunk szempontjából elég- 
ségesek az eddigiek is. Óvakodnunk kell azonban attól, hogy a 
tünetek értelmére vonatkozó eme felvilágosítások után a perverz 
emberi hajlamok gyakoriságát és hatóerejét a kelleténél többre 
becsüljük. Hallották, hogy a rendes nemi kielégülés megvonása 
neurótikusan beteggé tehet. Ennél a reális lemondásnál azonban 
a kivánalom a nemi ingerület abnormis útjaira terelődik. Később 
majd beláthatják, miképpen történik ez. Mindenesetre megérthetik, 
hogy ilyen ,kollateráliső" visszaáramlás mellett a perverz 
ingerületek erősebbek lesznek, mint amilyenekké fejlődtek volna, 
ha a rendes nemi kielégülésnek nem lép valóságos akadály az 
útjába. Hasonló befolyás különben a nyilvánvaló perverzióknál 
is elismerendő. Némely esetben az hívja ki vagy aktiválja őket, 
hogy a nemi ösztön normális kielégülése elé időleges körül- 
ményeknél vagy állandó társadalmi berendezkedéseknél fogva 
túlságosan nagy nehézségek gördülnek. Más esetekben persze a 
perverzióra való hajlandóság teljesen független az ilyen kedvezé- 
sektől; ennek ez egyénnek a részére ez úgyszólván a nemi élet 
normális módja. 

Pillanatnyilag talán az a benyomásuk, mintha a normális és 
a perverz szexualitás közti viszonyt inkább összezavartuk, mint- 
sem tisztáztuk volna. De hívják segitségül a következő megfon- 

tolást: ha igaz az, hogy a normális nemi kielégülés reális meg- 
nehezítése vagy hiánya oly embereknél juttat fonák hajlamokat 
a felszínre, akiknél különben nem mutatkozott ilyesmi, akkor 
ezeknél fel kell valamit tennünk, ami a perverziók útját meg- 
könnyiti; vagy, ha így akarják: a perverzióknak lappangó formá- 
ban kell bennük meglenniök. Ezen az úton azonban eljutottunk 
ahhoz a második ujdonsághoz, amelyet bejelentettem. A pszicho- 
analitikus kutatás ugyanis rákényszerült, hogy a gyermek nemi 
életével is törődjék, éspedig azáltal, hogy a tünetek analizise 
közben az emlékek és ötletek rendszeresen visszavezettek a gyer- 
mekkor korai éveibe. Amit eközben kihámoztunk, azt aztán a 
gyermekeken. szerzett közvetlen megfigyelés pontról-pontra iga- 
zolta. És itt bebizonyosodott az is, hogy minden fonák hajlan- 
dóság a gyermekkorban gyökerezik, hogy a gyermeknek mind- 
egyikükhöz van hajlama, s éretlenségének megfelelő mértékben 
szerintük cselekszik is, röviden, hogy a fonák szexualitás nem 
egyéb a megnagyított, az egyes ingerületeire szétbontott gyer- 
mekies szexualitásnál. 

Most mindenesetre más színben fogják látni a perverziókat és 
nem fogják többé az ember nemi életével való összefüggésüket 
félreismerni; de mily meglepetések és érzésükre kínosan ható in- 
kongruenciák árán! Bizonyára hajlanak arra, hogy eleinte mindent 
tagadjanak, azt a tényt, hogy a gyermeknek van valamije, amit 
nemi életnek szabad nevezni, megfigyeléseink helyességét s Jo- 
gunkat, hogy a gyermek viselkedésében rokonságot találjunk 
azzal, amit később perverzió cimén elitélni szoktak. Engedjék 
tehát meg, hogy először is tiltakozásuk motivumait fedjem. fel s 
aztán megfigyeléseink összegezését eléjük terjesszem. Hogy a 


gyermek ne élne nemi életet — ne volna nemi ingerülete, ki- 
vánsága és ne érezné a kielégülés egy fajtáját, — hanem mindez 
hirtelenül a 12.—14. évek között állana be, az — minden 


megfigyelésről eltekintve — élettanilag éppoly valószinűtlen, 
sőt értelmetlen lenne, mint. az, ha nem hozna nemi szerveket 

magával a világra s ezek csupán a nemi érés idején nőnének 
ki. Ami ebben az időben felébred a gyermeknél, az a szapo- 
rodás funkciója, ami a már meglévő testi és lelki anyagot hasz- 
nálja fel a maga céljaira. Önök azt a hibát követik el, hogy 
a szexualitást és a szaporodást összecserélik s ezzel elzárják a 
szexualitás, a perverziók és a neurózisok megértésének az útját. 
E tévedés mögött azonban szándékosság rejlik. Forrása különös- 
képpen abban van, hogy Önök maguk is voltak gyermekek s 
mint ilyenek alá kellett magukat a nevelés befolyásának vetniök. 
A társadalomnak ugyanis legfontosabb nevelési feladatai közé kell 
sorolnia azt, hogy a nemi ösztönt, amidőn szaporodási ösztönként 
tör elő, megfékezze, megszorítsa, alávesse valamely egyéni aka- 
ratnak, amely azonos a társadalmi parancsolattal. Az is érdeke, 
hogy a tökéletes kifejlődését kitolja, amig a gyermek az értelmi 
érettség bizonyos fokát el nem érte, mert a nemi ösztön töké- 
letes áttörésével gyakorlatilag a nevelhetőség is végetér. Az ösztön 
különben minden gátat áttörne és magával ragadná a kultura 
fáradságosan felépített művét. Megfékezése nem is könnyű fel- 
adat sohasem, hol kelleténél kevésbé, hol tulságosan is jól sikerül. 
Az emberi társadalom motivuma végső alapjában gazdasági; 
minthogy nincs elegendő tápláléka, hogy valamennyi tagját ezek 
munkája nélkül eltarthassa, korlátoznia kell számukat s energiá- 
jukat a nemi ténykedésről a munkára kell irányítania. Tehát 
az örökös, az ősi, a jelenkorig folytatódó nyomorusága az életnek. 

A tapasztalat bizonyára megmutatta a nevelőknek, hogy az a 
feladat, amely szerint a fiatal nemzedék nemi akaratát kormá- 
nyozhatóvá kell tenni, csak akkor oldható meg, ha a befolyásolá- 
sok nagyon korai időben kezdődnek s nem várják be előbb a 
nemi érés rohamát, hanem már a gyermeknek az ezt előkészítő 
nemi életébe is beavatkoznak. Ettől a szándéktól vezettetve tiltanak 
meg a gyermeknek és utáltatnak meg vele majd minden gyer- 
mekies nemi ténykedést; azt az eszményi célt tűzik maguk elé, 
hogy a gyermek életét aszexuálissá tegyék, s az idők folyamán 

végülis elérték, hogy tényleg aszexuálisnak tartják, amit aztán 
a tudomány a maga tanításaként hirdet. Hogy mármost az ember 
a hitével és szándékaival ne kerüljön ellentétbe, a gyermek nemi 
ténykedéseit nem veszi észre, ami nem csekély feladat, vagy a 
tudományban megelégszik azzal, hogy másként fogja fel ezeket. 
A gyermek eszerint tiszta, ártatlan, s aki másként ír róla, az 
bevádolandó az emberiség gyöngéd és szent érzelmeinek elvete- 
mült meggyalázásáért. 

Egyedül a gyermek az, aki nem vesz részt ebben a hagyo- 
mányos megegyezésben, teljes naivitással juttatja érvényre állatias 
jogait, s ujra meg ujra bebízonyitja, hogy a tisztasághoz vezető 
utat előbb meg kell járnia. Eléggé csodálatos, hogy a gyermek- 
kori szexualitás tagadói azért nem hagynak fel a nevelésükkel, 
hanem , gyerekes illetlenségek" címén éppen a letagadott dolgok 
megnyilvánulásait üldözik a legszigorúbban. Nagy elméleti fon- 
tossága van annak is, hogy azt a kort, amely az aszexuális 
gyermekkor előitéletének a legrikítóbban mond ellent, a gyer- 
mekéveket öt-hat éves korig, később a legtöbb embernél az 
emlékezet-kiesés  fátyola borítja, amelyet csak az analitikus 
kezelés szakit szét alaposan, de amely egyes álomképződmények 
számára már addig is áttetsző volt. 

Most elő fogom adni, mit lehet a gyermek nemi életéből 
a legvilágosabban felismerni. Engedjék meg, hogy célszerűségi 
okokból a libidó fogalmát is bevezessem. A libidó, az éhsé g- 
hez teljesen analóg módon, azt az erőt jelölje, amellyel az ösztön, 
miként az éhségnél a táplálkozási ösztön, itt a nemi ösztön, 
megnyilvánul. Más fogalmak, mint a nemi izgalom és kielé- 
gülés fogalma, nem szorulnak magyarázatra. Hogy a csecsemő 
nemi ténykedéseinél az értelmezésnek jut a legnagyobb szerep, 
azt maguk is könnyen be fogják látni, vagy valószinüleg ellen- 
vetésül fogják felhasználni. Ezek az értelmezések a tünetből 
kiinduló visszamenő analitikus vizsgálatok alapján adódnak. A 
szexualitás első megmozdulásai a csecsemőnél más, az életre 

fontos működésekkel kapcsolatosan mutatkoznak meg. A csecsemő 
főérdeklődése, amint tudják, a táplálékfelvételre irányul; ha az, 
emlőn jóllakva elalszik, az átszellemült megelégedésnek ugyanazt 
a kifejezését mutatja, amely később a nemi orgazmus átélésekor 
fog megismétlődni. Ez kevés lenne ahhoz, hogy következtetésün- 
ket reá alapítsuk. De észrevesszük, hogy a csecsemő a táplálékfel- 
felvétel műveletét ismételni szeretné, anélkül, hogy uj táplálékot 
kivánna; ilyenkor tehát nem áll az éhség kényszere alatt. Azt 
mondjuk, hogy ,dudlizikő, ujját, nyelvét szopogatja, és az a 
tény, hogy ezen cselekedete közben ismét átszellemült arckife- 
jezéssel alszik el, arra vall, hogy azujjszopás művelete magában- 
véve szerzett. neki kielégülést. Amint ismeretes, nemsokára. 
ugy rendezkedik be, hogy nem alszik el, mielőtt nem szopogatta 
volna az ujját (nyelvét). Egy idősebb budapesti gyermek- 
orvos, dr. Lindner állította előszőr, hogy ennek a tény- 
kedésnek nemi jellege van. A gyermek ápoló személyzete, 
amely nem akar elméleti álláspontot elfoglalni, az ujj- 
szopást hasonlóan itéli meg. Nem kételkednek benne, hogy 
itt csupán az élvezetszerzés a cél, a gyermek neveletlenségei 
közé sorolják, s a gyermeket, ha önként nem akarja feladni ezt 
a rossz szokását, kínos benyomásokkal kényszeritik rá, hogy 
mondjon le róla. Tehát megtudjuk, hogy a csecsemő oly műve- 
leteket végez, amelyeknek nincs egyéb céljuk az élvezet szer- 
zésénél. Azt hisszük, hogy ezt az élvezetet először a táplálék- 
szerzésnél éli át, ámde csakhamar megtanulja, hogy ettől a fel- 
tételtől elválassza. Az élvezet szerzését csak a száj- és ajakzóna 
izgalmára vonatkoztathatjuk, ezeket a testrészeket erogén Z6- 
náknak nevezzük és az ujj szopogatása útján elért élvezetet 
nemi élvezetként jelöljük meg. Ennek az elnevezésnek jogo- 
sultságát mindenesetre meg kell majd még vitatnunk. 

Ha a csecsemő nyilatkozni tudna, bizonyára elismerné, hogy 
a. szopás művelete az anyai mellen a legeslegfontosabb az élet- 
ben. A. maga szempontjából. jóformán igaza van, mert ezzel az. 

aktussal egyszerre mindkét nagy életszükségletét kielégíti. A 
pszichoanalizisből aztán nem kis meglepetésünkre megtudjuk, 
milyen sok marad meg ennek a műveletnek a lelki jelentőségé- 
ből az egész életre. Az anya emlőjén való szopás kiindulási 
pontja lesz az egész nemi életnek, ez minden későbbi nemi 
kielégülés el nem ért mintaképe, amelyhez a képzelődés szükség 
idején elég gyakran visszatér. Ez a mintakép az anyai keblet 
a nemi ösztön első tárgyaként foglalja magába; nem kelthetek 
Önökben képzetet arról, mily jelentős ez az első tárgy minden 
későbbi tárgyszerzésre nézve, mily mélyreható hatásokat fejt ki 
átalakulásaiban és pótlásaiban lelki életünknek még legtávolabbi 
területeire is. Ámde a csecsemő egyelőre az ujjszopás cselekvé- 
sében lemond róla és testének egy részével pótolja. A. gyermek 
a hüvelykujját, a nyelvét szopogatja. Ezáltal függetleníti magát 
az élvezet szerzésében a külvilág beleegyezésétől s ezenfelül 
megerősítés gyanánt egy második testzóna izgalmát vonja be. 
Az erogén zónák nem egyformán kiadósak ; ezért fontos élménnyé 
lesz, amikor a csecsemő, miként azt Lindner leírja, a testén 
való keresgélés közben a genitáléknak különösen ingerlékeny 
részeit felfedezi s így megtalálta az útat az ujjszopástól az 
onániához. j 

Az ujjszopás méltatása útján már megismerkedtünk a 
gyermekies szexualitás két döntő jellemvonásával. A nagy 
szervi szükségletek kielégítéséhez kapcsolódva jelentkezik és 
autoerótik us módon viselkedik, vagyis tárgyait a tulajdon 
testén keresi és találja meg. Ami legvilágosabban a táplálékfel- 
vételnél mutatkozik, az részben megismétlődik a kiválasztá- 
soknál. Arra következtetünk, hogy a csecsemőnek a vizelet és 
a béltartalom kiürítésénél élvezetérzései vannak s hogy ezeket 
a műveleteket nemsokára olyképp igyekszik berendezni, hogy 
az erogén nyálkahártyák megfelelő. ingerülete által lehetőleg 
nagyfokú élvezethez jusson. Ennél a pontnál lép fel vele szem- 
ben : először, . amint ezt a finom érzékű Lou Andreas- 

Salomé kifejtette, a külvilág gátló, élvezetre való törekvésé- 
vel szemben ellenséges hatalomként és sejttet vele későbbi külső, 
valamint belső küzdelmeket. Az exkrétumait nem a neki tetsző 
pillanatban kellene kiadnia, hanem akkor, amikor ezt mások 
meghatározzák. Hogy ezekről az élvezeti forrásokról való le- 
mondásra rá lehessen bírni, mindazt, ami e működésekre vonatko- 
zik, tisztességtelennek, titokbantartandónak  minősitik előtte. 
A társadalmi méltóságot itt kell először az élvezetre becserélnie. 
Az exkrétumokhoz való viszonya kezdettől fogva egészen más. 
Nem érez undort széklettétével szemben, teste egy részeként be- 
csüli, amelytől nem szivesen válik meg s első , ajándék" cél- 
jára használja fel, hogy azokat, akiket nagyrabecsül, kitüntesse 
vele. Még akkor is, miután a nevelésnek sikerült az a szándéka, 
hogy ezektől a hajlamoktól elidegenítse, a bélsár felértékelését 
az ,ajándékra" és a , pénz"-re viszi át. Vízelési teljesítményeit 
ezzel szemben, úgy látszik, különös büszkeséggel szemléli. 
Tudom, már régen félbe akartak szakítani, hogy felém ki- 
álthassák: Elég a szörnyűségekből! A székelés a nemi élvezet 
kielégülésének forrása lenne, amelyet már a csecsemő sem hagy 
kiaknázatlanul! A bélsár értékes anyag, a végbél a genitále egy 
neme! Ezt nem hisszük, de megértjük, hogy gyermekorvosok 
és pedagógusok miért utasítják el maguktól jó messzire a pszicho- 
analizist és eredményeit. Nem, Uraim! Önök mindössze arról 
feledkeztek meg, hogy a gyermekies nemi élet tényeit a nemi 
perverziók tényeivel való kapcsolatukban akartam Önök elé 
tárni. Miért ne tudják, hogy a végbél a felnőttek nagy hánya- 
dánál, homoszexuálisoknál és heteroszexuálisoknál egyaránt, a 
nemi közösülésben tényleg a hüvely szerepét veszi át? És hogy 
sok olyan ember van, aki a székelés közben érzett kéjérzést 
egész életére megtartja s nem is oly lebecsülendőnek írja le? 
Ami a székelés műveletére irányuló érdeklődést és más személy 
defékációjának szemlélésekor érzett élvezetet illeti, ennek meg- 
erősítését maguktól a gyermekektől is hallhatják, ha néhány 

évvel idősebbek lettek s erről be tudnak számolni. Persze ezeket 
a gyermekeket nem szabad előzőleg rendszeresen megfélemlíteni, 
különben igen jól tudják, hogy erről hallgatniok kell. És arra 
a többi dologra vonatkozólag, amit nem akarnak elhinni, az 
analizis és a gyermekeken közvetlenül tett megfigyelések ered- 
ményeihez utasítom Önöket s azt mondom, hogy valósággal 
művészet mindezt nem látni, vagy másként látni. Nem is 
találok kivetnivalót azon, ha a gyermek nemi ténykedéseinek 
a nemi perverziókkal való rokonsága nagyon feltünik Önöknek. 
Ez tulajdonképpen magától értetődik; ha a gyermeknek egyál- 
talában van nemi élete, akkor ennek perverz fajtájúnak kell 
lennie, mert a gyermeknél, csekély homályos jelzésektől elte- 
kintve, hiányzik még az, ami a szexualitást a szaporodás mű- 
ködésévé teszi. Másrészt közös sajátsága minden perverziónak, 
hogy a szaporcdás célját feladta. A nemi ténykedést éppen 
abban az esetben mondjuk perverznek, ha a szaporodás céljá- 
ról lemondott és az élvezet nyerését ettől független cél gyanánt 
tűzi maga elé. Megértik tehát, hogy a nemi élet fejlődésében 
beálló törés és fordulópont a nemi életnek a szaporodás cél- 
jainak való alárendelésével következik be. Mindaz, ami ezelőtt 
a forduló előtt történik, éppúgy mindaz, ami kivonta magát ez- 
alól, ami csupán az élvezet elnyerését szolgálja, a nem meg- 
tisztelő , perverzőnevet kapja és megvetésben részesül. 

Hadd haladjak hát tovább a gyermekies szexualitás rövid 
ismertetésében. Amit két szervrendszerről tudomásukra hoztam, 
azt a többiek figyelembevételével kiegészíthetném. A gyermek 
nemi élete valóban maradék nélkül megnyilatkozik oly részlet- 
ösztönök sorának a működésében, amelyek egymástól függetlenül 
részben a tulajdon testükön, részben már külső tárgyon keresik 
az élvezetet. E szervek között a genitálék mihamarabb előtérbe 
lépnek; vannak emberek, akiknél a tulajdon nemi szervükön 
való élvezet-szerzés, idegen genitále vagy tárgy segítsége nélkül, 
a csecsemő-onániától a serdülés éveinek szükség-onániájáig szaka- 

datlanul folytatódik s azon túl is meghatározatlanul hosszú ideig 
tovább tart. Az onánia tárgykörével különben ném készülünk 
el egyhatnar; sokoldalú szemlélődésre alkalmas anyag ez. 

Annak a törekvésemnek ellenére, hogy a témát még szükebbre 
szabjam, egyet s mást iInégis el kell mondanom a gyermek 
nemi kutatásáról. Ez túlságosan jellemző a gyermekkori 
szexuálitásra és túlontúl jelentős a neurózisok tünettanára. A 
gyermekies nemi kutatás nagyon korán megkezdődik, néha már 
a harmadik év előtt. Nem kapcsolódik a nemi különbségek 
kérdéséhez, ami a gyermeknek semmitmondó, mivel — legalább a 
fiúgyermek — mindkét nemet ugyanazzal a férfi-genitáléval kép- 
zeli el. Ha aztán a fiú kis nővérén vagy leánypajtásán felfedezi 
a vaginát, akkor elsőbben is érzékszerveinek tanúbizonyságát 
igyekszik letagadni, mert nem képes elképzelni hozzá hasonló 
emberi lényt az előtte oly értékes rész nélkül. Később megijed 
a számára feltáruló lehetőségtől, s kis himtagjával való túlságosan 
intenziv foglalkozása miatt elhangzott esetleges régebbi fenyege- 
tések utólag hatni kezdenek. A kasztráció-komplexum uralma 
alá kerül, ánnak a komplexumnak, amelynek a kialakulása 
erősen befolyásolja a jellemkifejlődést, ha egészséges marad, a 
neurózist, ha megbetegszik, s az ellentállást, ha analitikus keze- 
lésbe jut. A kisleányról tudjuk, hogy a nagy és látható penisz 
hiánya miatt sulyosan megkárosítottnak érzi magát, irigyli a 
fiútól ezt a tulajdonát s lényegileg ebből a motivumból fejleszti 
ki azt a vágyát, hogy férfivá legyen, amely vágy aztán később, 
armnikor női szerepében balsors üldözi, neurózisában tér vissza. 
A leány csiklója különben a gyermekkorban tökéletesen a penisz 
szerepét játssza, egy sajátos ingerlékenység forrása, az a hely, 
amelyen az aütoerótikus kielégülés elérhető. A kisleány nővé 
való kifejlődésében sok múlik azon, hogy a csikló a hüvelybe- 
menétnek idejében és tökéletesen átengedje ezt az ingerlékeny- 
séget. A nők úgynevezett nemi érzéketlenségének eseteiben a 
csikló makacsul ragaszkodott ingerlékenységéhez. 

A gyérmek nemi érdeklődése eleinte inkább afelé a próbléma 
felé fordúl, honnan jön a gyérmek; ugyanazon probléma felé, 
áimely a tébai szfinksz kérdésének alapja volt, s többnyire egy 
ujabb gyermek megjelenésekor felébredő önző aggodalomból ered. 
Az a felelet, amelyet a gyermekszoba készenlétben tart, hogy a 
gólya hozza a gyermeket, már kis gyermekeknél is sokkal gyak- 
rabban talál hitetlenségre, mintsém tudnók. Az az érzés, hogy a fel- 
nőttek az igazságot illetőleg megcsalják, sokban hozzájárul a 
gyermek  magáramaradásához s önállósága kifejlődéséhez. A 
gyermeknek azonban nem áll módjában, hogy ezt a problémát 
saját erejéből megoldja. Megismerési képessége elé fejletlen nemi 
alkata bizonyos korlátokat emel. Eleinte azt teszi fel, hogy a 
gyermek attól van, hogy a táplálékkal valami különöset kebelez 
be valaki, s azt sem tudja, hogy csak nőknek születhetik gyerme- 
kük. Később tudomására jut ez a különbség s feladja a gyermeknek 
az étkezésből való leszármaztatását; ez a mese számára marad 
fenn. A felcseperedettebb gyermek nemsokára észreveszi, hogy 
az atyának is kell valami szerepének lennie a gyermek születése 
körül, de nem bírja kitalálni, milyennek. Ha történetesen 
tanúja lesz a nemi aktusnak, akkor ebben — a koitusz szadisztikus 
félreismeréseként — leteperési kisérletet, verekedést lát. Ezt a műve- 
letet azonban eleinte nem hozza összefüggésbe a gyermek kelet- 
kezésével. És ha az anyja ágyában és fehérneműjén vérnyomokat 
fedez fel, ezt is az atyja részéről ejtett sebzés bizonyitékaként 
fogja fel. Még későbbi gyermekéveiben sejti már, hogy a férfi 
nemi szerve lényeges szerepet játszik a gyermek keletkezésében, 
de nem tud ennek a testrésznek a vizelésnél egyéb teljesítményt 
tulajdonítani. 

A gyermekek kezdettől fogva egyetértenek abban, hogy a 
gyermek születésének a bélen át kell történnie, hogy tehát a 
gyermek úgy jön a világra, mint a bélsártömeg. Csak minden a 
végbélre írányuló érdeklődés értéktelenítése után ejtik el ezt az 
elméletet s helyettesítik azzal a felvétellel, hogy a köldök meg- 

nyilik, vagy hogy a mell tája a két emlő között a születés 
helye. Ilymódon közeledik a kutató gyermek a nemi tények 
ismeretéhez, vagy tudatlansága félrevezeti s elmegy mellettük 
mindaddig, amig, többnyire a nemi érést megelőző években, 
rendesen lealacsonyító és tökéletlen felvilágosításban nem részesül, 
ami nem ritkán traumás hatásokban jut kifejezésre. 

Bizonyára hallottak már arról, Uraim, hogy a pszichoanalizis- 
ben a nemiség fogalma méltánytalan kiterjesztésben részesül, 
azzal a szándékkal, hogy a neurózisok nemi eredetének és a 
tünetek nemi értelmének tétele fenntartható legyen. Most maguk 
is megitélhetik, vajjon jogosulatlan-e ez a kiterjesztés. Csak 
annyira tágitottuk ki a szexualitás fogalmát, hogy a perverzek 
és a gyermekek nemi életét is felölelhesse. Azaz, visszaadtuk 
neki a helyes terjedelmét. Amit a pszichoanalizisen kivül 
szexualitásnak neveznek, csupán egy korlátok közé szorított, a 
szaporodás szolgálatában álló s normálisnak mondott nemi életre 

LIBIDÓFEJLŐDÉS ÉS NEMI MEGSZERVE- 
ZŐDÉSEK (ORGANIZÁCIÓK) 


HÉ és uraim! Az az érzésem, hogy azt a jelentőséget, 
amit a nemiség felfogásában a perverzióknak tulajdoni- 
tunk, nem sikerült valóban meggyőző erővel szemléletessé tennem. 
Ezért egyetsmást javítgatni és pótolni szeretnék, amennyire 
csak telik tőlem. ? 

Hiszen nem úgy áll a dolog, mintha csupán egyesegyedül a per- 
verziók késztettek volna bennünket a szexualitás fogalmának arra a 
megváltoztatására, amely oly heves ellentmondást váltott ki. A 
kisgyermekkori nemiség tanulmányozása még inkább hozzájárult 
ehhez, s a kettőnek egymással való megegyezése lett reánk nézve 

döntő. De a nemiség megnyilatkozásai a zsenge gyermekkorban, bár- 
mennyire félreismerhetetlenek legyenek is a későbbi gyermek- 
években, a kezdőpontjaikon, úgylátszik, mégis a meghatároz- 
hatatlanság ködébe vesznek. Aki fejlődéstörténetre és analitikus 
összefüggésre nem akar ügyet vetni, az nemi jellegüket tagadni 
fogja s ehelyett valamilyen differenciálatlan sajátságot fog nekik 
tulajdonítani. Ne feledjék el, hogy jelenleg valamely folyamat 
nemi természetére vonatkozó általánosan elfogadott ismertetőjel 
egyáltalában nincs birtokunkban, hacsak nem ismét a szaporo- 
dás folyamatához való tartozása, amit túlságos szükkeblűsége 
miatt mellőznünk kellett. A biológiai ismertetőjelek, mint a 
W. Fliess által felállított 23 és 28 napos periodicitások, még 
nagyon vitásak; a nemi folyamatok gyanítható vegyi sajátságai 
még felfedezésükre várnak. A felnőttek nemi perverziói ellenben 
kézzelfoghatóak s félre nem érthetők. Miként már az általánosan 
engedélyezett elnevezésük bizonyítja, kétségtelenül  nemiek. 
Nevezzék bár őket elfajulásos jeleknek vagy másnak, senkinek 
sem volt még bátorsága, hogy máshová sorozza be őket, mint 
a nemi élet körébe. Már egyedül ezek alapján is joggal állíthat- 
juk, hogy szexualitás és szaporodás nem esnek össze, mert nyil- 
vánvaló, hogy valamennyien megtagadják a szaporodás célját. 

Nem érdektelen párhuzamot látok itten. Mig a legtöbb 
embernek , tudatos" és , lelki" ugyanazt jelenti, mi kénytelenek 
voltunk a , lelki" fogalmának kiszélesítésére s oly lelkinek elis- 
merésére, amely nem tudatos. És egészen hasonló a helyzet, 
amikor mások a , szexuálisat" és a , szaporodáshoz tartozót" — 
vagy, ha rövidebben akarnák kifejezni: a , genitálisat" — azonos- 
nak mondják, mi viszont nem kerülhetjük el, hogy oly , szexu- 
álisat" ne valljunk annak, amely nem , genitális", amelynek 
nincs köze a szaporodáshoz. Ez csak alaki hasonlatosság, de 
nincs mélyebb megokolás híján. 

Ha azonban a nemi perverziók létezése oly kényszerítő érv 
ebben a kérdésben, miért nem tette meg már régen a hatását 

s vitte dülőre ezt a kérdést? Valóban, nem tudok erre felelni. 
Talán abban rejlik az oka, hogy a nemi perverziók egészen 
különös felügyelet alá esnek s ez átragad az elméletre s útját 
állja a tudományos méltatásnak is. Mintha senkisem feledkez- 
hetnék meg arról, hogy ezek nemcsak utálatos dolgok, hanem 
egyszersmind rettenetesek, veszélyesek is, mintha csábitóaknak 
tartanák őket s alapjábanvéve az őket élvezőkkel szemben érzett 
titkos irigységet kellene leküzdeni, úgy valahogy, amint ezt a 
hires Tannháuser-paródiában a büntető gróf bevallja: 

"A Vénusz-hegyen a becsületet eldobta s a kötelességet! 

Különös, magamfajta emberrel nem esik meg ily történet!" 

Voltaképpen azonban a perverzek inkább szerencsétlen flótások, 
akik rendkivül keményen lakolnak a nehezen elérhető kielé- 
gülésért. 

Ami a perverz cselekedetet a tárgy és cél minden idegensége 
ellenére ennyire félreismerhetetlenül nemivé teszi, az az a körül- 
mény, hogy a perverz kielégülés aktusa mégis többnyire teljes 
orgazmusban és a genitális váladékok kiüritésében végződik. Ez 
természetesen csak következménye az illető felnőtt voltának; a 
gyermeknél orgazmus és genitális kiürítés még nem igen lehet- 
séges; jelzések helyettesítik őket, amiket ugyancsak nem ismer- 
nek el feltétlenül szexuálisaknak. 

Még hozzá kell valamit fűznöm, hogy a nemi perverziók 
méltatását kiegészítsem. Legyenek ezek bármily hirhedtek, helyez- 
zék bár ezeket még oly élesen is szembe a normális nemi mű- 
velettel, a megfigyelés mégis könnyen megmutatja, hogy a nor- 
málisok nemi életében csak ritkán hiányzik ez vagy az a perverz 
vonás. Már a csók is igényt tarthat a perverz aktus elnevezésére, 
mivel a kétfajta genitále helyett két erogén szájzóna egyesítéséből 

. áll. De senkisem veti meg perverz minőségében, sőt, ellenkezőleg, 
a szinielőadásokban a nemi aktus letompított jelzéseként megen- 
gedett dolog. Azonban éppen a csók könnyen válhat teljes per- 
verzióvá, ha ugyanis oly hévvel történik, hogy közvetlenül 

genitális kiürülés és orgazmus csatlakoznak hozzá, ami nem is 
oly ritkaság. Különben tapasztalható, hogy az egyik ember 
számára a tárgy tapogatása és szemlélése a nemi élvezet elenged- 
hetetlen feltétele, a másik a nemi izgalom tetőfokán csíp vagy 
harap, hogy a szeretkező legmagasabb fokú izgalmát nem mindig 
a genitále, hanem a szerelmi tárgy más testtája váltja ki és 
sok egyéb hasonló, tetszésszerinti választékban. Nincs semmi 
értelme, hogy egyes ily vonásokkal bíró embereket a normálisok 
sorából kizárjunk s a perverzek közé soroljunk, sőt inkább, mind 
világosabban felismerhető, hogy a perverziók lényege nem a 
szexuális cél áthágásában, a genitálék pótlásában, sőt még csak 
nem is mindig a tárgy változtatásában rejlik, hanem egyedül 
abban a kizárólagosságban, amellyel ezek az eltérések bekövet- 
keznek, s amely által a szaporodást szolgáló nemi aktust félre- 
tolják. Amennyiben a perverz cselekedetek előkészítő vagy 
erősítő tartozékként a normális nemi aktus létrehozásába bele- 
szövődnek, tulajdonképpen már nem perverziók. A normális és 
perverz szexualitás közötti szakadékot az ilyfajta tények termé- 
szetesen nagyon csökkentik. Minden mesterkéltség nélkül adódik, 
hogy a normális szexualitás olyasvalamiből ered, ami előtte is 
megvolt, amikor ennek az anyagnak egyes vonásait használhatat- 
lanokként kirekeszti s a többit összefogja, hogy uj célnak, a 
szaporodás céljának rendelje alá. 

Még mielőtt a perverziók körül szerzett jártasságunkat arra 
használnók fel, hogy tisztult előfeltevésekkel ujólag elmélyedjünk 
a kisgyermekkör nemiségének tanulmányozásába, fel kell hívnom 
a figyelmüket a kettő között fennálló fontos különbségre. A 
perverz nemiség rendszerint kitünően központosított, minden 
ténykedés egy — többnyire egyetlen — cél felé tör, egy rész- 
letösztön itt felülkerekedett, ez vagy az egyedül mutatható ki, 
avagy a többit alávetette a saját céljainak. Ebben a tekintetben 
a perverz és a normális nemiség között nincs más különbség, 
mint az uralkodó részletösztönök s ezáltal a nemi célok  különb- 

sége. Itt is, ott is úgyszólván jól megszervezett zsarnokság áll 
fenn, csakhogy itt az egyik, amott a másik család ragadta magá- 
hoz az uralmat. A zsenge gyermekkor nemisége ezzel szemben 
általában híján van az ilyen központosításnak és: szervezetnek, 
az egyes részletösztönei egyenrangúak, mindegyikük a maga 
számlájára törekszik élvezetszerzésre. A központosítás hiánya, 
valamint jelenléte, természetesen jól összeegyeztethető azzal a tény- 
nyel, hogy mindkettő, a perverz akár a normális nemiség, a 
kisgyermekkoriból eredt. Vannak különben a fonák szexualitás- 
nak is esetei, amelyek sokkalta nagyobb hasonlatosságot mutat- 
nak a gyermekieshez, amennyiben számos részletösztön egymástól 
függetlenül juttatta magát érvényre, jobban mondva: folytatódott 
a céljaival együtt. Ezekben az esetekben helyesebb, ha a nemi- 
ség gyermekiességéről beszélünk, mint perverziókról. 

Igy felkészülve nekiláthatunk egy oly inditvány megvitatásá- 
nak, amely bizonyára nem marad megemlítés nélkül. Azt fogják 
nekünk mondani: miért köti magát ahhoz, hogy a gyermekkor- 
nak Ön szerint is meghatározhatatlan megnyilatkozásait, amelyek- 
ből később nemi megnyilvánulás lesz, már szexualitásnak is 
nevezze? Miért nem elégszik meg inkább az élettani leírással s 
nem akarja egyszerűen azt mondani, hogy már a csecsemőnél 
oly cselekvéseket lehet megfigyelni, mint az ujjszopást, vagy a 
váladékok visszatartását, amik arra mutatnak, hogy szervi 
élvezetre törekszik? Hiszen ezzel elkerülhette volna a legzsen- 
gébb korú gyermekre vonatkozó nemi életnek minden érzést 
sértő feltételezését, — Igenis, Uraim, semmi kivetnivalóm sincs 
a szervi élvezettel szemben; tudom, hogy a nemi egyesülés leg- 
magasabb élvezete szintén csak a genitálék működéséhez kötött 
szervi élvezet. De meg tudják-e nekem mondani, vajjon ez az 
eredetileg közömbös szervi élvezet mikor kapja meg azt a nemi 
sajátságot, amellyel a fejlődés későbbi szakaszaiban kétségenkivül 
rendelkezik? Többet tudunk a , szervi élvezet" -ről, mint a szexu- 
alitásról? Azt felelik erre, hogy a nemi sajátosság éppen akkor 

csatlakozik hozzá, amikor a genitálék szerepelni kezdének; 
a szexuális és a genitális fedi egymást. Még a perverziókkal való 
érvelést is el fogják háritani, amennyiben elém tárják, hogy a 
legtöbb perverziónál mégiscsak a genitális kéj eléréséről van szó, 
habár más módon, mint a genitálék egyesítésének útján. Valóban, 
sokkal jobb helyzetet teremtenek maguknak, ha a szexualitás 
jellemzéséből törlik a szaporodásra irányuló, a perverziók miatt 
tarthatatlan vonatkozást s helyette a genitális működést helyezik 
előtérbe. De ekkor már nem állunk távol egymástól; a genitális 
szervek egyszerűen szembekerültek a többi szervvel. De mihez 
fognak azokkal a sokoldalú tapasztalatokkal, amelyek megmutat- 
ják, hogy a genitálékat az élvezet nyerése szempontjából más 
szervek helyettesíthetik, miként a normális csóknál, miként a 
nagyvilági perverz praktikákban, miként a hisztéria tünettanában? 
Ennél a neurózisnál egészen mindennapos, hogy ingerjelenségek, 
érzések és beidegzések, még a merevedés folyamatai is, amelyek 
a genitálékon otthonosak, a test más, távoleső tájaira tolódnak 
el (pl. felfelé, a fejre és arcra való áthelyezés alkalmával). Ily- 
módon megbizonyosodva, hogy nincs semmijük, amit az Önök 
értelmében vett szexualitás jellemzéséül megtarthatnának, min- 
denesetre rá kell magukat szánniok, hogy kövessék példámat és 
a , szexuális" megjelölést a zsenge gyermekkornak a szervi élve- 
zetre törekvő tevékenykedéseire is kiterjesszék. 

Most pedig, a magam igazolására, engedjenek meg még két 
további megfontolást. Amint tudják, a zsenge gyermekkor kétes 
és meghatározhatatlan élvezeti megnyilatkozásait szexuálisaknak 
mondjuk, mert az analizis útján a tünetektől kiindulva kétség- 
telenül szexuális anyagon át jutunk el hozzájuk. Megengedem, 
hogy ezért még nem kell azoknak maguknak is szexuálisaknak 
lenniök. Nézzünk azonban egy analóg esetet. Képzeljék el, hogy 
nem állna módunkban két kétszikű növénynek, az almafának és 
a babnak, a magvukból való fejlődését megfigyelni, de mindkét 
esetben lehetséges volna fejlődésüket a tökéletesen kifejlett 

növényi individuumtól az első kétsziklevelű csiráig visszamenőleg 
követni. A két sziklevél nem látszik különbözőnek, mindkét 
esetben egészen egyforma. De fel fogom-e ezért tenni, hogy 
valóban egyformák s hogy az almafa és a bab közötti fajlagos 
különbség csak később lép fel a növényzetben? Vagy biológiailag 
helyesebb-e azt hinni, hogy ez a különbség már a csirában meg- 
volt, ámbár a sziklevelek velem semmilyen különbséget sem 
érzékeltetnek. Ugyanezt tesszük azonban akkor, ha a csecsemő 
ténykedéseinél fellépő élvezetet szexuálisnak nevezzük. Vajjon 
kivétel nélkül minden szervi élvezet szexuálisnak nevezhető-e, 
vagy nincs-e a szexuális mellett másfajta élvezet is, amely nem 
érdemli meg ezt a nevet, azt nem vitathatom itt. Túlságosan 
keveset tudok a szervi élvezetről és annak feltételeiről s az 
analizisnek visszafelé haladó sajátságára való tekintettel egyál- 
talában nem csodálkozhatom, ha a végső ponton jelenleg meg- 
határozhatatlan tényezőhöz jutok. 

És még egyet! Egészbenvéve nagyon kevés alátámasztást nyertek 
ahhoz, amit a gyermek nemi tisztaságára vonatkozólag állitani 
akarnak, még akkor is, ha meg tudnak győzni, hogy a. csecsemő 
ténykedéseit inkább nem szexuálisaknak kell minősíteni. Mert 
már a harmadik évtől kezdődőleg a gyermek nemi élete nem 
hagy semmi kétséget; ebben az időben már jelentkezni kezde- 
nek a genitáliák, talán rendszeresen bekövetkezik a zsenge 
gyermekkori. maszturbációnak, tehát a genitális kielégülésnek 
egy időszaka. A nemi élet lelki és társadalmi megnyilatkozásait 
nem keressük immár hiába; tárgyválasztást, egyes személyek 
gyöngéd előnyben részesítését, sőt a két nem egyike mellett 
való döntést, féltékenységet, pártatlan megfigyelések, függetlenül 
a pszichoanalizistől és ennek előtte megállapítottak, s bármely 
megfigyelő, hacsak látni akarja, megerősítheti mindezt. Azt 
vetik ezzel szembe, hogy a gyöngédség korai felébredésében 
nem is kételkedtek, csak abban, hogy ez a gyöngédség , nemi" 
jellegű. Ennek az elrejtését a gyermekek három és nyolc év 

között persze már megtanulták, de ha eléggé figyelmesek, ennek 
a gyöngédségnek az ,érzéki" céljairól mindenesetre elegendő 
bizonyítékot tudnak majd összehordani, s ami még azután 
hiányzik, az az analitikus kutatásokból fáradság nélkül, bőségesen 
adódik. Ennek az élettartamnak a nemi céljai bensőleg össze- 
függnek a velük egyidejű nemi kutatással, amiből egynéhány 
próbát Önök elé tártam. Ezen célok némelyikének perverz jellege 
természetesen a gyermek szervezeti éretlenségétől függ; a gyermek 
ugyanis még nem fedezte fel a közösülési aktus értelmét. 

Körülbelül a hatodik—nyolcadik évtől kezdve a nemi fejlő- 
désben pangás vagy visszaesés vehető észre, amely a kulturá- 
lisan legkedvezőbb esetekben lappangási időnek nevezhető el. 
A lappangási idő ki is eshet, nem szükséges, hogy az egész 
vonalon megakassza a nemi tevékenykedést és a nemi érdeklődést. 
A. lappangási idő beköszöntése előtti legtöbb élmény és lelki 
megmozdulás aztán a kisgyermekkori amnéziának: esik áldozatul, 
annak a már ismertetett elfelejtésnek, amely legzsengébb ifjú- 
ságunkat beburkolja s tőlünk elidegeniti. Minden pszichoana- 
lizisben beáll annak a feladatnak a szüksége, hogy ezt az 
elfelejtett időszakot az emlékezetbe visszaidézzük; nem hárithatják 
el azt a sejtésüket, hogy a nemi életnek ebben bennefoglalt 
kezdetei adták meg ennek az elfelejtésnek a motivumát; hogy 
tehát ez az elfelejtés az elfojtás eredménye. 

A. gyermek nemi élete a harmadik évtől kezdve sokban meg- 
egyező a felnőttével; az utóbbitól, amint már tudjuk, a genitálék 
fennhatósága alatt álló szilárd megszervezettség hiányában, a 
perverzió elkerülhetetlen jeleiben s természetesen az egész törekvés 
sokkal csekélyebb hatóerejében különbözik. De a nemi, vagy 
ahogyan mi mondani akarjuk, a libidófejlődésnek az elméletre 
nézve legérdekesebb szakaszai ezen időpont mögött vannak. Ez 
a fejlődés oly gyorsan zajlik le, hogy a közvetlen megfigyelésnek 
valószinűleg sohasem sikerült volna elillanó képeit megragadni. 
Csak a neurózisok pszichoanalitikus átvizsgálása tette lehetővé, 

hogy a libidófejlődésnek még korábbi szakaszait ki lehessen 
találni. Ezek bizonyára nem egyebek konstrukcióknál, de ha 
pszichoanalitikus gyakorlatot folytatnak, azt fogják találni, hogy 
ezek szükséges és hasznos elgondolások. Miképpen történhetik 
meg, hogy a kórtan olyan jelenségeket árulhat el, amelyeket 
a normális tárgyon nem vehetünk észre, azt nemsokára meg 
fogják érteni. 

Most tehát felelhetünk arra, miként alakul a gyermek nemi 
élete, még mielőtt kialakult volna a genitálék fennhatósága, 
mely a kisgyermekkorban a lappangási idő előtt kezd kibonta- 
kozni s a serdüléstől kezdve megszervezettségében állandósul. 
Ebben az ősi időben a laza szervezet egy neme áll fenn, amelyet 
praegenitálisnak fogunk nevezni. Ennek az időszaknak az 
előterében azonban nem a genitális, hanem a szadisztikus 
és az anális részletösztönök állnak. A férfias-nőies ellen- 
téte itt még nem jut szerephez, helyét az aktiv és passziv 
ellentéte foglalja el, amelyet a nemi kétsarkúság előfutárának 
lehet tekinteni, amellyel később is összeolvad. Ami ennek a 
szakasznak a tevékenykedéseiben, ha a genitális időszak néző- 
pontjából vesszük szemügyre, férfiasnak látszik, az a felülkere- 
kedési ösztön kifejezésének bizonyul, amely könnyen átcsap a 
kegyetlenbe. Passziv célú törekvések a végbélnyilásnak ebben az 
időben nagyon jelentős erogén zónájához csatlakoznak. A nézelődés 
és tudás ösztöne nagy erővel jelentkezik; a genitále a nemi 
életben tulajdonképpen pusztán a vizelet kiválasztásának szerve- 
ként vesz részt. Ezen időszak részletösztönei nincsenek tárgy 
híjával, ezek a tárgyak azonban nem esnek egybe szükségszerűen 
egy tárgyban. A szadisztikus-anális megszerveződés a következő 
lépés a genitále fennhatóságának időszaka felé. Behatóbb tanul- 
mányozás bebizonyítja, hogy a későbbi végleges kialakulásban 
mennyi marad meg ebből a szezvezettségből, s hogy mily módon 
kénytelenek ennek a részletösztönei az uj genitális szerveződésbe 
beállani. A libidófejlődés szadisztikus-anális szaka mögött még 

egy koraibb, még kezdetlegesebb megszerveződési fokra nyiló 
kilátást nyerünk, amelyen az erogén szájzónáé a főszerep. 
Kitalálhatják, hogy az ujjszopás nemi ténykedése idetartozik, s 
csodálkozhatnak a régi egyiptomiak felismerésén, akiknek művé- 
szete a gyermeket, az isteni Horust is, szájába dugott ujjal jellemzi. 
Abraham csak nemrégiben közölt egyetsmást arról, hogy ez 
a primitiv orális időszak a későbbi évek nemi életében mily 
nyomokat hagy vissza. 

Uraim! Hiszen sejthetem, hogy utolsó közléseim a nemi szervező- 
désről inkább megterhelést, mintsem okulást hoztak. Talán ismét 
túlságosan messzire is mentem a részletekben. De legyenek 
türelemmel; amit itt hallottak, az későbbi felhasználása által 
értékesebbé válik majd számukra. Most őrizzék meg azt a benyo- 


másukat, hogy a nemi élet — a mi kifejezésünkkel: a libidó- 

önmagához hasonlatosan, hanem egymásra következő időszakok 
során halad át, amelyek elütnek egymástól, hogy tehát egy 
többször megismétlődő fejlődés eredménye, mint a hernyó fejlő- 
dése a lepkéig. A fejlődés fordulópontja minden nemi részlet- 
ösztön alárendelése a genitálék fennhatóságának s ezzel a szexuáli- 
tás alárendelése a szaporodási műveletnek. Ami előbb van, az 
ugyszólván zilált nemi élet, az egyes, a szervi élvezetre törekvő 
részletösztönök önálló tevékenykedése. Ezt az anarchiát mérsé- 
keli a , praegenitális" megszerveződésekre való hajlandóság, elsőb- 
ben a szadisztikus-anális, mögötte az orális, talán legkezdet- 
legesebb időszak. Ehhez járulnak azok a különböző, még kevéssé 
ismert folyamatok, amelyek az egyik szerveződési fokot a későbbire 
s egy fokkal magasabbra vezetik át. Milyen jelentősége van a neuró- 
zisok "megértéséhez annak, hogy a libidó ily hosszú és erős 
nyomokat visszahagyó fejlődési útat tesz meg, azt egy következő 
alkalommal fogjuk hallani. 

Ma még ennek a fejlődésnek egy másik oldalát fogjuk figye- 
lemre méltatni, tudniillik a nemi részletösztönöknek a tárgyhoz 

való viszonyát. Azaz, inkább futólag áttekintjük ezt a fejlődést, 
hogy egy eléggé késői eredményénél hosszasabban időzzünk. Tehát 
a nemi ösztön összetevői közül egyeseknek eredetileg van tárgyuk, 
ehhez ragaszkodnak, így a leteperési ösztön (szadizmus), a nézelő- 
dési- és a tudási-ösztön. Mások, amelyek határozottabban tapadnak 
bizonyos erogén testzónákhoz, csak kezdetben rendelkeznek tárggyal, 
amig még hozzásimulnak a nem-szexuális művelethez, s feladják 
azt, mihelyt ettől megszabadultak. Igy a nemi ösztön orális 
összetevőjének első tárgya az anyai emlő, amely a csecsemő 
táplálékszükségletét kielégíti. A ujjszopás aktusában a szopás 
alatt szintén kielégült erótikus összetevő szabaddá válik, feladja 
az idegen tárgyat s a saját testének egy részével pótolja azt. 
Az orális ösztön autoerótikussá válik, amilyen az anális 
és a többi erogén zóna kezdettől fogva. A további fejlődés, 
röviden kifejezve, két célt tűz ki: először az autoerótizmus 
elhagyását, a saját testen választott tárgynak ismét idegen tárgyra 
való felcserélését, másodszor pedig: az egyes ösztönök különböző 
tárgyainak egyesítését, egyetlen tárggyal való helyettesítését. Ez 
természetesen csak akkor sikerülhet, ha ez az egy tárgy ismét 
egy egész, a tulajdon testhez hasonló test. Ez nem is mehet 
végbe anélkül, hogy az autoerótikus ösztönrezdülések bizonyos 
hányada használhatatlanként vissza ne maradna. 

A. tárgylelés folyamatai eléggé bonyolultak, mindeddig nem 
is ábrázolták őket áttekinthetően. Célunk érdekében hangsulyoz- 
zuk, hogy akkor, amidőn a folyamat a lappangási idő előtti 
gyermekévekben bizonyos fokban lezárult, a fellelt tárgy jófor- 
mán azonosnak bizonyul az orális élvezeti ösztön első, hozzá- 
idomulással elért tárgyával. Ez a tárgy, ha nem is az anyamell, 
de legalább is az anya. Az anya az első szerelmi tárgy. 
Szerelemről beszélünk ugyanis, ha a nemi törekvések lelki 
oldalát toljuk az előtérbe s az alapul szolgáló testi vagy ,érzéki" 
ösztönkövetelményeket visszaszorítjuk-vagy egy pillanatra el akar- 
juk felejteni. Abban az időben, amelyben az anya szerelmi 

tárggyá lesz, a gyermek már megkezdte az elfojtás lelki mun- 
káját, ami elvonja tudása elől nemi céljai egy részének ismeretét. 
Az anyának eme szerelmi tárggyá való választásához csatlakozik 
mármost minden, ami az ,Ödipusz-komplexum" nevén a 
neurózisok pszichoanalitikus felderítésében oly nagy jelentőséghez 
jutott s talán nem kis szerepe van a pszichoanalizissel szemben 
mutatkozó ellentállásban. 

Hallgassanak meg egy kis esetet, ami a háború folyamán 
történt meg: A pszichoanalizis egy derék hive orvosi minőség- 
ben a német fronton szolgál valahol Lengyelországban s a kar- 
társak figyelmét azzal vonja magára, hogy alkalomadtán képes 
egy beteget váratlan módon befolyásolni. Kérdezősködésre bevallja, 
hogy a pszichoanalizis eszközeivel dolgozik, s rá kell magát 
szánnia, hogy orvostársaival közölje ebbeli tudását. Mármost 
esténként összegyűlnek a hadtest orvosai, kartársak és feljebb- 
valók, hogy a lélekelemzés titkos tanitásait meghallgassák. Ez 
egy darabig rendben megy, miután azonban hallgatóinak az 
Ödipusz-komplexumról beszélt, feláll az egyik feljebbvalója s 
kijelenti, hogy ezt ő nem hiszi és gazság az előadótól, hogy 
nekik, tisztességes, hazájukért küzdő embereknek és családatyák- 
nak ily dolgokat mesél, s hogy megtiltja az előadások folytatását. 
Ezzel vége is szakadt az előadásoknak. Az analitikus áthelyeztette 
magát a front más részére. Én azonban azt hiszem, rosszul állunk, 
ha a német győzelemnek a tudomány ily , szervezetére" van 
szüksége, s a német tudomány ezt a szervezetet aligha bírja 
majd el Jól. 

Immár feszült érdeklődéssel szeretnék megtudni, mit tartal- 
maz hát ez a borzasztó Ödipusz-komplexum. A név megmondja. 
Mindnyájan ismerik a görög regét Ödipusz királyról, akit 
a végzet arra szemel ki, hogy atyját megölje s anyját vegye 
feleségül; aki mindent megtesz, hogy a jóslatot elkerülje s aki 
aztán megvakítással bünteti magát, miután értesül, hogy a kettős 
bűnt tudtánkivül mégis elkövette. Remélem, annak a tragédiá- 

nak megrázó hatását, amelyben Szofoklesz ezt a tárgyat 
dolgozza fel, sokan Önök közül személyesen is átélték. Az attikai 
költő műve azt ábrázolja, hogy Ödipusz rég elkövetett tettét a 
mesterien elodázott s egyre uj jelek által felszított vizsgálat 
miként leplezi le lépésről-lépésre ; ebből a szempontból némi 
hasonlatossága van a pszichoanalizis menetével. A párbeszéd folya- 
mán adódik, hogy Jokaszte, az elvakult anya-hitves, ellene- 
szegül a vizsgálat folytatásának. Arra hivatkozik, hogy sok ember- 
nek megadatott álmában az anyjával való érintkezés, de az 
álmokra nem szabad sokat adni. Mi nem vesszük semmibe az 
álmokat, legkevésbé a tipikus álmokat, tehát olyanokat, amelyeket 
sok ember megálmodik, s nem kételkedünk abban, hogy az az 
álom, amelyet Jokaszte felemlít, a monda megütköztető és 
ijesztő tartalmával szorosan összefügg. 

Csodálatos, hogy Szofoklesz tragédiája nem vált ki a hall- 
gatóságból inkább felháborodott elutasítást, hasonló és sokkal 
jogosultabb visszahatást, mint egyszerű katonaorvosunknál. Hiszen 
ez a tragédia alapjábanvéve erkölcstelen darab, felfüggeszti az 
ember erkölcsi felelősségét, isteni hatalmakat állít oda a bűn 
rendezőiként, s az ember erkölcsi érzéseinek, amelyek védekeznek 
a bűn ellen, a tehetetlenségét mutatja be. Könnyen azt hihet- 
nők, hogy a monda anyaga az istenek és a végzet vádolását 
célozza, s a kiváló, az istenekkel meghasonlott Euripidesz 
kezében valószinűleg ilyen vádirattá is vált volna. A hivő 
Szofoklesznél azonban szó sincs ilyen felhasználásról; jám- 
bor leleményesség, amely szerint a legfőbb erkölcs az, hogy az 
istenek akaratának akkor is alávetjük magunkat, ha az bűnöset 
rendelne el, átsegít ezen a nehézségen. Nem találom, hogy ez a 
morál a darab erősségei közé tartozik, de a hatás szempontjából 
ez mellékes. A hallgató nem erre reagál, hanem a monda titkos 
értelmére és tartalmára. Ugy reagál, mintha önanalizise által 
felismerte volna magában az Ödipusz-komplexumot, s az isteni 
akaratot, valamint az orákulumot saját tudattalanjának felmagasz- 

taló álcája gyanánt leplezte volna le. Mintha vissza kellene 
emlékeznie ama vágyaira, hogy az atyját eltávolítsa s helyébe 
az anyját vegye magához hitvesül, s ezek miatt el kellene 
szörnyűlködnie. A költő szavát is úgy érti, mintha azt mondaná 
neki: hiába küzködsz a felelőségeddel s hiába bizonygatod, 
hogy mit tettél e bűnös szándékok leküzdésére. Mégis vétkes 
vagy, mert nem tudtad ezeket megsemmisíteni; tudattalanul még 
élnek benned. És ebben van lélektani igazság. Még akkor is, 
ha az ember gonosz megmozdulásait a tudattalanba fojtotta s 
aztán azzal szeretné vigasztalni magát, hogy nem felelős értük, 
rákényszerül, hogy ezt a felelősséget előtte ismeretlen megokolású 
büntudatként érezze. 

Egészen kétségtelen, hogy az Ödipusz-komplexumban a bűn- 
tudat egyik legfontosabb forrását ismerhetjük fel, amely az ide- 
geseket oly sokszor gyötri. De még többet is; az emberi vallás 
és erkölcs eredeteiről szóló tanulmányomban, amelyet 1913-ban 
, Totem és tabu" cím alatt nyilvánosságra hoztam, az a sejtés 
ébredezett bennem, hogy talán az emberiség, a maga egészében, 
bűntudatát, a vallásnak és az erkölcsnek ezt a végső forrását, 
történelmének kezdetén az Ödipusz-komplexum révén szerezte 
meg. Szivesen mondanék erről többet, de jobb, ha félbehagyom. 
Nehéz ettől a tárgytól eltérni, ha belefogtunk egyszer, s vissza 
kell térnünk az egyéni lélektanhoz. 

Mit lehet tehát a gyermek közvetlen megfigyelése által a tárgy- 
választás idején, a lappangási idő előtt, az Ödipusz-komplexum- 
ból észrevenni? Nos, könnyen látható, hogy a kis emberke az. 
anyját kizárólag magáénak szeretné tudni, az atyja jelenlétét 
zavarónak érzi, kedvetlenné lesz, ha az utóbbi gyengédségeket. 
enged meg magának az anya iránt, megelégedését fejezi ki, ha 
az atyja elutazott vagy távol van. Gyakran szavakban közvetlen 
kifejezést ad érzelmeinek, megigéri az anyjának, hogy feleségül 
fogja venni. Azt lehetne hinni, hogy ez Ödipusz tetteihez mérten 
édeskevés; ám valóban elégséges ez s a csirájában ugyanaz. Ezt. 

a megfigyelést gyakran . ellensúlyozza az a körülmény, hogy 
ugyanaz a gyermek egyidejűleg más alkalommal nagy gyengéd- 
séget tanusít az atyjával szemben; de ily ellentétes — vagy helye- 
sebben: kétértékű, ambivalens, — érzelmi beállitottságok, amik 
a felnőttben meghasonláshoz vezetnének, a gyermekben hosszú 
ideig egészen jól megférnek egymással, aminthogy később a 
tudattalanban állandóan egymás mellétt foglalnak helyet. Azt is 
felhozhatják ellenvetésül, hogy a kisfiú viselkedése önző motivu- 
mokból fakad s nem jogosít fel erótikus komplexum feltevésére. 
Az anya a gyermek minden szükségletéről gondoskodik s ezért 
a gyermeknek érdeke, hogy anyja ne törődjék más emberrel. 
Ez is igaz, de csakhamar világossá válik, hogy ebben a helyzet- 
ben, hasonlóan más helyzetekhez, az önző érdek csak a támasz- 
tékot szolgáltatja, amelybe az erótikus törekvés belekapcsolódik. 
Ha a kisfiú a legleplezetlenebb nemi kiváncsiságot mutatja az 
anyja iránt, ha azt kivánja, hogy vele aludhasson, ha öltöz- 
ködésénél közelébe furakodik vagy éppen hóditó kisérletekbe fog, 
miként erről az anyja oly gyakran meggyőződhet s nevetve 
beszámolhat, akkor az anyjához való kötöttségnek erótikus termé- 
szete mégiscsak minden kétségen felül biztosított. Arról sem 
szabad megfeledkezni, hogy az anya kislányával szemben is ugyan- 
oly gondoskodást fejt ki, anélkül, hogy ugyanazt a hatást 
érné el, s hogy az atya elég gyakran versenyez az anyával a fiú 
magáhozhóditásáért, anélkül, hogy sikerülne neki az anyáéval 
egyenrangú jelentőséget kivívnia. Röviden, hogy a nemi jellegű 
előnyben- részesítés körülményét semmilyen birálat sem képes az 
adott helyzetből kirekeszteni. Az önző érdek szempontjából 
csak oktalanság lenne a kisfiú részéről, ha nem tűrne 
meg a szolgálatában inkább két személyt, mint csupán egyet 
közülük. 

Amint észrevehetik, csak a fiúnak az atyjához és anyjához 
való viszonyát írtam le. A kisleány számára kellő változtatásokkal 
egészen hasonlóan alakul ez a viszony. Az atyjához való gyöngéd 

ragaszkodás, az a kivánalom, hogy az anyját fölösleges személy- 
ként kiküszöbölje s helyét elfoglalja, a már a későbbi nőiesség 
eszközeivel dolgozó kacérság éppen a kisleánynál oly bájos képet 
ad, amely elfeledteti velünk a dolognak e gyermekies helyzet 
mögött fennálló komoly oldalát s esetleges sulyos következ- 
ményeit. Ne felejtsük el ehhez hozzátoldani, hogy gyakran 
maguktól a szülőktől indul ki a döntő behatás a gyermek 
ödipuszi beállításának a felkeltésére, amennyiben ők maguk 
engednek a nemi vonzódásnak s ott, ahol több gyermek van, 
az atya határozottabban a kisleányát, az anya a fiát részesíti 
nagyobb gyöngédségben. A gyermek Ödipusz-komplexumának 
spontán természetét azonban komolyan még ez a körülmény 
sem ingatja meg. Az Ödipusz-komplexum család-komplexummá 
bővül, ha még egy gyermek kerül melléje. Ez a komplexum, az 
önző megkárosodottságon való ujabb megtámaszkodás segítségével, 
motiválja most azt, hogy ezeket a gyermek ellenségesen fogadja s 
vágyaiban habozás nélkül elteszi útjából. A gyermekek ezeknek a 
gyűlöletérzelmeknek rendszerint még sokkal inkább adnak 
szavakban kifejezést, mint a szülő-komplexumból eredőknek. 
Ha ily vágy teljesedésbe megy s a halál a nem kivánatos gyara- 
podást rövid időn belűl ismét eltünteti, akkor későbbi analizis 
alapján megtudhatjuk, hogy ez a haláleset mily fontos élmény 
volt a gyermek számára, ha nem is szükséges, hogy ez emléke- 
zetében megtapadjon. A kis testvérke születése által a második 
helyre szorított, az első időben az anyjától jóformán elszigetelt 
gyermek csak nehezen felejti el ezt a mellőztetést; oly érzelmek 
jelentkeznek benne s lesznek gyakran állandó elidegenedés alap- 
jává, amelyeket felnőttnél sulyos elkeseredés nevén jelölnénk. 
Hogy a nemi kutatás, minden következményével együtt, a gyer- 
meknek többnyire ehhez az élettapasztalatához füződik, azt már 
emlitettük. Ezeknek a testvéreknek a felnövekedésével a bozzájuk 
való beállítás igen jelentős változásokon megy át. A fiú a nővérét 
szerelmi tárgyul veheti a hűtlenné vált anya pótlásaként; több 

fiútestvér között, akik egy hugukért versengnek, már a gyermek- 
szobában a későbbi élet számára fontos helyzetei adódnak az 
ellenséges vetélkedésnek. A. kisleány a bátyjában pótlást talál az 
atyja helyébe, aki immár nem foglalkozik vele oly gyöngédséggel, 
mint az első években, vagy hugát pótlásul veszi a gyermekért, 
akit hiába kivánt az atyjától. 

Ilyesmit és sokkal több hasonló természetű tényt mutat a 
gyermekek közvetlen megfigyelése s a tisztán megtartott, az anali- 
zistől befolyásolatlan visszaemlékezésük a gyermekkorukra. Ebből, 
többek között, azt a következtetést fogják levonni, hogy a gyer- 
mek helyzete a gyermekek sorában későbbi életére nézve rend- 
kivül fontos körülmény, amelynek minden életleirásban helyet 
kellene foglalnia. De, ami még fontosabb, e könnyen meg- 
szerezhető felvilágosítások láttára, aligha fognak mosoly nélkül 
gondolni a vérfertőzéses tilalom magyarázatáúl szánt tudományos 
nyilatkozatokra. Mi mindent nem találtak itt ki! A nemi von- 
zalmat a gyermekkorban kezdődő együttélés állítólag elterelte 
ugyanannak a családnak másnemű tagjaitól, vagy a beltenyésztés 
elkerülésére irányuló élettani törekvés a veleszületett vérfertőzés- 
iszonyban találná meg lelki képviselőjét! Emellett aztán még 
egészen megfeledkeznek arról, hogy nem lenne szükség a törvény 
és erkölcs ilyen kérlelhetetlen tilalmára, ha volna valamelyes 
megbízható természetes korlátja az incesztus-kisértésnek. Az ellen- 
kezőjében rejlik az igazság! Az ember első tárgyválasztása rend- 
szerint vérfertőzéses, a férfinál az anyjára, nővérére irányul, s a 
legélesebb tilalmakra van szükség ahhoz, hogy ezt a továbbra 
is ható gyermekies hajlamot a valóságtól távoltartsuk. A még 
ma is élő primitiv, vad népeknél a vérfertőzéses tilalmak még 
sokkal szigorubbak, mint nálunk, s a közelmultban Th. Reik 
kitünő munkájában kimutatta, hogy a vadnépek serdüléskori 
szertartásainak, amelyek ujjászületést jelképeznek, az az értelmük, 
hogy a fiúknak az anyjukhoz való vérfertőzéses megkötöttségét 
megszüntessék s az atyjukkal való kiengesztelődésüket helyreállítsák. 

A mitológia megtanítja Önöket, hogy az emberektől állitólag 
annyira megvetett vérfertőzéssel habozás nélkül felruházzák az 
isteneket, s az ókor történetéből értesülhetnek, hogy az incesz- 
tusos testvérházasság az uralkodó részére megszentelt előírás volt 
(a régi fáraóknál, Peru inkáinál). Így tehát egy a köznéptől 
megvont előjogról van szó. 

Az anyai vérfertőzés az egyik bűne Ödipusznak, a másik az 
apagyilkosság. Mellékesen, ez egyszersmind az a két nagy bűn, 
amit áz emberek első szociális-vallásos intézménye, a totemizmus, 
üldöz. Forduljunk mármost a gyermek közvetlen megfigyelésétől 
a neurótikussá vált felnőtt analitikus vizsgálata felé. Mit nyujt 
az analizis az Ödipusz-komplexum további ismeretéhez? Nos, ez 
röviden megadható. Olyannak mutatja, mint amilyennek a monda 
elbeszéli; jelzi, hogy minden ilyen ideges maga is Ödipusz volt, 
vagy, ami ugyanarra vezet, erre a komplexumra való visszahatás- 
ként Hamletté vált. Az Ödipusz-komplexum analitikus képe 
természetesen a gyermekies vázlat felnagyítása és eldurvítása. Az 
apa elleni gyűlölet, az ellene irányuló halálkivánságok, nincsenek 
immár csupán félénken jelezve, az anya iránt való gyöngédség 
bevallja a célját, hogy asszonyának szeretné. Szabad-e 
ezeket a rikító s végletre hajló érzelmi rezdüléseket valóban 
azoknak a zsenge gyermekéveknek tulajdonítani, vagy talán az 
analizis téveszt meg bennünket egy uj tényező belevegyítése 
által? Nem nehéz ily tényező fellelése. Valahányszor az ember 
a multról számol be, s ha történetíró is az illető, tekintetbe 
kell vennünk azt, amit szándék nélkül a jelenből vagy a közbe- 
eső időkből a multba visszahelyez, úgyhogy ennek a képét 
meghamisítja. Sőt, az ideges esetében még kérdéses is, vajjon 
ez a visszahelyezés tökéletesen szándék nélkül következett-e be; 
erre vonatkozó motivumokkal később meg fogunk ismerkedni s 
a régmultba , visszavetitő" képzelődés tényével általában számot 
kell majd vetnünk. Könnyen felfedezzük azt is, hogy az atya 
ellen érzett gyűlöletet számos oly inditóok fokozza, amely későbbi 

időkből és viszonyokból származik, s azt, hogy az anyára irányuló 
nemi vágyak oly formákba öntődtek, amelyek a gyermek számára 
még mindenesetre idegenek voltak. De hiábavaló fáradság lenne, 
ha az Ödipusz-komplexum egészét visszavetitő képzelődéssel akar- 
nók magyarázni s későbbi időkre próbálnók vonatkoztatni. A 
gyermekies mag s több-kevesebb a lényegtelenebbjéből is fenn- 
marad, mint ezt a gyermek közvetlen megfigyelése igazolja. 

Az a klinikai tény, amely az Ödipusz-komplexum analitikusan 
megállapított formája mögött feltünik, mármost a legnagyobb 
gyakorlati jelentőségű. Megtudjuk, hogy a serdülés ideje alatt, 
amikor a nemi ösztön először lép fel követelőleg teljes erejével, 
a régi családi és vérfertőzéses tárgyak ismét előtérbe nyomulnak 
s ujból libidinózus megszállásban részesülnek. A gyermekies 
tárgyválasztás csak gyenge, ámde a serdüléskori tárgyválasztásnak 
iránytadó előjátéka volt. Itt nagyon erős érzelmi folyamatok 
zajlanak le az Ödipusz-komplexum irányában vagy reá való 
visszahatásképpen, ezeknek azonban, mivel előfeltételeik elvisél- 
hetetlenekké váltak, nagyrészt távol kell maradniok a tudattól. 
Ettől az időtől kezdve az emberi egyén arra kényszerül, hogy a 
szülőktől való elválás nehéz munkájának szentelje magát, csak 
ennek elintézésével szünhet meg gyermek lenni, hogy a társa- 
dalmi közösség tagjává lehessen. A feladat a fiú szempontjából 
az, hogy libidinózus vágyait az anyjáról leoldja s így reális idegen 
szerelmi tárgy választására fordíthassa és az atyjával kibékülhessen, 
ha ellenzéki állásponton maradt vele szemben, vagy hogy az 
atyja nyomása alól felszabadulhasson, ha a gyermekies lázadozás 
elleni visszahatásképpen irányában alázatosságba esett, Ezek a 
feladatok mindenki számára adódnak ; figyelemreméltó az a körül- 
mény, hogy teljesítésük eszményi módon, vagyis mind lélek- 
tanilag, mind társadalmi szempontból, hibátlanul mily ritkán 
sikerül. Az idegeseknek azonban egyáltalában nem sikerül ez a 
feloldás, a fiú egész életén keresztül az atyja tekintélye alatt 
görnyed s képtelen, hogy libidóját idegen nemi tárgyra vigye 

át. Ugyanez lehet a viszony megváltoztatásával a leány sorsa is. 
Ebben az értelemben joggal tartjuk az Ödipusz-komplexumot a 
neurózisok magvának. 1 

Sejtik, Uraim, milyen könnyedén rázom le magamról a gya- 
korlatilag és elméletileg egyaránt jelentős körülmények nagy 
sorát, amelyek az Ödipusz-komplexummal összefüggnek. Mellőzöm 
a változatait és lehető megfordításait is. Távolabbi vonatkozásaiból 
még arra akarok rámutatni, hogy a költői alkotás számára meg- 
határozó erejűnek bizonyult. Otto Rank egy érdemes könyvében 
megmutatta, hogy minden idők drámairói anyagukat főleg az 
Ödipusz- és az incesztus-komplexumból, ennek változataiból és 
elburkolásaiból merítették. Azt se hagyjuk felemlitetlenül, hogy 
az Ödipusz-komplexum mindkét bűnöző vágyát már jóval a 
pszichoanalízis ideje előtt felismerték a gátnélküli ösztönélet valódi 
képviselőiként. Az enciklopédista Diderot művei között egy 
híres párbeszédet találnak: , Le neveu de Rameau", amelyet nem 
kisebb ember, mint Goethe dolgozott fel. Ott olvashatják ezt 
a különös mondatot: Sz le petit sauvage était abandonné a lui- 
méme, gyil conserva toute son imbecillité et gulil réunit au peu 
de raison de Penfant au berceau la violence des passions de Vhomme 
de trente ans, il tordrait le cou a son pere et coucherait avec 
sa mére. ! 

Ámde, egy másvalamit nem hagyhatok figyelmen kivül. 
Ödipusz anya-hitvese nem hiába emlékeztetett bennünket az 
álomra. Emlékeznek még álomelemzéseink eredményére, amely 
szerint az álomalakitó vágyak oly gyakran perverz, vérfertőzéses 
természetűek vagy pedig a közeli és szeretett hozzátartozókkal 
szemben nem gyanított ellenségeskedést hoznak felszinre? Akkori- 
ban felderítetlenül hagytuk, honnan erednek ezek a gonosz 
indulatok. Most önmaguk megadhatják a választ. Ezek a korai 
gyermekies, a tudatos élet számára régen felhagyott libidómeg- 
kötöttségek és tárgymegszállások, amelyek éjente még meglévők- 
nek s bizonyos mértékben működésre képeseknek bizonyulnak. 


22t 

Minthogy azonban minden embernek vannak ily perverz, vér- 
fertőzéses és vakul halált kivánó álmai, nemcsak az idegeseknek, 
ebből azt a következtetést vonhatjuk le, hogy a ma normálisok 
fejlődési útjukat szintén a perverziókon és az Ödipusz-komplexum 
tárgymegszállásain keresztül tették meg, hogy ez az út a rendes 
fejlődés útja, hogy az idegesek csak megnagyítva s durvábban 
mutatják azt, amit az álomelemzés az egészségesnél is elárul. 
És ez az egyik inditó oka annak, amiért az ideges tünetek 
tanulmányozása elé az álmokét helyeztük. 


HUSZONKETTEDIK ELŐAD AS 


A FEJLŐDÉS ÉS A VISSZAESÉS (REGRESSZIÓ) 
SZEMPONTJAI — KÓROKTAN 


HT" és Uraim! Hallottuk, hogy a libidóműködés széles- 
körű fejlődésen megy át, míg a normálisnak nevezhető 
módon a szaporodás szolgálatába nem léphet. Most azt szeretném 
kifejteni, milyen jelentősége van ennek a ténynek a neurózisok 
okozásában. 

Azt hiszem, egybevág az általános kórtan tanitásaival az a 
feltevésünk, hogy ilyen fejlődésmenet kétféle veszéllyel jár, először 
a gátlás, másodszor pedig a visszaesés (regresszió) veszé- 
lyével. Másszóval, az élettani folyamatoknak változatokra való 
hajlamossága mellett, be kell következnie annak, hogy a fejlődés 
nem minden előkészítő szakaszon jut át egyformán jól s nem 
minden ilyen szakaszt győz le maradéktalanul; a működés bizonyos 
hányada állandóan visszamarad azon a korai fokon és a fejlődés 
teljes képébe belevegyül a fejlődésbeli gátlás bizonyos mértéke. 

Keressünk ezekhez a folyamatokhoz más területeken párhuza- 
mokat. Ha egy egész nép elhagyja a lakóhelyét és ujat kutat 
fel, miként ez az emberiség történelmének régebbi korszakaiban 
gyakran megesett, akkor az uj helyén bizonyára nem érkezett 
meg teljes számban. Egyéb veszteségeken kivül rendszeresen meg 

kellett történnie, hogy a vándorlók kis csoportjai vagy kötelékei 
útközben megállapodtak s ezeken az állomásokon letelepedtek, 
míg a főtömeg továbbvonult. Vagy, hogy közelebbeső hason- 
latokat keressünk, jól tudják, hogy a legmagasabbrendű emlős- 
állatoknál a hím csiramirigyek, amelyek eredetileg mélyen bent 
a hasüregben fészkeltek, a méhen belüli élet bizonyos idejében 
vándorútra kelnek, amely által jóformán közvetlenül a medence- 
vég bőre alá kerülnek. Ennek a vándorlásnak a következ- 
ményeként a hím állatok egy részénél azt találhatjuk, hogy a 
páros szerv egyike visszamaradt a medenceüregben, vagy pedig 
az úgynevezett lágyékcsatornában, amelyen vándorlása közben 
mindkettőnek át kellett haladnia, állandóan elhelyezkedett, 
vagy legalábbis, hogy ez a csatorna nyitva maradt, holott nor- 
málisan a csiramirigyek helyzetváltoztatásának befejezése után be 
kellene zárulnia. Amikor fiatal orvostanhallgató koromban Brücke 
vezetése mellett első tudományos munkámat végeztem, a hátulsó 
ideg-gyököknek egy kis, még nagyon archaikus, hal hátgerincében 
való eredetével foglalkoztam. Azt találtam, hogy ezeknek a 
gyököknek az idegfonalai a szürke állomány hátsó szarvának 
nagy sejtjeiből erednek, ami más gerincvelővel bíró állatokra 
már nem áll. Nemsokára azonban azt is felfedeztem, hogy ilyen 
idegsejtek a szürke állományon kivül a hátsó gyök úgynevezett 
spinális ducáig az egész vonal mentén fellelhetők, amiből azt a 
következtetést vontam le, hogy ezeknek a ganglion-csoportoknak 
a sejtjei a gerincvelőből az idegek gyökérterületére vándoroltak. 
Ezt mutatja a fejlődéstan is; ennél a kis halnál azonban a ván- 
dorlás egész útját visszamaradt sejtek jelezték. Behatóbb vizsgálat 
könnyen felfedheti ezeknek az összehasonlitásoknak a sebezhető 
pontjait. Ezért tehát egyenesen ki akarjuk mondani, hogy minden 
egyes nemi törekvés részére lehetőnek tartjuk, hogy egyes részei 
a fejlődés korábbi fokain visszamaradtak, ha más részek el is 
érték a végcéljukat. Felismerhetik emellett, hogy minden ily 
törekvést az élet kezdetétől fogva folytonos áramlatnak képzelünk 

el, amelyet csak mesterségesen bontunk szét külön egymásra- 
következő lépcsőfokokra. Helyes az a benyomásuk, hogy ezek 
az elképzelések további tisztázást követelnek, ámde ez a kisérlet 
tulságosan messzire vezetne. Hadd állapodjunk még meg abban, 
hogy egy részlettörekvésnek koraibb fokon való ilyen visszá- 
maradása a rögződésnek (Fixierung) — tudniillik az ösztön 
rögződésének — nevét nyerje. 

Az ilyen lépcsőzetes fejlődésnek második veszedelme abban 
rejlik, hogy azok a részletek is, amelyek továbbjutottak, könnyen 
visszatérhetnek megfordított mozgással ezeknek a koraibb fokoknak 
egyikére, amit visszaesésnek, regressziónak nevezünk. 
A törekvés akkor fog ilyen visszaesésre inditóokot találni, ha 
működésének kifejtése, . tehát kielégítési céljának az elérése, a 
későbbi vagy magasabb fejlődési formában erős külső akadályokba 
ütközik. Önként adódik az a feltevés, hogy rögződés és visszaesés 
nem függetlenek egymástól. Minél erősebb a rögződés a fejlődés 
folyamán, annál inkább ki fog térni a működés a külső nehéz- 
ségek elől a visszaesés útján egészen azokig a rögződésekig, tehát 
annál kevésbé ellentállónak mutatkozik a kialakult működés a 
lefolyásának külső gátjaival szemben. Gondoljanak arra, ha egy 
nép vándorlása közben vándorútjának állomásain nagy csoportokat 
hagyott hátra, akkor a messzebbre előnyomultak számára ter- 
mészetesen adódik, hogy ezekre az állomásokra huzódjanak vissza, 
ha vereséget szenvednek vagy túlerős ellenségbe ütköznek. Min- 
denesetre azonban minél számosabban maradnak vissza közülük a 
vándorlás folyamán, annál inkább fenyegeti őket a vereség veszélye. 

Hogy a neurózisokat megérthessék, fontos, hogy ezt a rögző- 
dés és visszaesés közt fennálló viszonyt ne veszítsék szem elől. 
Akkor aztán szilárdan megállhatnak a neurózisok keletkezésének, 
kóroktanának kérdésében, amellyel nemsokára foglalkozni fogunk. 

Egyelőre még a visszaesésnél időzünk. Azok után, amiket a 
libidóműködés fejlődéséről megtudtak, kétféle fajtájú visszaeséssel 
számolhatunk, tudniillik az első libidó-megszállta tárgyakhoz 

való visszatéréssel, ezek pedig, amint ismeretes, vérfertőzéses 
természetűek, s az egész nemi megszerveződésnek koraibb fokokra 
való visszatérésével. Mindkét fajta előfordul az indulat-áttételes 
neurózisoknál és ezek mechanizmusában nagy szerepre jut. Külö- 
nösen a libidónak első, vérfertőzéses tárgyaihoz való visszatérése 
oly vonás, amely a neurótikusoknál fárasztó szabályszerűséggel 
található meg. Sokkal többet mondhatunk a libidó-visszaesésről, 
ha a neurózisoknak egy másik csoportját, az úgynevezett nárcisz- 
tikusakat szintén tekintetbe vesszük, ami azonban jelenleg nincs 
szándékunkban. Ezek a bántalmak felvilágosítást adnak még más, a 
libidóműködésnek eddig nem említett fejlődési folyamatairól s 
ennek megfelelően a visszaesésnek is uj fajtáit mutatják. Azt 
hiszem azonban, hogy jelenleg mindenekelőtt óvnom kell Önöket, 
nehogy a visszaesést és az elfojtást összecseréljék és 
segítenem kell Önöket abban, hogy e két folyamatnak egymás- 
hoz való viszonyát tisztázhassák. Az elfojtás, mint emlékeznek, 
az a folyamat, amely a tudatraképes aktust, tehát azt, amely a 
tudatelőttes (Vbw.) rendszerhez tartozik, tudattalanná teszi, tehát 
a tudattalan (Ubw.) rendszerbe visszaszorítja. És éppígy elfojtás- 
nek nevezzük, ha a tudattalan lelki aktus általában nem juthat 
a következő tudatelőttes rendszerbe, hanem a cenzura a küszöbről 
visszautasítja. Az elfojtás fogalma tehát nem zár magába sem- 
milyen a nemiségre vonatkozó viszonyt; kérem, jegyezzék ezt 
jól meg. Tisztára lélektani folyamatot jelez, amelyet még jobban 
jellemezhetünk azáltal, hogy helyrajzinak, topikus-nak, ne- 
vezzük. Ezzel azt akarjuk mondani, hogy vonatkozása van a felvett 
lelki helyekkel, vagy, ha ezt a durva segédelképzelést ismét el akar- 
nók ejteni, a lelki apparátusnak különálló lelki rendszerekből való 
felépitésével. 

Csak az itt megtett összehasonlítás figyelmeztet arra, hogy 
a , visszaesés" szót eddig nem általános, hanem egészen külön- 
leges jelentésében alkalmaztuk. Ha megadják neki az általános 
értelmét, a fejlődés magasabb fokáról az alacsonyabb fokra való 

visszatérést, akkor az elfojtás is a visszaesés alá sorozható, mert 
ugyancsak leirható, mint visszatérés egy lelki aktusnak a fejlődés 
szerinti korábbi és mélyebb fokára. Csakhogy az elfojtásnál nem 
kell törődnünk ezzel a visszafutó iránnyal, mert dinámikai érte- 
lemben azt is elfojtásnak nevezzük, ha a lelki aktus a tudattalan 
alacsonyabb fokán fogva marad. Az elfojtás éppen ilyen topikus- 
dinámikai fogalom, míg a visszaesés tisztán leíró természetű. De 
azon, amit eddig visszaesésnek neveztünk és a rögződéssel vonat- 
kozásba hoztunk, kizárólag a libidónak fejlődése korábbi állo- 
másaihoz való visszatérését értettük, tehát olyasvalamit, ami az 
elfojtástól iényegében különbözik s tőle teljesen független. A 
libidó visszaesését nem is nevezhetjük tisztán lelki folyamatnak 
s nem tudjuk, hogy a lelki apparátusban milyen helyet juttas- 
sunk neki. Ha a lelki életre a legerősebb hatása van is, mégis 
a szervi tényező a legszembetünőbb rajta. 

Ily fejtegetések, mint a fenti, bizony, Uraim, kissé szárazak 
lesznek! Forduljunk a klinikához, hogy valamivel hatásosabban 
alkalmazzuk őket. Tudják, hogy a hisztéria és a kényszerneurózis 
az indulat-áttételes neurózisok csoportjának két főképviselője. A 
hisztériánál történik ugyan libidó-visszaesés az elsődleges vérfer- 
tőzéses nemi tárgyakhoz, éspedig egészen rendszeresen, de jófor- 
mán sose áll be visszaesés a nemi megszerveződés egy koraibb 
fokára. Ehelyett a hisztériás mechanizmusban az elfojtásé a 
főszerep. Ha szabad ennek a neurózisnak eddigi biztosított 
ismeretét egy konstrukcióval kiegészítenem, akkor a tényállást a 
következőképpen írhatnám le: A részletösztönök egyesülése a 
genitálék fennhatósága alatt bekövetkezett, de ennek az ered- 
ményei a tudattal összekapcsolt tudatelőttes rendszer ellentállásába 
ütköznek. A genitális megszerveződés tehát csak a tudattalan 
számára érvényes, nem ugyanígy a tudatelőttes számára is, s ez 
a tudatelőttes részéről való elutasítás oly képet teremt, amely 
bizonyos mértékben a genitálék fennhatósága előtti állapothoz 
hasonlit. Mindazonáltal egészen más valami. — A két libidó- 

visszaesés közül a nemi megszerveződés koraibb szakaszára való 
visszaesés a lényegesen feltünőbb. Minthogy ez a hisztériánál 
hiányzik, a neurózisokra vonatkozó egész felfogásunk viszont 
még a kelleténél erősebben áll a hisztéria tanulmányozásának 
hatása alatt, ami időben az első volt, azért a libidó-visszaesés 
jelentősége is sokkal később ötlött fel nekünk, mint az elfojtásé. 
Legyünk elkészülve, hogy szempontjaink még másképpen is 
bővülnek s átértékelődnek, ha majd a hisztérián és kényszerneu- 
rózison kivül még a többi, nárcisztikus neurózisokat is bevon- 
hatjuk vizsgálódásaink körébe. 

A kényszerneurózisnál, ellentétben az előbbivel, a libidó vissza- 
esése a szadisztikus-anális előfokra a legfeltünőbb, s a tünetek 
megnyilvánulásának legmértékadóbb ténye. A szerelmi impulzus- 
nak ekkor a szadisztikus impulzus jelmezét kell magára öltenie. 
Az a kényszerképzet: meg szeretnélek ölni, alapjábanvéve, ha 
megszabadították bizonyos nem véletlen, hanem elengedhetetlen 
rárakodásaitól, nem jelent mást, mint: szeretnélek szerelemben 
élvezni. Vegyék hozzá, hogy egyidejűleg tárgyvisszaesés is történt, 
úgyhogy ezek az impulzusok csak a legközelebbi és legszeretet- 
tebb személyekre vonatkoznak, akkor elképzelhetik azt az elször- 
nyűködést, amit ezék a kényszerképzetek a betegben előidéznek, 
s egyszersmind azt az idegenszerűséget, amellyel a tudatos szem- 
léletük előtt megjelennek. De az elfojtásnak is megvan a maga 
tetemes része ezeknek a neurózisoknak a mechanizmusában, bár 
ezt a részt oly futólagos bevezetésben, mint amilyen a miénk, 
nem könnyen bonthatjuk szét. A libidó visszaesése elfojtás nélkül 
sohasem okozna neurózist, hanem perverzióba menekülne. Ebből 
láthatják, hogy az elfojtás az a folyamat, amely a legsajátosabb 
tulajdona a neurózisnak s ezt leginkább jellemzi. Egyszer azon- 
ban lesz talán arra is alkalmam, hogy megmutassam Önöknek, 
amit a perverziók mechanizmusáról tudunk, s ekkor látni fogják, 


hogy itt sem játszódik le minden oly egyszerűen, mint ahogy 
azt az ember elképzelni szeretné. 

Uraim! Azt hiszem, hogy az imént hallott fejtegetések a 
libidó "rögződéséről és visszaeséséről leginkább akkor elégitik 
majd ki Önöket, ha a neurózisok kóroktanának kikutatására 
fogják előkészítésképpen felhasználni. Erről eddig még csupán 
egyetlen közlést tettem, azt tudniillik, hogy az ember idegesen 
akkor betegszik meg, ha nincs meg a lehetősége, hogy libidóját 
kielégítse, tehát megbetegszik a ,lemondáson", miként ezt 
kifejeztem, s hogy tünete éppen a megtagadott kielégülés pótlása. 
Természetesen nem akarja ez azt jelenteni, hogy a libidó- 
kielégülés minden megtagadása, bárkit érint, idegbeteggé tesz, ha- 
nem csupán azt, hogy a neurózis minden átvizsgált esetében a 
lemondás tényezője kimutatható volt. Ez a tétel tehát nem fordítható 
meg. Bizonyára azt is megértették, hogy ez az állítás nem akarta 
a neurózisok kóroktanának egész titkát feltárni, hanem éppen 
csak egy fontos és elmaradhatatlan feltételt emelt ki. 

Most nem tudjuk, vajjon ennek a tételnek a további meg- 
vitatásában a lemondás természetéhez, vagy az általa érintett ember 
sajátosságához tartsuk-e magunkat. Hiszen a lemondás csak 
nagyritkán általános és teljes; hogy kórtényezőként hathasson, 
mindenesetre arra a kielégülési fajtára kell vonatkoznia, amely 
után az illető kizárólag vágyódik, amelyre kizárólag képes. Álta- 
lában nagyon sok útja van annak, hogy a libidó-kielégülés 
hiánya elviselhető lehessen, anélkül, hogy miatta meg kellene 
betegedni. Mindenekelőtt ismerünk oly embereket, akik képesek 
ilyen nélkülözést baj nélkül magukra vállalni; ezek aztán boldog- 
talanok, sóvárgásban szenvednek, ámde nem betegednek meg. 
Továbbá tekintetbe kell vennünk, hogy éppen a nemi vágy- 
rezdülések rendkivül plasztikusak, ha szabad így kifejeznem 
magam. Itt az egyik a másik helyébe léphet, az egyik átveheti 
a másik hatóerejét; ha az egyik kielégülését a valóság megtagadja, 
egy másiknak a kielégülése teljes kárpótlást nyujthat. Ugy 
viszonylanak egymáshoz, mint folyadékkal töltött közlekedő 
csatornák hálózata s ez a genitálék fennhatósága alá kerülésük 

ellenére is így van, amit nem is lehet oly könnyen egy elkép- 
zelésben egyesíteni. Továbbá nagy a képessége a szexualitás 
részletösztöneinek, akárcsak a belőlük összefoglalt nemi törek- 
vésnek arra, hogy tárgyukat változtassák, másik helyébe, tehát 
egy kényelmesebben elérhető helyébe is, becseréljék; ez az eltol- 
hatóság és készség, hogy szurrogátumokat vegyenek át, szükség- 
szerűleg erősen elleneműködik a lemondás kórokozó hatásának. 
A nélkülözés-okozta megbetegedés ellen védő folyamatok között 
az egyik különös kulturális jelentőséget nyert. Ez abban áll, 
hogy a nemi törekvés a részlet-élvezetre vagy a szaporodási- 
élvezetre irányuló célját feladja s más célt fogad el, olyat, amely 
származása szerint összefügg a felhagyottal, de maga már nem 
nevezhető szexuálisnak, hanem társadalminak. Ezt a folyamatot 
, szublimálás"-nak nevezzük, miközben alkalmazkodunk ahhoz az 
általános értékeléshez, amely társadalmi célokat magasabbra becsül, 
mint az alapjukban önző nemieket. A szublimálás különben 
csak egy különleges esete a nemi törekvések más, nem szexuá- 
lisokhoz való hozzáidomulásának. Más összefüggésben egyszer még 
beszélni fogunk róla. 

Most az lesz a benyomásuk, mintha mindez az elviselhetősé- 
gére szolgáló eszköz jelentőségében leszorította volna a nélkülözést. 
De nem, mégis megtartja kórokozó erejét. Az ellenszerek nem 
minden esetben kielégitők. Annak a kielégitetlen libidó-mennyi- 
ségnek, amelyet az ember átlag magára vehet, megvan a határa. 
A libidó plaszticitása vagy szabad mozgékonysága semmiesetré 
sincs mindenkinél tökéletesen meg s a szublimálás a libidónak 
mindig csak bizonyos hányadát tudja elintézni, amellett, hogy 
a szublimálásra való képesség sok embernek csak kis mértékben 
adatott meg. A megszorítások között a legfontosabb nyilván a 
libidó mozgékonyságának megszorítása, mert ez az egyén kielé- 
gülését nagyon csekély számú cél és tárgy elérésétől teszi függővé. 
Emlékezzenek csak rá, hogy a tökéletlen libidófejlődés nagyon 
kiadós, talán többszöri libidórögződést is hagy vissza a megszer- 

veződés és tárgyválasztás korai szakaszainál, amelyek többnyire 
nem alkalmasak a valóságos kielégülésre, s ekkor a libidó rög- 
ződésében fel fogják ismerni azt a második erős tényezőt, amely 
a lemondással összefog a betegség előidézésében. Képletszerű 
megröviditéssel kimondhatják, hogy a libidó rögződése a hajla- 
mosító, belső, a megvonás az esetleges, külső tényezőt szolgál- 
tatja a neurózisok kóroktanában. 

Megragadom itt az alkalmat, hogy óvjam Önöket egy egészen 
felesleges vitában való állásfoglalástól. A tudományos vitában 
nagyon kedvelt szokás, hogy kiragadják az igazság egy részét, 
ezt az egész helyébe illesztik s aztán ennek javára a másik résszel, 
ami nem kevésbé igaz, szembehelyezkednek. Ezen az úton már 
a pszichoanalitikus mozgalomból is több irány hasadt le, amelyek 
közül az egyik csak az önző ösztönöket ismeri el, ezzel szemben 
tagadja a szexuális ösztönök létezését, a másik csupán a reális 
életfeladatok hatását méltányolja, az egyéni mult hatását azonban 
nem veszi észre és több efféle. Itt aztán alkalom kinálkozik hasonló 
szembeállításra és vitára; exogén vagy endogén betegségek-e a 
neurózisok, bizonyos alkat elmaradhatatlan követelményei-e vagy 
az élet bizonyos ártalmas (traumás) benyomásának eredményei, 
és különösképpen: a libidó rögződése (és az egyéb nemi alkat) 
vagy a megvonás nyomása idézi-e őket elő? Ez a dilemma 
szerintem nem bölcsebb egy másiknál, amit elébük terjeszthetnék: 
vajjon a gyermeket az atya részéről való megtermékenyités vagy 
az anya részéről való megfogamzás hozza-e létre? Joggal válaszol- 
ják erre, hogy mindkét feltétel egyaránt elengedhetetlen. A 
neurózisok létrehozásában a viszony, ha nem egészen azonos, 
legalábbis nagyon hasonló. A keletkezés szempontjából az ideges 
megbetegedések esetei egy sorozattá rendeződnek, amelyen belül 
a két tényező — nemi alkat és élmény, vagy ha úgy akarják: 
a libidó rögződése és a megvonás — olyképpen szerepelnek, hogy 
az egyik nő, amikor a másik fogy. A sorozat egyik végén állnak 
azok a végletes esetek, amelyekről meggyőződéssel mondhatják : 

ezek az emberek egészen különleges libidófejlődésüknél fogva 
minden körülmény között megbetegednek, bármely élményük 
is lett volna, bármely kiméletesen bánt volna is velük az élet. 
A másik végen állnak azok az esetek, amelyekről, megfordítva, 
azt kell gondolniok, hogy a betegség bizonyosan nem érte volna 
őket utól, ha az élet nem hozza őket ebbe vagy abba a helyzetbe. 
A sorozaton belül az egyes esetekben a hajlamosító nemi alkat 
többje vagy kevesebbje összetalálkozik az élet ártó követelmé- 
nyeinek kevesebbjével vagy többjével. Nemi alkatuk nem hozta 
volna magával részükre a neurózist, ha nem éltek volna át ilyen 
élményeket és ezek az élmények nem hatnának traumásan rájuk, 
ha a libidó viszonyai mások lettek volna. Ebben a sorban talán 
a jelentőségnek bizonyos többletét isrmmerhetem el a hajlamosító 
tényezőkre nézve; ez az engedmény is attól függ azonban, mily 
messze akarják az idegesség határvonalát kijelölni. 

Uraim! Azt az ajánlatot teszem Önöknek, hogy az ilyfajta 
sorokat kiegészítő sorozatnak nevezzük, s arra készítem 
Önöket elő, hogy lesz még alkalmunk egyéb hasonló sorozatok 
felállítására. 

Az a szívósság, amellyel a libidó bizonyos irányokhoz és 
tárgyakhoz tapad, úgyszólván a libidó tapadóssága, önálló, 
egyének szerint változó tényezőnek tünik fel nekünk, amelynek 
függőségi viszonyai tökéletesen ismeretlenek, amelynek a jelen- 
tőségét a neurózisok kóroktanában bizonyára nem fogjuk többé 
lebecsülni. De ne is becsüljük túl ennek a viszonynak a benső- 
ségét. A libidónak éppen az ilyen , tapadóssága" ugyanis — is- 
meretlen okokból — számos feltétel mellett a normálisnál is 
fellelhető s meghatározó tényezőként találjuk meg ama sze- 
mélyeknél, akik bizonyos értelemben az idegesek ellentétei, a 
perverzeknél. Már a pszichoánalizis előtti időkben is ismeretes 
volt (Binet), hogy a perverzek anamnézisében meglehetős 
gyakran felfedezhető a rendellenes ösztöniránynak vagy tárgy- 
választásnak igen korai benyomása, amelyen aztán az illető 


350 Huszonkettedik előadás . " 


libidója egész életére fennakadt. Sokszor nem tudjuk megmondani, 
mi tetté ezt a benyomást képessé, hogy a libidóra oly erős 
vonzást fejtsen ki. Elmondok egy ilyenfajta magam által meg- 
figyelt esetet. Egy férfi, akinek ma a nő genitáléja és egyéb 
bájai mitsem jelentenek s akit csak egy bizonyos formájú, cipőbe 
bujtatott láb képes ellenállhatatlanul nemi ingerületbe hozni, 
vissza tud emlékezni egy a hetedik évéből származó olyan 
élményére, amely libidójának rögződésére mértékadóvá vált. 
Zsámolyon ült a nevelőnője mellett, akinél angol órát kellett 
volna vennie. A nevelőnő, egy fonnyadt, csúf vénlány, vizenyősen 
kék szemekkel és pisze orral, aznap lábait fájlalta s ezért azokat 
bársonypapucsba bujtatva, egy párnán nyugtatta; emellett a láb- 
szára a legilledelmesebben el volt takarva. Az olyan sovány, 
inas láb, mint amilyet akkor a nevelőnőjénél észlelt, ezentul 
immár, a normális nemi ténykedésnek egy serdüléskori félénk 
kisérlete után, egyedüli nemi tárgyává lett, s ebben az emberben 
ellenállhatatlanul felkeltette a szenvedélyeket, ha ehhez a lábhoz 
még más oly vonások is társultak, amelyek az angol nevelőnő 
tipusára emlékeztették. Libidójának ily rögződése azonban nem 
tette neurótikussá, hanem perverzzé, lábfetisistává, amint mondani 
szoktuk. Látják tehát, hogy ámbár a libidónak a tulságos, hozzá 
még időelőtti rögződése a neurózisok keletkezéséhez nélkülöz- 
hetetlen, a hatásköre mégis messze túlhaladja a neurózisok terü- 
letét. Ez a feltétel önmagában éppoly kevéssé döntő, mint az 
előbb említett megvonás. 

A. neurózisok keletkezésének kérdése tehát bonyolódni látszik. 
Valóban a pszichoanalitikus vizsgálat uj tényezővel ismertet meg, 
amelyet kóroktani sorozatunkban nem vettünk figyelembe, s 
amely leginkább oly esetekben ismerhető fel, amelyekben az 
addigi egészséges állapotot hirtelen megzavarja az ideges meg- 
betegedés. Ezeknél az embereknél rendszerint vágyrezdülések 
küzdelmének, vagy, szokott elnevezésünk szerint, lelki komn- 
fliktusnak a jelei találhatók fel. Az egyéniség egy része, 

bizonyos vágyakat képvisel, egy másik rész viszont huzódik ezektől 
s elhárítja őket. Ilyen konfliktus nélkül nincs neurózis. Ez még 
nem látszana különösnek. Tudják, hogy lelki életünket szakadat- 
lanul konfliktusok mozgatják, amelyekben döntenünk kell. Tehát 
bizonyára különös feltételeknek kell érvényesülniök ahhoz, hogy 
az ily konfliktus kórokozóként hasson. Fel szabad tennünk a 
kérdést, vajjon mik ezek a feltételek, milyen lelki hatalmak 
között játszódnak le ezek a kórokozó konfliktusok, mi a kon- 
fliktus viszonya a többi előidéző tényezőhöz. 

Remélem, kielégítő válaszokat adhatok Önöknek ezekre a 
kérdésekre, habár vázlatosan le is rövidítem őket. A konfliktust 
a megvonás idézi fel, amennyiben a kielégülését vesztett libidó 
most arra szorul, hogy más tárgyakat és útakat keressen. Felté- 
tele az, hogy ezek a más útak és tárgyak az egyéniség egy 
részének ne nyerjék meg a tetszését, úgyhogy tiltakozás követ- 
kezik be, ami a kielégülés uj fajtáját egyelőre lehetetlenné teszi, 
Innen az út a tünetképzés irányában halad tovább; ezt az útat 
később követni fogjuk. Az elutasított libidinózus törekvések 
végül mégis elérik, hogy bizonyos kerülő útakon érvényre jussa- 
nak, habár nem anélkül, hogy bizonyos átformálódásokkal és 
lecsökkenésekkel ne tennének némiképpen eleget az ellenük való 
tiltakozásnak. A kerülő útak a tünetképződés útjai, a tünetek 
az uj vagy pótló kielégülések, amiket a megvonás ténye tett 
szükségessé. 

A lelki konfliktus jelentőségét más kifejezésmóddal is lehet 
méltányolni, amikor ugyanis azt mondjuk: a külső megvonás- 
hoz, hogy kórokozóan hasson, még a belső megvonásnak is 
hozzá kell járulni. Külső és belső megvonás ekkor természetesen 
különböző útakra és tárgyakra vonatkoznak. A külső megvonás 
a kielégülés egyik lehetőségét veszi el, a belső megvonás másik 
lehetőséget akarna kizárni, amelyért aztán a konfliktus kirobban. 
A leírás ezen módjának azért adnám az elsőbbséget, mert rejtett 
tartalma van. Arra a valószinűségre utal ugyanis, hogy a belső 

távoltartások az emberi fejlődés őskorában igazi külső akadályok- 
ból eredtek. 

Ámde, mik azok a hatalmak, amelyektől a libidinózus törek- 
vés elleni tiltakozás kiindul, tehát ki a másik fél a kórokozó 
konfliktusban? Ezek, egész általánosságban, a nem szexuális 
ösztönerők. , Én-ösztönök" címén foglaljuk őket össze; az indu- 
latátviteli neurózisok pszichoanalizise nem ad jól hozzáférhető 
útat a további szétbontásukra, legfeljebb azok az ellentállások 
ismertetnek meg velük bizonyos mértékben, amelyek az anali- 
zissel szembehelyezkednek. A kórokozó konfliktus tehát meg- 
hasonlás az énösztönök és a nemi ösztönök között. Az esetek 
nagy sorában az a látszat, mintha lehetne konfliktus különböző, 
tisztán . nemi törekvések között is; alapjábanvéve azonban ez 
ugyanaz, mert a két egymással konfliktusban álló nemi törekvés 
közül az egyik mindig úgyszólván az ént szolgálja, mig a másik 
maga ellen szítja az én tiltakozását. Marad tehát a konfliktus az 
én és a szexualitás között. 

Uraim! Valahányszor a pszichoanalizis egy lelki történést a 
nemi ösztönök teljesítményeképpen lefoglalt, ujra meg ujra 
bosszús tiltakozással szemére vetették, hogy hiszen az ember 
nem áll csupán szexualitásból s a lelki életben van még a 
szexualitáson kivül más ösztön és érdek is, nem szabad , mindent" 
a szexualitásból levezetni stb. Nos, nagyon örvendetes, hogy 
egyszer az ellenféllel egy nézetet is vallhat az ember. A pszicho- 
analizis sohasem feledkezett meg arról, hogy vannak nem szexu- 
ális ösztönerők is, a nemi ösztönöknek az énösztönöktől való 
éles elkülönítésén épült fel és, minden ellentmondás előtt, nem 
hogy azt állította volna, hogy a neurózisok a szexualitásból 
erednek, hanem, hogy az én és a szexualitás konfliktusának 
köszönhetik eredetüket. Nincs is elgondolható motivuma arra 
vonatkozólag, hogy az énösztönök létezését vagy jelentőségét 
elvitassa, amikor a betegségben és az életbén a nemi ösztönök 
szerepét követi nyomon. Csakhogy éppen az lett a sorsa, hogy 

elsősorban a nemi ösztönökkel kellett foglalkoznia, mivel az 
indulatáttételes neurózisok útján ezek váltak a megfigyelésre leg- 
inkább hozzáférhetőkké, s mert hivatása volt mindannak a tanul- 
mányozása, amit mások elhanyagoltak. 

Nem is áll meg, hogy a pszichoanalizis ne törődött volna az 
egyéniség nem szexuális részével. Éppen az én és a szexualitás 
elkülönítése engedte meglátnunk különös élességgel, hogy az 
énösztönök is jelentős fejlődésen esnek át, oly fejlődésen, amely 
sem nem teljesen független a libidóétól, sem nem történik erre 
való visszahatás nélkül. Az én fejlődését mindenesetre sokkal 
kevésbé ismerjük, mint a libidóét, mivel ugyanis az én felépí- 
tésére nézve csak a nárcisztikus  neurózisok tanulmányozása 
kecsegtet felvilágosítással. De van már egy figyelemreméltó kisér- 
letünk Ferenczi részéről, amelyben az én fejlődési fokait 
elméletileg megkonstruálja, s legalább két helyen szilárd pillére- 
ket nyertünk ennek a fejlődésnek a megitélésére. Hiszen nem 
gondolunk arra, hogy egy ember libidinózus érdekei eredetileg 
ellentétben álljanak önfenntartási érdekeivel; ellenkezőleg, az én 
minden fokon arra fog törekedni, hogy. az egyidejű nemi meg- 
szerveződésével összhangban maradjon s ezt maga alá rendelje. 
A libidó-fejlődésben az egyes szakaszok felváltása valószinűleg 
előírt útat követ; de nem utasítható el a gondolat, hogy ez a 
lefolyás az én részéről megváltoztatható, s bizonyos párhuzamos- 
ságról, az én és a libidó fejlődési szakaszainak bizonyos meg- 
egyezéséről, talán szintén történt gondoskodás; sőt, ennek a meg- 
egyezésnek a zavara kórokozó tényezőként szerepelhet. Részünkről 
fontos szempont mármost, miképpen viselkedik az én, ha 
libidója a fejlődésének bizonyos helyén erős rögződést hagy vissza. 
Az én engedélyezi ezt a rögződést s ekkor a megfelelő mérték- 
ben perverzzé, vagy, ami egyet jelent vele, gyermekiessé lesz. 
De viselkedhetik elutasítólag is a libidónak ezzel a megállapo- 
dottságával szemben, s ekkor az énnek elfojtása van ott, 
ahol a libidónak rögződés volt a sorsa. 

Ezen az úton eljutunk ahhoz a megismeréshez, hogy a neuró- 
zisok kóroktanának harmadik tényezője, a konfliktusra 
való hajlandóság, éppúgy függ az én fejlődésétől, mint a 
libidóétól. A neurózisok keletkezésébe való bepillantásunk tehát 
tökéletesebbé vált. Először itt van, mint legáltalánosabb feltétel, 
a megvonás, aztán a libidó rögződése, ami a libidót határozott 
irányba tereli, harmadsorban pedig a konfliktusra való hajlandó- 
ság az én fejlődése alapján, amely ily libidómegmozdulásokat 
elutasított. A tényállás tehát nem olyan kuszált és nehezen 
áttekinthető immár, mint amilyennek Önök valószinűleg a fejte- 
getéseim folyamán látták. De persze, azt fogjuk találni, hogy 
nem vagyunk még készen. Még valami ujat is hozzá kell fűz- 
nünk s valami már ismertet tovább kell boncolnunk. 

Hogy az én fejlődésének a konfliktus képződésére s így a 
neurózisok keletkezésére való hatását bemutathassam, egy példát 
szeretnék Önök elé tárni; ez a példa, ámbár teljesen költött, 
egyetlen pontban sem tér el a valószinűségtől. Egy Nestroy 
bohózat címére támaszkodva , A földszinten és az első emeleten" 
felírással: akarnám. jellemezni. Földszinten lakik a házmester, az 
első emeleten a háziúr, gazdag és előkelő ember.  Mind- 
kettőjüknek van gyermeke, s mi feltesszük, hogy a háziúr leány- 
kájának szabad felügyelet nélkül a proletárgyermekkel játszani. 
Ilymódon nagyon könnyen megeshetik, hogy a gyermekek játékai 
neveletlen, azaz szexuális jelleget kezdenek ölteni, hogy ,papát- 
mamát" játszanak, egymást intim műveleteik közben szemlélgetik 
és genitáléjukat kölcsönösen izgatják. A házmesterleány, aki a 
felnőttek  szexualitásából, öt vagy hat éves kora ellenére is, sok 
mindent megfigyelhetett, esetleg a csábitó szerepét vette át. 
Ezek az élmények, ha nem is tartottak huzamosabb ideig, 
elégségesek arra, hogy a gyermekeknél bizonyos nemi megmoz- 
dulásokat keltsenek életre, amelyek aztán a közös játék meg- 
szünte után, néhány éven keresztül, maszturbációként jelentkeznek. 
Eddig tart a közösség; a végleges következmény a két gyermek- 

nél nagyon különböző lesz. A házmesterleány a maszturbációt 
talán a havivérzés beálltáig folytatja, ezután nehézség nélkül 
lemond róla, néhány évvel később összeáll valakivel, talán 
gyermeke is születik, az életnek ezt vagy azt az útját fogja 
járni, amelyen talán népszerű művésznővé válik, aki aztán ariszto- 
krata hölgyként végzi életét. Sorsa nyilván kevésbé fényesen fog 
kialakulni, mindenesetre azonban a szexualitás korai gyakorlása 
nem ejt benne kárt és neurózis nélkül fogja életét leélni. Más- 
ként a háziúr leánya. Ez már korán s még gyermekként sejti 
meg, hogy helytelenséget követett el, rövidebb idő multán, de 
talán csak kemény küzdelem után fog lemondani a masztúr- 
bációs kielégülésről s bizonyos nyomottság mégis megmarad 
lényében. Ha fiatal leány korában abba a helyzetbe jut, hogy 
valamit megtud az ember nemi érintkezéséről, felderítetlen 
undorral fog tőle elfordulni s tudatlan akar maradni. Való- 
szinűleg most is behódol egy ujólag fellépő legyőzhetetlen masz- 
turbációs kényszernek, amiről panaszkodni nem mer. Azokban 
az években, amelyekben a férfinak női mivoltában kellene 
tetszenie, ki fog nála törni a neurózis, ami meghiusítja házas- 
ságát s megfosztja élete reményétől. Ha mármost sikerül az 
analizis révén bepillantást nyerni ebbe a neurózisba, kiderül, 
hogy ez a jólnevelt, intelligens és magasratörő leány tökéletesen 
elfojtotta nemi ingereit, hogy azonban ezek, számára tudattalanul, 
a játszótársával való szegényes élményekhez tapadnak. 

A két sorsnak a különbözősége az egyforma élmények hason- 
lósága ellenére is onnan ered, hogy az egyik énje oly fejlődésen 
ment keresztül, amely a másiknál nem következett be. A ház- 
mester leánya a nemi életet később éppoly természetesnek és 
habozás nélkül követhetőnek látta, mint gyermekkorában. A 
háziúr leánya jó nevelésben részesült s ennek követelményeihez 
alkalmazkodott. Énje a felkinálkozó ösztönzésekből olyan eszmé- 
nyeket alkotott a női tisztaságról és vágymentességről, amelyeket 
a nemi élet nem tür meg; értelmi képzettsége lefokozta érdek- 

lődését a női szerep iránt, amely pedig sorsa volna. Énjének ez 
a magasabb erkölcsi és értelmi fejlődése juttatta konfliktusba 
szexualitása követeléseivel. 

Ma még az én fejlődésének egy másik pontjánál szeretnék 
időzni, mind bizonyos messzirenyiló kilátások, mind amiatt, mert 
éppen a következők alkalmasak arra, hogy az énösztönöknek és 
a nemi ösztönöknék általunk kedvelt éles s nem magától értetődő 
különválasztását igazolják. Mindkét fejlődésnek, az én és a libidó 
fejlődésének, megitélésében oly szempont kivánkozik az első 
helyre, amelyet eddig még nem méltányoltak kellőleg. Hiszen 
mindkettő alapjábanvéve hagyaték, annak a fejlődésnek a rövidi- 
tett megismétlése, amelyen az egész emberiség az ősidőktől 
kezdve igen hosszú időkön át végighaladt. Úgy gondolnám, hogy 
a libidó fejlődésén minden további nélkül feltünik ez a filoge- 
netikus eredet. Gondoljanak rá, miként került az egyik állatosz- 
tályban a genitális apparátus a szájjal a legbensőbb viszonyba, 
a másikban nem választható el a kiválasztás szervétől, ismét 
másikban a mozgás szerveihez csatlakozott. Oly dolgok ezek, 
amelyeknek vonzó leírását találhatják W. Bölsche értékes köny- 
vében. Az állatoknál úgyszólván nemi megszerveződésekké mere- 
vedve megtalálhatók az összes perverziófajok. Az embernél azon- 
ban a filogenetikus nézőpontot részben elhomályosítja az a 
körülmény, hogy azt, ami alapjábanvéve öröklött, az egyéni 
fejlődésben mégis ujra meg ujra meg kell szerezni, valószinűleg 
azért, mert ugyanazok a körülmények, amelyek annakidején a 
megszerzésre ösztökéltek, még fennállnak és minden egyesre 
hatást fejtenek ki. Azt mondhatnám, hogy annakidején alkotólag 
hatottak, most pedig előidézőleg. Ezenkivül kétségtelen, hogy az 
előírt fejlődés menetét minden egyénnél friss behatások kivülről 
megzavarhatják és módosíthatják. Azt a hatalmat azonban, amely 
ily fejlődést kényszerített az emberiségre s ugyanazon irányú 
nyomását ma éppúgy érvényesíti, ismerjük; ez ismét a valóság- 
ban adott megvonás, vagy, ha igazi nagy nevén nevezzük, az 

élet nélkülözései: az JAvdyxm. — Az élet nélkülözésének a fej- 
lődés mozgatójaként való ilyetén méltánylása különben nem kell 
hogy elfogulttá tegyen a , belső fejlődési törekvések" jelentősé- 
gével szemben, ha ilyenek bebizonyíthatók. 

Mármost nagyon is figyelemreméltó, hogy a nemi ösztönök 
és az énösztönök nem viselkednek egyformán a valóságos nél- 
külözéssel szemben. Az önfenntartási ösztönök s mindaz, ami 
velük összefügg, könnyebben nevelhetők; már korán megtanul- 
ják, hogy alávessék magukat a kényszerűségnek s fejlődésüket a 
valóság utasításai szerint rendezzék be. Ez érthető, mivel azokat 
a tárgyakat, amelyekre szükségük van, semmilyen más módon 
nem szerezhetik meg, ezek nélkül a tárgyak nélkül az egyénnek 
el kell pusztulnia. A nemi ösztönök nehezebben nevelhetők, 
mert kezdetben nem ismerik a tárgy nélkülözését. Minthogy 
szinte élősködően simulnak a többi testi működéshez és a tulaj- 
don testen autoerótikusan kielégülnek, eleinte kiesnek a valóság- 
adta nélkülözés nevelő hatása alól s a makacsságnak, befolyásol- 
hatatlanságnak ezt a jellemvonását, tehát azt, amit , belátáshiány"- 
nak nevezünk, a legtöbb embernél bizonyos tekintetben az egész 
életen keresztül megőrzik. És aztán az ifjú nevelhetősége rend- 
szerint véget is ér, amikor a nemi szükségletei végleges erővel 
felébrednek. Ezt tudják a nevelők s eszerint cselekszenek; de 
talán a pszichoanalizis eredményei még árra is ráveszik őket, 
hogy a nevelés főidejét a csecsemőkortól kezdve a zsenge gyer- 
mekévekre helyezzék át. A kis emberke gyakran már négy- 
ötéves korára kész s később csak lassanként hozza napvilágra, 
ami már benne rejtőzik. 

Hogy a két ösztöncsoport jelzett különbségének teljes jelen- 
tőségét méltányolhassuk, messziről kell kezdenünk, s be kell 
vezetnünk azoknak a szemlélésmódoknak egyikét, amelyek az 
ökonómiai elnevezésre tarthatnak számot. Ezzel ráléptünk a 
pszichoanalizis egyik legfontosabb, de sajnos egyben leghomályo- 
sabb területére. Azt a kérdést vetjük fel, vajjon lelki berendezé- 

sünk munkájában észre lehet-e venni valamilyen vezető szándé- 
kot, s erre első megközelitésképpen akként felelünk, hogy ez a 
szándék az élvezet megszerzésére irányul. Úgylátszik, egész lelki 
működésünket az vezeti, hogy élvezetet nyerjen s kerülje a kínt, 
hogy automatikusan az élvezet elve kormányozza. Mármost 
mindenáron szeretnők tudni, mik az élvezet és a kín kelet- 
kezésének feltételei, de éppen ez a tudásunk hiányzik. Nyugodt 
lélekkel csak annyit szabad állítanunk, hogy az élvezet val a- 
hogyan a lelki berendezésben működő ingermennyiség lecsők- 
kentéséhez, lefokozásához vagy kioltásához, a kín ellenben annak 
növeléséhez kötött. Az ember számára hozzáférhető leginten- 
zivebb élvezetnek, a nemi aktus végrehajtásakor érzett élvezet: 
nek a vizsgálata ebben a pontban kevés kétséget hagy. Minthogy 
ily élvezeti folyamatoknál lelki ingerület vagy energia mennyi- 
ségének sorsáról van szó, az ilyszerű . szemlélésmódokat ökonó- 
miaiaknak nevezzük. Észrevehetjük, hogy a lelki berendezés 
feladatát és teljesítményét másként s általánosabban is leírhatjuk, 
mint az élvezet nyerésének hangsulyozásával. Azt mondhatjuk, 
hogy a lelki berendezés azt a szándékot szolgálja, hogy a kivül- 
ről és belülről hozzáközeledő ingermennyiségeket, ingerületi 
tömegeket feldolgozza és elintézze. A nemi ösztönöket illetőleg 
minden további nélkül nyilvánvaló, hogy fejlődésük kezdetén, 
valamint végén, az élvezet nyerésén fáradoznak; ezt az eredeti 
működésüket változtatás nélkül megtartják. Ugyanerre céloznak 
kezdetben egyéb ösztönerők is, az énösztönök. A nagy tanitó- 
mester, a nélkülözés hatása alatt azonban az énösztönök csak- 
hamar megtanulják, hogy az élvezet elvét egy módosítással 
helyettesítsék. A kín elkerülésének a feladata részükre csaknem 
egyenértékű az élvezet nyerésének feladatával; az én azt tapasz- 
talja, hogy nem lehet elkerülni a közvetlen kielégülésről való 
lemondást, az élvezet nyerésének az elhalasztását, egy darabka kín 
elviselését s általában bizonyos élvezeti forrásoknak feladását. Az 
ilymódon nevelt én , értelmes"-sé vált, nem engedi többé, hogy 

az élvezeti elv uralkodjék, hanem a valóság elvét követi, 
ami végeredményben szintén élvezetet keres, de a valóságra 
való tekintet által biztosított, habár időben elhalasztott és 
lecsökkent élvezetet. 

Az élvezeti elvről a valóság elvére való átmenet egyike a leg- 
fontosabb haladásoknak az én fejlődésében. Tudjuk már, hogy 
a nemi ösztönök az én-fejlődésnek ezt a darabját későn s csak 
vonakodva követik, és később hallani fogjuk, milyen következ- 
ményekkel jár az emberre, hogy a szexualitása megelégszik a 
külső valósághoz való ily laza viszonnyal. És most végezetül 
még egy idevágó megjegyzést. Ha az ember énjének éppúgy 
megvan a maga fejlődéstörténete, mint a libidójának, akkor 
nem fognak meglepődni annak hallatára, hogy vannak ,én- 
regressziók" is, s tudni szeretnék azt is, hogy az énnek ez a 
visszatérése az előbbi fejlődési szakaszokhoz, mily szerepet játszhat 
az ideges megbetegedéseknél. 


HUSZONHARMADIK ELŐADÁS 


A TÜNET KÉPZŐDÉSÉNEK ÚTJAI 


H" és Uraim! A laikus számára a tünetekben . rejlik 
a betegség lényege és a gyógyítás egyet jelent neki á tüne- 
tek eloszlatásával. Az orvos fontosnak tartja, hogy a tüneteket 
megkülönböztesse a betegségtől, s azt mondja, hogy a tünetek 
elhárítása még nem egyenlő a betegség meggyógyításával. Ami 
kézzelfogható azonban a tünetek elmulasztása után a betegség- 
ből még megmarad, áz csupán a képesség uj tünetek élétre- 
keltésére. Azért jelenleg a laikus álláspontjára fogunk helyezkedni 
és a tünetek megmagyarázását egyenlő értelműnek fogjuk venni 
a betegség megértésével. 

A tünetek — itt természétesen a lelki (vagy lelki eredetű, 
pszichogén) tünetekről és lelki betegségről van szó — az élet 
egészére nézve káros vagy legalább haszontalan megnyilvánulá- 


360 Huszonharmadik előadás 


sok, amelyeket az egyén gyakran kelletlenül panaszol el s amelyek 
lehangoltsággal vagy szenvedéssel járnak nála. A legnagyobb 
veszteség, amit okoznak, abban a lelki erőmennyiségben van, 
amit maguk felemésztenek, továbbá abban, amelyet a leküz- 
désük igényel. Ez a két erőbefektetés a tünetek kiadós képző- 
dése esetén az egyén lelki energiájának rendkivüli elszegénye- 
dését s ezáltal minden fontos életfeladattal szemben való tehe- 
tetlenségét okozhatja. Minthogy ez az eredmény főleg az így 
lefoglalt energia-mennyiségen múlik, ebből könnyen rájöhetnek 
arra, hogy , betegnek lenni" lényegében gyakorlati fogalom. 
De, ha elméleti álláspontra helyezkednek és nincsenek tekintettel 
ezekre a mennyiségekre, akkor könnyen azt mondhatják, hogy 
valamennyien betegek, azaz idegesek vagyunk, mivel a tünet 
képződésének feltételei a normális embernél is fellelhetők. 

Az ideges tünetekről már tudjuk, hogy oly konfliktus ered- 
ményei, amely a libidó kielégülésének egy uj fajtája miatt 
képződik. Az a két erő, amely meghasonlott egymással, a tünet- 
ben ismét találkozik, mintegy kibékül, megalkuszik a tünet 
képződésében. Ezért is oly ellentálló a tünet; mindkét oldalról 
támogatják. Azt is tudjuk, hogy a konfliktus két szereplőjének 
egyike a kielégitetlen, a valóságtól elutasított libidó, amelynek 
most kielégülésére más útakat kell keresnie. Ha a realitás kér- 
lelhetetlen marad, még ha a libidó hajlandó is más tárgyat 
választani a megvont helyébe, akkor a libidó kénytelen lesz a 
visszaesés útjára lépni s kielégülését egy már felhagyott meg- 
szervezettségben vagy az érzelmileg régebben elintézett tárgyak 
egyikében keresni. A visszaesés útjára a libidót rögződés csábítja, 
amelyet fejlődésének ezen a helyein visszahagyott. 

Most aztán a perverzióhoz vezető út élesen elválik a neuró- 
zishoz vezetőtől. Ha ezek a visszaesések nem váltják ki az én 
ellentmondását, akkor nem is kerül sor a neurózisra, s a 
libidó valamilyen valóságos, habár már nem normális kielégü- 
léshez jut. Ha azonban az én, ami nemcsak a tudat -felett, 

hanem a motoros beidegzéshez s így a lelki törekvések megvalósí- 
tásához vezető útak felett is rendelkezik, nem ért egyet ezekkel a 
visszaesésekkel, akkor megjelenik a konfliktus. A libidónak, mintha 
elvágták volna az útját, meg kell próbálnia, hogy valahová kitér- 
jen, ahol az élvezet elvének követelése szerint az energia mennyisége 
lecsapódhatik. Az én alól ki kell vonnia magát. Ily kitérést azonban 
a most visszaeső módon megtett fejlődés útján lehetővé tesznek 
szármnára a  rögződések, amelyekkel szemben az én annak- 
idején elfojtásokkal védekezett. Amikor a libidó, visszaáramlása 
közben, ezeket az elfojtott állásokat megszállja, kivonta magát 
az én és törvényeinek hatalma alól, ezzel azonban le is mon- 
dott minden nevelésről, amit ennek az énnek a hatása alatt 
megszerzett. A libidó irányítható volt mindaddig, amig kielé- 
gülés kecsegtette; a külső és belső megvonás kettős nyomása alatt 
azonban engedetlenné lesz s visszaemlékezik a régi jó időkre. 
Ez ilyenformán a lényegében megváltozhatatlan természete. Azok 
a képzetek, amelyekre a libidó most az erejét megszállásként 
átviszi, a tudattalan rendszerhez tartoznak s azok a folyamatok ural- 
kodnak felettük, amelyek itten lehetségesek: elsősorban a sűrités 
és az eltolás. Ezzel oly körülmények keletkeztek, amelyek töké- 
letesen egyeznek az álom képződésének a viszonyaival. Amint 
a tudattalanban kialakult tulajdonképpeni álomnak, amely egy 
tudattalan vágyfantázia teljesítése, segítségére jön egy darabka 
tudatos (tudatelőttes) működés, amit a cenzura fejt ki s aminek 
megtörténte után a nyilvánvaló álom képződését kompromisszum 
gyanánt megengedi, éppúgy a tudattalanban való libidóképvise- 
letnek is számolnia kell a tudatelőttes én hatalmával. Az az 
ellentmondás, amely ellene az énben feltámadt, , ellentétes meg- 
szállás"-ként nyomába szegődik, s arra kényszeríti, hogy azt a 
kifejezésmódot válassza, amely egyszersmind a maga kifejezése 
is lehet. Így keletkezik aztán a tünet, mint a tudattalan libidi- 
nózus vágyteljesülés sokszorosan eltorzított ivadéka, mesterien 
kiválasztott kétértelműség, két egymásnak tökéletesen ellent- 

mondó értelemmel. Ámde ebben az utolsó pontban az álomnak 
és a tünetnek képződése között különbség ismerhető fel, mert 
az álom képződésénél a tudatelőttes cél csak arra irányul, hogy 
az alvást lehetővé tegye, hogy ne engedjen semmit sem a tudatig 
előnyomulni, ami az alvást zavarhatná; nem ragaszkodik azon- 
ban ahhoz, hogy a tudattalan vágyrezdülésnek éles , nem"-et, 
, ellenkezőleg"-et kiáltson oda. Türelmesebb lehet, mert az alvó 
helyzete kevésbé veszélyeztetett. A valósághoz vivő kivezető útat 
már maga az alvás állapota is kizárja. 

Láthatják, hogy a libidó; kitérését, a konfliktus feltételei 
mellett, a rögződések jelenléte teszi lehetővé. Ezeknek a rögző- 
déseknek a visszaeséses megszállása az elfojtás megkerülésére és 
a libidó oly levezetésére — vagy kielégülésére — vezet, amely 
betartja a kiegyezés feltételeit. A tudattalanon és a régi rög- 
ződéseken át vett kerülő úton végül sikerült a libidónak, hogy 
egy, bár rendkivül korlátozott s már alig észrevehető, valóságos 
kielégültségig hatoljon előre. Hadd fűzzek ehhez a kimenetelhez 
két megjegyzést. Először is figyeljék meg, milyen szorosan egy- 
máshoz kapaszkodva mutatkoznak itt egyrészt a libidó és a tudat- 
talan, másrészt az én, a tudat és a valóság, áinbár kezdettől 
fogva semmiesetre sem tartoznak együvé, s hallgassák meg 
továbbá azt a közlésemet, hogy mindaz, amit itt elmondtam, 
s a most következő részek is, csupán a hisztériás neurózisnál 
való tünetképződésre vonatkoznak. 

Hol találja fel mármost a libidó azokat a rögződéseket, 
amelyekre az elfojtások áttörése miatt szüksége van? A kis- 
gyermekkori szexualitás ténykedéseiben és élményeiben, a gyermek- 
kor elhagyott részlettörekvéseiben és feladott tárgyaiban. Tehát 
hozzájuk tér ismét vissza a libidó. Ennek a gyermekkornak a 
jelentősége kettős; egyrészt ekkor jelenkeztek először azok az 
ösztön-irányok, amelyeket a gyermek veleszületett alkatában 
magával hozott, másodszor pedig külső behatások, véletlen élmé- 
nyek ekkor ébresztettek fel, hoztak működésbe először más 

ösztönöket. Azt hiszem, nem lehet kétséges, hogy jogunk van 
erre a kettéosztásra. Hiszen a veleszületett alkat megnyilvánu- 
lása nem ütközik kritikai megfontolásba, az analitikus tapasz- 
talat azonban egyenesen kényszerít annak a feltételezésére, 
hogy a gyermekkor mérő véletlen élményei libidó-rögződéseket 
hagyhatnak hátra. Nem is látok ebben semmmi elméleti nehéz- 
séget. Az alkati hajlamok bizonyára szintén régi élődök élmé- 
nyeinek az útóhatásai, válamikor ezek is szerzették voltak; ily 
szerzés nélkül nem volna öröklődés. És vajjon képzelhető-e, hogy 
ily öröklésre vezető szerzés éppen az általunk megfigyelt nemze- 
déknél szünik meg? A kisgyermékkori élmények jelentőségét 
nem kellene azonban, amint ezt szivesen teszik, az elődök és a 
tulajdon érettkor élményeivel szémben tökéletesen elhanyagolni, 
hanem ellenkezőleg, különös méltánylásban kellene részesíteni. 
Annál fontosabb következményekkel járnak, mivel a befejezetlen 
fejlődés idejébe esnek s éppen ez a körülmény teszi őket képessé, 
hogy traumásan hassanak. Roux és iiások fejlődés-mechanikai 
múűúnkái mégmutatták, hogy egy tűszúrás az oszlásnak induló 
csirasejtbe súlyos fejlődési zavarral jár. Ugyanez a sértés, ha a 
lárvát vagy a kifejlett állatot érné, nyomtalanúl múlna el. 

A felnőtt libidó-rögződése, amit az alkati tényező képviselője- 
ként vezettünk be a neurózisók kóroktani egyenletébe, most 
tehát részünkre két további tényezőre bomlik; az öröklött alkatra 
és a korai gyermekkorban szerzett hajlamosságra. Tudjuk, 
hogy a sémás ábrázolást a tanuló minden bizonnyal szivesen 
fogadja. Foglaljuk tehát össze ezeket a viszonyokat egy képletbe: 


A neurózis oki -—. Hajlamosság a libidó- sal Esetleges (traumás) 
eredete rögződés alapján élmény 
.] phtől ! 
, Nemi alkat Kisgyermekkori 
(Ostörténelmi élmény) élmény 


Az öröklött nemi alkát a hajlamosság nagy választékát mutatja 
aszerint, amint ez vagy az a részletösztön, önmagában vagy 

másokkal társulva, különös erővel megalapozott. A kisgyermek- 
kori élmény tényezőjével a nemi alkat ismét , kiegészítő soro- 
zatot" ad, egészen hasonlóan a hajlamosság és a felnőtt eset- 
leges élménye között először ismertté vált sorozathoz. Itt is, 
mint ott, ugyanazok a végletes esetek találhatók meg s a helyet- 
tesítésnek ugyanazok a viszonyai. Könnyen felvetődik itt az 
a kérdés, vajjon a libidó visszaesésének legfeltünőbbjét, a nemi 
megszerveződés legkoraibb szakaszaira való  regressziót,  túl- 
nyomóan az öröklött alkati tényező határozza-e meg, de leg- 
jobban tesszük, ha a feleletet erre a kérdésre elhalasztjuk, amig 
az ideges megbetegedési formák nagyobb sorát nem vehetjük 
figyelembe. 

Maradjunk most annál a ténynél, hogy az analitikus vizsgálat 
a neurótikusok libidóját a kisgyermekkori élményekhez kötötten 
mutatja be. Ezeknek tehát oly látszatot ad, hogy roppant jelen- 
tőségűek az ember életére és megbetegedésére. Ez a jelentőségük 
korlátlanul megmarad, amennyiben a gyógykezelés munkája jön 
száraba. De ha nem tekintjük ezt a feladatot, akkor mégis 
könnyen ésszrevesszük, hogy itt félreértés fenyeget, ami arra 
vezethetne, hogy az életről túlságosan egyoldalúan, az idegesek 
helyzete alapján, tájékozódjunk. Hiszen a kisgyermekkori élmé- 
nyek jelentőségéből le kell vonni, hogy a libidó  visszaesően 
tért vissza hozzájuk, miután a későbbi állásaiból kiszorult. Ekkor 
azonban nagyon nyilvánvaló az ellentétes következtetés, hogy a 
libidó-élményeknek a maguk idejében nem is volt jelentőségük, 
hanem azt csak később, visszaeséssel szerezték meg.  Emlé- 
kezzenek vissza, hogy ilyen alternativához már az Ödipusz-kom- 
plexum tárgyalásánál állást foglaltunk. 

A döntés most sem fog nehezünkre esni. Az a megjegyzés, 
hogy a kisgyermekkori élmények libidó-megszállását — tehát a 
kórokozó jelentőségüket — nagymértékben növelte a libidó vissza- 
esése, kétségtelenül igaz, de tévedésre vezetne, ha egyedül ezt 
tartanók iránytadónak. Más megfontolásoknak is érvényesülniök 

kell. Először is a megfigyelés minden kétséget kizárólag arra 
vall, hogy a kisgyermekkori élményeknek megvan a maguk 
jelentősége, amit a gyermekévekben be is igazolnak. Hiszen 
vannak gyermekkori neurózisok is, amelyeknél az időbeli 
visszatolás tényezője szükségszerűen nagyon lecsökken vagy egé- 
szen elesik, amennyiben a megbetegedés a traumás élményekhez 
ezek közvetlen folyományaképpen csatlakozik. Ezeknek a kis- 
gyermekkori neurózisoknak a tanulmányozása a felnőttek ideges- 
ségének nem egy veszedelmes félreértésétől óv meg, hasonlóan 
ahhoz, ahogy a gyermekek álmai adták a kulcsot a felnőttek 
álmainak a megértéséhez. A gyermekek neurózisai pedig nagyon 
gyakoriak, sokkal gyakoribbak, mintsem hinni szokták. Sokszor 
elsiklanak felettük, rosszaság vagy neveletlenség jeleinek tartják 
őket, gyakran a gyermekszoba tekintélyei megfékezik, de a 
későbbi visszapillantáskor mindig könnyen rájuk ismerhetünk. 
Többnyire szorongásos hisztéria alakjában lépnek fel. 
Hogy ez mit jelent, azt egy későbbi alkalommal még látni 
fogjuk. Ha a későbbi években kitör a neurózis, akkor azt 
az analizis rendszerint annak a talán csak fátyolszerűen, csak 
jelzésekkel megalkotott kisgyermekkori megbetegedésnek egye- 
nes folytatásaként leplezi le. Vannak azonban, miként mondottuk, 
esetek, amelyekben ez a gyermekkori idegesség minden meg- 
szakítás nélkül élethossziglan tartó betegségben folytatódik. A 
gyermekek neurózisának egynéhány, kevés, esetét — megjelenésé- 
nek idejében — még magán a gyermeken elemezhettük: sokkal 
gyakrabban meg kellett elégednünk azzal, hogy az érett korá- 
ban megbetegedett felnőtt utólagos bepillantást engedett gyer- 
mekkori neurózisába, amikor aztán bizonyos kiigazításokat és 
óvószabályokat nem volt szabad elhanyagolnunk. 

Második helyen aztán azt is meg kell mondanunk, hogy ért- 
hetetlen lenne, hogy a libidó oly rendszeresen a gyermekkor 
idejére esik vissza, ha nem lenne ott valami, ami vonzást 
fejthetne ki reája. Annak a rögződésnek, amit a fejlődés 


KGK A VAIL Huszonharmadik előadás 


útjának egyes helyein felteszünk, csak akkor van tartalma, ha 
meghagyjuk ott, állandóan lekötötten, a libidó-energia egy bizo- 
nyos mennyiségét. Végül arra is figyelmeztethetem Önöket, hogy 
itt a kisgyermekkori s későbbi élmények hatékonysága és kór- 
okozó jelentősége között hasonló kiegészítő viszony áll fenn, mint 
azokban a sorozatokban, amelyeket már eddig tanulmányoztunk. 
Vannak esetek, amelyekben a keletkezés egész súlya a gyermek- 
kor nemi élményeire tolódik, amelyekben ezek a benyomások 
súlyosan traumás hatást fejtenek ki, s nincs is más támogatásra 
szükségük, mint amit az átlagos nemi alkat és ennek kifejletlen- 
sége szolgáltathat. Emellett vannak olyan esetek, amelyekben 
minden hangsúly a későbbi konfliktusra esik s a gyermekkori 
benyomások analitikus kiemelése teljesen a visszaesés munkájá- 
nak mutatkozik; tehát a , fejlődésbeli gátlás"-nak és a , vissza- 
esés"-nek végletes esetei és e kettő között e két tényező közös 
működésének minden foka. 

Ezek a viszonyok bizonyos mértékben érdeklik a pedagógiát, 
amelynek az a célja, hogy a gyermek nemi fejlődésébe való 
korai beavatkozással megvédjen a neurózistól. Amig az érdeklő- 
dés főleg a kisgyermekkori nemi élményekre irányul, azt kell 
hinnünk, hogy minden megtörtént az ideges betegségek meg- 
előzése érdekében, ha gondoskodás történik arról, hogy ez a fej- 
lődés elodázódjék s a gyermektől ilyen élmények távolmarad- 
janak. Ámde, tudjuk már, hogy a neurózisok keletkezésének 
feltételei  összetettebbek és egyetlen tényező figyelembevétele. 
még nem lehet reájuk általános befolyással. A gyermekkor szigorú 
őrzése veszít értékéből, mert az alkati tényezővel szemben tehe- 
tetlen; ezenfelül még nehezebben is vihető keresztül, mintahogy 
ezt a nevelők képzelik, s két oly veszélyt is rejt magában, 
amelyet nem szabad semmibevennünk. Egyrészt ugyanis túlló 
a célon, vagyis a nemi elfojtás következményeiben káros mér- 
tékének kedvez, másrészt a gyermeket a szexuális követelmé- 
nyeknek a serdülés korában várható rohamával szemben ellent- 

állásra képtelenül küldi az életbe. Így egészbenvéve tökéletesen 
kétséges marad, meddig járhat a gyermekkori kórmegelőzés 
előnnyel, s hogy vajjon az aktuálissal szemben való megváltozott 
beállítás nem nyújt-e a neurózisok megelőzésében jobb táma- 
dási felületet. 

De térjünk vissza a tünetekhez. Ezek tehát a libidónak 
koraibb időkre való visszaesése által pótlását adják a megvont 
kielégülésnek, amivel elszakíthatatlanul összekapcsolódik a tárgy- 
választásnak vagy a megszerveződésnek visszaesése korábbi fejlő- 
dési szakaszaira. Már régebben hallottuk, hogy a neurótikus 
valahol a multjában megtapad; most tudjuk, hogy ez multjá- 
nak oly időszaka, amelyben libidója nem volt kielégülés híján, 
amelyben boldog volt. Addig keresgél az élete történetében, 
amig ily időszakra nem talált, még ha egészen a csecsemőkoráig 
kell is visszatérnie, ahogyan erre visszaemlékezik vagy későbbi 
adatok alapján ezt elképzeli. A tünet valahogyan megismétli a 
kielégülésnek azt a zsenge-gyermekkori módját, csakhogy a kon- 
fliktusból származó cenzura által eltorzítva, rendszerint a szen- 
vedés érzésére átfordítva s a betegség indító okaiból vett elemek- 
kel vegyítve. A kielégülésnek azon a módján, amely a tünettel 
jár, sok a meglepően idegenszerű. Nem nézzük, hogy felismer- 
hetetlen a beteg részére, aki az állítólagos kielégülést inkább 
szenvedésnek érzi s panaszolja. Ez az átalakítás a lelki kon- 
fliktusra tartozik, amelynek nyomása alatt a tünetnek létre kellett 
jönnie. Ami egykor az egyén kielégülése volt, annak ma ellent- 
állását vagy utálatát kell kiváltani. Az érzésnek ily megvál- 
tozására ismerünk egy igénytelen, de tanulságos régi pél- 
dát. Ugyanaz a gyermek, amely mohón szívta az emlőből az 
anyatejet, néhány évvel később erős ellenkezést érez a tejivással 
szemben, aminek legyőzése nehézséget okoz a nevelésben. Ez 
az ellenkezés undorrá fokozódik, ha a tejnek vagy a vele vegyi- 
tett italnak , föle" van. Aligha utasítható el az a gondolat, 
hogy ez a ,bőr" felidézi az egykor oly forrón áhitott anyamell 

emlékét. A kettő között persze ott van az elválasztás traumásan 
ható élménye. 

Megint más valami az, ami a tüneteket különöseknek és a 
libidót kielégítő eszköz-mivoltukban érthetetleneknek állítja elénk. 
Semmiben sem emlékeztetnek mindarra, amitől normálisan ki- 
elégülést szoktunk várni. Többnyire nem törődnek a tárggyal 
és ezzel feladják vonatkozásaikat a külső valósághoz. Ezt meg- 
értjük a valóság elvétől való elfordulás és az élvezet elvéhez való 
visszatérés következményeképpen. Egyszersmind azonban vissza- 
térés ez a kiszélesített autoerótizmus egy módjához is, amint ez 
a nemi ösztönnek az első kielégüléseket nyújtotta. A külvilág 
megváltoztatásának a helyébe testi elváltozást tesz, tehát belső 
műveletet egy külső helyébe, alkalmazkodást cselekvés helyett, 
ami ismét filogenetikus szempontból igen jelentős visszaesés. 
Ezt csak egy ujabb összefüggésben fogjuk megérteni, amit még 
a tünetképződésre vonatkozó analitikus vizsgálatokból kell meg- 
tudnunk. Továbbá gondoljunk arra, hogy a tünetképződésnél a 
tudattalannak ugyanazok a folyamatai működtek közre, mint az 
álom keletkezésénél: a sűrítés és az eltolás. A tünet, akár az 
álom, valamit beteljesültnek mutat, kielégülést a gyermekies 
kielégülés mintájára, de a legszélsőbb sűrítés ezt a kielégülést 
egyetlen érzéssé vagy beidegzéssé szoríthatja össze, a legszélsőbb 
eltolás az egész libidinózus komplexum kis részletére korlátoz- 
hatja. Nem csoda, ba sokszor magunknak is nehézséget okoz a 
tünetben a gyanított s mindig bebizonyosodott libidó-kielégülés 
felismerése. 

Már bejelentettem, hogy még valami ujat is meg kell is- 
mernünk; ez valóban meglepő valami s megzavarja az embert. 
Tudják, hogy a tünetekből kiinduló analizis elvezet azoknak a 
kisgyermekkori élményeknek az ismeretéhez, amelyekhez a libidó 
rögződött s amelyekből a tünetek alakulnak. Nos, a meglepetés 
abban van, hogy ezek a kisgyermekkori élmények nem mindig 
igazak. Sőt, az esetek nagy többségében nem igazak, s egyes 

esetekben egyenes ellentétben állnak a történelmi igazsággal. 
Belátják, hogy. ez a lelet minden másnál alkalmasabb, hogy 
hitelét vegye vagy az analizisnek, ami ily eredményre vezetett, 
vagy a betegeknek, akiknek kijelentéseire épült az analizis, 
valamint a neurózisok egész megértése. Ezenfelül valami teljesen 
összezavaró is jár vele. Ha. az analizis által napvilágra hozott 
kisgyermekkori élmények mindenkor valóak lennének, meg volna 
az érzésünk, hogy biztos talajon mozgunk; ha rendszeresen 
hamisitottak lennének, kitalálások, a betegek elképzelései gyanánt 
lepleződnének le, akkor el kellene hagynunk ezt az ingatag talajt 
s másikra kellene menekülnünk. De sem így, sem úgy nem 
áll a dolog, hanem a tényállás bebizonyíthatólag az, hogy az 
analizisben megszerkesztett vagy emlékezetből adott gyermekkori 
élmények egyszer kétségtelenül tévesek, másszor azonban éppúgy 
bizonyosan helyesek s a legtöbb esetben az igaznak és a hamis- 
nak a vegyülékei. A tünetek így tehát hol oly élmények ábrázo- 
lásai, amelyek ténylegesen megtörténtek s amelyeknek a libidó 
rögződésére befolyást tulajdoníthatunk, hol pedig a beteg képze- 
letének ábrázolásai, amik kóroktani szerepre persze egyáltalán nem 
alkalmasak. Nehéz ebben eligazodni. Első segitő pillérre talán 
egy hasonló felfedezésben találunk, abban ugyanis, hogy ama 
szórványos gyermekkori emlékek, amelyeket az emberek régtől 
fogva és minden analizis előtt tudatosan hordtak magukban, 
szintén hamisak lehetnek, vagy legalább bőségesen keverik az 
igazat a hamissal. A helytelenség bebizonyítása itt ritkán ütközik 
nehézségbe s így legalább az az egy megnyugvásunk lehet, hogy 
ebben a váratlan csalódásban nem az analizis, hanem valahogyan 
a beteg hibás. 

Némi megfontolás után könnyen megértjük, mi olyan zavaró 
ebben a tényállásban. Ez a valóság lebecsülése, a közte és a 
képzelet közt fennálló különbség elhanyagolása. Kisértésbe jutunk, 
hogy megsértődjünk, amiért a beteg költött történetekkel foglal- 
koztatott. Nekünk ugy tünik, hogy a valóságot mértföldek 

választják el a kitalálástól s egészen más megitélésben szoktuk 
is részesíteni. Normális gondolkodásában ugyanez az állás- 
pontja különben a betegnek is. Ha azt az anyagot adja elő, 
amely a tünetek mögött a vágyhelyzetekhez vezet, amelyek 
viszont a gyermekkori élmények mintájára alakultak, akkor 
kezdetben mindenesetre kételkedünk; vajjon valóságról vagy fan- 
táziáról van-e szó. Később a döntést bizonyos jelek lehetővé 
teszik, s ama feladat előtt állunk, hogy ezt a beteggel is 
megismertessük. Eközben aztán semmilyen esetben sem maradnak 
el a nehézségek. Ha mindjárt kezdetben kinyilvánítjuk a beteg- 
nek, hogy most hozzáfogott azoknak a fantáziáknak a felszinre- 
hozatalához, amelyekkel a gyermekkora történetét eltakarta, — 
mintahogy ezt minden nép mondaképzése megteszi az elfelejtett 
multtal, — akkor azt vesszük észre, hogy a beszédtárgy további 
kibogozása iránt való érdeklődése hirtelen, nem kivánatos mérték- 
ben, lelohad. Ő is valóságokat akar megtudni s megvet minden 
, képzelődést". Ha azonban a munka ezen darabjának az elintéződé- 
séig abban a hiszemben hagyjuk, hogy gyermekévei valóságos 
eseményeinek a buvárlatával foglalkozunk, akkor ezzel viszont 
az a kockázat jár, hogy később tévedést vet a szemünkre és 
kinevet "bennünket látszólagos  hiszékenységünkért. Azt az 
inditványt, hogy képzelet és valóság legyen egyenrangú s 
egyelőre ne törődjünk vele, hogy a tisztázandó gyermekkori 
élmények ide vagy amoda tartoznak-e, jóideig nem akarja meg- 
érteni. És mégis nyilvánvalóan ez az egyetlen helyes beállítás 
ezekhez a lelki képződményekhez. Ezeknek is van bizonyos 
realitása; való tény, hogy a beteg ilyen fantáziákat alkotott, s 
ennek a ténynek alig kisebb a jelentősége a neurózis számára, 
mintha ezeket a képzeletbeli tartalmakat valóban átélte volna. 
Ezeknek a fantáziáknak a valósága lelki valóság, ellentétben az 
anyagival, s mindjobban megértjük, hogy a neurózisok 
világában a lelki valóság az irányadó. 

Azon események között, amelyek az idegesek fiatalkori tör- 

ténetében mindig visszatérnek, alig hiányoznak valaha is egyes 
különösen fontosak, s ezért érdemesnek tartom, hogy a többiek 
előtt ezeket emeljem ki. E fajta mintái gyanánt felsorolok egy- 
néhányat: a szülők nemi érintkezésének a megfigyelése, felnőtt 
személy által való elcsábíttatás és a megférfiatlanítással való 
fenyegetés. Nagy tévedés lenne feltételeznünk, hogy ezeknek 
soha sincs részük anyagi realitásban; ellenkezőleg, ha idősebb 
családtagoknál utánajárunk, ez kétségtelenül gyakran bebizonyít- 
ható. Így például egyáltalában nem megy ritkaságszámba, hogy 
szülők vagy más nevelők a kisfiút, aki illetlenül játszani kezd 
hímvesszőjével s még nem tudja, hogy az ilyen műveletet el 
kell rejteni, azzal fenyegetik, hogy a nemi szervét vagy a 
bűnöző kezét le fogják vágni. A szülők ezt kérdezősködésre sok- 
szor bevallják, mert úgy vélik, hogy ily megfélemlítéssel cél- 
szerűen cselekedtek; némely embernek pontos, tudatos emléke 
van erről a fenyegetésről, különösen, ha valamivel későbbi évek- 
ben történt. Ha az anya vagy más nőszemély szájából hangzik 
el ez a fenyegetés. akkor annak a végrehajtását rendszerint az 
atyára vagy — az orvosra hárítja át. Hoffman n -nak, a frankfurti 
gyermekorvosnak, hires , Struwelpeter"-ében, amely közkedvelt- 
ségét éppen a gyermekkor nemi és egyéb komplexumai iránt 
való érzékének köszöni, lefokozva találják a kasztrációt; a hüvelyk- 
ujjak lemetszése helyettesíti, büntetésül a makacs ujjszopás miatt. 
De rendkívül valószinütlen, hogy a kasztrációs fenyegetés oly 
gyakran éri a gyermeket, mintahogy ez az idegesek analizisében 
szerepel. Megelégszünk azzal, ha megértjük, hogy a gyermek ily 
fenyegetést célzások alapján állit össze képzeletében, annak a 
tudásának a segítségével, hogy az autoerótikus kielégülés tilos, 
valamint a női genitále felfedezésének hatása alatt. Éppenígy 
egyáltalában nem lehetetlen, hogy a kisgyermek, amig nem 
tulajdonítanak neki értelmet és emlékezőképességet, nemcsak 
proletár-családokban, hanem másholis, tanúja lesz a szülők vagy 
más felnőttek közti nemi aktusnak, s nem vethető el az a gon- 

dolat, hogy a gyermek ezt a benyomást utólag megértheti és 
reagálhat reá. Ha azonban ezt az aktust a beteg nehezen meg- 
figyelhető részletekkel írja le, vagy ha ez, mint igen gyakran, 
hátulról való aktusnak, more ferarum, bizonyul, akkor persze 
alig lehet kétséges, hogy ez a fantázia állatok (kutyák) közösü- 
lésének a megfigyelésére támaszkodik s hogy motivuma a gyer- 
meknek a serdülés éveiben megnyilvánuló kielégítetlen élvezete 
a nézelődésben. A legnagyobb teljesítmény ezen a téren aztán 
a szülők akkori érintkezésének a megfigyelésére vonatkozó elkép- 
zelés, amikor önmaga, még megszületése előtt; az anyaméhben 
tartózkodott. Különös érdeklődésre tarthat számot az elcsábittatás 
fantáziája, mert ez éppenséggel elég gyakran nem fantázia, hanem 
reális emlékezet. De szerencsére mégsem oly gyakran valóság, 
mintahogy áz analizis eredményei szerint eleinte látszott. Még 
mindig gyakoribb, hogy a csábító idősebb vagy egykorú gyer- 
mek, mintsem felnőtt, s ha a leányoknál, akik ezt az eseményt 
gyermekkoruk történetében felhozzák, elég rendszeresen az atya 
lép fel csábitóként, akkor sem ennek a vádnak a fantasztikus 
természetében, sem az erre vezető motivumban nincs kétség. 
Az elcsábittatási fantáziával ott, ahol nem történt elcsábitás, a 
gyermek rendszerint nemi ténykedésének autoerótikus korszakát 
fedezi. Megtakarítja, hogy a maszturbáció fölött szégyenkezzék, 
amennyiben egy megkivánt tárgyat képzel bele utólag ezekbe 
a legkoraibb időkbe. De ne higyjék különben, hogy a legköze- 
lebbi férfirokonok visszaélése a gyermekkel mindvégig a képzelet 
birodalmába tartozik. Bizonyára a legtöbb analitikus kezelt már 
oly eseteket, amelyekben ily viszonyok valóságosak és kétséget 
kizárólag megállapíthatóak voltak; csakhogy ezesetben is a gyer- 
mekkor későbbi éveire vonatkoztak és koraibbakba iktatódtak be. 

Az a kép alakul ki bennünk, hogy ily gyermekkori események 
valahogyan szükségesen megkövetelt dolgok és a neurózis szilárd 
tartozékai. Ha a realitásban bennfoglaltatnak, akkor rendben 
van a dolog; ha a valóság megtagadta őket, akkor célzásokból 

állittatnak elő s a képzelet világában egészítődnek ki. Az ered- 
mény egy és ugyanaz, s máig sem sikerült különbséget tenni a 
hatást illetőleg, akár az elképzelésnek, akár a valóságnak van 
nagyobb része ezekben a gyermekkori eseményekben. Itt éppén 
ismét csak azoknak az oly gyakran említett kiegészítő sorozatok- 
nak egyike áll fenn; ez mindenesetre a legkülönösebb mindazok 
közül, amelyekkel megismerkedtünk. Honnan ered a szükséglet 
eme fantáziák iránt s honnan az anyaguk? A források felől 
persze nem lehet kétségünk, de megmagyarázandó, hogy minden- 
kor egyazon elképzelések, azonos tartalommal keletkeznek. Van 
készenlétben egy feleletem, amelyről tudom, hogy merésznek 
fogják tartani. Azt hiszem, hogy ezek az ősfantáziák — így 
szeretném ezeket és bizonyára még néhány mást is nevezni — 
filogenétikai tulajdonok. Az egyén bennük ott, ahol a maga 
élményei túlságosan elcsökevényesedtek, túllép a saját élményein, 
vissza az őskor élményeibe. Nézetem szerint nagyon is lehetséges, 
hogy mindaz, amit az analizisben ma fantáziaként elbeszélni 
hallunk, a gyermekelcsábítás, a nemi izgalom fellobbanása a 
szülői érintkezés megfigyelésének az alapján, a kasztrációval való 
fenyegetés, — vagy helyesebben a kasztráció, — az emberi 
család őstörténetében egykor valóságos volt, s hogy a fantazáló gyer- 
mek az egyéni igazság hézagait egyszerűen történelemelőtti igaz- 
sággal töltötte ki. Ismételten ahhoz a gyanúhoz jutottunk, hogy 
a neurózisok lélektana többet őrzött meg az egykori fejlődésből, 
mint bármely más forrás. 

Uraim! A végezetül megbeszélt dolgok arra kényszerítenek, 
hogy behatóbban foglalkozzunk annak a szellemi működésnek 
a keletkezésével és jelentőségével, amelyet , fantáziá"-nak nevez- 
nek. Ez, miként tudják, általában nagy megbecsülésben részesül, 
anélkül, hogy a lelki életben való helyzetével tisztába jöttek 
volna. A következőket mondhatom erről. Amint ismeretes, az 
ember énjét a külső kényszerűség behatása lassanként a valóság 
megbecsülésére s a valóság elvének követésére neveli, s eközben, 

átmenetileg vagy állandóan, le kell mondania az élvezeti törek- 
véseinek — nem csupán a nemieknek — különböző tárgyairól 
és céljairól. Az élvezetről lemondani azonban az embernek min- 
dig nehezére esett; nem tudja a kárpótlás bizonyos neme nélkül 
megvalósítani, ezért ébrentartott egy lelki működést, amely az 
élvezetnyerés mindezen felhagyott élvezeti forrásainak s elhagyott 
útjainak további létet engedélyez, a létezés egy formáját, amely- 
ben" mentesek a valóság követelésétől és attól, amit a valóság 
vizsgálatának nevezünk. Minden törekvés mihamarább a betelje- 
sültség elképzelésének egy alakját éri el; nem kétséges, hogy a 
fantázia vágyteljesüléseinél való időzés kielégülést hoz, ámbár 
emellett nem homályosul el az a tudás, hogy nem valóságról 
van szó. A fantázia működésében tehát az ember tovább élvezi 
a szabadságot a külső kényszer alól, amelyről valójában régen 
lemondott. Sikerült neki, hogy még váltakozva élvező állat, 
majd ujra értelmes lény lehessen. Azzal a szűkös kielégüléssel, 
amit a valóságból kikényszeríthet, nem találja meg a számadását. 
, Egyáltalában nem megy a dolog felépítmények nélkül" mondta 
egyszer Th. Fontane. A fantázia lelki birodalmának meg- 
teremtése tökéletes párját leli a ,kimélt földek", , természet- 
védelmi parkok" intézményeiben azokon a helyeken, ahol a 
földművelés, a közlekedés és az ipar követelményei a föld eredeti 
arculatát a felismerhetetlenségig való rohamos elváltoztatással 
fenyegetik. A természetvédő park visszanyeri ezt a régi állapotát, 
amelyet különben mindenütt sajnálattal áldoztak fel a gyakorlatias 
szükségnek. Tetszésszerint burjánozhat és nőhet benne minden, 
a haszontalan, sőt akár a káros is. Ilyen, a valóság elvétől elvont 
kiméleti terület a fantázi lelki birodalma is. 

A fantáziának legismertebb termékei az úgynevezett ,álmodo- 
zások", amiket már ismerünk, nagyravágyó, magasratörő, erótikus 
vágyak elképzelt kielégülései, s ezek a vágyak annál bujábban 
tenyésznek, minél nagyobb szerénységre vagy türelemre int a 
valóság. A fantázia-boldogság lényege, hogy az élvezet elnyeré- 

sének a valóság beleegyezésétől való függetlenségét visszaállítsa, 
félreismerhetetlenül megmutatkozik bennük. Tudjuk, hogy az 
ilyen álmodozás a magja és a mintaképe az éjszakai álmoknak. 
Az éjszakai álom alapjábanvéve nem egyéb egy az ösztönmegmoz- 
dulásoknak éjszakai szabadsága által felhasználhatóvá vált, a lelki 
működés éjjeli formája által eredeti alakjából kivetkőzött álmodo- 
zásnál. Már megbarátkoztunk azzal a gondolattal, hogy az álmodo- 
zásnak sem kell szükségszerűleg tudatosnak lennie, hogy van 
tudattalan álmodozás is. Az ilyen tudattalan álmodozás tehát 
éppúgy forrása az éjszakai álomnak, mint az ideges tünetnek. 

A fantázia jelentőségét a tünet képződésében a következő 
közlés fogja tisztázni Önök előtt. Azt mondottuk, hogy a meg- 
vonás esetében a libidó visszaesés útján megszállja az általa 
felhagyott állásokat, amelyeken tudvalevőleg bizonyos mennyi- 
ségével még megtapadt. Ezt nem fogjuk visszavonni, vagy hely- 
reigazitani, hanem egy közbeeső láncszemet kell beiktatnunk. 
Hogy találja meg a libidó az útját ezekhez a rögződési helyek- 
hez? Nos, a libidónak minden elhagyott tárgya és iránya még 
nem elhagyott minden értelemben. Ezeket, vagy leszármazott- 
jaikat, a fantáziaképzetek bizonyos erővel még fogva tartják. 
A libidónak tehát csupán a fantáziához kell visszahuzódnia, hogy 
innen aztán minden elfojtott rögződéshez vezető útat járhatónak 
találjon. Ezek a fantáziák bizonyos kiméletben részesültek, nem 
került köztük s az én között konfliktusra a sor, bármily élesek 
voltak is az ellentétek, mindaddig, amig egy bizonyos feltételt 
betartottak. Egy mennyiségi természetű feltételt, amit most 
a libidónak a fantáziákra való visszaáramlása megzavar. Ez a 
többlet a fantáziák energiamegszállását annyira fokozza, hogy 
ezek követelőznek, a megvalósulás irányában nyomást fejtenek 
ki. Ez azonban a köztük és az én közötti összeütközést elkerül- 
hetetlenné teszi. Akár tudatelőttesek vagy tudatosak voltak is 
előbb, most az én részéről elfojtás alá kerülnek s a tudattalan 
felőli vonzás ellenkezés nélkül kifejtheti a hatását. A most 

tudattalan fantáziáktól a libidó a tudattalanban lévő eredetiek- 
hez, a maga rögződési pontjaihoz vándorol vissza. 

A libidó visszatérése a fantáziához a tünetképződés útjának 
egy közbeeső lépcsőfoka, amely különös megjelölést érdemel. 
C. G. Jung adta neki a nagyon alkalmas introverzió 
nevet, de ezzel a névvel, célszerűtlenül, egyebet is akart jelölni. 
Mi ragaszkodunk. ahhoz, hogy introverzió a libidónak a valósá- 
gos kielégülés lehetőségétől való elfordulását s az addig ártatlan 
mivoltukban megtűrt fantáziáknak túlterhelését jelenti. Az intro- 
vertált még nem neurótikus, hanem ingadozó helyzetben van; 
a következő erőeltolódásnál tüneteket kell kifejlesztenie, hacsak 
felduzzasztott libidója részére más kivezető útakat nem talál. 
Az ideges kielégülés irreális sajátsága és a fantázia s valóság 
közti különbség elhanyagolása ellenben az introverzió fokán való 
megállapodásból fakad. 

Bizonyára észrevették, hogy legutóbbi fejtegetéseimben a kórok- 
tani láncolat szövevényébe uj tényezőt vezettem be, tudniillik a 
mennyiséget, a tekintetbe jövő energiák nagyságát; ezt a tényezőt 
mindenütt számításba kell még vennünk. A kóroktani feltételek 
tisztán minőségi analiziséből nem futja eléggé. Vagy, más szóval, 
ezeknek a lelki folyamatoknak tisztán dinámikai felfogása elég- 
telen, szükség van még az ökonómiai szempontra is. Azt kell 
mondanunk, hogy két törekvés közti összeütközés nem pattan 
ki, mielőtt nem került a sor bizonyos energia-megszállási inten- 
zitásra, ha a tartalmi feltételek régen jelen is voltak már. 
Éppígy az alkati tényezők kórokozó jelentősége aszerint igazodik, 
hogy az alkatban mennyivel van több az egyik részletösztön- 
ből, mint a másikból; sőt, elképzelhető az is, hogy az összes 
emberek alkati adottságai minőségileg egyformák s csupán ezek- 
ben a mennyiségi viszonyokban különböznek. Nem kevésbé 
döntő a mennyiségi tényező az ideges megbetegedéssel szemben 
való" ellentállóképességet illetőleg. Azon mulik, hogy valaki a 
kihasználatlan libidónak mily mennyiségét tudja függő- 

ben tartani, s libidójának mekkora hányadát képes a nemi dol- 
goktól a szublimálás útjára terelni. A lelki működés végső célja, 
ami minőségileg az élvezet elnyerésére és a kín elkerülésére 
való törekvésként írható le, az ökonómiai szemlélet számára oly 
feladatnak mutatkozik, amely a lelki berendezésben működő 
izgalmi nagyságokat (ingermennyiségeket) elintézi s ezeknek kínt 
okozó torlódását feltartóztatja. 

Ennyit akartam tehát Önöknek a neurózis tünetképződéséről 
mondani. Mindaz, amit itt elmondtam, csak a hisztéria tünet- 
képződésére vonatkozik. Már a kényszerneurózisnál — az alap- 
vető tények fenntartásával — sok mindent másképpen találtunk. 
Az ösztön követeléseivel szemben való ellentétes megszállások, 
amikről a hisztériánál is szóltunk, a kényszerneurózisnál előtérbe 
tolúlnak s az úgynevezett , visszahatási képződményekkel" ural- 
ják a klinikai képet. Éppilyen s még messzebbre menő eltéré- 
seket fedezünk fel a többi neurózisnál, amelyeknél a tünet kép- 
ződésének mechanizmusára vonatkozó vizsgálatok még egy ponton 
sem zárultak le. 

Mielőtt azonban elbocsátanám ma Önöket, még rövid időre le 
szeretném kötni figyelmüket a fantáziaélet egy oldala számára, 
amely méltó a legáltalánosabb érdeklődésre. Van ugyanis vissza- 
vezető út a fantáziától a valósághoz, s ez — a művészet. A mű- 
vész eredetileg szintén introvertált, aki nincs messze a neurózis- 
tól. Túlerős ösztönszükségletek hajtják, közbecsülést, hatalmat, 
gazdagságot, dicsőséget s a nők szerelmét szeretné megszerezni; 
de hiányzanak az eszközei ezeknek a kielégüléseknek az eléré- 
séhez. Ezért, akár a többi kielégületlen, elfordul a valóságtól s 
teljes érdeklődését, libidóját is, átviszi fantáziaéletének vágy- 
képződményeire, ahonnan az út a neurózisokhoz vezethetne. Bizo- 
nyára sok mindennek kell összetalálkoznia, hogy ne ez legyen 
fejlődésének végső kimenetele; hiszen ismeretes, mily gyakran 
szenved, neurózisa alapján, éppen a művész teljesítőképességének 
részleges gátlása miatt. Alkatát valószinűleg a szublimálásra 

való erős képesség és a konfliktust eldöntő elfojtásnak bizonyos 
lazasága jellemzi. A valósághoz visszavezető útat aztán a művész 
a következőképpen találja meg. Hiszen nem ő az egyedüli, aki 
fantáziaéletet él. A fantázia középbirodalmát az általános emberi 
közmegegyezés jóváhagyja s minden nélkülöző innen vár enyhü- 
lést s vigasztalást. De a nem-művész számára az élvezet meri- 
tése a fantázia forrásaiból nagyon megszorított.  Elfojtásának 
kérlelhetlensége arra kényszeríti, hogy megelégedjék azzal az 
elvétve ádódó álmodozással, aminek még tudatra szabad jutnia. 
Ha valaki igazi művész, akkor több fölött rendelkezik. Először 
is ért hozzá, hogy álmodozásait feldolgozza akként, hogy azokat a 
nagyon is személyes vonatkozásokat, amik az idegent elijesztik, 
elveszítsék s mások számára élvezetessé váljanak. Továbbá annyira 
mérsékelni is tudja őket, hogy nem egykönnyen árulják el 
tiltott, forrásokból való eredetüket. Megvan ezenfelül az a rej- 
télyes képessége, hogy bizonyos anyagnak formát adjon, amig 
csak fantázia-képzeteinek hű képmásává nem vált, s ekkor a 
tudattalan fantáziájának ehhez a megjelenítéséhez annyi élvezeti 
nyereséget tud kapcsolni, hogy általa az elfojtást, legalább egy- 
időre, ellensúlyozza és felfüggeszti. Ha képes minderre, akkor 
mások számára is lehetővé teszi, hogy amaguk tudattalanjának hozzá- 
férhetetlenné vált élvezeti forrásaiból ismét vigasztalást és eny- 
hülést meríthessennek, megnyeri hálájukat és csodálatukat, s így 
fantáziája révén elérte, amit eladdig csak fantáziájában ért el: 
a közbecsülést, a hatalmat s a nők szerelmét. 


HUSZONNEGYEDIK ELŐADÁS 
A KÖZÖNSÉGES IDEGESSÉG 


Hse és Uraim! Miután utolsó megbeszéléseinkkel oly 
nehéz munkát sikerült legyűrnünk, egyidőre eltérek a 
tárgytól s Önökhöz fordulok. 

Tudom ugyanis, hogy elégedetlenek. A , Bevezetés a pszicho- 

analizisbe" az Önök elképzelésében más volt. Arra vártak, hogy 
élettől duzzadó, eleven példákat, nem pedig elméleteket fognak 
hallani. Azt mondják, hogy egy alkalommal, amikor ,A 
földszinten és az első emeleten" párhuzamát adtam elő, valamit 
megértettek a neurózisok keletkezéséből, ámde valóságos meg- 
figyeléseknek kellett volna ezeknek lenniök s nem költött 


történeteknek. Vagy, amikor kezdetben két — remélhetőleg 
nem szintén kitalált — tünetet mondtam el, s ezek meg- 


fejtését és a betegek életéhez való vonatkozásukat kibogoztam, 
világos lett Önök előtt a tünetek , értelme" ; azt remélték, hogy 
ebben a mederben fogom folytatni. Ehelyett hosszas, nehezen 
áttekinthető elméleteket hoztam, amik sohasem voltak teljesek, 
amikhez mindig még hozzátoldódott valami ujabb, oly fogalmakkal 
dolgoztam, amelyeket még nem mutattam be Önöknek, .a leíró 
előadásból áttértem a dinámikai felfogásba, ebből az úgynevezett 
,Öökonómiai"-ba, megnehezítettem a megértésüket arra  vonat- 
kozólag, mennyi jelenti a használt műszók közül ugyanazt s mennyi 
váltja fel egymást csupán a jóhangzás kedvéért; felmerülni enged- 
tem oly sokatmarkoló szempontokat, mint az élvezet elve, a valóság 
elve és a filogenetikai örökség; aztán, ahelyett, hogy bevezettem 
volna Önöket valamibe, olyasvalamit vonultattam el a szemük 
előtt, ami mindjobban a távolba veszett. 

Miért nem kezdtem a neurózisok tanába való bevezetést 
azzal, amit maguk is ismernek az idegességből s ami már 
régesrég felébresztette az érdeklődésüket? Az idegesek különös 
lényével, az emberi érintkezésre és külső behatásokra való 
érthetetlen reakcióival, ingerlékenységükkel, kiszámíthatatlan- 
ságukkal s az életre való alkalmatlanságukkal? Miért nem 
vezettem el Önöket lépésről-lépésre az egyszerűbb mindennapi 
alakulatok megértésétől a rejtélyes végső jelenségek problémáihoz ? 

Bizony, Uraim, nem is igen mondhatnám, hogy nincs 
igazuk. Nem vagyok annyira elfogult az előadóművészetemmel 
szemben, hogy minden szépséghibáját különös bájának tüntetném 

fel. Magam is azt hiszem, hogy az Önök számára előnyösebb 
alakba is önthettem volna; ez szándékomban is volt. De nem 
mindig tudjuk értelmes szándékainkat keresztülvinni. Magában 
a tárgyban van valami, ami parancsol az embernek s eltéríti 
első szándékaitól. Még az oly jelentéktelennek látszó munka, 
mint egy jól ismert anyag elrendezése, sem 8 követi egészen 
a szerző önkényes akaratát, olyanná lesz, mint amilyenné lenni 
akar, s csak utólag tehető fel a kérdés, miért lett épp ilyenné 
és nem mássá. 

Az okok egyike valószinűleg az, hogy a , Bevezetés a pszicho- 
analizisbe" cím erre a részre, amely a  neurózisokat akarja 
tárgyalni, már nem illik rá. A lélekelemzésbe való bevezetést 
az elvétések és az álom tanulmányozása adja meg; a neurózisok 
tana már maga a pszichoanalizis. Nem hiszem, hogy a neuró- 
zisok tanának tartalmáról ennyire rövid idő alatt másként tudtam 
volna beszámolni, mint ily sűrített alakban. Arról van szó, 
hogy összefüggően . Önök elé tárjam a tünetek értelmét és 
jelentőségét, a tünetképződés külső és belső feltételeit s mecha- 
nizmusát. Ezt kiséreltem meg; ez körülbelül a magva annak, 
amit a pszichoanalizisnek ma tanitania kell. Ezzel kapcsolatban 
sok mondanivalónk volt a libidóról és fejlődéséről, valamint az 
én fejlődéséről is. Technikánk előfeltételeire, a tudattalannak és 
az elfojtásnak (az ellentállásnak) nagy szempontjaira már a 
bevezetés előkészítette Önöket. A ikövetkező előadások egyikében 
meg fogják hallani, hogy a pszichoanalitikus munka mely 
. helyeken folytatódik szervesen tovább. Egyelőre nem hallgattam 

el Önök előtt, hogy kutatásaink valamennyi eredménye az 
ideges bántalmakhoz tartozó egyetlenegy csoport, az úgynevezett 
indulatáttételes neurózisok tanulmányozásából származik Sőt, a 
tünetképződés mechanizmusát csupán a hisztériás neurózisban 
követtem nyomon. Ha nem is szereztek jól megalapozott tudást 
s nem is tartottak meg minden apró részletet, mégis remélem, 
hogy ilymódon elképzelhették, milyen eszközökkel dolgozik a 

pszichoanalizis, milyen kérdések tartoznak rá s mily eredményeket 
szolgáltatott. 

Azt a kivánságot tulajdonítottam Önöknek, hogy a neurózisok 
leírását az idegesek jellemzésével kellett volna kezdenem, annak 
a módnak az ábrázolásával, ahogyan az idegesek neurózisuk 
miatt szenvednek, ahogyan ezzel szemben védekeznek s a neuró- 
zisukkal együtt berendezkednek. Ez bizonyára érdekes és 
megismerésre méltó anyag, nem is nehéz vele foglalkozni, de 
megfontolandó, vele kezdjük-e. Abba a veszedelembe sodródnánk, 
hogy a tudattalant nem ismernénk fel, emellett nem vennők 
észre a libidót, s az összes viszonyokat olyannak itélnénk meg, 
amilyennek azok az ideges énje számára mutatkoznak. Nyilván- 
való, hogy ez az én nem megbízható és pártatlan fél. Hiszen 
az én az a hatalom, amely a tudattalant megtagadta és elfojtottá 
alacsonyította le; hogyan lehetne rábízni, hogy ennek a tudat- 
talannak igazságot szolgáltasson ? Ebben az elfojtottban legelső helyen 
állnak a szexualitás elutasított igényei; egész természetes, hogy 
a szexualitás terjedelmét és jelentőségét sohasem tudjuk az én 
nézeteiből kitalálni. Attól a pillanattól kezdve, hogy az elfojtás 
szempontja derengni kezd előttünk, ez már megóv bennünket attól, 
hogy a két küzdő fél egyikét, még hozzá a győzelmes felet, 
tegyük meg a küzdelem birájává. Felkészültünk rá, hogy az 
én kijelentései félre fognak bennünket vezetni. Ha az énnek 
hinni akarnak, akkor ő minden részletben cselekvő volt, ő maga 
akarta és csinálta a tüneteit. Tudjuk, hogy jó adag passzivitást 
enged urrá lenni, amit aztán titkolni és szépítgetni szeretne. 
Persze nem mindig mer vállalkozni erre a kisérletre: a kényszer- 
neurózis tüneteiben be kell vallania önmagának, hogy idegen 
valami helyezkedik vele szembe, amitől csak nagy üggyel-bajjal 
tud menekülni. 

Aki nem áll el ezeknek a figyelmeztetéseknek az alapján 
attól, hogy az én hamisításait szinigazságnak tartsa, annak 
persze aztán könnyű dolga lesz és megmenekült mindazon 

ellentállások elől, amelyek a tudattalannak, a szexualitásnak és 
az én  passzivitásának a pszichoanalitikus hangsúlyozásával 
szembehelyezkednek. Az ilyformán Alfred Adler módjára azt 
állíthatja, hogy a neurózis oka az , ideges jellem", ahelyett, hogy 
a következménye lenne; de ennek nem is áll majd módjában 
a tünetképződés egyetlen részletét, vagy akár egyetlen álmot is 
megmagyarázni. 

Azt fogják kérdezni: Hát nem volna lehetséges, hogy az 
énnek az idegességben és a tünetképződésben való szerepét 
kellőleg méltányoljuk, anélkül, hogy közben a pszichoanalizis 
által kiderített körülményeket a legkirívóbb módon elhanya- 
golnók? Azt felelem erre: bizonyára lehetségesnek kell ennek 
lenni s valamikor meg is fog történni; de nem esik egybe a 
pszichoanalitikus munka irányával, hogy éppen ezen kezdje. 
Bizonyára előre meg is mondható, mikor fog ez a feladat a 
pszichoanalizis elé kerülni. Vannak neurózisok, amelyekben az 
én sokkal bensőbb módon részes, mint az általunk eddig 
vizsgáltakban ; , nárcisztikus" neurózisoknak nevezzük őket. 
Ezeknek a bántalmaknak analitikus feldolgozása képesít majd 
bennünket, hogy az én szerepét az ideges megbetegedésben 
részrehajlatlanul és megbízhatóan itélhessük meg. 

Az én és a neurózisa közt fennálló viszonyok egyike azonban 
oly szembeszökő, hogy kezdettől fogva figyelemre volna méltatható. 
Úgylátszik, ez egy esetben sem hiányzik; de legvilágosabban egy 
oly bántalomnál ismerhető fel, amely még távol áll meg- 
értésünktől: a traumás neurózisnál. Tudniok kell ugyanis, 
hogy a neurózisok minden lehető formájának keletkezésében 
és mechanizmusában mindig ugyanazok a tényezők lépnek 
működésbe, csupán hol az egyik, hol a másik tényezőnek jut 
a tünet képződésében a főszerep. Akárcsak valamely szintársulat 
személyzeténél, ahol mindenkinek megvan az állandó körül- 
határolt szerepköre : hős, bizalmas, intrikus, satöbbi; ámde a 
jutalomjátékára mindegyik más-más darabot fog kiválasztani. 

Így azok a fantáziák, amelyek tünetekké alakulnak át, seholsem 
kézzelfoghatóbbak, mint a hisztériánál; az én ellentétes meg- 
szállásai és reakciós képződményei a  kényszerneurózisban 
uralkodnak " a kórképen; az, amit az álom szempontjából 
másodlagos megmunkálásnak neveztünk, az . téves 
eszmeként a paranoia élén áll stb. 

Így a traumás neurózisoknál, különösen olyanoknál, amilyeneket 
a háború borzalmai idéznek elő, félreismerhetetlenül egy önző, 
védelemre és haszonra törekvő én-motivum. tolul fel, ami ugyan 
nem teremtheti meg önmagában a betegséget, de beleegyezését 
adja hozzá, s fenntartja ha már egyszer létrejött. Ez a motivum 
meg akarja az ént óvni azoktól a veszélyektől, amelyek 
fenyegetése a betegség inditó oka volt, s nem hagyja meg- 
gyógyulni, amig ennek a veszélynek az ismétlődése lehetetlenné 
nincs téve, vagy csak miután a beteg a kiállt veszélyért 
kártalanítást nyert. 

De hasonló résztvételt mutat az én minden más esetben a 
neurózis keletkezésében és fennmaradásában. Már mondottuk, 
hogy a tünetet az én is tartja, mert van oly oldala is, amellyel 
az elfojtó én-szándéknak nyújt kielégülést. Ezenfelül a konflik- 
tusnak a tünetképződés által való elintézése a legkényelmesebb 
és az élvezet elvének legmegfelelőbb megoldása; kétségtelenül 
nagy és kínosnak érzett belső munkát takarít meg az én szá- 
mára. Sőt, vannak esetek, amelyekben magának az orvosnak is 
be kell vallania, hogy a konfliktusnak neurózisban való végző- 
dése a legártatlanabb és a társadalmilag legelviselhetőbb meg- 
oldást nyújtja. Ne csodálkozzanak tehát, ha azt hallják, hogy 
hellyel-közel maga az orvos is pártját fogja a vele küzdelemben 
álló betegségnek. Hiszen nem feladata, hogy az élet minden 
helyzetével szemben az egészséget követelő fanatikus szerepét 
foglalja el, tudja, hogy nemcsak neurótikus nyomorúság van a 
világon, hanem valóságos, letilthatatlan szenvedés is, hogy a 
szükségesség megkivánhatja valakitől egészségének feláldozását s 

megtudja, hogy egyetlenegy embernek ily áldozata gyakran 
számos más ember végeláthatatlan szerencsétlenségének veszi 
elejét. Ha tehát mondható volt, hogy az ideges konfliktusa elől 
mindenkor a betegségbe menekül, akkor meg kell en- 
gedni, hogy némely esetben tökéletesen jogosult ez a menekvés, 
s az az orvos, aki felismerte ezt a tényállást, némán és kimé- 
letesen vissza fog húzódni. 

De ne nézzük a továbbiakban ezeket a kivételes eseteket. 
Átlagos viszonyok közt felismerhetjük, hogy az én a neurózisba 
való letérés által bizonyos belső, a betegség okozta nyere- 
ségben részesül. Ehhez csatlakozik bizonyos életkörülmények 
közt egy kézzelfogható külső, a valóságban többé-kevésbé mél- 
tányolható előny. Nézzék a leggyakoribb ilyen esetet. Egy asszony, 
akivel az ura durván bánik, s akit kiméletlenül kihasznál, elég 
szabályszerűen megtalálja a kivezető útat a neurózisba, ha az 
alkata ezt lehetővé teszi, ha túlságosan gyáva vagy erkölcsös 
ahhoz, hogy titokban más férfinél találjon vigasztalást, ha nem 
elég erős ahhoz, hogy minden külső elriasztás ellenére az urátó! 
elváljon, ha nincsen reménye, hogy maga tartsa fenn magát 
vagy jobb férfira találjon, s ha még, ezenfelül, nemi érzése is 
hozzá köti ehhez a durva emberhez. A betegség aztán fegyve- 
révé lesz a túlerős férfi elleni küzdelemben, oly fegyver, amelyet 
védelmül felhasználhat s bosszúképpen kihasználhat. Szabad a 
betegségéről panaszkodnia, mig a házasságáról valószinűleg nem 
volt szabad panaszkodnia. Segítséget talál az orvosban, a külön- 
ben durván önző embert arra bírja, hogy kimélje őt, hogy költ- 
sön rá, hogy engedélye legyen a háztól való távollétre s így a 
házassági elnyomás alól való szabadulásra. Ahol az ilyen, külső 
vagy esetleges, betegség okozta nyereség elég tekintélyes s nem 
tud reális pótlásra találni, ott a neurózis befolyásolásának lehető- 
ségét nem szabad nagyraszabni a kezelésük által. 

Azt fogják ellenem vetni, hogy hiszen az, amit itt a beteg- 
ség okozta nyereségről mondtam, tökéletesen az általam vissza- 

utasított felfogás mellett szól, hogy ugyanis az én maga akarja 
s teremti meg a neurózist. Csak lassan, Uraim, talán nem jelent 
ez többet, minthogy az én nem tesz kifogást a neurózis ellen, 
hiszen nem is tudná megakadályozni, s hogy a legjobbat vonja 
ki belőle, ha egyáltalában lehet belőle valamit kivonni. Ez csak 
az egyik oldala a dolognak, mindenesetre a kellemesebb. Amig 
a neurózis előnyöket nyújt, az én bizonyára egyetért vele, ámde 
nem csupán előnyöket nyújt. Rendszerint csakhamar kiderül, 
hogy az én rossz üzletet kötött, amikor magát neurózisra adta. 
A konfliktus megkönnyebbítését túlságosan drágán szerezte meg 
s a szenvedésnek azok az érzései, amelyek a tünetekhez tapad- 
nak, talán egyenértékű pótlásai a konfliktus kínjainak, de való- 
szinűleg több szenvedést hoznak. Az én meg szeretne szabadulni 
a tüneteknek e kínjától, de nem akarná kiadni a betegség okozta 
nyereséget, s éppen ez az, amire nem képes. Eközben bebizo- 
nyosodik, hogy nem is volt oly igazán cselekvő, mint amilyennek 
hitte magát. Ezt jól jegyezzük meg. 

Uraim, ha orvosi hivatásukban neurótikusokkal érintkezni 
fognak, csakhamar fel fogják adni abbeli várakozásukat, hogy 
azok, akik betegségük miatt a legjobban jajgatnak és panasz- 
kodnak, legkészségesebbek a segítségnyujtásuk elfogadására s ez 
elé a legkevesebb akadályt fogják gördíteni. Inkább az ellen- 
kezője áll. Azt azonban könnyen meg fogják érteni, hogy mindaz, 
ami a betegség okozta nyereséghez hozzájárul, az az elfojtásos 
ellentállást növelni s a gyógyítás nehézségeit nagyobbítani fogja. 
A betegség okozta nyereség azon részéhez, amely úgyszólván a 
tünettel együtt születik, még hozzá kell azonban tennünk egy 
másikat, amely később adódik. Ha olyanfajta lelki szerveződés, 
mint amilyen a betegség, hosszabb időn át fennállt, akkor 
végül önálló lényként viselkedik; az önfenntartási ösztönhöz 
hasonló valamit nyilvánít, a modus vivendi egy fajtája kelet- 
kezik közte és a lelki élet más. részei közt, még olyanok között 
is, amelyek alapjukbanvéve ellenségei, s alig maradnak el az 

alkalmak, amikor ismét hasznosnak s alkalmazhatónak bizonyul. 
Mintegy másodlagos szerepet köt le magának, ami a 
fennállását ujólag megerősíti. A kórtanból vett példa helyett 
vegyünk egy a mindennapi életből merített, éles fényt vető 
esetet. Egy derék munkást, aki keresetével tartja fenn magát, 
munkája közben ért baleset megnyomorít; dolgozni immár nem 
tud, ámde a szerencsétlenüljárt idővel kis baleseti járulékot 
kap s megtanulja, hogy nyomorék voltát, mint koldus, haszno- 
sítsa. Ám uj, habár szűkösebb megélhetése most éppen 
azon alapul, ami az első megélhetési módot lehetetlenné tette. 
Hatesti hibáit meg tudják szüntetni, akkor egyelőre kereset- 
nélkülivé teszik; felmerül a kérdés, vajjon képes-e még rá, hogy 
a régebbi munkáját folytassa. Ami a neurózisnál megfelel a 
betegség ilyen másodlagos kihasználásának, azt a betegség 
másodlagos nyereségeként hozzácsatolhatjuk az elsődlegeshez. 

Általában azonban azt akarom mondani Önöknek, ne nézzék 
le a betegség okozta nyereség gyakorlati jelentőségét s az elmé- 
letben ne adják magukat át túlságosan a hatásának. Ha az előbb 
már elismert kivételt nem is vesszük figyelembe, mégis inkább 
az állatok okosságának" azokra a példáira emlékeztet, amelyeket 
Oberlánder a , Fliegende Blátter"-ben illusztrált. Egy arab 
a tevéje hátán a meredek hegyfalba vájt keskeny ösvényen halad 
tova. Az út egy kanyarulatánál hirtelen egy ugrásra kész orosz- 
lánnal áll szemközt. Az arab nem lát útat a menekvésre; az 
egyik oldalon meredek fal, a másikon szakadék; visszafordulni 
s elfutni lehetetlenség; megadja magát sorsának. Nem így az 
az állat. Utasával együtt leugrik a mélységbe s az oroszlán — 
mit tehet mást — utánuk bámul. A beteg számára jobb ered- 
ményt rendszerint a neurózis segítségnyujtásai sem adnak. Ez 
abból eredhet, hogy a konfliktus elintézése a tünetképződéssel 
mégis csak automatikus folyamat, amely nem lehet elég erős 
az élet követelményeivel szemben, s amelynél az ember 
legjobb és legmagasabbrendű erőinek alkalmazásáról lemondott. 

Ha választhatnánk, többre kellene becsülni az elbukást a sorssal 
való becsületes küzdelemben. 

Uraim! Még bővebben meg kell azonban okolnom, hogy a 
neurózisok tanának a kifejtésében miért nem kezdtem a 
közönséges idegességen. Talán azt hiszik, hogy azért tettem 
ezt, mert akkor a neurózisok nemi eredetének bebizonyíi- 
tása nagyobb nehézséget okozott volna. Ezzel azonban téved, 
nének. Az indulat-áttételes neurózisoknál előbb át kell dol- 
gozni magunkat a tünetek értelmezésén ahhoz, hogy erre a 
belátásra jussunk. Az úgynevezett aktuális neurózisoknál a 
nemi élet kóroktani jelentősége egészen durva, a megfigyelésnek 
felkinálkozó tény. Többmint husz évvel ezelőtt ütköztem bele, 
amikor egyízben azt a kérdést vetettem fel magamnak, hogy 
az idegesek a kikérdezésüknél miért szokták oly rendszeresen a 
nemi életüket a figyelem alól kivonni. Akkoriban ezeknek a 
vizsgálatoknak fel kellett áldoznom a betegeknél való kedvelt- 
ségemet, de már rövid fáradozás után kimondhattam azt a tételt, 
hogy normális vita sexrualis-nál nincs neurózis — akkor aktuális 
neurózist gondoltam. Ez a tétel bizonyára túlságosan könnyedén 
elsiklik az emberek egyéni különbségei felett, hibája az a hatá- 
rozatlanság is, amely a , normális"-ra vonatkozó itélettől elválaszt- 
hatatlan, az első tájékozódás szempontjából azonban még ma is 
megvan a maga értéke. Akkoriban odáig jutottam el, hogy 
sajátos vonatkozásokat állitottam fel az idegesség bizonyos alakjai 
s bizonyos nemi ártalmak között, s nem kételkedem, hogy ma 
megismételhetném ugyanazokat a megfigyeléseket, ha hasonló 
beteganyag állna rendelkezésemre. Elég gyakran értesültem róla, 
hogy egy férfi, aki a tökéletlen nemi kielégülés bizonyos mód- 
jával beérte, például a kézzel végzett onániával, az aktuális neu- 
rózis meghatározott alakjában betegedett meg, s hogy ez a neurózis 
rögtön másiknak adott helyet, mihelyt egy másik, éppoly kevéssé 
feddhetétlen nemi életmódot juttatott a helyére. Ekkor a beteg 
állapotában beálló változásból ki tudtam találni a nemi élet- 

módjában történt változást. Azt is megtanultam akkor, hogy 
makacsul kitartsak a gyanúim mellett, amig csak a betegek 
őszinteséghiányát le nem győztem s állításaim megerősítésére 
nem kényszerítettem. Igaz, hogy ezután jobbnak látták más 
orvost keresni fel, aki kevésbé buzgón érdeklődik a nemi 
életük iránt. 

Akkor sem kerülhette el a figyelmemet, hogy a megbetegedés 
keletkezése nem utalt mindig a nemi életre. Az egyik ugyan 
közvetlenül egy nemi ártalomba, a másik azonban abba bete- 
gedett bele, hogy vagyonát vesztette el vagy kimerítő szervi 
megbetegedésen esett át. Ennek a sokféleségnek a magyarázata 
később adódott, amikor az én és a libidó közt gyanított kölcsön- 
hatásba bepillantást nyertünk, s a magyarázat annál kielégítőbb 
volt, minél mélyebbre hatolt ez a bepillantás. Valaki csak akkor 
betegedik meg neurótikusan, ha énjének megszünt az a képes- 
sége, hogy libidóját valahol elhelyezhesse. Minél erősebb az én, 
annál könnyebbé válik részére ennek a feladatnak a teljesítése; 
az én bármely okból való gyengítése szükségképpen ugyanolyan 
hatású, mint a libidó-követelmény túlfokozása, tehát lehetővé 
kell tennie az ideges megbetegedést. Vannak az én és a libidó 
között más és bensőbb viszonylatok is, ezek azonban még nem 
kerültek a látóterünkbe s ezért ezeket nem használom itt fel ma- 
gyarázatul. Számunkra lényeges és felvilágosítást adó marad, hogy 
minden esetben s tekintet nélkül arra, hogy a betegség milyen 
úton keletkezett, a neurózis tüneteit a libidó látja el s így ezek 
a libidónak rendellenes felhasználásáról tanúskodnak. 

Most azonban fel kell hívnom a figyelmüket az aktuális 
neurózisok és a pszichoneurózisok tünetei közt fennálló határozott 
különbségre, amely utóbbi neurózisok között az első csoport, az 
indulatáttételes neurózisoké, eddig oly sokat foglalkoztatott ben- 
nünket. A tünetek mindkét esetben a libidóból fakadnak, ennek 
tehát rendellenes felhasználásai, pótlásai a kielégülésnek. De az 
aktuális neurózis tüneteinek, a fejnyomásnak, a fájdalomérzésnek, 

egy szerv izgalmi állapotának, egy életműködés csökkenésének 
vagy gátlásának nincs , értelme", nincs lelki jelentősége. Nem- 
csak, hogy elsősorban a testen mutatkoznak, mint például a hisz- 
tériás tünetek, hanem maguk is teljesen testi folyamatok, amelyek 
keletkezésénél elesik mindaz a bonyolult lelki mechanizmus, 
amit megismertünk. Tehát valóban azok, amiknek a pszicho- 
neurótikus tüneteket oly hosszú ideig tartották. De hogyan felel- 
hetnek ekkor meg a libidó felhasználásának, hiszen a libidót a 
lelkiekben ható erőként ismertük meg? Nos, Uraim, ez nagyon 
egyszerű. Hadd ujítsam fel a legelső kifogások egyikét, amelyet 
a pszichoanalizissel szemben hangoztattak. Akkor azt mondották, 
hogy a pszichoanalizis az ideges jelenségeknek tisztán lelki 
elméletére törekszik, ez pedig egészen kilátástalan, mert lelki 
elmélet sohasem tudna betegséget megmagyarázni. Jónak látták 
elfelejteni, hogy a nemi működés nem tisztán lelki, éppoly 
kevéssé, mintahogy tisztán testi valami. Befolyásolja mind a 
testi, mind a lelki életet. Ha a pszichoneurózis tüneteiben a 
zavar megnyilvánulásait a lelki hatásaiban ismertük meg, akkor 
nem lephet meg, hogy az aktuális neurózisokban a nemi zavarok 
közvetlen testi következményeit találjuk meg. 

Az utóbbiak megértésére az orvosi klinika értékes, különböző 
kutatók által fel is használt, ujjmutatást ad. Az aktuális neurózi- 
sok a tünettanuk részleteiben, de abban a sajátosságukban is, 
hogy minden szervrendszert s minden életműködést befolyásol- 
nak, félreismerhetetlen hasonlóságot mutatnak azokkal a beteg- 
ségi állapotokkal, amelyeket idegen méreganyagok idült behatása 
s ezeknek akut megvonása idéz elő, az intoxikációkkal és az 
elvonás állapotaival. Még közelebb hozza egymáshoz a bántal- 
maknak ezt a két csoportját oly állapotok közvetítése, amelyek- 
nél, mint pl. a Basedow-kórnál, megtanultuk, hogy szintén 
mérgek hatására vonatkoztassuk, de oly mérgekére, amelyek nem 
kerülnek idegenekként a testbe, hanem a beteg tulajdon anyag- 
cseréjében keletkeznek. Azt hiszem, ezek után az analógiák után 


390 Huszonnegyedik előadás 


nem kerülhetjük el, hogy a neurózisokat valamilyen szexuális 
anyagcserében beállott zavar következményeinek ne tekintsük, 
akár úgy, hogy ezekből a nemi toxinokból több termelődik, 
mint amennyit az illető el tud intézni, akár úgy, hogy belső 
és egyenesen lelki viszonyok meggátolják ezeknek az anyagoknak 
a helyes alkalmazását. A néplélek mindig hitt a nemi kivánság 
természetének ily elképzelésében, a szerelmet , mámor"-nak 
mondja s szerelmi bájitalt ismer, amikor is a ható erőt mintegy 
kivülre helyezi. Részünkre itt alkalom kinálkoznék, hogy 
az erogén zónákra gondoljunk s arra az állításra, amely szerint 
a nemi izgalom a legkülönbözőbb szervekben keletkezhet. Külön- 
ben pedig az a kifejezés, , nemi anyagcsere" vagy ,a nemiség 
kémizmusa", üres fiók; semmit sem tudunk róla s abban sem 
tudunk dönteni, vajjon két nemi anyagot tételezzünk-e fel, 
amelyeket aztán ,hímneműnek" és , nőneműnek" neveznénk, 
vagy pedig elégedjünk-e meg egy nemi toxinnal, amelyben a 
libidó minden ingerhatásának hordozóját kell látnunk. A pszicho- 
analizis épülete, amit megalkottunk, valójában felépítmény, 
amelyet valamikor rá kell majd helyeznünk szervezeti alapjára; 
de ezt még nem ismerjük. 

A pszichoanalizist, mint tudományt, nem az az anyag jellemzi, 
amelyen munkálkodik, hanem az a technika, amellyel dolgozik. 
A művészettörténetre, vallástudományra és mitológiára éppen 
oly jól alkalmazható, mint a neurózisok tanára, anélkül, hogy 
ezzel lényegén erőszakot kellene elkövetni. Nem céloz s nem is 
teljesít mást, mint a tudattalannak a lelki életben való felfedé- 
sét. Az aktuális neurózisok problémái, minthogy tüneteik való- 
szinűleg közvetlen toxikus ártalom útján keletkeznek, nem 
kinálnak a pszichoanalizis számára támadási pontokat, ez csak 
keveset tud nyújtani felderítésük érdekében s ezt a feladatot át 
kell engednie az orvosi-élettani kutatásnak. Most talán jobban 
meg tudják érteni, miért nem választottam anyagomnak más 
elrendezést. Ha , Bevezetés a neurózisok tanába" lett volna, amit 

beigértem, akkor az aktuális neurózisok egyszerű formáitól a 
libidó-zavar által keletkezett bonyolultabb lelki megbetegedésekig 
vezető út lett volna kétségtelenül a helyes. Az előbbieknél mind- 
azt össze kellett volna hordanom, amit különböző oldalakról 
megtudtunk, vagy tudni vélünk, s a pszichoneurózisoknál aztán 
a lélekelemzés ezeknek az állapotoknak a megvilágitására leg- 
fontosabb segédeszközként került volna szóba. Célom azonban 
egy ,, Bevezetés a pszichoanalizisbe" volt s ezt hirdettem; fonto- 
sabb volt számomra, hogy a pszichoanalizisről nyerjenek képet, 
mint hogy bizonyos ismereteket szerezzenek a neurózisokról, s 
ilyképpen nem volt már szabad a lélekelemzés számára termé- 
ketlen aktuális neurózisokat az előtérbe állítanom. Azt is hiszem, 
hogy választásom az Önök számára kedvezőbb, mivel a pszicho- 
analizis, mélyreható előfeltételei s átfogó vonatkozásai révén, 
minden művelt ember érdeklődési körében helyet érdemel; a 
neurózisok tana azonban csak olyan fejezete az orvostudomány- 
nak, akár egy másik. 

Ezzel szemben joggal elvárhatjuk majd, hogy érdeklődésünk 
némileg az aktuális neurózisra is kiterjedjen. Már a pszicho- 
neurózisokkal való belső klinikai összefüggés is ezzel biztat. 
Értésükre adom, hogy az aktuális neurózisnak három tiszta for- 
máját különböztetjük meg, ezek a neuraszténia, a szo- 
rongásos neurózis és a hipochondria. Ez az osztályo- 
zás nem maradt ellentmondás nélkül. A nevek ugyan mind 
használatosak, de a tartalmuk határozatlan és ingadozó. Vannak 
olyan orvosok is, akik minden elválasztásnak, az ideges jelen- 
ségek zavaros világában a klinikai egységek, a betegségi 
egyedek minden kiemelésének ellentállnak s még az aktuális- 
és pszichoneurózisok kettéválasztását sem ismerik el. Azt hiszem, 
túlságosan messzire mennek s nem azt az útat követték, amely 
a haladást szolgálja. A neurózisok nevezett alakjai alkalomadtán 
tisztán szerepelnek; gyakrabban azonban keverednek egymással 
s egy pszichoneurótikus bántalommal. Ennek azonban nem kell 

arra vezetnie, hogy különállásukat feladjuk. Gondoljanak a 
a mineralógiából az ásványtan és kőzettan különbözőségére. Az 
ásványokat egyedenként írják le, bizonyára arra a körülményre 
támaszkodva, hogy sokszor kristályalakban, környezetüktől élesen 
elhatárolva találhatók. A kőzetek ásványok keverékei, s 
ezek bizonyára nem véletlenül, hanem keletkezési feltételeik 
következtében találkoztak össze. A neurózisok tanában még túl- 
ságosan keveset értünk meg a fejlődés menetéből ahhoz, hogy 
a kőzettanhoz hasonló valamit alkothassunk. De bizonyára a 
helyes úton járunk, amikor egyelőre elszigeteljük a tömegből 
azokat a részünkre felismerhető klinikai egységeket, amelyek az 
ásványokkal hasonlíthatók össze. 

Az aktuális- és a pszichoneurózisok tüneteinek egy figyelemre- 
méltó viszonya még egy fontos adatot nyújt az utóbbiak tünet- 
képződésének ismeretéhez; az aktuális neurózis tünete ugyanis 
gyakran a pszichoneurótikus tünet magva és előfoka. Ily viszony 
a legvilágosabban a neuraszténia és a konverziós hisztériának 
nevezett indulatáttételes neurózis között, a szorongásos neurózis 
és a szorongásos hisztéria között, de a hipochondria és a később 
parafrénia (dementia praecox és paranoia) néven megemlítendő 
alakok között is mutatkozik. Vegyük példának a hisztériás fej- 
fájás vagy kereszttáji fájdalom esetét. Az analizis kimutatja, hogy 
sűrítés és eltolás útján egy egész sor libidós fantáziának vagy 
emléknek vált pótló kielégülésévé. Ez a fájdalom azonban egy- 
kor valóságos is volt, s ekkor közvetlen szexuáltoxikus tünet, egy 
libidós izgalom testi kifejezője volt. Semmiesetre sem akarjuk 
azt állítani, hogy az összes hisztériás tüneteknek ez a magva, 
de megáll az, hogy különösen gyakori az ily eset, s hogy 
a testnek a libidós izgalom okozta — normális vagy kóros — 
befolyásolásai egyenesen kedveznek a hisztéria tünetképződésének. 
Ekkor annak a homokszemnek a szerepét játsszák, amelyei a 
kagylóállat gyöngyház-anyag rétegeivel vont be. Ugyanily módon 
használják fel a pszichoneurózisok a nemi izgalom muló jeleit, 

amelyek a nemi aktust kisérik, mint a tünet képződésének leg- 
kényelmesebb és legalkalmasabb anyagát. 

Egy hasonló folyamat külön diagnosztikai és gyógykezelési 
érdekességet nyújt. Olyanoknál, akik neurózisra hajlamosak, anélkül, 
hogy éppen nyilt neurózisban szenvednének, nem ritkaság, hogy 
a test — talán gyulladás vagy sérülés okozta — kóros elváltozása 
a tünet képződésének munkáját felkelti, úgyhogy a valóságban 
megadott tünetet hamarosan mindazoknak a tudattalan fantáziák- 
nak a hordozójává teszi, amelyek csak lestek rá, hol keríthet- 
nének megfelelő kifejezési eszközt a hatalmukba. Az orvos ily 
esetekben a gyógykezelésnek majd ezt, majd azt az útját választja, 
vagy a szervi alapot akarja eltüntetni, anélkül, hogy törődnék 
ennek a lármás neurótikus feldolgozásával, vagy az alkalomra kelet- 
kezett neurózist akarja leküzdeni s nem veszi számba a szervi in- 
dító okát. Az eredmény a fáradozásnak majd ezt, majd azt az útját 
fogja igazolni, illetve helyteleníteni; általános szabályok az ilyen 
vegyes esetek számára alig állíthatók fel. 


HUSZONÖTÖDIK ELŐADÁS 
A SZORONGÁS 


His és Uraim! Amit utolsó előadásomban a közönséges 
idegességről mondottam, az, eddigi közléseim között, bizo- 
nyára a legtökéletlenebbként és legkevésbbé kielégitőleg fog 
hatni. Tudom ezt s azt gondolom, misem keltette fel annyira 
a csodálkozásukat, mint az, hogy nem volt szó benne a szoron- 
gásról, amiről pedig a legtöbb ideges ember panaszkodik, amit 
ők maguk is a legborzasztóbb kínnak mondanak, s ami náluk 
valóban nagymérvű hatásfokot érhet el s a legképtelenebb intéz- 
kedéseket eredményezheti. De legalább ebben nem akartam 
Önöket megrövidíteni; ellenkezőleg, elhatároztam, hogy a szoron- 
gásnak az idegeseknél mutatkozó problémáját különös élességgel 
fogom beállítani és majd részletesen taglalom. 


394 Huszonötödik előadás 


Magát a szorongást persze nem kell Önöknek bemutatnom ; 
mindnyájan a magunk tapasztalatából ismertük meg valamikor 
ezt az érzést, vagy, helyesebben mondva, ezt az érzelmi álla- 
potot. De, azt gondolom, sohasem tették fel eléggé komolyan 
a kérdést, vajjon miért élnek át éppen az idegesek annyival 
több s annyival erősebb szorongást, mint mások. Talán magá- 
tól érthetődőnek tartották ezt; hiszen az , ideges" és ,ijedős" 
szavakat rendszerint úgy használják egymás helyett, mintha mind- 
kettő ugyanazt jelentené. De ehhez nincs jogunk; vannak 
ijedős emberek, akik különben egyáltalában nem idegesek, s 
vannak ezenkivül idegesek, akiknek sok tünetük van, de ezek 
között a szorongásra való hajlam nem található fel. 

Bárhogyan áll is a dolog, annyi bizonyos, hogy a szorongás 
problémája olyan csomópont, amelyen a legkülönbözőbb és leg- 
fontosabb kérdések összetalálkoznak, oly rejtvény, amelynek meg- 
oldásából fénylő világosságnak kellene sugároznia egész lelki 
életünkre. Nem állítom, hogy megadhatom Önöknek ezt a teljes 
megoldást, de bizonyára elvárják, hogy a pszichoanalizis ehhez 
a tárgykörhöz egész másképpen fog hozzányulni, mint a hiva- 
talos orvostudomány. Ott, úgylátszik, elsősorban aziránt érdek- 
lődnek, vajjon milyen anatómiai úton keletkezik a szorongás 
állapota. Eszerint a medulla oblongata ingerületben van s a beteg 
arról értesül, hogy a nervus vagus neurózisában szenved. A medulla 
oblongata nagyon komolyan veendő s nagyon szép valami. Igen 
jól emlékezem, mennyi időt és fáradságot fordítottam évekkel 
ezelőtt a tanulmányozására. Ma azonban azt kell mondanom, 
hogy nem tudnék olyasmiről, ami a szorongás lélektani meg- 
értése szempontjából közömbösebb lehetne, mint annak az ideg- 
pályának az ismerete, amelyen az ingerületei lefolynak. 

A szorongásról mindenekelőtt jó darabig lehet tárgyalni 
anélkül, hogy az idegességről egyáltalában meg kellene emlé- 
kezni. Minden további nélkül meg fognak érteni, ha ezt a 
szorongást reális szorongásnak nevezem a neurótikussal 

szemben. A reális szorongás mármost nagyon értelmes és érthető 
valaminek tünik fel. Azt mondjuk róla, hogy külső . veszély, 
azaz elvárt, előrelátott bántalom észleletére való visszahatás, 
összekapcsolódik a menekülés reflexével s az önfenntartás meg- 
nyilvánulásaként fogható fel. Hogy milyen alkalmakkor, azaz 
mily tárgyak jelenlétében s mily helyzetekben lép fel a szoron- 
gás, az természetesen nagyrészt tudásunk fokától s a külvilágga! 
szemben érzett hatalmi érzésünktől függ. Egészen érthetőnek 
tartjuk, hogy a vadember fél az ágyútól és a napfogyatkozás 
rémületet kelt benne, míg a fehérember, aki ért a gépezetének 
a kezeléséhez s meg tudja az eseményt jövendölni, ilyen felté- 
telekkel mentes marad a szorongástól. Máskor meg éppen a 
többet-tudás az, ami a szorongást elősegíti, mert lehetővé teszi 
a veszély korai felismerését. Így a vadember az erdőben meg fog 
ijedni egy oly lábnyomtól, amely a hozzánemértőnek mitsem 
mond, de neki egy ragadozó állat közellétét árulja el, s a tapasz- 
talt hajós rémülettel szemlél egy olyan felhőcskét az égen, 
amely az utas számára jelentéktelennek látszik, míg neki orkán 
közeledtét adja hirül. ; 

További megfontolás azt mondatja velünk, hogy ítéletünk 
a reális szorongásról, amely szerint ez a szorongás értelmes és cél- 
szerű, alapos felülvizsgálatra szorúl. Fenyegető veszély esetén az 
egyedül célszerű viselkedés ugyanis a fenyegetés nagyságával 
összehasonlított tulajdon erők hűvös mérlegelése volna, majd a 
döntés, vajjon menekülés vagy védekezés, esetleg maga a táma- 
dás nyujtana-e inkább kilátást arra, hogy minden jól végződjék. 
Ebben az összefüggésben azonban egyáltalában nincs helye a 
szorongásnak; mindaz, ami történik, éppúgy s valószinűleg 
jobban sikerülhetne, ha nem kerülne szorongás kifejlődésére a 
sor. Hiszen azt is látják, hogy amikor a szorongás túlságos nagy 
erővel lép fel, teljesen célszerűtlen, minden cselekvést megbénít, 
tehát a menekülést is meggátolja. A veszélyre való visszahatás rend- 
szerint a szorongási indulat és az elhárítási művelet vegyüléke. A 

megijesztett állat fél és menekül, a célszerű azonban itt a 
, menekülés", nem pedig a , szorongás". 

Kisért tehát az az állítás, hogy a szorongás kifejlődése soha- 
sem célszerű. Talán jobb belátáshoz segít bennünket, ha a szoron- 
gásos helyzetet gondosabban szétbontjuk. Az első benne a veszélyre 
való felkészültség, ami fokozott érzéki figyelemben és mozgási 
feszültségben nyilvánul meg. Ez a várakozásos felkészültség meg- 
gondolás nélkül előnyösnek ismerhető el, sőt ennek a hiánya 
komoly következményekért felelős. Belőle indul ki mármost 
egyrészt a motórikus cselekedet, elsőbben a menekülés, maga- 
sabb fokon a cselekvő védekezés, másrészt az, amit szoron- 
gási állapotként érzünk. Minél inkább puszta nekirugaszkodásra, 
egy vészjelre korlátozódik a szorongás kifejlődése, annál zavar- 
talanabbul megy végbe a szorongásos felkészültség átalakulása 
cselekvéssé, annál célszerűkben alakul ki az egész folyamat. A 
szorongásos felkészültség tehát a célszerű, a szorongás kifejlő- 
dése a célszerűtlen résznek látszik számomra abban, amit szoron- 
gásnak nevezünk. 

Nem szándékozom behatóbban foglalkozni azzal a kérdéssel, 
vajjon nyelvszokásunk a szorongás, a félelem, az ijedtség nevével 
ugyanazt vagy egymástól világosan különbözőt akar-e megjelölni. 
Csupán azt gondolom, hogy a szorongás az állapotra vonatkozik 
s eltekint a tárgytól, míg a félelem a figyelmet egyenesen a 
tárgyra irányítja. Az ijedtségnek ezzel szemben, úgylátszik, való- 
ban van különös értelme, tudniillik egy oly veszély hatásának 
a kiemelése, amelyet nem fogad szorongásra való felkészültség. 
Úgy tehát, hogy azt mondhatnók: az ember a szorongással 
védekezik az ijedség ellen. 

Nyilván nem kerülte el figyelmüket az a bizonyos többértel- 
műség és határozatlanság a , szorongás" (Angst) szó használatában. 
Szorongáson többnyire azt a szubjektiv állapotot szokták érteni, 
amelybe a , szorongás kifejlődésének" az észlelése juttat s ezt 
indulatnak nevezik. Mi mármost dinámikai értelemben az indulat? 

Mindenesetre nagyon összetett valami. Az indulat először is 
bizonyos motórikus beidegződéseket vagy levezetéseket rejt magá- 
ban, másodszor bizonyos érzeteket, éspedig kétfélét: a létesült 
mozgási aktusok észleletét s azokat a közvetlen élvezetes és kínos 
érzéseket, amelyek az indulatnak, amint mondani szokták, az 
alaphangját adják. Nem hiszem azonban, hogy ezzel a felsoro- 
lással eltaláltuk az indulat lényegét. Egyes indulatoknál, úgy 
hisszük, mélyebbre lehet pillantani s fel lehet ismerni, hogy az 
a mag, ami a felsorolt együttest összefogja, egy bizonyos fontos 
élmény ismétlése. Ez az élmény csak egy nagyon általános ter- 
mészetű, nagyon korai benyomás lehetne, amely nem az egyén, 
hanem a faj őstörténelmébe helyezendő el. Hogy érthetőbben 
fejezzem ki magam, az indulati állapot éppoly felépítésű lenne, 
mint a hisztériás roham, s akárcsak ez, egy visszaemlékezés 
lecsapódása volna. A hisztériás roham tehát ujraképződött egyéni 
indulattal hasonlítható össze, a normális indulat egy általános, 
öröklötté vált hisztéria kifejezésével. 

Ne higyjék, mintha az, amit itt az indulatokról mondtam, 
a normális lélektan elismert tanítása volna. Ellenkezőleg, oly 
felfogások ezek, amelyek a pszichoanalizis talaján nőttek s csak 
ezen otthonosak. Amit a lélektanban az indulatokról megtud- 
hatnak, példáula James-Lan g e-féle elmélet, nekünk, pszicho- 
analitikusoknak, egyenesen érthetetlen s nem lehet vitás. Ám, ami 
az indulatokat illeti, a mi tudásunkat sem tartjuk nagyon meg- 
alapozottnak; első kisérlet ez arra, hogy ezen a homályos terü- 
leten tájékozódjunk. Most tehát folytatom: a szorongásos indulat- 
nál ismerni véljük azt a korai benyomást, amelyet ismétlésként 
felujít. Azt mondjuk, hogy a születés aktusa az, aminél a 
kínérzeteknek, levezetési folyamatoknak és testi érzéseknek az a 
csoportosulása keletkezik, ami mintaképe lett az életveszély hatá- 
sának s azóta szorongásos állapotként vissza-visszatér. A. vérfelfris- 
sítés (a belső légzés) megszakítása által keletkezett óriási inger- 
szaporulat volt akkor a szorongás élményének az oka; az első 

szorongás tehát toxikus volt. A szorongás — szoros — (Angst — 
angustiae, ugyancsak szoros) elnevezés a légzésben beállott 
korlátozottság jellegét hangsulyozza, ami akkor a tényleges hely- 
zet következményeként jelentkezett s ma az indulatban majdnem 
rendszeresen ujra beáll. Vonatkozásaiban azt is fontosnak tartjuk, 
hogy azt az első szorongásos állapotot az anyától való elszaka- 
dás hozta létre. Természetesen az a meggyőződésünk, hogy az 
első szorongásos állapot ismétlésére való hajlandóság számtalan 
nemzedék során át oly alaposan beoltódott a szervezetbe, hogy 
egyetlen egyén sem bújhat ki a szorongás indulata alól, még 
akkor sem, ha, miként a mondabeli Macduffot , anyja testé- 
ből vágták ki", tehát a születés aktusát voltaképpen nem élte át. 
Hogy mi lett a nem emlős állatoknál a szorongás állapotának 
mintaképe, azt nem tudhatjuk. Ezzel szemben azt sem tudjuk, 
hogy ezeknél a lényeknél mily érzéskomplexum felel meg a 
mi szorongásunknak. 

Talán érdekelni fogja Önöket, honnan juthatunk arra a gon- 
dolatra, hogy a szorongás indulatának forrása és mintaképe a 
születés aktusa. Az elmélkedésnek van benne a legkevesebb 
része; inkább a nép naiv gondolkodásából vettem kölcsön. Amikor 
sok évvel ezelőtt, fiatal kórházi orvosok, ebédnél ültünk a 
vendéglőben, a szülészeti klinika egyik tanársegédje elbeszélte, 
milyen mulatságos eset történt az utolsó bábavizsgán. Egy jelölt 
azt a kérdést kapta, mit jelent, ha szülés közben mekonium 
(gyermekszurok, exkrementum) mutatkozik az elfolyó vízben, s 
rögtön így válaszolt: a gyermek fél. Kinevették és megbuktatták. 
Én azonban titokban pártját fogtam és sejteni kezdtem, hogy 
az egyszerű asszony zavartalan értelmével egy fontos összefüggést 
leplezett le. 

Térjünk most át az ideges szorongásra; miféle uj megjelenési 
formákat és viszonyokat mutat a szorongás az idegeseknél? Itt 
sok mindent le kell írnunk. Először is egy általános aggodal- 
maskodást találunk, egy úgyszólván szabadon lebegő szorongást, 

amely rögtön kész rá, hogy minden lehető, csak valahogyan is 
odaillő képzettartalomba belekapaszkodjék, az itéletet megzavarja, 
a várakozásokat kiválogassa; leselkedik minden alkalomra, amellyel 
igazoltathatná magát. Ezt az állapotot , várakozásos szorongás"- 
nak vagy ,szorongó várakozás "-nak nevezzük. Akiket ilyfajta 
szorongás kínoz, minden lehetőség közül mindig a legborzasztóbbat 
látják előre, minden véletlent a baj előjelének tekintenek, minden 
bizonytalanságot rossz értelemben használnak ki. A sötétlátásnak 
ezt a hajlamát jellemvonásként sok olyan emberben megtaláljuk, 
akiket különben nem lehet betegeknek minősíteni; korholólag 
túlzottan aggodalmaskodónak, pesszimistának mondják őket; a 
várakozásos szorongás feltünő mértéke azonban rendszeresen 
hozzátartozik ahhoz az ideges bántalomhoz, amelyet ,szoron- 
gásos neurózis"-nak neveztem s amelyet az aktuális neu- 
rózisok közé sorolok. 

A. szorongás egy másik alakja, szemben az imént leírttal, 
inkább lelkileg lekötött és bizonyos tárgyakhoz vagy helyzetekhez 
fűződik. Ez a rendkívül sokrétegű s gyakran nagyon sajátságos 
,fóbiák" szorongása. Stanley Hall, a tekintélyes amerikai 
pszichológus, csak nemrégiben szánta rá magát, hogy büszke 
görög elnevezésekkel felsorakoztassa ezeknek a fóbiáknak egész 
seregét. Úgy hangzanak, mint a tiz egyiptomi csapás felsorolása, 
csakhogy ezeknek a száma messze felűlmulja a tizet. Hallgassák 
meg, mi minden lehet a fóbia tárgya vagy tartalma: sötétség, 
szabad levegő, nyílt térség, macska, pók, hernyó, kigyó, egér, 
zivatar, kihegyezett él, vér, zárt helyiség, tolongó embertömeg, 
egyedüllét, hidon való átkelés, tengeri- és vasuti közlekedés stb. 
A tájékozódás első kisérleténél ebben a tömkelegben könnyen 
adódik három csoport megkülönböztetése. A félelmes tárgyak és 
helyzetek egyike-másika reánk, normálisokra is babonás nyugtalan- 
sággal, a veszélyhez való vonatkoztatással hat, s ezért ezek a fóbiák 
nem is tünnek nekünk érthetetlennek, habár hatásukban nagyon 
túlzottaknak találjuk őket. Így legtöbbünk közülünk kigyóval 

való találkozáskor undort érez. A kigyó-fóbia, így lehetne 
mondani, általánosan emberi, s Ch. Darwin nagyon szem- 
léltetően írta le, miképpen nem tudott a nekiugró kigyó által 
kiváltott szorongástól szabadulni, noha tudta, hogy vastag üveglap 
védi meg a kigyótól. A második csoportba azokat az eseteket 
soroljuk, amelyekben még van némi utalás egy veszélyre, ámbár 
hozzászoktunk, hogy ezt a veszélyt lekicsinyeljük és ne helyezzük 
az előtérbe. Idetartozik a legtöbb helyzet-kiváltotta fóbia. Tudjuk, 
hogy vasúton való utazáskor több a szerencsétlenség eshetősége, 
mintha otthon maradunk, megvan ugyanis a vonatösszeütközés 
lehetősége; azt is tudjuk, hogy a hajó elsülyedhet s ezesetben 
az utas rendszerint vízbefúl; mi azonban nem gondolunk ezekre 
a veszélyekre és szorongás nélkül utazunk vasúton és hajón. Az 
sem tagadható, hogy a folyóba zuhannánk, ha a hid éppen 
abban a pillanatban szakadna le, amikor rajta áthaladunk, ez 
azonban oly rendkivül ritkán történik meg, hogy, mint veszélyt, 
egyáltalában nem vesszük számításba. Az egyedüllétnek is megvan 
a maga veszélye s bizonyos körülmények között kerüljük is; de 
szó sincsen arról, hogy semmi körülmény közt sem, még csak 
egy pillanatra sem tűrnők. Hasonló áll a tolongásra, a zárt 
helyiségre, a zivatarra, stb. Ami a neurótikusoknak ilyen fóbiáit 
idegenszerűvé teszi, egyáltalában nem annyira a tartalmuk, mint 
inkább az erejük. A fóbiák szorongása egyenesen fellebbezhetet- 
len! Néha szinte az a benyomásunk, mintha az idegesek nem 
is ugyanazoktól a tárgyaktól és helyzetektől aggódnának, amelyek 
bizonyos körülmények között bennünk is szorongást tudnak 
kiváltani s amelyeket ugyanazzal a névvel neveznek meg. 
Hátra van a fóbiáknak még egy harmadik csoportja, amely- 
nél megértésünk már csődötmond. Ha egy erős, felnőtt férfi 
szorongás folytán nem képes jólismert szülővárosának egy uccáján 
vagy terén átmenni, ha egy egészséges, jólfejlett nőt eszeveszett 
szorongás fog el, mert macska súrolta a szoknyája szegélyét, vagy 
egér futott át a szobán, hogyan állítsuk itt fel a veszéllyel való 

összefüggést, holott ez nyilvánvalóan fennáll a fóbiásak részére? 
Az idetartozó állatfóbiáknál nem lehet szó az általános emberi 
ellenszenv fokozásáról, mert, mintegy az ellentét bemutatására, 
számos ember él, aki nem mehet el macska mellett anélkül, 
hogy ne hivogatná vagy meg ne simogatná. Az egér, amelytől a 
nők annyira félnek, egyszersmind becéző szó a javából; nem egy 
leány, aki örömmel hallja, ha kedvese ekként szólítja, mégis 
rémülten sikoltoz, ha az igy nevezett takaros állatkát megpillantja. 
Az út- és tér-szorongásban szenvedő férfi számára csak az az egy 
magyarázat tolúl fel, hogy kisgyermek módjára viselkedik. A 
gyermeket a nevelésben egyenesen ráoktatják, hogy az ilyen 
helyzeteket veszélyességük miatt kerülje, s a mi agorafóbiás 
betegünket tényleg megvédi a szorongástól azaz, ha a szabad 
téren átkiséri valaki. 

A szorongásnak itt leírt két alakja, a szabadon lebegő vára- 
kozásos szorongás és a fóbiákhoz kötött szorongás, független 
egymástól. Az egyik nem magasabb foka a másiknak, csupán 
kivételesen, ekkor is mintegy véletlenül kerülnek csak össze. A 
legerősebb fokú általános aggodalmaskodásnak nem kell fóbiákban 
megnyilvánulnia; olyanok, akiknek egész életét korlátozza az 
agorafóbia, a pesszimisztikus várakozásos szorongástól teljesen 
mentesek lehetnek. Bizonyos fóbiák, mint pl. a tériszony, a 
vasúti szorongás, kimutathatólag csak az érettebb években jelent- 
keznek; mások, mint a sötétségtől, zivatartól, állatoktól való 
szorongás, kezdettől fogva fennállhattak. Az első fajtájúak 
súlyos betegségek; az utóbbiak inkább különcségeknek, sze- 
szélyeknek látszanak. Akinél az utóbbiak közül találtunk 
valamit, annál rendszerint még más hasonlókat is gyaníthatunk. 
Hozzá kell tennem, hogy mindezeket a fóbiákat a szoron- 
gásos hisztériához soroljuk, tehát az ismert konverziós 
hisztériánhoz nagyon hasonló bántalmaknak tekintjük. 

Az ideges szorongás : harmadik alakja az elé a rejtély elé 
állít, hogy a szorongás és fenyegető veszély közti összefüggést 

tökéletesen elveszítjük a szemünk elől. Ez a szorongás lép például 
fel a hisztériánál a hisztériás tünetek kiséreteképpen, vagy a 
felindulás tetszőleges feltétele mellett, amikor indulatmegnyil- 
vánulást elvárnánk ugyan, de legkevésbbé a szorongás indulatát; 
vagy minden feltételtől függetlenűl, részünkre és a betegre 
nézve egyaránt érthetetlenűl, szabad szorongásos roham alakjában. 
Veszélyről, vagy oly okról, amelyet tulzással azzá lehetne megtenni, 
ezesetben széltében-hosszában nincs szó. Ezeknél az önkéntes 
rohamoknál aztán megtudjuk, hogy az a komplexum, amelyet 
szorongásos állapotnak nevezünk, részekre tud bomlani. A teljes 
rohamot egyetlen nagymértékben kifejlődött tünet helyettesítheti, 
így a reszketés, szédülés, szívdobogás, légzési szomjúság, s emellett 
az a közérzet, amelyről a szorongást felismerjük, hiányozhat, 
vagy határozatlanná válhat. És ezek az állapotok, amelyeket 
,szorongásos üguivalens"-eknek írunk le, minden klinikai és 
kóroktani vonatkozásukban mégis egyenrangúak a szorongással. 

Most aztán két kérdés merül fel. Összefüggésbe lehet-e hozni 
az ideges szorongást, amelynél a veszély egyáltalában nem, vagy 
csak igen kis mértékben szerepel, a reális szorongással, amely 
mindig a veszélyre való visszahatás? Hiszen, legalább kezdetben, 
ragaszkodni szeretnénk ahhoz a várakozásunkhoz: ahol szorongás 
van, ott kell olyasvalaminek is lenni, amitől félünk. 

Az ideges szorongás megértésére mármost a klinikai megfigyelés 
több újjmutatást ad s ezeknek a jelentőségét ki fogom most 
Önöknek fejteni. 

a) Nem nehéz megállapítani, hogy a várakozásos szorongás, 
vagy az általános aggodalmaskodás szorosan összefügg a nemi 
élet bizonyos folyamataival, hogy úgy mondjuk: a libidó 
bizonyos felhasználásaival. A legegyszerűbb és legtanulságosabb 
ilynemű eset olyanoknál észlelhető, akik úgynevezett frusztrán 
izgalom részesei, azaz, akiknél heves nemi izgalmak nem 
találnak kellő levezetésre, nem kapnak kielégitő befejezést. Tehát 
például férfiaknál a vőlegénységük idején, s nőknél, akiknek 

a férje nem eléggé potens, vagy akik a nemi aktust elővigyázatból 
megrövidítve és megcsonkítva engedik csak lefolyni. Ily körül- 
mények között eltünik a libidó izgalma s helyébe szorongás lép, 
mind a várakozásos szorongás, mind rohamok és roham-águivalensek 
képében. A nemi aktus elővigyázatos megszakítása, ha a nemi 
életben rendszerként alkalmazzák, oly rendszeresen válik a 
szorongásos neurózis okává férfiaknál, még inkább azonban az 
asszonyoknál, hogy az orvosi gyakorlatban tanácsos, ha ilyfajta 
esetekben elsősorban az eféle kórok után kutatunk. Az is szám- 
talanszor tapasztalható, hogy a szorongásos neurózis megszűnik, 
ha a nemi visszaélést megszűntetik. 

A nemi megtartóztatás és a szorongásos állapotok közti össze- 
függés tényét, tudomásom szerint, a pszichoanalizistől távolálló 
orvosok sem tagadják már. Mégis könnyen el tudom képzelni, 
hogy kisérletképpen nem mulasztják el a viszony megfordí- 
tását, amennyiben azt a felfogást képviselik, hogy oly személyek- 
ről van itt szó, akik kezdettől fogva hajlanak az aggodalmaskodásra 
s ezért tartózkodóak nemi téren is. Teljes bizonyossággal ellene 
szól azonban ennek a nők viselkedése, akiknek nemi ténykedése 
tudvalevőleg lényegileg passzív természetű, azaz a férfi magatartása 
által meghatározott. Minél temperamentumosabb, tehát minél 
hajlamosabb közösűlésre s képesebb a kielégűlésre a nő, annál 
bizonyosabban reagál majd a férfi impotenciájára vagy a félbe- 
szakított közösülésre szorongásos jelenségekkel, míg érzéketlen 
vagy kis libidójú nőknél az ilyen bánásmód sokkal elenyészőbb 
jelentőségű. 

Az orvosok részéről mostanában oly melegen ajánlott nemi 
megtartóztatásnak a szorongásos állapotok előidézésében természe- 
tesen csak akkor van ugyanily jelentősége, ha a libidó, amelytől a 
kielégitő levezetést megvonják, megfelelően erős és túlnyomórészben 
nem intéződik el szublimálás által. Hiszen betegségről, mint követ- 
kezményről, való döntés mindig a mennyiségi tényezőkön mulik. 
Ott is, ahol nem betegség, hanem jellemkialakulás jön számba, 

könnyen felismerhető, hogy a nemi korlátozottság bizonyos 
aggodalmaskodással és fontolgatásra való hajlammal jár együtt, 
míg vakmerőség és dacos merészség a nemi kivánalmak szabad 
érvényesüléséhez szegődik. A különböző kulturális behatások bár- 
mennyire is megváltoztatják és bonyodalmasítják ezeket a viszonyo- 
kat, az emberek átlagára nézve mégis csak áll, hogy a szorongás 
és a nemi korlátozottság összetartozik. 

Még korántsem közöltem Önökkel mindazokat a megfigyeléseket, 
amik a libidó és szorongás között általunk megállapított genetikus 
viszony mellett szólnak. Idetartozik például bizonyos életkorok be- 
folyása a szorongásos megbetegedésekre, amelyeknek, mint a serdülés- 
nek és a menopauza idejének, a libidó termelésében tetemes élénkítést 
kell tulajdonítanunk. A felindulás bizonyos állapotaiban a libidónak 
és szorongásnak keveredése s végűl a libidó helyettesítése szoron- 
gással, közvetlenűl megfigyelhető. A benyomás, amit mindezekről 
a tényekről nyerünk, kettős; az első, hogy a libidó felhalmozódásá- 
ról van szó, amelynek normális felhasználása elé akadály gördűl, a 
második, hogy közben teljesen testi folyamatok területén mozgunk: 
Hogy a libidóból miként keletkezik szorongás, egyelőre nem látjuk, 
csak azt állapíthatjuk meg, hogy libidó hiányzik s helyén szorongás 
figyelhető meg. 

b) Másik újjmutatást a pszichoneurózisok, különösen a hisztéria 
analiziséből nyerünk. Hallottuk, hogy ennél a bántalomnál a 
tünet kiséretében gyakran lép fel szorongás, de meg nem kötött 
szorongás is, ami roham vagy általános állapot gyanánt nyilvánul 
meg. A beteg nem tudja megmondani, mitől fél s a szorongást, 
félreismerhetetlen másodlagos megmunkálás útján, a legközelebb 
fekvő fóbiákkal, mint amilyen a halál, megőrülés, gutaütés, kapcsolja 
össze. Ha azt a helyzetet, amelyből a szorongás vagy a szorongás- 
kisérte tünetek kiindultak, elemzésnek vetjük alá, akkor rendszerint 
meg tudjuk mondani, melyik normális lelki lefolyás maradt el 
s pótolta önmagát a szorongás jelenségével. Fejezzük ezt ki 
másképpen: megszerkesztjük a tudattalan folyamatot olyannak, 

mintha nem került volna elfojtás alá s akadálytalanul folytatódott 
volna a tudatig. Ezt a folyamatot bizonyos indulat is kisérte 
volna, s most, meglepetésünkre, megtudjuk, hogy ezt a normális 
lefolyást kisérő indulatot az elfojtás után minden esetben szorongás 
helyettesíti, tekintet nélkül, vajjon milyen minőségű volt önmagá- 
ban. Ha tehát hisztériás szorongásos állapottal van dolgunk, akkor 
a tudattalan megfelelője hasonló fajtájú indulat lehet, tehát szoron- 
gás, szemérmesség, zavar, éppígy azonban pozitív libidó-izgalom, 
vagy ellenségesen támadó, mint a düh és a harag. A szorongás 
tehát az a mindenütt érvényes aprópénz, amelyre az összes indula- 
tokat beváltják, ha a hozzájuk tartozó képzettartalom elfojtás alá 
került. 

c) Harmadik tapasztalatunk a kényeszercselekvéses betegekre 
vonatkozik, akik különösképpen mintha megkímélődnének a 
szorongástól. Valahányszor kényszercselekedetüknek, mosdásuknak, 
szertartásos cselekvésüknek végrehajtását megakadályozni próbáljuk, 
vagy, ha maguk arra a kisérletre vetemednek, hogy egy kényszerüket 
feladják, borzasztó szorongás fogja őket rászorítani, hogy a kény- 
szernek " behódoljanak. Megértjük, hogy a szorongást fedezte a 
kényszercselekedet s hogy ezt csak azért kellett végrehajtani, 
hogy a szorongás be ne következzék. A kényszerneurózisnál 
tehát azt a szorongást, aminek különben jelentkeznie kellene, 
tünetképződés helyettesíti, s ha a hisztériát tekintjük, ennél a 
neurózisnál hasonló viszonyt találunk, az elfojtás folyamatának 
eredményeképpen, vagy tisztán szorongáskifejlődést, vagy szorongást 
tünetképződéssel, vagy tökéletesebb tünetképződést szorongás nélkül. 
Elvont értelemben tehát talán nem látszik helytelennek, ha azt 
mondjuk, hogy tünet egyáltalában csak azért keletkezik, hogy a 
különben elkerülhetetlen szorongás kifejlődését meggátolja. Ez a 
felfogás a szorongást mintegy a neurózis-problémára fordított 
érdeklődésünk középpontjába helyezi. 

A szorongásos neurózison tett megfigyeléseinkből azt következ- 
tettük, hogy a libidó eltéritése normális felhasználásáról, ami a 

szorongást létesíti, a testi folyamatok talaján következik be. A 
hisztéria és a kényszerneurózis analiziséből ehhez az a pótlás 
járul, hogy ugyanez az eltérítés ugyanilyen következménnyel a 
lelki hatóság megtagadásának hatása is lehet. Ennyit tudunk 
tehát az ideges szorongás keletkezéséről; ez még meglehetősen 
határozatlanul hangzik. Egyelőre azonban nem látok útat, amely 
tovább vezetne. A második feladat, amit magunk elé tűztünk, 
megállapítani az összefüggést az ideges szorongás közt, amely 
természetellenesen felhasznált libidó, és a reális szorongás közt, 
— ez utóbbi a veszélyre bekövetkező visszahatásnak felel meg — úgy- 
látszik még nehezebben oldható meg. Azt hihetnők, hogy itt 
teljesen különnemű dolgokról van szó, s még sincs eszközünk, 
hogy a reális és az ideges szorongást érzésbelileg meg tudnók 
különböztetni. 

A keresett összefüggés végre is helyreáll, ha az én és a libidó 
közt fennálló, gyakran hangoztatott, ellentétet vesszük előfeltételűl. 
Amint tudjuk, a szorongás kifejlődése az énnek veszélyre beálló 
visszahatása s vészjel a menekülés megkezdésére ; itt aztán könnyen 
felmerűl az a nézet, hogy az ideges szorongásnál az én éppolyan 
menekülési kisérletet hajt végre libidójának igényei elől, ezt a 
belső veszélyt úgy kezeli, mintha külső lenne. Ezzel az a vára- 
kozásunk is kielégűlt volna, amely szerint ott, ahol szorongás 
mutatkozik, jelen kell lenni valaminek, amitől okvetlenűl félni 
kell. A párhuzamot azonban messzebbre lehetne követni. Amint 
a külső veszély elől való menekülési kisérletet felváltják a kitar- 
tásra és a védelemre irányuló célszerű intézkedések, akként az 
ideges szorongás kifejlődése is átengedi helyét a tünetképződésnek, 
ami a szorongás megkötését eredményezi. 

A megértés nehézsége most más helyre tolódott át. Az a szoron- 
gás, amely az én menekvését jelenti a libidója elől, eszerint 
magából ebből a libidóból keletkezett. Ez átlátszatlan s arra 
figyelmeztet, hogy ne feledkezzünk meg arról, hogy valakinek 
a libidója alapjábanvéve mégis csak hozzátartozik s nem helyez- 

kedhet vele szembe úgy, mint valami kivülálló. A szorongás 
kifejlődésének a rendszerbeli dinámikája az, ami még homályos 
előttünk; hogy mily lelki energiák adódnak, s ezek mely lelki 
rendszerekből indúlnak ki. Nem igérhetem meg, hogy erre a 
kérdésre is választ fogok adni, de nem akarjuk elmulasztani, 
hogy két más nyomot ne kövessünk, s eközben ismét a közvetlen 
megfigyelést és az analitikus kutatást fel ne használjuk, hogy 
elmélkedésünknek segítségére jöjjünk. A szorongásnak a gyermek- 
ben való keletkezése felé fordulunk, s annak az ideges szoron- 
gásnak az eredete felé, amely fóbiákhoz kötött. 

A gyermekek félőssége nagyon közönséges dolog, s nagyon 
nehéznek látszik a megkülönböztetés, vajjon neurótikus vagy 
reális szorongás áll-e fenn. Sőt, ennek a megkülönböztetésnek 
az értékét a gyermekek magatartása felettébb kérdésessé teszi. 
Mivel egyrészt nem csodálkozunk azon, ha a gyermek minden 
idegen embertől, uj helyzettől és tárgytól fél, s ezt a visszahatást 
nagyon könnyen zsenge voltával és tudatlanságával magyarázzuk. 
A. gyermeknek tehát erős hajlamot tulajdonítunk a reális szoron- 
gásra és igen célszerűnek látnánk, ha ezt a félősséget örökségképpen 
hozta volna magával. A gyermek ebben csak az ősember és a 
mai primitiv népek viselkedését ismételné meg, akik tudatlanságuk 
és gyámoltalanságuk miatt minden ujtól félnek s számos olyan 
megszokottnak látszó dologtól is, ami bennünk már nem okoz 
félelmet. Az is teljesen megfelelne a várakozásunknak, ha a 
gyermek fóbiái legalább részben még ugyanazok volnának, mint 
amelyeket az emberi fejlődés azon őskorának tulajdoníthatunk. 

Másrészt nem kerülheti el a figyelmünket, hogy a gyermekek 
nem egyforma mértékben félénkek, s hogy éppen azok a gyermekek, 
akik különösen ijedősek mindenféle tárggyal és helyzettel szemben, 
később idegeseknek bizonyulnak. Az ideges hajlam tehát a reális 
szorongásra való kifejezett hajlandóságban is mutatkozik, a 
félénkség elsődlegesnek látszik, s így arra a következtetésre 
juthatunk, hogy a gyermek és később a felcseperedő ifjú libidójának 

magas voltától éppen azért fél, mert mindentől fél. A szorongásnak 
a libidóból való keletkezése ezzel meg volna cáfolva, s ha valaki 
a reális szorongás feltételei után kutatna, következetesen ahhoz 
a felfogáshoz jutna el, hogy a maga gyengeségének és gyámol- 


talanságának — A. Adler terminológiája szerint a csekélyebb- 
értékűségnek (Minderwertigkeit) — a tudata volna végső alapja 


a neurózisnak is, ha ez a tudat a gyermekkorból az érettkorba 
folytatódhatik. 

Ez oly egyszerűen és megvesztegetően hangzik, hogy jogot 
formálhat a figyelmünkre. Persze, az idegesség talányának 


eltolódásával járna. A csekélyebb-értékűségnek — s ezzel a 
szorongás feltételének és a tünetképződésnek — fennmaradása 


annyira biztosítottnak látszik, hogy inkább az szorúl magyarázatra, 
ha kivételesen olyasmi áll be, amit egészségként ismerünk. De 
mire mutat a gyermekek félénkségének gondos megfigyelése? 
A kisgyermek elsősorban az idegenektől fél: helyzetek csak azáltal 
tesznek nála szert jelentőségre, ha emberek szerepelnek bennük, 
s a tárgyak egyáltalában csak később jönnek tekintetbe. Ezektől 
az idegenektől azonban nem azért fél a gyermek, mert rossz 
szándékokat tulajdonít nekik s a maga gyöngeségét összehasonlítja 
azoknak az erejével, őket tehát a léte, biztonsága és fájdalommen- 
tessége szempontjából veszélyeseknek minősíti. Egy ilyen bizal- 
matlan, a világban uralkodó támadó  ösztöntől megfélemlített 
gyermek meglehetősen balúlsikerűlt elméleti kigondolás. Hanem 
azért íjed meg a gyermek az idegen alaktól, mert a megszokott 
és szeretett hozzátartozójának látására, alapjábanvéve az anyjáéra, 
van beállítva. Csalódása és vágyódása alakul át szorongássá, tehát 
kihasználatlanul maradt libidó, amely ilyenkor nem tartható 
lebegésben, hanem szorongásként le kell vezetődnie. Alig lehet 
véletlen az is, hogy ebben a gyermekkori szorongás számára 
mintaképűl szolgáló helyzetben megismétlődik a születés alatti 
első szorongásos állapotnak a feltétele: az anyától való elszakadás. 

A gyermekek első helyzeti fóbiái a sötétségtől és az egyedülléttől 

való félelem; az előbbi sokszor az egész életen át fennmarad, 
mindkettőben közös a szeretett ápolónak, tehát az anyának, a 
hiánya. Hallottam, amint egy gyermek, aki félt a sötétségtől, ezt kiál- 
totta át a szomszéd szobába: , Néni, ugyan beszélj hozzám, félek". 
, De mit érsz vele? Hiszen nem látsz engem ; erre a gyermek így 
felelt: , Ha valaki beszél, akkor világosabb lesz". A vágyakozás a 
sötétben tehát a sötétség miatt való szorongássá változik át. Nemhogy 
az ideges szorongás csak másodlagos és a reális szorongás sajátos 
esete volna, inkább azt látjuk a kis gyermeknél, hogy valami 
reális szorongás szerepel, aminek az ideges szorongással közös 
lényeges vonása a felhasználatlan libidóból való eredet. Valóságos 
reális szorongásként, úgylátszik, a gyermek keveset hoz a világra. 
Mindazokban a helyzetekben, amelyek később fóbiák feltételei 
lehetnek, a magasban, a víz feletti keskeny pallón, a vasúton 
és a hajón, a gyermek nem mutat szorongást, éspedig annál 
kevésbbé, minél tudatlanabb. Nagyon kivánatos volna, ha több 
ily életetóvó ösztönt kapott volna örökségül; a felügyeletnek, 
amelynek meg kell akadályozni, hogy veszélyből-veszélybe sod- 
ródjék, a feladata ezáltal sokkal könnyebbé válna. Valójában 
azonban a gyermek kezdetben tulságosan nagyratartja erejét és 
szorongásmentesen viselkedik, mert nem ismeri a veszélyeket. 
A víz szélére szalad, ablakpárkányra áll ki, éles tárgyakkal és 
tűzzel játszik, szóval mindent megtesz, ami számára veszedel- 
met, nevelőinek pedig gondot jelent. Tökéletesen a nevelés 
munkája, ha végűl felébred benne a reális szorongás, mert nem 
engedhető meg, hogy a kioktató tapasztalatra maga tegyen szert. 

Ha mármost vannak olyan gyermekek, akik a szorongásra 
való ily nevelés felé az út egy részén elébemennek, s akik aztán 
maguk is találnak oly veszélyeket, amelyektől nem óvták őket, 
akkor elégséges számukra az a magyarázat, hogy alkatukban a 
libidó-kivánalom nagyobb mértékét hozták a világra vagy a 
libidókielégűlés terén korán elkényeztették őket. Nem csoda, ha 
az ily gyermekek között találhatók a későbbi idegesek; hiszen 

tudjuk, hogy a későbbi neurózis keletkezésének leghatározottabb 
megkönnyítése a tekintélyesebb libidófelhalmozódás hosszabb időn 
át való elviselhetetlenségében rejlik. Észrevehetik, hogy itt 
szóhozjut az alkati tényező is, amelynek jogait mi különben 
sohasem akarjuk elvitatni. Csak az ellen emelünk óvást, ha 
valaki e jog miatt a többit mind elhanyagolja s az alkati tényezőt 
ott is bevezeti, ahová a megfigyelés és analizis egyesített eredménye 
szerint nem való vagy az utolsó sorba utalandó. 

Hadd összegezzük a gyermekek félősségéről tett tapasztalatokat. 
A kisgyermekkori szorongásnak nagyon kevés köze van a reális 
szorongáshoz, ezzel szemben a felnőttek ideges szorongásának 
közeli rokona. Mint emez, felhasználatlan libidóból szárma- 
zik s a hiányzó szeretési tárgyat külső tárggyal vagy hely- 
zettel helyettesíti. 

Szivesen fogják mármost hallani, hogy a fóbiák analizise 
nem taníthat többé sok ujdonságra. Ezeknél ugyanis ugyanaz 
történik, mint a gyermekkori szorongásnál ; felhasználatlan libidó 
folytonosan látszólagos reális szorongássá alakul át s így némi 
csekély külső veszélynek jut a libidókivánalmak helyettesítői 
szerepe. A megegyezésben nincs semmi idegenszerű, hiszen a 
kisgyermekkori fóbiák nemcsak mintaképei a  későbbieknek, 
amelyeket a , szorongásos hisztériá"-hoz sorolunk, hanem ezeknek 
közvetlen előfeltételei és előjátékai. Minden hisztériás fóbia 
gyermekkori szorongásra vezethető vissza s tovább folytatja ezt 
akkor is, ha más a tartalma s így más nevet követel meg. A 
két bántalom különbsége a mechanizmusukban rejlik. A felnőttnél 
a szorongásnak libidóvá való átalakulásához nem elégséges immár, 
hogy a libidó, mint vágyakozás, pillanatnyilag felhasználatlanná 
vált. Régen megtanulta, hogy ily libidót lebegve tudjon tartani, 
vagy másként tudjon felhasználni. De ha a libidó oly lelki 
ingerülethez tartozik, amely az elfojtás sorsában részesült, akkor 
hasonló viszonyok újultak fel, mint amilyenek a gyermekkorban 
voltak, amikor még nem volt ismeretes a tudatos és tudattalan 

közti elválasztás, s a kisgyermekkori fóbiára való regresszió 
mintegy megnyitja az útat, amelyen át a libidónak szorongássá 
való átalakulása kényelmesen megtörténhet. Hiszen, miként 
visszaemlékezhetnek, sokat tárgyaltunk az elfojtásról, közben 
azonban mindig csak az elfojtandó képzet sorsát követtük, 
természetesen azért, mert ez könnyebben volt felismerhető és 
leírható. Annak megvitását, hogy mi történik azzal az indulattal, 
ami az elfojtott képzeten csüngött, mindig halasztgattuk s csak most 
tudjuk meg, hogy ennek az indulatnak a közvetlen sorsa az, hogy 
szorongássá alakul át, bármily minőségben mutatkozott volna is 
különben a normális lefolyásban. Ez az indulatátalakulás azonban 
az elfojtásos folyamatnak a jóval fontosabb része. Nem oly könnyű 
erről beszélni, mivel tudattalan indulatok létezését nem állíthatjuk 
ugyanabban az értelemben, mint a tudattalan képzetekét. A 
képzet, egy különbségtől eltekintve, ugyanaz marad akár tudatos, 
akár tudattalan; meg tudjuk mondani, mi felel meg a tudattalan 
képzetnek. Az indulat azonban levezetési folyamat s egészen 
másképpen itélendő meg, mint a képzet; hogy a tudattalanban 
mi felel meg neki, az mélyebbre ható megfontolás és a lelki 
folyamatokra vonatkozó előfeltevéseink tisztázása nélkül nem 
mondható meg. Erreitt nem vállalkozhatunk. Azt a benyomást 
azonban, amit itt nyertünk, hogy ugyanis a szorongás kifejlődése 
szorosan hozzákapcsolódik a tudattalan rendszeréhez, igen sokra 
becsűljük. 

Azt mondottam, hogy a szorongássá való átalakulás, helyesebben: 
a szorongás formájában való levezetődés, az elfojtástól ért libidónak 
ezután következő sorsa. Ehhez hozzá kell fűznöm : nem az egyetlen 
és nem a végleges sorsa. A neurózisoknál oly folyamatok vannak 
működésben, amelyek arra törekednek, hogy ezt a szorongásos 
kifejlődést megkössék, s ez különböző útakon sikerül is nekik. 
A fóbiáknál például az ideges folyamatnak világosan két szakasza 
különböztethető meg. Az első az elfojtást és a libidónak szorongássá 
való átalakítását hajtja végre, amikor is ez a szorongás külső 

veszélyhez kötődik. A második mindazon óvóintézkedéseknek és 
biztosításoknak a felépítésében áll, amelyek feladata, hogy ezzel 
a külsőségként kezelt veszéllyel való érintkezés elkerülhető legyen. 
Az elfojtás az én menekülési kisérletének felel meg a veszélyként 
érzett libidó elől. A fóbia a külső veszély elleni elsáncolással 
hasonlítható össze, ahol is a külső veszély a félelmetes libidót 
helyettesíti. A fóbiáknál a védekezési rendszer gyengesége 
természetesen abban rejlik, hogy az a vár, amely kifelé ennyire 
megerősítette magát, belülről megtámadható maradt. A libidó 
veszélyének kifelévetítése sohasem sikerűlhet jól. A többi neurózisnál 
ezért a szorongás kifejlődése elleni védekezésnek egyéb rendszerei 
szokásosak. Nagyon érdekes része ez a neurózisok lélektanának, 
sajnos túlságosan messzire vezet s alaposabb szakismeretet tételez 
fel. Csak még egyet akarok hozzátenni. Hiszen már beszéltem 
az ,ellenirányú megszállás"-ról, amit az énnek az elfojtáskor 
kifejteni és állandósítani kell ahhoz, hogy az elfojtás maradandó 
legyen. Ennek az ellenirányú megszállásnak jut osztályrészűl az 
a feladat, hogy a szorongás kifejlődése elleni védekezésnek 
különböző formáit az elfojtás után életrekeltse. 

Térjünk vissza a fóbiákra.  Beláthatják, mennyire elégtelen, 
ha csak a tartalmukat akarják megmagyarázni s nem érdeklődnek 
más iránt, mint hogy honnan ered, hogy ez vagy az a tárgy 
vagy bizonyos helyzet szolgál a fóbia anyagául. A fóbia tartalma 
körülbelül ugyanoly jelentőségű a fóbia számára, mint a nyilvánvaló 
álomkülső az álom számára. A szükséges korlátozásokkal el- 
ismerhetjük, hogy ezek között a fóbiatartalmak között vannak 
olyanok is, amelyek, miként ezt Stanley Hall kiemeli, 
filogenetikus öröklődés útján alkalmasak arra, hogy a szorongás 
tárgyaivá váljanak. Sőt megegyezik ezzel, hogy sok ilyen szórongási 
tárgy a veszéllyel való kapcsolatát csak szimbólikus vonatkozás 
révén tudja helyreállítani. 

Így meggyőződtünk, milyen szinte központinak mondható 
helyzetet tölt be a szorongás problémája a neurózisok kérdéseiben. 

Élénk képet szereztünk arról, milyen kapcsolatban áll a szo- 
rongás kifejlődése a libidó különböző sorsával és a tudattalan 
rendszerével. Csak egy ponton nem találtunk összefüggést, csak 
egy helyen találtunk hézagot a felfogásunkban, azt az egy mégis 
nehezen elvitatható tényt, hogy a reális szorongást az én 
önfenntartási ösztöneinek megnyilvánulásaként kell felfogni. 


HUSZONHATODIK ELŐADÁS 
A LIBIDŐELMÉLET ÉS A NÁRCISZMUS 


H a és Uraim! Ismételten és csak nemrégiben is foglal- 
koztunk az énösztönök és nemi ösztönök különválasztá- 
sával. Először az elfojtás mutatta meg nekünk, hogy a kettő 
egymással ellentétbe kerülhet, hogy aztán formálisan a nemi 
ösztönök huzzák a rövidebbet s kénytelenek legyenek visszaeső 
kerülő úton kielégülést keresni, amikor is legyőzhetetlenségük 
kárpótlást nyújt a vereségükért. Majd azt is megtanultuk, hogy 
mindkettő kezdettől fogva különböző viszonyban van a nagy 
nevelővel, az élet nyomoruságával, úgyhogy nem teszik meg 
ugyanazt a fejlődési útat s nem jutnak a valóság elvével ugyan- 
olyan vonatkozásba. Végül felismerni véljük, hogy a nemi 
ösztönöket sokkal szorosabb kötelékek fűzik a szorongás indulati 
állapotához, mint az énösztönöket, ez pedig már olyan ered- 
mény, amely csak egy fontos pontban tűnik tökéletlennek. 
Ezért, megerősítése céljából, még azt a figyelemreméltó tényt 
akarjuk kiemelni, hogy az éhségnek és szomjúságnak, a két 
legelemibb önfenntartási ösztönnek, a kielégítetlensége sohasem 
eredményezi a szorongásba való átcsapásukat, mig a kielégítetlen 
libidónak szorongásba való áttevődése, amint ezt hallottuk, a 
legismertebb és leggyakrabban megfigyelt jelenségekhez tartozik. 

Az az alapos jogunk, hogy az én- és nemi-ösztönöket külön- 
válasszuk, nem igen vitatható el. Hiszen a nemi törekvésnek, 
mint az egyén különleges ténykedésének, a létezésével ez már 

adva van. Csak az lehet kérdéses, hogy mily jelentőséget tulaj- 
donítunk ennek a különválasztásnak, mennyire mélyenszántónak 
akarjuk tartani. Ennek a kérdésnek az elintézése azonban annak 
a megállapításnak az eredményéhez igazodik, hogy a nemi ösz- 
tönök testi és lelki megnyilvánulásaikban mennyiben viselkednek 
másként, mint a többiek, amelyeket velük szembeállítottunk, s 
hogy mily fontosak azok a következtetések, amelyek ezekből a 
különbségekből adódnak. A két ösztöncsoport különben alig 
elgondolható lényegbeli különbségének feltételezéséhez termé- 
szetesen minden motivum hiányzik. Mindkettővel csak az egyén 
energiaforrásainak megnevezéseként találkozunk, s az a vita, 
vajjon alapjábanvéve egyek vagy lényegileg különbözők-e, s ha 
egyek, mikor tértek el egymástól, nem folytatható le ezeken a 
fogalmakon, hanem a mögöttük lejátszódó élettani tényekhez 
szabandó. Erről egyelőre nagyon keveset tudunk, s ha többet 
is tudnánk, analitikus feladatunk számára ez nem jönne tekin- 
tetbe. 

Nyilvánvalóan abból is nagyon kevés hasznunk lenne, ha 
Jung eljárása szerint az összes ösztönök ősi egységét hang- 
súlyoznók s azt a mindenben megnyilvánuló energiát , libidó"- 
nak neveznénk. Akkor, minthogy a nemi életet semmilyen 
mesterfogással sem lehet a lelki életből kiküszöbölni, arra kény- 
szerülünk, hogy szexuális és aszexuális libidóról beszéljünk. A 
libidó elnevezést azonban joggal a nemi élet hajtó erői számára 
kell fenntartani, amint azt eddig is tettük. 

Azt hiszem tehát, hogy az a kérdés, vajjon a nemi és önfenn- 
tartási ösztönök kétségtelenül jogosúlt különválasztása meddig 
viendő keresztül, nem nagy jelentőségü a pszichoanalizisben; ez 
különben nem is illetékes ebben. Az élettan persze többféle 
adatot nyújt ahhoz, hogy ez a kérdés valami fontosat jelentsen. 
Hiszen a szexualitás az élő szervezetnek az egyetlen olyan műkö- 
dése, amely túllép az egyénen és gondoskodik az egyénnek a 
fajhoz való kapcsolódásáról. Félreismerhetetlen, hogy gyakorlása 

nem jár mindig haszonnal az egyes részére, mint a többi telje- 
sítményei, hanem, szokatlanúl nagy élvezet árán, veszélyekbe 
sodorja, amelyek életét fenyegetik s elég gyakran el is játsszák. 
Valószinűleg egészen különleges, minden egyébtől eltérő anyag- 
cserefolyamatok szükségesek ahhoz, hogy az egyéni élet egy 
része fennmaradjon az utódok számára. És végűl az egyén, habár 
magát fődolognak és nemiségét kielégítése egy olyan eszkö- 
zének tekinti, akár a többit, élettani szempontból csak epizód 
egy nemzedéksorozatban, rövidéletű függelék egy virtuális hal- 
hatatlansággal felruházott csiraplazmán, mintegy időleges birto- 
kosa egy utána is fennmaradó hitbizománynak. 

De a neurózisok pszichoanalitikus átvizsgálásához nincsen 
szükség ily messzire vezető szempontokra. Ha a nemi- és az 
énösztönöket — külön-külön figyelemmel  kisérjük, kulcsot 
nyerünk az indulatáttételes neurózisok csoportjának a meg- 
értéséhez. Ezeket arra az alapvető helyzetre tudtuk  vissza- 
vezetni, amely szerint a nemi ösztönök viszályba elegyednek az 
önfenntartási  ösztönökkel, vagy élettanilag, — habár pontat- 
lanabbúl kifejezve, — arra, hogy az én egyik állása különálló 
egyénként a másikkal, egy nemzedéksorozat tagjával, ellentétbe 
kerül. Ilyen meghasonlásra talán csak az embernél kerül sor, 
s talán nagyjából ezért az ő kiváltsága a neurózis, szemben az 
állatokkal. Libidójának mértéken felűli kifejlődése s gazdag 
rétegeződésű lelki életének talán éppen ezáltal lehetségessé vált 
felépítése teremtette meg nyilván az ilyen összeütközés keletkezé- 
sének a feltételeit. Minden további nélkül látható, hogy ez 
feltétele azoknak a nagy haladásoknak is, amelyeket az ember 
az állatokkal való közösségén túl megtett, úgyhogy képessége a 
neurózisra csupán fonákja lenne egyéb tehetségének. De ezek 
is csak elmélkedések, amik legközelebbi feladatunktól eltérítenek. 

Eddig előfeltétele volt munkánknak, hogy én- és nemi ösztö- 
nöket megnyilvánulásuk szerint megkülönböztethetünk egymás- 
tól. Az indulatáttételes neurózisoknál ez minden nehézség nélkül 

sikerűlt. Azokat az energiamegszállásokat, amelyeket az én 
nemi törekvéseinek tárgyaira fordít, ,libidó"-nak, a többit, 
amelyeket az önfenntartási ösztönök bocsátanak ki, ,érdewk- 
lődés"-nek (Interesse) neveztük, s a libidómegszállásoknak, 
átalakulásaiknak és végleges sorsuknak a követése által első 
bepillantást nyerhettünk a lelki erők működésébe. Az indulat- 
áttételes neurózisok adták ehhez a legkedvezőbb anyagot. Azonban 
az én, az én összetétele különböző megszerveződésekből, ezek fel- 
építése s működési módja rejtett maradt előttünk és sejthettük, 
hogy majd csak más neurótikus zavarok analizise fogja ezt a 
betekintést meghozni. 

Korán megkezdtük már a pszichoanalitikus nézetek kiterjesz- 
tését ezekre az egyéb bántalmakra. Egy velem való eszmecsere 
után már 1908-ban kimondta K. Abraham azt a tételt, 
hogy az elmebetegségekhez számított dementia praecox főjellem- 
vonása az, hogy hiányzik nála a tárgyak libidómegszállása. (,, A 
hisztéria és a dementia praecox pszichoszexuális különbségei"). 
Ekkor azonban felmerült az a kérdés, mi történik az elme- 
betegeknek tárgyaktól elvont libidójával? Abraham nem habo- 
zott a válasz megadásával: az énre vetődik vissza s ez a vissza- 
térő megfordulás a nagyzási téves eszme forrá- 
sa a dementia praecoxnál. A nagyzási téves eszme tökéletesen 
hasonló a tárgynak a szerelmi életből ismert nemi túlbecsülé- 
séhez. Így az első esetben sikerült egy pszichótikus bántalom 
egyik sajátságát a normális szerelmi életre való vonatkoztatás 
útján megérteni. 

Mindjárt meg is mondom, hogy Abrahamnak ezek az 
első nézetei a pszichoanalizisben fennmaradtak és alapjává lettek 
a pszichózisokhoz való állásfoglalásunknak. Lassan tehát meg- 
barátkoztunk azzal az elképzeléssel, hogy az a libidó, amelyet 
a tárgyakhoz tapadva látunk s amely annak a törekvésnek a 
kifejezése, hogy ezeken a tárgyakon kielégűléshez jusson, ezeket 
a tárgyakat elhagyhatja és helyükbe a tulajdon ént teheti, s 

ezt az elképzelést mind következetesebben építették ki. A libidó 
ilyen megkötöttségének a nevét — a nárciszmus nevet — 
egy P. Nüácke leírásából isimert perverziótól kölcsönözzük, 
amelynél a felnőtt egyén a saját testét ugyanazokkal a gyöngéd- 
ségekkel halmozza el, amelyeket különben idegen nemi tárgyra 
szokás fordítani. 

Csakhamar aztán úgy gondolkodtak, hogy; ha a libidónak 
van ilyen rögződése a tulajdon testhez és a tulajdon személy- 
hez egy más tárgy helyett, akkor ez nem lehet kivételes és 
jelentéktelen eset. Sőt, mi több, valószínű, hogy ez a nárcisz- 
mus az az általános és eredeti állapot, amelyből a tárgyi szeretet 
csak később alakul ki, anélkül, hogy ezért a nárciszmusnak 
meg kellene szűnnie. Hiszen a tárgyi libidó fejlődéstörténetéből 
is emlékezni kellett arra, hogy sok nemi ösztön kezdetben a 
tulajdon testen, amint mi mondjuk: autoerótikusan elégül 
ki, s hogy. éz az autoerótizmusra való képesség indokolja a nemi- 
ség visszamaradását a valóság elvéhez való hozzánevelődésben. 
Így tehát az autoerótizmus a libidókibocsátás nárcisztikus álla- 
potának a nemi ténykedése volt. 

Hogy mondandónkat rövidre fogjuk: az én-libidónak a tárgyi 
libidóhoz való viszonyáról oly elképzelést alkottunk, amelyet egy 
az állattanból vett hasonlattal tudok szemléletessé tenni. Gondol- 
janak azokra a legegyszerűbb élőlényekre, amelyek a proto- 
plazmaszerű anyag alig differenciált rögöcskéjéből állanak. Ezek 
pszeudopódiumoknak nevezett nyúlványokat bocsátanak ki, 
amelyekbe testük anyagát átömlesztik. De ismét vissza is tudják 
ezeket a nyúlványokat vonni és egy gomolyaggá tömörűlnek. 
A nyúlványok kibocsátását mármost a libidónak a tárgyakhoz 
való kiküldésével hasonlítjuk össze, míg a libidó főtömege az 
énben tud visszamaradni, s feltesszük, hogy normális körül- 
mények között az én-libidó akadály nélkül átalakítható tárgyi 
libidóvá s ez ismét felvehető az énbe. 

Ezeknek az elképzeléseknek a segítségével mármost egész 

sereg lelki állapotot meg tudunk magyarázni, vagy, szerényeb- 
ben szólva, a libidóelmélet nyelvén le tudunk írni oly állapo- 
tokat, amelyeket a normális élethez kell sorolnunk, mint például 
a lelki viselkedést a szerelemben, testi megbetegedésnél, alváskor. 
Az alvás állapotáról az volt a feltevésünk, hogy a külvilágtól 
való elforduláson s az alvás kivánságára való. beállítottságon 
alapszik. Ami az álomban éjszakai lelki működésként nyilvá- 
núlt, azt az alvás megkivánásának a szolgálatában s ezenfelül 
tökéletesen önző motivumoktól vezetettnek találtuk. Most, a 
libidóelmélet értelmében, azt fejtjük ki, hogy az alvás oly álla- 
pot, amelyben az összes tárgyi megszállások, a libidóéi éppúgy 
mint az önzőek, megszűntek s az énbe visszahúzódtak. Vajjon 
nem derül-e ezáltal ujabb fény az alvás előidézte pihenésre s 
általában a kifáradás természetére? A méhenbelűli élet boldog 
elszigeteltségénék a képe, amit az alvó éjjelről-éjjelre ismét fel- 
idéz előttünk, így a lelki oldala felé is kiegészül. Az alvónál a 
libidó eloszlásának ősi állapota éled fel ujra, a tökéletes nárcisz- 
mus, amelynél libidó és én-érdeklődés még közösen és meg- 
különböztethetetlenül lakik az önmagának elegendő énben. 

Itt két megjegyzésre nyílik alkalom. Először, hogyan különbö- 
zik fogalmilag a nárciszmus és az önzés? Nos, azt hiszem, hogy a 
nárciszmus az önzés libidós kiegészítése. Ha önzésről beszélnek, 
csak az egyén számára adódó haszonra vannak tekintettel; ha 
nárciszmust mondanak, akkor a libidó kielégűlését is figyelembe 
veszik. Mint gyakorlati motivumok mindketten hosszú úton 
külön-külön követhetők. Lehet valaki teljes mértékben önző s 
mégis erős libidós tárgyi megszállásokat tarthat fenn, amennyi- 
ben a tárgyon való libidókielégűlés az én szükségletei közé tar- 
tozik. Az önzés aztán ügyelni fog rá, hogy a tárgyra törekvés 
ne hozzon bajt az énre. Lehet valaki önző s emellett nagyon 
is nárcisztikus, azaz nagyon csekély tárgyat megkivánó, s ez 
megint vagy a közvetlen nemi kielégűlésben nyilvánúlhat meg, 
vagy azokban a magasabb, a nemi kivánalmakból levezetett 

törekvésekben, amelyeket bizonyos alkalmakkor mint , eszményi 
szerelmet" ellentétbe szoktunk állítani az ,érzékiséggel". Az 
önzés a magátólértődő, az állandó mindezekben a vonatkozások- 
ban, a nárciszmus a változó elem. Az önzés ellentéte, az alt- 
ruizmus, fogalmilag nem fedi a libidós tárgyi megszállást, ettől 
a nemi kielégűlés iránti törekvés kiesése által különül el. A 
teljes szerelmességi állapotnál azonban az altruizmus összetalál- 
kozik a libidós tárgyi megszállással. A nemi tárgy rendszerint 
magához vonja az én nárciszmusának egy részét, ami a tárgyat 
illetőleg a ,szerelemben való túlbecsűlés"-ben jut kifejezésre. 
Ha ehhez még az önzésnek a nemi tárgyra való altruisztikus 
átömlesztése is járul, akkor a nemi tárgy túlságosan hatalmassá 
válik; az ént mintegy felszívta. 

Úgy hiszem, üdülésnek fogják érezni, ha a tudománynak 
alapjábanvéve száraz ábrándképei után a nárciszmus és sze- 
relem ökonómiai ellentétének költői leírását nyújtom. 


Goethe ,Westöstlicher Divan"-jából veszem ezt a 
leírást." 


SZULEJKA: Nép és rab, s ki győzött küzdve 

Mind csak ezt vallotta rég, 
Hogy halandó legfőbb üdve 
Jellem és személyiség. 
Élni való minden élet, 
Csak magadhoz hű maradj. 
Veszteség nem érhet téged, 
Amig az lész, ami vagy. 

HATEM: Lehet. Ámde uj világot 
Gyújt nekem a szerelem: 
Én a földi boldogságot 
Szulejkában ismerem. 
Míg magát rám pazarolja, 


1) Dóczi Lajos fordítása. 

Megbecsülöm Én-emet. 

Ha elhagyna, érzem nyomba : 
Hogy mivoltom elveszett. 
Hatem akkor véget ér. — De 
Sorsot is vált csakhamar: 
Beleszáll a boldog Én-be, 

Kit ölel e puha kar. 

Második megjegyzésünk az álomelmélet kiegészítése. Az álom 
keletkezését nem tudjuk megmagyarázni, ha nem iktatjuk közbe 
azt a feltevést, hogy az elfojtott tudattalan az éntől bizonyos 
mértékben függetlenítette magát, úgyhogy az alvási kivánságnak 
nem engedelmeskedik s megszállásait megtartja akkor is, ha az 
éntől függő valamennyi tárgyi megszállást be kell vonni az 
alvás érdekében. Csak akkor érthető meg, hogy ez a tudattalan 
a cenzurának éjszakai felfüggesztését vagy csökkentését a maga 
javára fordíthatja s ki tudja terjeszteni hatalmát a nappal 
emléknyomaira, hogy ezeknek az anyagával valamilyen tiltott 
álomvágyat alkosson. Másrészt talán már a nappal emléknyomai 
ellentállóképességük egy részét, az alvás vágyától elrendelt libidó- 
elvonással szemben, annak köszönhetik, hogy ezzel az elfojtott 
tudattalannal már eleve összeköttetésben állnak. Ezt a dinámikai 
szempontból fontos lépést tehát pótlólag hozzátoldjuk az álom- 
képződésről alkotott nézetünkhöz. 

Szervi megbetegedés, fájdalmas ingerlés, szervek gyulladása 
oly állapotot idéz elő, amely világosan a libidónak tárgyairól 
való leoldását eredményezi. A bevont libidó az énben a meg- 
betegedett testrész fokozott megszállásaként jelentkezik. Sőt, 
megkockáztatható az az állítás is, hogy ilyen körülmények 
között a libidó elvonása tárgyairól feltünőbb, mint az önző 
érdeklődés elfordítása a külvilágtól. Innen, úgylátszik, út 
nyílik a hipochondria megértésére, amelynél valamely szerv 
hasonlómódon foglalkoztatja az ént, anélkül, hogy számunkra 
érzékelhetőleg beteg lenne. Annak a kisértésnek azonban ellent- 

állok, hogy itt tovább haladjak, vagy, hogy oly más helyzeteket 
magyarázgassak, melyek a tárgyi libidó énbe-való vándorlásának 
felvétele által érthetőkké vagy leírhatókká válnak, mert szüksé- 
gét érzem, hogy két ellenvetéssel nézzek szembe, amelyek, úgy 
túdom, most készséges meghallgatásra találnak Önöknél. Először 
is azt kivánják szóvá tenni, miért akarok az alvásban, a beteg- 
ségben és hasonló helyzetekben mindenáron libidót és érdeklő- 
dést, nemi ösztönöket és énösztönöket megkülönböztetni, holott 
a megfigyelések egy egyetlen és egységes energia feltételezése 
által tökéletesen elintézhetők, ez az energia pedig, szabadon 
mozogva, hol a tárgyat, hol az ént szállja meg, s hol az egyik, 
hol a másik ösztön szolgálatában. áll. Másodszor pedig, hogy 
miképpen : tárgyalhatom a libidónak a tárgyról való leválását 
olyképpen, mintha ez kórós állapot forrása lenne, amikor pedig 
a tárgyi libidó átalakulása én-libidóvá — vagy általánosabban 
énenergiává — a lelki dinámikában a normális s nap-nap 
után, éjszakánként megismételt folyamatok közé tartozik. 

Erre ez a válasz: első ellenvetésük jól hangzik. Az alvás, a 
betegség, a szerelem állapotainak a megvitatása önmagában való- 
színűleg sohasem vezetett volna az énlibidó és a tárgyilibidó, 
vagy a libidó és az érdeklődés megkülönböztetésére. Ámde ez- 
esetben elhanyagolják azokat a vizsgálatokat, amelyekből kiindúl- 
tunk, s amelyeknek megvilágítása mellett szemléljük most a 
szóbanforgó lelki helyzeteket. A libidó és érdeklődés, tehát a 
nemi. és önfenntartási ösztönök, megkülönböztetését abba az 
összeütközésbe való bepillantás erőszakolta reánk, amelyből az 
indulatáttételes neurózisok fakadnak. Ezóta nem mondhatunk le 
ujra róla. Az a feltevés, hogy a tárgyilibidó énlibidóvá alakul- 
hat át, hogy tehát az énlibidóval számolni kell, az egyedülinek 
látszott. arra a célra, hogy az úgynevezett nárcisztikus neuró- 
zisoknak, például a dementia praecoxnak, a rejtélyét megoldhassa, 
ezeknek a hisztériával és a kényszerrel való hasonlóságait és 
különbségeit igazolhassa. A betegségre, alvásra és .szerelemre 

alkalmazzuk most azt, aminek az elháríthatlanságát másutt beiga- 
zoltnak találtuk. Ily alkalmazásokat szabad még folytatnunk s 
majd meglátjuk, mennyire jutunk velük. Az egyetlen meg- 
állapítás, ami nem közvetlen csapadéka analitikus tapasztalatunk- 
nak, azt mondja, hogy a libidó libidó marad akár tárgyakra, akár 
a tulajdon én felé fordúl, és sohasem változik át önző érdeklő- 
déssé; éppígy áll a fordítottja is. Ez az állítás azonban egyen- 
értékű a nemi és énösztönöknek már kritikailag méltányolt 
elkülönítésével s ehhez, az esetleges fennakadásig, heurisztikus 
motivumokból ragaszkodni akarunk. 

A második ellenvetésük is jogosult kérdést vet fel, de hamis 
irány felé tart. Bizonyos, hogy a tárgyi libidó bevonása az 
énbe nem közvetlenül kórokozó; hiszen látjuk, ez minden- 
kor megtörténik az elalvás előtt, hogy aztán a felébredés ismét 
helyreállítsa a régi állapotot. A protoplazmaállatka behúzza a 
nyúlványait, hogy a következő alkalommal ismét kibocsássa őket. 
Egészen másvalami azonban, amikor egy bizonyos, nagyon ener- 
gikus folyamat kikényszeríti a libidónak a tárgyakról való levo- 
nását. A nárcisztikussá vált libidó ekkor aztán nem tudja a 
tárgyakhoz visszavezető útat megtalálni s a libidó mozgékony- 
ságának ez a korlátozása mindenesetre kórokozóvá válik. Úgy- 
látszik, a nárcisztikus libidó felszaporodása egy bizonyos mérté- 
ken túl nem viselhető el. Azt is elképzelhetjük, hogy éppen 
azért került a sor a tárgyi megszállásra, mert az énnek ki 
kellett bocsátani a libidóját, nehogy felduzzadásától megbete- 
gedjék. Ha útunkba esne, hogy a dementia praecoxal behatób- 
ban foglalkozzunk, megmutatnám Önöknek, hogy az a folyamat, 
amely a libidót a tárgyakról leválasztja s a hozzájuk visszavezető 
útat elzárja előle, közel áll az elfojtás folyamatához s ennek 
oldalágaként fogandó fel. De mindenekelőtt ismerős talajt érez- 
hetnek a lábuk alatt, ha megtudják, hogy ennek a folyamatnak 
a feltételei jóformán azonosak — amennyire ezt máig ismerjük 
— az elfojtáséival. A konfliktus, úgylátszik, ugyanaz és ugyan- 

azon hatalmak között játszódik le. Ha az eredmény annyira 
más, mint például a hisztériánál, akkor ennek az oka csak a 
hajlamosság különbözőségében lehet. A libidófejlődés ingatag 
helyei ezeknél a betegeknél más szakaszon vannak; a mérték- 
adó rögződés, amely, amint erre visszaemlékeznek, a tünet- 
képződésre vezető áttörést megengedi, másutt foglal helyet, való- 
szinűleg a primitiv nárciszmus állapotában, amelyhez a dementia 
praecox végső kimenetelében visszatér. Igen figyelemreméltó, 
hogy valamennyi nárcisztikus neurózis számára a libidónak oly 
rögződési pontjait kell feltételezni, amelyek a fejlődésnek sokkal 
koraibb szakaszaira nyúlnak vissza, mint a hisztériánál vagy a 
kényszerneurózisnál. Hallották azonban, hogy azok a fogalmak, 
amelyeket az indulatáttételes neurózisok tanulmányozásakor szerez- 
tünk, elegendőek a gyakorlatilag olyannyira nehezebb nárcisz- 
tikus neurózisokban való tájékozódásra. A közös vonások nagyon 
messzemenőek; alapjábanvéve egyazon megjelenési területről van 
szó. De elképzelhetik azt is, mily kilátástalanná alakul ezeknek 
a, már az elmekórtanhoz tartozó, bántalmaknak a felderítése 
annak számára, aki nem hozza magával ehhez a feladathoz 
az indulatáttételes neurózisok analitikai ismeretét. 

A dementia praecox tüneteinek képét, ami különben nagyon 
változatos, nem határozzák meg csupán azok a tünetek, 
amelyek a libidónak a tárgyakról való leszorításából s az énben 
nárcisztikus libidóként való felraktározódásából fakadnak. Sőt, 
nagy terület jut más tüneteknek, amelyek a libidónak abból 
a törekvéséből erednek, hogy ismét a tárgyakhoz jusson, 
amelyek tehát restituciós vagy gyógyulási kisérletnek felel- 
nek meg. Sőt, ezek a tünetek a feltünőbbek, a lármásab- 
bak; kétségtelen hasonlatosságuk van a hisztéria vagy rit- 
kábban a kényszerneurózis tüneteivel, de mégis minden tekin- 
tetben mások. Úgylátszik, a libidó a dementia praecoxnál abban 
a törekvésében, hogy ismét a tárgyakhoz, azaz a tárgyak kép- 
zetéhez jusson, valóban elkap belőlük valamit, de jóformán 

csak az árnyékukat, értem . ezen a hozzájuk tartozó szókép- 
zeteket. Nem mondhatok itt erről többet, de azt hiszem, a 
visszatörekvő libidónak ez a viselkedése bepillantást engedett 
abba, ami valójában a különbség a tudatos és tudattalan kép- 
zet között. Í 

Most rávezettem Önöket arra a területre, amelyen az anali- 
litikus munka legközelebbi haladásai elvárhatók. Amióta megvan 
a bátorságunk az énlibidó fogalmának az alkalmazására, azóta hozzá- 
férhetőkké váltak a nárcisztikus neurózisok; az a feladat adódott, 
hogy tegyünk szert ezeknek a bántalmaknak a dinámikai fel- 
derítésére s egyszersmind " egészítsük ki a lelki életről szóló 
ismeretünket az én megértésével. Az az én-lélektan, amelyre 
törekszünk, ne az önmegfigyelés adatain, hanem, miként a libidó 
esetében, az én zavarainak és rombolásainak az analizisén ala- 
puljon. Valószínűleg kevésre fogjuk majd becsűlni a libidó 
sorsára vonatkozó eddigi ismeretünket, amit az indulatáttételes 
neurózisok tanulmányozásából merítettünk, ha ez a nagyobb 
munka mögöttünk lesz. Ezzel szemben azonban nem is jutot- 
tunk itt messzire. A nárcisztikus neurózisok azon technika szá- 
mára, amelyet az indulattételes neurózisoknál alkalmaztunk; 
alig hozzáférhetőek. Nemsokára hallani fogják, miért nem. 
Mindig úgy járunk: velük, hogy rövid előnyomulás után egy 
fal mered fel előttünk, amely megálljt parancsol. Tudják, hogy 
az indulatáttételes neurózisoknál is beleütköztünk ily ellentállási 
korlátokba, de . apránként le tudtuk ezeket dönteni. A nárcisz- 
tikus  neurózisoknál az ellentállás áthághatatlan; legfeljebb 
kiváncsi pillantást vethetünk a fal peremén át, hogy kikémlel- 
jük, ami ott történik. Technikai módszereinket tehát másokkal 
kell pótolni; még nem tudjuk, sikerülni fog-e egy ilyen pótlás. 
Persze, ezeknél a betegeknél sincs hiány anyagban. Sokféleképpen 
megnyilatkoznak, ha nem is kérdéseinkre adott felelettel, s egy- 
előre arra vagyunk utalva, hogy ezeket a megnyilatkozásokat 
annak a tudásnak a segítségével értelmezzük, amelyet az indulat- 


A libidóelmélet és a nárciszmus 425 


áttételes neurózisokon szereztünk. A kettő megegyezése egy- 
mással elég nagy ahhoz, hogy kezdeti eredményt biztosítson. 
Hogy meddig lesz ez a technika elégséges, azt most ne fir- 
tassuk. ; 

Más nehézségek torlódnak itt elénk, amelyek előrehaladá- 
sunkat gátolják. A nárcisztikus bántalmakat és a hozzájuk 
szegődő pszichózisokat csak oly megfigyelők bogozhatják ki, akik 
az indulatáttételes neurózisok analitikus tanulmányozásában iskolá- 
zottak. Ámde elmeorvosaink nem tanulmányoznak pszichoana- 
lizist s mi, pszichoanalitikusok, alig látunk elmekórtani eseteket. 
Először fel kell nőnie egy elmeorvos-nemzedéknek, amely a 
pszichoanalizis iskoláján, mint előkészítő tudományon, már 
keresztülment. A kezdet ehhez jelenleg Amerikában történik, 
ahol nagyon sok vezető elmeorvos adja elő a hallgatóknak a 
pszichoanalitikus tanításokat, s ahol az intézet tulajdonosa és 
az elmegyógyintézet igazgatója azon fáradozik, hogy betegeit 
ennek a tanításnak az értelmében megfigyelje. Mindazonáltal 
néhányszor itt is sikerült átpillantanunk ezen a nárcisztikus 
falon s a következőkben közölni fogok egyetmást abból, amiről 
úgy véljük, hogy ellestünk belőle. 

A paranoia, az idült rendszeres tébolyodottság kórképének, a mai 
elmekórtan osztályozási kisérleteiben ingadozó hely jutott. A 
dementia praecoxal való közeli rokonságát illetőleg azonban 
nincs semmi kétség. Egyszer azt az indítványt bátorkodtam tenni, 
hogy a paranoiát és a dementia praecoxot a paraphrenia 
közös elnevezésével foglaljuk össze. A paranoia alakjait tartal- 
muk szerint: nagyzási téboly, üldözési téboly, szerelmi téboly 
(erotománia), féltékenységi téboly stb. nevek alatt írják le. 
Magyarázási kisérleteket nem várunk az elmekórtantól. Egy 
ilyen, megengedem, elavult s nem egészen tökéletes értékű 
példaként felemlítem azt a kisérletet, amely egy tünetet intellek- 
tuális értelmesítés útján akart egy másikból levezetni. Az a 
beteg, aki elsődleges  hajlamból üldözöttnek hiszi magát, 

ebből az üldözésből eszerint azt következteti, hogy neki 
egész különlegesen fontos személyiségnek kell lennie, s ezért 
fejlesztené ki a nagyzási téves eszmét. A mi analitikus felfogá- 
sunk szerint a nagyzási téboly közvetlen következménye a libidós 
tárgyi megszállások bevonása által keletkezett énmegnövekedés- 
nek; másodlagos nárciszmus az eredeti korai kisgyermekkori 
nárciszmus visszatéréseként. Az üldöztetési téboly esetein azonban 
olyasmiket tapasztaltunk, amik arra bírtak, hogy bizonyos nyo- 
mokat kövessünk. Először is feltűnt, hogy az esetek tetemes 
részében az üldöző ugyanoly nemű volt, mint az üldözött. Ezt 
még mindig lehetett ártatlan módon is magyarázni, de egy- 
néhány gondosan áttanulmányozott esetben világosan látszott, 
hogy a normális időkben legjobban szeretett, a beteggel egy- 
nemű személy a megbetegedés óta üldözővé alakult át. További 
fejlődést az tesz lehetségessé, hogy a szeretett személyt ismert 
vonzások szerint más személy helyettesíti, például az atyát a 
tanító, a följebbvaló. Ilyfajta, egyre szaporodó, tapasztalatokból 
azt következtettük, hogy a paranoia persecutoria az a forma, 
amelyben az egyén a túlságosan erőssé vált homoszexuális 
izgalmak ellen védekezik. A gyöngédségnek gyűlöletté való 
átalakulása, ami tudvalevőleg a szeretett és gyűlölt tárgy 
számára komoly életveszedelmet jelenthet, aztán a libidó-izgal- 
mak szorongássá való átalakulásának felel meg, ami az elfojtás 
folyamatának rendszeres eredménye. Hallgassák meg például ismét 
az utolsó esetemet az idevágó megfigyelések közül. Egy fiatal 
orvost el kellett távolítani szülővárosából, mert egy ottani egye- 
temi tanár fiát, aki addig a legjobb barátja volt, életveszélyesen 
megfenyegette. Ennek az egykori barátjának valóban ördögi 
szándékokat és démoni hatalmat tulajdonított. Ő volt az oka 
mindannak a szerencsétlenségnek, ami az utóbbi években a 
beteg családját érte, minden családi és társadalmi balsorsnak. 
De ez még nem elég, a gonosz barát és atyja, a tanár, okozta 
a háborút, hívta az országba az oroszt is. Életét ezerszeresen 

eljátszotta, s betegünk szentűl hitte, hogy a bűnös halálával minden 
bajnak végeszakadna. És a néhai barátja iránti régi gyöngéd- 
sége mindazonáltal oly erős volt még, hogy megbénította 
a kezét, amikor egyszer alkalom kinálkozott, hogy az ellenséget 
közvetlen közelről lelőjje. Azokban a rövid megbeszélésekben, 
amelyeket a beteggel folytattam, felszínre került, hogy a kettő- 
jük között fennálló baráti viszony messzire visszanyúlik a gimná- 
ziumi évekre. Legalább egyszer átlépte a barátság határait; egy 
éjszakai együttlét módot nyújtott a teljes nemi érintkezésre. 
Betegünk sohasem tett szert arra a nőkhöz való érzelmi viszonyra, 
ami korának s megnyerő egyéniségének megfelelt volna. Egy- 
ízben jegyben járt egy szép és előkelő leánnyal, de ez felbon- 
totta az eljegyzést, mert vőlegénynél nem talált gyöngédségre. 
Évekkel utóbb a betegsége éppen abban a pillanatban tört ki, 
amikor először sikerült neki egy nő teljes kielégítése. Amikor 
ez a nő hálával telten és odaadóan átölelte, hirtelen rejtélyes 
. fájdalom lepte meg, amely éles vágásként nyilalt keresztül a 
koponyáján. Ezt az érzést később úgy magyarázta, hogy mintegy 
azt a vágást vitték véghez rajta, amellyel boncoláskor az agyat 
teszik szabaddá, s minthogy a barátja kórboncnok lett, lassan- 
ként felfedezte, hogy csak ez küldhette hozzá, megkísértéséül, ezt 
az asszonyt. Ettől kezdve lehullt a hályog a szeméről a többi 
üldöztetést illetőleg is, amiknek az egykori barát üzelmeinél 
fogva az áldozatává kellett volna esnie. 

Ám, miként áll a dolog azokban az esetekben, amelyekben 
az üldöző nem azonos nemű az üldözöttel, amelyeknek a lát- 
szata tehát ellentmond a homoszexuális libidó elhárításával való 
magyarázatunknak? Nemrégiben alkalmam volt egy ilyen eset 
megvizsgálására és a látszólagos ellentmondásból megerősítést 
vonhattam le. Az a fiatal leány, akit érzése szerint az a férfi 
üldözött, akinek két intim találkát engedélyezett, valóban egy 
asszonnyal szemben hangoztatott téves eszméket, ez az asszony 
pedig anyahelyettesként fogható fel. Csak a második összejöve- 


428 Huszonhatodik előadás 


tel után haladt annyira, hogy ugyanazt a téves eszmét lekap- 
csolja az asszonyról s a férfira vigye át. Az egyneműség felté- 
telét az üldöző részére tehát eredetileg ez az eset is betartotta. 
Az ügyvéd és orvos előtt tett panaszában a beteg nem említette 
fel tébolyának ezt az előjátékát s így ellentmondás látszatát 
keltette a paranoiáról vallott nézetünkkel szemben. 

A homoszexuális tárgyválasztás a nárciszmus számára erede- 
tileg közelebb esik, mint a heteroszexuális. Ha aztán arról van 
szó, hogy nem kivánt erős homoszexuális érzést kell elhárítani, 
akkor a nárciszmusra való visszatérés különösen könnyű. Eddig 
nagyon kevés alkalmam nyílt, hogy a szerelmi élet alapjairól, 
amennyiben megismertük ezeket, beszéljek, s most sem pótol- 
hatom ezt. Csak azt akarom kiemelni, hogy a tárgyszeretés, a 
haladás a libidó fejlődésében, ami a nárcisztikus szak után 
bekövetkezik, két különböző tipus szerint történhet. Vagy a 
nárcisztikus tipus szerint, amikor a tulajdon én helyébe 
egy hozzá lehetőleg hasonló lép, vagy a rátámaszkodásos 
tipus szerint, amikor azt a személyt, aki a többi életszükséglet 
kielégítésével értékessé vált, a libidó is tárgyul szemeli ki. 
A tárgyválasztás nárcisztikus tipusához való erős libidórögződést 
hozzászámítjuk a nyílt homoszexualitásra való hajlamhoz is. 

Visszaemlékezhetnek, hogy a szemeszter első összejövetele 
alkalmával egy nő féltékenységi tébolyodottságának esetéről 
beszéltem. Most, hogy oly közel vagyunk a befejezéshez, bizo- 
nyára szivesen hallanák, hogy pszichoanalitikusan miként magya- 
rázunk egy téves eszmét. Ehhez azonban kevesebb a mondani- 
valóm, mintsem elvárják. A téves eszmének hozzáférhetetlensége 
a logikai érvekkel szemben éppúgy magyarázatát leli a tudat- 
talanhoz való viszonyban, mint a kényszeré, s éppen ezt a tudat- 
talant képviseli, illetve tartja  lekötésben a  téves- vagy 
kényszereszme. A kettő közötti különbség a két bántalom külön- 
böző topikájában és dinámikájában találja meg az alapját. 

Miként a paranoiánál, úgy a melankóliánál is, amelyről 

egyébként nagyon különböző klinikai formákat írnak le, talál- 
tunk egy helyet, ahonnan lehetségessé válik ennek a bántalom- 
nak a. belső szerkezetébe beletekintenünk. Megismertük, hogy 
azok a szemrehányások, amelyekkel ezek a melankólikusak a 
legkiméletlenebbül kínozzák önmagukat, tulajdonképpen más 
személyre vonatkoznak, arra a nemi tárgyra, amelyet elvesz- 
tettek, vagy amely a saját bűne miatt értékét veszítette előttük. 
Ebből azt következtethettük, hogy a melankólikus visszavonta 
ugyan a tárgyról a libidóját, ámde egy oly folyamat útján, 
amelyet , nárcisztikus azonosításnak" kell nevezni; a tárgy magá- 
ban ez énben ujraépűlt, mintegy az énre vetítődött át. Itt 
csupán képletes ábrázolást, nem pedig topikusan-dinámikailag 
elrendezett leírást nyújthatok. Mármost a tulajdon én oly bánás- 
módban részesűl, mint a feladott tárgy s elszenvedi a bosszú- 
vágy mindama erőszakoskodásait és megnyilvánulásait, amelyek 
a tárgyat illették. A melankólikusak öngyilkosságra való hajlama 
is érthetőbb lesz, ha meggondoljuk, hogy a beteg elkeseredése 
egycsapással a tulajdon ént éppúgy éri, mint a szeretve gyűlölt 
tárgyat. A melankóliánál, valamint más nárcisztikus bántalmak- 
nál is, az érzelmi életnek oly vonása kerül nagyon kifejezett 
módon napfényre, amelyet Bleuler óta, ambivalencia 
néven szoktunk nevezni. Az ugyanazon: személyre vonatkozó 
ellentétes, gyöngéd és ellenséges érzelmek irányát értjük rajta. 
Ezeknek a megbeszéléseknek a folyamán, sajnos, nem kerültem 
abba a helyzetbe, hogy az érzelem kétértékűségéről többet 
mondhattam volna. 

A nárcisztikus azonosításon kívül van egy hisztériás is, ami 
jóval régebben ismeretes már előttünk. Szeretném, ha lehetséges 
volna immár a kettő közti különbséget néhány tisztázott meg- 
határozás által megérttetnem. Az időszakos és ciklikus melan- 
kólia-formákról közölhetek valamit, amit bizonyára örömmel 
fognak hallani. Kedvező körülmények között ugyanis lehetséges 
— kétszer szereztem ezt a tapasztalatot, — hogy a tiszta inter- 

vallumokban való analitikus kezeléssel elejét vegyük az állapot 
ugyanabba vagy az ellenkező hangulatba való visszatérésének. 
Eközban megtudjuk, hogy a melankóliánál és mániánál is egy 
konfliktus elintézésének különös módjáról van szó, oly konflik- 
tusénak, amelynek előfeltételei tökéletesen megegyeznek a többi 
neuróziséival. Képzelhetik, mennyi tapasztalatra kell még a 
pszichoanalizisnek ezen a területen szert tennie. 

Azt is mondottam, hogy a nárcisztikus bántalmak analizi- 
séből betekintést remélünk énünk összetételébe és intézmények- 
ből való felépítésébe. Egy helyen megtettük ehhez az első 
lépést. A megfigyeléses tébolynak az analiziséből azt következ- 
tettük, hogy az énben valóban van egy oly intézmény, amely 
folytonosan megfigyel, birál és -összehasonlít, s önmagát ily- 
módon az én többi részével szembeállítja. Azt hisszük tehát, 
hogy a beteg még eléggé nem méltányolt igazságot árul 
el, amikor arról panaszkodik, hogy minden lépését kikémlelik 
és megfigyelik, minden gondolatát jelentik és bírálják. Csak 
abban téved, hogy ezt a kényelmetlen hatalmat, valami neki 
idegenként, kívülre helyezi. Érzi az énjében egy oly intézmény 
működését, amely az aktuális énjét s minden ténykedését egy 
eszményi énnel. méri össze, amit fejlődése folyamán emelt. 
Azt is hisszük, hogy ez az alkotása azt a célt szolgálta, hogy 
visszaállítsa azt az önmegelégedést, ami az elsődleges kisgyermek- 
kori nárciszmushoz kapcsolódott, ami azonban azóta annyi zavart 
és megbántást szenvedett el. Az önmegfigyelő intézményt ismer- 
jük, mint én-cenzort, mint a lelkiismeretet; ugyanaz ez, aki 
éjjente az álomcenzurát végzi, ott, ahonnan az elfojtások ki- 
indulnak a megnemengedett vágymegmozdulásokkal szemben, 
Amikor a megfigyeléses tébolynál szétesik, közben felfedi az 
eredetét a szülők, nevelők és társas környezet hatásaiból, egy- 
egy ilyen mintaképűl szolgáló személlyel való azonosításból. 

Ez volna néhány oly eredmény, amit eddig a pszichoanali- 
zisnek a nárcisztikus bántalmakra való alkalmazása szolgáltatott. 

Bizonyára nagyon kevés ez még s gyakran híjján van annak a 
határozottságnak, amit csupán az uj talaj biztos ismeretével 
lehet elérni. Mindezt az eredményt az énlibidó- vagy nárcisz- 
tikus libidó-fogalom kihasználásának köszönjük, ennek a segít- 
ségével terjesztettük ki a nárcisztikus neurózisokra azokat a néze- 
teket, amelyek az indulatáttételes neurózisoknál beváltak. Most 
azonban azt a kérdést fogják feltenni, vajjon sikerülhet-e majd 
a nárcisztikus bántalmak és a pszichózisok valamennyi zavarát 
a libidóelméletnek alávetni, sikerülhet-e, hogy a betegségben 
mindenütt a lelki élet libidós tényezőjét ismerjük fel vétkesként 
és sohase kelljen az önfenntartási ösztönök működésében beállott 
változást felelőssé tennünk? Nos, Hölgyeim és Uraim, a döntést 
ebben a kérdésben nem látom sürgősnek s mindenekelőtt nem 
is látszik még erre érettnek. Nyugodtan átengedhetjük a tudo- 
mányos munka haladásának. Nem csodálkoznék, ha a kórokozó 
hatás képessége tényleg a libidó-ösztönök kiváltságának bizo- 
nyúlna, úgyhogy a libidó-elmélet az egész vonalon a legegyszerűbb 
aktuális neurózistól az egyén legsúlyosabb pszichótikus elidege- 
nedéséig diadalmaskodhatna. Hiszen a libidó jellemző vonása- 
ként ismerjük, hogy elleneszegűl annak, hogy magát a világ 
realitásának, az anankénak alávesse. De nagyon is valószinűnek 
tartom, hogy az énösztönöket a libidó kórokozó ingerlései másod- 
lagosan magukkal ragadják s működési zavarokra kényszerítik. 
És nem tudom kutatási irányunk csődjét látni abban, ha az a 
megismerés vár reánk, hogy a súlyos elmebajoknál az énösztönök 
még elsődleges módon is rossz útra kerülnek; a jövő, legalább 
Önöket, meg fogja erre tanítani. De hadd térjek vissza még 
futólag a szorongásra, hogy egy utolsó homályt, ami hátra- 
maradt; eloszlassunk. Azt mondottuk, bogy nem igen illik a 
szorongás és libidó különben oly jól megismert viszonyához, 
hogy a reális szorongás a veszély pillanatában az önfenntartási 
ösztönök megnyilatkozása lenne, ami különben alig volna taga- 
dásba vehető. De mi lenne, ha a szorongás indulata nem az 

önző énösztönökből, hanem az énlibidóból fakadna? Hiszen a 
szorongásos állapot minden esetben célszerűtlen, s célszerűtlen- 
sége nyilvánvalóvá válik, amikor nagyobb fokot ér el. Ekkor 
megzavarja a cselekvést, akár az elmenekülését, akár az elhári- 
tásét, holott csak ez célszerű és áll szolgálatában az önfenn- 
tartásnak. Ha tehát a reális szorongás indulati részét az énlibi- 
dónak, a cselekvést emellett az énfenntartási ösztönnek tulajdo- 
nítjuk, akkor elhárítottunk minden elméleti nehézséget. Ám 
különben csak nem fogják komolyan gondolni, hogy azért 
menekül valaki, mert szorongást érez? Nem, a szorongás 
érzése bekövetkezik és megfutamodunk abból a közös motivum- 
ból kiindulólag, amit a veszély észlelete kelt fel. Olyan emberek 
beszélik, akik nagy életveszélyt állottak ki, hogy egyáltalában 
nem éreztek szorongást, csupán cselekedtek, például a fegyvert 
ráirányították a vadállatra; s bizonyára ez volt a legcélszerűbb. 


HUSZONHETEDIK ELŐADÁS 
OZ OLT ELT HAT TÉTEL 


HSs- és Uraim! Minthogy immár megbeszéléseink vége 
felé közeledünk, bizonyos várakozás lesz urrá, ami azonban 
ne vezesse félre Önöket. Bizonyára azt gondolják, hogy nem 
azért vezettem hallgatóimat a pszichoanalitikai anyag minden 
szövevényén keresztül, hogy végül elbocsássam Önöket anélkül, 
hogy csak egy szót is szóltam volna a terápiáról, amelyen pedig 
a pszichoanalizis lehetősége egyáltalán alapszik. Ezt a tárgykört 
már csak azért sem hallgathatom el, mert eközben a megfigyelés 
egy uj ténnyel fog megismertetni, amely nélkül az általunk vizs- 
gált megbetegedések megértése igen érezhetően hiányos maradna. 

Tudom, nem várnak útbaigazítást arra a technikára vonat- 
kozólag, hogy miképpen kell az analizist gyógykezelési célokból 
alkalmazni. Csak nagy általánosságban akarják megtudni, mely 
úton hat a pszichoanalitikus gyógykezelés s körülbelül mire 

képes. És ennek a megismeréséhez kétségtelenűl joguk van. De 
nem akarom közölni Önökkel, hanem ragaszkodom ahhoz, hogy , 
ezt maguk találják ki. 

Gondolkozzanak csak! Megismertek minden lényeges dolgot 
a betegség feltételeiről, megismerték mindazokat a tényezőket, 
amelyek a megbetegedett egyénnél érvényre jutnak. Hol marad 
itt hely a terápiai behatás számára? Itt van először is az örök- 
lött hajlam; nem kerül gyakran rá a sor, hogy erről beszéljünk, 
mert más oldalról erélyesen hangsúlyozzák, s mi semmi ujat 
sem tudunk hozzá mondani. Ám ne higyjék, hogy nem vesszük 
számba; éppen mint gyógykezelők elég kifejezetten érezzük a 
hatalmát. Mindenesetre semmit sem tudunk változtatni rajta ; 
számunkra is olyan adottság marad, amely törekvésünket korlá- 
tozza. Aztán a zsenge gyermekkori élmények hatása, amelyről 
megszoktuk, hogy az analizisben az első helyre állítsuk ; a mult- 
hoz tartoznak ezek, nem tudjuk őket meg nem történtekké 
tenni. Továbbá mindaz, amit , reális megvonás" néven foglaltunk 
össze, mint az élet boldogtalansága, ami magábafoglalja a szere- 
tet hiányát, a szegénység, a családi viszálykodás, a balsors a hitves 
megválasztásában, a szociális viszonyok kedvezőtlen volta és az 
erkölcsi követelmények szigorúsága, amik az egyénre nehezednek. 
Itt persze elég alkalom kinálkozik a hatékony gyógykezelés bele- 
kapcsolódására, ennek azonban oly gyógymódnak kellene lennie, 
amilyet a bécsi néphagyomány szerint József császár űzött: egy 
hatalmas ember jótékony beavatkozása, akinek akarata előtt 
mindenki meghajol és a nehézségek elenyésznek. De kik vagyunk 
mi, hogy az ilyen jótékonyságot beleiktathatnánk gyógykezelé- 
sünk eszközei közé? Mi, szegény és társadalmilag tehetetlen 
emberek, magunk is rákényszerűlünk, hogy orvosi tevékenykedé- 
sünkből fedezzük a megélhetésünket, s így még abban a helyzet- 
ben sem vagyunk, hogy fáradozásunkkal a vagyontalan beteg 
felé forduljunk, amit pedig más orvosok, más gyógyító mód- 
szerek mellett, megtehetnek. A mi gyógykezelésünk ehhez nagyon 

is időrabló és hosszadalmas. De talán belekapaszkodnak a felsorolt 
tények egyikébe, s azt hiszik, hogy abban fellelték befolyásoló 
hatásunknak támadási pontját. Ha annak az erkölcsi korlátozás- 
nak, amit a társadalom megkövetel, megvan a maga része a 
betegre rákényszerített nélkülözésben, akkor a kezelés bátorságot 
vagy egyenesen utasítást adhat neki, hogy ne törődjék ezekkel 
a korlátokkal, hanem szerezzen magának kielégülést és gyógyulást, 
miközben elveti a társadalom által nagyrabecsült, ámde annyi- 
szor be nem tartott eszménynek a teljesítését. Tehát az hozza 
meg a gyógyulást, hogy a beteg nemileg ,kiéli" magát. Persze 
az analitikus kezelést ilyenkor az a vád érheti, hogy nem áll 
a közerkölcs szolgálatában. Amit az egyénnek juttat, azt a köz- 
től vonja el. 

De, Hölgyeim és Uraim, ki volt az, aki ily téves felvilágo- 
sítást adott? Szó sincs arról, hogy a nemi kiélés tanácsa az anali- 
tikus kezelésben szerepet játszhatna, Már csak azért sem, mivel 
magunk hirdettük, hogy a betegnél a libidó megmozdulása a 
nemi elfojtással, az érzékiség az önmegtartóztatással makacs konflik- 
tusban áll. Ezt a konfliktust nem oldja fel, ha ezeknek az irá- 
nyoknak az egyikét a vele szemben állón aratott győzelemhez 
segítjük. Hiszen látjuk, hogy az idegesnél az aszkézis maradt 
felül. Éppen ennek a következménye az, hogy az elfojtott nemi 
törekvés tünetekben nyit magának szelepet. Ha aztán most, 
ellenkezőleg, az érzékiséget juttatnánk győzelemhez, akkor a 
félretolt nemi elfojtásnak kellene tünetek által pótlódnia. A két 
döntés egyike sem tudja a belső konfliktust megszüntetni, egy 
rész mindenkor kielégítetlen maradna. Ritka az olyan eset, 
amelyben a konfliktus annyira ingadozó, hogy oly körülmény, 
mint az orvos részrehajlása, megadhatná a végső lökést; ezek 
az esetek tulajdonképpen nem is szorúlnak analitikus kezelésre. 
Akiknél megnyilvánulhat az orvos ily hatása, ugyanezt az útat 
az orvos nélkül is megtalálták volna. Hiszen tudják, ha egy 
önmegtartóztató fiatalember házasságonkívüli viszonyra határozza 

el magát, vagy egy kielégítetlen asszony más férfinél keres kár- 
pótlást, akkor rendszerint nem igen várt az orvos vagy éppen 
az analitikus engedélyére. 

Ennél a tényállásnál nem szokták figyelembe venni azt az 
egy lényeges pontot, hogy az idegesek kórokozó konfliktusa nem 
tévesztendő össze az oly lelki ingerületek normális küzdelmével, 
amelyek ugyanazon a lélektani szinten állanak. Vetélykedés ez 
oly hatalmak között, amelyek közül az egyik a tudatelőttes és 
tudatos fokáig vitte, a másik lekötődött a tudattalan fokán. Ezért 
nem lehet a konfliktust dülőre vinni; a küzdő felek éppoly 
kevéssé kerülnek közel egymáshoz, mint, az ismert példában, a 
jegesmedve és a cethal. Valódi döntés csak akkor történhetik, 
ha a kettő ugyanazon az alapon találkozik. Azt hiszem, a terápia 
egyetlen feladata, hogy ezt lehetővé tegye. 

Ezenfelül arról is biztosíthatom Önöket, hogy értesülésük 
hamis, ha felveszik, hogy az élet útjaira adott tanács és irányíi- 
tás az analitikus hatás lényeges része. Ellenkezőleg. az ilyen 
mentor-szerepet lehetőség szerint elhárítjuk, mitsem akarunk 
inkább elérni, mint azt, hogy a beteg önállóan hozza meg dön- 
téseit. Ezzel a szándékkal azt is követeljük, hogy minden a 
pályaválasztásra, gazdasági vállalkozásokra, házasságkötésre vagy 
válásra vonatkozó életbevágó elhatározást. a kezelés tartamára 
odázzon el s csak a kezelés befejeztével vigyen keresztül. Vallják 
csak be, hogy mindez más, mint ahogyan elképzelték, Csupán 
bizonyos nagyon fiatal vagy egészen gyámoltalan és akaratnélküli 
betegeknél nem vihetjük keresztül a megkövetelt korlátozást. 
Náluk az orvos működését párosítani kell a nevelőével; ezesetben 
tudatában vagyunk felelősségünknek s óvatosak leszünk. 

Abból a buzgalomból, amellyel ama szemrehányás ellen véde- 
kezem, hogy az analitikus kezelésben az ideges embert vágyai 
kiélésére utasítjuk, nem szabad azt következtetniök, hogy a tár- 
sadalmi erkölcsösség javára hatunk reá. Ez legalábbis éppoly 
távol van tőlünk. Ámbár nem vagyunk ujítók, csupán megfigye- 

lők, mégsem áll módunkban, hogy ne kritikai szemmel figyel- 
jünk, s lehetetlenné vált számunkra, hogy a konvencionális 
nemi erkölcs mellett törjünk pálcát, hogy nagyrabecsüljük azt 
a módot, ahogy a társadalom a nemi élet problémáit a gyakor- 
latban rendezni igyekszik. A társadalomnak nyugodtan szemére 
vethetjük, hogy az, amit a maga erkölcsiségének nevez, több 
áldozatot kiván, mint amennyit ér, s hogy az eljárása sem igaz- 
ságon nem alapszik, sem okosságra nem vall. Nem kiméljük 
meg a betegeinket attól, hogy ezt a birálatot meghallgassák, 
hozzászoktatjuk őket a nemi dolgoknak, mint minden másfélé- 
nek, az előítélettől mentes latolgatásához, s ha kezelésük befeje- 
zése után önállóakká váltak s a maguk megfontolása alapján a 
teljes kiélés és a feltétlen önmegtartóztatás között valamilyen a 
középútra eső helyzet mellett döntenek, úgy érezzük, hogy a 
lelkiismeretünket az ilyen kimenetel nem terheli. Azt mondjuk: 
aki az igazságra való nevelést önmagával szemben eredménnyel 
elvégezte, tartósan védett az erkölcstelenség veszélyétől, térjen 
is bár el némileg az erkölcsiséget illető mértéke a társadalom- 
ban megszokottól. Különben óvakodjunk, nehogy az önmegtar- 
tóztatás jelentőségét a neurózisokra kifejtett hatása szempont- 
jából többre tartsuk a kelleténél. Az esetek csak egy töredékében 
lehetséges a megvonás és a rákövetkező libidópangás kórokozó 
helyzetének egy könnyűszerrel elérhető nemi érintkezési móddal 
véget vetni. 

A. nemi kiélés engedélyezésével tehát nem tudják a pszicho- 
analizis gyógyító hatását megmagyarázni. Nézzenek körül más 
után. Azt hiszem, hogy mialatt ezt a gyanításukat elutasítottam, 
egy megjegyzésem rávezette Önöket a helyes nyomra. Bizonyára 
a tudattalan helyettesítése tudatossal, a tudattalannak lefordítása 
tudatosra az, ami által segítünk. Valóban, éppen ez az. Amikor 
a tudattalant a tudatig folytatjuk, megszüntetjük az elfojtást, 
elhárítjuk az útból a tünet képződésének feltételeit, normálissá 
alakítjuk át a kórokozó összeütközést, amelynek valahogyan dön- 

tésre kell jutnia. Nem idézünk elő a betegnél semmi egyebet, 
mint ezt az egy lelki változást; ameddig ez hat, addig terjed a 
segítségünk. Ahol nem lehet elfojtást, vagy ennek megfelelő 
lelki folyamatot feloldani, ott kezelésünknek sincs  keresni- 
valója. 

Törekvéseink célját különböző képletekben fejezhetjük ki: 
a tudattalan tudatossá tevése, az elfojtások felfüggesztése, az 
emlékezetbeli hézagok kitöltése, mindezek ugyanazt mondják. 
Ez a vallomás azonban nyilván nem fogja Önöket kielégíteni. 
Az ideges beteg meggyógyulását másként képzelték el: más 
emberré lesz, miután a pszichoanalizis fáradságos munkáján 
keresztülesett. Így aztán az egész eredmény az lenne, hogy 
valamivel kevesebb tudattalant s valamivel több tudatosat rejt 
magában, mint annakelőtte. Nos, Önök valószinűleg nem becsü- 
lik eléggé az ily belső változás jelentőségét. A meggyógyult ideg- 
beteg valóban más emberré lett, alapjában persze ugyanaz maradt, 
azaz olyanná lett, amilyenné a legkedvezőbb körülmények között 
válhatott volna. Ám ez már nagyon sok. Ha aztán meghallják, 
hogy mi mindent kell tenni, s mily vesződségek árán sikerül 
annak a látszólag kisjelentőségű változásnak az előidézése a lelki 
életében, a lelki színvonalban beállott különbség jelentősége 
már hihető lesz, 

Egy pillanatra letérek, hogy megkérdezzem, tudják-e, mit 
neveznek oki gyógykezelésnek? Oly eljárást neveznek ugyanis 
így, amely nem a betegségi tüneteket veszi támadáspontokul, 
hanem a betegség okainak megszüntetését tűzi ki feladatául. 
Vajjon mármost pszichoanalitikus gyógykezelésünk oki-e vagy 
sem? A felelet nem egyszerű, de talán alkalmat ad, hogy meggyő- 
ződjünk az ily kérdésfeltevés értéktelenségéről. Amennyiben az 
analitikus gyógymód nem tűzi ki legközvetlenebb céljául a tüne- 
tek megszüntetését, úgy viselkedik, mint az oki gyógykezelés. 
Más tekintetben azt mondhatják, hogy nem az. Az oki lánco- 
latot ugyanis régóta, az elfojtásokon túl egészen az ösztön-alapokig, 

az alkatban mutatkozó viszonylagos erősségükig és fejlődési mene- 
tük eltéréséig követtük. Tegyék mármost fel, hogy, mondjuk, 
vegyi úton, lehetséges volna ebbe a gépezetbe  beleavat- 
koznunk, hogy a mindenkor jelenlévő libidó mennyiségét fokozzuk, 
vagy csökkentsük, vagy az egyik ösztönt a másik kárára erősít- 
sük, akkor ez tulajdonképpeni értelmében vett oki gyógykezelés 
volna, amelynek érdekében analizisünk a kikémlelés nélkülöz- 
hetetlen előmunkálatát végezte volna el. A libidófolyamatokra 
való ilyen hatásról jelenleg, amint tudják, szó sincs; lelki gyógy- 
kezelésünkkel az összefüggés más pontján avatkozunk be, nem 
éppen a jelenségek részünkre látható gyökereinél, de mégis elég 
távol a tünetektől, oly helyen, amelyet nagyon különös viszonyai 
tettek részünkre hozzáférhetővé. 

Mitévők legyünk tehát, hogy betegünknél a tudattalant tudatos- 
sal helyettesíthessük ? Egyízben azt gondoltuk, hogy ez egészen egy- 
szerű, csupán ki kellene találnunk ezt a tudattalant s el kellene 
előtte mondanunk. De tudják már, hogy ez rövidlátó tévedés 
volt. Tudattalanjáról való tudásunk nem egyenértékű az ő tudá- 
sával; ha közöljük vele tudásunkat, úgy ez nem lép a tudat- 
talanja helyére, hanem melléje, s nagyon kevés változott 
meg. Ezt a tudattalant éppen topikusan kell elképzelnünk, 
az emlékezetében ott kell felkeresnünk, ahol elfojtás által kelet- 
kezett. Ennek az elfojtásnak véget kell vetni, akkor a tudat- 
talannak a tudatos útján való pótlása simán lefolyhat. De hogyan 
szüntethető meg az ilyen elfojtás? Feladatunk itt a második 
szakába lép. Először az elfojtás felkeresése, aztán annak az ellent- 
állásnak a megszüntetése, amely az elfojtást fenntartja. 

Hogyan tüntethető el az ellentállás? Ugyanoly módon: ki- 
találjuk és a betegnek feltárjuk. Hiszen az ellentállás is elfoj- 
tásból származik, ugyanabból, amelyet fel akarunk oldani, vagy 
egy azelőtt megtörténtből. Hiszen az ellentétes megszállás teremti 
meg, amely a megütközést keltő ingerület elfojtására támadt. 
Most tehát ugyanazt tesszük, amit már kezdetben tenni akartunk : 


Az indulatáttétel 439 


értelmezünk, kitalálunk s ezt közöljük; most azonban a helyes 
ponton tesszük ezt. Az ellentétes megszállás vagy az ellentállás 
nem tartozik a tudattalanhoz, hanem az énhez, ez pedig munka- 
társunk s az marad akkor is, ha az ellentétes megszállás nem 
lenne tudatos. Tudjuk, hogy itt a , tudattalan" szó kétértelmű- 
ségével van dolgunk, amely jelentheti egyrészt a jelenséget, 
másrészt a rendszert. Ez nagyon nehezen érthetőnek s homályos- 
nak látszik; de, ugyebár, mégis csak ismétlés? Már régen tudunk 
ezekről. Elvárjuk, hogy ez az ellentállás megszünik, az ellen- 
tétes megszállás visszahúzódik, ha az énnek értelmezésünk által 
lehetővé tettük, hogy felismerje azt. Vajjon mily ösztönerőkkel 
dolgozunk ilyen esetben? Először is a betegnek azzal a törek- 
vésével, hogy egészséges legyen, ami arra indította, hogy a 
velünk való közös munkát vállalja; másodszor pedig belátása 
segítségével, amit az értelmezésünkkel támogatunk. Kétségtelen, 
hogy a beteg intelligenciájának könnyebb az ellentállást fel- 
ismernie, s az elfojtottnak megfelelő fordítást megtalálnia, ha 
megadtuk a hozzávaló várakozási képzeteket. Ha azt mondom 
Önöknek: nézzenek fel az égre, léghajó látható ott, sokkal 
könnyebben rá is fognak akadni, mint ha csupán arra szólítom 
fel Önöket, hogy nézzenek fel, vajjon látnak-e valamit az égen. 
A diákot is, aki először néz mikroszkópba, kioktatja a tanitó, 
mit kell látnia, különben egyáltalában nem látja meg azt, 
noha ott van előtte s látható. 

És most lássuk a tényt. Sok ideges megbetegedési formánál, 
a hisztériánál, a szorongásos állapotoknál, a kényszerneurózisok- 
nál beválik az előfeltevésünk. Az elfojtásnak ily felkeresése, az 
ellentállások felfedezése, az elfojtott jelzése által valóban sikerül 
a feladat megoldása, tehát az ellentállások leszerelése, az elfojtás 
felfüggesztése s a tudattalan átalakítása tudatossá. Eközben a 
legtisztább képet nyerjük, miként játszódik le a beteg lelkében 
minden egyes ellentállás leszerelése körül heves küzdelem, nor- 
mális lelki küzdelem egyazon lélektani szinten, azok között a 

motivumok között, amelyek az ellentétes megszállást fenn akar- 
ják tartani s azok között, amelyek készek a feladására. Az előb- 
biek a régi motivumok, amelyek annakidején az elfojtást 
véghezvitték; az utóbbiak közt vannak az ujonnan hozzájuk 
csatlakozók, amelyek a konfliktust, remélhetőleg a mi értel- 
miünkben, fogják eldönteni. Sikerült a régi elfojtásos konfliktust 
ujra felfrissítenünk, az akkoriban elintézett folyamatot felül- 
vizsgálatra szorítanunk. Uj anyagként hozzáadjuk először is azt 
a figyelmeztetést, hogy az előbbi döntés vezetett betegségre, s 
azt az igéretet, hogy egy másik döntés útját fogja egyengetni 
a felgyógyulásnak; másodszor az összes viszonyoknak nagyszabású 
megváltozását az első elutasítás időpontja óta. Akkoriban az én 
gyenge, gyermekies volt s talán volt rá alapja, hogy a libidó- 
követelményt veszélyesnek tartsa és száműzze. Ma már megerő- 
södött és tapasztalatokat tett s ezenfelül az orvosban segítőtársát 
látja. Így elvárhatjuk, hogy a felfrissített konfliktust jobb vég 
felé tudjuk vezetni, mint az elfojtásba, s miként mondtuk, a 
hisztériásoknál, szorongásos- és kényszerneurótikusoknál az ered- 
mény elvileg igazat ad nekünk. 

Vannak azonban más betegségi formák, amelyeknél, a viszo- 
nyok azonossága ellenére, gyógyítási eljárásunk sohasem jár 
eredménnyel. Náluk is az én és a libidó közötti eredeti konflik- 
tus játszódott le, ami aztán elfojtásra vezetett, — ha ezt topi- 
kusan másként kell is jellemeznünk — itt is kikutathatók azok 
a helyek, amelyeken az elfojtások a beteg életében lezajlottak, 
ugyanazt az eljárást alkalmazzuk, ugyanazt a segítséget nyújtjuk 
a várakozásos képzetek közlésével, s a jelen és azoknak az elfoj- 
tásoknak az időpontja közötti különbség ismét a konfliktus 
más végződésének kedvez. És mégsem sikerül az ellentállás meg- 
szüntetése, vagy az elfojtás elhárítása. Ezek a betegek, para- 
noiások, melankóliások, dementia praecoxban szenvedők, egészben- 
véve érintetlenek és a pszichoanalitikus kezeléssel szemben 
vértezettek maradnak. Honnan eredhet ez? Nem a belátás hiá- 

nyából; az intellektuális  teljesítőképességnek bizonyos mértéke 
természetesen szükséges a betegeinknél, ebben azonban bizo- 
nyára nincs hiány például az annyira éleselméjűen kombináló 
paranoiásoknál. Az egyéb ösztönerők közül sem nélkülözünk 
egyet sem. A melankóliások, ellentétben a paranoiásokkal, például 
igen jól tudják, hogy betegek s hogy emiatt szenvednek annyira, 
mégsem férkőzhetünk hozzájuk közelebb. Oly tény előtt állunk 
itt, amelyet nem értünk s amely ezért reánkkényszeríti azt a 
kételyt is, vajjon a többi neurózisnál lehetséges eredményt való- 
ban minden feltételével megértettük-e? 

Ha megmaradunk a hisztériásainkkal és kényszerneurótiku- 
sainkkal való foglalkozásnál, csakhamar egy második ténnyel 
találkozunk, amelyet sernmiképpen sem vártunk. Bizonyos idő 
múlva ugyanis észre kell vennünk, hogy ezek a betegek egészen 
különös módon viselkednek velünk szemben. Hiszen azt hittük, 
hogy a gyógykezelésnél figyelembe veendő minden ösztönerőről 
számot adtunk, hogy a köztünk és a beteg közt fennálló hely- 
zetet tökéletesen világossá tettük, úgyhogy áttekinthető akár 
egy számtanpélda; aztán, úgylátszik, mégis csak belopózott 
valami, amit ebben a számításban nem vettünk figyelembe. Ez 
a váratlan ujdonság maga is sokrétegű; megjelenési formái 
közül először is a gyakoriabbakat és könnyebben érthetőket fogom 
leírni. 

Észrevesszük tehát, hogy a beteg, akinek nincs egyéb keresni- 
valója a bajtokozó konfliktusaiból kivezető útnál, különös érdek- 
lődést fejleszt ki az orvos személye iránt. Minden, ami ezzel 
a személlyel összefügg, jelentősebbnek tűnik neki a maga dol- 
gainál, és, úgylátszik, a betegségétől eltéríti a figyelmét. A vele 
való érintkezés ennélfogva egyideig nagyon kellemesnek mutat- 
kozik; a beteg rendkívül nyájas, ahol csak tud, hálásnak akar 
mutatkozni, lényének oly finomságait és előnyeit fordítja felénk, 
amilyeneket talán nem is kerestünk volna nála. Ilyenkor aztán 
az orvos jó véleményt formál a betegről s áldja a véletlent, 

amely hozzájuttatta, hogy éppen egy ilyen különösen értékes 
egyéniségnek lehet a segítségére. Ha az orvosnak alkalma nyílik 
beszélgetni a beteg hozzátartozóival, örömmel hallja, hogy ez a 
tetszés kölcsönös. A beteg otthon nem fárad ki az orvos dicsé- 
retében, ujabb és ujabb kiválóságainak a méltatásában. , Rajong 
Önért, vakon hisz Önben; mindaz, amit mond neki, kinyilat- 
koztatás a számára", így számolnak be a hozzátartozók. Hébe- 
korba akad valaki a kórusban, aki élesebben lát s így nyi- 
latkozik: kezd már unalmassá válni, hogy semmi másról 
sem beszél, csupán Önről s mindig csak az Ön dicséretével 
van tele. 

Reméljük, az orvos elég szerény lesz ahhoz, hogy egyéni- 
ségének a beteg által való ilyetén megitélését azoknak a remé- 
nyeknek tulajdonítsa, amelyeket benne kelthet, továbbá intel- 
lektuális látóköre kiszélesbűlésének a meglepő és felszabadító 
feltárások által, amint ezt a kezelés magával hozza. Az analizis 
ily feltételek mellett nagyszerűen halad is előre, a beteg meg- 
érti, amire célzás történik, elmélyed azokba a feladatokba, amelyek 
elé a gyógykezelés állítja, az emlékek és ötletek anyaga bősé- 
gesen ömlik a tudatába, meglepi az orvost értelmezéseinek biz- 
tosságával és találó voltával, s az orvos csupán elégtétellel álla- 
píthatja meg, mily készséggel fogadja el a beteg mindazokat a 
lélektani ujdonságokat, amelyek az egészségeseknél, künn a 
nagyvilágban, a legelkeseredettebb ellentmondást szokták kivál- 
tani. Az analitikus kezelés alatti jó megértésével aztán a be- 
teg állapotának objektiv, minden oldalról elismert, javulása jár 
együtt. k 

Ám nem mindig ily derűlt az ég. Egy szép napon egyszerre 
csak beborúl. Nehézségek állnak be a kezelésben; a beteg azt 
állítja, hogy immár semmi sem jut az eszébe. A leghatározottabb 
kép az róla, hogy könnyelműen átlépi az adott szabályt, amely 
szerint mindent ki kell mondania, ami a tudatán átvillan és 
semmilyen ez ellen irányuló kritikai tiltakozásnak nem szabad 

engednie. Úgy viselkedik, mintha a gyógykezelésen kívül állna, 
mintha nem kötött volna az orvossal szerződést; nyilvánvalólag 
foglalkoztatja valami, amit azonban magának akar megőrizni. 
Ez a kezelés szempontjából veszélyes helyzet. Félreismerhetet- 
lenül hatalmas ellentállással állunk szemben. De mi történt itt? 
Amikor ismét módunkban áll a helyzet tisztázása, a zavar 
okát abban ismerjük fel, hogy a beteg intenzív gyöngéd érzel- 
meket vitt át az orvosra, amikhez sem az orvos viselkedése, sem 
a kezelésben kifejlődött viszony nem jogosítja fel. Hogy milyen 
alakban mutatkozik ez a gyöngédség, s mily célok felé tart, az 
természetesen a két szereplő személyes viszonyaitól függ. Ha 
fiatal leányról és fiatalabb férfiről van szó, akkor a normális 
szerelem képét kapjuk; érthetőnek fogjuk találni, hogy egy 
leány beleszeret abba a férfiba, akivel sokat lehet egyedül és 
intim dolgokat beszélhet meg, aki a fölötte álló segítőtárs elő- 
nyös helyzetében lép vele szembe, s emiatt valószinűleg nem 
gondolunk arra, hogy az ideges leánynál inkább a szerelmi 
képesség zavara volna várható. Minél jobban eltávolódnak aztán 
az orvos és beteg személyes viszonyai ettől a feltételezett esettől, 
annál inkább megütközünk, ha ennek ellenére is mindig ugyan- 
ennek az érzelmi vonatkozásnak a létrejöttét fogjuk tapasztalni. 
Még megjárja, ha a fiatal, a házasságban szerencsétlen asszonyt 
a még szabad orvos iránt érzett kömoly szenvedély ragadja el, 
ha kész házassága felbontására, hogy az övé lehessen, vagy, tár- 
sadalmi akadályok esetében, még arra is habozás nélkül hajlandó, 
hogy vele titkos szerelmi viszonyra lépjen. Hiszen ilyesmi a 
pszichoanalízisen kivül is megesik. Itt azonban, ily körülmények 
közt, csodálkozva hallhatunk az asszonyok és leányok részéről 
oly nyilatkozatokat, amelyek a kezelési problémával szemben 
egészen határozott álláspontról tanuskodnak. Mindig tudták, hogy 
csak a szerelem gyógyíthatja meg őket és a kezelés elejétől 
kezdve vártak rá, hogy ez a viszony végre megajándékozza őket 
azzal, amit az élet eddig megtagadott tőlük. Csupán e remé- 

nyük miatt fáradoztak, érzésük szerint, a kezelésben és győzték 
le a közlés minden nehézségét. Részünkről hozzátesszük: és 
értettek meg mindent oly könnyen, amit elhinni különben oly 
nehezére esik az embernek. Ily vallomás azonban meglep 
bennünket, halomra dönti számadásainkat. Lehetséges-e, hogy 
számadásunkból a legfontosabb tételt kihagytuk volna? 

És valóban, minél többet tapasztalunk, annál kevésbé lehet 
ennek a tudományosságunk szempontjából megszégyenítő hiba- 
kiigazításnak ellenszegülni. Az első esetekben talán azt lehetett 
hinni, hogy az analitikus kezelés egy véletlen, azaz nem a célja 
irányába eső s nem általa előidézett esemény révén felkeltett 
zavarra bukkant. De, ha a betegnek ily gyöngéd lekötöttsége az 
orvosával szemben minden uj eset alkalmával rendszeresen ismét- 
lődik, ha a legkedvezőtlenebb feltételek, éppenséggel groteszk 
aránytalánságokat mutató viszonyok mellett, ujra meg ujra az 
előtérbe nyomúl, az idős asszonynál is a deres szakállú orvossal 
szemben, ott is, ahol itéletünk szerint semmilyen csábítás 
nem forog fenn, akkor a zavaró véletlen gondolatát mégis 
fel kell adnunk s el kell ismernünk, hogy oly jelenségről van 
szó, amely magával a betegség lényegével a legbensőbben 
összefügg. 

Azt az uj tényt, amit tehát csak kénytelen-kelletlen ismerünk 
el, indulatáttétel-nek nevezzük. Érzelmeknek az orvos 
személyére való áttételét értjük rajta, mert nem hisszük, hogy 
a kezelés helyzete ily érzelmek keletkezését igazolhatná. Sőt, 
inkább azt gyanítjuk, hogy az érzelmekre való készség a maga 
egészében máshonnan származik, a betegben készen állott, s az 
analitikus kezelés alkalmával az orvos személyére tevődik át. 
Az indulatáttétel viharos szerelmi követelés alakjában vagy mér- 
sékeltebb formákban jelentkezhet; annak a vágynak a helyébe, 
Hogy szeretővé legyen, a fiatal leány s a koros ember között az 
a vágy léphet fel, hogy kedvenc leányául fogadja; a libidó 
törekvése elválaszthatatlan, de ideálisan érzékiség nélküli barát- 

ság ajánlatává csökkenhet. Némely asszony ért hozzá, hogy az 
indulatáttételt kifinomítsa s addig módosítgasson rajta, amíg a 
létjogosultság bizonyos fokát el nem érte; másoknak a durva, 
eredeti, többnyire lehetetlen alakjában kell kimutatniok. Alap- 
jábanvéve azonban mindig ugyanaz és sohasem hagy kétségben 
az egyazon forrásból való eredetéről. 

Még mielőtt megkérdeznők, hová soroljuk be az indulatát- 
tétel uj tényét, ki akarjuk egészíteni a leírását. Hogyan is áll 
a dolog a férfibetegeknél? Hiszen ezeknél azt kellene remélnünk, 
hogy a nemi különbség és nemi vonzás terhes belekeveredésétől 
megszabadulunk. Nos, a válasznak nem sokkal másként kell 
hangzania, mint a nőbetegeknél. Ugyanaz a megkötöttség az 
orvoshoz, tulajdonságainak ugyanaz a túlbecsülése, ugyanolyan 
feloldódás az érdekeiben, ugyanaz a féltékenység mindazok iránt, 
akik az életben az orvoshoz közelállnak. Az indulatáttétel szub- 
limált alakjai férfi és férfi között abban a mértékben gyako- 
ribbak és a közvetlen nemi követelmények abban a mértékben 
ritkábbak, amely mértékben a nyílt homoszexualitás ennek az 
ösztönkomponensnek más felhasználásaival szemben háttérbe 
szorúl. Férfibetegeinél az orvos gyakrabban észleli, mint a nők- 
nél, az indulatáttétel oly megjelenési formáját is, amely az első 
pillanatra, látszat szerint, minden eddig leírottnak ellentmond: 
az ellenséges, vagy negativ indulatáttételt. 

Vegyük először is fontolóra, hogy az indulatáttétel a kezelés 
kezdetétől fogva jelen van a betegnél és egy darabig legerősebb 
rugója a munkának. Semmisem érezhető belőle s nem is kell 
vele törődni egészen addig, amig a közösen végzett analizis javát 
szolgálja. Mihelyt azonban ellentállásá alakul át, figyelmet kell 
rá fordítani s ekkor felismerhető, hogy két különböző és ellen- 
tétes feltétel mellett változtatta meg viszonyát a kezeléssel szem- 
ben: először is, amikor gyöngéd vonzalom minőségében oly 
erőssé vált, a nemi szükségletből való eredetének jeleit oly nyil- 
tan árulta el, hogy belső ellenszegülést kell maga ellen kivál- 

tania, másodszor pedig, amikor gyöngéd érzelmek helyett ellen- 
ségeskedésből áll. Az ellenséges érzelmek rendszerint később 
jönnek, mint a gyöngédek, s mögöttük jutnak az előtérbe; együt- 
tesen jó tükröződését adják az érzelmi kétértékűségnek, ami a 
más emberre irányuló legtöbb belső viszonyunkban uralkodik. 
Az ellenséges érzelmek éppúgy megkötöttséget jelentenek, mint 
a gyöngédek; akárcsak a dac ugyanazt a függőséget tartalmazza, 
mint az engedelmesség, habár ellenkező előjellel. Az, hogy az 
orvos ellen érzett ellenséges érzelmek megérdemlik az ,indu- 
latáttétel" nevét, nem lehet kétséges számunkra, mivel keletke- 
zésére a kezelés helyzete bizonyára nem ad elegendő indítóokot; 
a negativ indulatáttétel szükségszerű felfogása ekként biztosít 
arról, hogy a pozítiv vagy gyöngéd indulatáttétel megitélésében 
nem tévedtünk. 

Hogy az indulatáttétel honnan származik, milyen nehézségeket 
támaszt, hogyan küzdjük le s végül is milyen hasznot merítünk 
belőle, azt behatóan az analizisre vonatkozó technikai utasításban 
kel! tárgyalni s mindezt én ma éppen csak érinteni akarom. 
Lehetetlen, hogy a beteg indulatáttételéből folyó követelményei- 
nek engedjünk, oktalanság lenne, ha ezeket barátságtalanul vagy 
éppen felháborodva elutasítanók; az indulatáttétel fölé emel- 
kedünk azzal, hogy a betegnek bebizonyítjuk, hogy az érzel- 
mei nem fakadnak a jelen helyzetből, nem vonatkoznak 
az orvos személyére, hanem ismétlik azt, ami nála egyszer 
régebben már megesett. Ilymódon arra szorítjuk, hogy az ismét- 
lését emlékezetté alakítsa át. Ekkor az indulatáttétel, ami, akár 
mint gyöngéd, akár mint ellenséges áttétel, minden esetben a 
kezelést a legerősebben veszélyeztethette, ennek legjobb eszközévé 
lesz. amelynek segítségével a lelki életnek legelzártabb rekeszei 
is felnyíthatók. De mondani szeretnék néhány szót, hogy meg- 
szabadítsam Önöket attól a megütközéstől, amit ennek a várat- 
lan jelenségnek a fellépése kiváltott. Hiszen nem akarunk meg- 
feledkezni arról, hogy az analizisbe vett beteg kóiállapota nem 

lezárt, megmerevedett valami, hanem tovább nő és fejlődését 
élő lényként folytatja. A kúra kezdete nem zárja le ezt a fejlő- 
dést, de csak amikor a kezelés hatalmába kerítette a beteget, 
lesz láthatóvá, hogy a betegség egész ujképződménye egyetlen- 
egy helyre veti magát, tudniillik az orvoshoz való viszonyra. 
Az indulatáttétel így a fának belső és kérgi része közötti kam- 
biumréteghez hasonlítható, ahonnan a törzs szöveti ujképződése 
és vastagsági növekedése kiindul. Ha az indulatáttétel már el- 
jutott ehhez a jelentőséghez, akkor a beteg emlékein való mun- 
kálkodás háttérbe szorúl. Ilyenkor nem helytelen azt mondanunk, 
hogy már nincs dolgunk a beteg régebbi betegségével, hanem 
egy ujonnan teremtett és átformált neurózissal, amely az előbbit 
pótolja. A régi bántalomnak ez az ujabb kiadása kezdettől fogva 
nyomon volt követhető, látni lehetett keletkezését és növekedé- 
sét s benne különösen jól ismerheti ki magát az orvos, mert 
hiszen ő áll a központjában. A beteg valamennyi tünete feladta 
az eredeti jelentését és ujabb értelemre rendezkedett be, amely 
az indulatáttétellel áll valamilyen vonatkozásban. Vagy csupán 
oly tünetek maradtak vissza, amelyeknek sikerülhetett egy ilyen 
átdolgozás. Ennek az uj, mesterséges neurózisnak a léküzdése 
azonban összeesik a kezelésbe hozott betegség elintézésével, 
gyógyító feladatunk megoldásával. Az az ember, aki az orvoshoz 
való viszonyában normális s mentes maradt az elfojtott ösztön- 
erők hatásától, ilyen marad a magánéletben is, ha az orvos 
ismét kikapcsolja önmagát. 

Az indulatáttételnek ez a rendkivüli, a kezelés szempontjából 
egészen központi jelentősége a hisztériánál, a szorongásos hiszté- 
riánál és a kényszerneurózisnál érvényesül s ezért ezeket joggal 
foglalhatjuk össze indulatáttételes neurózisok" néven. 
Aki az analitikus munkából az indulatáttételt a maga teljes 
egészében észlelte, nem vonhatja többé kétségbe, hogy milyen 
természetűek az elfojtott indulatok, amelyek ezeknek a neuró- 
zisoknak a tüneteiben kifejezésre jutnak, s nem keres ezek libi- 

dós természete számára erősebb bizonyítékot. Azt mondhatjuk, 
hogy a tünetek jelentéséről, mint a libidó pótló-kielégüléseiről, 
való meggyőződésünk csak az indulatáttétel besorozása után 
szilárdult meg végleg. 

Most azonban minden okunk megvan reá, hogy a gyógyulás 
folyamatáról vallott előbbi dinámiai nézetünket megjavítsuk és 
az uj meglátással összehangoljuk. Ha a betegnek a normális 
konfliktusát azokkal az ellentállásokkal kell átküzdenie, amelyeket 
az analizisben felderítettünk számára, akkor hatalmas hajtóerőre 
van szüksége, amely a döntést az általunk kivánatos, a gyógyu- 
lásra vezető értelemben befolyásolja. Különben megtörténhetnék, 
hogy az előbbi vég ismétlése mellett határoz és a tudatra emelt 
tartalmakat ismét az elfojtásba engedi lesiklani. Ebben a küz- 
delemben ilyenkor nem az értelmi belátása hozza meg a dön- 
tést — ez sem nem elég erős, sem nem elég szabad ily teljesít- 
ményhez —, hanem pusztán az orvoshoz való viszonya. Ameddig 
az indulatáttétele pozitív előjelű, az orvost tekintéllyel ruházza 
fel, közléseiben és nézeteiben hinni fog. Ilyen indulatáttétel 
nélkül, vagy ha ez negatív, az orvost és ennek érveit meg sem 
hallgatná. A hit eközben megismétli saját keletkezési történetét; 
a szeretet származéka s kezdetben nem volt szüksége érvekre. 
Csak később engedett nekik annyiban, hogy vizsgálgatva szem- 
ügyre veszi őket, ha olyasvalakitől hallja, akit szeret. Ilyen hát- 
tér nélküli érvek nem voltak érvényesek, a legtöbb embernél 
ma sem érnek az életben semmit. Az ember tehát általában 
értelmi oldalról is csak annyiban hozzáférhető, amennyiben 
a libidós tárgymegszállásra képes, s alapos okunk van arra, hogy 
nárciszmusának mértékében befolyásolhatóságának korlátját ismer- 
jük fel s hogy ettől a korláttól féljünk. 

Hiszen azt a képességet, hogy a libidós tárgymegszállásokat 
személyekre is fordítsa, minden normális emberre el kell ismerni. 
Az említett neurótikusoknak az indulatáttételre való hajlandó- 
sága ennek az általános tulajdonságnak csak rendkivüli fokozó- 

dása. Mármost nagyon különös volna az, ha ilyen elterjedt 
és jelentős emberi jellemvonást sohasem vettek volna észre és 
sohasem használtak volna fel. Valóban meg is történt ez. 
Bernheim a hipnótikus jelenségek tanát zavartalan éleslátás- 
sal arra a tételre alapította, hogy minden ember szuggerálható, 
valamilyen módon , szuggesztibilis". Az ő szuggesztibiliítása nem 
egyéb, mint a hajlandóság az indulatáttételre, bár némileg 
szűkreszabottan, úgyhogy a negatív indulatáttétel nem találja 
itt meg a helyét. De Bernheim sohasem tudta megmondani, 
voltaképpen mi a szuggesztió s hogyan jön létre. Alaptény volt 
ez számára, amelynek eredetére nem tudott bizonyítékot nyúj- 
tani. A. , suggestibilité"-nek a szexualitástól, a Jibidó működésé- 
től való függését nem ismerte fel. S nekünk észre kell vennünk, 
hogy technikánkban a hipnózist csak azért adtuk fel, hogy a 
szuggesztiót az indulatáttétel formájában ujra felfedezzük. 

Most azonban megállok és Önöknek engedem át a szót. Már 
látom, egy ellenvetésük annyira megduzzadt, hogy, ha nem jut- 
tatnák szóhoz, megfosztaná Önöket attól a képességüktől. hogy 
meghallgassanak : , Végülis bevallotta tehát, hogy Ön a szuggesztió 
segítő erejével dolgozik, akár a hipnotizőrök. Ezt ugyan már 
régóta gondoltuk. Mire jó akkor a kerülő út a mult emlékein 
át, a tudattalan felderítése, az eltorzítások értelmezése és vissza- 
fordítása, a fáradságbeli, időbeli és pénzbeli óriási befektetés, ha 
az egyedül hatékony eszköz mégis csak a szuggesztió? Miért 
nem szuggerál egyenesen a tünetek ellen, mint ahogy ezt a 
többiek teszik, a becsületes hipnotizőrök? Aztán meg, ha azzal 
akarna védekezni, hogy azon a kerülő úton, amelyen járt, számos 
jelentős lélektani leletre bukkant, amelyek a közvetlen szuggesz- 
tiónál rejtőznek: ki áll most jót ezeknek a leleteknek a bizo- 
nyosságáért? Nem szuggesztió eredményei ezek is, tudni- 
illik a szándéknélkülinek; nem erőszakolhatja-e reá a betegre 
ezen a területen is azt, amit akar s ami Ön szerint helyesnek 
látszik?" 

Mindaz, amit itt a szememre hánynak, nagyon érdekes, és 
válaszolni kell reá. De ma már nem tehetem ezt, kifogytam az 
időből. Tehát a következő alkalommal. Meg fogják látni, nem 
maradok adós a válasszal. Ma még be kell fejeznem azt, amit 
megkezdettem. Megigértem, hogy az indulatáttétel tényének a 
segítségével megértetem, miért nem vezetnek sikerre gyógykeze- 
lési törekvéseink a nárcisztikus neurózisoknál. 

Kevés szóval megtehetem ezt, s látni fogják, mily egyszerűen 
oldódik meg a rejtvény s milyen jól egybevág minden. A meg- 
figyelésből következik, hogy a nárcisztikus neurózisban szenve- 
dőknek nincs képességük az indulatáttételre, vagy ennek csak 
elégtelen "maradványaival rendelkeznek. Az orvost elhárítják 
maguktól, nem ellenségeskedésükben, hanem közömbösségük foly- 
tán. Ezért nem is befolyásolhatók általa; amit mond, az hidegen 
hagyja őket, nem kelt bennük hatást, ezért az a gyógyulási 
mechanizmus, amelyet a többieknél keresztülviszünk, a kórokozó 
konfliktus megujulása és az elfojtásos ellentállás legyőzése, nem 
állhat be náluk. Olyanok maradnak, amilyenek. Gyakran tettek 
már gyógyulási kisérleteket a saját szakállukra, ám ezek kóros 
eredményekre vezettek; ezen nem változtathatunk. 

Az ezeknél a betegeknél nyert klinikai kép alapján azt állí- 
tottuk, hogy náluk a tárgyi megszállás bizonyára megszünt és 
a tárgyi libidó énlibidóvá alakult át. Ez volt az a sajátságuk, 
amely által a neurótikusok első csoportjától (hisztéria, szoron- 
gásos- és kényszerneurózis) elkülönítettük őket. A gyógyítási 
kisérlet alkalmából való viselkedésük aztán megerősíti ezt a sej- 
tést. Nem mutatnak indulatáttételt és ezért hozzáférhetetlenek 
fáradozásaink számára, általunk nem gyógyíthatók. 

AZ ANALITIKUS KEZELÉS 
e 

a Mb és Uraim! Tudják, miről lesz ma szó. Azt kérdez- 

ték tőlem, miért nem használjuk a pszichoanalitikus keze- 
lésben a közvetlen szuggesztiót, amikor elismerjük, hogy a 
hatásunk lényegében indulatáttételen, azaz szuggesztión alapszik. 
És azt a kételyüket fűzték hozzá, hogy, a szuggesztiónak ily 
előtérbe tolulása mellett, vajjon helytállhatunk-e lélektani ered- 
ményeink tárgyilagosságáért. Megigértem, hogy részletes feleletet 
fogok adni. 

Közvetlen szuggesztió nem más, mint a tünetek ellen irányí- 
tott szuggesztió, küzdelem tekintélyük és a betegállapot motí- 
vumai között. Emellett nem törődnek ezekkel a motívumokkal, 
a betegtől csak azt követelik, hogy ezeknek a tünetekben való 
jelentkezését elnyomja. Ilyképpen nincs elvi különbség aközött, 
vajjon a beteget hipnózisba ejtették-e vagy sem. Bernheim 
megint, jellemző éleslátásával, azt állította, hogy a szuggesztió a 
lényeges a hipnotizmus jelenségeiben, a hipnózis pedig már maga 
is következménye a szuggesztiónak, szuggerált állapot, s nagyon 
szívesen alkalmazta a szuggesztiót éber állapotban, ami ugyan- 
azt eredményezheti, mint a szuggesztió a hipnózisban. 

Mit óhajtanak mármost ebben a kérdésben előbb meghall- 
gatni, a tapasztalat adatait, vagy az elméleti megfontolásokat? 

Kezdjük az előbbieken. Bernheim tanítványa voltam; 
1889-ben kerestem fel Nancyban, s a szuggesztióról szóló 
könyvét le is fordítottam német nyelvre. Évek során alkalmaz- 
tam a hipnótikus kezelést, kezdetben tilalmi szuggesztióval, 
később pedig a betegnek a Breuer által ajánlott kikérdezé- 
sével párosítva. A hipnótikus vagy szuggesztiv kezelés sikereiről 
tehát bőséges tapasztalatok alapján beszélhetek. Ha, egy régi 
orvosi mondás szerint, az eszményi kezelés gyors legyen, meg- 

bizható és ne kellemetlen a beteg számára, úgy Bernheim 
módszere két ily követelménynek mindenesetre eleget tett. 
Sokkal gyorsabban, azaz kimondhatatlanul gyorsabban lehetett 
nyélbeütni, mint az analitikust, s a beteg részéről sem fárad- 
sággal, sem panaszokkal nem járt. Az orvosra nézve idővel — 
egyhangúvá vált, hogy minden esetben egyazon módon, ugyan- 
olyan ceremóniákkal kellett a legkülönbözőbb fajtájú tünetek 
jelenlétét megtiltania, anélkül, hogy értelmükből, vagy jelentő- 
ségükből valamit is meg tudott volna érteni. Napszámos munka 
volt, nem pedig tudományos működés, s mágiára, ráolvasásra és 
hókusz-pókuszra emlékeztetett; ez azonban, a beteg érdekeit 
tekintve, nem jött számba. A harmadik hiányzott; megbizható 
nem volt az eljárás semmilyen irányban sem. Kinél lehetett 
alkalmazni, kinél nem; az egyiknél sikerült sok minden, a 
másiknál nagyon kevés; sohasem lehetett tudni, miért. Az eljá- 
rás szeszélyességénél nagyobb baj volt a siker maradandóságának 
hiánya. Bizonyos idő multán, amikor a betegről ismét hallani 
lehetett, a régi baj megint csak jelen volt, vagy ujjal váltódott 
fel. Előlről lehetett kezdeni a hipnotizálást. A háttérben ott 
kisértett a tapasztalt oldalról elhangzott intés, hogy a beteget 
a hipnózis gyakori megismétlésével ne fosszuk meg önálló- 
ságától és ne szoktassuk rá, holmi narkotikum gyanánt, erre a 
kezelésre. Meg kell hagyni, néha egészen a kivánságunk szerint 
is sikerült; kevés fáradozás után bekövetkezett a teljes és állandó 
eredmény. Az ilyen kedvező eredménynek feltételei azonban isme- 
retlenek maradtak. Egyízben megtörtént velem, hogy egy súlyos 
állapot, amelyet rövid hipnótikus kezeléssel tökéletesen eltün- 
tettem, változatlanúl visszatért, miután a beteg, anélkül, hogy 
tehettem volna erről, megneheztelt rám; hogy a kiengesztelése 
után a bajt ujból és sokkal alaposabban megszüntettem s hogy 
az mégis visszatért, miután a beteg másodszor is elidegenedett 
tőlem. Máskor az történt, hogy egy betegem, akit ideges bajaitól 
hipnózissal ismételten megszabadítottam, egy különösen makacs 

állapotának a kezelésekor hirtelen a nyakamba borúlt. Ez mégis 
arra késztette az embert, hogy a szuggesztiós tekintélyének ter- 
mészetére és eredetére vonatkozó kérdéssel, akarva, nem akarva, 
foglalkozzék. 

Ezek a tapasztalatok azt mutatják, hogy a közvetlen szug- 
gesztióról való lemondással nem adtunk fel valami pótolhatatlant. 
Hadd fűzzünk ehhez mármost néhány megfontolást. A hipnó- 
tikus kezelés alkalmazása mind a betegre, mind az orvosra csupán 
nagyon csekély munkát ró. Ez a kezelés a legjobb összhangban 
van a neurózisoknak azzal a megitélésével, amelyet még az 
orvosok legtöbbje vall. Az orvos azt mondja az idegesnek: hiszen 
nincs Önnek semmi baja, mindössze ideges, s ezért a panaszait 
néhány szóval rövid néhány percen belül el tudom fújni. 
Elleneszegül azonban energetikai gondolkodásuknak az, hogy 
elenyészően csekély erőmegfeszítéssel nagy teher legyen meg- 
mozdítható, amikor közvetlenül és alkalmas eszközök segítsége 
nélkül történik az erőkifejtés. Amennyiben a viszonyok össze- 
hasonlíthatók, a tapasztalat is arra tanít, hogy ez a mesterfogás 
a neurózisoknál nem sikerül. Ámde tudom, hogy ez az érv nem 
megtámadhatatlan; olyan esetek is vannak, amidőn ,erőkivál- 
tás" történik. 

A pszichoanalizisből merített felismerések megvilágításában 
a hipnótikus és pszichoanalitikus szuggesztió különbségét a 
következőképpen írhatjuk le: A hipnótikus kezelés a lelki élet- 
ben valamit leplezni és burkolni akar; az analitikus viszont fel 
akar szabadítani s el akar távolítani. Az első a kozmetikához, 
az utóbbi a sebészethez hasonlóan dolgozik. Az első a szuggesz- 
tiót arra használja fel, hogy a tüneteket eltiltsa, tehát megerő- 
síti az elfojtásokat, egyébként azonban mindazokat a folyama- 
tokat, amelyek a tünetképződésre vezettek, változatlanul hagyja. 
Az analitikus kezelés közelebb férkőzik támadási pontjában a baj 
gyökeréhez, elér azokhoz a konfliktusokhoz, amelyekből a tüne- 
tek kiindultak, s a szuggesztiót alkalmazza, hogy ezeknek a 

konfliktusoknak a megoldását megváltoztassa. A hipnótikus keze- 
lés tétlenségben és változatlanúl hagyja a beteget, aki ezért éppen- 
úgy ellentállás nélkül marad a betegségre indító minden ujabb 
alkalommal szemben. Az analitikus kezelés mind az orvosra, 
mind a betegre súlyos munkát ró, ami a belső ellentállások 
megszüntetésére használódik el. Ezeknek az ellentállásoknak a 
legyőzése a beteg lelki életét maradandóan megváltoztatja, a 
fejlődés magasabb színtjére emeli, s a beteg védett marad a 
megbetegedés uj lehetőségeivel szemben. Ez a legyőzési munka 
az analitikus kezelés lényeges teljesítménye, a betegnek ezt el 
kell végeznie és az orvos a betegnek ezt a nevelés értel- 
mében ható szuggesztió segítségével teszi lehetővé. Ezért joggal 
mondták azt is, hogy a pszichoanalitikus kezelés az utólagos 
nevelés egy fajtája. 

Remélem, most már tisztáztam Önök előtt, miben különbö- 
zik az a mód, ahogyan mi a szuggesztiót a kezelésben alkal- 
mazzuk, a hipnótikus terápiánál egyedül lehetséges módtól. 
A szuggesztiónak az indulatáttételre való visszavezetése révén 
megértik azt a szeszélyességet is, amely a hipnótikus kezelésnél 
feltűnt nekünk, míg az analitikus, egészen a végső korlátokig, 
kiszámítható marad. A hipnózis alkalmazásánál a beteg indulatát- 
tételre való képességének az állapotától függünk, anélkül, hogy 
erre magára hatni tudnánk. Legyen bár a hipnotizálandó indu- 
latáttétele negatív, vagy, mint a legtöbb esetben, ambivalens, 
különleges beállításokkal védekezhetett az indulatáttétel ellen; 
ebből mitsem tudunk meg. A pszichoanalizisben az indulatát- 
tételen magán dolgozunk, feloldjuk, ami vele szembenáll, be- 
állítjuk az eszközt, amellyel hatást kell kifejtenünk. Így válik 
lehetségessé, hogy a szuggesztió hatalma egészen másféle hasznot 
hajtson számunkra; a kezünkbe kapjuk; nem szuggerál magá- 
nak, tetszése szerint, a beteg egymaga, hanem mi irányítjuk 
a szuggesztióját, amennyiben erre nézve egyáltalában hozzá- 
férhető. 

Most azt mondják majd: közömbös, vajjon az analizisünk 
hajtóerejét indulatáttételnek vagy szuggesztiónak nevezzük, a 
veszély mégis fennáll, hogy a betegre való hatás kétségessé teszi 
leleteink tárgyi bizonyosságát. Ami a kezelés javára szolgál, 
veszélyt hoz a kutatás számára. Ez az az ellenvetés, amit legtöbb- 
ször hangoztattak a pszichoanalizissel szemben, s meg kell hagyni, 
ha nem is találó, mégsem utasítható el azzal, hogy értelmetlen. 
Ha azonban jogosult volna, úgy a pszichoanalizis mégsem lenne 
egyéb, mint a szuggesztiós kezelés egy különösen jól leplezett, 
különösen hatásos módja; az élet behatásairól, a lelki dinámiká- 
ról, a tudattalanról vallott állításait mind könnyedén vehetnők. 
Így is véli az ellenpárt; különösen mindazt, ami a nemi élmények 
jelentőségére vonatkozik, ha ugyan ezt magát is, szerinte csak 
, bele nem beszéltük" a betegekbe, miután a magunk romlott 
fantáziájából ily kombinációk burjánzottak. Ezeknek a kifogá- 
soknak a megcáfolása könnyebben sikerül a tapasztalatra való 
hivatkozással, mint az elmélet segítségével. Aki maga is végzett 
pszichoanalizist, számtalanszor meggyőződhetett, hogy lehetetlen- 
ség a betegnek ilyetén szuggerálása. Az persze nem nehéz, hogy 
bizonyos elmélet hívévé tegyük s így őt is részesítsük az orvos 
esetleges tévedésében. Úgy viselkedik ilyenkor, mint másvalaki, 
mint a tanuló; ezáltal azonban csakis az értelmét befolyásoltuk, 
nem pedig a betegségét. Konfliktusának megoldása és ellent- 
állásainak a legyőzése mégis csak akkor sikerül, ha oly vára- 
kozási képzeteket adtunk neki, amelyek a belső valóságával meg- 
egyeznek. Ami az orvos sejtéseiben helytelen volt, az az analizis 
menetében ismét kiesik, azt vissza kell vonni és helyessel kell 
pótolni. Gondos technika által igyekszünk elkerülni időelőtti 
szuggesztiós sikerek beálltát; de csöppet sem aggasztó az se, 
ha ilyenek bekövetkeznek, mivelhogy nem elégszünk meg az 
első sikerrel. Az analizist mindaddig nem tartjuk befejezett- 
nek, amig az eset homálya fel nem derült, az emlékezeti héza- 
gok ki nem töltődtek, az elfojtások alkalmait meg nem találtuk. 

Sikerekben, amelyek túlságosan korán állnak be, az analitikus 
munkának inkább akadályait, mint előmozdítóit látjuk, s ezeket 
a sikereket ismét leromboljuk, amennyiben az indulatáttételt, 
amelyen azok nyugszanak, ujból és ujból feloldjuk. Alapjában- 
véve ez az utóbbi sajátság az, amely az analitikus kezelést a 
tisztán szuggesztívtől elválasztja, s az analitikus eredményeket 
megszabadítja attól a gyanútól, mintha szuggesztív sikerek 
volnának. Minden más szuggesztív kezelésnél gondosan óvják, 
érintetlenül hagyják az indulatáttételt; az analitikusnál ez maga 
is tárgya a kezelésnek és minden megjelenési formáját fel kell 
bontani. Az analitikus kezelés befejeztével az indulatáttételnek 
magának is le kell építődnie, s ha az eredmény most bekövet- 
kezik vagy megmarad, akkor nem szuggesztión, hanem a segít- 
ségével, a belső ellentállások legyőzése árán, véghezvitt teljesít- 
ményen, a betegben elért belső változáson alapul. 

Egyes szuggesztiók keletkezésének ellenehat persze, hogy a 
kezelés alatt folytonosan ujabb ellentállásokkal kell megküzde- 
nünk, amelyek negatív (ellenséges) indulatáttétellé tudnak át- 
alakulni. Arra is hivatkozhatnak, hogy az analizis részlet-ered- 
ményeinek legnagyobb részét, amelyek különben szuggesztiós 
termékek gyanújában állhatnak, más, kifogástalan oldalról erő- 
sítik meg. Kezeseink ezesetben a demensek és paranoiások, akik- 
hez természetesen semmiképpen sem férhet a szuggesztív hatás 
gyanúja. Amit ezek a betegek szimbólumok lefordításával és 
fantáziákkal, amelyek náluk a tudatig nyomúltak elő, elmon- 
danak, az híven fedi az indulatáttételes neurótikusok tuüdattalan- 
ján végzett vizsgálataink eredményét s így megerősíti gyakorta 
kétségbevont értelmezéseink tárgyi helyességét. Azt hiszem, nem 
tévednek, ha ezekben a kérdésekben bizalommal vannak az 
analizis iránt. 

Most a gyógyulás mechanizmusáról szóló leírásunkat szeret- 
nők " kiegészíteni, amennyiben a libidóelmélet  képleteibe 
öltöztetjűk őket. Az ideges képtelen az élvezetre és a munkára, 

előbbire azért, mert libidója nem irányúl reális tárgyra, az 
utóbbira pedig, mert nagyon sokat kell egyéb  energiáiból 
arra fordítania, hogy a libidót az elfojtásban megtartsa és táma- 
dásaival szemben védekezzék. Egészséges lenne, ha az énje és 
libidója közti összeütközés végetérne és az énje ismét rendelkez- 
hetne a libidójával. A kezelés feladata tehát az, hogy a libidót 
jelenlegi, az én elől kivont megkötöttségeiből kiszabadítsa s 
ismét az én rendelkezésére bocsássa. De hol rejtőzik az ideges 
ember libidója? A helyet könnyen megtaláljuk; a tünetekhez 
kötött, ezek nyújtják neki a jelenleg egyedül lehetséges pótló 
kielégülést. Tehát le kell győzni a tüneteket, fel kell őket bon- 
tani, éppen azt tenni, amit a beteg megkövetel tőlünk. 
A tünetek feloldásához szükséges, hogy keletkezésükig menjünk 
vissza, a konfliktust, amelyből kiindúltak, megujítsuk s oly 
ösztönerők segítségével, amelyek annakidején nem álltak rendel- 
kezésre, más kivezető útat találjunk számára. Az elfojtási folya- 
matnak ez a reviziója csak részben hajtható végre azoknak a 
folyamatoknak az emlékezési maradványain, amelyek az elfoj- 
tásra vezettek. A munka döntő része úgy történik, hogy az 
orvoshoz való viszonyban, az , indulatáttétel"-ben, a régi konflik- 
tus uj kiadásait teremtjük meg, amelyekben a beteg akként 
szeretne — viselkedni, ahogy annakidején viselkedett, — míg 
mi őt az összes rendelkezésre álló lelki erő latbavetésével más 
döntésre késztetjük. Tehát az indulatáttétel lesz az a csatatér, 
amelyen valamennyi egymással küzködő erőnek találkoznia kell. 

Minden libidó és az ellene irányuló minden ellentállás egyet- 
len dologban, az orvoshoz való viszonyban, sűrűsödik össze; eközben 
elkerülhetetlen, hogy a tünetek le ne vessék libidójukat. A beteg 
eredeti betegségének helyébe az indulatáttétel mesterségesen elő- 
állított betegsége, az indulatáttételes betegség, lép, a különféle 
irreális libidótárgy helyébe az orvos személyének egyetlen és 
ismét fantasztikus tárgya kerül. Az eme tárgyért folytatott uj 
küzdelem azonban az orvosi szuggesztió segítségével a legmaga- 


458 Huszonnyolcadik előadás 


sabb lelki fokra emelkedik, normális lelki konfliktusként ját- 
szódik le. Ujabb elfojtás elkerülése az én és a libidó közti 
elidegenedésnek végét veti s az egyén lelki egysége ismét helyre- 
áll. Ha a libidót az orvos személyének időleges tárgyáról ismét 
leoldjuk, nem térhet többé vissza a régebbi tárgyaihoz, hanem 
az én rendelkezésére áll. Azok a hatalmak, amelyekkel a keze- 
lési munka folyamán küzdeni kellett, egyrészt az én idegenke- 
dése a libidó bizonyos irányaival szemben, — ez az idegenkedés 
az elfojtásra való hajlamosságban nyilvánult meg, — másrészt 
pedig a libidó szívóssága vagy tapadós volta, amely tulajdonsá- 
gánál fogva nem szivesen hagyja el az egyszer már megszállt 
tárgyait. 

A kezelés munkája tehát két időszakra oszlik; az elsőben 
minden libidót a tünetek felől az indulatáttételbe szorítunk és 
itt összesűrítünk, a másodikban lezajlik a küzdelem ezért az uj 
tárgyért és a libidót megszabadítjuk tőle. A jó kimenetelt ille- 
tőleg döntő változás az elfojtás kizárása ennél a felujított konflik- 
tusnál, úgyhogy a libidó a tudattalanba való menekülésével nem 
húzódhatik ismét vissza az én elől. Lehetségessé válik ez azon 
énváltozás által, amely az orvosi szuggesztió hatására következik 
be. Az én az értelmezés munkája által, amikor tudattalant tuda- 
tossá alakít át, ennek a tudattalannak a rovására megnagyobbo- 
dik, a kioktatás által engedékennyé válik a libidó iránt s hajla- 
mossá arra, hogy valamilyen kielégűlést megengedjen neki; 
irtózását a libidó igényeivel szemben viszont lecsökkenti az a 
lehetőség, hogy egy részlete szublimálással elintézhető. Minél 
inkább fedik a kezelés alatti folyamatok ezt az ideális leírást, 
annál nagyobb lesz a pszichoanalitikus kezelés sikere. Korlátja 
a libidó mozgékonyságának hiánya, ez ugyanis húzódozhatik 
attól, hogy a tárgyaitól megváljék, továbbá a nárciszmus merev- 
sége, ami a tárgyi indulatáttételnek nem- engedi meg, hogy bizo- 
nyos határon túlnőjjön. A gyógyulás dinámikájára talán további 
fényt derítünk azzal a megjegyzésünkkel, hogy az én uralma 

alól elvont egész libidót felfogjuk, amikor az indulatáttétel által 
egy darabját magunkra , vonjuk. § 

Az a figyelmeztetés is helyén való, hogy a libidónak azokból 
az eloszlásaiból, amelyek a kezelés alatt és a kezelés által kelet- 
keznek, nem vonhatunk közvetlen következtetést a libidónak a 
betegség alatti elhelyezkedéseire. Feltéve, hogy sikerült az esetet 
egy, az orvosra irányuló, erős apaáttétel létrehozásával és felol- 
dásával szerencsésen elintéznünk, téves lenne ebből azt követ- 
keztetnünk, hogy a beteg azelőtt libidójának ily tudattalan, az 
atyjára irányuló megkötöttségében szenvedett. Az apaáttétel csak 
az a csatatér, amelyen a libidót hatalmunkba ejtjük; a beteg 
libidója más hadiállásokból irányítódott oda. Ennek a csatatér- 
nek nem kell szükségképpen összeesnie az ellenség valamely fon- 
tos erődítményével. Az ellenséges főváros védelmének nem kell 
éppen annak a kapúi előtt lefolynia. Csak az indulatáttétel ujabb 
feloldása után lehet a libidóeloszlást, ahogy az a betegség alatt 
fennállt, elgondolásunkban rekonstruálni. 

A libidóelmélet álláspontjából még egy végső szót mondhatunk 
az álomról. Az idegesek álmai, éppenúgy, mint elvétéseik és 
szabad ötleteik, arra szolgálnak, hogy a tünetek értelmét kita- 
láljuk s a libidó elhelyezkedését felfedezzük.  Vágyteljesülési 
alakjukban megmutatják, mily vágyrezdületek estek az elfojtás- 
nak áldozatul, s mily tárgyakba kapaszkodott az éntől elvont 
libidó. Az álomfejtésnek ezért nagy szerep jut a pszichoanalitikus 
kezelésben, s némely esetben hosszú időn át a munka legfon- 
tosabb eszköze. Már tudjuk, hogy az alvás állapota önmagában 
az elfojtások bizonyos felengedésével jár együtt. A reánehezedő 
nyomásnak ez a csökkenése teszi lehetővé, hogy az elfojtott 
vágy az álomban sokkal határozottabb kifejezést teremtsen magá- 
nak, mint amilyet napközben a tünet nyújthat. Így lesz az álom 
tanulmányozása a legkényelmesebb út annak az elfojtott tudat- 


talannak a felismeréséhez, amelyhez az éntől megvont libidó 
tartozik. 

Az idegesek álmai azonban egy lényeges pontban sem külöm- 
böznek a normálisokéitól; sőt, ez a két álomcsoport talán egy- 
általában nem is külömböztethető meg. Képtelenség volna, ha 
az idegesek álmairól oly módon akarnánk beszámolni, hogy ez 
a normálisok álmaira nézve már nem lenne érvényes. Azt kell 
tehát mondanunk, hogy a neurózis és egészség közt fennálló 
különbség csak nappalra áll és nem folytatódik az áloméletbe. 
Egy csomó oly feltevést, amely a neurótikusoknál az álom és 
a tünetek közt fennálló összefüggésből adódik, szükségszerűleg 
át kell vinnünk az egészséges emberre is. Nem vonhatjuk két- 
ségbe, hogy az egészséges ís rendelkezik a lelki életében azzal, 
ami egymaga lehetővé teszi az álomképződést, valamint a tünet- 
képződést, s azt kell következtetnünk, hogy ő is megindított elfoj- 
tásokat, bizonyos erőt fordít arra, hogy ezeket fenntartsa, 
hogy a saját tudattalan rendszere elfojtott és még  energiától 
megszállt rezdületeket rejteget, s hogy libidójának egy 
része visszahúzódott énjének rendelkezése elől. 
Virtuálisan az egészséges is neurótikus, de, úgylátszik, az álom 
az egyetlen tünet, aminek az alkotására képes. Ha az ember életét 
szorgosabb vizsgálat alá vetjük, akkor persze felfedezhetjük, ami 
ezt a látszatot megcáfolja, hogy tudniillik ezt az állítólag egész- 
séges életet át meg átjárja a jelentéktelen, gyakorlatilag számba 
sem jövő tünetképződéseknek egész tömege. 

A külömbség az ideges egészség és neurózis között tehát a 
gyakorlati térre szorítkozik és meghatározása ahhoz az eredmény- 
hez igazodik, vajjon az illetőnek maradt-e elegendő mértékű 
élvezeti és teljesítőképessége. Ez a különbség valószinűleg a 
szabadonmaradt és az elfojtás miatt megkötött energiamennyi- 
ségek relativ viszonyából származtatható, s mennyiségi, nem pedig 
minőségi jellegű. Nem kell Önöket arra figyelmeztetnem, hogy 
ez a belátás, a szervezeti alkatban adott megalapozásuk ellenére, 
elméletileg megalapozza a gálsgásazáágta elvi gyógyíthatóságába 

vetett meggyőződést. 

Ennyit szabad abból a tényből, hogy egészségesek és neuró- 
tikusok álmai azonosak, az egészségesség jellemzéseként követ- 
keztetnünk. Magára az álomra nézve viszont az a további 
következtetés vonható le, hogy nem szabad kioldanunk az ideges 
tünetekhez való viszonyaiból, nem szabad azt hinnünk, mint- 
ha lényegét kimerítené a gondolatok ősi kifejezési formába 
való áttevésének képlete, s hogy fel kell tételeznünk, hogy va- 
lóban fennálló libidóelhelyezkedésekét és tárgyi megszállásokat 
tár fel. 

Most immár elértünk a befejezéshez. Talán csalódtak, mert 
a pszichoanalitikus kezelés fejezetéhez csak elméleti dolgokat 
mondottam el, ám mitsem szóltam azokról a feltételekről, amelyek 
mellett a kezelés megindítható, s a sikerekről, amelyeket ered- 
ményez. Én azonban mindakettőt mellőzöm. Az elsőt azért, 
mert hiszen nem szándékozom Önöknek útmutatást adni a pszicho- 
analizis gyakorlati alkalmazására, az utóbbit pedig, mert több- 
féle motívum távoltart ettől. Megbeszéléseink kezdetén hang- 
súlyoztam, hogy kedvező körülmények között oly eredményeket 
érünk el a gyógyításban, amelyek nem állnak mögötte a bel- 
gyógyászati kezelés terén elért legszebb sikereknek, s még talán 
azt is hozzátehetem, hogy ugyanezeket az eredményeket egyetlen 
más eljárás sem érhette volna el. Ha többet mondanék, akkor 
abba a gyanúba keverednék, hogy a lekicsinylés hangos lármáját 
reklámmal akarom túlharsogni. A pszichoanalitikusok ellen ismé- 
telten, nyilvános kongresszusokon is orvos-, kollégák" azt a 
fenyegetést hangoztatták, hogy az analitikus balsikerek és kár- 
tevések egy gyűjteményével ki fogják nyitni a szenvedő közön- 
ség szemét, hogy lássák ennek a kezelési módnak az értéktelen 
voltát. Ily gyűjtemény azonban, nem nézve ennek a lépésnek 
gyűlölködő, árulkodó természetét, nem is volna alkalmas reá, 
hogy az analitikus gyógyítás hatékonyságának helyes megitélé- 
sére vezessen. Az analitikus kezelés, miként ezt tudjak, még 
fiatal; hosszú időbe telt, amíg a technikáját meg lehetett álla- 

pítani, s ez is csak munka közben és a folyton bővülő tapasz- 
talat hatása alatt mehetett végbe. A kioktatás nehézsége miatt 
a kezdő orvos a pszichoanalizisnél nagyobb mértékben rászorúl 
tulajdon képességére a továbbképzésben, mint más specialista, 
s első éveinek sikere sohasem ad képet az analitikus kezelés 
. hatékonyságáról. 

Sok kezelési kisérlet sikertelen maradt az analizis első idejé- 
ben, mert oly esetekre vonatkoztak, amelyek egyáltalában nem 
alkalmasak erre az eljárásmódra, s amelyeket ma az indikációnk 
felállításában kizárunk. De ezeket a javallatokat is csupán a 
próbákból lehetett levonni. Eleve nem lehetett akkoriban tudni, 
hogy a paranoia és a dementia praecox kifejezett alakjaiban 
hozzáférhetetlen, és megvolt még a jogosúltsága, hogy a mód- 
szert mindenféle bántalmon kipróbálják. Azoknak az első évek- 
nek a legtöbb balsikerét azonban nem az orvos hibája, vagy a 
helytelen tárgyválasztás okozta, hanem a külső feltételek kedve- 
zőtlen volta. Csak a belső ellentállásról beszéltünk, a beteg 
ellentállásairól; s ezek szükségesek és legyőzhetők. Azoknak a 
külső ellentállásoknak, amelyeket a beteg körülményei, a kör- 
nyezete okoznak a betegnek, csekély az elméleti értéke, ám 
annál nagyobb a gyakorlati fontossága. A pszichoanalitikus keze- 
lés olyannak veendő, mint a sebészi beavatkozás, s miként ez, 
jogot formál reá, hogy a sikerre nézve legkedvezőbb intézkedések 
mellett hajtsák végre. Tudják, milyen előkészületeket szokott a 
sebész foganatosítani: alkalmas helyiség, jó világítás, segédlet, 
a hozzátartozók kizárása stb. Mármost kérdezzék meg önmaguk- 
tól, vajjon hány ilyen műtét sikerülne, ha az összes családtagok 
jelenlétében folyna le, akik beleütnék az orrukat a műtéti terü- 
letbe s minden vágáskor hangosan feljajdúlnának. A pszicho- 
analitikus kezelésben a hozzátartozók közbelépése egyenesen 
veszélyes, éspedig oly veszély, amely ellen nem iudunk véde- 
kezni A beteg belső ellentállásaival szemben, amelyeket szük- 
ségesekként ismerünk, vértezve vagyunk, ámde hogyan véde- 

kezzék az ember ama külső ellentállások ellen? A beteg hozzá- 
tartozói semmilyen felvilágosítással sem közelíthetők meg, nem 
bírhatók rá, hogy távoltartsák magukat az egész dologtól, és 
sohasem szabad velük karöltve eljárni, mert ezesetben az a 
veszély fenyeget, hogy elveszítjük a beteg bizalmát, aki pedig — 
különben joggal — megköveteli, hogy a bizalmasa egyben a 
pártját is fogja. Aki különben tudja, milyen meghasonlások 
szaggatják szét sokszor a családot, azt analitikus minőségében 
sem érheti váratlanul az az észlelet, hogy a beteg legközelebbi 
hozzátartozói nem ritkán kevesebbet törődnek azzal, hogy egész- 
séges legyen, mint inkább, hogy olyan maradjon, mint amilyen. 
Ahol, mint oly gyakran, a neurózis a családtagok közti konflik- 
tusokkal függ össze, ott az egészséges fél nem töpreng hosszasan 
a választáson a maga érdeke és a beteg helyreállításának az érdeke 
között. Hiszeri nincs mit csodálkozni azon, ha a férj nem lát 
szivesen egy oly kezelést, amelyben, miként ezt joggal gyaniít- 
hatja, ki fogják teregetni a bűnlajstromát; mi nem is csodál- 
kozunk ezen, viszont nem vethetjük aztán a szemünkre, ha fára- 
dozásunk eredménytelen marad és idő előtt félbeszakad, mivel 
a férj ellentállása hozzáadódott beteg feleségééhez. Azaz olyas- 
valamibe fogtunk bele, amit a fennálló körülmények között nem 
lehetett végrehajtani. 

Sok eset helyett csak egyetlen egy olyat akarok elmondani, 
amelyben orvosi szempontok szenvedő szerepre itéltek. Anali- 
tikus kezelésbe vettem — sok évvel ezelőtt — egy fiatal leányt, 
aki már hosszabb idő óta szorongása miatt nem tudott az uccára 
menni, sem otthon egyedül maradni. A beteg lassanként elő- 
hozakodik azzal a vallomással, hogy fantáziáját egy az anyja és 
egy jómódú házibarát közt lejátszódott gyöngéd együttlét vélet- 
len megfigyelése foglalkoztatja. De oly ügyetlen volt — vagy oly 
furfangos —, hogy az anyja előtt célzást tett arra, ami az anali- 
Zis-órákon a megbeszélés tárgya volt, amennyiben viselkedését 
az anyjával szemben megváltoztatta és ragaszkodott ahhoz, hogy, 

aki az egyedüllét szorongásától megvédi, senki más ne legyen, 
mint az anyja, s ijedten útját állta az ajtóban, amikor távozni 
akart a házból. Azelőtt az anyja maga is nagyon ideges volt, 
egy vízgyógyintézetben azonban évekkel előbb gyógyulást talált. 
Ehelyütt iktassuk ide, hogy ebben az intézetben ismerkedett 
meg azzal a férfival, akivel, őt minden irányban kielégítő, 
viszonyba bocsátkozott. Leányának viharos követelőzései által 
gondolkodóba ejtve, hirtelen megértette, mit jelent leányá- 
nak a szorongása. Betegséget vállalt, hogy az anyját fogollyá 
tegye és megfossza mozgási szabadságától, amire szüksége volt, 
hogy a szeretőjével találkozhasson. Az anya gyors elhatározással 
végetvetett az ártalmas kezelének. A leány ideggyógyintézetbe 
került, ahol hosszú éveken át a ,pszichoanalizis sajnálatra- 
méltó áldozata"-ként mutogatták. Éppen ennyi ideig rágalmaztak 
ennek a kezelésnek a rossz vége miatt. Hallgattam, mert úgy 
hittem, hogy köt az orvosi titoktartás. Hosszú idő múltán megtud- 
tam egy kollégától, aki azt az intézetet felkereste és a tériszonyban 
szenvedő leányt látta, hogy a viszony az anyja és a vagyo- 
nos házibarát között városszerte ismert, s valószinűleg megvan 
hozzá a férj és atya beleegyezése is. Tehát ennek a , titok"-nak 
esett áldozatul a kezelés. 

A háború előtti években, amikor a széltéből-hosszából, minden 
országból ideözönlő betegek nagy száma a szülőváros kegyétől vagy 
rosszakaratától függetlenített, azt a szabályt követtem, hogy nem 
veszek beteget kezelésbe, aki nem a maga ura, lényeges életfelté- 
teleiben nem független másoktól. Ez persze nem minden pszicho- 
analitikusnak áll módjában. Talán abból a figyelmeztetésemből, 
amellyel óvtam Önöket a hozzátartozóktól, azt következtetik, hogy a 
betegeket a pszichoanalízis céljából a családjuk köréből ki kell vonni, 
tehát ezt a kezelést az ideggyógyintézetek lakóira kell korlátozni. 
Ebben azonban nem érthetnék Önökkel egyet; sokkal előnyösebb, 
ha a betegek, — amennyiben nincsenek valamely súlyos kime- 
rülési állapotban — a kezelés alatt ama viszonyok közt marad- 


Az analitikus kezelés 465 


nak, amelyekben kitűzött feladataikkal meg kell küzdeniök. 
Csak a hozzátartozóknak nem volna szabad ezt az előnyt visel- 
kedésükkel ellensúlyozniok s nem kellene az orvosi törekvéssel 
ellenségesen szembehelyezkedniök. De miként akarják ezeket a 
részünkre hozzáférhetetlen tényezőket rábírni erre! Persze azt is 
ki fogják találni, hogy a kezelés kilátásait mily nagy mérték- 
ben határozza meg a család társadalmi miliője és kulturális 
állapota. 

Nemde, mindez kevés reményt nyújt a pszichoanalizisnek, mint 
kezelésimódnak, a hatékonyságára, még akkor is, ha balsikereink 
legnagyobb részét zavaró külső tényezőkkel tudjuk megokolni! 
Az analizis barátai aztán azt tanácsolták, hogy a balsikerek egy 
gyűjteményére válaszoljunk az eredményeknek egy kimutatásá- 
val, amit mi dolgoztunk ki. Ebbe sem egyeztem bele. Arra hivat- 
koztam, hogy a statisztika értéktelen, ha egymás mellé sora- 
koztatott egységei alig egyneműek, és az ideges megbetegedések- 
nek ama esetei, amelyek kezelésbe kerűltek, valóban a legkülön- 
bözőbb irányokban nem voltak egyenértékűek. Azonkivül az 
áttekinthető időtartam túlságosan rövid volt ahhoz, hogy a 
gyógyulás tartósságát meg lehessen itélni, sok esetről pedig egy- 
általában nem lehetett közléseket tenni. Olyanokra vonatkozott 
ez, akik betegségüket, éppúgy mint a kezelést, titokban tartották, 
s akik meggyógyulásának szintúgy titokban kellett maradnia. 
De leginkább az a belátás tartott vissza, hogy az emberek a 
kezelés dolgaiban a legnagyobb mértékben irracionálisan visel- 
kednek, úgyhogy nincs reményünk arra, hogy értelmes eszkö- 
közökkel valamit elérjünk náluk. Terápiai ujítást vagy mámoros 
lelkesedéssel fogadnak, mint például, amikor Koch a tüdővész 
leküzdésére nyilvánosság elé hozta első tuberkulinját, vagy fene- 
ketlen mélységű bizalmatlansággal kezelnek, mint a valóban 
áldásos Jenner-féle védőoltást, amelynek még ma is meg- 
vannak a maga engesztelhetetlen ellenfelei. A pszichoanalizissel 
nyilvánvalóan előitélet állott szemben. Ha súlyos esetet kigyó- 

gyítottunk, akkor azt lehetett hallani: ez nem bizonyiték, ez 
ennyi idő alatt magától is talpraállott volna. És ha egy beteg, 
aki már a búskomorságnak és mániának négy ciklusán ment át, 
a melankólia utáni egyik szünetben kezelésembe jött s három 
héttel utóbb ismét a mánia kezdetén állott, akkor az összes 
családtagok, de a tanácsadóúl hívott magas orvosi tekintély is, 
szentűl hitték, hogy az ujabb roham csak a rajta megkisérelt 
analizis következménye lehet. Előitéletekkel szemben tehetetlen 
az ember; hiszen ezt most is ujra láthatják azokon az előitéleteken, 
amelyet a hadviselő népek egyik csoportja a másikkal szemben 
kifejt. Legokosabb, ha vár az ember és átengedi ezeket az időnek, 
majd az elkoptatja őket. Egy szép napon ugyanazok az emberek 
ugyanazokról a dolgokról egészen másként gondolkodnak, mint 
addig; hogy miért nem gondolkodtak már addig is így, sötét 
titok marad. 

Lehetséges, hogy az előitélet az analitikus kezelés iránt már 
most is fogyóban van. Az analitikus tanítások állandó terjedése, 
némely országban az analitikusan kezelő orvosok számának gyara- 
podása, úgy látom, jótáll ezért. Fiatal orvos koromban az 
orvosoknak a szuggesztiós kezelés ellen való éppoly felháboro- 
dási rohamába sodródtam, mint amilyennel mostanában a ,józa- 
nok" fogadják a pszichoanalizist. De a hipnotizmus, mint gyó- 
gyító tényező, nem váltotta be, amit kezdetben igért; mi pszicho- 
analitikusok jogos örökösének tarthatjuk magunkat s nem felejt- 
jük el, mennyi bátorítást és elméleti felvilágosítást köszönünk 
neki. A pszichoanalizisnek szemére vetett kártevések lényegük- 
ben a konfliktus kiélezésének átmeneti jelenségeire korlátozódnak, 
ha az analizis ügyetlenül történt, vagy ha kellős közepén félbe- 
szakadt. Hiszen hallották beszámolómat, mit művelünk a bete- 
gekkel, s önállóan megalkothatják véleményüket afelől, vajjon 
fáradozásaink alkalmasak-e állandó ártalom okozására. A vissza: 
élés az analizissel különböző irányokban lehetséges; főleg az 
indulatáttétel veszedelmes eszköz egy nem lelkiismeretes orvos 

kezében. De visszaélés ellen nincs védelem egyetlen orvosi 
eszköz vagy eljárás számára sem; ha a kés nem vág, nem is 
szolgálhat gyógyulásra. 

Ime, Hölgyeim és Uraim, végére értem. Több a közkeletű 
szólásmódnál, ha beismerem, hogy az Önök előtt tartott előadá- 
saim számos hiánya engem is érzékenyen sújt. Mindenekelőtt 
sajnálom többszörös igéretemet, hogy egy röviden érintett tárgy- 
körre más helyen ujra vissza fogok térni; az összefüggés aztán 
nem engedte meg, hogy igéretemet betarthassam. Arra vállal- 
koztam, hogy egy még be nem végzett, fejlődésben levő dolog- 
ról számoljak be Önöknek, s az én tömörítő összefoglalásom 
eközben aztán maga is tökéletlenné vált. Nern egy helyen már 
készen állt az összegyűjtött anyag következtetések levonására, s 
ezt aztán magam nem vontam le. De nem tarthattam arra 
igényt, hogy Önöket szakértőkké avassam; csupán felvilágosítással 

X) A jelkép az álomban (srinabótákád út KÜL Tele fs NA MTZET TERT 467 
0 AA SZÉRE E GRÁGYÁNTKOZÉÁN TT art NO TA ÁÁ ÉYÁRVONOR SÁV OL YSÁALÁÁEB 5 
XID Álompéldák ELEKEIZÉ SE ís MÁTY LÁV TTA OZAT ELL La 46 UGÁLZÁNU ÖLES 
ALLE TAT ATON ÖST ÉS ( GYETMEKTSSÍÍTORNÁSÁN Tatra alla) ie le (elles a JÉ 307 
LLVOÓSÁSVÁGYŰELESÜLÉS VT ts (LT ERTS NG GÜN VEta éa fal raNS EZ Va GÁZ 
XVI. Bizonytalanságok "68 BITAlatok 4 sa ate ala tg done 228 


Harmadik rész (XVI.-XXVIII. előadás) 


A neurózisok altalános tana 


AVAJVBSZÜGDORHALZIS ES "EMM EKŐTLAN ella vat sa la 0lxáő patikelóls sltls ts 2 
KÖVET ÁGA S TER ETÉBÉTTLE Val S lt DEE ta o lhó je A TAK ZORAN LK ZERT 
XVIID A traumához való rögződés — A tedattálan b atlrtKGVZZ TÁRA 4 ASZT 
KERES ATATÁS ÉS BELOJTÁS 4 TOY AAS VEN ára e klVBe lit errol al vh FV KANYE MEZŐT 
TON) SZA ERDEK ATR ELÉ VE a 1 HEV SEÉST a VÁLTS TT GLÁ he Tal g La ER LAKE ÁG LÉZROZ 
XXD Libidófejlődés és nemi megszerveződések (organizáciok) . 320 
XXII) A fejlődés és a visszaesés (regresszio) szempontjai — Kóroktan 340 
XXYELJA tünet "KÉDZŐHÉSÉNEK " ÜLET Ta zat OT gyartas ir. 171 tl LG LÁSTKÁNÉZ5 9 
KXIVÍSATKÖZÖTNSÉGES MIÜEZESSÉG (d ala Eg ÁÁN TEL AV fall) Ve itta Vay TÖR MILLERNÉ 7 8 
AZ VÁLLÁNSZOPOMS ÁS A ék ta Va Vht lo YÓ HMS Ako telt atloa aa Falls a KEGYONENEN 595 
XXVI) A hbidóeltáélet és a NÁTCISZIÁS (a 9 lo und úg! vart (a KETOAKÁRNNEE e 415 
KAVE ÁZ AR ÁNTALALLÉLBL 8 1 a eg TK ÁKAT KAN KT vati reb ha VES a NE VÁGNÁ "a 42 
AGYU AZ ANÁDLT KASE SZ KEZELÉS A MONK LEGY Vat a gj lle LZDNS KEKE see 451 

